
NOTĂ ASUPRA EDIŢIEI 


Cu acest volum — al IV-lea — începem editarea ineditelor În- 
semnări Zilnice din anul 1938 ale lui Constantin Argetoianu. Materia 
fiind densă, şi anul 1938 l-am secţionat în două volume. Cel de faţă cu- 
prinde perioada 1 ianuarie — 30 iunie 1938. 

Argetoianu continuă în primele două luni ale anului să zugrăveas- 
că viaţa politică românească din timpul scurtei guvernări a lui Octavian 
Goga. Sunt notate cu de-amănuntul scenariile regale care au făcut po- 
sibilă guvernarea respectivă. În cadrul Guvernului certurile se ţineau 
lanţ, între gogiști și cuziști, ambele tabere componente ale Partidului 
Naţional Creştin adus pe nepusă masă la putere. 

Parlamentul reieșit după scrutinul din decembrie 1937 n-a fost în- 
trunit. Se preconizau noi alegeri generale. În campania electorală des- 
chisă, incidentele au atins cote alarmante, mai cu seamă între forma- 
țiunile naţionaliste. 

Opoziția — condusă de P.N.Ţ. și P.N.L. — era în fierbere faţă de 
situaţia politică pentru ale cărei consecinţe făceau vinovat pe Regele 
Carol al II-lea. 

În ţară, Guvernul Goga s-a ilustrat prin unele măsuri antisemite (a 
se vedea buclucul în care a intrat prin suspendarea precipitată a ziarelor 
Adevărul şi Dimineaţa), iar în străinătate, la Geneva, ministrul de Ex- 
terne Istrate Micescu se străduia din răsputeri să convingă oficialii și o- 
pinia publică de fidelitatea României faţă de tratatele postbelice de pa- 
ce şi securitate în vigoare și de onorarea angajamentelor luate față de 
democraţiile occidentale. 

Realizând într-un târziu ce primejdioasă greşeală comisese, Regele 
Carol al II-lea a decis înlăturarea Guvernului Goga, instituind — la 10 
februarie 1938 — dictatura regală. Suveranul a alcătuit în grabă un Gu- 
vern personal (zis de uniune naţională), compus în principal din trans- 
fugi de vază din P.N.Ţ. și P.N.L. şi pus sub președinția patriarhului 
Miron Cristea. Peste zece zile — la 20 februarie — Regele a promulgat 
o nouă Constituţie, ce pecetluia sfârşitul regimului parlamentar stipulat 
de Constituţia din 1923. 

La 31 martie a fost dată lovitura de graţie partidelor politice: au 
fost desfiinţate printr-un decret-lege. Tot atunci s-a oficializat Consiliul 
de Coroană ca organ de Stat cu caracter permanent. Regele a numit 
consilieri regali pe foştii prim-miniștri (mai puţin Barbu Știrbei și Iuliu 
Maniu), cărora le-a alăturat pe Constantin Argetoianu — vechi adept, 
dacă nu inspirator al unei guvernări tari, autoritare — pe mareșalul 
Constantin Prezan și pe Ernest Ballif din partea Casei Regale. 

Reacţiile liderilor politici au fost diferite. Unii — precum Iuliu 
Maniu, Dinu Brătianu — au rămas intransigenţi în ostilitatea faţă de 
noul regim, alţii — precum Gh. Tătărescu, mareșalul Averescu, N. Ior- 
ga — au subscris la mai toate avatarurile carliste. 

Autorul Însemnărilor Zilnice consemnează conştiincios şi cu lux 
de amănunte toată activitatea politică din acea vreme, cu avantajul re- 
dării faptelor cunoscute din interior de unul dintre protagoniștii regi- 
mului. Că lovitura de Stat din 10 februarie l-a surprins pe Argetoianu și 
nu a evoluat după îndrumările sale anterioare — aceasta este o po- 
veste pe care o narează el însuși cu amărăciune și remușcări. 

În plan extern, prima jumătate a anului 1938 a înregistrat recru- 
descenţa evenimentelor prezente încă în 1937: războiul civil din Spa- 
nia mergea spre un deznodământ favorabil lui Franco; războiul japono- 
chinez se desfășura cu intermitențe, finalul rămânând încă nedecis; la 
Moscova, Stalin continua să-și căsăpească adversarii politici; S.U.A. 
nu avea încă atitudini de răsunet vizavi de deriva în care intra Europa. 

La umbra ineficienţei Societăţii Naţiunilor (S.D.N.) și a atitudini- 
lor șovăielnice ale marilor State democratice (Anglia, Franța), Mus- 
solini își definitiva opera de cuceritor în Abisinia, iar Hitler transforma 
Austria într-o provincie germană, mutând drama înspre Cehoslovacia. 
Și astfel războiul mondial sta să izbucnească. 

În luna mai, C. Argetoianu a întreprins o călătorie de afaceri în 
Anglia și în Franţa. Locurile și oamenii în descrierea lui au o savoare 
aparte şi un parfum de epocă inconfundabil. 

Dar — mărturisește Argetoianu — tot scurtele evadări la Breasta 
părintească îi umpleau sufletul de frumuseţe și îi încărcau bateriile 
pentru frecăturile din cafeneaua politică bucureşteană. 


STELIAN NEAGOE 


www.dacoromanica.ro 


1938 


1 ianuarie 1938. Regimul de zadarnică trăncăneală continuă. O trâm- 
biță a fost înlocuită prin alta mai răgușită. In locul lui Guţă Tătărescu 
își revarsă logoreea Tavi Goga. Petrecând seara de ieri la prieteni, am 
fost silit să înghit cuvântările d-lui prim ministru şi d-lui Rege difuzate 
prin Radio. Cuvântarea Regelui a fost pur și simplu inconștientă, în me- 
galomania ei oarbă. „Poporul Meu“, „Țara Mea“, „Armata Mea“, „Gu- 
vernul Meu“, „Şoselele Mele“ — numai despre „Jidoavca Mea'— ni- 
mic. Păcat. 

Cuvântarea lui Goga, mai literară, mai puțin bombastică și mai pu- 
ţin „ronflantă“ ca precedentele d-lui Guţă, le-a continuat totuși tradiția: 
vorbe răsunătoare menite să ia văzul şi să acopere sărăcia ideilor și ne- 
putinţa înfăptuirilor. Un caraghios mai mult continuă șirul șefilor noștri 
de Guvern. Suprimarea Adevărului, scoaterea câtorva nenorociţi de ovrei 
din pâinea lor și o vagă făgăduială de ieftinire a traiului, iată în rezumat 
tot programul unei noi guvernări, în care nimic nu e nou nici chiar lă- 
comia cu care partizanii s-au aruncat pe toate ghelirurile permise și ne- 
permise. 


Pe lângă alelalte toate, în Guvern mai e şi ceartă de dimineaţa până 
seara. Se ceartă ai lui Goga cu ai lui Cuza, şi ai lui Goga şi ai lui Cuza 
împreună, cu țărăniștii băgaţi de Rege în Guvern. Se ceartă Cuza care 
vânează toată ziua prin ministere după ovrei, cu Goga care ar vrea să o 
mai domolească cu antisemitismul de frică să nu-l răstoarne conjunc- 
tura internaţională. Se ceartă în fine generalul Antonescu cu ţivilii lui 
pe tema Gărzii de Fier împotriva căreia generalul nu admite nici o ieşi- 
re din legalitate. 

Cu tot optimismul discursului său de aseară, Regele începe să-și dea 
seamă de prostia pe care a făcut-o, și se gândeşte serios la o nouă for- 
mulă, formulă ce va fi bineînţeles, o nouă prostie. Se gândeşte la o dic- 
tatură militară cu generalul Antonescu în cap, dacă nu va putea ajunge 
să pună în picioare combinaţia Armand Călinescu înainte de prăbușirea 
lui Goga. Vorba lui Maniu: „Majestatea Sa nu a terminat încă seria de 
absurdităţi pe care e hotărât să le înfăptuiască pe rând“. 

Încetul cu încetul încep să se afle toate. Combinația Goga-Călines- 
cu a fost pregătită de mai multe săptămâni; bruscată a fost numai data 
aducerii ei la îndeplinire, care cu câteva zile înainte chiar fusese fixată 
pentru sfârşitul lui ianuarie sau începutul lui februarie. Regele a pus-o 
la cale îndată ce a bănuit că Tătărescu nu va lua majoritatea în alegeri, și 
a preparat-o în vederea acestei situaţii. Dacă Tătărescu ar fi luat 40% din 
voturi ar fi rămas la putere, și Goga ar fi fost păcălit o dată mai mult. De 
aceea Regele, deși trăgea toate sforile din culise nu s-a angajat prea mult 
cu Goga înainte de rezultatul alegerilor. Tratativele au fost ţinut extrem 
de secrete, așa încât nici Guvernul (Tătărescu) n-a știut nimic. Întâlni- 
rile între Goga și transfugii ţărănişti au avut loc în casa lui Nicu Condi- 
escu, prietenul lui Goga şi omul lui Vodă. Așa se explică că înțelegerea 
între fripturiştii de toate nuanțele a putut fi făcută în mai puţin de 48 de 
ore: erau lucrurile pregătite. Numai noi, cei din afară de zidurile borde- 
lului regal n-am știut nimic și am căzut din pod când am aflat invero- 
simila veste. Ca toți oamenii cinstiţi, sunt adânc măgulit că n-am știut 
nimic și că nu am fost amestecat în această porcărie. 


Fiecare zi cu telegrama ei. Ni se dau cu țârâita — e vorba de ale lui 
Micescu (Istrate) și de răspunsurile ce le primeşte. Azi, ziarele publică 
pe cele schimbate între Grecia şi noi, amabile şi chiar calde, — și pe 
cele ce au circulat pe firul București-Moscova şi retur. De observat că 
telegrama d-lui Micescu, exponentul partidului care a cerut ruptura cu 
Sovietele, e prevenitoare și plină de făgăduieli, pe când răspunsul lui 
Litvinov e cam înțepat și rece. 

Până acum nu ni s-au dat depeșele trimise la Roma și la Berlin — 
sau oare nu s-au trimis? Nu ni s-au dat nici telegramele adresate dom- 
nilor Delbos și Eden. Poate că cam întârzie răspunsurile... 


Perle culese în discursul Majestății Sale de aseară la Radio: 
„O linie a cărei călăuză este timpul de azi“ — „Se va pune la înde- 
plinire“ — „Pe această lozincă să lucraţi!“ 


3 ianuarie. Cu prilejul Anului Nou s-au ţinut obișnuitele discursuri 
la Patriarhie. Al lui Goga e de o platitudine direct dezgustătoare. Un 
imn de adulaţie și de recunoștință la adresa Stăpânului „care a știut să 
înțeleagă cutele sufletului românesc“ — citez textul — „și să-l satisfa- 
că (sufletul)“. Probabil aducând pe dl Tavi și pe madam Veturia, cu toa- 
tă șleahta lor, la putere. 

Discursul Regelui e de o frumoasă ţinută literară, unul din cele mai 
bune ale lui. Toată cuvântarea sa nu e decât o încercare de înfrânare a 
nâzbâtiilor puse la cale de duhul rău a lui G. Cuza. După ce a provocat 
incendiul, nu știe cum să-l stingă! 


Titulescu s-a înscris la naţional-țărănişti! Din fieful său electoral, de 
la St. Mortiz, a trimis o telegramă lui Maniu, în ajungul Anului Nou, 
„acum când alţii pleacă etc. etc.*..., cerând înscrierea sa. Dl prezident 
trebuie să fie încântat, dar cu toată această „încântare“ a răspuns para- 
noicului că e măgulit și fericit să poată colabora mai departe cu dânsul 
în viitor, cum a colaborat și în trecut (mărturisire?). S-au curățat amân- 
doi. Mă întreb cum au primit partizanii, ahtiaţi după putere, înscrierea 
lui Titulescu? S-au strâmbat desigur! 

Odată cu Titulescu s-au înscris în Partidul Naţional-Țărănesc, Savel 
Rădulescu, Nenișor și țucalul marelui bărbat de Stat. 


În Patria de Anul Nou, dl Iuliu Maniu publică un lung articol în ca- 
re vorbeşte cum poate de trecut, de prezent și de viitor. Despre Mini- 
sterul Tătărescu spune: Guvernul ieșit din păcat! 


Universul de azi-dimineaţă care a aflat se vede că se va reveni asu- 
pra suprimării Adevărului și Dimineţii, după cererea Partidului Liberal, 
se dă rău la Guvern deși până acum n-au avut decât cuvinte de laudă și 
de măgulire pentru dânsul. 

Universul cere să se facă o anchetă serioasă, să se constate dacă în- 
tr-adevăr acţiunile celor două ziare au fost cumpărate de liberali, și în 
acest caz să se cerceteze cu ce bani au fost plătite. Cu ce bani? Cu ai 
contribuabililor, bineînţeles! 


Cei doi moralizatori ai Țării, Regele Şi Goga continuă să recruteze, 
direct sau prin agenţii lor, lichelele și oamenii slabi de î îngeri, din toate 
partidele. În această vânătoare după oameni, fiecare zi aduce surpriza 
ei. Cea de azi ne-o oferă Nicu Ottescu. Înscris în Partidul Național- -Ţă- 
rănesc, acum câteva săptămâni — publică în ziarele de azi-dimineaţă o, 
scrisoare adresată lui Mihalâche, prin care-i aduce la cunoștiță că 
dinasticismul său îl sileşte să pășească alături de Armand Călinescu... 
A doua felonie într-un an — e cam mult! De notat că s-a înscris în Par- 
tidul Naţional-Ţărănesc în ajunul scontatei veniri la putere! Să mă fi în- 
şelat eu asupra lui atât de greu — sau să nu mai fie în toate mințile sale? 

A trecut cu Armand Călinescu la Goga şi dl Aurel Popescu!, omul 
lui Madgearu! 

Se vorbeşte asemenea de trecerea lui D.R. Ioaniţescu şi de a lui 1o- 
nel Lupescu, oricare ar fi atitudinea lui Vaida şi a vaidiştilor, care con- 
tinuă să negocieze cu Partidul Naţional-Ţărănesc. 


Gheorghe Brătianu a fost azi-dimineaţă la mine și am stat lung de 
vorbă cu dânsul. Am fost de acord împreună că a întreţine un partid pen- 
tru a băga din când în când în Cameră între 5 şi 15 deputaţi, nu era o 
afacere. În circumstanţele de azi, şi partidul lui și al meu sunt instituţii 
de gestiune ale unei loterii în care câţiva câștigă periodic câte un loz de 
deputat. Pe Rege ca factor constituţional rațional nu se mai poate con- 
ta. Doctrina nu mai interesează pe nimeni. Patimele singure mișcă oa- 
menii. Carenţa Regelui în care atâția și-au pus încrederea determină o re- 
vizuire a tuturor „poziţiilor“ politice şi sociale. Gheorghe Brătianu e ho- 
tărât să facă ce va putea pentru reintegrarea sa în Partidul Liberal, con- 
vins că numai prin mase mari, duse cu dibăcie s-ar mai putea pune o 
stavilă nebuniilor de Sus. M-a întrebat dacă nu mi-ar conveni și mie să 
mă alătur Partidului Liberal, căruia am putea da „o față nouă“. Am 
răspuns lui Brătianu că mă voi mai gândi, dar că în tot cazul nu zic nu, 
pentru moment. Și e de gândit... 

O informaţie publicată în toate ziarele de azi, anunţă că „forţele le- 
gionare“ nu vor participa la viitoarele alegeri. Se confirmă astfel zvo- 
nul de acum câteva zile. Rămâne de văzut dacă Garda de Fier va mai 
da concursul său Partidului Naţional-Ţărănesc (mai exact lui Maniu), 
după înscrierea lui Titulescu. 


Ghelmegeanu a luat astăzi contact cu lunian în vederea reîntoarcerii 
sale în partid. Nu va fi uşor. E interesant însă de notat că feloniile Re- 
gelui pe toate terenurile determină un curent de concentrare a tuturor 
grupărilor politice. Fiecare caută să se apere și „l'union fait la force!“ 


Diferitele grupări care s-au asociat în actualul Guvern de vicleim au 
ajuns deja, după câteva zile, la cuțite. Intre goghiști, armandiști și cu- 
zişti a izbucnit războiul celor trei roze. Fiecare grupare și-a închiriat 
câte o odaie la un hotel; în fiecare din ele se fumează, se sorb păhăruţe 
şi se şuetează toată noaptea. Ziua se înjură şi se bat „pretenii“ pe unde 


1 Înrudit cu Rudăreanu, sau cu Buchman, prin femei, 

pot. La Ministerul Muncii s-au înjurat cei doi miniștri. Dr Banu și Geor- 
ge Cuza, au declarat ritos partizanilor: „Ne-a băgat Regele în Guvern, 
4 lichele dar veţi vedea dvs ce vom face cu ei după alegeri!“ 

Acest „după alegeri“ e și formula lui Goga, cu care bietul Prim, ză- 
păcit și uluit, caută să împace toate verzele cu toate caprele din Guver- 
nul său. La Craiova n-au așteptat însă alegerile ca să se răfuiască. Aco- 
lo „situaţia“ a fost dată lui Potârcă care a numit prefect pe frate-său 
Eugeniu, un caraghios ce nu se ridicase decât până la primăria Pleniţei, 
cu toată protecţia fratelui Vergică. Vineri seara, întorcându-se Puiu Ple- 
şa la Craiova, l-a întâmpinat la gară tot partidul, vreo 1 000 de oameni, 
Şi cu toții au plecat urlând spre Prefectură unde au huiduit pe prefect şi 
s-au văicărit de exoflisirea lor de la masa în fine pusă. Oamenii care fă- 
cuseră atâtea „sacrificii“, erau indignaţi de nesocotirea drepturilor lor. 
Un apelpisit, doctorul Albu a început să înjure pe Virgil Potârcă, „acest 
tank al lichelismului““(!!) şi să ceară capul lui. Neavându-l la îndemână, 
manifestanţii au pornit-o pe Calea Unirii și au spart geamurile câtorva 
prăvălii ovreieşti, între altele pe ale lui Mendel, cel mai cumsecade ne- 
gustor din Craiova (giuvaergiu). Scene de felul acesta s-au petrecut și 
în alte orașe... 


Azi, înainte de amiază a avut loc întrunirea comitetului lui Vaida. 
Fratele Alexandru foarte abătut a povestit pentru ce a făcut pactul cu 
Tătărescu, aruncând vina asupra Regelui care l-a silit să-l facă. A de- 
clarat apoi că cu naţional-țărăniștii nu se împacă, cât timp va fi Maniu 
în fruntea lor, deși un personaj foarte apropiat de domnul prezident a 
venit la dânsul cu ramura de măslin. Faţă de Guvernul Goga, ca să me- 
najeze „susceptibilităţile“ partizanilor gata „să treacă“!, Vaida a propus 
o expectativă binevoitoare. Vaidistul care mi-a raportat aceste lucruri, 
mi-a adăugat însă, că niciodată Vaida personal nu se va înțelege cu 
Goga. „Il ne faut jurer de rien“. 

Radian a venit să-mi povestească că a asistat fără să vrea la un ade- 
vărat teatru. S-a dus să dejuneze la restaurantul „Modern“ și acolo a dat 
peste toți vaidiștii care se adunaseră la masa mare, după comitet. Vaida 
nu era prezent. Partizanii au început să se certe între ei, și apoi să dis- 
cute cu vecinii de pe la mese(!!) reproșându-și unii altora greșelile co- 
mise. La sfârșitul mesei a luat cuvântul Ioaniţescu și s-a dat la atacuri 
violente împotriva șefului, care n-a ţinut seamă de părerile lui, și a fă- 


1 Joaniţescu cu ai lui — Lupescu etc. 

cut cartelul cu liberalii ca să pricopsească pe câțiva (aluzie la Tilea şi 
la Costică Angelescu). S-a născut o mare confuzie, vorbeau mai mulți 
deodată, unii ţineau isonul lui Ioaniţescu, alții îl înjurau! Un ofițer, la o 
masă lângă Radian, a strigat în gura mare: „E o rușine! Bietul bătrân 
(era vorba de Vaida), să-l terfelească așa o lichea!“ Şi dama, la masă cu 
ofiţerul, era indignată și cât pe aci să sară! De la mai multe mese s-a 
auzit cuvântul „ruşine“! Această spălare de rufe murdare în public, a 
dezgustat pe toţi cei de față... 

După ce a vorbit, Ioanițescu s-a sculat şi a plecat cu prietenii săi prin 
ieşirea care dă pe curte. În acel moment precis a intrat în restaurant, pe 
altă ușă, Vaida care fusese probabil chemat de credincioşii lui. Pus la 
curent despre cele întâmplate, s-a luat cu Tilea după Ioaniţescu, pe care 
l-a ajuns în curte. Acolo, ce îi va fi spus Vaida lui Ioaniţescu nu știu, 
dar faptul este că s-a înapoiat cu dânsul și cu prietenii lui în sală, și ṣe- 
dința a mai continuat, fără ceartă şi fără discursuri. A fost însă mai 
mult o salvare a aparenţelor, căci vaidiștii cu care a vorbit Radian i-au 
spus că Ioaniţescu e ca şi trecut la Goga și că va fi numit ministru al 
Agriculturii... 


Din toate părţile îmi vin ştiri că „prietenul“ meu C. Radovici a 
trecut la Guvern. Dacă l-ar imita toți! Aș scăpa de această ghiulea a 
partidului pe care o duc de picior de 5 ani fără nici un folos, decât 
pentru câţiva caraghioși care au abuzat de mine... 

Pentru mâine dimineață mi-am convocat Delegaţia Permanentă, să 
mă răfuiesc cu toți. 


Contradicții: 

Azi-dimineaţă Blumenfeld a venit să-mi spună că Tătărescu, cu ca- 
re vorbise, a fost foarte mirat de încântarea pe care Regele a manifes- 
tat-o față de noul său Guvern cu prilejul dejunului oferit joia trecută 
fostului său prim sfetnic!. A fost aproape ofensatoare pentru predece- 
sor, căldura cu care a vorbit despre succesor... 

Și iată pe Şoneriu care vine să-mi spună din partea lui Malaxa, că 
„Sus“ e deprimare mare, că situația Guvernului e foarte compromisă și 
că să fiu gata pentru orice eventualitate(!!). 

Incurcă-i Doamne pe toți, căci numai așa vom ieși poate din încur- 
cătură! 


1 Această informaţie mi-a fost confirmată și prin cineva care venise direct de la 
Franasovici. 

4 ianuarie. Zelea Codreanu, care se află la Predeal a trimis o dras- 
tică dezminţire ziarelor care au publicat ieri informaţia „oficială“ că 
Garda de Fier nu se va prezenta în alegerile viitoare. În același timp 
Căpitanul a dispus darea în judecată a acestor ziare. 


Aflu că Regina Marioara, care a sosit alaltăieri-seară de la Belgrad 
sub pretext să facă o vizită mumă-sii (a cărei stare s-ar fi înrăutățit din 
nou), a fost în realitate însărcinată cu o misiune importantă. Aşa se ex- 
plică că a și plecat azi-dimineață. Regina Marioara a venit trimisă de 
Prințul Regent Paul cu o scrisoare pe care acesta a primit-o de la Lon- 
dra și în care se arăta! că „tot ajutorul și favorurile cu care Anglia și 
Franţa au copleșit România în ultimii ani nu puteau fi plătite şi răsplă- 
tite decât prin fidelitatea ei faţă de linia politică urmărită de cele două 
mari democraţii occidentale. Prin instaurarea noului său Guvern, anti- 
semit și simpatizant cu metodele și cu directivele scumpe Berlinului și 
Romei, România s-a îndepărtat însă de la această linie. Regele Carol să 
nu fie deci mirat dacă și atitudinea Angliei — și probabil și a Franţei 
— nu vor mai fi aceleași ca în trecut și dacă România va avea conse- 
cinţe grele de tras, în cel mai apropiat viitor“. 

Această scrisoare, pe lângă care au mai sosit și știri foarte supără- 
toare asupra atitudinii presei engleze față de noi?, a deprimat mult pe 
Rege și a determinat o adevărată alarmă la Palat. Ziare serioase din 
Londra compară gestul Regelui făcând apel la Goga cu al lui Hinden- 
burg, chemând pe Papen ca să evite pe Hitler. În curând, pretind ele, va 
fi şi Regele Carol prizonierul extremiştilor din dreapta. Sunt ziare — 
tot atât de bine informate — care compară Ministerul Goga din Româ- 
nia cu Ministerul Primo de Rivera din Spania. Bieţii englezi ne judecă 
după criterii occidentale și cred în pericol acolo unde nu e decât păcă- 
toşenie! 

Oricum, presiunea externă începe să se simtă deja, și avertismentul 
pe care mi l-a trimis aseară Malaxa prin Şoneriu se baza pe informaţiile 
mai sus notate. Guvernul a fost ieri la două degete de a fi „concediat“, 
și starea lui continuă să fie precară. Ca să-și prelungească viaţa, Goga 
a turnat imediat o nouă vadră de apă în paharul său de vin. Ordine se- 


1 Raporturile de intimitate dintre Familia Regală engleză şi Prinţul Paul sunt cu- 
noscute. 

2 Ziarelor româneşti le este îngăduit să publice numai extrasele din cele câteva zia- 
re franceze şi engleze secundare — şi plătite — mai mult sau mai puţin rezervate în ju- 
decata lor despre „lovitura de Stat din București“ — şi bineînţeles să reproducă coloa- 
ne întregi din gazetele italiene şi germane, toate elogioase pentru noul nostru Guvern. 

vere au fost date ca așa-zișii lăncieri, sau cămăși albastre să se poto- 
lească!; informaţii au fost date prin presă că nici o măsură vexatorie 
pentru ovrei şi pentru străini nu se va lua decât pe bază de lege votată 
de viitoarea Cameră (!!!). Nu se vor mai numi comisari ai Guvernului 
decât pe lângă instituţiile și societăţile care nu sunt în regulă cu legea 
actuală privitoare la munca naţională. Pe de altă parte un comunicat 
oficial ne aduce la cunoștință că n-a fost niciodată vorba de o anchetă 
la Primăriile Capitalei ci numai de verificări menite să îngrădească 
unele cheltuieli exagerate ale acestor administraţii!! În realitate, fuse- 
seră ordonate anchete în toată regula, în vederea găsirii unor motive le- 
gale de dizolvare — dar probabil că Regele nu mai dă Guvernului di- 
zolvarea Primăriilor din București... 

Pe când Goga toarnă astfel apă în vin, beţivul de Gheorghe Cuza — 
care la Ministerul Muncii nu vrea să știe de nimeni, „îi trage cu cio- 
canul“! „A ordonat“ (!!) astfel ca nici un evreu să nu mai aibă servitori 
creştini (măsură rasistă copiată din Germania)! Ce e mai nostim, e că cei 
dintâi care protestează sunt servitorii! Prin faptul că e copiată din Ger- 
mania, măsura va face peste graniță mult mai multă vâlvă decât merita! 


Deși liberalii au cerut reapariţia Adevărului și Dimineţii, deși Goga 
îmi spusese că dacă liberalii o vor cere — o va acorda-o — cele două 
ziare n-au reapărut. S-a opus Cuza (A.C.) sub ameninţarea că va vorbi, 
el, presei. Ca să tacă, Goga a amânat cu opt zile rezolvarea chestiunii. 
E însă probabil că liberalii nu se vor lăsa, și că până în cele din urmă 
ziarele oropsite vor reapare. 


Musiu $mil Honigmann, zis Fagure, zis Rabin-rahat Fagore se află 
la Paris și excită toate redacțiile locale împotriva Guvernului Goga. 
Ziarele noastre guvernamentale îi făgăduiesc o sfântă de bătaie la îna- 
poierea lui în ţară. Mi-ar face plăcere, numai să se țină de cuvânt. 


Citta Davila și-a dat demisia din postul de ministru la Washington, 
pe ziua de 31 decembrie 1937. Se vede că s-a umplut (juca la bursă și 


! Teri s-au dus la Camera de Muncă și au dat cu forța afară comisiile existente, obli- 
gând cu bătaia pe membrii lor să demisioneze; azi s-au adunat în culoarea de Negru și 
cu C.C. Brăesku în cap erau gata să meargă la loaniţescu (concurent al Brăeskului [a Pri- 
măria Capitalei) să-i devasteze casa — când a sosit Parizianu cu ordinul de împrăştiere 
semnat de Goga. Și lăncierii postați de sentinelă la ușile fiecărui ministru, au fost ri- 
dicați. Și numirea nebunului de Robu ca comandant al tuturor lăncierilor a fost con- 
tramandată. 

L THE 
câştiga) şi că i-a revenit pofta să facă politică proastă în România. Pă- 
cat de el; era mai la locul lui în străinătate. 


Deoarece Vaida a declarat ieri că Maniu i-a trimis pe cineva cu o 
scrisoare cerându-i o întâlnire — domnul prezident dă azi o dezminţire 
categorică. N-a făcut nici un demers pe lângă Vaida și nici n-a auto- 
rizat pe cineva să facă vreunul. Încă un „mare“ incident politic lămurit! 


Mi se afirmă din comunitatea evreiască că Vasile Rădulescu a pri- 
mit bani mulţi (se vorbește de mai multe sute de mii de lei) ca să com- 
bată pe Goga la Mehedinţi. Iată-l acum instalat lângă Goga în Minister! 
Moravurile timpului! 


Bursa e în continuă scădere. În bursa neagră, devizele în continuă 
urcare; francul francez a ajuns la 12 lei 1/2! La CEC (Casa de Econo- 
mii), oamenii fac coadă ca să retragă banii. Trăiască Regele și Guver- 
nul Goga! Nu e nimic, vor trece și astea! 


DI Micescu a publicat în fine și depeșele schimbate cu d.d. Eden și 
Yvon Delbos. Deși telegramele sale sunt foarte călduroase, răspunsul 
lui Eden e foarte sec și numai de câteva rânduri, fără nici o cordialitate. 
Mulţumeşte „de aducerea la cunoștință” și „speră“ într-o colaborare 
pentru pace. În directă legătură cu cele conţinute în scrisoarea adusă de 
Regina Marioara. Răspunsul lui Delbos e ceva mai cordial, fără să fie 
călduros, și plin de subînţelesuri. 

Radio de la Budapesta a difuzat ieri asupra Ardealului, pe ungureș- 
te, toate înjurăturile tipărite la adresa noastră în Paris și în Londra, la 
care a mai adus un supliment de înjurături maghiare. 

Victor Antonescu, ale cărui legături în Paris sunt serioase, a spus lui 
Blumenfeld că niciodată România n-a avut o asemenea presă în Franța, 
nici chiar în vremurile cele mai grele ale neutralității. 

Citesc în gazete că Regele a fost la vânătoare la Scroviște, alaltăieri. 
A plecat dimineaţa şi s-a înapoiat seara, cu trenul, prin gara Mogoşoa- 
ia. N-aș fi relevat această ştire, dacă n-aş fi citit mai departe, că atât la 
plecare cât şi la înapoiere s-au aflat pe peronul gării, pe lângă toate 
„Şarjele“ Palatului, primul ministru, miniştrii de Interne și de Comuni- 
caţii, ministrul Armatei, prefectul Poliţiei, procurorii generali, coman- 
dantul Corpului de Armată, etc. Citeam, şi-mi părea că visez. Îmi rea- - 

minteam plecările și sosirile Împăratului Austriei, Regelui Italiei, Îm- 
păratului Rusiei — și simplicitatea lor. Să fie numai platitudine din 
partea slugilor? Nu. Căci aceste corvezi — o ştiu din experiență — 
sunt totdeauna comandate. Cred mai mult că Regele a înnebunit de-a 
binelea, şi că se crede Irod, din Vicleim! 


În Monitorul Oficial nr. 259 din 21 decembrie 1937, pag. 9612, ci- 
tesc următorul rezumat de decret: 

„Prin Decretul Regal nr. 4093 din 8 decembrie 1937, se aprobă con- 
ferirea Medaliei „Virtutea Militară“ de pace cl. II-a, fruntașului Coldea 
Gavril, pentru pilda strălucitoare de credință ostășească și devota- 
mentul neclintit dovedit în timpul executării serviciului încredințat“. 

Nici o altă specificare, nici o altă motivare. Acum iată ce mi s-a ra- 
portat de la Ministerul Armatei, cu privire la această decorare. Cu câte- 
va zile înainte de data acestui decret, 4 vlăjgani s-au introdus prin dosul 
Palatului la intrarea casei în care locuiește Regele, s-au repezit asupra 
celor două sentinele și asupra sergentului ce veghea, i-au ucis, s-au îm- 
brăcat în mantalele lor şi au așteptat să iasă d-na Lupescu — ce se afla 
la Rege — ca să o împuște. S-a întâmplat însă că fruntașul Coldea să 
nu fie ucis, și, deși grav rănit a putut să se târască în întuneric și să dea 
alarma. Cei 4 vlăjgani au fost împrejuraţi şi arestaţi. Erau 4 membri ai 
Gărzii de Fier. Ce s-a făcut cu ei nu se ştie, căci afacerea a fost înnăbu- 
şită. Dacă această povestire corespunde adevărului, avem un punct de 
plecare şi o explicaţie pentru toate năzbâtiile Regelui din ultima vreme. 


Azi-dimineaţă la ora 11 am avut ședința Delegației Permanente a 
Partidului Agrar. 

Am făcut o scurtă expunere a evenimentelor desfășurate de la no- 
iembrie și care au tulburat adânc opinia publică şi au frământat şi fră- 
mântă încă toate grupările politice. 

După neașteptata reîncredinţare a puterii lui Tătărescu, a venit neaș- 
teptata înfrângere a Guvernului în alegeri și în fine şi mai neașteptata 
formare a Guvernului Goga. Fără a mai vorbi de succesul Gărzii de Fier, 
care a încurcat și el spiritele. Am arătat că Guvernul Goga era o-mare 
greșeală: 

1. — fiindcă a guverna nu înseamnă numai a prevedea, dar şi a îm- 

păca și a linişti — nu a învrăjbi și a provoca; 

2. — fiindcă se prezenta ca „Guvern de autoritate“ numai împotriva 

adversarilor — iar față de partizanii săi ca Guvern de gașcă, de câr- 

dășie, de abuz și de demagogie, compromiţând astfel şi ultima for- 

mulă rămasă la dispoziţia Regelui; 

3. — fiindcă prin compoziţia lui (adunătură de incompetenţe și de 

escroci) nu putea inspira încredere înăuntru, iar prin politica condu- 

cătorilor săi nu putea inspira încredre în afară. 

Faţă de acest nou Guvern, oricât de precar ar fi el, am ţinut șă lă- 
muresc atitudinea mea și a partidului meu. Atitudinea mea, am cerut 
voie să o hotărăsc eu singur — pe a partidului rămânând să o hotărască 
membrii lui. 

Întrucât mă priveşte am declarat că voi rămâne neclintit pe urmă- 
toarele trei puncte: A 

1. — Primatul intereselor agrare; 

2. — Monarhism și dinasticism fără nici un echivoc; 

3. — Necesitatea unui Guvern totalitar de ordine, de autoritate, de 

asanare — în afară de orice consideraţie de partid sau de demagogie. 

În ce priveşte partidul, am căutat să explic că avea de ales între trei 

căi: 

1. — Să continue a fi mai departe un partid mort electoralicește; păs- 

trătorul unui doctrine preţioase dar inactuale, în aşteptarea unor zile 

mai bune. Soluţie care cere multă răbdare, multă tenacitate, mult spi- 
rit de sacrificiu; 

2. — Să se încadreze într-un curent mai viu, înrudit ideologic, fără 

să renunţe la fondul doctrinei ci numai la aplicările ei imediate; 

3. — Să înceteze orice activitate politică şi să proceadă la lichidarea ` 

organizaţiilor sale, lăsând fiecăruia o complectă libertate de acţiune. 

Am schiţat în câteva cuvinte avantajele și dezavantajele fiecărei 
soluţii și am încheiat cerând tuturor celor prezenţi să mediteze bine 
asupra fiecăreia. În politică soluţiile nu trebuiesc luate în pripă. Desi- 
gur, trebuie să cădem de acord asupra formulei de adoptat, înainte de 
alegeri. „Îmi voi permite să vă convoc din nou după câteva săptămâni, 
şi vom lua atunci o hotărâre definitivă. Până atunci gândiţi-vă; mă voi 
gândi şi eu!“ 

Dau aci un foarte palid rezumat al cuvântării mele, care a plăcut și a 
fost viu aplaudată — și adaug că propunerea mea de liniștită amânare a 
fost primită în unanimitate. 

N-am avut decât o singură defecţiune, a lui C. Radovici, care a tre- 
cut la Goga. Cea mai puţin așteptată — dar şi cea mai plăcută. Încolo 
nici una. Chiar Tătaru, a cărui inerție în alegeri a fost atât de supărătoa- 
re, mi-a dat o telegramă foarte călduroasă de necondiționată adeziune. 

După Comitet am luat cu toţi masa la Cina. Cordialitate deplină. Sunt 
mulţi leneși, dar sunt băieţi buni. 


Tot azi are loc și întrunirea Comitetului Executiv al naţional-țără- 
niștilor. La ei e vorbărie multă. A început de dimineaţă și mai ţine și 
după amiază. Nu voi ști decât mâine ce au hotărât. Se pare însă că Ma- 
niu va fi atacat de reprezentanţii grupului Costăchescu—Ghelmegeanu 
—Măcărescu, care îi vor. cere fie să-și schimbe politica faţă de Rege, 
fie să cedeze președinția altuia. În nici un caz însă cei nemulțumiți nu 
vor trece cu Armand Călinescu la Goga, ci se vor solidariza cu Mihala- 
che. Cu alte cuvinte, în Partidul Naţional-Ţărănesc vor reîncepe luptele 
vechi. O dovadă mai mult că nimic nu se schimbă pe pământ. 


Blumenfeld, care ştie toate mi-a anunţat vizita „proximă“ a d-lui 
Guţă Tătărescu „care vrea să se înțeleagă cu mine“! 

5 ianuarie. Se vede că Goga a reîncălecat pe cal peste noapte, căci 
azi-dimineaţă a apărut decretul de dizolvare a tuturor consiliilor comu- 
nale, rurale și urbane, inclusiv Bucureștii. Toate platitudinile lui Do- 
nescu faţă de Rege, timp de 4 ani de zile au fost inutile. L-a lăsat să 
cadă ca o baligă. O lecţie pentru toţi „boii“. 

Motivarea decretului e pur și simplu copilărească. Mă întreb de ce 
se mai pun în legi termene și cuvinte ca cele de „autonomie comunală“. 
Cu toată stabilitatea legal prevăzută, fiecare Guvern dizolvă consiliile 
ca să le refacă pe placul lui. Imoralitatea administrativă se adaugă ast- 
fel la toate imoralităţile ce necinstesc viața noastră publică și privată. 


Voievodul Mihai a plecat aseară la Atena, prin Constanţa-Constan- 
tinopol, pentru a asista la căsătoria unchiului său Paul cu fiica „unserer 
Victoria-Luise“, ducesă de Braunschweig. Va avea ce povesti, de la 
Bucureşti. Şi din călătorie, căci Marea Neagră pare furioasă. 


Prefectura Poliţiei a fost ridicată la rangul de Subsecretariat ca să se 
facă din Gavrilă o jumătate de ministru. În materie de lichelism, Goga 
pare că poate să dea puncte lui Tătărescu. 

Alarma pe care am notat-o, produsă de reaua primire făcută Guver- 


nului Goga în Occident, a împins pe primul ministru și pe ministrul de 

Externe să facă „declaraţii“ categorice de supunere „politicii noastre 
tradiționale“. 

Goga a dat un interviu prin agenția Havas, ca să afirme că guver- 
narea sa va fi strict constituțională şi că nu poate prin urmare fi vorba 
de o îndrumare a Statului român pe căile croite de Hitler sau de Mus- 
solini. (Aceasta e sigur! Trebuie să fie cineva francez corcit cu jidan ca 
să creadă pe Goga și consorţii capabili de a determina o revoluţie soci- 
ală! Şmecherii fac afaceri, nu revoluţii!). În continuare dl prim-minis- 
tru a făcut teorie asupra aplicării principiilor naționaliste în România, 
aplicare ce nu trebuie judecată după criterii occidentale (cred și eu!). În 
ce privește politica externă — și pentru această spovedanie a fost dat 
tot interviul — amicul Goga a mărturisit că Guvernul său se încadrează 
în politica tradițională a României, că va respecta și cultiva alianțele 
existente. Mărturisirea a fost ce e drept făcută fără exagerările obișnuite 
de ordin sentimental, şi fără platitudine. Intervievatul a îndrăznit chiar 
a vorbi de „amiciţii lărgite“, fără să precizeze în ce direcţie. 

Agenţia Havas care se mulțumește şi cu puţin declara că acest inter- 
viu a făcut o excelentă impresie în Franța. De văzut... 

Cam în același sens, dar cu mai multă căldură pentru alianțele exis- 
tente, a vorbit dl ministru de Externe Micescu, reprezentanţilor presei 
străine. D-sa a insistat asupra unui punct special: anume că nu trebuia 
confundată politica externă cu cea internă. Talleyrand nou născut, d-sa 
s-a desolidarizat de colegii săi și a afirmat că principiul hotărâtor al po- 
liticii noastre externe era continuitatea. Încă un om al Regelui. 


DI Micescu ne dă depeșele primite de la colegii săi, una câte una, ca 
hapurile. Azi ne-a dat textul celei primite de la Ciano. În fine, un ton 
călduros și plin de încredere! Aşteptăm pe a neamţului. 


Cu prilejul căsătoriei civile a fiicei mele!, celebrată astăzi, a venit şi 
Goga să semneze ca martor și apoi ne-am dus să dejunăm la Condies- 
cu. 

Multă politică n-am făcut, nu era momentul, totuși Goga mi-a spus 
câteva lucruri interesante. 

Alegerile vor fi târziu, cel mai devreme în aprilie, mi-a confirmat-o 
din nou. Afacerea cu Adevărul şi Dimineaţa se complică. Liberalii nu 
numai că nu vor să mărturisească că ziarele sunt ale lor, dar Viitorul a 


1 A doua căsătorie a fiicei mele, cu Matei Condiescu fiul. 

publicat chiar o notă prin care dezminţea categoric faptul. Goga vrea 
să-i aducă să mărturisească ca să le ceară apoi seamă de proveniența ba- 
nilor. Nu e de nasul domnului care a plecat în 1927 cu 13 milioane de 
la Ministerul de Interne... Va sfârşi prin a pune botul pe labe. În legă- 
tură cu Regele mi-a povestit una bună care dovedește desigur că orice 
sentiment de cinste n-a dispărut din sufletul iubitului nostru Suveran, 
dar subliniază totdeodată și atmosfera de corupție şi de imoralitate ce 
domnește în jurul Majestății Sale. Majestatea Sa a însărcinat într-ade- 
văr pe Goga să ceară tuturor miniștrilor să ia imediate sancțiuni împo- 
triva oricui va invoca numele doamnei Lupescu în prezentarea Sau sus- 
ținerea unei afaceri. „Pricepi — a adăugat Goga — efectul pe care l-a 
făcut o asemenea declaraţie în fața a peste 20 de persoane!“ Unde am 
ajuns, și de ce ne bucurăm! 


Fanteziile Majestății Sale: 

De sărbători, s-au ridicat de la Banca de Credit 350 milioane, de la 
CEC peste 1 miliard şi cam tot atât de la Românească! N-au ridicat ba- 
nii numai ovreii; au ridicat şi creştinii — a fost un început de panică. 
Pentru moment retragerile s-au mai calmat. Kaufmann, care era în con- 
cediu la Viena a fost rechemat de urgenţă și s-a înapoiat ieri-seară la 
București. 


În întrunirea Comitetului Executiv național-țărănesc de ieri nu s-a 
mai produs nici o ruptură și Maniu a rămas președinte aclamat al parti- 
dului. Maniu a făcut un discurs prin care s-a declarat monarhic, dinas- 
tic şi carlist (cu toate rezervele iezuite pe care şi le poate oricine închi- 
pui) — şi Ghelmegeanu & consorţii n-au mai dat atacul plănuit, mul- 
țumindu-se să ia act de declaraţiile d-lui prezident. DI prezident nu și-a 
schimbat însă nimic din atitudinea d-sale, căci a declarat că totdeauna 
a fost monarhic, dinastic și carlist — și că respectuoasele observaţii pe 
care le-a făcut, nu le-a făcut decât în interesul Regelui și pe un ton cu 
totul cuviincios. Mult mai cuviincios în tot cazul ca al liberalilor, în 
1930, și mai încoace. 


Şi Gheorghe Brătianu și-a întrunit ieri prietenii. A vorbit cu reticen- 
tă despre viitoarea întregire a Partidului Liberal, declarând că dacă se 
va face va fi bine căci s-ar întări unul din partidele pe care Coroana se 
sprijină — iar dacă nu se va face nu va fi rău nici atunci, căci gruparea 
sa ar rămâne ca o rezervă pentru momentul când „forţele tineretului“ 

(aluzie la Garda de Fier) vor birui. Optimismul e un excelent lucru, mai 
ales în politică. 


6 ianuarie. leri-seară s-au răspândit vești alarmante despre călătoria 
Voievedului Mihai, plecat spre Atena cu crucișătorul „Regina Maria“. 
Marea Neagră e atât de dezlănţuită, furtuna suflă atât de tare încât cruci- 
şătorul abia putea să lupte cu valurile. Aseară la masă la Negroponte, 
Collas! a fost chemat de mai multe ori la telefon, și pus în curent cu sta- 
rea lucrurilor. Prin radiotelegrafie Regele a fost încontinuu în legătură 
cu vasul. Şase ore după plecarea lui din Constanţa, crucișătorul se afla 
abia la 30 kilometri de capul Caliacra. În acel moment înainta cu 1 milă 
pe oră! Ordine au fost date comandantului să se înapoieze imediat la Con- 
stanţa, de unde Voievodul va fi expediat la Atena cu trenul, prin Belgrad. 
Pe o asemenea furtună nu trebuia să plece. La un moment dat, orice ști- 
re de pe vas a încetat, se vede că se stricase T.F.F. Înapoierea la Con- 
stanța nu va fi ușoară. Valurile au fost atât de puternice, încât, după ulti- 
mele ştiri primite au smuls ambarcaţiunile de salvare ancorate pe punte. 


Iarnă grea. Nu numai pe Marea Neagră şi în România (la noi zăpadă 
de 0,30—0,40 pretutindeni și temperatură sub 10 grade) dar pretutin- 
deni. La Budapesta sunt 22 grade sub zero. În Prusia Orientală — 25. 
Îmi e frică că voi găsi săptămâna viitoare zăpadă şi la Paris. 


Apa în vin: 

Ieri-seară Consiliu de Miniștri, fără Cuza tatăl și fiul, împotmoliți la 
Iași, — prezidat de Goga. 

S-a luat în cercetare chestiunea retragerii brevetelor cârciumarilor 
evrei, s-a insistat asupra laturii sanitare a problemei, şi s-a numit o 
comisie compusă din 4 miniștri (sanitarul, finanţul, internul și indu- 
strialul), ca să studieze cele mai bune soluţii. 

S-a discutat asupra revizuirii situației evreilor imigraţi în timpul 
războiului și după război, fără autorizare — și s-a numit altă comisie de 
miniștri, ca să studieze chestiunea. 

S-a abordat în fine problema reducerii preţului bumbacului, petro- 
lului și sării — şi s-a numit a treia comisie de studiu! Cine a inventat 
sufragiul universal, și alegerile în general, a fost un porc — dar cine a 
inventat „comisiunile“ a fost un om de geniu! 


1 Ministrul Greciei. 

Nea Istrate („trei boboci de rață, frate“!) a mai tras un interviu în Le 
Temps, în care o scaldă cum poate între alianțele tradiționale şi priete- 
niile „cât mai numeroase“. Săptămâna viitoare dl Micescu-Metternich 
va oferi o vânătoare corpului diplomatic în Banat, iar de acolo va pleca 
la Geneva (sesiunea S.D.N.) prin Praga și Belgrad unde va face vizite 
prealabile domnilor Beneș, Krofta și Stoiadinovici. 

Pe ziua de azi, ministrul de Externe publică depeșele schimbate în- 
tre d.d. Istrate și Neurath (Berlin). Cordialitate și nădejde de mai bine. 


Încurcăturile Guvernului — și ale Regelui — cresc pe fiecare zi. Azi 
după amiază am aflat de la Jean Paul-Boncour că miniștrii Franţei şi 
Angliei au făcut demersuri foarte serioase, în baza instrucțiunilor pri- 
mite de la Paris şi de la Londra. „Ils ont parle très fort“ a fost expresia 
întrebuințată de diplomatul francez. Mai ales sir Reginald Hoare a vor- 
bit de sus de tot. A întrebat pe ministrul nostru de Externe dacă are cu- 
noștință de anumite tratate prin care s-a constituit România Mare și de 
clauzele lor. Ceea ce a scos din sărite Guvernul englez este ultima știre 
primită, că Guvernul român pregătește formele pentru a recunoaște 
anexarea Etiopiei de către Italia!. Sir Reginald a amintit lui Sir Istrati că 
în Anglia nu există numai un curent puternic împotriva acestei recu- 
noaşteri dar și unul în favoarea revizionismului. Dacă Guvernul român 
nu mai vrea să țină seamă de primul curent, nici Guvernul englez nu se 
va mai putea opune la progresele celui de al doilea. 

Thierry, Hoare, Boncour sunt furioși. Boncour a mai povestit că ar 
fi prins azi-dimineaţă la Radio din Moscova (difuziune pe franţuzeşte) 
o declaraţie foarte importantă. Anume declaraţia că dacă România con- 
tinuă pe calea pe care a apucat-o, negocierile pendinte cu Sovietele, re- 
feritoare la chestiunile teritoriale, vor fi rupte. Comunicarea mai adă- 
uga, că Rusia Sovietică nu are diferende teritoriale pe graniţa de Vest, 
decât cu o singură ţară, cu România. 

Delmas, atașaul militar francez, ar fi declarat şi el că situaţia sa ca 
militar a devenit foarte delicată: bazat pe cuvântul Regelui, a obținut 
acum în urmă să se expedieze din Franţa 200 tunuri şi 200 avioane (?) 
comandate de noi (o fi 200 în tot?). Delmas se vede descoperit faţă de 
Statul Major francez și a fost silit să trimită un nou raport prin care măr- 
turiseşte că a fost înșelat de Rege. 


1 Aluzie la numirea probabilă a lui D. Burilleanu la Roma şi la acreditarea lui pe 
lângă Regele Italiei și Împărat al Etiopiei. 

Sir Reginald Hoare a trimis un lung raport la Londra, cu cele mai 
pesimiste informaţii, iar Thierry a raportat „că de acum înainte se aş- 
teaptă la orice în România“. 

Buda, atașatul militar cehoslovac a confirmat unui prieten comun că 
toate comenzile noastre în Cehoslovacia au fost sistate, şi că doi direc- 
tori de la Skoda sosesc luni în Bucureşti ca să informeze Guvernul nos- 
tru că anumite deteriorări supravenite în fabrică silesc direcția ei să 
suspende pentru trei luni efectuarea comenzilor noastre. 

Teama unei schimbări de orientare în politica noastră ne-a ridicat pe 
toți aliaţii (afară de sârbi „dubioși“ ca şi noi!) împotrivă — iar ovrei- 
mea a făcut restul. Presa franceză continuă să fie cât se poate de ostilă, 
nu numai față de Guvernul Goga, dar și față de țară. Faimosul Pertinax 
scrie „că s-a sfârşit cu încrederea în România“ iar Echo de Paris publi- 
că portretul Regelui Carol cu menţiunea: „Cel din urmă trădător!“ Pre- 
sa engleză e mai rezervată ca formă, dar tot atât de dură ca fond. 

Guvernul nostru e fiert. Regele pleacă mâine la vânătoare pe două 
zile, să se răcorească. Halal să-i fie! 


Alecu Rioşeanu a dejunat azi la noi. E umbra lui Antonescu (gene- 
ralul) de care e nedespărţit, şi vorbeşte cât îl ţine gura. Doar că nu mi-a 
spus că generalul e înțeles cu Zelea Codreanu! și că în curând va fi el şe- 
ful Guvernului. Că umblă după așa ceva nu încape îndoială, și e foarte 
posibil, dacă Goga nu va putea rezista, să facă Regele apel la dânsul. 

Antonescu vrea să numească pe colonelul Dobre subsecretar la Ar- 
mament (locul lui Glatz), au anunţat-o toate ziarele. Rioșeanu îmi po- 
vestește că decretul a fost semnat alaltăieri, dar chiar în seara care a ur- 
mat, Regele a telefonat lui Antonescu cerându-i să nu-l publice. Gene- 
ralul a întrebat a doua zi pentru ce, și Majestatea Sa i-a dat acest înspăi- 
mântător răspuns: „Se opune Malaxa!“ Colonelul Dobre trece drept un 
om foarte cinstit... Generalul Antonescu pretinde însă că tot va obține 
numirea. Să meargă Regele până a lașa și pe Malaxa? Vorba lui Thi- 
erry: „Ne putem aștepta la toate!“ 


7 ianuarie. Voievodul Mihai Naufragiatul a sfârşit prin a scăpa din 
valuri și a se înapoia ieri-dimineaţă la Constanţa. A sosit tot ieri la amia- 
ză în Bucureşti şi a replecat la Atena cu trenul, prin Belgrad la orele 


1 Între altele: „Vrei să-ți arăt fotografia.luată alaltăieri la Predeal, Antonescu de braţ 
cu Codreanu?“. Şi câte „fine“ subînţelesuri! 

2.20. Norocul nuntașilor, căci Collas a putut să-i încredințeze şi 10 ki- 
lograme de icre pentru salăţile de ţâri. 


Guvernul face sforțări uriașe pentru liniştirea presei din Occident, 
din Paris mai cu seamă. Așa se aruncă pe fereastră banii noștri. Le 
Temps a publicat în fine o notiță din care reiese că înainte de a fi con- 
damnat (a fost vorba de așa ceva? Babemus reum confitentem“), Gu- 
vernul Goga trebuie văzut la treabă. După cum se vede Tavi cheltuieşte 
mult dar se mulțumește cu puțin. 


Ne dă gata Italia. Crede că România şi-a şi schimbat politica. Oficio- 
sul Giornale d'Italia, vorbind de apropiata conferință de la Budapesta, 
a Statelor semnatare a Convenţiei de la Roma, deschide braţele și țării 
noastre şi socoteşte că o eră nouă începe pentru Statele dunărene. 

Şi foaia d-lui Mussolini încheie: „Prin noua sa politică România s-a 
așezat în domeniul realităților“. Nu ştiu pe ce ne-am așezat, dar știu că 
ne înțeapă. 


Pe piaţă îngrijorarea e tot mai mare, deși retragerile au mai dimi- 
nuat, fără să înceteze. Teama multor bănci e că firme importante evre- 
ieşti să nu plătească la scadență preferând să-și păstreze banii, chiar cu 
riscul unei declarări în faliment. Am impresia că băncile merg prea de- 
parte în pesimismul lor, dar nu încape îndoială, că în lumea afacerilor 
tulburarea e mare. 


Sadoveanu (lon Marin), directorul general al Teatrelor m-a dus ieri 
la Operă la repetiţia de ansamblu cu cântăreții nemți veniţi să joace 
„Meistersinger“. Am asistat la două acte și am petrecut de minune. Au 
venit Wilh. Rode (Hans Sachs), Laholm (Walter von Stolzing), Ed. Kandl 
(Beckmasser) și d-na Stetzler (Eva) — toți de la Opera din Charlotten- 
burg de la Berlin. Rode, care la Berlin cumulează îndeletnicirile de cân- 
tăreţ, de director al teatrului şi de regizor, e un minunat bariton cam obo- 
sit, dar cu toată oboseala lui cântă frumos. Kandl e unul din cei mai 
buni Beckmasser din câți am văzut. Tenorul Laholm are o voce clară și 
puternică. D-na Stetzler e o mătușică cam ofilită, cu totul nepotrivită 
pentru rolul Evei. Voce bună, dar mai puţin impresionantă ca a bărba- 
ților. 

Cei patru nemți cântă pe nemţeşte încadraţi în trupa Operei noastre, 
care cântă pe româneşte. Orchestra noastră — sub direcţia d-lui general 


www.dacoromanica.ro 


ÎNSEMNĂRI ZILNICE, 1938 25 


musikdirektor Rother, al cincilea oaspete venit de la Berlin. La început 
fusese vorba să vină toată trupa, cu orchestră și cu decoruri. Ssa renuns 
tat însă, din motive tehnice și nsau venit decât cei 4 cântăreţi şi dirijorul 
lor, să dea două reprezentații din „Meistersinger“. Nona Ottescu misa 
spus ieri, că un „Gartspiel't mai complect nu e înlăturat, ci numai amâs 
nat, și că în primăvară trupa întreagă, cu orchestră şi cu decoruri, se va 
muta de la Charlottenburg la București, să dea în serie Tetralogia. Sers 
viciul propagandei germane a hotărât să facă orice sacrificiu ca să ne 
câștige sufletele. Cu atât mai bine pentru noi. 

Nam asistat în viața mea la o repetiţie. Cât am fost tânăr și mi-a 
plăcut teatru nsam avut prilej — iar când ssau ivit prilejurile, încetase 
pofta. Ceea ce misa părut mai ciudat e mentalitatea acestor oameni, toți 
convinși că lumea se învârteşte în jurul lor, şi că meseria şi activitatea 
lor nu e numai ceva serios, dar singurul lucru serios pe acest pământ! 
Dialogurile în două limbi, Eva în galoși, Walter von Stolzing în „coms 
plet“ cafeniu și Hans Sachs în turist dau formidabilei creaţii wagnes 
riene, un aspect neașteptat. Rother, șeful de orchestră, genial — impres 
sionant. Singur el era în comuniune sufletească cu Wagner; în orchess 
tră, oamenii mai pricepeau încă ce cântau — pe scenă se plimbau pors 
cii. Am stat două acte, şi am plecat, fiindcă mă plictiseau melomanii 
din jurul meu. 


8 ianuarie. Azisnoapte au fost 25 grade de frig în București, și cu 
asta, lucru ciudat o ceaţă de tăiat cu cuțitul. Nu se vedea la 5 pași. 
Circulaţia foarte anevoioasă, la pas. Vâlcovul la gurile Dunării e ames 
ninţat să fie cotropit de ape din cauza zăpoarelor de ghiață formate, ce 
refulează apa peste maluri. Întreaga localitate a fost evacuată. Pe şoseaa 
ua PloieștisCâmpina, automobilul colonelului Della Porta, atașatul mis 
litar italian, a alunecat, ssa izbit de o autocamionetă și a fost răsturnat 
în şanţ, sfărâmat. Della Porta ssa ales cu răni grave la cap și la mema 
brele superioare, și a fost dus la spital. La Constanţa, în faţa portului, 
vasul turcesc „Yekta“ a fost lovit și culcat de vasul norvegian „Irania“, 
din cauza ceţii și a vremii îngrozitoare. 

Nam avut așa iarnă grea din 1929. 


Guvernul Goga a mai recrutat câteva lichele, de data asta de la Vais 
da. Au „trecut“ D.R. Ioaniţescu, I. Gr. Perieţeanu, foști miniștri, I. Lus 
pescu, Electorul de la Râmnicul Sărat, Marinescu, Electorul de la Brăila 
şi alți câţiva seniori mai mărunți. Printr„o scrisoare adresată lui Vaida, 

zișii domni „explică“ (vorba lui Nicu Filipescu!) motivele ideologice 
(realizarea programului naţionalist) care îi împinge spre sacul cu gră- 
unţe. D. R. loaniţescu a fost numit ministrul Agriculturii și a și depus 
jurământul ieri, înainte de plecarea Regelui la vânătoare, în Banat. Pe- 
riețeanu și ceilalți nu și-au încasat încă preţul trădării, dar probabil că și 
condicuţa lor e iscălită. Pe ce mâini a încăput biata țară: un Ioaniţescu, 
ministru cu repetiție! Şi mai vorbește tânărul nostru Suveran de mo- 
ralizare și de progres! 


Deoarece s-a răspândit zvonul gă Victor Antonescu va merge la Ge- 
neva, după cererea Regelui, să „recomande“(!) și să sprijine pe Mices- 
cu, Blumenfeld-Scrutator s-a dus să-l întrebe și iată ce a aflat din gura 
lui Victoraș-lepuraş: „Zvonul e cu totul neîntemeiat; atât ar mai lipsi să 
mă duc cu Istrate Micescu la Geneva, când știu ce știu. Regele nu mi-a 
cerut să merg la Geneva, mi-a cerut altceva, și probabil că ştirea 
deformată a audienței mele a dat loc la zvonul despre care vorbești. 
Marţea trecută! m-am pomenit cu Urdăreanu la telefon înștiințându-mă 
că Regele mă aștepta în aceeași zi la ora 3 1/2. M-am dus întrebându- 
mă pentru ce mă va fi convocat. La Palat am găsit pe Goga și pe 
Micescu, și spre marea mea mirare am fost poftiți câteșitrei în 
cabinetul Regelui. Regele mi-a spus că avea mare încredere în mine și 
că mă ruga să pun în curent pe succesorul meu cu situaţia politică! 
Această dare de seamă a predecesorului, adresată succesorului în 
prezența Suveranului, era un obicei nou, pe care Regele voia să-l 
creeze — afirma el — în interesul continuității (!!!). M-am executat şi 
am spus și eu cât am putut, în faţa celor doi miniştri buclucași. Dacă 
Regele m-ar fi chemat singur în prealabil, i-aș fi spus mai multe, căci 
nimeni nu ştie ca mine tot ce se gândește și se pregătește în momentul 
de faţă la Paris, la Londra și aiurea. Pot să-ţi spun că niciodată n-am 
stat aşa de rău ca acum. Tot ce am câștigat de la război încoace a fost 
pierdut într-o zi“. 

Antonescu a mai spus lui Blumenfeld că foarte probabil chestiunea 
minorităţilor va fi pusă la ordinea zilei la Geneva, acum în ianuarie și 
că nu vom fi susținuți decât de Beck (Polonia), antipatizat de toată 
lumea la S.D.N. Toate celelalte țări vor fi împotriva noastră. 

Antonescu mai crede a ști că Franţa nu va lucra cu Guvernul Goga. 
Din audiența de marţi a plecat cu impresia că Regele nu și-a deschis 


1 4 ianuarie. 

încă bine ochii asupra situaţiei, care e din cele mai compromisă. Goga, 
în schimb i-a părut foarte îngrijorat de tot ce auzise. „Pe de altă parte 
mi s-a părut că Regele amână alegerile — a sfârşit fostul nostru Forei- 
gner — în speranţa că i se va oferi o formulă mai bună. Ştie că trei ale- 
geri pe rând nu pot fi încercate și așteaptă ceva, înainte de a convoca 
pentru a doua oară corpul electoral. Naţional-țărăniştii ar trebui să o 
termine odată cu nebuniile și cu neînțelegerile lor. La noi, înțelegerea 
cu George Brătianu a devenit imposibilă după ultimul său discurs. Ea 
nici nu va mai fi pusă luni! la ordinea zilei. Tătărescu a făcut prostii,. 
trebuia să se retragă la noiembrie «en beauté» ca să nu cadă cu rușine 
după o lună. A făcut mari greșeli, dar tot dânsul va avea ultimul cuvânt 
în partid“. 


Se zice că Goga a declarat lui Sola că România va recunoaște Im- 
periul Italian. Știrea a fost difuzată la Radio, de la Roma sau de la Mi- 
lano, cu comentariul că nimic nu va mai putea opri România, după a- 
ceastă hotărâre, să se alipească de axa Berlin-Roma. 

Pe de altă parte se afirmă că Micescu ar fi declarat lui Thierry că 
România nu va recunoaște anexarea Etiopiei. Vom ști foarte curând de 
care parte atârnă adevărul. 

Ca răspuns la intervenţiile franceze şi engleze, ministrul nostru de 
Externe ar mai fi declarat că România va respecta Tratatul minorități- 
lor, dar va aplica ovreilor art. 42(?) din Tratatul de la Berlin. DI Mices- 
cu uită că tratatele postbelice din 1919-1920 au abrogat toate clauzele 
tratatelor antebelice în contradicţie cu ele. 


` A.C. Cuza sosește astă-seară de la Berlin cu o falcă în cer și alta pe 

pământ ca să ceară socoteală lui Goga pentru ce s-a renunțat, sau s-a 
întârziat, cu măsurile relative la numirea comisarilor speciali pe lângă 
instituțiile cu capital străin și la interzicerea servitorilor creștini de a 
sluji pe ovrei. 

Armand Călinescu s-a încăierat la Ministerul de Interne cu dl subse- 
cretar de Stat Tilică Ioanid — ba unii spun chiar că s-au bătut. 

Bietul Goga, mă întreb cum are să o ducă cu toţi nebunii lui! 


Informatori siguri îmi aduc amănunte privitoare la consfătuirea inti- 
mă care a avut loc marțea trecută, între fruntașii Partidului Național- 


1 Întrunirea Comitetului Executiv al Partidului Naţional Liberal. 

Țărănesc, înainte de ședința Comitetului Executiv. Reprezentanţii ge- 
nerației mai tinere, Ghelmegeanu, Ralea, Andrei, Gafencu, Georgescu 
(Tulcea) și Zane (trimisul special al lui Costăchescu împiedicat să vi- 
na) au luat de scurt pe cei din generaţia mai coaptă şi au îndreptat un 
asupru rechizitoriu împotriva „direcţiunii“ partidului în ultimii ani. Au 
învinuit pe toți șefii de până acum că n-au făcut decât să urmărească 
scopuri meschine personale și să se războiască cu patimă între ei, ne- 
glijând cu totul și interesele partidului și realizarea programului politic 
în jurul căruia s-a închegat crezul țărănesc. Toţi au declarat pe rând, că 
fără o radicală schimbare în metodele întrebuințate până acum, vor 
părăsi partidul. Ralea și Andrei (discipolii lui Stere!) au adăugat chiar 
că vor merge la Garda de Fier, a cărei ideologie — deosebită în metode 
— nu se deosebește prea mult de a fărănismului, în care dânșii cred! 
Ghelmegeanu, Gafencu, Zane au protestat în numele principiilor lor 
democratice împotriva acestei tendinţe, așa încât nici printre răzvrătiți 
nu s-a putut păstra o unitate de vederi! 

Declaraţiile lui Maniu, în şedinţa subsequentă a Comitetului nu au 
mulțumit pe deplin pe cei care așteptau altceva, decât iezuiticele reti- 
cente ale d-lui prezident. Se zice că o campanie foarte serioasă a în- 
ceput pentru reîntregirea partidului fără învinși şi fără învingători. A- 
dică nici șefia lui Vaida, nici a lui Maniu (un mod elegant de a debarca 
pe acesta din urmă). Atunci a lui Mihalache, din nou? Și mai puţin. Se 
vorbește de șefia lui... Gusti, omul Regelui și verişorul d-nei Lupescu, 
prin alianță!!! Apoi n-are dreptate Regele Carol să socotească pe toţi 
oamenii politici români drept lichele? 


Marina Română (ce expresie de operetă) e la ordinea zilei și Irimes- 
cu e amenințat să sară. Regele e furios. De două ori, de când există, 
Marina noastră a fost pusă la contribuţie: odată a plecat pe un vas de 
război Regele Ferdinand să asiste la căsătoria principesei Elisabeta cu 
Regele George mm și a doua oară acum, pe alt vas, Voievodul Mihai a 
încercat şi el să ajungă la Pireu. Regele Ferdinand a trebuit să fie salvat 
de un vas grecesc — iar Mihai s-a dus până la calea întoarsă. Și câţi 
bani nu s-au aruncat în ultimii ani pentru așa-zisa noastră „înzestrare 
navală“! Toate numai chiul, şperțărie şi incapacitate! 

i 

9 ianuarie, Cuvinte scrise acum 300 de ani și mai bine, dar de ac- 
tualitate și azi, în înțelesul lor moral: „Plângeţi-mă, căci n-a fost vre- 
odată om chemat să îndrepte o situaţie atât de disperată. Armata e în 

mare nevoie și nu e aprovizionată cu nimic... Cavaleria noastră e fără 
curaj. Țara, de la Berwick până la York e în puterea scoţienilor; teama 
e pretutindeni, o dezafecţiune generală față de Rege... Într-un cuvânt, 
sunt singur aci în luptă cu atâtea rele, fără nici un ajutor. De m-ar scăpa 
Dumnezeu, în bunătatea lui, de cea mai mare nenorocire a vieţii mele!" 
Dedicate domnului Goga. Aceste rânduri au fost scrise de lord Straf- 
ford, favoritul și primul ministru unui alt Carol, cu numărul I, și în An- 
glia. Şi Regele și favoritul au murit dealtminteri pe eșafod... 


Abia acum aflu că Regele a fost atât de furios împotriva lui Frana- 
sovici pentru pierderea alegerilor, încât nici n-a vrut să-l mai primeas- 
că. Tătărescu a încercat acum în urmă să obțină pentru tovarășul său de 
lanţ iertarea Stăpânului, dar n-a reușit. Dealtminteri și acţiunile lui Tă- 
tărescu continuă a fi jos de tot la Rege, cu tot dejunul şi cu fotografia 
pe care i le-a oferit. Astfel dl Guţă a mișcat cerul și pământul ca să ob- 
țină o invitaţie la vânătoarea regală din Banat, în curs de desfășurare, 
dar n-a reușit. 


Vaporul „Oituz“, unul din cele câteva cargo-boaturi ale S.M.R.-u- 
lui, e în flăcări, în portul Constanţa. Nici o salvare nu e posibilă, vapo- 
rul fiind încărcat cu bumbac și cu celuloză. 


lama excesivă care ne nenoroceşte are ca contra partidă o vară tot 
atât de excesivă în emisfera australă. Din Argentina se telegrafiază că 
sunt 47° căldură și că seceta cumplită a compromis recolta porumbului. 
De s-ar usca tot! Atât folos să tragem și noi din suferinţele pe care le 
îndurăm! 


Voievodului Mihai i s-a făcut la Atena o primire împărătească. De- 
licată atenţie din partea Regelui George pentru soru-sa Elena, sau do- 
rință de a vexa pe fostul cumnăţel Carol? Pe acesta, George-l ştie pe di- 
nafară, şi cât e de gelos de cinstirea unui neam, fie propriul său fiu. Du- 
pă telegramele primite de la Atena, presa elenă „scoate în relief perso- 
nalitatea Voievodului“. Ce personalitate? Platitudinea va pierde mo- 
narhiile, pretutindeni! 


Generalul Bengliu a fost numit comandant al Jandarmeriei în locul 


lui Pârâianu. Un agent al lui Goga în locul unui agent al lui Tătărescu: 
pentru spinarea alegătorilor nici o schimbare! 

Vaida publică un comunicat cu privire la trădarea lui loaniţescu și 
consorţii, în termeni mai“mult ironici decât asprii. Din comunicat re- 
iese că șeful Frontului Românesc ar fi dorit ca primul Guvern de doc- 
trină naționalistă să fi fost scutit de îmbrățișarea lichelelor care invocă 
interese obşteşti pentru a acoperi mizeria lor morală. 


Cele notate, încă ieri cu un punct de întrebare, încep să se lămureas- 
că. Ziarele de azi-dimineaţă reproduc pasaje entuziaste din presa italia- 
nă care salută Guvernul Goga ca pe iniţiatorul unei noi politici româ- 
neşști — și anunță iminenta recunoaştere de către România a cuceririi 
Etiopiei. Și telegrame de la Paris confirmă ştirea. Pentru ca cenzura 
noastră să fi lăsat să treacă aceste informaţii, cele relatate trebuie să fie 
adevărate. E drept că Guvernul Goga se găsea într-o mare încurcătură; 
avea de ales între supărarea, adâncă, a Londrei și vrăjmășia lui Mus- 
solini. A ales. Vom vedea ce ne va aduce ziua de mâine. 

Înaintea Guvernului, Manoilescu a recunoscut deja cucerirea Etio- 
piei. Caraghiosul escroc, care caută să-și refacă virginitatea pe seama 
naţionalismului și italofiliei, a trimis o călduroasă telegramă de urări 
Regeiui Italiei, Împărat al Etiopiei — telegramă reprodusă de mai mul- 
te ziarel. 

Ziarele de azi-dimineaţă mai dau drumul și știrii privitoare la de- 
mersurile Angliei și Franţei relative la persecuția ovreilor, având grijă 
să îndulcească caracterul intervențiilor amicale făcute. Din informaţiile 
publicate ar rezulta că Guvernul englez a adoptat față de Ministerul 
Goga o atitudine de expectativă, că Chamberlain ar fi spus unei delega- 
ţii de evrei, că Guvernul român actual ia măsurile pe care le ia ca să nu 
ia alt Guvern ulterior măsuri mai grave (!!!) — şi ar mai rezulta că 
întreaga problemă va fi dezbătută la Geneva cu consimțământul Guver- 
nului român. 


În foile de azi-dimineață a început să-și publice şi Goga schimbul 
lui de depeșe cu diferiţi şefi de Guverne. Literatură searbădă și cam ri- 
dicolă: aceleași declaraţii de dragoste tuturor, cu obișnuita notă de pa- 


! Escrocul a primit să prezideze comitetul român al asociaţiei italiene Universalita 
di Roma, asociaţie ce nu e altceva decât biroul de propagandă fascistă în străinătate. Ce- 
va în felul „Cominternului“ comunist, dar într-o direcţie opusă. Acum câţiva ani mj s-a 
popu cu insistență mie această mei dar am refuzat-o. Manoilescu a primit-o 
ineînțeles îndată ce i s-a propus, și s-a grăbit să organizeze o excursie la Roma, în ma- 
să. Atrase de preţul de necrezut de 5 200 lei de om pentru 10 zile în Italia, preţul călă- 
toriei dus și întors cuprins, peste 1 000 de persoane s-au înscris. Manoilescu a plecat în 
fruntea lor la Roma, și acolo face de câteva zile pe tribunul și pe nebunul. 

triotică platitudine către Franța. Răspunsurile sunt și ele de o identică 
banalitate. Politeţe, de o parte și de alta. De ce se dau publicității? Nu e 
obiceiul; dar nu e nici obiceiul să se solicite astfel indirect certificate 
de prietenie, dealtminteri lipsite de orice importanță. 

Singur Hitler n-a răspuns în scris, ci a trimis pe ministrul său Fabri- 
cius să mulțumească verbal și să hiritisească la rândul lui. Să nu fi fost 
mulțumit de foarte vagile angajamente ale primului ministru român — 
sau poate că a voit să-i transmită propuneri pe care n-a îndrăznit să le 
încredințeze scrisului? 


Telegrame din Londra ne aduc informația că dl Goga a primit pe re- 
prezentanţii intereselor engleze în România, care i-au fost prezentați de 
Principele Anton Bibescu, și că le-a spus că nu numai nici o măsură 
vexatorie nu va fi luată împotriva capitalului și intereselor britanice, 
dar că Guvernul va face tot ce-i va sta în putință pentru a încuraja co- 
laborarea anglo-română sub toate aspectele ei. 

Păcat că angajamentul e luat numai de Goga și nu şi de Cuza, şi 
păcat că întrevederea a avut loc sub auspiciile lui Anton Bibescu, un 
om cu totul neserios. Prin protecţia lui Tilică Ioanid (!!), Anton Bibes- 
cu a ajuns tare și mare în Ministerul de Externe. Istrate Micescu a 
hotărât să-l ia cu dânsul în turneul pe care-l va face în curând. Politica 
românească condusă de doi ţicniți ca Micescu și Bibescu, iată ce nici 
un om de bun simţ n-ar fi putut prevede înainte de 1930. Și câte vom 
mai avea de înregistrat de acum înainte! 


Dl ministru de Finanţe Savu, a făcut și d-sa declaraţii presei. Bana- 
litatea lor ne îndreptățește să le neglijăm. Un singur punct interesant: 
DI ministru de Finanţe a declarat că toate măsurile excepţionale despre 
care s-a vorbit sunt de domeniul fanteziei, și că Guvernul dimpotrivă e 
hotărât să apere şi mai mult decât s-a făcut până acum libertatea capi- 
talului și paşnica dezvoltare a muncii individuale. Interesant pentru 
A.C. Cuza, mai ales! 


Şi pentru a încheia, o glumă tâmpită. Se povesteşte că Thierry întâl- 
nind pe noul ministru de Finanţe l-a întrebat: „Comment ga-va?'* — 


„Pardon“ — a răspuns Excelenţa „pas Sava, Savou!“ 


10 ianuarie. leri după-amiază căsătoria fiicei mele cu Matei Con- 
diescu. Ceremonie intimă la mine acasă. Veselie.. Priveam, și parcă mă 

aflam printţe străini — toţi ai mei sunt sub pământ și tot ce mi-a fost 
scump sub cenușă. Urâtă e bătrânețea. 
7 DR a 
DI! Istrate Micescu, după ce a vânat în Banat, a ajuns la Praga — cu 
madama (a 5-a) şi el. Primit de drotoși cu onoruri în principalele grăi, 
la Praga, Krofta Kamil i-a oferit o masă, un cordon și un discurs care „a 
cimentat“ o dată mai mult „indestructibilele temelii“ ale Micii Înţelegeri. 
În ce privește pe dl Micescu, d-sa a aruncat la coș cu o dezinvoltură 
demnă de tot tţecutul său, întreg programul afirmat în opoziţie de con- ` 
ducătorii actualului Guvern, d.d. Goga și Cuza. DI Micescu „a adus sa- 
lutul Guvernului român care se consideră aliat credincios al Cehoslo- 
vaciei şi devotat colaborator al Societăţii Naţiunilor“. Nici Victor An- 
tonescu n-ar fi vorbit mai frumos. Dar unde sunt fulgerele de acum un 
an împotriva Micii Înţelegeri şi a S.D.N-ului? Dar unde sunt „impera- 
tivele“ care ne împingeau în brațele Germaniei și ale Italiei? Unde e 
intţansigența d-lui Cuza și logoreea d-lui Goga? DI Micescu le-a în- 
tors spatele și a mărturisit o credință diamețţal opusă păşind „pe calea 
care duce la Geneva prin Praga și Belgrad, după propriile d-sale decla- 
raţii. 
E 
Generalul Condiescu mi-a transmis o rugăminte din partea Regelui: 
să caut să îmbunătăţesc la Paris şi la Londra atmosfera făcută Guver- 
nului (Regele fusese informat că plec deseară). Faţă de Condiescu am 
luat act de dorința Suveranului, dar un răspuns lămurit i-am tţimis prin 
Urdăreanu, mai bun de gură, care venise și el la nuntă. L-am rugat să 
spună Sus că de câte ori tţec granița, încetez de a face politică, nu mai 
sunt decât român și nu cunosg decât ţara şi Regele. Niciodată nu am 
criticat un Guvern român în stțăinătate, nici chiar când în fruntea lui 
era un om pe care nu-l puteam mistui. Nu voi face altfel acum. Întrucât 
priveşte a spune bine despre actualul Guvern, sau mai exact a împrăștia 
atmosfera creată de antisemitismul lui, voi cere lui Goga să-mi dea o 
formulă care să-mi permită să o fac. „Te rog — am încheiat — trans- 
mite M. Sale răspunsul meu. Și dacă vrei, mai adaugă-i, tot din partea 
mea că a greșit adânc cu formula Goga“. Urdăreanu m-a întrebat ce 
formulă aș fi preconizat eu. „O ştie Regele, și probabil o știi şi d-ta!“ 
— „Dar dvs nu credeţi că prin formula actuală s-ar putea ajunge la 
formula dvs?* — „Nu. Guvernul Goga e un Guvern de autoritate (în 
'realitate de pseudo-autoritate) în afară, dar de gașcă și de demagogie 
înăuntru. Întârziind, Regele nu va mai putea folosi formula unui ade- 

e 


vărat Guvern de autoritate, pe care actuala formațiune o sabotează! 
„Când vă întoarceţi? Vă întreb, fiindcă probabil Majestatea Şa va avea 
nevoie să vă vadă“. -== „Peste trei săptămâni. 

Tocmai trecea Goga, l-am luat la o parte și l-am rugat să-mi dea o 
formulă cu care să pot liniştii ovreii din Apus. „Te rog să le spui că 
Guvernul meu nu va persecuta, nu va molesta, nu va stânjenii pe ovreii 
băștinași. Înţelegem să aplicăm Tratatul minorităţilor Și considerăm că 
ovreii băștinași constituie o minoritate. Vrem însă să curăţim țara de 
ovreii care s-au strecurat fraudulos de la război încoace“. — „Bine; dar 
Cuza ce zice?“ — „Dă-l în moașă-sa!“ Am priceput că coarda era în- 
tinsă între şef şi şeful suprem. E chiar foarte posibil să plesnească as- 
tăzi. În tot cazul Goga avea ieri aerul atât de plictisit, încât toată lumea 
a fost impresionată. Până şi „augurii“ Palatului vorbeau ironic de soar- 
ta Guvernului. 


Partidul Liberal ca și cel naţional-țărănesc au hotărât să ia atitudine 
de protestare față de eventuala dizolvare a Parlamentului înainte de 
constituirea lui. Cearta a început. În Viitorul şi în Dreptatea juriscon- 
sulții celor două partide caută să demonstreze că o dizolvare înainte de 
constituire ar fi anticonstituţională, iar ministrul Justiţiei, dl Vasile Ră- 
dulescu combate într-un interviu, cu argumente juridice acest punct de 
vedere. Ceartă bizantină: Constituţia nu specifică, şi cine poate mai 
mult, poate și mai puțin — dacă, prin urmare, Regele poate dizolva o 
Cameră constituită, poate cu atât mai vârtos dizolva una care nu s-a 
constituit încă. 

ii 

Partidul Liberal e în mare fierbere. Azi se întrunește Delegaţia Per- 
manentă ce urmează să decidă asupra reîntregirii partidului. După de- 
claraţiile lui George Brătianu de martea trecută, bătrânii liberali — 
furioși -== hotărâşeră să nu mai pună chestiunea la ordinea zilei. Alal- 
tăieri însă situaţia s-a schimbat și Dinu Brătianu cu ai lui s-au pronun- 
tat din nou pentru o înțelegere cu georgiştii. Tătărescu care plecase la 
Poiana convins că chestiunea fusese înmormântată, a regăsit-o deschi- 
să la înapoierea lui. Şi dânsul, și prietenii lui, și grupul „H“, și cei de la 
„Păreri libere“ sunt consternați. leri-seară, într-o consfătuire prealabilă 
a membrilor Delegației Permanente, voturile au fost împărţite, jumăta- 
te și jumătate. Azi-dimineaţă barometrul e mai defavorabil georgiștilor. 
Vom vedea. 

Regina nu merge bine. Cu toate știrile optimiste care se răspândesc 
din ordin de către anturaj — adevărul e cu totul altul. Mi l-a mărturisit 
ieri Irina Procopiu, niţel fără să vrea... 


12 ianuarie. Alaltăieri după amiază pe când îmi terminasem vali- 
zele în vederea plecării la Paris, am fost luat deodată de ameţeală și 
abia am putut să ajung să mă arunc în pat. Sincopa n-a fost complectă, 
n-am pierdut de tot cunoștința, dar după ce mi-am revenit în fire — 
chestiune de un minut, două — m-am simțit foarte slab, și cam tâmpit. 
Vina cordului, de-a dreptul? Influenţa toxică a mai multor doze de „no- 
vatofan“, luate pe nemâncate, cu care încercasem să tai un acces de 
gută care mă plictisea? Indiferent — căci și într-un caz şi în altul slăbi- 
ciunea aparatului cardiac apărea evident. Primul semnal mai serios pe 
panta cea proastă a vieții... Am stat în pat până azi la amiază. Deşi au 
trecut 48 de ore, mă simt încă foarte slab. Am amânat plecarea la Paris 
pe vineri seara 14 ianuarie. Renunţând la oprirea de două zile la Viena, 
pe care o proiectasem voi fi la Paris la timp. Comitetul „Stelei“ fiind 
fixat pentru ziua de 17 curent. 


Regele a dat ziarului englez Daily Herald un interviu într-adevăr 
senzaţional. Senzaţional, fiindcă pentru prima dată vorbește străinătă- 
fii de sus. Vorbește așa cum trebuie să vorbească un Rege care şi-a fä- 
cut datoria, numai că el nu şi-a făcut-o pe a lui! 

La întrebarea ziaristului dacă actualul Guvern român nu este o dic- 
tatură regală, sub formă constituţională, Suveranul român a răspuns că 
trebuie să se înțeleagă că cuvântul „dictatură“ nu poate fi aplicat în 
mod universal. Şi după ce a servit ziaristului toate distincţiunile dintre 
dictatură şi dictatură, democraţie și democraţie, constituţionalism și 
constituționalism, după latitudinea și longitudinea terestră — învăţate 
de la mine — Suveranul a explicat în modul următor amestecul său în 
guvernarea ţării: 

„Din cauza partidelor și a politicii în România, Suveranul este singu- 

rul element care păstrează o linie dreaptă. Dacă unele măsuri par a 

nu fi bune, aceasta este o problemă de conștiință a Regelui...“ 

Regele a mai adăugat: 

---„Nu știu dacă rezultatele alegerilor reprezintă totdeauna exact vo- 

ința opiniei publice. Rolul Regelui este de a aprecia care este adevă- 

rata voinţă a opiniei publice“. 

..-„„Alegerea Guvernului nu a depins de ceea ce se va spune în străi- 

nătate, ci de necesităţile naţionale“. 

..-„Nu trebuie să se confunde politica internă cu cea externă...“ 

Până aci foarte frumos, şi orice român va fi mândru să audă din gura 
Regelui cuvinte de conștientă răspundere și de demnitate în locul milo- 
gelilor cu care ne obişnuise până aci... 

Dar e frumos numai până aci, căci în restul interviului o scrântește. 
Mai întâi afirmă că Guvernul actual e un Guvern „autoritar“, ceea ce e 
pur și simplu caraghios. Nici de autoritate, nici autoritar! Guvern de 
gașcă, de lașitate, de șperțuială și de compromisuri ca toate Guvernele 
de partid! Apoi o încurcă cu chestiunea evreiască din care face pivotul 
politicii românești! De când? Până acum nu ne-a vorbit niciodată de 
ea! Niciodată! În cei 4 ani de guvernare ai lui Tătărescu, chestiunea e- 
vreiască n-a fost pusă o singură dată la ordinea zilei. Dacă e pivotul 
politicii româneşti, de ce a însărcinat pe Tătărescu să facă un al doilea 
Guvern, şi n-a chemat pe Goga de-a dreptul, să o rezolve? Dar dacă 
Tătărescu lua 40% din voturi în alegeri (adică 2% mai mult), ce se în- 
tâmpla cu marea problemă pe care Majestatea Sa ne-o prezintă azi ca 
singura a cărei soluţie trebuie să ne preocupe? 

După ce face pe voinicosul în primele trei pătrimi ale interviului, 
scumpul nostru Suveran, obosit se vede de atâta curaj, cade, ca un sim- 
plu veleitar ce e — și ca să împace sau cel puţin să încerce să împace și 
pe cei din Apus, toarnă încă o vadră de apă în paharul lui Goga, după 
ce acesta turnase una în paharul lui Cuza. Goga spusese că pe evreii 
băștinași.îi va lăsa în pace și că numai pe cei imigraţi de la război în- 
coace îi va nimici. Regele explică, că chiar pentru aceștia nu poate fi 
vorba de nimicire sau de expulzare, ci numai de retragerea drepturi- 
lor politice celor ce vor fi dovediți că au dobândit nelegal cetățenia! 
Până la sfârşit vor plăti 100 de inși oalele sparte — și toate vor rămâne 
cum sunt! 


Nea Istrate Micescu s-a transportat de la Praga la Belgrad, unde a 
celebrat aceleași rituri Miciantantiste în ciuda principiilor cuziste de 
politică externă. Nici la Praga, nici la Belgrad n-am văzut „în suita“ 
poznașei Excelenţe pe Alteța Sa Principele Bibesco (Antoine) ci numai 
pe Alex. Creţeanu. Și totuși mi s-a afirmat că l-a luat. Poate că cenzura îi 
taie numele, cum a tăiat pe al Principesei Elena din toate dările de sea- 
mă de la Atena — te întrebi pentru ce? Dar cine se mai întreabă în ziua 
de azi? 

Asociaţia avocaţilor creștini a cerut consiliului Barolului Bucureşti 
eliminarea — fără altă formă! — a tuturor avocaţilor evrei! Consiliul, 
deși naţionalist, naa îndrăznit și a declarat cererea inadmisibilă. Asos 
ciaţia persistă însă în cererea sa, și o adunare generală a votat o mos 
țiune în acest sens. 

Vorba lui Tavi Goga: nici xenofobie, nici intoleranță, 


Bietul Blumenfeld e opărit rău de tot. Vine de la Tătărescu care isa 
spus că părerea lor, a liberalilor, e ca Goga să stea la putere cât de mult 
şi să facă alegerile. Numai așa se va putea vedea ce reprezintă zisul cus 
rent naționalist, și numai după ce toată lumea se va dezgusta de Guvera 
nul actual se va naște o reacție care să permită altui Guvern de autos 
ritate (înțelegeți: liberal) să vină și să repare răul făcut. Dacă Goga ar 
cădea prea iute, saar zice că laau răsturnat jidanii, şi curentul naţionalist 
Saar întări şi mai mult, 

La liberali, după împăcare, se pare că entuziasmul e mic. Nu încape 
îndoială că între Tătărescu și Gh. Brătianu va începe lupta pentru suca 
cesiunea la șefie, Lupta va fi mai întâi ascunsă, dar nu va putea fi multă 
vreme tăinuită, Brătienismul contra liberalismului oportunist, Cine va 
învinge? Greu de prevăzut, 

i 

17 ianuarie. Am întrerupt aceste însemnări joia trecută. Către seară 
mam simțit mai rău şi a trebuit să mă pun din nou în pat, Naam putut 
pleca la Paris nici vineri —= şi cum era ultimul termen ca să ajung la 
timp am renunțat definitiv la călătorie. Vor discuta Kaufmann, Cre- 
teanu şi Osiceanu cu Champin şi cu Stern —u lipsinduase de luminile 
mele. 

Am trecut printrao formidabilă intoxicație urică; cum se adună apes 
le dindărătul unui zăpor de ghiaţă și îneacă tot mm aşa Sasa adunat ureea 
şi acidul uric în circulația mea; din pricina spasmelor vasculare, mi-a 
otrăvit tot organismul, Azi msam sculat din nou din pat, dar mă simt 
slăbit ca după o boală lungă. 


Se pare că în ultimele zile Guvernul a izbutit (prin Cuza) să câştige 
pe Iorga, dar a pierdut definitiv pe Vaida și pe Stelian Popescu cu Uni- 
versul său. Stelele naţionalismului integral vor continua prin urmare să 
zbârnăie răzlețe pe firmamentul nostru politic mm căci câștigul unui 
milog politic ca Iorga, întotdeauna gata să se dea oricărui Guvern pen- 
tru o bucată de pâine, e egal cu zero. Stelian Popescu a și început să 


www.dacoromanica.ro 


ÎNSEMNĂRI ZILNICE, 1938 37 


înjure în gazeta sa, sub semnătură proprie. Moralitatea lui nu poate 
ierta încurajarea diferitelor trădări pe temelia cărora s-a clădit actualul 
Guvern. Vaida, la o întrunire a comitetului său, a ieşit și el din „expec- 
tativa binevoitoare“ și s-a declarat adversar ireductibil al actualei stări 
de lucruri. Interesant este că declaraţiile lui Vaida au fost făcut a doua 
zi după o audienţă la Rege, audienţă Ja care fusese convocat probabil 
pentru a fi ademenit în favoarea Guvernului. 


Joia trecută a fost un Consiliu economic la Palat, prezidat de Rege. 
Au luat parte în afară de primul ministru, conducătorii Departamen- 
telor economice. 

Consiliul s-a pus de acord asupra următoarelor puncte, pe care Gu- 
vernul le va aduce la îndeplinire cu binecuvântarea Regelui. 

1. — Înlocuirea Discomului printr-un oficiu de desfacere a produse- 

lor Monopolurilor și în special al Sării (nu pot zice că mi s-ar rupe 

inima dacă s-ar desființa Discomul, dar ce s-ar face favoritul Aristi- 
de și Banca Naţională care-și recuperează banii avansați băncii Blank 
din beneficiile zisului Discom?); 

2. — Crearea monopolului desfacerii bumbacului, cu o sensibilă scă- 

dere de preţ; 

3. — Reducerea preţului petrolului lampant cu un leu-un leu și jumă- 

tate de kilogram; 

4. — Reducerea tarifului C.F.R. pentru clasa a III-a cu 25%; 

5. — Suprimarea impozitului agricol direct și înlocuirea luiprin ta- 

xe asupra tranzactiilor. 

Singurul punct important este acesta din urmă; pe care onorabilii 
guvernanți l-au furat din programul meu. Restul este simplă demago- 
gie. Sunt obișnuit, cu furtul; mi s-au furat atâtea idei! Din nenorocire 
punctele de program care mi-au fost furate, au fost totdeauna sabotate. 
Inteligența nu însoțește întotdeauna îndrăzneala. Probabil că bietele 
mele idei vor fi sabotate o dată mai mult. 


După vizitele triumfale de la Praga şi Belgrad, cu dama jună și dră- 
guţă de deget, Mefiste Micescu a sosit și la Geneva, dar a căzut rău. 
Tocmai a izbucnit criza ministerială franceză și Franţa și Anglia au 
cerut amânarea întrunirii Consiliului S.D.N., de la 17 la 26 ianuarie. 
Probabil că dl avocat Istrate va lua termenul la cunoștință și va folosi 
răgazul pentru a studia dosarele... o dată în viaţa lui! 

Interesant este de notat că pe când ministrul nostru de Externe se 
plimba cu steguleţe în mână „pe drumul de costișe“ ce duce la... Ge- 
neva — colega Stoiadinovici a șters-o la Berlin unde s-a pupat în bot 
cu Neurath, cu Göring şi cu Hitler. Evident, unanimitate de sentimente 
nu mai există decât î în Mica Înţelegere. 


După neașteptata unanimitate cu care Delegaţia Permanentă! a Par- 
tidului Liberal a primit împăcarea cu georgiştii (acum opt zile), Tătă- 
rescu a mai încasat o umilință prin modul cum s-a alcătuit comisia me- 
nită să discute cu Gheorghe Brătianu amănuntele fuziunilor locale. Di- 
nu Brătianu a desemnat pe Sassu, pe Franasovici și pe Bebe Brătianu. 
Acesta din urmă va forma cu cei trei ai georgiștilor (Gh. Brătianu, Atta 
Constantinescu, Toma) o majoritate de 4 împotriva 2, în contra lui Tă- 
tărescu. 

Întrebat de un prieten pentru ce a cedat, Tătărescu a răspuns: „Aș fi 
rupt altfel partidul. Ceasul meu nu e pierdut încă...“ 


Zelea Codreanu s-a manifestat din nou. Mai întâi printr-un interviu 
în același Daily Herald în care a apărut și al Regelui. Apoi prin in- 
strucţiuni către toţi conducătorii Mișcării Legionare, în vederea viitoa- 
relor alegeri. 

În interviu, Zelea își exprimă mirarea pentru ce Regele, odată hotă- 
rât pentru o formulă naționalistă, nu l-a chemat pe dânsul care a obţinut 
la alegeri îndoitul voturilor înregistrate de Goga — apoi afirmă că nu e 
vrăjmașul Coroanei, că va lupta și în viitoarele alegeri și încheie decla- 
rând încă odată că 48 de ore după venirea lui la Guvern, România va 
avea un tratat de alianță cu Germania și cu Italia. Mica Înţelegere, ali- 
anța cu Franța, colaborarea cu Societatea Naţiunilor, sunt socotite de 
dl Căpitan ca fără valoare și chiar dăunătoare evoluţiei sociale româ- 
nești?. 

Circulara către conducătorii Mişcării Legionare e mai puţin cuprin- 
zătoare și mai puţin discutabilă în concluziile ei. Căpitanul se mulțu- 
mește să declare noua campanie electorală deschisă și să dea ca cuvânt 
de ordine dublarea voturilor din decembrie. „Fiecare din cei care au 
votat pentru noi să mai aducă unul, și vom ajunge astfel ușor la un mili- 
on de voturi!“ 


1 „ Afară de Manolescu-Strunga, care a demisionat din toate sarcinile lui statutare. 
trebat de corespundentul ziarului englez dacă va colabora vreodată cu d.d. Go- 
ga şi iC Zelea Codreanu a răspuns apăsat: „Niciodată!“. 

În afară de acest îndemn, circulara mai conţine şi o aspră condam- 
nare a metodelor de trădare politică ce au dat o bază atât de imorală ac- 
ualului Guvern. 

Cenzura n-a dat drumul interviului lui Zelea, dar a lăsat să treacă 
circulara. 

Universul a publicat-o în loc de cinste (pentru prima oară, de la 1933, 
apare în presă un text gardist) şi dl Stelian a lăudat conţinutul ei într-un 
articol bleg dar entuziast. În curând o să vedem și pe Radu Polizu în 
Garda de Fier în care va lua ființă o secție specială, îmbrăcată în solizi. 


C.C. Brăesku, primar general al Capitalei! Pe timpul Guvernului 
Averescu (1920-1921) l-am avut în Cameră (a fost chiar vicepreședin- 
te), dar nu s-a distins decât printr-un raport de ciocolată din care i-au 
rămas ceva franci pe degete. Tipul incapacității în toate privinţele — în 
afară de imoralitatea lui notorie! De ce și-o fi bătând joc Regele de țara 
asta căreia îi datorește atât de mult? 


Regele a fost alaltăieri la vânătoare, la Rușeţul, în județul Brăila și 
iar şi-a scos tot Guvernul la gară, la dus și la întoarcere. Ce batjocură! 


Nimic mai oribil de citit în acest moment decât presa naționalistă. 
Toate javrele, toate lichelele, caută să smulgă, în numele sfintelor drep- 
turi ale „neamului“ sugrumate de străini! Mă simt atât de scârbit încât 
îmi vine să mă arunc în braţele jidanilor năpăstuiţi! 


DI dr Banu, noul ministru al Sănătăţii, a învelit în jurnale vechi por- 
tretul d-lui dr Costinescu, predecesorul său, și i l-a trimis acasă, fiind 
de prisos în cabinetul Ministerului. Ziarul Dreptatea! relevă acest gest 
şi îl consideră ca o răsplată a unui alt gest și mai elegant datorat unui 
ministru liberal care a alungat din toate birourile și cazărmile Armatei 
portretul unui fost Prinţ Moștenitor. „Ce e mai ciudat, adaugă Drepta- 
tea, e că ministrul dobitoc (așa-l califică foaia d-lui Maniu) a ajuns din 
nou ministru, și ministru «tabu», sub domnia Prințului expulzat“! Așa 
se învârtește roata lumii. Numai Dreptatea nu o ştie. 


Ordonanţa — căci e ordonanţă și nu un decret —, ordonanța rela- 
tivă la interzicerea angajării servitoarelor creştine de către evrei a apă- 


l Oficiosul Partidului Naţional“Ţărănesc. 

rut la Monitorul Oficial, dar n-a fost publicată în nici un jurnal! Pe de 
altă parte, ordonanța nu conţine nici o sancţiune în caz de contravenire, 
şi nici nu putea prevede vreuna, legală! Toată afacerea e praf în ochi 
pentru satisfacerea lubiilor lui Cuza, tatăl şi fiul! 


Ecouri din audiența lui Vaida (izvor: Gavrilă Marinescu): 

Regele l-a chemat pe Vaida ca să-i ceară să intre în combinaţie cu 
Goga. Vaida a demonstrat Reglui că era o imposibilitate, și a refuzat. 
Suveranul i-a cerut atunci să facă cu Guvernul un cartel electoral, așa 
cum făcuse unul cu Tătărescu. Și această propunere a fost declinată. 
Regele din ce în ce mai enervat, a cerut atunci lui Vaida „să-i dea cel 
puţin pe Costică Angelescu, ca ministru de Finanţe“, căci cu Savu-Sa- 
va nu mergea deloc — dar nici cu această cerere n-a avut succes. Vaida 
a explicat M. Sale că Angelescu nu putea fi autorizat de dânsul să 
primească un post în Guvern, căci o asemenea autorizare ar fi însemnat 
„O colaborare“, fie şi indirectă din partea sa — dar că Angelescu era li- 
ber să facă ceea ce i-ar fi dictat conștiința sa. Regele furios a bătut cu 
pumnul în masă și a strigat lui Vaida: „Voi merge totuși cu Goga înain- 
te!“ Fratele Alexandru, s-a înclinat şi a replicat: „Sunt devotatul ser- 
vitor al Majestății Voastre!“ — și a plecat. 

Dar a doua zi, şi el şi Costică Angelescu au rupt și ultimele fire din- 
tre ei şi Guvern și Goga. 


Timpul de azi-dimineaţă a reprodus două interviuri din Stampa mi- 
laneză, luate lui Goga și lui Cuza A.C. Cenzura a lăsat să treacă(!) in- 
terviul lui Goga, dar a tăiat pe al lui Cuza! Un ministru (şi încă un clon- 
can!) supus cenzurii, iată ce s-a văzut mai rar, chiar la noi. Partea tăiată 
din declaraţiile inefabilului A.C. suna astfel: „Soţietatea Naţiunilor e o 
asociaţie jidovească; ea e moartă de mult, dar cei din jurul ei nu știu 
cum să o înmormânteze! Dacă Marile Puteri nu ne vor ajuta să scăpăm 
de jidani — ne vom scăpa noi de ei și fără ajutorul acelor Puteri!“ 

Foarte bine: la noi ne salvează cenzura, dar în Franţa, în Italia, în 
Anglia nu e cenzură. Declaraţiile d-lui Cuza vor jena probabil puţin pe 
vicontele Micescu în încercările sale de prestidigitaţie! 


Ostrovski ne-a părăsit ieri. În locul lui nu va mai funcționa decât un 
însărcinat cu afaceri, în semn de protestare pentru politica dusă de 
Rege și de Guvern. 


l Nu „cu Goga“, ci „cu el însuși“ — căci Guvernul Goga e planul lui, e ideea lui 
genială şi în capul lui, Goga în această ipostază — se confundă cu el însuşi. 

Se zvoneşte că Parlamentul va fi dizolvat mâine sau poimâine. 


18 ianuarie. leri, în Consiliul de Miniştri, s-au luat hotărârile privi- 
toare la revizuirea cetățenilor. Revizuirea se va face de către autorită- 
tile judecătoreşti. Ce-i mai trebuie României ca să fie fericită? Nimic, 
căci atât îi lipsea. Toate celelalte merg bine. În tot cazul șperțăria ro- 
mânească are zile frumoase înaintea ei. 


Citesc, tipărit cu litere groase, în ziarele de azi-dimineață, următorul 
anunț: „O expoziție a femeilor din Mica Înţelegere“. Adică cum? Vor 
fi expuse damele Micii Înţelegeri? Toate? Va mirosi a acru! 


Mihalache a ţinut ieri o mare întrunire la Pitești. A venit lume din 
toate părţile; a fost de faţă chiar Piţigoi „sufletul mișcării țărăniste din 
Argeș“(!). Trebuie să-i fi ţiuit urechile lui Armand Charmand, căci din 
trădător, mişel şi lichea nu l-a scos fostul său șef — în aplauzele foş- 
tilor săi prieteni... 


Ieri, nuntă mare la liberali. S-a celebrat „întregirea partidului“. De- 
jun cu vin de Sâmburești la nenea Dinu, apoi recepţie la Club, pentru 
șefii de organizaţie din ambele tabere. Nu știu cine a răspândit zvonul 
că la dejunul lui Dinu Brătianu au fost invitaţi toţi miniștrii din Cabi- 
netele lui Ionel Brătianu, chiar cei care nu mai făceau sau n-au făcut 
niciodată parte din Partidul Liberal. În realitate au fost poftiţi toți foştii 
miniștri liberali, și numai ei. Nici n-ar fi avut un sens altfel. 

Dea Dumnezeu ca întregirea liberală să fie serioasă și ca tinerii din 
jurul lui Gh. Brătianu să mai schimbe spiritul și vechile obiceiuri ale 
partidului. 

Nici o nădejde nemaiputând fi pusă în Rege de acum înainte, ridica- 
rea unei alte puteri de ordine şi autoritate devine o necesitate imperioa- 
să pentru țară. Altfel ne cotropesc nebunii, dezmăţaţii și hrăpăreţii. 


Ca la fiecare schimbare de regim, noul Guvern a trimis „anche- 
tatori“ în toate administraţiile. Anchetatorii vor stabilii neregulile găsi- 
te; partizanii „celor noi“ și foile ce le sunt devotate se vor indigna, bi- 
neînțeles nici o sancţiune nu se va aplica și odată aceste formalităţi în- 
deplinite, noii stăpâni vor începe să fure la rândul lor, călcând pe ur- 
mele celor plecaţi şi folosindu-se de experienţa lor. Sub binecuvântatul 
nostru regim politic asemenea anchete periodice au devenit un obicei: 

ele dau o satisfacţie ieftină blegilor care tolerează domnia hoţilor și nu 
supără câtuși de puţin pe cei hârșiţi în rele. 


19 ianuarie. Aseară a apărut decretul de dizolvare a Camerelor ale- 
se în decembrie trecut. Noile alegeri au fost fixate pentru Cameră în zi- 
ua de 2 martie, iar pentru Senat în zilele următoare. 

Odată cu dizolvarea Corpurilor Legiuitoare a mai apărut un decret- 
lege prin care se modifică legea electorală în două puncte: 1) Se înlo- 
cuiesc semnele electorale de până acum prin puncte, al căror număr se 
fixează pentru fiecare grupare, și de fiecare alegere prin ordinea de ad- 
mitere pe listele de candidatură; 2) Această ordine se fixează pentru 
toate județele pe baza unei cereri unice înaintată Comisiei Centrale de - 
pe lângă Ministerul Justiţiei, de către fiecare șef de grup politic. 

Așa cum a fost făcută, modificarea legii electorale e o prostie fiind- 
că constituie o ilegalitate fără nici un folos pentru Guvern. E o ilegali- 
tate, fiindcă fără nici o îndoială Guvernul nu putea schimba legea elec- 
torală pe cale de decret. Fără a mai discuta dacă o împuternicire dată de 
un Parlament dizolvat mai e valabilă, mai ales când între timp a mai 
fost ales unul, și dacă această împuternicire dată intuitu personae unui 
anume Guvern ar mai putea fi invocată și de alt Guvern — e un fapt 
precis că Parlamentul Tătărescu n-a împuternicit Guvernul să decrete- 
ze decât legi cu caracter economic şi financiar în vederea echilibrării 
bugetului. La o eventuală modificare a legii electorale nu s-a gândit ni- 
meni și o asemenea modificare rămâne în actuala stare a lucrurilor, un 
abuz de putere. Dar să trecem, care poate fi folosul lui? Niciunul. Dacă 
decretul n-ar fi limitat la grupările politice dreptul de a cere înscrierea 
la Comisia Centrală și dacă Guvernul ar fi putut lua astfel nu numai 
locul I-u, dar împinge prin liste camuflate pe ale opoziţiei până la locul 
al 10-lea și următoarele — ar fi fost ceva. Alegătorii s-ar fi încurcat în- 
tre multiplele puncte ale diferitelor liste de opoziţie, în beneficiul Gu- 
vernului. Dar așa cum s-a procedat, nu văd ce foloase poate trage Gu- 
vernul din ilegalitatea comisă. Lista guvernamentală a fost înscrisă la 
nr. l, cea liberală la nr. 2, cea vaidistă la nr. 3, cea gardistă la nr. 4 şi 
cea naţional-țărănistă la nr. 5. Dând listelor opoziţioniste un număr, și 
prin urmare un loc fix pe toată țara— Guvernul n-a făcut decât să în- 
lesnească propaganda lor. 


Naţional-țărăniștii au făcut contestaţie împotriva aplicării decre- 
tului-lege electoral, rezervându-și dreptul de a aduce înaintea Curţii de 

Casaţie chestiunea constituţionalităţii lui. Prin prima contestaţie au ne- 
gat dreptul de înscriere pe lista Comisiei Centrale a diferitelor grupări 
înscrise înaintea lor, înainte de publicarea decretului. Cererile de în- 
scriere ale guvernamentalilor și liberalilor au fost introduse într-adevăr 
la ora 18,45 dar Ministerul de Justiţie pretinde că decretul de dizolvare 
şi de convocare a fost publicat la ora 18,30. Prin a doua contestare, dl 
prezident Iuliu a contestat înscrierea partidului vaidist și Totul pentru 
"Ţară făcute după ora 19, după ora legală. Comisia Centrală va judeca am- 
bele contestaţii. A doua ar putea fi admisă căci, ar împinge Totul pen- 
tru Țară, — la locul 5, adică pe pagina a doua, ceea ce ar conveni Gu- 
vernului. Guvernul a mai comis o mare greșeală: n-a schimbat pe pre- 
zidentul Lupu din fruntea Comisiei Centrale, și prezidentul Lupu e in- 
coruptibil. 


Am convocat pentru duminică, 23 ianuarie, Comitetul Executiv al 
Partidului Agrar, pentru a hotărî o atitudine faţă de aceste noi alegeri 
inutile. 


La Paris, criza ministerială s-a sfârșit deocamdată prin formarea u- 
nui nou Cabinet Chautemps, fără socialiști dar cu câţiva membri din 
Centrul republican. Socialiștii vor susține Guvernul, comuniștii nu. Ră- 
mâne de văzut dacă voturile câştigate la dreapta vor compensa pe cele 
pierdute la stânga, și câtă vreme va dura sprijinul socialiștilor. Noul Ca- 
binet, tot cu Delbos la Externe și cu Daladier la „Apărarea Naţională“, 
care întrunește Ministerele de Război, al Aerului şi al Marinei, se va 
prezenta Camerelor poimâine, vineri. 


Ziarul Temps de ieri reproduce un artical al fraţilor Tharaud asupra 
lui Titulescu. Fostul dictator al politicii noastre externe este prezentat 
ca un om de Stat perimat, ca „o figură a trecutului“. Sic transit gloria... 


Ziarele publică, cu litere groase, următoarea informaţie, sub titlul 
„O importantă dispoziţie a șefului Guvernului“: 

„DI Octavian Goga, președintele Consiliului a rugat pe toți membrii 
Guvernului să nu mai acorde interviuri în legătură cu dizolvarea Parla- 
mentului şi, în general, asupra situației politice“, 

La confiance règne... 


20 ianuarie. leri după-amiază a trecut Blumenfeld pe la mine. Era 
fiert, fiert, fiert. Ca un om căruia i se înecaseră toate corăbiile, a în- 

ceput să-mi povestească deprimantele conversații pe care le avusese în 
ajun cu Ghelmegeanu, cu Victor Antonescu și cu Tătărescu mm conver- 
saţii din care, după dânsul, nu se putea trage decât o singură concluzie: 
că toțųl era pierdut! 

De la Ghelmegeanu: 

În Partidul Naţional-Ţărănesc domnește descurajarea. Regele a luat 
naționalismul în mână și va merge mai departe cu dânsul. Dacă Goga nu 
va izbuti să-și facă o majoritate în Parlament (și el, Ghelmegeanu, cre- 
de că va reuși), Regele va pune la cale o colaborare între Goga și Garda 
de Fier și Partidul Naţional-Ţărănesc se poate aștepta la toate persecu- 
tiile, până la desființarea lui. Și chiar dacă n-ar fi așa, chiar dacă Regele 
nu ar îndrăzni până în cele din urmă să se dea pe mâna lui Codreanu și 
a Gărzii de Fier, cu siguranţă că nu se va adresa Partidului Naţional-Ţă- 
rănesc. Pe cine să cheme? Pe Maniu? Evident nu. Pe Mihalache? După 
cele întâmplate în noiembrie ar fi greu. Fie că va recurge, în această i- 
poteză a rezistenţei față de Garda de Fier, la un Guvern de dictatură fă- 
țișă mm fie că ar chema din nou pe liberali, soarta Partidului Naţional-Ţă- 
rănesc va fi foarte grea. „In partid, o vedem toți așa cum e, numai Ma- 
niu e senin, plin de încredere și ne cere răbdare până după alegeri. Cum 
până acum nu s-a prea înșelat în prevederile sale, mulți îl cred. Aștep- 
tăm şi noi să vedem ce ne va mai cădea pe cap“. Ghelmegeanu s-a mai 
plâns lui Scrutator de atițydinea liberalilor care nu pricep că numai o 
intimă colaborare între dânşii şi naţional-țărăniști ar mai putea pune 
stavilă demagogiei naţionaliste. 

De la Victor Antonescu: 

O notă şi mai pesimistă. Regele s-a dat cu totul pe mâna demagogiei 
naţionaliste și mâine va fi prizonierul Gărzii de Fier. Din informaţiile 
Partidului Liberal, la ţară curenţyl gardist e în continuă creștere. E o 
nebunie! Vina mare a situaţiei de azi o poartă Tătărescu care nu trebuia 
să primească formarea ultimului său Minister, ci dimpotrivă să sprijine 
un Guvern naţional-țărănist. Dar cu cine să vorbeşti în partid? Dinu își 
vede de afaceri și de vânătoare și n-are nici o autoritate. Partidul a 
ajuns pe mâna hoților și șperțarilori, iar oamenii cinstiţi sunt lăsaţi la o 
parte! Poate că acum, după reîntregirea partidului, influenţa lui Gheor- 
ghe (Brătianu), să mai schimbe puţin lucrurile! 

Dar Victor Antonescu a devenit un specialist al politicii externe și 
înainte de toate îl preocupă legăţyrile noastre internaționale. La Gene- 
va, sițyaţia lui Micescu va fi jalnică. Acolo, toți au oroare de avocaţi și 


!O asemenea mărțuţisire dig parte unui Victor Antonescu e pligă ge savoare! 

Titulescu mm pe Micescu nici nu-l vor asculta! Și cum va putea el sus- 
ţine teoria evreilor împământeniți fraudulos după război, când în fie- 
care zi sunt bătuți și alungați din slujbe evreii băștinași, stabiliţi de ge- 
neraţii în România? În Franța şi în Anglia situaţia noastră e deplora- 
bilă. Antonescu pretinde că înainte de a pleca la Paris, Thierry a fost la 
dânsul și că aproape plângea. „Nu-ţi imaginezi mm spunea lui Blumen- 
feld fostul nostru ministru de Externe mm ce angajamente a luat Regele 
faţă de Delbos când a fost aci! Ca să le arunce pe toate la coş după o lu- 
nă! Nimeni nu se ya mai încrede în yọrba lui. Mă miră că vrea să se mai 
ducă la Londra; cine-l va mai lua în serios? Mă întreb dacă se va opri la 
Paris; va fi bine primit! Ce se dezolează Thierry de informaţiile greșite 
pe care le-a trimis la Paris, când şeful lui, Delbos, a fost minţit cum a 
fost mințit?“ 

Antonescu se plimba prin odaie și repeta mereu: „Am pierdut par- 
tida — dragă doctore —= am pierdut-o definitiv!“ 

De la Tătărescu: 

Deși mai puţin pesimistă, notă descurajată şi aci. Dar descurajată mai 
mult din cauza vrăjmășiei surde pe care o simte din toate părțile, prin- 
tre ai lui. Socotește clipa ca foarte importantă pentru viitorul Partidului 
Liberal, a cărui evoluţie nu o vede decât într-o strictă colaborare (adică 
„supunere!**) cu Regele. Ar voi să vadă cadrele partidului lărgite. F7 e 
gata să stea de vorbă oricând cu Maniu și cu conducătorii Partidului Na- 
țional-Ţărănesc penţru o înţelegere în vederea creării unui front de re- 
zistență împotriva Gărzii de Fier. Unde am ajuns, după 4 ani de guver- 
nare a domnului Guţă! 


Dinu şi Gheorghe Brătianu au fost primiţi ieri în audiență de Rege. 
Dinu a fost pofitit la dejun, iar Gheorghe primit după amiază. Amândoi 
ceruseră audienţele de luni, ca să comunice Regelui că erau gata să dea 
concursul în Cameră și în Senat, Guvernului, care putea astfel alcătui o 
majoritate în fiecare din adunările alese în decembrie. Q făceau — ur- 
ma să spună dânșii mm ca să scutească Coroana de necesitatea unei di- 
zolvări şi de o situaţie neplăcută în eventualitatea unui repetat succes 
Gardist în noi alegeri. Îndată ce Regele a aflat scopul audienţelor s-a 
grăbit să dea drumul decretului de dizolvare, ce nu trebuia să apară de- 
cât duminica viitoare. Se vede că a preferat să rişte aventura gardistă 
decât să lase Guvernul său în mâna liberalilor. 


În 

Din tot programul „naţionalist“ trâmbiţat de Goga, Guvernul n-a 
pus până acum în mișcare decât revizuirea judecătorească a împămân- 
tenirilor efectuate de la război încoace, și anularea celor dovedite frau-, 
duloase. Încolo, mi-a furat mie desființarea impozitului agrar și i-itini- 
rea materiilor prime necesare țărănimii — liberalilor și țărănis::tor re- 
gimul şperțăresc — şi lui Hitler supresiunea „bonelor“ creștin. in case- 
le ovreieşti. 

Şi a dat drumul haimanalelor să molesteze pe jidani și să wulbure or- 
dinea publică. Astfel la Palatul de Justiţie sunt bătăi zilnice şi scandal. 
Ministrul Justiţiei subliniind printr-o declaraţie publică că excluderile 
Baroului nu erau executorii până nu rămâneau definitive prin confir- 
marea judecăților de apel și de recurs, haimanalele „Asociaţiei Avoca- 
ților Creștini“ s-au aruncat cu bâta în Palatul Justiţiei asupra avocaţilor 
evrei, ca să-i sperie și să nu se mai prezinte înaintea instanţelor. În ca- 
pul bătăușilor e fostul șef al rumilor Murgășanu, un escroc și un analfa- 
bet, care era cât pe aci să fie numit secretar general al Ministerului Jus- 
tiției. Ieri bătăile s-au ţinut lanţ. Reclamându-se primului președinte al 
Curţii, Stârcea, acesta a delegat pe primul procuror, să facă anchetă. 
Primul procuror deși în fața lui a avut loc o bătaie, a raportat, de frică, 
lui Stârcea că pe sălile Palatului totul era liniștit... și bătăile au con- 
tinuat până seara. 

La Facultatea de Medicină bătăi; la Facultatea de Drept același lu- 
cru. Acolo cel puţin tradiția era mai veche. Au fost bătute fără milă fe- 
te, așa încât au trebuit să fie trimise la spital. În restaurantul Andrei (ho- 
tel Continental) au fost puse afișe cu inscripţia „În acest local evreii 
sunt indezirabili““. Afișele au fost înfipte cu sila de clienţii cuzişti și sunt 
menținute sub ameninţarea lor. În berăria de sub Cercul Militar, Leni 
Kaler, cunoscuta actriță se afla la o masă cu mai mulţi ofițeri. De la altă 
masă, bandiți cuziști! au început să strige „afară jidanii!“ Cum Leni 
Kaler nu se mișca, bandiții s-au apropiat de masa ei: „Nu înţelegi cu- 
coană că trebuie să ieși?“ Ofițerii s-au opus, dar cu sfială — bandiții au 
insistat şi în cele din urmă ofiţerii au declarat că ies și ei cu „Doamna“! 
Halal de ofițeri! 

De când bestiile cuziste și-au dat drumul, un vânt de nebunie suflă 
pretutindeni. Acum câteva zile noul prefect de Ilfov, Odăgescu, se îna- 
poia acasă și pe drum în Calea Văcărești, automobilul său a fost izbit 


1 Deşi o lege interzice portul uniformelor și însemnelor neautorizate, Bucureștiul e 
plin de haimanale în cămăși albastre cu svastica la braţ. Sunt așa-zișii „lăncieri“ ai 
domnului Cuza. 

de un tramvai electric ce trecea. Odăgescu a sărit asupra vatmanului și 
l-a luat la palme; vatmanul a înșfăcat manivela de la motor și a cârpit 
de câteva ori în cap pe bătăiosul său agresor așa încât acesta s-a pră- 
bușit scăldat în sânge. Dus la spital a trebuit să fie trepanat; era grav ră- 
nit și câtăva vreme a stat între viață și moarte. Arestat, vatmanul a fost 
supus metodelor polițienești și bătut de moarte. Răspândindu-se zvonul 
că a fost ucis, vatmanii, toți Gardiști ca și cel arestat, s-au declarat în 
grevă şi au ameninţat să dea foc la tot depozitul S.T.B. dacă nu li se 
arată colegul lor „în viaţă“. Cum nu fusese ucis, ci numai stâlcit în bă- 
tăi, au fost satisfăcuțţi, și efervescenţa a fost domolită pe jumătate. 


Costică Stoianovici vine la mine azi la ora 3 1/2: bătăile continuă și 
azi la Palatul de Justiţie. „Teroarea domnește în tot orașul“, adaugă sim- 
paticul meu prieten, cu exagerarea obișnuită tuturor românilor. Nu dom- 
nește încă teroarea — dar toate se îndrumează spre o stare de anarhie 
împotriva căreia va fi greu de reacționat. 


Tratativele dintre Vaida şi naţional-țărăniști au rămas la un punct 
mort. Ele vor fi desigur reluate după alegeri. 


Ieri a stat la mine un ceas Gayda, directorul ziarului oficios fascist ZZ 
Giornale d'Italia. Inteligent, vede clar. E departe de a fi încântat de ce 
vede aci. Îşi dă şi el seama că se sabotează ideea naţională și că auto- 
ritatea Regelui se prăbușește. În politica externă nu-și face iluzii: nu e 
Goga omul care să aibă destul suprafață politică ca să schimbe orien- 
tarea unei ţări. 


Azi-dimineaţă am primit pe dl Steinkopf, reprezentantul lui Associ- 
ated Press din America. Jidan fricos, e speriat de ce vede la noi și de- 
clară că nu pricepe politica Regelui: „Cum să pricepi d-ta, un străin — 
i-am spus — când nu pricepem noi, cei băștinași?“ Ne face „o presă“ 
bună în America, nu încape îndoială. 


Una bună ce se atribuie lui D.R. loaniţescu, omul ambelor trei ches- 
tiuni. Prezentându-se un partizan la dânsul și cerându-i o favoare prea 
afară din cale, noul ministru al Agriculturii i-a tăiat pofta astfel: „Dom- 
nule, îți răspund prin următoarele trei cuvinte: im-po-sibil!“ Se non e 
vero... 

Scandalul cu procedura dizolvării: din izvor sigur aflu că decretul 
de dizolvare a fost dat la imprimat la tipografia Poliţiei, de frică de 
indiscreţii. 


21 ianuarie. Ziarul Cuvântul a reapărut ieri, după mai bine de 4 ani 
de tăcere. Ceea ce Regele n-a îngăduit lui Tătărescu, a îngăduit-o lui 
Goga: a dat drumul în fine din nou, condeiului lui Nae Ionescu. Im- 
prudență, din partea Majestății Sale... 


În Universul de azi Stelian Popescu publică — sau mai exact iscă- 
leşte — un foarte judicios articol privitor la politica noastră externă. 
Echivocul trebuie să înceteze pe acest teren. Politica fiecărei țări tre- 
buie să fie bine lămurită și bine fixată. Prin urmare și a noastră. Nu e 
admisibil ca ministrul nostru de Externe să-și afirme devotamentul față 
de alianțele noastre și de Geneva, pe când un factor atât de important în 
Guvern ca Cuza, declară în auzul lumii că S.D.N.-ul este o „asociaţie 
jidovească moartă“ și că trebuie să ne despărțim de aliaţii noștri, iar 
şeful Guvernului o scaldă cum poate între cele două politici. 

Așa nu se poate. Ori, ori. 

Incoerența Guvernului în această materie se oglindește în atitudinea 
cenzurii. Ziarele de azi-dimineaţă reproduc un interviu acordat de ge- 
neralul Antonescu ziarului francez Candide şi trei interviuri ale lui Istra- 
te Micescu (Candide, Neue Freie Presse, Agenţia Rador) — ori câteși- 
patru interviurile sunt ciopârțite de cenzură. Cred că de când există 
cenzura așa ceva nu s-a mai pomenit. Dealtminteri, aceste divergențe 
de opinii între miniștri au determinat „rugămintea“ adresată de primul 
ministru colegilor săi, de a se abţine de la orice manifestări politice de 
ordin personal. Intervenţia fusese dealtminteri cerută de Rege, furios 
împotriva lui Cuza şi a interviurilor lui, date ziarelor italiene şi germa- 
ne — interviuri în care bătrânul fantezist afirma, punct cu punct, exact 
contrariul celor conţinute în declaraţiile Regelui și ale ministrului său 
de Externe. 

În asemenea conjunctură e la mintea oricui că bietul Micescu asudă 
în zadar să schimbe opinia publică în Apus: nu-l crede nimeni! 

În schimb, Regele și Guvernul său se bucură de o excelentă presă în 
Germania, în Italia și în Polonia. 


Se vede că s-a încurcat ceva cu mersul Regelui în Anglia, căci Is- 
trate Micescu a plecat pe neașteptate de la Geneva la Londra. Cred că 

nu e omul indicat ca să seducă pe englezi, care nu se împacă cu farsorii 
chiar când știu englezește, darămite când nu știu. 


Iorga, fostul miluit al lui Tătărescu, devenit miluitul lui Goga (for- 
mula lui Goga: „înţelegerea e foarte ușoară între o mână care dă şi una 
întinsă“!), mai e și un om fără ruşine. După ce s-a înţeles cu Guvernul 
să-i aleagă vreo 10-12 caraghioși, scrie articole împotriva dizolvării 
săvârșite! Bine face, de vreme ce se mai găsesc oameni care să-l tot 
scoată din lada cu vechituri. 


Mi se spune că Ostrovski ar fi rechemat la Moscova și că nu pleacă 
din propria lui iniţiativă. E o chestie cu o scrisoare a lui, pe care poli- 
tişti de la Moscova au pus mâna astă-vară, şi care ar fi compromiță- 
toare pentru dânsul. În afacere a fost amestecat şi Vinogradski! fostul 
consilier al lui Ostrovski, mutat astă-toamnă la Varşovia și chemat 
acum și el la Moscova, de unde, după spusele ziarelor poloneze, nu se 
va mai întoarce. În locul lui Vinogradski a fost numit la Bucureşti un 
agent al G.P.U -ului, cu misiunea probabilă de a supraveghea și de 
ancheta pe Ostrovski. Se vede că informaţiile trimise de spionul de la 
Moscova au fost proaste, căci Ostrovski a fost rechemat. Știind ce-l aş- 
teaptă acasă, omul refuză să plece și vrea să rămână la noi, ca simplu 
particular. Mâna lui Stalin îl va ajunge și la noi. Fioroase moravuri! 


Cu camioane, cu automobile de turism, cu căruţe și pe picioare — 
propaganda electorală a Gărzii de Fier a reînceput cu intensitate, pre- 
tutindeni. Afişe și manifeste în profunzime; cheltuieli enorme. Se pune 
chestiunea: de unde atâţia bani? Moștenirea lui Zizi Cantacuzino şi du- 
bioasele beneficii ale diverselor cooperative înființate au trebuit să fie 
epuizate cu prilejul alegerilor din decembrie. Tot așa şi ce le va fi ră- 
mas de la Vaida?, dacă le-a rămas ceva. Sunt oameni care pretind că 
Mișcarea Legionară e gros subvenţionată de Hitler. O fi. 


Afamaţii Gogo-cuziști se aruncă cu patimă asupra tuturor instituții- 
lor publice din care pot stoarce ceva. Ieri au dizolvat și Uniunea Came- 
relor de Agricultură, împreună cu toate Camerele din ţară. Cu Came- 
rele de Agricultură s-au purtat însă mai omenos ca cu cele de Muncă, 


l Un băiat frumos ce se ţinea cu Nataşa Arcizewska. 
2 Vaida, în 1932 şi 1933 a dat o subvenție regulată, lunară, lui Zelea Codreanu. 
Unii cred a şti că această subvenție se urca la 500 mii lei pe lună. 

căci pentru dizolvarea Uniunii lor s-au mulțumit cu un decret în Mo- 
nitor şi nu s-au dus, ca la Uniunea Camerelor de Muncă, cu revolverul 
în mână să silească pe membrii ei să demisioneze. În locul lui C. Se- 
scioreanu, omul competent și cumsecade care a dus 4 ani Uniunea, au 
numit pe Goiceanu, clănțău de la Craiova și transfug de la Vaida, care 
habar nu are nici de agricultură nici de economie agricolă. Politicia- 
nismul de gașcă e mai în floare sub acest Guvern de autoritate regală, 
ca sub cel mai deșănțat Guvern de partid. 


Intimii lui Gh. Brătianu îmi spun că acesta a ieșit miercuri de la 
Rege cu impresia că Majestatea Sa era foarte plictisită. Să înceapă să 
deschidă ochii şi să-și dea teamă de prostia pe care a făcut-o? 


Bursa, în Bucureşti, e tot mai slabă și mai enervată. Livra engleză a 
ajuns la 1 200, rentele scad în fiecare zi, iar nivelul acţiunilor a coborât 
până la cel din toamna 1936. Şi cum să fie altfel? Ovreii vând pe capete 
titlurile lor și cumpără devize ca să plece. În restaurante, în teatre, în 
localurile de lux și de petrecere — stagnare tot mai mare. Şi aci, lipseş- 
te clientela evreiască, atât de însemnată. Bieţii harhări nu mai ies de 
frică. E ceva comic în spaima lor, dar e şi ceva tragic. 


22 ianuarie. Regele îi dă înainte cu publicitatea ca să-şi explice năz- 
bâtia și să împace Apusul cu Guvernul capriciului său și al incoerenţei 
politice. De data asta a dat un suculent interviu d-lui Didier Poulain, de 
la foaia hebdomadară Candide. Candide trebuie să fi fost uns din gros, 

„căci în trei zile a publicat trei interviuri (general Antonescu, Micescu și 
Regele) favorabile Guvernului. Şi trebuie să fi fost atins bine și tânărul 
Poulain, căci față de personalitatea Majestății Sale, e pur și simplu diti- 
rambic. 

Reproduc aci interviurile Regelui (după Universul) fiindcă rezumă 
cu siguranță cea mai abilă apărare a regimului şi că un elementar spirit 
de echitate și de obiectivitate mă silește să înregistrez aci și acest sunet 
de clopot: 

„Paris, 21, Rador. — Candide publică la loc de frunte interviul pe 
care M.S. Regele Carol al II-lea a binevoit să-l acorde d-lui Didier Pou- 
lain, trimisul special al ziarului la București. 

Interviul este precedat de o descriere elogioasă a puternicei perso- 
nalităţi a Suveranului României și de unele observaţii asupra însemnă- 
tăţii unei bune înțelegeri între Franţa și România. 

«Echilibrul european și mântuirea Franţei se sprijină pe alianțele și 
prieteniile noastre», și mai departe: «ar fi cea mai mare stângăcie să se 
pună la îndoială o prietenie statornic atât de sinceră cum este aceea a 
României», constată ziaristul francez la introducerea acestui important 
interviu. 

«Am văzut la București tot felul de oameni: iugoslavi, cehoslovaci, 
germani, italieni, englezi — scrie dl Didier Poulain — reacţiile lor sunt 
felurite și concepţiile lor sunt deosebite. Dar cu toţii știu, proclamă și 
admit! că M.S. Regele Carol II iubește Franța». Şi acum interviul: 

«M.S. Regele Carol II, înainte de a-i pune ceea ce trebuia să fie pri- 
ma întrebare, îmi declară: 

— Ştiu că sunt unele neliniști în Franța, nu văd prea bine de ce (!!??), 
în privinţa vâltorilor(?) noastre politice. În ce vă privește nimic nu este 
schimbat. România este angajată pe o cale dreaptă, neted trasă, fără bi- 
furcare. Daţi-mi voie să vă asigur, în chipul cel mai formal că această 
cale a noastră rămâne aceea a Micii Înţelegeri, a Înţelegerii Balcanice 
şi a prieteniilor noastre fireşti, în Franţa și în Anglia. Nici un semn im- 
portant, nici un simptom grav nu permite vreo îndoială în această pri- 
vință?. 

— Totuși Sire, relaţiile personale dintre noul preşedinte de Consiliu 
al României și cancelarul Germaniei? 

— Mi-e uşor să vorbesc fără ocol, foarte deschis — a răspuns M.S. 
Regele. Da, dl Goga s-a întâlnit într-adevăr odinioară cu Hitler. De ce 
nu? E foarte normal. | 

Prima datorie a unui politician este să aibă legături cu toată lumea. 
Politica este o chestiune de relaţii între oameni; factorul individual este 
însemnat, în diplomaţie ca și în toate lucrurile. De ce, de altfel, Româ- 
nia și-ar mărgini numărul prieteniilor ei? Şi fiindcă este vorba de Ger- 
mania, trebuie să vă spun că există între acea ţară și România un curent 
foarte puternic de schimburi economice și că la Berlin s-a pus multă 
bunăvoință pentru a-l orândui». 

Ziaristul francez, ascultând cuvintele regale, se gândeşte că Parisul 
s-a arătat poate mai puţin îndemânatic; s-a limitat sever importul în 
Franţa al cerealelor, al lemnului, al petrolului din România. 

— «Pot întreba pe Majestatea Voastră cum consideră problema 
evreiască? 


l Dacă nici acest certificat multiplu nu va convinge. pe francezi, e că sunt cu 
căpăţână groasă! 
Ce devine „supremul“ Cuza cu declaraţiile filo-hitleriste şi anti-geneveze şi 
poetul-prezident-Goga, cu scăldăturile sale! 

— Foarte simplu — răspunde M.S. Regele. Trebuie să se facă o deo- 
sebire între evreii care se poate crede că au devenit legitimi români prin 
drept de vechime, dacă o pot spune, şi ceilalți — acei care de la război 
încoace s-au așezat fără drept, pe seama naţionalilor noștri(?). Știu că 
este greu, în Franţa și în Anglia, să se pătrundă bine această chestiune, 
a cărei complexitate ne hărţuiește. În orice caz, măsurile inspirate de un 
spirit larg de moderaţie(!!!) pe care le va lua Guvernul Meu, nu se vor 
referi decât la evreii de imigrație recentă». 

Ziaristul francez întrebând dacă, privitor la natura însăşi a Guvernu- 
lui, ar fi de prevăzut o evoluţie către forme de mai mare autoritate, 
M.S. Regele răspunde: 

— «Nicidecum. De ce? Aplicarea Constituţiei române este suficien- 
tă. Alegătorii ne-au arătat preferința lor pentru naționalism. Încercăm 
numai să le dăm satisfacţie. De altfel, trebuie să ţineţi seamă că naţio- 
nalismul românesc nu trebuie confundat cu hitlerismul sau cu fascis- 
mul. El nu se întemeiază numai pe ideea de Stat, ca în Italia, sau pe ide- 
ea de rasă ca în Germania. Aceasta nu înseamnă în gândul Meu, vreo 
critică, fiecare popor având reacţii proprii firii sale. Analogia între na- 
ţionalismul românesc şi naționalismul occidental, nu poate fi teoretic 
considerată(?) decât cu naționalismul francez, şi aceasta cu mari sacri- 
ficii de nuanţe. Dar, suntem aci în plină politică internă şi este pentru 
Mine prilejul să vă spun (Suveranul a rostit aceste cuvinte în chip foar- 
te regal) că nu vreau ca politica internă să înrâurească politica externă 
şi de altfel, nici invers». 

Ziaristul francez exprimă Suveranului constatarea sa (sic) că M.S. 
Regele se interesează mult de formarea tineretului român. 

— «Acesta este un punct capital — declară M.S. Regele. Am orga- 
nizat străjerii, organizaţie din care trebuie să facă parte tot tineretul nos- 
tru de la 7 ani până la 18 sau 21. 

— Este ceva în genul organizaţiei italiene „Balila“? 

— Nu; sunt deosebiri fundamentale. Străjeria nu se aseamănă cu 
„Balila“, căci nu este o formaţiune cu spirit militar. Nu este asemănă- 
toare nici cu organizaţia „Hitlerjugend“, căci nu se face la străjeri o po- 
litică de Stat. În sfârșit, nu este asemănătoare nici cu organizaţia Soko- 
lilor, căci natura sportivă nu este decât secundară. Străjeriile sunt în re- 
alitate școli de cetăţeni și școli de morală socială — întrucâtva sistemul 
cercetășesc al lui Baden Powell, având în plus o atmosferă de mistică 
naţională. Vreau să întăresc prin aceasta unitatea ţării și să înlesnesc 
dezvoltarea însuşirilor individuale, într-un sens obştesc». 

«Cum convorbirea este pe sfârșite — adaugă ziaristul francez — 
M.S. Regele îmi vorbeşte despre Franţa, în cuvinte foarte simple, foar- 
te mișcătoare, vădit inspirate de un suflet sincer atașat țării noastre. Ul- 
timele sale cuvinte mă mișcă pentru tot ce cuprind ca amabilitate şi aten- 
ţie personală: 

— Voi fi mulțumit să vă citesc articolul. Îmi va fi foarte ușor căci 
sunt abonat la Candide». 

«Din această lungă conversaţie duc o impresie covârșitoare. M.S. 
Regele Carol nu este numai un mare Suveran; este un Șef!. Mai simpu, 
este un bărbat (un homme). Iar în prevederile ce se pot face asupra po- 
liticii externe a României, trebuie să se țină seamă înainte de toate, de 
coeficientul personal al Suveranului. Pentru noi, este o constatare feri- 
cită, numai dacă stângăcii din păcate de temut, n-ar veni să strice situ- 
aţia?. 

Părăsind cabinetul de lucru al M.S. Regelui Carol II, am rostit o fra- 
ză protocolară oarecare. Regret că n-am cedat dorinței mele de a-mi lua 
rămas bun prin frumosul salut al militarilor români: Să trăiţi! 

Dar republicanii sunt totdeauna timizi în fața Regilor. 

— Să trăiţi! Da, să urăm viaţă lungă şi propăşire Regelui Carol II al 
României! Și pentru că merită să fie iubit pentru el însuși, şi fiindcă in- 
teresele Franţei se potrivesc în totul cu interesele Regatului Său!“ 

Bre, bre, bre, ce entuziasm! 

Ciudat e că aproape tot atât de entuziast e prietenul Gayda în Gior- 
nale d'Italia, în care nu publică ce e drept un interviu, ci numai un arti- 
col asupra scumpului nostru Suveran! 

Probă că Regele vorbește frumos — cu fiecare. Dar ce folos că vor- 
bește frumos, dacă nu-l mai crede nimeni, nici chiar cei pe care-i plă- 
tește ca să creadă? Și cum o să-l creadă lumea când vorbește de analo- 
gia naţionalismului francez — când vorbeşte de o linie dreaptă în poli- 
tica noastră externă tocmai în momentul în care cele mai neașteptate 
piruete sunt la ordinea zilei — când invocă „largul spirit de moderaţiu- 
ne“ al Guvernului său în chestiunea ovreiască, ca justificare a bătăilor 
din Palatul Justiţiei și a molestărilor din localurile publice şi de pe stra- 
dă? 

Dacă M.S. crede că mai poate păcăli pe cineva, se înșală. Pe Ea în- 
săși — poate. 

1 Ne rămâne și nouă o impresie covârșitoare: e că dl Didier Poulain a fost plătit 


scump. Scump, dar nu face. 
2 Ar fi şi asta o posibilitate? 


www.dacoromanica.ro 


54 CONSTANTIN ARGETOIANU 


Se vede că la Londra s-au cam încurcat lucrurile, cu voiajul. Iată că 
pe lângă Micescu a mai fost expediată peste Mânecă și Regina Mig- 
non, care a părăsit ieri Belgradul. Bine văzută de Familia Regală engle- 
ză, a fost probabil trimisă și ea, să lucreze. 


Noul Minister Chautemps s-a prezentat ieri înaintea Camerei și a 
avut un succes nemaiînregistrat în analele parlamentare franceze: un 
vot de încredere de 501 contra 1 (Bergery). Toate partidele i-au votat 
încrederea ca să salveze ceva: francul la dreapta și „Frontul popular“ la 
stânga. 


S-a semnat în fine (după 19 ani!) acordul cu Ungaria relativ la fun- 
daţia Gojdu și arhivele privitoare la Transilvania, Crișana, Maramureș 
şi Banat. S-a înființat în Ungaria „Fundaţia de burse și studii a româ- 
nilor greco-orientali din Ungaria“ — căreia, Statul ungar va remite pâ- 
nă în 30 de zile averea Gojdu. Fundaţia va fi administrată de români. Ar- 
hivele provinciilor alipite, ne vor fi şi ele remise în termen scurt. Bine. 


Rechemarea lui Ostrovski a devenit oficială: fostul ministru al 
Sovietelor a fost primit ieri de Rege, în audiență de plecare. Ostrovski 
e însă otrăvit rău: n-ar vrea să mai plece de la noi, știind ce-l așteaptă la 
Moscova — dar are o fetiță rămasă acolo, şi tremură pentru zilele ei. 
Aşa se întoarce roata lumii, și toate se plătesc până la cele din urmă. 


Până să ajungă la Londra, Istrate Micescu pledează pe drum, pledea- 
ză în faţa gazetarilor, pledează în faţa conductorilor în tren, pledează 
prin „pisotiere“ în faţa apelor care se scurg. Și toate degeaba. Poate va 
fi mai fericit la Londra. 


În fața Comisiei Centrale Electorale, prezidată de Lupu, contestaţi- 
ile lui Maniu se judecă de trei zile. Comisia se va pronunţa deseară sau 
mâine. Din partea Guvernului şi împotriva național-țărăniștilor pledea- 
ză Nicu Ottescu, același care acum o lună pleda în faţa aceleiași Comi- 
sii pentru național-țărăniști împotriva Guvernului de atunci. Cum am 
putut să mă înșel cum m-am înșelat asupra acestui băiat? Iată-l acum la 
braţ cu Radovici, din pricina căruia m-a părăsit... 


Liberalii au putut lua locul al doilea, după Guvern, pe buletinele 
electorale mulțumită unei indiscreţii a lui Tilică Ioanid, care a prevenit 

pe Franasovici din recunoștință. În alegerile trecute, Franasovici dădu- 
se câteva milioane lui Goga, ca să combată Garda de Fier — și goghiș- 
tii în schimb au dat liberalilor cel mai bun loc de pe listă. 

Maniu și toţi naţional-țărăniștii au hotărât să se abţină de la recepţia 
tradiţională din 24 Ianuarie, prezidată de Rege, la care sunt poftiți cei 
decoraţi cu ordinul Ferdinand. În scrisoarea lor de scuză, decoraţii na- 
țional-țărăniști i invocă neașteptatele alegeri, şi împiedicarea campaniei 
electorale deja începută. 


Prietenul meu A. a văzut pe Maniu, „care i-a părut nebun“ (sunt pro- 
priile cuvinte ale prietenului meu). Într-adevăr domnul prezident pare 
convins că zilele domniei Regelui sunt numărate. Regele va fi înfrânt: 

l. Prin voinţa țării; 

2. Prin greșelile proprii; 

3. Prin influenţa nefastă a d-nei Lupescu; și în convingerea lui, dl pre- 

zident aşteaptă cu seninătate desfășurarea evenimentelor. 

„Eu merg drept pe calea mea, zicea dânsul, mă urmează cine o vrea. 

Eu nu mă ocup de cine rămâne în drum. Sunt în partidul meu oameni 

care vor să facă politică — să nu mai facă. Eu merg înainte, și n-am 

tras încă toate săgețile din tolba mea!“ 

Nebun — sau cuminte? 


A ieşit în fine și Antoine Bibescu la iveală. La Londra. A poftit pe 
Istrate Micescu la dânsul (căci și în Londra are o instalaţie, pentru ne- 
vastă-sa) și amândoi împreună vor pune Anglia la cale. 


23 ianuarie. Întrunit azi-dimineaţă Comitetul Executiv al Partidului 
Agrar. La ordinea zilei: luarea unei hotărâri cu privire la alegeri. Am 
expus Comitetului situaţia, având grijă să deosebesc problema electo- 
rală de problema politică. Problema politică, adică atitudinea pe care 
Partidul Agrar urmează să o adopte pentru viitor, anume dacă va con- 
tinua să-și urmărească scopurile singur, cu puterile și cu şansele lui 
proprii sau dacă va căuta să fuzioneze cu alte grupări — era o ches- 
tiune ce nu putea fi pusă pentru moment în discuţie, fiindcă nu era încă 
coaptă. Problema electorală, dimpotrivă, trebuia numaidecât soluţio- 
nată. Comitetul avea să hotărască dacă ne prezentam sau nu în alegeri. 

Lăsând la o parte orice altă consideraţie (lipsa de parale, de vlagă 
din partea noastră — corupția, ilegalităţile și teroarea din partea Guver- 
nului), faptul singur că n-am putut pune mâna decât pe nr. 11 de bule- 

T T 
tine, hotărăşte soarta noastră. Își închipuie cineva pe analfabeții noștri 
numărând punctele și fixândusse pe lista cu ]] puncte mai degrabă des 
cât pe cea cu 10, cu [2 sau cu 13? Mă întreb dacă aș reuși chiar eu! De 
la 4 puncte înainte pecetea va cade la noroc: nu vor mai fi alegeri ci cus 
rată loterie. 

Adoptând propunerile mele, Comitetul a hotărât să nu ne prezens 
tăm în alegerile viitoare decât întrun eventual cartel, dacă ni swar pros 
pune și nesar conveni. Abţinerea a fost hotărâtă fără nici o părere de rău; 
mai Întâi fiindcă chiar alegerea câtorva deputaţi, în cazul cel mai bun, 
naar fi însemnat lucpu mare mm și apoi, toată lumea isa dat seama că vis 
itoarele alegeri iar nu vor duce la nimic: sau Guvernul nu va avea 40% 
sau, dacă le va avea își va fi pus lumea în cap. Și întrun caz și în altul 
șubredul edificiu ridicat în faţa noastră se va prăbuşi. Nici pentru un 
cartel nsa fost mare entuziasm, din aceleași motive de neîncredere în 
soarta viitorului Parlament. 

Comitetul misa dat depline puteri pentru tratativele unui eventual 
cartel și îm cazul mm aproape dorit mm în care acesta nu ssar încheia, 
pentru redactarea unui manifest către ţară prin care se vor explica mos 
tivele abţinerii noastre. 

Au venit mulţi la şedinţa de azisdimineaţă. Frumoasă scrisoare de 
solidarizare din partea lui Ţătaru, reţinut la Cluj. Până acum o singură 
defecţiune: a lui Radovici mm cu clienţii lui. Am impresia că și Vladis 
mir Christi cu ai lui se clatină. Christi e un om cinstit, dar lipsit de 
toate, până și de caracter. Ducăsse învârtinduase! 


Una din frazele care ssau cenzurat în ultimul interviu al lui Micescu 
era privitoare la regimul de mâine din Româşia. Gazetarul întrebând pe 
ministrul nostru de Externe ce se va îmtâmpla dacă Guvernul Goga nu 
va obține majoritatea în alegeri, Excelenţa Şa a răspuns liniștit: „Lucrul 
e prevăzut, și soluţia găsită: Regele va instala o dictatură militară!“ 
Dacă nu e adevărat (cum pretinde Regele!), dl Micescu e vinovat de 
minciună — iar dacă e adevărat, e și mai vinovat: e vinovat de indisa 
creţie, maximum de culpă pentru un diplomat! 

Îi 

Şe zice că numirea lui D. Burilleanu la Roma nu e încă făcută fiind 
că frumosul bărbos se tocmește cu Goga asupra „emolumentelor“. Mis 
nistrul nostru la Roma primește vreo 400 000 lei pe lună; Burilleanu 
vrea să primească postul decât dacă i se dă un milion mai mult, căci vrea 
să „epateze“ Roma prin fastul său. Până acum i ssa consimţit un milion 
în tot. Dar Burilleanu nu vrea să lase un leu, din | 400 000. 

Bieţii bani storşi „din sudoarea contribuabililor“! Goga şi-a numit 
trei şefi de cabinet, și fiecare și-a cumpărat numaidecât un automobil la 
Leonida! — ca şi cum sub Tătărescu nu s-ar fi cumpărat nici unul! La 
Interne s-a tocmit un Buick nou, tot la Leonida — apoi nu s-a mai luat, 
ci s-a compărat un Packard de ocazie, fiindcă şperţul a fost mai mare! 


În Partidul Liberal mai toţi înjură pe Tătărescu, acuzându-l că a fa- 
vorizat venirea lui Goga la Guvern, ca să facă pe placul Regelui și să-şi 
facă mână bună pe lângă el în vederea unei rechemări la putere după 
actualul regim. Şi țărăniştii, în Dreptatea, îi aduc aceeași învinuire și-l 
înjură la rândul lor. E un fapt cert că Tătărescu face ce poate ca să poto- 
lească manifestările liberale împotriva Guvernului „ales de Rege“. Dar 
Tătărescu explică că numai o oarecare durată a Guvernului Goga ar de- 
termina o reacție suficientă ca să se poată reveni la un Guvern liberal 
fără să se treacă prin „experienţa fatală“ a Gărzii de Fier! Toţi fante- 
zişti — dar fanteziști după ce au dat drumul căruţei în prăpastie! 


Azi a apărut un nou decret-lege în complectarea art. 190 al Codului 
Penal. Divulgarea actelor şi secretelor de Stat, dăunătoare siguranței 
Statului sau Capului Statului(sic) — a actelor şi secretelor aflate în exer- 
ciţiul unei funcţii publice sau unui mandat idem — va fi pedepsită cu 
închisoare până la 5 ani, cu amendă până la 20 000 lei și cu interdicţie 
de domiciliu. Cu drept cuvânt, Universul urlă împotriva unei măsuri a- 
tât de importante luată pe cale de decret, și se întreabă în favoarea cărui 
„furnizor tabu“ s-a făcut acest pas greșit? 


Giurgiuveanu, de la Hotin, îmi povestește prăpăd despre cele ce se 
întâmplă în judeţul său. Când a sosit noul prefect Ciolac la Noua Suli- 
tă, de la Cernăuţi, i-au ieșit înainte 5-6 000 de cuziști, toţi cu câte un 
sac la subțioară în care trebuiau să care tot ce ar fi putut lua de la ovrei. 
S-au dus cu toţi la biserică, după ritul partidului și după slujbă haima- 
nalele au cerut prefectului să proceadă la împărţirea bunurilor ovreiești. 
Cu mare greutate a parvenit Ciolac să-i calmeze și să-i convingă să 
plece acasă cu desagele goale. Și nu i-a putut convinge decât făgăduin- 
du-le că înpărfeala se va face după alegeri!! Toată pleava cuzistă din 
Hotin e convinsă că după alegeri își va împărți pământurile, pădurile, 
casele şi boarfele ovreilor — căci așa li s-a făgăduit, ani de zile de-a 


1 Tin informaţia de la Costică Leonida. 

rândul. Un nimica tot, un anume Roșca, care se intitulează secretarul 
prefectului a venit la Noua Suliţă şi s-a'dus din funcţionar în funcţionar 
să ceară demisia, din ordinul d-lui prefect! Unii, mai slabi de inimă au 
dat-o de frică — şi Giurgiuveanu cita un profesor, președintele eforiei 
din fruntea Școlii Comerciale locale, un medic, un veterinar etc. Gos- 
podarii au început să-și aducă aminte de pe vremea lui Kerenski și au 
intrat cu toții la grijă. Toate afacerile, toate tranzacţiile au încetat la 
Noua Suliţă; derbedei cu svastica la mânecă pătrund în cârciumi, beau 
fără să plătească și bat pe negustori, bineînţeles, toţi evrei. Și Giurgiu- 
veanu al meu era abătut de tot... 


În Bunavestire de ieri, ziarul lui Manoilescu care servește de oficios 
Gărzii de Fier, au apărut cele 26 de articole ale regulamentului prin ca- 
re se instituie o nouă unitate legionară în Partidul „Totul pentru Țară“: 
„Corpul Legionar Moţa-Marin“. Prin art. 8 se definește astfel țelul legi- 
onarului înscris în Corpul Moţa-Marin: „Luptătorul în Corpul Legionar 
Moţa-Marin are un ţel: prin sacrificiul anilor pe care îi are de trăit și 
prin sacrificiul vieţii sale — dacă are bucuria să merite această cinste 
— să se apropie pe cât poate de zbuciumul chinuitor cu care s-au în- 
vrednicit Ionel Moţa și Vasile Marin!“. 

Aproape toate articolele sunt redactate cu același misticism și într-un 
spirit de exaltare bolnăvicios. E un fel de echipă a morţii în stil mare, 
răspândită peste tot cuprinsul țării. Admiterile se fac printr-o întreită se- 
lecţionare din corpul legionarilor ordinari. După statute, numărul mem- 
brilor acestui corp de „executori“ se urcă la 10 033. Din prima zi s-au 
oferit peste 40 000 de legionari... 


24 ianuarie. Aniversarea Unirii Principatelor — dar câtă vrajbă 
printre români! În ajunul acestei serbări de înfrățire a apărut decretul 
pentru revizuirea cetăţeniilor obţinute de la război încoace — de fapt a 
tuturor evreilor. Ce locma pentru d.d. avocaţi creștini! Sunt atâtea for- 
malităţi prevăzute de decret, sunt atâtea articole cu atâtea prescripții 
care complică fiece pas, încât nici un biet creștin de ovrei nu va putea 
să se descurce singur, și bineînțeles că se va adresa unui avocat cu tre- 
cere, fie și numai pe lângă dl judecător de Ocol, adică unui avocat creş- 
tin. Dacă se vor revizui 4 până la 500 000 de ovrei socotind câte 1 000 
de lei de ovrei, vor fi 4 până la 500 milioane de lei care vor trece din 


l Cei doi gardiști ucişi pe frontul spaniol. 

buzunarele caftanelor ovreiești în al paltoanelor creștine. O mică rce- 
cuperare... 

Decretul-lege pare făcut de un nebun. Nici o discriminare. Evreul 
care Şi-a făcut datoria de război, care a câștigat grade pe câmpul de 
bătaie!, e pus de-a valma la control cu perciunatul din Sadagura. Profe- 
sionistul cumsecade stimat de toată lumea, comerciantul de frunte, ban- 
cherul cu vază — toţi sunt puși pe același picior cu escrocii strecurați 
de peste graniță. Şi Majestatea Sa trâmbiţează „moderaţiunea“ Guver- 
nului său! Ce ar fi dacă n-ar fi moderat! 


Avakumovici, consilierul Legaţiei iugoslave, și un foarte inteligent 
cunoscător al situaţiei noastre politice, s-a arătat, într-o lungă conver- 
sație cu Pangal, foarte îngrijorat. „Prin formula care a adoptat-o — 
spunea Avakumovici — Regele Carol a compromis ideea unui Guvem 
de autoritate, tăvălind-o în făina antisemită și încredințând-o unei echi- 
pe incapabile să o valorifice. Nouă, sârbilor, falimentul formulei în Ro- 
mânia ne-ar fi foarte dezagreabil, căci ar avea repercusiuni asupra regi- 
mului nostru de autoritate, ce are deja așa destule greutăţi de întâm- 
pinat. Şi iarăși nu pricepem toate declaraţiile de fidelitate față de Franța 
și de Mica Înţelegere, aproape zilnice. Şi noi suntem aliaţii Franţei şi 
aderenții Micii Înţelegeri, dar nu facem declaraţii de dragoste î în fiecare 
zi. Şi mergem la Roma și la Berlin, în urmărirea unei linii asupra căre- 
ia Guvernul de la Belgrad e înțeles cu Regele Carol. Şi atunci nu mai 
pricepem nimic... Unde vrea să ajungă Regele Carol?“ 

La faliment — răspundem noi! 


A murit doctorul Nanu Muscel, un cunoscut practician, cinstit, și iu- 
bit de toată lumea. Ajunsese la 75 de ani, cu toată firea lui suferindă. 


Voievodul Mihai a fost decorat cu Medalia Marinei, fiindcă a vărsat 
24 de ore pe crucișătorul „Regina Maria“ prins de furtună (în drum 
spre Atena, la nunta Principelui Paul). Platitudinea slugilor curăţă Di- 
nastiile... 


1 E cazul cunoscut al doctorului Sperling, plutonier pe vremea războiului, care, 
după ce au căzut toți ofiţerii companiei a luat comanda ei și a dus-o la asalt. A fost 
încetățenit pe loc și înaintat ofiţer. După război din grad în grad a ajuns până la cel de 
maior (în rezervă). N-a fost oare verificată cetăţenia lui la fiecare înaintare? Şi așa sunt 
mai mulţi ajunși până la gradul de colonel 

25 ianuarie. Stelian Popeşte — chiar sub solzi se ascunde câteodată 
bun-simţ — protestează în Universul de astăzi împotriva tâmpitei mă- 
suri a cenzurii de a confisca ziarele străine care vorbesc de stările de la 
noi, şi ne împiedică aştfel să răspundem la multe exagerări și năzbâtii 
tipărite peste graniţă. În lipsa unui răspuns românesc, a trebuit să ia cu- 
vântul însuși Regele şi prin interviuri să pună lucrurile la punct, ceea ce 
nu e nici constituțional, nici politic. Şi Popeștele profită de ocazie pen- 
tru a se arunca asupra Guvernului — căruia până mai ieri îi ridica osa- 
nale — batjocorind „revoluţia naţional-creştină“ pe care o tratează de 
revoluție verbală. 


Nea Istrate Micescu n-a mai plecat la Londra. Anglia nu e Bărăga- 
nul și englezii nu sunt dropii, cum credea iscusitul vânător. Se vede că 
i s-a adus la cunoştinţă că prezenţa sa pe malurile Tamisei nu era opor- 
tună. N-a mai plecat la Londra, ci a chemat pe Grigorcea la Geneva, ca 
să se sfătuiască, spre marea decepţie a principelui Anton Bibescu care 
se pregătise „să facă minuni!“ 


Dezordinea și anarhia domnesc până sus de tot, şi mi-am dat seama 
de starea lucrurilor cu totul întâmplător. Prințul de Rohan (Karl Anton), 
publicist de oarecare valoare (de o valoare în tot cazul mult mai mică 
decât prestigiosul său nume) se află de câteva zile la București, unde a 
venit să studieze „revoluţia naționalistă“ la faţa locului!. Între altele a 
cerut și o audienţă Regelui, care îi fusese acordată pentru ieri după-a- 
miază, ora 3 şi 1/2. La dejun, îl poftisem eu. Pe la ora 11 dimineaţa m-a 
chemat Ulea (de la Palat), la telefon, să mă întrebe dacă Rohan era la 
mine. „Nu, domnule, dejunează azi la mine, dar nu stă la mine, stă la 
hotel Splendid“. — „Ştiu. Dar nu-l pot găsi nicăieri, și Majestatea Sa 
nu-l poate primi la ora 3 1/2 şi ar voi să-l primească la ora 12“. — „N-am 
ce-ţi face, nu-l văd pe Prinţ decât la ora 1 1/2!“ După o jumătate de ceas 
iarăşi Ulea la telefon: „Vă rog, domnule Argetoianu, nu vă supăraţi, bi- 
nevoiţi a spune Prințului Rohan că M. Sa nu-l poate primi azi la ora 3 1/2 
ci mâine la aceeași oră! — „Da, mâine“. lată-mă transformat şi în cu- 
rier al Mareșalatului. La ora 1 din nou telefon, din nou Ulea: „lertaţi-mă, 
vă rog, tot eu sunt. Nu găsim nicăieri pe Prințul Rohan. Vă rog bine- 
voiţi a-l informa că M. Sa îl va primi azi, la ora 3 1/4!“ — „Cum, azi, 
nu mâine?“ — „Nu, s-a schimbat din nou, M. Sa a revenit la ziua de 
azi, dar la ora 3 1/4 în loc de 3 1/2!“ 


1 Karl Anton de Rohan, fratele șefului familiei s-a căsătorit cu fiica lui Appony. 
Am petrecut cu ei câteva săptămâni, în acelaşi hotel, la Roma, în 1932. 

O fi așa cu toate audienţele? 

Impresia lui Rohan — chestiunea audienței lăsată la o parte —: 
„Am venit să asist la o dramă și asist la o operetă!“ Mi-am permis să 
observ că, el ca vienez, trebuie să fie încântat de această schimbare de 
program! 


În urma vizitei lui Stoiadinovici la Berlin, ziarul Le Temps, care o- 
glindeşte mai totdeauna părerile în curs la Quai d'Orsay, publică în nu- 
merele sale din 18 şi 19 ianuarie editoriale de o importanţă exceptio- 
nală. Concluzia lor, după o cântărire a puterii ce reprezintă încă Franța 
în lume! şi după un examen al atitudinii anumitor aliaţi (şi aci România 
e băgată într-un sac cu Iugoslavia) — e că Franţa ar face poate bine să-și 
regândească („repenser“) politica sa externă, ca şi cea internă dealt- 
minteri. Nici o influență străină în politica internă (aluzie la presiunile 
sovietice) — iar în cea externă „un certain repliment“. Mâna Franţei să 
se ofere mai puţin, ca să fie cerută cu mai multă insistență, mai ales de 
cei care nu vor găsi niciodată alt ajutor, împotriva adevăraţilor lor 
duşmani. Fraza lui Stoiadinovici la masa lui Göring, prin care amintea 
că la porţile marelui Frederic au vegheat santinele croate — frază ne- 
norocită — a scos pe francezi din sărite. „DI Stoiadinovici, observă Le 
Temps, dacă a citit istoria, ar putea să-şi aducă aminte fapte mai recen- 
te în care însăşi existenţa țării sale a fost pusă în chestiune de armatele 
succesorilor marelui Frederic — dezastru de la care conaţionalii d-sale 
şi d-sa n-au scăpat decât cu ajutorul armatelor franceze“. 

După cum se vede se clatină „tot sistemul“ — şi nu e bine... 


Pangal îmi povesteşte că la recepţia de aseară a decoraţilor cu or- 
dinul Ferdinand, Regele era vesel ca o grădină înflorită. Nici usturoi nu 
mâncase, nici gura nu-i mirosea. A strâns mâna, a vorbit cu mai toți — 
cu Goga mult și de mai multe ori, cu Vaida aproape deloc. Mai mult 
decât cu dânsul, cu dr Lupu, care deşi înjurase Coroana și pe purtătorul 
ei ca la uşa cortului, în ajun (la o întrunire în Griviţa) venise la sindro- 
fia regală cu toată abţinerea adoptată de partidul său. De la național- 
ţărănişti a mai fost prezent Ionel Pop, devotatul lui Maniu, lucru ciudat. 


1 „Puterea absolută a Franţei în lume , ca armată, ca colonii, ca bogăţie, a rămas ace- 
eași, numai puterea ei relativă a slăbit din cauza atitudinii aliaţilor ei și a scăderii in- 
fluenţei Societăţii Naţiunilor“. 

Serdici!, care fusese dat în judecată pe timpul ultimelor alegeri pen- 
tru „lèse Majestate“, a fost judecat și achitat. „Cum? — a pledat dânsul 
în fața Justiţiei — eu care am dezertat în timpul războiului odată cu 
Regele, cu care mi-am riscat viața ca să-l însoțesc la Odessa și să-l ajut 
să se însoare, eu să fiu acuzat că uneltesc împotriva Sa“? — Justiţia a 
fost convinsă și l-a achitat. 


Comisia Centrală Electorală, după nesfârșite deliberări, și-a dat în 
fine hotărârea aseară, cu privire la diferitele contestaţii introduse de 
Maniu. N-a reţinut decât una, cea relativă la depunerea cererilor de in- 
scripţie din ziua de 18 ianuarie după ora 7 seara. Comisia a anulat toa- 
te primirile făcute după acea seară așa încât n-au rămas din 18 ianuarie 
decât două liste: a Guvernului cu nr. 1 și a liberalilor cu nr. 2. Celelalte 
liste au fost înscrise în ordinea depunerilor de a doua zi dimineața, așa 
încât a rămas definitiv: nr. 3 pentru naţional-țărănişti, nr. 4 pentru vai- 
diști, nr. 5 pentru „Totul pentru Țară“ — iar restul neschimbat. Gardiș- 
tii sunt furioși, fiindcă cu nr. 5 trec pe pagina a doua a buletinului, de- 
zavantaj mare în practică. 

Comisia a respins celelalte contestaţii — unele ca inadmisibile, al- 
tele fiindcă s-a declarat incompetentă să se pronunţe. Printr-una din 
contestaţii se cerea anularea tuturor înscrierilor făcute în seara de 18 ia- 
nuarie înainte de ora 9,30, ora reală la care a apărut decretul de dizol- 
vare şi cel de modificare al legii electorale. Dacă Comisia ar fi admis 
această contestaţie, Guvernul ar fi ajuns la locul nr. 22 pe buletin, căci nu 
se îngrijise să se mai înscrie a doua oară miercuri dimineața 19 ianuarie. 

N-a mai rămas Guvernului să treacă decât de hopul alegerilor. Floa- 
re la ureche pentru artiști ca Goga, Armand Călinescu chiorul și Tilică 
Ioanid. 


Primit succesiv mai mulți prieteni politici. Toți mă împing la car- 
teluri și la înțelegeri — înțelegeri până la fuziuni — cu diferite grupări 
şi partide. 

Nu mă trage inima nici la carteluri, nici la fuziuni. În nebunia și lä- 
comia care mă înconjoară, mă simt atât de bine singur... 


26 ianuarie. Consiliul de Miniștri în ședința sa de ieri, a luat o serie 
de măsuri pentru menținerea ordinii în timpul alegerilor, în realitate 


l Lupist fuzionat cu național-țărăniştii. 

măsuri de constrângere împotriva partidelor de opoziţie. Singura măsu- 
ră nouă și eficace constă în interzicerea celor străini de circumscripție 
(afară de candidaţi) de a face propagandă electorală. Prin urmare toți 
fruntașii partidelor şi propagandiștii de la centru vor fi trimiși peste gra- 
nițele circumscripţiei electorale în care vor fi prinşi și împiedicaţi ast- 
fel să activeze în favoarea partidului lor. 

Celelalte măsuri rezumă și legalizează tot ce se făcea și până acum, 
în materie electorală, și fără aprobarea Consiliului de Miniştri. Atâta 
grijă pentru menţinerea ordinei în timpul alegerilor e lăudabilă, dar o 
simplă întrebare: de ce nu se ocupă Consiliul de Miniștri de alegeri, pe 
stradă, în localurile publice, în tramvaie şi în trenuri — unde ovreii 
sunt bătuţi sau molestaţi în fiecare zi? 


Deși îşi făcuse contract pe 5 ani, Sergiu Dimitriu, fostul secretar ge- 
neral de la Interne, a fost scos din fruntea Oficiului de Turism, şi în- 
locuit printr-un avocat Paraschivescu. Şi Sergiu Dimitriu era unul din 
favoriţii Regelui! Lasă în urma lui un lucru frumos, foarte frumos chiar: 
localul ridicat în strada Wilson, pe terenul Ministerului de Interne — 
poate cea mai reușită clădire a Bucureştilor Noi. Seara, sub mângâierea 
luminii indirecte, piaţeta din fața Legaţiei Austriei se aseamănă cu un 
colţ artistic de oraș italian din vremea Renașterii. Pentru această bucăți- 
că de frumuseţe, să iertăm pe Sergiu Dimitriu că n-a făcut nimic pentru 
turismul românesc, de la crearea Oficiului și până azi. 


S-a stins şi Olga Brăiloiu!, una din ultimele contemporane ale mu- 
mă-mii. Femeie bună și simpatică, pleacă aproape nebăgată în seamă, 
deși pe vremuri a fost una din cele mai cunoscute figuri ale boierimii 
bucureștene. Soră cu Marie Berindei (soţia generalului), a fost una din 
intimele casei mele părintești. Se duc toate, și în curând și rândul nos- 
tru! 


Maniu a făcut recurs în Casaţie împotriva modificării legii electo- 
rale prin decret, cerând infirmarea decretului-lege ca neconstituţional. 
Probabil însă că Casaţia își va da avizul când nu va mai fi operant, adi- 
că după ratificarea decretului prin Parlament — dacă Guvernul va iz- 
buti să ia 40% din voturi... 


l Olga Brăiloiu, fiica lui C. Brăiloiu, a fost căsătorită cu Duca (nici'o rudenie cu 
ministrul) de care a divorțat. Lasă o singură fată, Nineta căsătorită cu Mihai Ko- 
gălniceanu. 

Comisia Gentrală Electorală a hotărât ieri că buletinele de vot vor 
purta 4 liste pe fjecare pagină. Tot e ceva, căci se vorbise de câte o listă 
pe fjecare pagină, așa încât buletinul să fie transformat într-un mic 
volum în care alegătorii să se piardă căutându-și lista. Despre mărimea 
şi alinierea punctelor nu s-a hotărât încă... 


Partidul Naţional-Ţărănesc și-a publicat manifestul către alegători. 
O peltea scrisă fără talent și fără vlagă, în care se repetau toate recrimi- 
nările partidului împotriva călcării regimului constituțional și împotri- 
va Guvernului. Mai multe alineate tăiate de cenzură mm probabil ceva 
aluzii la Sacra Familie. 


27 ianuarie. Consiliul S.D.N.-ului s-a întrunit ieri la Geneva. În 
şedinţele de ieri — una privată și alta oficială mm s-a stabilit numai or- 
dinea de zi. Dezbaterile vor începe azi. Atmosfera generală e hotărât 
împotriva oricărei modificări a art. ]] și 16 == fără de care nu există o 
serioasă reformă a Govenantului. Chestia ovreiască se va pune mam și pu- 
să va rămâne, fără alte consecinţe. 

a 

Domnul Mirto a demisionat din partidul lui Vaida. Mai toate par- 
tidele se curăță de escroci, atraşi aiurea de mįrosul fripturii sau chjar și 
numai de perspectiva unui asemenea miros în viitor. 

= 

Maniu a înaintat Qasaţiei cererea lui privitoare la neconstituționali- 
tatea decretului-lege din ]$ ianuarie, prin care a fost modificată legea 
electorală. Casaţia a fixat termen pentru judecată, la 10 februarie, adică 
înainte de alegeri. Va declara Gasaţia decretul neconstituțional? Îşi va 
declina competenţa, socotind promulgarea decretului ca un act de gu- 
vernământ? Va amâna procesul? [ată trei soluţii posibile. na singură e 
imposibilă: calificarea procedurii guvernamentale ca una constituţio- 
nală! 

OB ERIN POST EEE 

Corneliu Zelea Codreanu s-a urcat, ca scroafa în copac. Vorbește în 
fiecare zi Europei: interviurile sale au ajuns la preţ în presa italiană, în 
cea germană și până în cea franceză sau engleză! O să înnebunească 
de-a binelea dacă o ţipe-o tot așa! 


La Universitatea dim Varşovia se înființează o facultate pentru stu- 
diul problemei evreiești. Mă mir că această idee nu ne-a venit şi nouă: 

s-ar găsi astfel un prilej fericit pentru crearea câtorva zeci de noi pro- 
fesori universitari! 


Baroul de Ilfov a suspendat ieri pe toţi avocaţii evrei înscriși după 1 
Decembrie 1918. Principiile naţionaliste în slujba lăcomiei lichelelor 
care compun consiliul baroului. Lichelele n-ar fi avut însă curajul 
gestului lor, dacă decretul pentru revizuirea cetățeniei n-ar fi prevăzut 
şi el suspendarea drepturilor politice pentru toţi cei supuși revizuirii, 
până după examinarea situaţiei lor. 

O altă manifestaţie antisemită şi deplasată a avut loc tot ieri în sala 
„Arta“ din Batişte, unde Sfaturile Negustorești au dat o masă lui Gi- 
gurtu și lui Ioaniţescu. Falitul de Niculescu Ritz pe care liberalii l-au 
dus patru ani cu picioarele în posterior, a ajuns în fine la preţ sub acest 
regim lipsit de oameni. Gigurtu l-a numit președinte al Camerei de Co- 
merţ, în locul lui Penescu Kertsch, și bietul Ritz s-a simţit obligat să-şi 
sărbătorească stăpânul. Pentru ce a invitat şi pe loaniţescu e mai greu 
de explicat — probabil că au fost afinități sufletești la mijloc; pentru ce 
a invitat şi câţiva ovrei, nu se poate explica deloc, dată fiind conjunc- 
tura. Abia s-au așezat cu toţii la masă, câțiva cuziști s-au ridicat și au 
început să urle: „afară jidanii!“ Unul din asistenții lui Ritz a avut cu- 
rajul să protesteze, să declare că toţi cei prezenți erau invitaţii Sfaturi- 
lor și că nimeni nu avea să plece. Cuziștii s-au sculat atunci cu toţii și 
precedaţi de lăncerii și de steagurile cu care veniseră, au părăsit sala. 
Scandal, învălmășeală — miniştrii jenați. În fine Ritz și Osiceanu (pre- 
şedintele Uniunii Camerelor de Comerţ) au intervenit personal pe lân- 
gă cei câţiva evrei prezenţi (Herdan, Birman, etc.) şi i-au convins să ple- 
ce ei, unul câte unul, de bună voie. A trebuit apoi să convingă pe cu- 
zişti — care pândeau la ieşire — să nu-i bată! În fine toate s-au termi- 
nat cu bine: ovreii au plecat, cuziștii s-au înapoiat și caraghioșii au putut 
să-și debiteze searbedele discursuri. Bineînţeles, domnii negustori n-au 
vorbit decât de ideea națională, și de rasă românească — evident 
singurele probleme de rezolvat pentru normalizarea comerțului nostru. 


Ca urmare la cele hotărâte în ședința Comitetului nostru Executiv 
de duminica trecută, am căutat să mă lămuresc asupra intențiilor ce- 
lorlalte partide și asupra situaţiei lor. Am făcut-o fără să-mi bat mult 
capul, căci nu prea am poftă de nici un cartel electoral. Politica, ade- 
vărata politică, a trecut de pe planul electoral pe acela al apărării Sta- 
tului. 

Dintre partidele mici, cel mai interesant era al lui Vaida, din cauza 
rangului său pe buletin: Vaida a izbutit într-adevăr să ia locul al 4-lea. 
Am delegat pe Em. Antonescu și pe Pangal să ia contact cu Vaidiștii. Şi 
unul şi altul mi-au adus ieri răspunsul lor: deși Vaida e foarte deprimat, 
deşi e convins că nu va lua nici 2% din voturi, e hotărât să nu facă nici 
un cartel cu nimeni, și să-și încerce norocul singur. Să-i fie de bine! 

Cu lunian, am însărcinat pe Al. Radian să ia contact. lunian nu so- 
seşte decât diseară din străinătate, așa încât în privinţa lui nu sunt încă 
lămurit. 

La Averescu am trimis tot pe Pangal, fiindcă e prieten cu Papacos- 
tea. N-am încă nici un răspuns dar după câte știu mm și faptul a fost 
semnalat și prin ziare mm Averescanii tratează o înţelegere, o fuziune 
chiar, cu Goga. 

n ce privește partidele mari, ne vor și liberalii și naţional-țărăniștii. 
Ele nu vor însă cartel electoral!, ci fuziune. Dată fiind totala schimbare 
a siţyaţiei politice, dată fiind carenta definitivă a autorităţii regale, pro- 
punerile acestor partide sunt de examinat, fie și numai pentru alcătuirea 
unui zid de rezistenţă împotriva fanteziilor celor străini de țara noastră, 
de la Hohenzollern (Rex), până la Şercală zis Cuza şi Goga fost iobag 
unguresc. 

Deja de pe timpul alegerilor trecute mă tot pisase Radian cu avan- 
surile pe care ni le făceau, care mai de care, fruntașii de diverse calibre 
ai partidului d-lui Maniu. Pe baza similitudinii de program, Andrei, Ra- 
lea, Ghelmegeanu, Costache Lupu și până şi d-rul Lupu și Mihalache, 
puseseră lămurit lui Radian chestiunea unei fuziuni. Radian răspunsese 
evazisv și făgăduise să mă pună la curent cu sugestiile primite. Azi a 
venit la mine Em. Antonescu să-mi spună că aseară a stat un ceas și ju- 
mătate de vorbă cu Mihalache (cu care a avut o întâlnire de ordin per- 
sonal) și că și-a dat seama că țărăniștii sunt foarte doritori de o fuziune 
cu noi. Mihalache ar fi întrebat chiar pe Antonescu: „N-a văzut încă 
Maniu pe Argetoianu?“ Prietenul meu Antonescu m-a asigurat că în ce- 
ea ce privește programul nostru agrar, Mihalache l-a primit în întregi- 
me. Ba bine că nu, îl primesc toţi! Dar prietenul meu Antonescu a mai 
spus una bună lui Mihalache: „Vezi, dle Mihalache, la dvs ar trebui să 
vă înţelegeți odată într-un fel. Când d-ta eşti în fruntea partidului, dl 
Maniu, de la spate, cântă altfel; când dl Maniu e în frunte, cânți d-ta de 
la spate altfel — ar trebui să cântaţi odată de acord, același cântec, ori- 
care ar fi el!“ 


—. 
1 Naţionaluțăzăgiştii ar primi şi un cartel electoral. 

Povestindu-mi toate acestea, Antonescu nu insista prea mult spre o 
fuziune cu țărăniştii. Ba chiar mi-a adăugat că puteam face una şi cu 
liberalii, că mai mulți fruntași liberali i-au vorbit în acest sens. O știam 
de mult. De mai bine de o lună mă urmărește Blumenfeld cu „Havădi- 
şuri“ de la Tătărescu, Şoneriu cu propuneri din partea lui Franasovici, 
şi câţi alţii. Știu că chestiunea a fost discutată serios „între auguri“ du- 
pă împăcarea cu Gheorghe Brătianu, că Tătărescu s-a oferit să vină să-mi 
vorbească, dar că Dinu Brătianu i-a tăiat pofta amintindu-i că aseme- 
nea chestiuni erau de competenţa sa, înainte de toate. 

Azi-dimineaţă a venit la mine Victor Slăvescu, băiat cinstit și care fu- 
sese legat de mine printr-o sinceră simpatie, să-mi ceară să revin în Par- 
tidul Liberal. Toți mă așteaptă cu braţele deschise — spunea el. Nu 
m-am lăsat însă convins, fiindcă de fapt n-am luat încă nici o hotărâre, 
şi hotărârea nu e ușor de luat. Ştiu bine că carenţa Regelui îmi zădăr- 
niceşte toate planurile. Dar înainte de a mă repune la lucru cu alții, mai 
am o soluţie de examinat, și poate cea mai ademenitoare: să mă retrag 
din politică și să-mi văd de ale mele. 


Blumenfeld vine iar să plângă în sânul meu. Toate merg rău. Zelea 
Codreanu va lua majoritatea în alegeri. Curentul și progapanga Gărzii se 
întețesc pe zi ce trece. La o vânătoare în Făgăraş, unde erau numai libe- 
rali, bătăușii toţi băteau pădurile cântând cântece gardiste. La "Țăndărei, 
unde în trecutele alegeri au fost numai 18 voturi gardiste, sunt acum 
1 000 de oameni înscriști, cu jurământ. În toate judeţele Codreanu are 
forțe motorizate(!!!) gata să se arunce asupra adversarilor! (Gavrilă Ma- 
rinescu dixit!). 

Tot Gavrilă i-a spus că, chiar dacă Goga va lua 40% în alegeri, tot 
nu va rămâne la Guvern. Fiindcă nu ştie să guverneze, fiindcă nu-l vrea 
străinătatea. Blumenfeld crede, că chiar în noaptea care va urma alege- 
rilor, Regele va forma un Guvern militar fără Parlament în cazul în ca- 
re Garda de Fier ar avea multe voturi. 

Ceva mai serios, tot de la Blumenfeld: 

Naţionalistul Cuvântul s-a aranjat pentru scoaterea sa la tipografia 
Adevărului! 

Naţionalistul Nae Ionescu vrea să angajeze pe ovreiul Marcovici, ac- 
tual administrator al Adevărului, ca administrator al Cuvântului! 

Naţionalistul Nae Ionescu, vrea să angajeze câţiva reporteri ovrei „fi- 
indcă numai ei știu să facă o gazetă!“ 

Naţionalistul Nae Ionescu aruncă banii pe fereastră. Plăţile la Ade- 
vărul cât nu face, oferă lui Marcovici zece mii de lei pe lună mai mult 
decât are la Adevărul — şi toate la fel! 

Zice Blumenfeld! 

„Doux Pays“ ar fi zis Forain dacă ar mai fi trăit și ar fi cunoscut țara 
românească. 


28 ianuarie. Nae Ionescu pretinde (articolul lui de azi în Cuvântul) 
că decretul-lege pentru pedepsirea destăinuirii secretelor de Stat a fost 
făcut împotriva lui Titulescu şi a publicării cărţii pe care o scrie. E bu- 
nă! Nae Ionescu aprobă măsura, dar mai cere să fie urmăriţi și cei care 
„şterpelesc“ dosarele publice de prin Ministerele pe care le conduc (ca- 
zul Ionel Brătianu cu dosarele răscoalelor din 1907, cazul lui Titulescu 
cu jumătate arhiva Ministerului de Externe). Dacă ar şterpeli domnii 
miniștri numai dosarele! 


În noaptea dintre 25 și 26 ianuarie a fost observată o „auroră bore- 
ală“ pe mai toată întinderea țării. E un fenomen destul de rar la noi. Oa- 
menii spun că e semn rău! 


Generalul Antonescu, ministrul Apărării Naţionale a suspendat au- 
dienţele până la 1 martie, sub pretext că „e ocupat cu interesele gene- 
rale ale Armatei“. Am protestat întotdeauna împotriva abuzului de re- 
curs la ministru, și am căutat de câte ori am avut răspunderea unui De- 
partament să pun un zăgaz pornirilor solicitatorilor. Am fost chiar sin- 
gurul ministru care, în 1931, am încercat să reglementez materia. Încer- 
cările mele au dat însă greș față de demagogia colegilor mei. Generalul 
Antonescu merge însă prea departe suprimând pur și simplu audienţele 
— căci încurajează astfel tirania și lăcomia celor câțiva intimi care vor 
continua să aibă acces la dânsul. O să-și piardă și bruma de popularita- 
te ce mai avea, și o să câştige parale câteva lichele. 


La Geneva, conferenţiarii și-au dat drumul de ieri... Pe rând Delbos 
şi Eden şi-au afirmat încrederea și fidelitatea față de Societatea Na- 
ţiunilor, care pentru cele două mari democraţii din Apus continuă să fie 
pivotul și garanţia păcii generale. Eden a mărturisit criza prin care trece 
S.D.N. dar a adăugat că o reformă a Instituţiei, o modificare a Statute- 
lor Pactului, n-ar fi posibilă câtă vreme Statele care au părăsit Liga nu 
s-au întors înapoi. Rusia, a declarat prin Finkelstein-Litvinov, că deși 

activitatea S.D.N.-ului a dat în ultima vreme mari decepţii, rămâne cre- 
dincigasă Instituţiei care urmăreşte pacea solidară fără a se pregcupa de 
formele interne ale Statelgr asociate, de la comunism la semi-fascism, 
şi acum în urmă — la fascism (aluzie delicată la România!). În numele 
Poloniei, Beck a vorbit de avantajele înțelegerilor bilaterale, prin ur- 
mare împgtriva S.D.N.-ului, dar fără să pronunţe ọ singură dată numele 
Instituţiei de la Geneva. Istrate Micescu a făcut în numele Micii Întg- 
leggri, declaraţiile cele mai ọrtọdọxe, în sensul crezului francez. Restul 
cuvântărilgr nu interesează, sau cel puţin nu ne interesează pe ngi. 

Pe timpul amânării sesiunii de la Geneva, Micescu a fost la Cannes 
să se pună de acord cu Beck pe chestiunea mingritățilgr. În momentul 
primirii Sgvietelgr în S.D.N., Polonia a cerut să se aplice şi Rusiei cla- 
uza convenţională a minorităților. Consiliul n-a aprobat însă cererea Po- 
loniei, care a declarat atunci că nu mai recungaşte faimoasa clauză 
impusă numai ungra din Statele Europei şi că mingrităţile vor trebui să 
se mulțumească în Polonia, din acel moment înainte, cu garanţiile con- 
stituţionale, existente. Afară numai dacă roate Puterile europene ar fi 
primit să se supună clauzei cu pricina... 

Până să nu părăsească Micescu Bucureștii, Guvernul nostru họtă- 
râse să recungaștem la Geneva gbligativitatea clauzelor mingritare, dar 
să pledeze (asta vrea Micescu, să se pună la concurs cu Titulescu!), şi să 
demonstreze că aceste clauze nu se aplicau ọvreilọr intrați în România 
după semnarea și ratificarea tratatelor. Se pare că Beck a convertit pe 
Micescu, și că acesta — cu aprobarea Bucureştiului — se va pune la Ge- 
neva pe același teren cu Beck. „L'union fait la farceii... zice un vechi 
dicton francez. 


De la polonezi am aflat mișcarea diplomatică care se pregătește: 
Comnen va fi numit ambqşador la Varşovia, Radu Djuvara la Berlin(!!!) 
iar Zamfirescu secretar general la Externe sau ministru la Roma. Arci- 
zewski nu va fi numit decât mai târziu la Roma; pentru moment va pri- 
mi gradul de ambasador la București. E probabil că şi italienii şi nem- 
ii vor face numaidecât Ambasade la București şi la Belgrad. Se crede 
că Franţa și Anglia vor lăsa pentru moment la Bucureşti... un însărci- 
nat cu afaceri! 


Pangal a aflat prin Avakumgvici că în întrevederea lor de la Gene- 
va, Eden a pus lui Micescu chestiunea plănuitei călătorii a Regelui la 
Londra, cam în termenii următori: „Jẹ me demande si dans les condi- 

k LLL 
tions actuelles, nous pourrions recevoir le roi Charles a Londres, avec 
toute la chaleur, avec tout le concours populaire que nous voudrions!“ 
Atât. N-a spus ce crede, n-a spus ce vrea mm s-a mulțumit să pună ches- 
tia în mod interogativ și dubitativ. Cei care cunosc pe englezi pricep 
„ce que parler veut dire“. Dacă Regele și Guvernul nu vor pricepe, nu e 
exclus ca englezii să vorbească mai precis. Să fje soarta mult doritului 
şi gloriosului voiaj compromisă? 

El 
Zelea Codreanu publică prin gazete o categorică dezminţiere a zvo- 
nului după care Garda de Fier ar plănui o nouă expropriere, după for- 
mula „omul și pogonul“. Dl Căpitan afirmă că nu se va atinge de ave- 
rea oamenilor cinstiţi și că numai cea agonisită pe căi necinstite va fi 
urmărită pentru restituirile la care Statul furat are dreptul. 


A apărut regulamentul pentru aplicarea modificărilor aduse legii 
electorale. Mărimea punctelor variază; de la 9 înainte punctele sunt de 
3 ori mai mici decât unul singur. Punctele sunt înșirate pe o linie, până 
la 10. De la 10 înainte se reîncepe, pe o a doua linie. 

Deşi toate veştile din ţară sunt deplorabile din punct de vedere elec- 
toral pentru Guvern (şi excelente pentru Garda de Fier), oamenii de la 
Interne par siguri de izbânda lor. Această siguranță s-ar explica, după 
unii, prin hotărârea luată de a modifica din nou legea electorală, după 
expirarea termenului de depunere a candidaturilor (10 zile înainte de 
alegeri), în sensul proiectat deja și consemnat în aceste Însemnări!, a- 
cordându-se adică prima majoritară listei care va fj întrunit mai multe 
voturi, fără nici o limită procentuală. Dacă s-a renunțat la început la 
această măsură, ar fi fost de teamă să nu se provoace un cartel electoral 
între Maniu și Garda de Fier (teamă de prisos de altminteri!) == ambele 
partide împreună ar fi luat într-adevăr mai multe voturi ca Guvernul şi 
prin urmare și prima majoritară. De aci hotărârea de a nu modifica le- 
gea decât după ce nici o listă nu va mai putea fi depusă. 

Sunt însă alţii care pretind că Regele nu va acorda Guvernului o atât 
de absurdă modificare a legii electorale, nici chiar în faţa pericolului 
iminent, și că măsura salvatoare va consta pentru Guvern în concentra- ' 
rea ultimelor zece contingente pentru câteva zile, ca să lipsească astfel 
pe gardişti de cei mai mulţi alegători ai lor. Dar dacă oamenii în loc să 
meargă la cazarmă vor merge la vot, se vor putea oare deschide sute de 
mii de procese? Modificarea legii electorale e mai sigură. 


În LL PL Ia 


1 A se vedea pag. 42 şi 62. 

Ziarele ne aduc la cunoștință că s-a cerut controlul averii lui Taba- 
covici. În fine! Dar de ce numai a lui Tabacovici? De ce se plimbă Mir- 
to, Franasovici, Tătăreștii, Ioanițescu şi atâția alții nesupăraţi? 


La Braşov se judecă procesul celor 6 studenţi învinuiți pentru aten- 
tatul împotriva rectorului Traian Bratu. Între alți martori a fost citat şi 
doctorandul Şerban Milcoveanu, preşedintele Asociaţiei Studenţilor 
Creștini. Cum cei mai mulți din martorii citați nu s-au dus la Braşov, s-a 
emis împotriva lor mandat de aducere. Adus la Comisariatul de Poliţie 
al circumscripţiei sale, Milcoveanu a protestat, a cerut citaţie şi a spus 
că va merge singur la Brașov, fără să fie dus cu forța. Cu acest prilej s-a 
încins o ceartă între Milcoveanu și comisarul Zbârciog. Comisarul pre- 
tinde că Milcoveanu l-a înjurat, fapt pe care Milcoveanu îl neagă dar 
afirmă că Zbârciog i-a tras o palmă. Milcoveanu a părăsit comisariatul, 
a înaintat o plângerea Ministerului de Interne și a sesizat „forurile“ le- 
gionare în calitatea sa de gardist. Studenţii s-au pus imediat în mişcare, 
și printre ei a domnit fierbere mare joi şi ieri toată ziua. Cei de la Medi- 
cină, de la Drept și de la Academia Comercială s-au pus în grevă. leri-di- 
mineaţă a fost o ciocnire violentă în faţa statuii lui Mihai Viteazul între 
studenți și Jandarmerie. 

După ce a dispus o anchetă prin Gavrilă Marinescu și a luat cunoș- 
tință de rezultatul ei, Armand Călinescu a hotărât darea lui Milcoveanu 
în judecată pentru insulta unui funcţionar în exerciţiul funcțiunilor sale 
și de asemenea trimiterea lui Zbârciog înaintea Comisiei de disciplină, 
pentru lovitură. Studenţii nu s-au mulțumit însă cu atât și până aseară ce- 
reau nici mai mult nici mai puţin decât: 1) demiterea lui Gavrilă Mari- 
nescu; 2) scuze personale din partea primului ministru și 3) judecarea 
lui Zbârciog, de către instanţele disciplinare gardiste!!! 

Studenţii au luat aceste hotărâri în întruniri foarte tumultuoase, în 
mijlocul urletelor și strigătelor de „Jos Gavrilă“, „Jos Lupeasca“, „Jos 
jidoavca“! 

Agitaţia continuă și azi-dimineaţă. Văd din ziar că Zbârciog a fost 
suspendat. Se vor mulțumi Majestăţile lor Studenţii, stăpânii noștri, cu 
atât? 


Neagoe Flondor a dejunat ieri la mine. Dorinţa lor! ar fi să ia ei cît 
de multe locuri în alegerile viitoare şi Guvernul să nu ia 40%, ca să 


l Neagoe Flondor e un personaj important în mişcarea Gardistă! 

T a i 
poată ei complecțą majoritatea Guvernului. „I-am susține ca funia pe 
spânzurat, nu e vorba“ spunea Flondor. De văzut dacă ar conveni Gu- 
vernului. Cred că mai degrabă i-ar conveni să-și facă o majoriţate și fä- 
ră 40%, prin modificarea legii electorale! 

E 

Iunian s-a înapoiat alaltăieri-seară din străinățąte și l-am văzut ieri- 
dimineaţă pentru încheierea unui cartel electoral. El vrea să-l încheie, 
fără reticenţe. Eu sunt mai indiferent, fiindcă socotesc participarea la 
aceste alegeri, chiar sub formă de cagţel, ca o glumă de prost gust. Pen- 
tru noi, pagțidele mici. Am impresia că s-a cam terminat chiar pentru 
partidele mari... 

Fiindcă mi-am luat duminica trecută angajamentul să supun Comi- 
tețului nostru Executiv, spre aprobare, orice propunere de cartel, am con- 
vocat această onorabilă sindrofie pentru marţi dimineaţa 1 februarie. 
Iunian își întruneşte pe ai lui luni. Și vom vedea. 

Iunian mi-a părut cam slăbit, se plângea de continue dureri de cap 
— se vede că a fost rău bolnav. Nu mai pricepe nici el experienţele Re- 
gelui. Dacă crede că prin Guvernul Goga va izbuti să înlățyţe Garda de 
Fier, se înșală. Clasarea Pagţidului Naţional-Creştin ca paşţid de guver- 
nământ, cu tot programul antisemit paroxistic al lui Cuza, a înțăriț Gar- 
da de Fier şi curențyl ei. Numai printr-o atițydine fermă şi făţișă împo- 
triva unor asemenea nebunii s-ar fi puţut stăvili un curent, în care mis- 
tica joacă desigur un rol, dar naivitatea unul şi mai mare. Mă întreb în- 
să cum s-ar fi puțut înjgheba un Guvern de auțorițațe sub un Rege bleg? 
Un Guvern despotic, da — un Guvern de autoritate nu. 

Iunian a sţat tot timpul la San Remo și s-a oprit câteva zile la înapo- 
iere, la Viena. La Viena Guvernul Goga a produs o adevărată sțypefac- 
ţie. Dar până şi în Italia reacţiunea reală n-a fost aceea pe care o arată 
presa locală. Italienii au scris ayţicole politicoase la adresa Regelui și a 
lui Goga fiindcă în tot cazul noul Guvern însemna în România un pas 
spre ideologia lor, şi le-au scris ditirambice fiindcă așa e temperamen- 
țul italian, exuberant. Superlativele ițalienești nu trebuie însă să înșele 
pe nimeni; opinia publică italiană consideră încercarea din România ca 
neserioasă şi declaraţiile lui Micescu la Geneva, adevărate palinodii, 
vor contribui mult la dezamăgirea celor câţiva de la Roma care au pu- 
țut fi amăgiţi. 


Printr-un mesaj adresat Senaţuylui, Roosevelt expune un plan de înar- 
nare în stil mare, menit să pună apărarea naţională a Sţatelor Unite la 

înălțimea necesităţilor momentului. Bineînţeles planul de înarmare e 
precedat de declaraţiile cele mai pacifiste. Roosevelt pune în sarcina 
celor care au nesocotit tratatele și au călcat angajamentele semnate, răs- 
punderea marilor cheltuieli cărora marea democraţie americană va tre- 
bui să facă faţă în anii viitori. Despre necesitatea însuflețirii industriei ar- 
mamentului, ca paleativ economic în criza prin care trece lumea întrea- 
gă, nici o vorbă mæ deși acesta este adevăratul motiv al iniţiativei luate. 
„E 

Podul de peste Niagara s-a prăbușit. Îndrăzneala prea mare a oame- 

nilor a fost astfel pedepsită. 
ui 

Congresul Mondial Evreiesc a înaintat și el întâmpinările sale la Ge- 
neva cu privire la presecuțţiile ovreilor în România. O delegaţie a Con- 
gresului s-a prezentat chiar lui Micescu, care a avut cu privire la ches- 
tiunea evreiască conferinţe interesante cu Delbos și cu Eden. După câte 
ne spun telegramele (și telegramele spun atât de puţin!) pare că Delbos 
a ascultat expunerea lui Micescu fără să o judece sau să o comenteze, 
pe câtă vreme Eden nu s-a putut abţine de a declara că măsurile ce se 
iau în România fac cea mai rea impresie în Anglia. Chestiunea mino- 
rităţilor și în special cea evreiască nu vor fi discutate în sesiunea actua- 
lă a Consiliului, ci, cel mai devreme, în luna mai. După cum nu se va 
discuta nici chestiunea reformei statutelor S.D.N.-ului. Lozinca Gene- 
vei este și de astă dată AMÂNARE! 


Goga, interimar la Externe, a dat ieri un dejun de adio lui Ostrovski. 
Soarta este crudă, și pune pe bietul Goga să debuteze pe terenul diplo- 
matic printr-un compliment adresat... Sovietelor. Discursurile au fost 
convenabile. Goga a marcat, fără să insiste, granițele noaştre acțuale, 
iar Ostrovski (mai are vreo răspundere, și vorba lui un răsunet?) a po- 
menit „pietrele de frontieră care păzesc pacea generală“. Și, ca și Lit- 
vinov la Geneva, a repetat că prietenia între două State nu e în funcţie 
de regimurile lor interne. 

* A 

Ceva foarte grav s-a întâmplat aseară: 

Pangal îmi povesteşte că a aflat de la colonelul Dombrowski, cum- 
natul său și comandantul Pieței, că Comisarul Regal chemat la evacu- 
area Căminului Gutenberg a refuzat să facă somafiile legale. Faptul s-a 
întâmplat aseară înainte de ora 8 căci la 8 a fost făcut raportul la Rege. 
Ministerul de Interne hotărâse evacuarea tuturor căminelor studenţeşti; 

evacuarea n-a putut fi efectuată, decât cu greu azi-dimineață la ora 5. 
Comisarul care a refuzat să facă somaţiile a fost arestat. A trebuit să 
vină comandantul Corpului de Armată, general Argeșanu, la fața locu- 
lui ca să se restabilească prestigiul autorității. 

La Palat şi în jurul Guvernului sunt fierți. Încep oare să-și dea sama 
că s-au jucat cu focul? 


Pangal a văzut aseară pe Averescu, care îl chema ca să-i spună că ar 
dori să examineze cu mine situaţia, și că-i făgăduisem să vin să-l văd 
după alegeri. Am explicat lui Pangal că, dacă nu m-am ţinut de vorbă, 
cauzele sunt următoarele: 1) absenţa lui Averescu (dus la Severin), 1) 
boala mea; 3) faptul că aflasem că începuse tratative cu Goga, și nu vo- 
iam să le stânjenesc. Am făgăduit să mă duc mâine. 

Cu prilejul vizitei pe care i-a făcut-o aseară, Averescu a povestit lui 
Pangal că negocierile între dânsul și Goga au ajuns la un punct mort. 
Dânsul primeşte un cartel electoral, sau o colaborare — iar Goga şi Cu- 
za cer o fuziune. Mareșalul nu primește fuziune, decât după ce se va fi 
făcut numai un cartel pentru alegeri. Fuziunea să vină mai târziu, după 
ce partidele vor fi luptat împreună, cot la cot. Dânsul n-ar intra în fuzi- 
une, s-ar retrage din politică, şi ar da dezlegare prietenilor săi să o facă. 
De aceea vrea întâi cartelul: ca o ultimă satisfacție de amor propriu 
pentru dânsul. 

Averescu a mai povestit că primise ieri vizita lui Cuza, tot în vede- 
rea tratativelor dintre cele două partide. „Nu ştiu — spunea dânsul — 
dacă sunt eu ramolit, sau dacă e Cuza. După ce mi-a schițat programul 
său, am observat că toate erau bune dar că în politica externă îl sfătu- 
iam să nu piardă niciodată din vedere Anglia, să se strice cu toată lu- 
mea, dacă vrea, dar să rămână bine cu Anglia“. Cuza mi-a răspuns tex- 
tual: „Nu-mi pasă de Franţa, nu-mi pasă de Geneva, nu-mi pasă de An- 
glia, nu-mi pasă de nimeni! Cu sau fără voia jidanilor de peste graniță, 
îmi voi îndeplini programul!“ Nu știu dacă Averescu e ramolit, dar Cu- 
za e desigur nebun! 


30 ianuarie. Un comunicat al Centrului Studenţesc, publicat în 
cursul zilei de ieri, aduce la cunoştinţă că greva studenților a luat sfârșit. 
La cererea de satisfacție adresată Guvernului de către studențimea jig- 
nită în onoarea ei, prin palma aplicată pe obrazul lui Milcoveanu, Mi- 
nisterul de Interne a răspuns prin evacuarea şi închiderea Căminelor. 
Faţă de această atitudine a unui Guvern naţionalist, în sânul căruia se 

află dl profesor A.C. Cuza, tineretul universitar creștin nu mai are ni- 
mic de cerut, renunţă la orice satisfacţie, își reia activitatea şcolară... şi 
se retrage politiceşte sub cort. Sub cortul lui Zelea Codreanu... 


Avocatul Tonegaru, care astă-vară a ucis pe Stravolea, amantul pri- 
mei sale soții, și al cărui proces a pasionat! anumite cercuri bucureştene 
săptămâna aceasta — a fost achitat aseară. 


Ziarele escrocilor de toate nuanțele — mai ales cele „convinse“ de 
Guvern bat toba în jurul marii victorii obţinute de Micescu la Geneva: 
s-a amânat definitiv discuţia reclamaţiilor ovreieşti. Or, nu e nici o vic- 
torie la mijloc, nici mare, nici mică. Procedura S.D.N.-ului, reglemen- 
tară, e următoarea: orice reclamaţie primită împotriva unui Stat e mai 
întâi supusă acelui Stat, care dă explicaţiile pe care le crede de cuvință 
într-un termen „rezonabil“ şi numai după acest răspuns se pune recla- 
maţia la ordinea de zi a Consiliului. În afară de această procedură ordi- 
nară, şi aplicată în aproape toate cazurile, mai există şi o procedură de 
urgență, cu totul excepţională și foarte, foarte rar aplicată, pe baza că- 
reia Consiliul se sesizează imediat de reclamaţia înaintată. Faţă de re- 
clamaţiile evreiești S.D.N.-ul s-a mulțumit să aplice regulamentul. Un- 
de e victoria? 

Evreii exploatează în reclamaţiile pe care le-au adresat la Geneva 
cifrele statisticii noastre oficiale, cifrele recensământului din 1930 — 
cifre vădit false. După aceste cifre numărul ovreilor din Vechiul Regat 
ar fi scăzut în 1930 faţă de 1912! Pe baza cifrelor d-lui Mănuilă evreii 
pot proba că nici un israelit venetic nu s-a instalat în România după 
război! Vina e a celor care au tolerat și tolerează un escroc în fruntea 
Statisticii noastre de Stat. 


În jurul unei averi de peste un miliard de franci se ceartă mai mulţi 
musulmani. E vorba de averea Prințului egiptean Șef-el-Eddin, decedat 
toamna trecută. 

Şef-el-Eddin era cumnatul Regelui Fuad, care a ţinut pe soru-sa în- 
tr-o primă căsătorie. Jumătate ţicnit încă din copilărie, Şef-el-Eddin s-a 
luat pe vremuri la ceartă cu cumnatu-său Faud, la clubul Mehemet Ali, 
a tras cu revolverul într-însul și l-a rănit destul de grav la gât. Din aceas- 


l Ieri-seară la ora 8 în aşteptarea pronunțării juraţilor, strada Câmpineanu, în preaj- 
ma Curţii cu Juri, era atât de plină de lume încât nu se mai putea circula, 

tă rană Faud a rămas cu defectul de pronunțare bine cunoscut: când 
vorbea, părea că latră. Înnebunit de-a binelea, Șef-el-Eddin a dus o via- 
tă aventuroasă şi a murit la Constantinopol după ce s-a căsătorit a doua 
oară cu o turcoaică. Procesul de revendicare se desfășoară între această 
a doua soţie, şi cea dintâi, căci căsătoria a doua n-a fost recunoscută în 
Egipt, unde se găsește averea rămasă. 
Îi 

Formidabilă explozie la pulberăria de la Colleferro, în apropiere de 

Segni (Italia). Mulţi morţi şi mai mulți răniți. Pagube enorme. 


Fost azi-dimineaţă la Averescu, „să examinăm situația“, dar n-am 
examinat nimic. Dorinţa lui de a mă vedea, exprimată lui Pangal, tre- 
buie pusă în socoteala excesivului său formalism. Ne obligasem amân- 
doi să reluăm contact „după alegeri“ și dânsul se ţinea cu atât mai mult 
dator să reia acest contact, cu cât luase altul cu Goga și cu Cuza, și nu 
voia să treacă în fața mea drept „un lâcheur“ (!!!). 

Întrucât priveşte tratativele (?) lui cu Guvernul, mi-a confirmat cele 
ce aflase Pangal de la dânsul. Pangal pricepuse chiar mai mult decât era. 

Iată ce mi-a spus mareșalul în această privinţă: 

„Goga mi-a făcut o lungă vizită în care mi-a expus programul său 
de politică externă. O harababură în capul lui, încât cred că nici dânsul 
nu mai pricepe nimic. După ce a terminat mi-a cerut ajutorul meu ca 
să-și poată îndeplini programul. I-am răspuns că rămân la punctul de 
vedere fixat la Evian în august trecut, fiindcă eu nu mă schimb. Sunt 

ata să-i dau un concurs electoral, dar nu să fac o înţelegere de Guvern. 
În Guvernul lui, eu nu intru. I-am spus-o și la Evian, și când m-a în- 
trebat pentru ce, i-am declarat că era o chestiune de estetică politică; nu 
i-am spus mai mult fiindcă nu voiam să-l jignesc. Fusese convenit la 
Evian că-mi va trimite punctele lui esenţiale de program, că eu mă voi 
solidariza cu unele, dar nu cu toate, și că voi redacta în acest'sens un 
proiect de manifest comun. Aceste puncte esenţiale, Goga nu mi le-a tri- 
mis niciodată, și n-am mai auzit nici de dânsul, nici de programul său, 
de la august şi până acum. Cu toate astea, am declarat că fără a ţine sea- 
mă de lunga lui eclipsă, rămân pe terenul înțelegerii noastre de la Evian. 

Mai departe n-am mers. Goga s-a sculat și mi-a spus că va veni Cu- 
za la mine să ne înțelegem pe chestiunea colaborării electorale. După 
două zile a venit şi Cuza care mi-a făcut şi el un lung discurs asupra 
programului său antisemit. Mi-a povestit cât a suferit în viața lui din 
cauza jidanilor. I-am răspuns că era un om favorizat de soartă, căci îl 

persecutaseră jidanii; pe mine m-au persecutat creştinii. Dânsul se plân- 
sese că jidanii l-au scos prematur din învățământ, eu i-am reamintit că 
după încheierea păcii, detașamente din 23 Divizii și-au făcut intrarea 
lor triumfală în București mm 23 Divizii din care comandasem cu cinste 
19 în timp de război mm Şi că „creștinii“ m-au alungat în acea zi memo- 
rabilă, din fruntea trupelor mele... Căutând să-l aduc pe terenul pe care 
trebuia să se desfășoare vizita lui, Cuza a încurcat câteva fraze din care 
rezulta că trebuia să se sfătuiască cu Goga. Așa încât Goga mă trimitea 
la Cuza și Cuza la Goga. Aș fi putut să rup conversaţia din acest punct. 
N-am făcut-o ca să nu mă acuze prietenii mei de intransigență. Printre 
aceștia unii sunt pentru, alții contra unui cartel cu Guvernul. Vom ho- 
tărî marţi, în ședința Comitetului nostru Executiv. Poate până atunci să 
am mai multe precizări din partea Guvernului, și poate să n-am. Chiar 
dacă se va încheia un cartel electoral, chiar dacă mai târziu ar intra din- 
tr-ai mei în Guvern, eu nu voi intra... 

Ce e dezgustător e că Guvernul ademenește sau încearcă să ademe- 
nească pe fripturiștii mei mm unde nu sunt fripturişti? == cu tot felul de 
momeli, ca să facă presiune asupra mea! Presiune asupra mea! Mă mir 
că Goga care mă cunoaște îşi închipuie că aș putea să mă las influențat 
de presiuni! 

Ne-am înţeles foarte ușor să amânăm „examinarea situaţiei“ până 
după ce chestiunea alegerilor se va lămuri într-un fel sau altul pentru 
fiecare din noi. 

Şi fiindcă ieri mă abordase, la Jockey-Club, Georges Meitani cu „o 
comunicare“ din partea lui Averescu, am profitat de prezenţa mea la a- 
cesta ca să-l întreb dacă credea în succesul propunerii pe care mi-o trans- 
misese prietenul său. Meitani îmi împărtășește propunerea unui front 
comun al tuturor partidelor de opoziţie fie pentru alcătuirea unei sin- 
gure liste de candidatură, fie pentru o abţinere totală de la alegeri. Am 
observat că nu există nici o șansă ca partidele Totųl pențry Țară și Lin 
beral să intre într-o astfel de combinaţie, fără a mai vorbi de celelalte. 
„Ai dreptate, mi-a răspuns mareșalul, e și părerea mea. Am făcut pro- 
punerea fără nici o nădejde de succes, ca să-mi ușurez conştiinţa și fi- 
indcă mi-au cerut-o unii din prietenii mei“. 

Vizita mea la Averescu n-a fost cu totul inutilă, căci mi-am îmbo- 
găţit paleta cu un ton suplimentar pentru cazul în care m-aș hotărî să 
repun pe șantier portretul nepreţuitului nostru Rege Carol cu numărul 
doi. Am aflat că mai e și epileptic, sau cel puţin isteric. Jelindu-ne amân- 
doi asupra anarhiei în care ţara aluneca constant de la 1930 încoace, 

Averescu a reînceput cu istorioarele lui, mi-a povestit câteva din cele 
pe care le cunoșteam deja și mi-a povestit și una inedită: 

„Era în 1928, ultima oară când am văzut pe Principesa Elena, îna- 
inte de divorţul ei. Am sfătuit-o să nu se despartă de Carol. Mi-a răs- 
puns că nu ştiam ce om pierdut este; înainte de a o părăsi i-a cerut să ia 
ca damă de onoare pe d-na Lupescu şi cum ea a refuzat să se preteze la 
o atât de rușinoasă promiscuitate, dânsul a căzut pe covor în convulsii, 
cu spume la gură, și fără cunoștință, și-a mușcat limba și buzele până la 
sânge! Asta-i omul, domnule Argetoianu!“ 

Am plecat de la Averescu cam pe gânduri, și mi-am dat seama că, 
dacă ura şi-a ales undeva domiciliul în ţara românească, apoi desigur 
că e la nr. 57 din șoseaua Kisselef! 


31 ianuarie, leri s-a sărbătorit cu mare alai în prezenţa Regelui și a 
patriarhului centenarul Seminarului Central. Plănuit de mitropolitul Gri- 
gore, zis „Dascălul“, Seminarul Central n-a fost deschis la Mănăstirea 
Antim, decât la 2 februarie 1836, în prezența Domnitorului Alexandru 
Ghica. Centenarul Seminarului ar fi trebuit să fie celebrat acum doi 
ani, în 1936, dar se vede că nu s-a făcut fiindcă nu aveam încă în frun- 
tea țării un Guvern creștin. 


Tot ieri şi-a ţinut adunarea generală Asociaţia Generală a Ingineri- 
lor Români, AGIR-ul cum i se zice îndeobște. Adunarea a votat o mo- 
ţiune prin care se cere excluderea tuturor evreilor din corpul inginerilor 
Şi din toate slujbele și întreprinderile care interesează „apărarea naţio- 
nală“. Cum se vede, vântul de nebunie dezlănţuit prin criminala chema- 
re la putere a actualului Guvern, mătură tot în calea lui. Unde o să 
ajungem? Dar la urma urmelor, la ce se putea aștepta de la o Asociaţie 
destul de ticăloasă ca să aleagă ca președinte pe un escroc ca Mano- 
ilescu? 


Excelenţele Lor, domnul şi doamna Istrate Micescu au părăsit 
Geneva. Au fost duși la gară de toate autorităţile românești și balcanice 
prezente la Geneva. Pentru un moment Micescu trebuie să fi avut iluzia 
că e Titulescu... : 


Blumenfeld îmi povesteşte că Ghelmegeanu a întâlnit pe Armand 


Călinescu la serata lui Bușilă și că ministrul de Interne i-a părut foarte 
opărit. Nu vorbea de sus deloc, şi pentru alegeri recunoștea că Guver- 

„nul întâmpină mari dificultăţi. Doctorul Banu a făcut un turneu în Ar- 
deal și s-a înapoiat de acolo foarte pesimist, iar pesimismul său a con- 
taminat şi pe colegii săi. Călinescu a mărturisit lui Ghelmegeanu că ei 
fac o încercare; dacă nu va reuși va veni dictatura, dar el, Călinescu, nu 
se sperie de dânsa căci va face parte și din Guvernul de dictatură. De 
unde Ghelmegeanu a conchis că Guvernul de dictatură dacă se va face, 
nu va fi un Guvern de pură dictatură militară. 

Blumenfeld a mai aflat din anturajul lui Gavrilă Marinescu că inter- 
venţia acestuia a pricinuit tot scandalul cu studenţii în noaptea de vine- 
rea trecută spre sâmbătă. Într-adevăr, după cele întâmplate în faţa Uni- 
versităţii, când jandarmii s-au lăsat dezarmaţi și bătuţi, Gavrilă s-a dus 
de-g dreptul la Rege şi i-a spus că Armata nemaiamestecându-se în tul- 
burările de stradă, că Jandarmeria nemaifiind sigură în mâinile genera- 
lului Bengliu, iar Poliţia fiind cu totul dezarmată, g? nu mai putea răs- 
punde de ordine câtă vreme căminele erau pline cu studenţi răzvrătiți 
= fiecare cămin fiind un focar de dezordine. Regele impresionat, a dat 
ordin lui Gavrilă să meargă și să evacueze imediat căminele. Gavrilă a 
trecut pe la Interne, a informat pe Călinescu despre ordinul pe care-l 
primise de Sus și a pornit la treabă. Restul se cunoaște. 

Tot Blumenfeld îmi mai raportează că în cursul zilei de ieri (dumi- 
nică) au fost vii incidente în toată ţara între gardiști și reprezentanții 
autorității. Bătăi şi arestări. În judeţul Constanţa s-a petrecut însă un in- 
cident grav de tot. Ordin fusese dat să se împiedice turneul unui cami- 
on-automobil încărcat cu gardişti conduşi de Zelea Codreanu, tatăl. În 
nu mai ştiu ce sat, camionul a fost oprit, şi somat să se înapoieze la Con- 
stanța. Gardiştii au refuzat şi au început să pornească înainte. Ofiţerul 
de faţă a comandat jandarmilor să facă uz de armă, dgr aceștia qu Ten 
fuzat. Adus la cunoștința Regelui, acest incident l-a impresionat rău de 
tot. 

— 

Maniu a fost la mine. Vede şi el situaţia sub culorile cele mai negre. 
Crede că singura salvare ar fi reîntoarcerea în constituționalism şi în- 
scăunarea Partidului Naţional-Ţărănesc, care singur ar putea lupta în 
alegeri cu Garda de Fier şi să o învingă. Schimbarea ar trebui făcută 
înainte de alegerile sorocite, căci o a treia campanie electorală în câte- 
va luni n-ar fi posibilă. Maniu crede că și Regele e foarte îngrijorat, atât 
de situaţia internă, cât mai ales de cea externă și că e „împăcat“ cu ide- 
ea chemării naţionalrțărăniștilor, dar că nu ştie cum să procedeze cą să 
nu pară înfrânt (!?). După Maniu, cea mai nimerită procedură ar fi ca 

Regele să ceară Casaţiei să judece la 10 februarie contestaţia Partidului 
Naţional-Țărănesc în toată libertatea. Decretele lui Goga anulate, criza 
s-ar declanșa în mod legal. 

După toate aceste premise și după multe alte consideraţii de ordin 
politic mai mult sau mai puţin transcendental, Maniu a ajuns la scopul 
real al vizitei sale. Ar trebui, după dânsul, ca toți șefii de partide să cea- 
ră o audienţă colectivă Regelui, ca să-i arate că regimul inaugurat prin 
Guvernul Goga duce ţara la pieire, că acest regim trebuie schimbat i- 
mediat, şi că dacă nu-l schimbă, Suveranul va duce toată răspunderea 
viitoarelor cataclisme. Dacă Regele n-ar voi să primească pe şefii de 
partide în audienţă colectivă, s-ar putea duce numai unul, să înmâneze 
Majestății Sale un memoriu semnat de toți. Fl, Maniu, nu vrea îpsă să 
ia inițiativa unor asemena gesturi, fiindcă ar fi destul să le ia el pentru 
ca liberalii, spre pildă, să refuze să-l urmeze. Participarea Partidului Li- 

, beral la aceste demersuri ar fi însă indispensabilă şi iată de ce Maniu 
mă ruga pe mine să le propun, fără să pomenesc numele lui (Maniu e 
tot Maniu!). În afară de aceste demersuri pe care Maniu mă ruga cu in- 
sistență să încerc să le pun la cale, dânsul mă mai ruga şi cu mai multă 
insistență încă, să mai fac unul, direct, pe lângă Rege. Sãai cer audiență 
Și Sai deschid ochii cât mai e timp. Ca şef de partid, el ar fi făcut-o de- 
ja de mult, dacă raporturile cu Regele n-ar fi ce sunt. Dar e de datoria 
mea să o fac eu — căci altfel misaş încărca conștiința cu un mare păa 
Cat mm adăuga dl Maniu ţinându-mă de mână. 

Am declarat lui Maniu că eram gata să văd pe Dinu Brătianu şi să 
vorbesc cu dânsul, și i-am făgăduit să o fac fără să pomenesc numele 
lui, deşi eram aproape sigur că liberalii nu vor primi nici o propunere 
care i-ar solidariza cu Garda de Fier, şi chiar cu Partidul Naţional-Ţără- 
nesc în care văd o concurență pentru succesiunea actualului Guvern. În 
ce privea audiența la Rege, a rămas să mă mai gândesc. N-am vrut să 
intervin pe lângă Suveran în favoarea reintroducerii unui stric constitu- 
ționalism după ce i-am bătut capul până acum cu un regim de autori- 
tate. Fără să mai adaug că pentru mine nu era nici o plăcere să mai stau 
de vorbă cu un om care mă înșelase atât de grosolan. 

Nu ştiu pentru ce întâlnirea mea de azi cu Maniu a luat în ochii ga- 
zetarilor importanţa unui eveniment capital. Mai întâi că nu știu cum s-a 
aflat, căci eu n-am vorbit nimănui de ea. Probabil că indiscreţia s-a fă- 
cut de partea lui Maniu. Ieri-seară, azi-dimineaţă, (chiar pe când Ma- 
niu era încă la mine, am fost chemat de două ori) mm telefonul n-a în- 
cetat să zbârnâie. Ba un reporter de la Timpul voia să vină la mine să 
aștepte „rezultatul“! Ce-şi vor fi închipuit oamenii că punem la cale? 

Înainte de a mă părăsi, Maniu mi-a spus că primise propunerea lui 
Averescu (front comun în alegeri) prin P.P. Negulescu, dar că o de- 
clinase cu politeţe. 


Naţional-ţărăniștii nu vor mai încheia pact de neagresiune cu Garda 
de Fier în viitoarele alegeri. Se vor combate chiar „teoretic“ cu înver- 
şunare, dar se vor abţine de o parte și de alta de la violenţe. verbale și fi- 
zice. Violenţele, le vor rezerva și unii și alții, Guvernului. 


Şoneriu vine la mine cu știrea că Guvernul va cădea până miercuri 
seara (poimâine) din cauza greutăților extrene și financiare. Ar fi aflat-o 
din anturajul lui Malaxa (bre!). Aceeași știre mi-o aduce și Em. Anto- 
nescu, care o ţine de la Banca Urbană (Const. Angelescu) și ceva mai 
târziu Pangal. Controlând toate aceste informaţii aflu că zvonul a ple- 
cat de la Curentul, de la Pamfil Șeicaru... A început cu Goga ca cu Tă- 
tărescu, al cărui Minister cădea în fiecare săptămână și a ţinut patru 
ani! Să ne amenințe aceeași nenorocire și de astă-dată? 


Jora povesteşte la Club o istorioară de toată nostimada. Ca profesor 
la Conservatorul de Muzică s-a dus alaltăieri să-și ţină cursul. La ușa 
clasei doi studenţi l-au întâmpinat: „Suntem în grevă, domnule pro- 
fesor!“ — „Dar pentru ce?“ — „Nu știm!“ — „Și cât o să ţină greva?“ 
— „Până vom obţine satisfacţie!“ — „Ce satisfacție?“ — „Nu ştim!“ 
— Fără comentariu, cum spun gazetarii! 


1 februarie. Greva studenţilor încetând, căminele s-au redeschis, 
afară de căminul mediciniștilor care a rămas mai departe închis. 


Ziarele de aseară sunt pline de ştiri senzaţionale cu privire la un car- 
tel electoral al Partidului Naţional- Ţărănesc cu noi. Dacă toate ştirile 
politice publicate de ziare nu au o temelie mai solidă ca acestea, apoi 
desigur că publicul românesc e bine informat. Vizita pe care mi-a e 
cut-o Maniu ieri i-a înnebunit pe toți. 


Azi-dimineaţă şedinţa Comitetului Executiv al Partidului Agrar. Îl 
convocasem în vederea discutării cartelului electoral cu lunian. Aseară 
la ora 8 1/2 lunian a venit însă la mine, nădușit și deprimat prin trei ore 
de discuţii cu netoţii lui. Cartelul, pe care el îl dorise și-l vrea a fost res- 
pins de către fracțiunea basarabeană (moştenită de la Stere) a partidului 

său care vrea să încheie cartel numai cu social-democraţii (adică cu co- 
muniștii). lunian era dezolat și furios. „Am impresia că mă duc la căsă- 
pie. Sunt idioţi, nu vom lua 2% pe țară. Dar ce să fac? Eu le dau pro- 
gramul, eu cheltuiesc — în alegerile trecute am cheltuit 3 milioane — 
dar ei hotărăsc, şi asta se numește democraţie“. 

Retragerea lui lunian nu m-a tulburat nicidecum. Din conversațiile 
avute cu prietenii mei în ultimele zile mă convinsesem că acest cartel 
nu era dorit de nimeni, şi probabil că dacă s-ar fi admis în principiu, ai 
mei l-ar fi anulat cu prilejul discuţiilor de aplicare. Mi-a părut numai 
rău că hotărârea iunianiștilor mi-a fost adusă atât de târziu la cunoș- 
tință, căci n-am mai putut decomanda Comitetul meu Executiv de azi. 

Şedinţa a fost scurtă. Am explicat ce se întâmplase și m-am scuzat 
că pe planul politic nu pot spune nimic. Oamenli mei au fost foarte mul- 
ţumiţi- afară de dl Puiu Filotti, un încurcă-lume bun de gură dar zevzec, 
venit în partid odată cu Em. Antonescu — care m-a acoperit de laude 
dar a declarat că dânsul şi câţiva prieteni ai săi au hotărât să-și ia li- 
bertatea... ca să se înjuge la alt jug, care îi va duce, cred ei, spre o iz- 
bândă mai sigură „a meritelor lor“. Le-am urat drum bun. Din nefe- 
ricire n-a plecat cu ei — încă — și Em. Antonescu, ale cărui palinodii 
senile au început să mă plictisească. 

Nici un cartel electoral nemaifiind „en vue“, am rămas singuri, așa 
încât nu ne vom prezenta în alegeri cu cele 11 puncte pe care ni le-a 
hărăzit soarta! Vom hotărî mai târziu cui vom da voturile noastre. Să 
ajungem până acolo! 


Regele i-a mai tras un interviu. Da data asta l-a dat unui jidan, lui 
Steinkopf, reprezentantul lui Associated Press care a fost şi la mine. 

Interviul atacă de la început fără nici o pregătire, chestiunea ovre- 
iască. Vădit, intenţia Regleui e să liniștească democraţia filosemită ame- 
ricană, dar rezultatul dobândit e exact cel opus. După ce afirmă că nu 
vor fi pogromuri, că nu vor fi violențe în România împotriva ovreilor, 
mărturisește că nu vede care va fi soluția!! După ce afirmă iarăși că o- 
vreii nu vor fi deportaţi, adaugă că ar face bine să plece! După ce afir- 
mă că fidelitatea alianțelor și vechilor noastre prietenii e indestructibilă 
(ce plăcere trebuie să fi făcut aceste declaraţii la Roma, la Berlin și... 
lui Cuza!!) încheie textual: „ Un Guvern nou pornit pe o cale nouă are 
nevoie de mai mai mult timp decât câteva săptămâni spre a-și fixa po- 
litica“. 

Mai bine tăcea. 

Plecat de la Geneva cu vagonul și madama, Istrate Micescu s-a oprit 
pentru o zi la Belgrad. Ca să mai petreacă puțin și Stoiadinovici! 


Principesa Iuliana a pus pe lume o fată. Şirul ororilor continuă astfel 
în fericita Olandă. Femeile urâte sunt cu noroc. De ce n-a fost și Regi- 
na noastră Maria urâtă? 


Ziarele anunță că s-a hotărât numirea a 150 ajutori de judecători, 
pentru deblocarea judecătorilor prea încărcaţi cu revizuirea actelor ovre- 
ilor de cetăţenie. În realitate aceşti ajutori de judecători sunt numiţi în 
vederea alegerilor și vor fi desemnaţi dintre creaturile regimului, gata 
să săvârşească orice fraudă sau porcărie electorală. 

Şi corpul arhitecţilor s-a hotărât să excludă pe toţi evreii din exer- 
cițiul meseriei. Faţă de avântul de nebunie care suflă, oamenii cu scaun 
la cap se întreabă unde vrea să ajungă Guvernul? Căci de trimis pe ovrei 
aiurea, neputând fi vorba — cum vor mai putea ei să-și mai câștige o 
pâine? Va ajunge Statul să-i întreţină ca pe niște șomeri? 


Generalul Antonescu e supărat și ameninţă cu demisia. Se șpune că 
s-ar fi prezentat la Rege cu două decrete: unul prin care se lua comanda 
Corpului II generalului Argeșanu, altul prin care generalul Glatz era 
mutat la Bălți. Regele mirat a întrebat pentru ce — întrebare la care 
Antonescu ar fi răspuns că n-avea încredere în Argeșanu, și că Glatz 
era fiu de străin și nu putea fi lăsat prea aproape de secretele Armatei. 
Regele, care ţine şi la Argeșanu și la Glatz, a refuzat să semneze de- 
cretele și le-a pus în sertar. Inde irae arțăgosului ministru de Război. 

Persoane bine informate pretind a şti că un număr destul de impor- 
tant de generali ar fi adus la cunoștința Regelui intenţia lor de a demi- 
siona, fiindcă nu pot lucra cu Antonescu. 


Între Goga și Cuza a izbucnit conflict mare pe chestia stabilirii liste- 
lor de candidatură. Cuza vrea numai de-ai lui, vechi devotați ai crezu- 
lui antisemit, ca să ajungă la o Cameră „de revoluţie socială“ și să vote- 
ze „marile legiuiri“ pe care le-a visat o viață. Goga vrea naturalmente 


exact contrariul. Cuza e încăpățânat... 


Vizita lui Maniu la mine de luni a fost așteptată cu oarecare înfrigu- 
rare și de prietenii mei politici și de național-țărănişti. Și unii și alții 

aşteptau ca din această întrevedere să rezulte un cartel electoral, şi mai 
mult chiar, o fuziune sau o îndrumnare spre fuziune. Faptul că n-a ieşit 
nimic, i-a decepționat. Naţional-ţărăniştii socotesc într-adevăr că o ali- 
anță cu mine ar servi de contrapondere lui Maniu şi i-ar apropia de Re- 
ge(!!) iar o bună parte! din ai mei, socotind că luptăm în zadar singuri 
şi în dorința de a se agrega unui partid mare, ar voi ca acest partid să fie 
cel naţional-ţărănesc. Radian și Em. Antonescu trăseseră, din conver- 
saţiile lor cu fruntașii naţional-țărănişti, concluzia că o fuziune cu noi 
era într-adevăr dorită și că la prima întrevedere dintre Maniu şi mine 
bazele unei asemenea fuziuni vor fi puse. Se vede însă că Maniu e tot 
atât de puţin hotărât în fond ca şi mine pentru fuziune, căci nu mi-a fă- 
cut nici o aluzie la așa ceva, şi bineînţeles că nu i-am făcut nici eu. 

Radian nu s-a lăsat însă, şi azi a fost la Maniu cu care a avut o lungă 
convorbire asupra chestiunii. Maniu s-a arătat față de Radian nu numai 
dispus, dar şi încântat la ideea unui cartel (deși Partidul Naţional-Ţără- 
nesc nu face cartel cu nimeni) sau unei fuziuni „cu dl Argetoianu, acest 
eminent om de Stat, cu care am fost totdeauna prieten și cu care mă 
înțeleg atât de bine“. Dacă la ultima noastră întâlnire n-a atins această 
chestiune, e fiindcă n-am atins-o nici eu, şi n-a știut dacă îmi convenea 
sau nu să o aducem în discuţie. „Vezi dragule, a continuat Maniu către 
Radian, eu nu ştiu dacă dl Argetoianu vrea să colaboreze cu noi, cum 
vrea să colaboreze. Dacă vrea o fuziune, noi cu dragă inimă o primim. 
Dacă vrea un cartel, fie şi un cartel. Dar poate că preferă să rămână in- 
dependent, cu partidul d-sale, şi să colaborăm numai împreună. Și asta 
ne convine de minune, și ar fi poate cea mai bună formulă, căci ajuto- 
rul pe care dl Argetoianu ni l-ar putea da în asemenea condiţii ar fi 
mult mai mare“. 

Radian a venit să-mi povestească conversaţia lui cu Maniu, şi i-am 
mărturisit, că, dacă m-aș hotări să fac politică alături de Partidul Na- 
țional-Țărănesc, aceasta ar fi singura formulă care mi-ar conveni. 

Până acum nu m-am hotărât însă să fac politică alături de un partid 
de masă, deși nu mai am nici o nădejde că s-ar mai putea face ceva în 
afară de ele. Va trebui însă să iau în curând o hotărâre. 


Un prieten care a stat de vorbă cu Ghelmegeanu și cu Andrei, i-a 
părăsit cu convingerea că în Partidul Naţional-Ţărănesc se pregătește o 
răfuială pentru după alegeri. Ramura țărănistă e tare nemulțumită îm- 


! Altă parte ar vrea să ne apropiem de liberali. 


www.dacoromanica.ro 


ÎNSEMNĂRI ZILNICE, 1938 85 


potriva intransigenţei lui Maniu și acesta va fi atacat viguros. O debar- 
care a lui din șefia partidului nu e exclusă. 


2 februarie. Vine Columna! Universul anunţă cum copia Columnei 
Traiane din Roma, sau mai exact a baso-reliefurilor acestei columne, 
turnată în bronz e pe punctul de a sosi în ţară. Până să vină, a sosit frag- 
mentul de piatră cu o inscripţie votivă, dezgropat în Forul lui Traian și 
oferit de Municipiul Romei „pelerinilor români“ aduși acum câteva săp- 
tămâni de Manoilescu. Se zice că blocul de piatră va fi așezat pe una 
din pieţele noastre. 


Cei 6 studenţi din Iași acuzaţi de atentatul împotriva rectorului Bra- 
tu au fost achitaţi ieri, la Brașov. Așa încât Bratu rămâne fără nici o com- 
pensaţie, nici măcar de ordin sentimental, pentru urechea tăiată. 


În Senatul american, senatorul Hamilton-Fish (probabil un Fischer 
ovrei) a adus chestiunea persecutărilor ovreimii din România. Secreta- 
rul de Stat Hull a declarat că Statele Unite nu se pot amesteca în afa- 
cerile unui Stat străin și în cazul României cu atât mai puţin cu cât Se- 
natul american n-a ratificat tratatul pentru protecţia minorităţilor. 


La Geneva, după plecarea „așilor“ sindrofia S.D.N.-ului a continuat 
să se întrunească în searbede ședințe de malahie subsolidară, cu Paul 
Boncour și Ghiţă Cruţescu ca vedete. Bani aruncaţi pe fereastră. 

Pe drum de la Geneva la București dom” Istrate della Micesco s-a o- 
prit la Belgrad, a depus o coroană la Prinţul Paul, a dejunat cu soldatul . 
necunoscut şi a încasat un cordon. Mâine vom avea fericirea să-l avem 
iarăşi între noi. E ciudat că despre o vizită la Berlin sau la Roma nu se 
vorbește. La Roma merge Manoilescu... 


Raportul Van Zeeland cu propuneri pentru fericirea lumii a fost luat 
în discuţia Camerei Comunelor. Toate soluţiile lui Van Zeeland se ba- 
zează pe restabilirea unui etalon comun al valorilor. Asta o știe toată 
lumea; chestia era, cum? Chamberlain a acoperit pe Van Zeeland cu 
flori, dar a înmormântat raportul său, declarând concluziile lui ca greu 
de pus în practică. 


Goga (Tavi) dă un interviu ziarului Berliner Tagblatt, în care afirmă 
și el fidelitatea actualului Guvern față de tratatele existente și în 

schimb, ca să facă și nemților puțină plăcere, declară război ideologic 
Rusiei Sovietice... Bine că e numai ideologic, căci pe acest teren, cu 
ajutorul lui Tilică Ioanid, suntem siguri de izbândă! 


O mică plăcere și pentru generalul Antonescu: Regele a semnat de- 
cretul prin care colonelul Dobre a fost înaintat general de brigadă. E 
acelaşi colonel Dobre pe care Regele a refuzat să-l facă subsecretar de 
Stat la Armament. Îl va face poate acum că a ajuns general! 


În Viitorul, liberalii-iau pe față atitudine împotriva Gărzii de Fier, 
pe care o declară periculoasă. Abia acum și-au dat seamă de acest lu- 
cru? Dar patru ani de zile, la Guvern, ce au făcut? 

Se zice că Dinu Brătianu va lua iniţiativa unui front în alegeri împo- 
triva Gărzii, şi că în acest scop va trimite o circulară tuturor șefilor de 
partide, în afară de Partidul „Totul pentru Țară“, bineînţeles! 

T — 

La 20 februarie am, adunarea generală a Jockey-Clubului. Printre 
membrii de onoare ai clubului figurează și Prinţul Nicolae, devenit în 
cursul acestui an social Nicolae Brana și exclus din Familia Regală. 
Am rugat pe Flondor, mareșalul Curţii, să întrebe pe Majestatea Sa, Pre- 
şedintele nostru, dacă e de părere să scoatem numele Prințului din A- 
nuar, sau să-l menţinem. După zece zile mm se vede că Majestatea Sa s-a 
trudit — Flondor mi-a adus răspunsul. Părerea Regelui e că Nicolae nu 
mai poate figura printre membrii de onoare ca Principe deoarece a pier- 
dut calitatea de membru al Familie Regale și pe cale de consecinţă toa- 
te situaţiunile legate de această situație. Dar Regele crede că ar fi bine 
să fie menţinut ca membru ordinar (adică „permanent“?) al Clubului sub 
numele de Nicolae Brana!! Am însărcinat pe Flondor să spună Regelui 
că înscrierea d-lui Nicolae Brana printre membrii permanenți ai Clubu- 
lui nu este atât de simplă, căci după statutele Societăţii, acești membri 
trebuiesc „balotaţi“ în anumite forme. Chiar dacă, în mod excepţional, 
am admite posibilitatea proclamării fostului Principe ca membru per- 
manent printr-un vot al Adunării Generale, tot mai rămâne chestiunea 
consimțământului său. 

Flondor mi-a propus să-mi trimită pe colonelul Manolescu, procura- 
torul Prințului Brana, ca să vorbesc cu el despre această chestiune. Re- 
gele dorește să scoatem și portretul Prințului din salonul rezervat mem- 
brilor Familiei Regale, dar să-l punem într-altul, și fără coroana deasu- 
pra cadrului. Uf! 

Regină iar nu e bine. Nu se prea vorbeşte de starea ei, dar nu merge. 
De unde trebuia să plece la Meran, s-au adus aci mai mulți specialiști 
din străinătate și mai multe consultaţii au avut loc la căpătâiul bolnavei. 
Regina ar fi extrem de deprimată. Cred și eu! 


De azi-dimineaţă zvonurile de schimbare de Guvern s-au întețit în 
așa fel încât aproape m-au impresionat și pe mine. Ce nu se spune! Ba 
că Armand Călinescu a făcut un raport Regelui prin care mărturiseşte 
că Guvernul nu poate reuși în alegeri, ba că Thierry a fost la Rege chiar 
în seara în care a sosit de la Paris și a stat două ore, ba că comandanții 
de Corpuri de Armată au raportat că aproape toate regimentele sunt con- 
taminate de gardism, și câte și mai câte. 

Mai toate zvonurile pornesc de la vaidiști. Costică Angelescu afir- 
mă că știe (fără să spună de unde) că Guvernul cade. Vaidiştii spun că 
pentru succesiune formulele ar fi două: sau un Guvern de uniune na- 
ţională compus din reprezentanţii, sau chiar şefii tuturor partidelor, sub 
președinția lui Vaida — sau Guvern de dictatură militară sub generalul 
Antonescu. Şi un Guvern și altul fără alegeri și fără Parlament. Noul Gu- 
vern ar avea misiunea unei redresări morale prin stârpirea abuzurilor 
întronate de regimul de partid (și Guvernul acesta ar fi totuși compus 
din reprezentanţii partidelor?) și ar dura cât ar fi necesar pentru calma- 
rea spiritelor și demonetizarea Gărzii de Fier. 

Şi averescanii răspândesc zvonuri de criză, brodând bineînţeles în 
jurul personalităţii lui Averescu. Generalul Antonescu ar fi stat ieri 
două ceasuri închis cu mareșalul... 

La liberali, la ţărănişti, pretutindeni neliniște mare. Radian pretinde 
că aceeași neliniște e şi în lagărul guvernamental. 

Tratativele dintre Guvern și Averescu au fost rupte. Deocamdată atât 
pare adevărat, și e puţin. 


Cu privire la incidentul de vinerea trecută, cu Comisarul Regal care 
ar fi refuzat să facă somaţiile legale, ancheta a dovedit că, cazul n-a fost 
atât de grav cum a părut la primul moment. Lucrurile s-au întâmplat 
așa: Călinescu şi Gavrilă Marinescu, cel dintâi de frică, cel din urmă 
din șmecherie n-au vrut să apară la fața locului unde au trimis un ches- 
tor. Acesta a cerut la un moment Comisarului Regal să facă somațiile, 
iar Comisarul a cerut ca ministrul sau prefectul de poliţie să vină să va- 
dă cum stau lucrurile care, lui, nu-i păreau atât de grave. Chestorul s-a 
repezit la telefon şi a telefonat „că Comisarul Regal refuză să facă so- 

maţiile““. Fără altă cercetare, cei de sus s-au alaramt, au raportat numai- 
decât la Palat etc., în fine au făcut tot tămbălăul pe care l-au făcut! 

Comisarul Regal a fost pus în libertate, scos din urmărire și toată a- 
facerea a fost cocoloșită. 


Gurănescu, în treacăt prin Bucureşti, a venit să mă vadă ca să-mi 
exprime părerea lui de rău că n-am putut să mă opresc la.dânsul la Vi- 
ena din cauza gutei care mi-a zădărnicit acum trei săptămâni călătoria. 
Gurănescu era impresionat de dezordinea care domnește la Externe, de 
când s-a înscăunat noul regim. Se pregătește o mișcare mare în diplo- 
maţie. Până acum, sigură e numai numirea lui Radu Cruţescu la Mos- 
cova, în locul lui Ciuntu, rechemat (s-a cerut agrementul). ' 

Gurănescu mi-a mai spus că chestiunea cu Ambasada la Varşovia 
nu e încă de tot sigură. Arcizewski împinge grozav să se facă, fiindcă 
Bucureştii ar fi singura Ambasadă în care ar fi primit cu nevastă-sa. 
Varşovia i-a pus într-adevăr condiție, dacă vrea să fie numit aiurea, să 
se despartă de biata Nataşa, bețivă simpatică dar scandaloasă. Și el nu 
se îndură să o facă... Gurănescu a aflat chestiunea cu Nataşa de la co- 
legul său polonez de la Viena. 

3 februarie. Forurile geneveze prezintă bilanțul sesiunii Consiliului 
S.D.N. încheiată ieri, în modul următor: 

„Consiliul a votat în ce priveşte China o rezoluție care dovedeşte că 
competența Ligii în acest tragic conflict rămâne întreagă(!!?), şi înno- 
ind și întărind în același timp într-o anumită măsură (!) blamul pe care 
l-a dat în octombrie trecut, agresorului(!)“ 

Adică zero. 

„Comitetul de 28 a făcut să se înțeleagă, cu hotărâre(!), că o refor- 
mă a pactului ar fi deocamdată inoportună“. 

Adică alt zero. 

„Imperiul Italian al Etiopiei n-a fost recunoscut de Ligă“. 

Un al treilea zero. 

„Societatea Naţiunilor a știut să concilieze obligaţiile sale față de mi- 
norități cu consideraţia pe care o datorează intereselor unuia din mem- 
brii ei cei mai vechi și mai credincioși, România“. 

Un al patrulea zero. 

„În fine, s-au pregătit (!) câteva mari anchete economice și financi- 
are, care vor putea să se extindă(!) şi asupra țărilor din afara ligii, fără 
ca aceasta să renunţe la prerogativele ei(?) în acest domeniu“. 

Un ultim zero! 

Şi după această frumoasă colecție de nule, sedenistul nostru vine cu 
neașteptata și hazlia următoare concluzie: 

„Despre rezultatele sesiunilor, se poate spune așadar, că Societatea 
Naţiunilor n-a cedat asupra nici unuia din punctele esenţiale, zrasând în 
același timp un program de lucru pentru sesiunile viitoare“. 

Frumos, nu? 


Micescu, ilustrul Micescu, marele Micescu cu duh și cu cioc s-a îna- 
poiat triumfător, Micescus Helveticus, de la Liga Naţiunilor. De la gra- 
niță, gazetarilor care veniseră să-l iscodească le-a declarat ritos „că îna- 
inte de a face raportul său Regelui“ nu va spune o vorbă. Și imediat a în- 
ceput să vorbească. A vorbit despre cei doi mari inamici, cu care a avut 
să se lupte la Geneva: Saint-Moritzul! și Garda de Fier?; a vorbit despre 
cavalerismul ungurilor, despre „înțelegerea“ lui Eden și a lui Delbos, 
despre „independența“ României recâșştigată, despre ovrei, despre creş- 
tini, despre franţuzi, despre sârbi, despre italieni, despre... dar despre 
ce n-a vorbit? i 

La gară la București a fost primit cu alai de întreg Guvernul. Au fost 
mari greutăţi însă cu bătrânul Cuza ca să-l aducă și pe el. „Bine, bine 
— a declarat neînduplecatul antisemit în cele din urmă — dar gara e 
gară, Geneva Genevă și zidanii zidani!“ Fiu-său, Gheorghe boul, n-a 
putut fi înduplecat să iasă înaintea lui Micescu genevezul. 

Azi mare Consiliu de Miniștrii. Expunerea lui Micescu, discuţie și 
eventuală înţelegere sau ruptură cu Cuza pe chestiunea candidaturilor 
etc. etc. Soarta Guvernului se va decide. 


Ieri au fost mari devastări la Moinești. Casele și prăvăliile ovreilor 
au fost făcute harcea-parcea. Bătăi și la Cernăuţi, încasate tot de jidani. 

La Zalău, în schimb, guvernamentalii au încercat zadarnic să ţină o 
întrunire publică. Au venit gardiştii, cu un preot în frunte și le-au furat 
publicul. 


Victor Slăvescu îmi spune azi-dimineaţă că a auzit foarte serios des- 
pre un Guvern prezidat de Averescu, cu mine la Externe, cu general An- 


1 Adică Titulescu. 
2 Garda de Fier ajunsă mare putere la Geneva? iată ceva nou. Să fel ităm pe Zele: 
Codreanu. 


Li 

tonescu la Război, și cu Gavrilă Marinescu la Interne. Aceasta este cu- 
rată fantezie. 

Ceea ce nu e fantezie însă este informaţia pe care mi-o aduc oame- 
nii mei că în Ardeal se răspândesc afișe ilustrate care reprezintă pe Ar- 
mand Călinescu dansând cu d-na Lupescu și pe d-na Călinescu dansând 
cu... Kaufmann! Până la ce grad de tâmpenie și de înjosire a ajuns pro- 
paganda noastră politică! . 

Zvonurile de criză continuă și azi, cu aceeași intensitate ca ieri. Eu 
mi-am cumpărat „Amintirile“ lui Creangă pe care nu le citisem încă, și 
petrec cu ele. 


- Avut azi pe Sir Reginald Hoare la dejun. L-am întrebat cum se sim- 
tea sub noul nostru regim: „Pas très content“, a fost răspunsul său după 
un moment de gândire. Ceea ce-l plictisea mai mult era că nu vedea ce 
ar putea face ei (adică dânsul și ministrul Franței) în momentul de față. 
Orice presiune din partea lor ar fi, după dânsul (și probabil că în aceas- 
tă afirmaţie nu face decât să urmeze instrucțiunile Londrei) o greșeală. 
Schimbarea actualului regim nu trebuie să pară impusă de străinătate, 
căci o schimbare în asemenea condiţii ar înteți mișcarea extremistă naţi- 
onalistă. „Și pe urmă, e voiajul la Londra — a continuat Sir Reginald 
— care trebuie să aibă loc. Evident că nu va mai fi ce ar fi trebuit să 
fie, dar cred că trebuie să aibă loc, nu numai fiindcă Regele Carol ţine 
numaidecât să-l facă, dar și fiindcă altfel ar înnebuni de tot prietenii noş- 
tri francezi, care deja aşa aproape nu mai sunt de domolit! “ 
Concluzia ministrului Angliei a fost că schimbarea trebuie să vină de 
la Rege, dar că își da seama cât de greu trebuie să vină, chiar unui Rege, 
să recunoască că a făcut o prostie. Din toată atitudinea diplomatului en- 
glez reieșea o totală nepricepere a nebuniilor noastre și o vădită ostili- 
tate împotriva Guvernului actual. 


4 februarie. Se vede că Popeștele Stelian a dat pe fundul băltoacei 
sale peste un soi de iarbă a bunului simţ căci de câtva timp scrie sau pu- 
ne să scrie în Universul articole bine cumpănite. 

În numărul de azi semnalează sub titlul sugestiv de „Încurcătura lim- 
bilor“ haosul în care se zbate politica noastră externă de la înscăunarea 
actualului Guvern. Un ministru e cu ochii spre Paris-Londra, altul. spre 
Berlin-Roma. Ba uneori același ministru se îndreaptă cu un ochi spre 
Berlin sau spre Roma, și cu altul spre Paris și spre Londra. Şi Univer- 
sul citează următoarele două declaraţii contradictorii, făcute de către 

LA 
ministrul de Extrene şi de către președintele Consiliului, în interviurile 
pe care le-au dat acum în urmă. 

DI Micescu a spus: 

„În clipe grele pentru politica noastră externă, să faci o declaraţie în 
care să spui că vei încheia alianțe cu duşmanii de ieri, este după mine o: 
trădare de neam“. 

Iar dl Goga: 

„Dorim să încheiem un pact de amiciţie cu Germaniaft. 

Echivocul ar trebui să înceteze, încheie cu drept cuvânt, dl Stelian. 
Numai că echivocul e o însușire congenitală și ireductibilă a Guvernu- 
lui Goga, născut din haos și în haos. 

Îi 

Regele Carol a dăruit Universităţii din Napoli o colecție complectă 
a volumelor editate de către Fundaţiile Regale. Ziarele italiene exultă 
faţă de această manifestare regească. Napolitanii obișnuiți cu macaroa- 
ne, n-au mai văzut se vede cărți. În tot cazul cărți românești! 


Un act de xenofobie stupidă: în Universul, două coloane sunt pline 
de numele meseriașilor și specialiştilor străini cărora s-a refuzat biletul 
de mai departe liberă petrecere în ţară. Ceva mai tâmpit nu poate fi, fi- 
indcă de la acești străini românii noștri învățau ceva. Și nici mai laş, 
căci asemenea hotărâri dovedesc plecarea autorităților faţă de un curent 
nesănătos dar puternic. 

Îi 

Fierberea politică pricinuită de greutăţile electorale ale Guvernului 
continuă. În Consiliul de Miniștri de ieri trebuia să se spargă cel puţin 
buba între gardiști şi cuziști. După comunicatul dat, care nu vorbește 
decât de expunerea lui Micescu, pare că nici măcar această chestiune 
nu s-a elucidat. 

Alecu Rioșanu urmând să-și închirieze casa din str. Academiei Mi- 
nisterului de Interne, prietenul său generalul Antonescu i-a spus alaltă- 
ieri-seară: „Alecule, grăbește-te şi o închiriază, căci poate poimâine să 
fie alt ministru la Interne...‘ i 

Alexandru Cantacuzino, care vine din provincie e îngpăimânțat de 
curentul pe care l-a găsit pentru Garda de Fier. Îi e frică și lui că „ideiat* 
să nu fie copleșită de tâmpenia și lăcomia maselor. 


Inginerul Petre Carp, fiul lui Ion Carp (ministru plenipotenţiar) și ne- 
potul lui P.P. Carp, a fost arestat alaltăieri. Motivul arestării se ţine 

secret. Petre Carp a fost până acum câteva zile întrebuințat la I.A.R. de 
unde a fost brusc concediat, așa încât mirarea tuturor celor care l-au cu- 
noscut e mare. Se vorbeşte de tot felul de lucruri... 


Guvernul „de autoritate“ Goga, în loc să oprească puzderia de foi de 
şantaj să se înmulțească, a permis apariţia unei serii de noi ziare. Prin- 
tre ele, Răsăritul, scos de dr Ilie Rădulescu escrocul de la Porunca Vre- 
mii, face pe independentul dar în realitate e la ordinul lui Goga, cel pu- 
ţin cât va fi prim-ministru — iar Semnalul nu e decât camuflajul Ade- 
vărului suspendat. Ca să nu-și mărturisească legăturile, liberalii l-au 
pus să-i înjure — dar în fruntea lui sunt Totu şi Orășanu, redactori de la 
Viitorul! 


5 februarie. Alaltăieri-seară a fost o sângeroasă ciocnire la Ploiești 
între legionari şi trupă. Învălmășeala a durat mai multe ore. În ziare, 
nici ieri, nici azi, nu a transpirat nimic. După versiunea Ministerului de 
Interne ciocnirea a fost foarte serioasă, s-ar fi tras de o parte și de alta și 
ar fi mai mulţi morţi și răniți. După versiunea Grăzii de Fier, legionarii 
n-au tras nici un foc, dar conform instrucțiunilor generale primite s-au 
repezit asupra baionetelor întinse ca să rupă rândurile soldaţilor — pe 
care le-au şi rupt — şi cu acest prilej mai mulți din ei au fost răniți. 

Ciocnirea de la Ploieşti a impresionat adânc sferele guvernamenta- 
le, de aceea s-a şi ţinut secretă. 


+ Ostrovski a plecat. La gară n-a fost multă lume. Turcul, şi câţiva de 
la Externe, ţinuţi la anumite corvezi prin funcţiile lor. Înainte de a 
pleca, a telefonat lui Victor Antonescu să-și ia încă odată rămas bun de 
la dânsul. „Poate că-ţi vorbesc pentru ultima oară!“ Şi lui Antonescu i 
s-a părut că vocea lui tremurândă a mai îngânat: „Săraca biata fetiţa 
mea!“ Cum se întoarce roata... 


Garda de Fier se organizează ca un Stat în Stat. După „Corpul Moţa 
și Marin“, un fel de S.S. valah, după atâtea alte formaţiuni politice, so- 
ciale şi gospodăreşti, Căpitanul mai înființează pe ziua de ieri „Corpul 
foştilor militari“ compus din foştii ofițeri, plutonieri şi subofiţeri în- 
scriși în Mișcarea Legionară. În curând o să avem profesori legionari, 
magistrați legionari, popi legionari şi escroci legionari. Popii și escro- 
cii ar putea forma un singur Corp. 

În Germania mari schimbări în conducerea Guvernului. Mareşalul 
Blomberg a fost pus la pensie, Neurath a fost înlocuit prin Ribbentrop 
la Ministerul de Externe; generalul Fritsch, comandandul Forţelor de 
uscat a fost înlocuit și el, iar Göring a fost numit mareșal. Hitler a luat 
comanda supremă a tuturor forțelor de pământ, în aer și pe mare, dele- 
gând drepturile sale celor care vor exercita comanda efectiv. 

Această mare bulversare a comandamentelor supreme și a direcţiei 
politicii externe e oficial justificată prin starea „sănătăţii“ lui Blom- 
berg, lui Fritsch şi lui Neurath dar îndărătul acestui pretext trebuie să 
mai fie ceva... 


Micescu polemizează și îi dă înainte cu interviurile. A mai dat unul 
în care explică ce a vorbit de „cei de la St. Moritz“ și de Garda de Fier 
cum a vorbit. Despre „cei de la St. Moritz“ afirmă că are dovada scrisă 
că lor se datorește că chestiunea minorităților n-a fost reglată deja din 
1935, în momentul intervenţiei Poloniei în favoarea noastră. Întrucât 
priveşte Garda de Fier, o ia „d-a capo“ cu axa Berlin-Roma. 

Un ministru de Externe ar face mai bine să tacă. Dar probabil că dl 
Micescu nu știe ce „e aia“, un ministru de Extrene. Să ne așteptăm, pe 
axa Berlin-Roma, la o polemică interesantă între Excelenţa Sa şi Exce- 
lenţa Sa A.C. Cuza. 


Blumenfeld îmi aduce o serie de veşti senzaţionale. Regele a primit 
aseară pe Corneliu Zelea Codreanu — chemat — într-o lungă audienţă, 
de la ora 7 la ora 8 1/2. Nae Ionescu ar fi povestit lui Vaida cum a decurs 
audiența. Regele ar fi început prin a întreba pe dl Căpitan: „Spune-mi 
şi mie ce vrei, Codrean?“ — „Nimic, Sire, şi chiar dacă mi-ai oferi Gu- 
vernul l-aș refuza că nu sunt gata. N-am nici programul făcut nici oa- 
meni pregătiți. Am vreme!“ Conversaţia a continuat asupra situaţiei po- 
litice. Codreanu a arătat Regelui ce mare greșeală a făcut cu Guvernul 
Goga. Şi dânsul e extremist și radical și antisemit, dar nu poate să-și în- 
chipuiască cum reforme ca cele pe care le mângâie în gând, ar putea fi 
realizate bătând din palme. Chestiunea ovreiască mai ales n-ar putea fi 
rezolvată decât în 20-30 de ani, și în înţelegere cu alte ţări, prin elimi- 
nări succesive. Cum se pot înlocui ovreii dintr-o zi pe alta, în activita- 
tea în care s-au specializat? Cu cine îi înlocuieşti? Această înlocuire 
trebuie lung pregătită. „Guvernul Goga a adus violenţa şi anarhia în mij- 
locul nostru — a încheiat Zelea — și trebuie schimbat numaidecât“. 
După care a recomandat Regelui un Guvern de concentrare, prezidat de 

Vaida. Unui asemenea Guvern, Garda n-ar face nici o dificultate timp 
de trei ani. Regele s-ar fi sculat încântat de pe scaunul său, ar fi sărutat 
pe Zelea și i-ar fi spus: „Așa am să fac!“ - 

— Zice Nae Ionescu... 

Blumenfeld îmi mai povestește, că în legătură sau nu cu această au- 
diență și cu acest plan, Vaida, Malaxa și Gavrilă Marinescu au luat con- 
tact şi au avut deja mai multe conciliabule. Vaida, care ar lua preșe- 
dinţia Consiliului, ar fi declarat că s-ar face forte să aducă pe Maniu 
pocăit la Ministerul Justiţiei, şi încă un țărănist sau doi, în tot cazul pe 
Mihalache; pe liberali la două-trei Ministere, pe mine (eu nu ştiu nimic!) 
la Agricultură, pe Mironescu la Externe, pe lunian nu mai știu unde! 
Costică Angelescu ar lua Finanţele, iar pentru Război, se fac sforțări pe 
lângă Averescu ca să primească. Blumenfeld era foarte emoţionat: 
„Domnule Argetoianu, nu e o simplă informaţie de duzină pe care v-o 
dau, e foarte serios lucru, Regele prepară Guvernul pe care vi-l spun! 
Malaxa şi Gavrilă sunt agenţii lui! Astăzi vafi chemat la Palat Mihala- 
che, veţi vedea...“ Din acest Guvern de concentrare n-ar face parte ni- 
meni din Guvernul actual... 

Să o vedem și pe asta! Am şi eu impresia că se pregătește ceva. Pe 
de altă parte însă, Goga va vorbi diseară la Radio, cu ţara, de sus — și 
toți ai Guvernului se pregătesc de alegeri! 


A fost devastat şi Adjudul. În Bacău a fost bătut „măr“ Cancicov, iar 
lui Poltzer care era cu dânsul, „lăncierii“ cuziști i-au rupt două coaste. 


Afacerea Carp va deveni oare un fel de afacere Dreyfus româneas- 
că? Gioni Carp și nevastă»sa au fost la mine și mi-au explicat cum s-au 
întâmplat lucrurile. N-a fost vorba de examinarea și de recepţia unui 
model nou de motor de către fabrica I.A.R. Motorul, construit de Carp, 
şi socotit ca unul din cele mai bune din câte există, aparține de mult 
fabricii. Acum în urmă s-au comandat avioane în Italia: tot se face aco- 
lo, afară de motor care se construiește la Brașov (și e tocmai modelul 
Carp) şi se trimite la Milano unde se adaptează fuselajului. Avioanele 
trebuiesc predate într-un anumit termen, dar acest termen este în legă- 
tură cu termenul de predare al motoarelor. S-a dovedit însă că motoare- 
le fabricate nu corespund tocmai caietului de sarcini, cu privire la con- 
sumarea uleiului. Defect minimal și birocratic, cunoscută fiind tâmpe- 
nia cu care se alcătuiesc caietele de sarcini de către birourile noastre, 
care nu țin seamă de necesităţile practice și vor totdeauna să dea dova- 

dă de erudiție tehnică... Carp a prevenit prin scrisoare fabrica italiană 
de defectul motoarelor, şi s-a angajat să-l repare la înapoierea avioa- 
nelor în ţară, dar ca să nu aibă plictiseli şi convins că era urgenţă să se 
trimită cât mai iute motoarele în Italia, a trucat experimentarea lor pe 
masa de încercări... 

Procedeu blamabil, dar în nici un caz crimă sau delict. Motoarele au 
fost încercate în serie, și expediate. După câteva încercări a plecat şi 
Carp în Italia. În lipsa lui a fost înlocuit ca director tehnic prin colone- 
lul Pop. Când s-a întors la București i s-a oferit locul de consilier teh- 
nic, tot la I.A.R. Dacă era un criminal, cum i s-a oferit acest loc? 

Realitatea este că Carp era la cuțite cu militarii. Aviatorii noștri nu-i 
puteau ierta tot ce a făcut pentru L.A.R. și faptul că graţie lui fabrica 
mergea. Fabricaţia românească nu le convine; visul lor e să rămână la 
comenzile în străinătate cu mănoasele lor şperțuri. Străduinţa lor e să 
distrugă I.A.R.-ul și tot ce-i desparte de samsarii străini. Mai sunt și ba- 
nii lui Lazar-Weiller cu „Gnomul“ și cu Cosăcescu-l lui... Mai e și ura 
lui Irimescu împotriva lui Caranfil, concurentul, legat de Carp prin cu- 
noscută prietenie... 

Ministerul Aerului după ce a lăsat să apese asupra lui Carp, timp de 
2 zile, toate bănuielile. (până şi pe cea de înaltă trădare), dă astăzi un 
comunicat oficial, în care afirmă că tânărul inginer e vinovat de 
fraudel, deşi Justiţia nu s-a pronunțat încă! Gravitatea acestei încercăr, 
de a prejudeca cazul e cu atât mai condamnabilă cu cât „Justiţia“ sesiza- 
tă e cea militară, atât Brașovul cât și Bucureştiul fiind sub stare de ase- 
diu. 

Afacerea va avea urmări. 


6 februarie. Universul de azi pune la punct „marea victorie“ repur- 
tată de dl Micescu la Geneva și arată că laudele aduse ministrului nos- 
tru de Externe sunt cel puţin exagerate. Contra cui, întreabă Universul, 
s-a repurtat victoria? Contra petiționarilor evrei? Ridicol. Contra aliați- 
lor noștri? Şi mai ridicol. La urma urmelor victoria se reduce la norma- 
la aplicare a Statutelor S.D.N. de către dl Avenol, Secretarul General al 
Ligii! 


Cum se scrie Istoria: 


l Pe românește, când se vorbeşte de fraude se înțelege furt de bani. Ori de așa ceva 
nici măcar nu poate fi vorba. Încă o dovadă că se caută crearea unei atmosfere speciale 
în jurul afacerii înscenate. s 


www.dacoromanica.ro 


96 CONSTANTIN ARGETOIANU 


Ziarul iugoslav Samuprava vorbeşte de evenimentele din România 
şi arată importanţa alegerilor din România în martie, când corpul elec- 
toral va avea să se pronunțe în toată libertatea între politica de dreap- 
ta și cea de stânga!!! 


Fermentul corupător: 

D. Grozdea a demisionat din partidul averescan, şi tot comitetul său 
(culoarea de Negru) l-a urmat. A se nota că Grozdea e sau a fost până 
acum un om foarte cumsecade. 

Solicitat acum câtva timp (înainte de declanșarea fripturismului) să 
intre în alt partid, a răspuns că oricare ar fi situaţia politică, un senti- 
ment de elementară cinste îl împiedică să se despartă de mareșal până 
ce acesta nu va fi dizolvat partidul său... 


leri-seară la Radio, Goga a citit o dare de seamă „despre o lună de 
guvernare“ și după el Hodoş „Manifestul către ţară“, în vederea alege- 
rilor, semnat de toţi miniștrii. Ziarele de azi-dimineaţă publică ambele 
trei peltele. N-am ascultat și n-am citit nici una din ele. Sunt lecturi ca- 


re întrec puterile omenești. 


Printr-un' simplu decret apărut ieri-dimineaţă s-a etatizat Coopera- 
ţia. Astfel Cooperaţia a încetat de a fi Cooperaţia. Stan Ghiţescu minis- 
tru, era deja ceva: surprinzător — dar Stan Ghiţescu legislator, iată ce 
întrece orice așteptare! Pentru această crimă, domnule Goga, vei muri 
în spasme, fără mila nimănui la căpătâi! 


leri-seară alegerea lui Emil Otulescu la Jockey-Club. Voiam cu tot 
dinadinsul să treacă, și a trecut. Dar de la alegerea lui Jean Duca n-am 
trecut prin așa sudori. E ciudat cum acest om foarte cumsecade a știut 
să-și adune o formidabilă colecţie de antipatii. 


Ape mari, pretutindeni, dar mai ales la Dunăre. De la Brăila în jos i- 
nundaţii cum n-au fost de mult. Mai ales spre Ghecet (peste drum de Bră- 
ila) şi la Vâlcov. Au pierit oameni și vite cu duiumul. Şi de la Breasta mi 
se scrie că toate apele s-au revărsat. Așa un februarie de moină, mai rar. 


Fost ieri la Dinu Brătianu, ca urmare la conversaţia avută lunea tre- 


cută cu Maniu. Am început prin a lămuri cu dânsul o chestiune perso- 
nală. Intr-o vizită pe care mi-o făcuse Victor Slăvescu acum vreo zece 

zile, vorbind de situaţia extrem de periculoasă în care ne aflăm, mi-am 
exprimat părerea că toţi oamenii de bine din această ţară ar trebui să-şi 
dea mâna ca să mai salveze ce era de salvat. Şlăvescu a interpretat fra- 
za ca „O deschidere“ pentru a reveni în Partidul Liberal şi s-a dus să vor- 
bească cu Dinu Brătianu. Acum trei zile a venit să-mi spună că Dinu 
Brătianu a făcut elogiile mele, și i-a spus că trimisesem deja pe Pangal 
să vorbească despre acest lucru cu Tătărescu și că el nu pricepea, date 
fiind raporturile noastre şi că ne cunoaştem din copilărie, de ce nu iau 
contact direct cu dânsul, şi că în tot cazul trebuia întâi misfyită fuziu- 
nea cu Gheorghe Brătianu înainte de a încerca una nouă. Qr, eu n-am 
însărcinat niciodată pe Pangal cu nici o misiune pe lângă Tătărescu sau 
pe lângă altcineva din Partidul Liberal. Nici pe Pangal, nici pe altul. În 
schimb au venit la mine nenumărați emisari din partea Partidului Libe- 
ral, ce e drept nuanţa Tătărescu. A venit acum în urmă Blumenfeld, cu 
misiunea directă din partea acestuia; a venit Șoneriu din partea lui Fra- 
nasovici și a aceluiași Tătărescu și mi-a propus și Gh. Brătianu înainte 
și după împăcarea lui cu Dinu să fac același pas ca dânsul. Tuturor le-am 
răspuns evaziv, aşa încât să nu-i supăr, ca să las poarta deschisă pentru 
o colaborare, căci în ce privea o fuziune ea îmi părea şi-mi pare aproa- 
pe imposibilă. Nu sunt eu făcut pentru disciplina de partid, și în general 
pentru politică și pentru bucătăria ei nu mai am nici o aplecare. 

Chemat la mine, Pangal mi-a dat cuvântul său de onoare că n-a fă- 
cut nici un demers pe lângă nimeni din Partidul Liberal, că pe Tătă- 
rescu nu l-a mai văzut din 1934 și că singurul liberal de vază cu care a 
stat de vorbă a fost dr Angelescu, și asta în noiembrie, într-un moment 
în care fostul ministru al Instrucțiunii urmărea să formeze el însăși un 
Minister și tuna și fulgera împotriva Partidului Liberal. 

Am pus astfel cu Dinu chestiunea la punct, și mm mai mult — am 
fost amândoi de acord că o eventuală colaborare, eu conservându-mi 
autoritatea mea de om independent și de șef de grupare, ar fi mult mai 
utilă și pentru ţară și pentru Partidul Liberal. Dinu Brătianu mi-a făcut 
acelaşi raţionament ca Maniu și am fost fericit să constat că cei doi șefi 
ai marilor noastre partide gândeau ca mine. Și de vreme ce am fost toţi 
trei de acord, dreptatea trebuie să fie de partea noastră, nu de partea 
trepădușilor mei care aleargă după o zgardă. 

După ce am lămurit această chestiune am trecut cu Dinu la exami- 
narea situației politice. Și dânsul e extrem de îngrijorat și de pesimist. 
Niciodată România, de la război îpcoace n-a trecut prin împrejurări 
mai tragice. N-are nici o încredere în Rege, care în loc să pregătească 

soluţiile, le improvizează. Așa a ajuns la Guvernul Goga, și acum nu 
ştie cum să scape de el. Pentru Dinu Brătianu, pericolul cel mai mare al 
momentului sunt alegerile. Dacă se fac alegerile, va izbucni o revolu- 
ție agrară ca în 1907. Aceasta e și părerea d-rului Lupu, care a venit să-l 
vadă și să i se plângă de Maniu, „omul cel mai fals și cel mai mare min- 
cinos din ţara românească“. (Părerea e a lui Dinu Brătianu, dar proba- 
bil că e împărtășită și de d-rul Lupu!). Toţi şefii de organizaţie liberali, 
pretind și ei, că față de supralicitările și de excitările demagogice ale 
gogo-cuziștilor și ale gardiștilor, ţăranii se vor repezi să ocupe pămân- 
turile celor care posedă mai mult de câteva pogoane. 

Brătianu e de părere că trebuie să facem tot ce ne va sta în putință ca 
să împiedicăm alegerile. Să convingem pe Rege de pericolul unei noi 
convocări a corpului electoral. Pe acest punct să facem acordul între 
toți, afară de Guvern și de Garda de Fier cu care orice negocieri sunt de 
prisos, în această privinţă. Dinu nu crede însă că propunerea pe care n-am 
lipsit să i-o fac (după cum făgăduisem lui Maniu) a unui demers comun 
pe lângă Rege să fie nimerită. Mai întâi, Regele nu ne va primi în ay- 
diență comună — apoi, chiar, numai un memoriu semnat de noi toți îl 
va impresiona dezagreabil. Nu trebuie să avem aerul că-i forțăm mâ- 
na, căci se va încăpăţâna în prostia lui. „Să-l aducem să hotărască el ce 
vrem noi“, a precizat șeful Partidului Liberal și prin „ce vrem noi“ înţe- 
legea amânarea alegerilor, punctul asupra căruia ne-am putea înțelege 
cu toţii mai uşor(?), căci asupra soluţiilor, odată acest punct obţinut, o 
unire ar fi mai grea. Dacă alegerile ar fi amânate, Brătianu crede că cea 
mai bună soluţie ar fi anularea dizolvării Parlamentului ales în decem- 
brie. Fie prin hotărârea Curţii de Casaţie care ar anula decretul de di- 
zolvare, fie prin inițiativa Regelui sprijinit de partide. În această Came- 
ră Partidul Liberal s-ar putea înţelege cu cel naţional-țărănesc pentru a 
sprijini un Guvern format după o formulă fixată de Rege. Rămâne de 
văzut dacă Partidului Naţional-Ţărănesc i-ar conveni un regim în care 
Partidul Liberal ar avea, cel puţin numeric, primul rol. 

Dinu Brătianu va cere zilele acestea audiență Regelui și va căuta mm 
dacă va fi primit —m să-i deschidă ochii. Ne-a sfătuit să facem la fel. L-am 
părăsit spunându-i că poate voi cere și eu audienţă și că voi transmite 
lui Maniu sugestiile lui. 

T 

La o şedinţă a „Secției Militare“ a Partidului Naţiona-Ţărănesc, Ma- 
niu a ţinut ieri o cuvântare în care a vorbit despre „Naţie“ și despre „Re- 
ge“. DI prezident a lăsat-o moale de tot. A renunțat la toate aluziile ma- 

liţioase cu care presăra de obicei manifestaţiile sale oratorice. S-a mul- 


tumit să spună că „Coroana are nevoie de sfetnici loiali și cinstiţi“. 


Tot ieri, dar în culoarea de Negru, dl Jules a conferenţiat despre „De- 
mocraţie și Dictatură“, fără să aducă nici un argument nou în discuţie. 

Dinu Brătianu îmi spunea că ar fi sfătuit pe Rege, nu de mult, să se 
împace cu Maniu, să caute o apropiere cu șeful Partidului Naţional-Ţă- 
rănesc, pe care, ca Suveran nu-l putea nesocoti, — și că Regele i-ar fi 
răspuns: „Lasă-l să se mai cuminţească!“ Nu crede Majestatea Sa că a 
sosit momentul? 


Urdăreanu a făcut ieri către seară o lungă vizită lui Tătărescu, și chi- 


.. biții politici atribuie acestei vizite o oarecare importanță date fiind zvo- 


nurile de criză de Guvern care circulă. Blumenfeld s-a repezit la dl Gu- 
ță, iar acesta i-a declarat că tot ce putea să spună, e că acum nu va fi 
nici o schimbare de Guvern. Cum dl Guţă minte de înghiaţă apele, afir- 
maţia sa e lipsită de orice importanță. 

Poulet Ghica a întâlnit pe Urdăreanu tocmai când ieșea de la Tătă- . 


 rescu și a stat de vorbă cu el. Urdăreanu a mărturisit lui Ghica că în ţară 


domnește mare anarhie. „Și dacă Guvernul nu o lua majoritatea în ale- 
geri?“ — a întrebat Ghica. „Și dacă o lua-o?“ — a răspuns laconic Ma- 
rele Șambelan. Ghica a conchis că în toate cazurile soarta Guvernului 
Goga era pecetluită. Urdăreanu arbitrul politicii noastre — mai jos nu 
puteam ajunge! Să mulțumim cu recunoștință Regelui Carol! 


Aseară la Jockey-Club, Radu Irimescu conferenţia, în mijlocul unui 
cerc pasionat, despre afacerea Carp. Vorbea cu vădită pornire și cu abi- 
litate. Dânsul pretinde că 40 de motoare au fost lansate fraudulos de 
Carp, deoarece dânsul a pretins că funcţionarea lor era conformă cu ca- | 
ietul de sarcini, pe când în realitate ele consumau de două ori atât ulei 
cât era prevăzut în caietul de sarcini. La masa de experienţă, motoarele 
au mers fiindcă în rezervoarele lor se pompa pe ascuns ulei, din pivniţa 
de sub sala de experienţe, şi Carp semna certificate false știind că sunt 
false. Consecința e că un aviator, având de pildă să facă un raid în teri- 
toriul inamic, în timp de război, ar risca să rămână prizonier cu apara- 
tul său din lipsă de ulei. 

O voce din asistență: — „Un aviator zboară oare pe baza cifrelor ca- 
ietului de sarcini sau pe baza experienţelor deja făcute cu avionul pe 
care-l pilotează?“* 

Irimescu: o încurcă. 


www.dacoromanica.ro 


100 CONSTANTIN ARGETOIANU 


O voce din asistenţă: — „Dar dacă e aşa, de ce, după ce ați aflat de- 
fectul motoarelor, aţi mai oferit lui Carp locul de consilier tehnic pe lân- 
gă fabrica din Brașov?“ 

Irimescu: — „Fiindcă reputaţia lui era încă în picioare, și fiindcă a- 
veam nevoie de el ca să dea sfaturi succesorului său “!!!! 

O voce din asistență: — „E adevărat că Carp a prevenit pe italieni, 
prin scrisoare despre defectul motoarelor?“ 

Irimescu: „A scris o scrisoare în acest sens șefului misiunii însărci- 
nată cu primirea avioanelor în Italia“. 

În rezumat, Irimescu n-a convins pe nimeni. Mi se spune că cel mai 
înverșunat împotriva lui Carp e Regele. Nu mă miră, căci așa cășună oa- 
menii fără voinţă, pe câte un nenorocit ce nu se poate apăra. 

Dar în afacerea Carp, nu-şi va putea juca mendrele. 


7 februarie. Zilele acestea au circulat tot felul de liste ministeriale, 
în vederea schimbării pe care toată lumea o așteaptă, liste care mai de 
care fanteziste. Pe mai multe din ele figuram ca ministru de Externe și 
despre această înaltă demnitate ce mi s-ar rezerva s-a vorbit mai ales la 
Ministerul de Externe. Cum a aflat Antoine Bibescu de așa ceva s-a re- 
pezit la telefon și a întrebat pe nevastă-mea: „Pot să vin să dejunez la 
voi?“ Nevastă-mea i-a răspuns că da, dar l-a prevenit că mai aveam alte 
12 persoane pofiite. Antoine a găsit că era prea multă lume „ca să stea 
de vorbă“, și a cerut voie să vină după masă. Se vede însă că între timp 
s-a informat, şi-a dat seama că zvonurile erau fără temei, și n-a mai 
venit. Ce lichea! 


Încetul cu încetul se formează o nouă disidenţă liberală în jurul gru- 
pului H și a lui Bejan şi Ghiaţă. Din Partidul Liberal au mai demisionat 
și Tache Slăvescu de la Teleorman și Șerban Răducanu de la Brăila. 
Moralmente nu e nici o pagubă pentru partid, dar amândoi erau buni 
electori. Cuvântul de azi crede a ști că în curând vor pleca și Tătărescu 
și Inculeţ, pentru a se pune în fruntea disidenţei. Cred că Cuvântul exa- 
gerează, deși simpatiile dintre cei doi şmecheri și noua grupare nu sunt 
de tăgăduit. 


Lumea face mare haz de o istorioară care se povestește de câteva zi- 
le: într-un compartiment de tren a intrat un controlor să revizuiască bi- 
letele; s-a adresat întâi unui lăncier Cuzist, care în loc de bilet i-a răs- 
puns trufaș: „izbândă!“ — apoi unui jidan sfrijit care i-a întins o mone- 

T 
dă de o sută de lei și i-a susurat la ureche: „Dobândă“ — în fine unui 
Gardist, care n-a mai așteptat ca controlorul să-și termine cererea şi i-a 
luat suta de lei din mână cu cuvintele: „Totul pentru Țară!“ Istorioara 
dovedeşte că românii se cunosc pe ei înșiși și că știu să se judece, cu un 
grăunte chiar de ironie. 


ÎN i 
Și Averescu s-a hotărât să se abţină de la alegeri. Partidul Poporului 
şi-a întrunit ieri congresul la „Liedertafel“ și a respins cartelul cu Gu- 
vernul pe motiv că n-a putut obţine de la Goga asigurările programa- 
tice pe care le cerea rr în realitate fiindcă i s-au oferit 6 locuri și că se 
băteau oamenii pe ele. 


Amicul Goga i-a tras un interviu în Vọlkischer-Begbgchter, oficio- 
sul prietenului Hitler. Tavi vorbește nemților de demnitate naţională 
care nu poate tolera amestecul politicii externe în cea internă, și mai 
întinde și o ramură de măslin ungurilor de dincolo și de dincoace de 
graniţă. Literatură, şi din nefericire literatură mediocră. 


Pe ziua de ieri (duminică) au fost uciși de jandarmi doi legionari, în 
judeţul Ilfov, unul la Măineasca și altul la Maia — iar răniți, şi grav ră- 
niţi au fost mai mulți. Au fost și bătăi și capete sparte mm dar fără morți 
— la Băneasa și la Buftea, unde s-au ciocnit național-țărăniștii cu „lăn- 
cierii“ lui Guza-Vodă. Çe o fi fost în restul țării nu se știe încă. 

De unde până azi n-a fost îngăduit ziarelor să scrie un cuvânt despre 
ciocnirile electorale, azi-dimineaţă ziarele sunt pline cu cele întâmplate 
ieri; cenzura a lăsat să treacă tot. Q dovadă mai mult că zăpăceala dom- 
neşte în sânul Guvernului. Pe lângă amănuntele pe care le-a putut adu- 
na fiecare, jurnalele publică comunicatele lui Zelea Codreanu și ra- 
poartele Jandarmeriei și ale Poliţiei, și publică nu numai rapoartele re- 
lative la cele întâmplate ieri în Ilfov, dar încă și pe cel privitor la cioc- 
pirea de la Ploiești din 3 februarie, ciocnire asupra căreia presa a fost 
silită să păstreze o tăcere desăvârșită. Comunicatele lui Zelea Godrea- 
nu sunt sobre, cu multă ţinută și se mărginesc să aducă la cunoștința 
opiniei publice faptele așa cum s-au întâmplat, şi neprovocata asasina- 
re a celor doi legionari. 

În ce priveşte rapoartele ticluite la Ministerul de Interne e de nepri- 
ceput cum un Guvern care posedă două condeie ca al lui Goga și al lui 
[lodoș să se fi mulţumit cu două „compoziţiuni“ atât de tâmpite. Dacă 
ar fi să ne luăm după ele, joi seara la Ploiești, gardiștii s-au mărginit să 

facă o plimbare prin oraş, sub părinteasca ocrotire a stăpânirii. Despre 
morţi sau răniţi, nici pomeneală. Nici pomeneală de asemeni despre 
așa ceva, ieri, în Ilfov. Raportul spune că legionarii au fost somaţi să se 
oprească şi că, deoarece nu s-au oprit, jandarmii au tras în cauciucurile 
camionetelor. Ar fi aflat mai târziu, că într-una din camionete care s-a 
înapoiat la București s-ar fi găsit un mort! Şi Jandarmeria cere Poliţiei 
Capitalei să facă cercetări şi să constate faptul, ca să se știe dacă e 
cazul să se facă o anchetă în județ! 

Te pomeneșşti că s-o fi sinucis omul, plictisit de dezamăgirile vieţii! 
Numai că mortul „găsit“, după eleganta expresie a onorabilei Jandarme- 
rii, erau doi. Căci până seara a murit la spitalul Colentina, în afară de stu- 
dentul Nija ucis la Măineasca şi studentul Popescu grav rănit la Maia. 

O lume nebună s-a perindat pe la sediul gardiștilor în str. Imprimeri- 
ei (Casa Zizi Cantacuzino). Evenimente ca cele de ieri aduc apa la moa- 
ră gardiştilor, mai mult decât orice altă propagandă. Şi ziua de ieri a 
fost abia prima duminică a campaniei electorale. 

Ziarele anunţă cum Căpitanul și-a convocat Senatul Legionar (mi se 
pare că aşa îi zice) pentru a revizui atitudinea mișcării față de Guvern. 
Nu cred că pentru a revizui această atitudine, ci pentru a încerca să o în- 
tărească. Principalul obiectiv al Gărzii de Fier e să ajungă la alegeri. 
Ea este astăzi singura formaţiune politică care are interes să ajungă la 
alegeri, pentru că e singura în stare să înregistreze un adevărat succes 
în faţa urnelor. Ca să ajungă în faţa lor însă, trebuie mai întâi ca alege- 
rile să aibe loc şi al doilea ca Partidul Totul pentru Țară să nu fie scos 
din luptă. De aci ordinele stricte de a nu provoca nici o violență date de 
Zelea legionarilor săi. E evident că la prima violență constatată pe so- 
coteala Totului pentru Țară, partidul va fi dizolvat, şi lista lui scoasă de 
pe buletinele de vot. Zelea Codreanu înghite tot, numai să evite această 
lovitură, lovitură cu atât mai teribilă cu cât va fi dată mai aproape de 
termenul din urmă pentru depunerea candidaturilor. Numai că Zelea 
Codreanu începe să fie depășit de curentul lui şi nu-și mai poate ţine 
partizanii în frâu și în pasivitate. Convocarea forurilor sale Statutare e fă- 
cută în nădejea că Căpitanul va găsi într-însele un sprijin pentru atitu- 
dinea cuminte pe care a adoptat-o şi a menţinut-o până acum. 


Văzut azi-dimineaţă, lung, pe Maniu. M-am dus la el, la Athen&e Pa- 
lace, unde nu-l mai văzusem de ani şi ani de zile. L-am găsit în aceeași 
odaie goală, fără o carte, fără o revistă, fără nimic personal. Aceeași 
valiză mică pentru două cămăși și manșetele de celuloid, ca acum 15 

ani. Un singur lucru în plus: un aparat de radio, și, la începutul conser- 
vației noastre cel puțin — Mihai Popovici. 

În urma însărcinării pe care mi-o luasem față de dânsul, acum opt 
zile, îi datoram rezultatul vizitei mele la Dinu Brătianu. Se vede că a- 
flase deja prin dr Lupu, că dispoziţiile d-lui Dinu erau negative cu pri- 
vire la un demers comun, căci mi-a mărturisit că trimisese deja sâmbă- 
tă seară, alaltăieri, un memoriu Regelui, semnat numai de dânsul, me- 
moriu din care reieșea că stabilirea unui regim totalitar în România ar 
fi însemnat o nenorocire. O dictatură de dreapta ar provoca o imediată 
imixtiune a Rusiei în afacerile noastre, în indiferența Franţei și a An- 
gliei, tot așa precum o dictatură de stânga ar determina o intervenție 
germană și poate şi polonă. Memoriul conchidea la o repede revenire la 
metodele constituționale şi Partidul Naţional-Țărănesc se declara gata 
să-şi asume singur răspunderea situaţiei şi în alegeri, să dobândească 
40% din voturi, chiar împotriva Gărzii de Fier. 

Din această a treia a mea conversaţie din astă iarnă cu Maniu, în ca- 
re am atins toate punctele politice în legătură cu situaţia de azi, rezultă 
cam următoarele: 

1) Ca și Dinu Brătianu, Maniu socotește că pericolul viitoarelor ale- 
geri e mare și că din ele poate ieși o mișcare agrară mai gravă ca cea 
din 1907, fiindcă oamenii au devenit mult mai întreprinzători şi fiindcă 
nu se ştie ce va face Armata. 

2) Ca şi Dinu Brătianu, Maniu e pentru amânarea alegerilor, numai 
că dânsul nu e pentru o amânare sine die ca şeful liberalilor, ci pentru o 
amânare de o lună sau două, până după semănatul porumbului (aceasta 
bineînţeles în cazul formării unui Minister naţional-țărănist). 

3) Maniu n-ar admite reînnoirea Camerelor alese în decembrie, și n-ar 
consimțţi să dea împreună cu liberalii în acest caz, sprijinul său unui Gu- 
verm în care forțamente influenţa liberalilor ar fi precumpănitoare (chiar 
în momente aproape disperate rivalitatea de partid nu-și pierde dreptu- 
rile). 

4) Maniu propune ca soluţie salvatoare un Guvern național-țărănesc, 
nu un Guvern Maniu, şi socotește că cel mai indicat ar fi Mihalache ca 
să-l prezideze. Dânsul, Maniu, stă neclintit pe poziţia care a adoptat-o: 
nici un contact oficial cu Regele până ce Majestatea Sa nu se desparte 
de d-na Lupescu și de Camarilă. Cu d-na Lupescu și cu Camarila în 
coaste nu se poate guverna. „Am încercat-o de două ori, domnule Ar- 
getoianu, și ar fi curată prostie din partea mea să o încerc o a treia oară. 
Majestatea Sa a trimis de mai multe ori la mine ca să apar în câte o ce- 

remonie publică, la Alba Iulia, la Sinaia etc. Regele ar fi dat astfel pu- 
blicului spectacolul unei împăcări cu modesta mea persoană și eu aș fi 
trecut ca un pocăit față de ideile și de sentimentele pe care le reprezen- 
tam. Am refuzat. Eu n-am să mă împac cu Majestatea Sa fiindcă nu sun“ 
certat cu dânsa. Eu sunt un servitor devotat și prea plecat al Coroanei ş! 
al Regelui, numai că oficial, sau ca ministru nu am ce căuta în preajma 
Regelui cât timp Regele e jucăria unei oculte corupte. Dacă Regele vrea 
să mă vadă, nu oficial și în public, dar într-o audienţă privată, să mi-o 
spună şi eu voi cere imediat o audienţă în care, foarte respectuos și po- 
liticos voi expune punctul meu de vedere. Prin rolul politic pe care l-am 
jucat în alipirea Ardealului cu patria-mamă, socotesc că mi-am îndepli- 
nit datoria faţă de ţară și de frații mei, și atât îmi ajunge ca să las după 
mine un nume onorabil. Nu mai am nici o ambiţie. Dacă mai pot aduce 
un serviciu ţării și Regelui, bine. Dacă nu, iar bine. Eu petrec de minu- 
ne la Bădăcini. Am primit acum președinția partidului din nou, fiindcă 
mi s-a impus. Eu aș părăsi-o chiar mâine cu dragă inimă. Domnule Ar- 
getoianu, nici o forță din lume nu mă va putea constrânge să mai pri- 
mesc o situaţie oficială câtă vreme d-na Lupescu și Camarila ei vor fi în 
preajma Regelui!“ 

Și cum eu îi pusesem întrebarea dacă, în cazul unei audienţe ale me- 
le la Rege, m-aș putea angaja să-l împac cu Suveranul, Maniu a conti- 
nuat: „Dacă vedeţi pe Rege, nu cumva să-i vorbiţi de d-na Lupescu. Ci- 
ne-i vorbește de d-na Lupescu se strică cu el. Noi avem nevoie ca d-ta 
(şi aci un nesfârșit elogiu al multiplelor mele însușiri, de mi-a fost scâr- 
bă!) să fii bine cu Regele. Despre d-na Lupescu, lăsați-mă să-i vorbesc 
eu, dacă voi ajunge odată să mai stau de vorbă cu dânsul. Eu nu pot să 
mă stric mai mult cu dânsul decât sunt! Dvs spuneţi numai atât Rege- 
lui: «Ar fi bine Majestate cu să staţi de vorbă cu Maniu; faceți-i un semn 
că vine numaidecât», restul lăsaţi-l pe mine!“ Şiret mai e dl prezident, 
nu vrea să amestece pe nimeni în raporturile sale cu Regele. Și bine fa- 
ce. Eu, chiar dacă m-ar fi rugat, tot nu m-ași fi amestecat, și întrebarea 
mea nu avusese decât un scop: să văd ce răspunde. Și am văzut. 

5) Părerea lui Maniu e să cer și eu numaidecât o audiență, și pentru 
amânarea alegerilor ar fi bine să-i ceară câte una și Averescu și lunian. 

Am părăsit pe Maniu cam nedumerit asupra adevăratelor sale inten- 
ţii. Vrea amânarea alegerilor și să ajungă la Guvern. Caută să se slujeas- 
că de toată lumea pentru partea întâi a planului său, convins că va putea 
duce singur la bun sfârșit partea a doua. 

Cred că se înșală. Convingerea mea e că Regele nu va schimba Gu- 
vernul Goga decât pentru un regim de dictatură personală. Vrea alege- 

rile fiindcă știe că vor încurca toate firele, că vor da o victorie reală 
sau cel puțin una morală Gărzii de Fier şi o justificare, ca consecinţă, 
pentru un regim de dictatură, față de Puterile democratice aliate. Aces- 
te Puteri ar încuraja chiar o dictatură a Regelui împotriva unui regim 
legionar de doctrină fascistă, înăuntru, și de simpatii germane, în afa- 
ră. Majestatea Sa se joacă cu focul. Umblând după o dictatură „apro- 
bată“ de toată lumea, să nu dea peste o revoluţie și peste o curăţire ge- 
nerală. Repet: o dictatură nu se poate întemeia pe imoralitate și pe o to- 
tală impopularitate. Alegerile viitoare vor însemna o astfel de înstăpâ- 
nire morală asupra ţării, a Gărzii de Fier — încât împotriva ei nu va fi 
nimic de făcut. 

Voi mai cumpăni dacă voi cere, zilele astea, sau nu, o audiență Re- 
gelui. Să nu-mi pierd timpul degeaba. 


8 februarie. Încă un interviu al Regelui! Mai bine ar vorbi mai puţin 
ca să-și susțină prostiile și s-ar strădui să le dreagă! De data asta n-a mai 
vorbit unui simplu gazetar, ci A.S.S. Prințului de Rohan, care publică 
conversaţia în Berliner Tagblatt. lar chestiunea ovreiască și iar educa- 
ţia tineretululi (în ce scop?). În plus o tartină asupra raporturilor noas- 
tre cu Germania. După ce constată că relaţiile noastre cu Germania s-au 
dezvoltat mult în ultima vreme, Majestatea Sa își exprimă intenţia de a 
strânge și mai mult legăturile dintre ambele țări. În interviul acesta, ca 
Și în celelalte dealtiminteri, Regele apare ca adevăratul șef și conducă- 
tor al Guvernului. O vădită intenţie în această atitudine, pentru pregăti- 
rea opiniei publice străine față de proiectele pe care Suveranul nostru 
paţe hotărât să le aducă în curând la îndeplinire. Numai că acest „în cu- 
rând“ e azi egal cu un „prea târziu“... 


Cafeneaua „Corso“ a fost devastată ieri pe la orele 7 seara. S-au spart 
geamurile și s-a încins o bătaie. Nici morţi, nici răniți — numai câţiva 
loviți cu bastoanele peste cap. 

Bătaie cu răniri și ucideri la Ploiești, devastarea Adjudului, devasta- 
rea Moineștilor, bătaia avocaţilor în Palatul de Justiţie, bătăi pe străzile 
Cernăuţiului, omoruri și răniri în Ilfov, devastare a cafenele „Corso“ 
— iată bilanţul a mai puţin de 8 zile, sub pașnica guvernare a d-lor Go- 
ga și Cuza, oamenii de încredere ai gloriosului nostru Rege Carol II. 

Alecu Rioșeanu, care sosește din Bucovina îmi povestește că deși 
era în uniformă de colonel, a fost oprit între Storojineţ și Cernăuţi de o 
serie de posturi de lăncieri, cu svastica la braţ, și că a fost silit să se le- 
gitimeze. Era încă furios povestind ce i se întâmplase. Sosit la Cernăuţi 

a văzut învălmășeală pe strata Iancu Flondor. Haimanale cu svastică 
băteau o cucoană, dana Tarnoschi, pe care o luaseră drept o ovreică. Un 
procuror care trecuse pe acolo și cunoștea pe dana Tarnoschi, interve- 
nise și mâncase bătaie și dânsul. Când a sosit Rioşanu în mijlocul muls 
țimii, scandalul se sfârșise. Comandantul Diviziei, generalul X, cu care 
a putut sta de vorbă isa spus că Robu taie și spâpzură, că nu vrea să ştie 
de nimeni, nici chiar de Armată și se intitulează „prefect al Cernăuţilor 
şi ministru al Basarabiei!“ 

Căci are pretenţii să dea porunci și în Basarabia. 

Şoneriu care vine de la Herţa, povestește că în Dorohoi domneşte 
teroarea. Din Botoșani îmi povestește același lucru Stoeanovici. Acolo 
oamenii au intrat în păduri, taie și duc lemnele la oraş. Îmi citează cas 
zul pădurilor lui Goilav și lui Nicu Mavrocordat, cunoscute de dânsul. 

Rădulescu„Găulea, care vine de la Craiova, îmi spune că și în Dolj, 
la Poiana, au fost împușcați dumjnică doi gardiști. 

Alături de toate aceste excese cuzistosguvernamentale vin ştiri din 
toate judeţele despre nemaipomenita creştere a curentului Gărzii de Fier. 
Nu mai sunt majorităţi, la ţară, sunt adevărate unanimităţi. Cu acest 
formidabil curent şi cu neîngrădita hotărâre de fraudă și de violență a 
Guvernului, mă întreb ce vor da alegerile, dacă din nenorocire vom a- 
junge până la ele! 

i 

Cadavrul gardistului Mija, asasinat duminică a fost furat de Poliţie 
și îngropat clandestin. Cadavrul era expus la sediul legionar, în strada 
Imprimeriei, ieri către seară a venit un comisar de poliţie și un chestor și 
au cerut cadavrul ca să se facă la Morgă autopsia legală. Chestorul șisa 
adat cuvântul că după autopsie corpul neînsuflețitului Mija va fi readus 
la Sediu. Căpitanul a consimțit la ridicarea corpului, și ridicat a rămas! 
Cu tot cuvântul „de onoare“ dat de chestor, cadavrul în loc să fie restis 
tuit legionarilor care proiectaseră o înmormântare solemnă în felul în- 
mormântării lui Moţa şi Marin, a fost îngropat pe ascuns. Căpitanul și 
legionarii sunt furioși. 


Dinu Brătianu a dat un interviu prin care ia poziţie împotriva Gărzii 
de Fier, pe care o atacă cu violenţă. Acuză Garda de a fi strâns în rân- 
durile ei toată plegyg țării, de a nu avea nici un program și de a semăna 
anarhia. Omul vorbeşte cu ură, și mai vrea probabil să arunce și o pia- 
tră în grădina lui Tătărescu, care 4 ani de zile nu a luat nici o măsură 
serioasă împotriva Mișcării Legionare. Cu prilejul întrevederii noastre 

de sâmbătă mi-am dat seama cât de încordate sunt sentimentele lui Di- 
nu faţă de dl Guţă, când mi-a spus: „Dacă Regele își încurcă caii, vina 
este a lui Tătărescu, fiindcă nu i-a spus niciodată nu. Platitudinea lui 
Tătărescu trece toate închipuirile. Când îl chem să-i spun ceva, nici nu 
mă lasă să vorbesc, îmi ghicește gândul și de la primul cuvânt mă în- 
tâmpină cu un: dă-mi voie mie, şi propune el ceea ce voiam eu să-i pro- 
pun! Apoi dacă cu mine face așa, ce trebuie să fi fost cu Regele!“ 


Consilierul Legaţiei ruseşti, Butenko, a dispărut de 48 de ore. Dis- 
pariţia lui se ţine secretă şi ziarele nu suflă un cuvânt. Guvernul e foar- 
te plictisit, temându-se de un conflict cu Sovietele, care numai bine nu 
sunt dispuse față de România. Butenko era membru al GPU-ului și sunt 

” temeri de o tentativă de răzbunare a ruşilor albi. Poliţia e în cercetare, 
dar până acum nu s-a dat de urma diplomatului-poliţist. 

În logoreea lui electorală din ultima vreme Iorga ar fi spus că Roma 
nu s-a putut scăpa de -Catilina până nu l-a ucis și a mai povestit că în 
Canadă când o sanie e atacată de câini sălbatici, călătorii nu se pot scă- 
pa de banda urlătoare până nu coboară pe „șeful“ sau „conducătorul“ 
ei. Aceste amabilităţi erau bineînţeles la adresa Gărzii de Fier și a lui 
Codreanu. Nae Ionescu în Cuvântul de azi, într-un articol sever acuză 
pe Iorga de a fi asasinat pe cei doi legionari căzuţi duminică. Cu o serie 
de amabilităţi la adresa domnului Profesor. Se zice că din cauza acestui 
articol Cuvântul va fi suspendat din nou. 


Cuvântul de ieri provestește în reportajul său politic, o sumă de ba- 
zaconii cu privire la întrevederile mele cu Dinu Brătianu şi cu Maniu. 
Cum că aș fi fost însărcinat de Brătianu să negociez cu Maniu alcă- 
tuirea unui front comun împotriva Gărzii de Fier, şi că Maniu m-ar fi 
refuzat!!! 

De Vecchi îmi trimite vorbă prin Radian că e dezolat de prostiile 
strecurate în gazetă, în această privinţă, fără ştirea sa sau a lui Nae Io- 
nescu şi că e gata să publice o dezminţire. Am răspuns că nu e nevoie 
de nici o dezminţire, căci n-aveam obiceiul să dau dezminţiri de câte 
ori se pune o informaţie inexactă în legătură cu numele meu. Aș pierde 
prea mult timp... 


Cu toate ştirile contradictorii pare că mergem spre o definitivă lichi- 
dare a regimului. Doamne ajută! Că așa rușine n-a mai păţit ţara româ- 

nească! Din izvor cu totul sigur! aflu că aseară târziu Armand Călines- 
cu și-a dat demisia, pe care a înmânat-o lui Urdăreanu ca să o remită Re- 
gelui, în loc să o dea lui Goga. Urdăreanu a sfătuit pe Călinescu să şi-o 
retragă și să stea la locul lui până la sfârșit. În nădejdea că acest sfârşit 
va veni repede, Călinescu a consimțit să-și lase pentru moment demisia 
în suspensie. Călinescu a demisionat sub pretext că e sabotat în îndepli- 
nirea funcțiunilor sale în sânul însăși al Guvernului și al Partidului Na- 
țional-Creştin. Așa cum s-au îndrumat lucrurile, dânsul nu mai poate 
răspunde de alegeri. E sabotat de cuziști care comit în Moldova, Buco- 
vina și Basarabia excese nemaipomenite. Jefuiesc târgurile, fură tot ce 
găsesc. prin prăvăliile oamenilor, insultă şi bat lumea. E interesant că o 
mărturiseşte însăși ministrul de Interne. În mai multe târguri din Mol- 
dova, au aliniat pe ovrei de-a lungul trotuarului, i-au pus în genunchi și 
au urinat pe capul lor, ba uneori au slobozit chiar materii fecale?. E sa- 
botat de Jandarmerie care nu poate executa ordinile primite, jumătate 
din jandarmi fiind afiliați Gărzii de Fier. 

E sabotat în fine de însuși Gavrilă Marinescu, pe care Călinescu îl a- 
cuză că a înscenat devastarea de la „Corso“, ca să precipite răsturnarea 
Guvernului și să facă astfel pe plac Regelui(?). În asemenea condiţii, Că- 
linescu afirma azi-noapte la Ministerul de Interne că nu poate continua. 
Își pierde tot timpul cu „paza ordinei“ şi nu poate consacra „alegerilor“ 
timpul necesar. După spusele lui Gh. K. care asista la scenă, Călinescu 
era fiert de tot şi aproape plângea: „Ce mă fac eu după ce voi demisio- 
na? Trebuie să plec în străinătate, căci aci mă omoară gardiștii! Și cu ce 
am să trăiesc! A furisit ceasul în care m-am băgat în încurcătura asta!“ 

Din acelaşi izvor aflu că ar fi demisionat și Gigurtu care nu se poate 
înțelege cu Cuza pe chestiile privitoare la marea Industrie. lar cu gene- 
ralul Antonescu lucrurile nu stau mai bine de când a curs sângele gardiş- 
tilor, a cărui răspundere generalul nu vrea să o poarte deloc. Și dânsul e 
de părere că nu se poate merge în alegeri. Şi în tot cazul persistă a nu 
lăsa Armata să se amestece în operaţiunile de ordine și în cele electo- 
rale — dând astfel încă un pretext de nemulțumire lui Armand Căli- 
nescu, care vede toate pricinile insuccesului său afară de două: abjecţia 
cauzei pe care o slujeşte și incapacitatea sa personală. 

Situaţia Guvernului trebuie în tot cazul să se lămurească în cursul 
săptămânii acesteia. 


l Prin agenţii noștri din poliţie, din care unul lucrează în preajma imediată a mini- 
strului de Interne. 
2 Rapoartele sosite la Ministerul de Interne. 

9 februarie. Nevastă-mea a fost ieri la Regina Maria. Era întinsă pe 
„Chaise-longue“, n-o văzuse de astă-toamnă, dar a găsit-o neschimbată. 
A avut două hemoragii rectale, la 30 decembrie şi la 4 ianuarie. Ciuda- 
tă boală! Se vorbeşte de ciroză a ficatului, dar hemoragiile sunt carac- 
teristice tumorilor intestinale. Pe de altă parte faptul că nu slăbește, că 
de atâta vreme de când e bolnavă nu prezintă nici un semn de cașexie 
pledează împotriva ipotezei unui neoplasm. Mai e și luecohemia... 

Regina, povesteşte nevastă-mea, pare foarte îngrijorată de situaţie, 
despre care dealtminteri mărturisește că nu știe decât ce i se spune. De- 
ploră pe Carol că n-are un sfetnic în intimitatea sa.. Foarte excitată îm- 
potriva lui Urdăreanu a cărui influență e mai mare ca oricând. Regina 
nu-l poate suferi, de asemenea nici Voievodul Mihai. Urdăreanu a tri- 
mis (cu învoirea Regelui, nu încape îndoială) o circulară tuturor demni- 
tarilor Curţii prin care îi obligă să nu ceară audiență Regelui decât prin 
mijlocierea lui. A trimis-o și lui Balif, vechiul om de încredere al Fa- 
miliei Regale, care până acum intra la Rege cum vrea și când vrea. 
Balif e indignat! E indignată și Regina. 

Regina pleacă în curând la Meran, însoţită de doctorul Mante, care 
se bucură pentru moment de toată încrederea ei. 


Butenko, însărcinatul cu afaceri sovietic continuă să fie de negăsit. 
Toată Siguranţa şi tot Parchetul sunt mobilizați, dar totul până acum în 
zadar. De duminică seara ora 8, nu se mai ştie nimic despre diplomatul 
rus. Ministerul de Externe a dat un comunicat, și presa a primit voie să 
discute faptul și să reproducă zvonurile care circulă în oraș. 


Fostul Consiliu Superior al Cooperaţiei s-a întrunit ieri într-o ședin- 
tă de protestare împotriva decretului-lege prin care analfabetul Ghiţes- 
cu Stan a desființat Cooperaţia și i-a șterpelit fondurile. O telegramă de 
protestare a fost trimisă Regelui, „primul cooperator din ţară“(???). 


Căminul şi Biserica românească din Ierusalim au fost terminate. 
După reproducerile din Universul, clădirile — mai ales biserica — par 
onorabile, ca stil și material întrebuințat. Rămâne să le umplem de pă- 
duchi — mai ales căminul. 


A murit la Atena (unde venise pentru căsătoria lui nepotu-său Paul) 


prințul Nicolae al Greciei, tatăl ducesei de Kent și principelui Paul al 
Iugoslaviei. A murit de arterioscleroză; era născut în ianuarie 1872. 

Om deștept şi simpatic, l-am cunoscut la Cotroceni, pe vremea Regelui 
Ferdinand. 


Ieri a circulat zvonul întăririi Guvernului prin „cooptarea“ vaidiș- 
tilor şi a lui Mironescu. Mironescu ar intra la Finanţe, Costică Angeles- 
cu guvernator la Banca Naţională (cu însărcinarea de a conduce de fapt 
şi Ministerul de Finanţe), şi Tilea ar fi trimis ca ministru la Londra! În 
ce ar întări această combinaţie Guvernul, mai ales în alegeri??? E pro- 
babil „o șagă“, cum zic moldovenii. 

După statistica noastră, România e o ţară fericită în care au dispărut 
şomerii. N-am mai avea decât 243, de unde în 1936 am mai avut 9 549. 
Floare la ureche, chiar 9 000, pe lângă cifrele ce reprezintă șomajul în 
alte țări. Astfel în Anglia sunt încă 1 499 292 muncitori fără lucru, în 
Germania 685 000, în Franţa 362 551, în Cehoslovacia 332 951, în El- 
veţia 71 000, în Polonia 262 000, în Suedia 12 000 — și așa mai depar- 
te. Şi ne mai plângem! 


Dinu Brătianu a fost primit ieri la ora 5 în audienţă, de Rege. N-am 
aflat încă cu ce impresie a ieșit. 


„Senatul“ Mișcării Legionare s-a întrunit aseară. După cum mă aștep- 
tam rezultatul ședinței n-a fost o înteţire a luptei, sau o declaraţie de 
război împotriva Guvernului. Comunicatul publicat în toate ziarele de 
azi-dimineaţă constată atitudinea Guvernului pe care legionarii nu vor 
uita-o dar faţă de care „Totul pentru ţară“ renunţa de azi înainte la ori- 
ce acţiune de propagandă electorală, ca să nu facă jocul adversarilor 
dinăuntru şi dinafară provocând ciocniri şi tulburări. Renunţând la 
propaganda zgomotoasă — căci cea tăcută şi ascunsă va continua mai 
departe — gardiștii nu pierd nimic. Curentul e făcut şi nu mai are ne- 
voie de nimic. Automobilele încărcate cu militanţi și împușcăturile ca- 
re le însoțeau făceau mai mult rău acestui curent, prin sate, căci înfrico- 
şau oamenii și îi rețineau de la vot. Măsura luată aseară a fost bine 
chibzuită. 

Hotărârea gardiștilor de a nu mai tulbura campania electorală va în-- 
tări în aparență Guvernul, care nu va mai avea omoruri de temut până 
în ziua alegerilor. În realitate însă, ea-i slăbeşte situaţia căci cu retrage- 
rea gardiştilor din luptă dispare și motivul care permitea autorităţilor să 
ţină calea oamenilor și să împiedice orice propagandă sub cuvânt că 

trebuie să împiedice pe cea subversivă. Bariere și baionete împotriva 
liberalilor şi țărăniştilor? Greu de justificat. Propaganda acestor două 
partide va câștiga o libertate de mișcări care se va traduce prin multe 
voturi luate Guvernului... iar inactivitatea legionarilor, care dealtmin- 
teri va fi numai aparentă, nu va păgubi pe aceștia de nici un vot. În cele 
din urmă, cel care va pierde va fi tot Guvernul. Lipsa Gărzii de Fier de 
pe câmpul de luptă, în campania electorală va încuraja însă, poate, pe 
Rege să meargă până la alegeri, şi asta va fi, cu atât mai rău cu cât în- 
frângerea Guvernului e acum și mai sigură. 


Ceea ce contribuie mai mult să zăpăcească spiritele e demagogia de 
voturi. Demagogie agrară nu fac reprezentanţii Gărzii de Fier, o fac pre- 
fecţii d-lor Goga și Călinescu, care făgăduiesc alegătorilor pământul 
proprietarilor. O face secătura de Ștefănescu Goiceanu(finul meu!) bom- 
bardat președinte al Uniunii Camerelor de Agricultură, ca recompensă 
pentru dizerţiunea lui de la Vaida, care trimite circulare prin judeţe in- 
vitând pe săteni să nu semneze contractele agricole fiindcă va veni o 
lege nouă mai favorabilă lor — o face putoarea de Gheorghe Cuza care 
făgăduiește până și ţoalele ovreilor, țăranilor. Păcătoşi a trebuit să fim 
ca să ne pedepsească Dumnezeu cu un astfel de Guvern! Mai bine ne 
copleșeau lăcustele... l 


Dejunul miliardarilor a avut astăzi pentru prima dată loc în noul lo- 
cal al Asociației din Calea Victoriei (palatul Reginei Elisabeta). Din 
cauza „conjuncturii“ ne-am abținut de la o inaugurare festivă. După ca- 
fea, m-am mărginit la un pahar în sănătatea Regelui (mi-au ieşit vor- 
bele din gât cu noduri!) și la altul în cinstea fondatorilor Asociației; am 
adăugat câteva cuvinte de nădejde pentru activitatea ei în noul cămin. 
Nicu Teodorescu a băut în cinstea mea, cu laude cam exagerate. Am 
răspuns că modestia mea era pusă la grea încercare; nu era dealtminteri 
pentru prima dată, și speram că nici pentru ultima! Au râs cu toții, și s-a 
terminat. 

Aranjat, dichisit, garnisit cu lume, localul mi-a părut mai puţin anost 
de cum se înfățișase gol. Cei prezenţi au fost încântați, ca și de masă. 

Toate ar fi fost bine dacă n-aș fi avut lângă mine pe Jean Th. Flo- 
rescu, invitat de Nicu Teodorescu. A trebuit să suport toate prostiile pe 
care le debita, și n-a tăcut tot timpul mesei. A întemeiat un nou partid, 
cu niște foști combatanți, care l-au proclamat șef. Dealtminteri mi-a și 
trimis o hârtie ca să-mi aducă acest mare fapt la cunoştinţă. 

Printre toate prostiile lui pe care mi le-a debitat, mi-a repetat și una 
de a lui Goga. Mergând zilele trecute pe la Președinția Consiliului a în- 
tâlnit pe dl Tavi care l-a apucat de un nasture și cu vocea fatidică i-a 
spus: „Dragă Jenică, peste 3 săptămâni voi fi stăpânul României!“ In- 
conștiență simplă, sau simplă megalomanie? 


După dejun, stat de vorbă cu Malaxa. Mi-a mărturisit că Regele e 
foarte preocupat de situaţie, „a cărei răspundere totală o are“ și că a- 
cum caută o soluţie. 

„Vântul suflă pentru d-ta, d-le Argetoianu. Regele nu te pierde din 
vedere“. ` 

— „Merçi pentru vânt! Așa mi-ai spus și rândul trecut, și vântul a a- 
dus pe Goga! Dealtminteri acum e prea târziu, nu mai e nimic de făcut!“ 

Am întrebat pe Malaxa dacă mai vede pe Rege. Mi-a spus că da. I-am 
făcut atunci o succintă expunere a tuturor nenorocirilor ce ne așteaptă 
dacă mergem în alegeri și dacă mai menţine Guvernul Goga. Mi-a pă- 
rut că a priceput, și mi-a făgăduit că va repeta tot Regelui. 

Mi-a făcut impresia că era și el destul de fiert, și cred că va vorbi — 
şi că a vorbit deja. 


Budurescu a fost la mine trimis de Tătărescu să-mi spună confiden- 
tial că el ar vrea să vin numaidecât la ei, dar că nu vrea Dinu, și că dacă 
nu vine el să mi-o spună este ca să nu-l bănuiască zisul Dinu că cons- 
piră împotriva lui. Am explicat lui Budurescu, şi l-am rugat să aducă 
lucrul şi la cunoștința lui Tătărescu, că niciodată nu m-am gândit să in- 
tru în Partidul Liberal, ci numai la posibilitatea unei colaborări even- 
tuale de Guvern. În sensul aceasta am vorbit și cu Dinu Brătianu. Dacă 
s-a spus mai mult, a fost vina intermediarilor prea zeloși. Rog pe Tătă- 
rescu să creadă că rămân şi acum pe același teren, și încă cu multe re- 
zerve. 

Despre audiența lui Brătianu de ieri Budurescu mi-a confirmat (du- 
pă ce a tratat pe Dinu de ramolit, ceea ce dovedește bunele relaţii dintre 
cele două grupări ale partidului), că „n-a dat nimic“. Regele a fost foar- 
te butonat, a mulțumit pentru informaţiile aduse și a spus că va aviza: 
„Am avut impresia că batem apa în piuă“ a încheiat Brătianu dând prie- 
tenilor săi seamă despre audiență. 

_ M-am hotărât şi eu să cer o audiență să-mi mai fac o dată datoria, 
deşi sunt convins că e degeaba. Cine știe de unde sare iepurele? Poate 

că cel puţin în ceasul al 14-lea va urma sfaturile mele. Să încercăm să 
mai scăpăm mobilele cel puţin, căci casa pare că s-a dus... 


Câţi mai sunt şi în ţara asta, loviți cu leuca! Primesc o fițuică, 4 pa- 
gini în 4 intitulate Sic Cogito---, revistă periodică lunară, director: dr 
Victor Corbul, medic-colonel în retragere. Fiţuica poartă data: ianua- 
rie 1938, anul VIII. Cele 4 pagini sunt pline de inepţii, din care unele în 
versuri. Și de opt ani dl doctor colonel scrie mereu, căci un „nota bene“ 
ne informează că „toată revista fiind scrisul meu (sic), articolele nu sunt 
semnate o parte“, de opt ani dl colonel-doctor pisează lumea „gratuit“ 
cu proza și cu stihurile d-sale, și nu s-a găsit nimeni să-l împuște. Și nă- 
tângul ăsta a ajuns doctor şi colonel! Câţi oameni n-o fi trimis el pe lu- 
mea cealaltă? 


10 februarie. După ce a participat la o vânătoare prezidenţială la 
Bieloveţca, Regentul Horty a fost primit cu mare alai, şi cu însufleţire, 
“la Varșovia. Această prietenie a Poloniei umilite și schingiuite de ve- 
chiul regim antebelic cu Ungaria, beneficiara aceluiași regim și care nu 
aspiră decât la reîntronarea lui — n-are decât o singură explicaţie: Ce- 
hoslovacia. Polonia și Ungaria își dau mâna într-o ură comună. 


A.C. Şercală-Cuza și-a dat și el drumul în Vâlkischer-Beobachter. 
În interviul său de azi, după ce vorbește bineînţeles de chestiunea ovre- 
iască, și pe larg, dl ministru de Stat trece la politica externă și încheie 
acest capitol prin cuvintele: „Germania şi România trebuie să lupte cot 
la cot“. Ce zice M. Sa Regele despre această formulă? Dar dl Delbos? 


Pentru a nu știu câta oară, Vâlcovul e din nou sub apă. Inundaţiile 
au produs anul acesta mari pagube, mai ales de-a lungul Dunării. 


Butenko tot n-a fost găsit. Și nici măcar o urmă deși Cuvântul crede 
a şti că Butenko nu e Butenko, ci aviatorul Smirnov. Pentru ce Smir- 
nov ar fi devenit Butenko, și despre ce e cu Smirnov, zisa gazetă nu dă 
nici o explicaţie. 


Universul de azi cere darea afară a tuturor asistenţilor cu nume e- 
vreiesc sau străin de la Facultatea de Medicină. Sunt foarte puţini, sunt 
toți cetăţehi români. N-au oare oamenii aceştia dreptul să-și câștige o 
pâine? Asemenea excese de zel fac cel mai mare rău unei cauze simpa- 

tice. Naționalismul se va prăbuși, pe de o parte prin excesele de zel ale 
câtorva fanatici, pe de alta prin admiterea în primele rânduri ale mili- 
tanţilor săi, a celor mai scârboase elemente, repudiate de vechile parti- 
de. Un deplorabil efect a făcut din acest punct de vedere publicarea lis- 
tei nominale a Senatului Legionar cu prilejul ședinței de alaltăieri sea- 
ra. Printre senatorii lui Zelea Codreanu,-simpatizanţii mișcării au citit 
cu stupoare și cu descurajare numele mai multor escroci notorii și a câ- 
torva rable întâlnite în culoarele tuturor cluburilor de partid. 

Nu e destul că aproape toată presa ‘naționalistă se găseşte în mâinile 
unor oameni pe care-i pândeşte puşcăria? ~. 


Cuvântul a scăpat de suspendarg. Guvernul s-a mulțumit cu o serioa- 
să admonestare lui Nae Ionescu căriiia î-a atras atenţia asupra excese- 
lor sale de zel gardist. Nae Ionescu s-a supus, și numărul de azi aproa- 
pe nu mai pomenește de Garda de Fier, dar în schimb laudă Guvernul, 
ca și când ar apare pe spezele lui! Amicul Nae a sărit dincolo de cal! 

Acum câteva zile, Nae a scris un excelent articol în care da peste nas 
lui Iorga şi-l acuza de aţâţare la asasinat. În Neamul Românesc de asea- 
ră lorga îi răspunde, și răspunsul său nu e numai al unui paranoic, dar al 
unui curat dement, certat cu limba lui, cu bunul simţ și cu buna-cuviin- 
tă. Și așa o zdreanță mai joacă rol în biata noastră ţară! 


În articolul său de azi, menit să îmblânzească stăpânirea, Nae lones- 
cu susține că un lucru rămâne câștigat de pe urma Guvernului actual și 
anume impunerea „punctului de vedere românesc“ în politica noastră 
internă cât și în cea externă. E o adevărată aberaţie! „Punctul de vedere 
românesc“ n-a caracterizat decât prea mult, atât politica noastră internă 
cât și cea externă, de când România a ajuns stăpână pe destinul ei! Ele- 
mentele străine n-au jucat la noi rol prin presiunea lor directă, ci numai 
prin spiritul nostru de maimuţărie și câteodată prin platitudinea noastră 
înnăscută de orientali corciţi cu ţiganii. Spiritul de imitație și platitudi- 
nea sunt însă tocmai două caracteristici ale „punctului de vedere româ- 
nesc“. Nimeni, nici un străin nu ne-a împiedicat până acum să fim „oa- 
meni ridicaţi“ în toată puterea cuvântului, ci numai scăzutele noastre 
moralităţi individuale. Să avem azi curajul să spunem că dăm în jidani 
ca să le luăm bucata din gură, și să o mâncăm noi, și să lăsăm la o par- 
te pretenţioasele revendicări ale unui primat etnic pe care nimeni nu ni 
l-a contestat în ţara noastră. 

Milea vine din Ardeal și-mi povestește că pe acolo situaţia e cât se 
poate de îngrijorătoare. Cartelul Guvernului cu maghiarii a dezlănţuit 

din nou ura românimii împotriva minoritarilor. Conducătorii maghiari 
răspândesc prin toate satele știrea că Guvernul român s-a dat pe calea 
revizionismului, că s-a identificat cu politica axei Berlin-Roma, că în 
curând Berlinul iar va porunci în România, și că ei, maghiarii, vor fi iar 
stăpâni în Ardeal. Pe această temă fac maghiarii propaganda lor și in- 
vită pe ai lor, din fiecare sat, „să-și facă steaguri“ și să pornească la vot 
pentru Guvern, căci s-au schimbat lucrurile. Şi cum n-ar vorbi așa, când 
dl A.C. Cuza, după ce a spus corespondentului lui Völkischer Beobach- 
ter că trebuie să luptăm, Germania și noi cot la cot, a mai adăugat: „Mai 
treci pe la mine după alegeri, voi putea spune mai mult“? 

Pe lângă această demoralizare a elementelor românești datorată ali- 
anţei Guvernului cu cea mai semeaţă din minoritățile Ardealului, o ac- 
„ţiune de corupţie și de anarhizare își face drum la sate, îndrumată de au- 
torități. Banii și băutura se împart la fiecare răscruci. În judeţul Năsăud 
(circumscripţia electorală a lui Milea), prefectul a adus 12 000 kg de 
bumbac pe care le împarte femeilor pe credit, cu condiţia să jure că băr- 
baţii lor vor vota pentru Guvern. În toate pădurile Statului — și ale parti- 
cularilor — autorităţile au dat drumul vitelor, fără nici o grijă de lăstarul 
tânăr. Țărănimii, prefecţii și agenţii Guvernului, îi promit moșiile și pă- 
durile proprietarilor și aproape că şi casele locuite și obiectele din casă. 

O astfel de demagogie nu s-a mai dezlănţuit asupra Ardealului de 
mult. Parcă la noi, dincoace de Carpaţi e mai bine! 


De la gazeta ambulantă, adică de la Blumenfeld citire: 

Ghelmegeanu i-a spus: „Nu te mai ocupa de Guvern. Guvernul e 
căzut și alegerile nu se mai fac. Ocupă-te de Guvernul care vine și află 
ceva, căci asta e interesant. Avem impresia că formula Regelui n-ar fi 
tocmai cea care ne convine nouă“. 

DI Costinescu i-a afirmat și el că alegerile nu se mai fac și că Gu- 
vernul e căzut. A adăugat că nu ştie ce formulă va adopta Regele, dar 
ştie că Cancicov va fi ministru de Finanţe! Costinescu a mai povestit 
doctorului Kalman că Dinu Brătianu a fost patetic în audiența sa de marți 
și că la un moment ar fi spus Regelui: „Sire, îmi pare rău că nu sunt şi 
eu sub pământ ca fraţii mei și că am trăit destul ca să văd ţara mea pra- 
da anarhiei înăuntru și umilită în afară!“ 

Gavrilă Marinescu în fine ar fi confirmat aseară d-lui Scrutator știri- 
le precedente, afirmând și dânsul că alegerile nu se vor face și că Gu- 
vernul pleacă. La repetatele întrebări ale lui Blumenfeld, Gavrilă ar fi 
răspuns că nu ştie ce Guvern va veni, dar că crede că Mironescu ar a- 

vea multe şanse. Gavrilă a mai mărturisit lui Blumenfeld că toate ştirile 
le deținea de la Urdăreanu pe care îl văzuse și cu care vorbise lung alal- 
tăieri-seară. 

Ce e sigur, e că pe ziua de ieri, mai ales către seară, tot Bucureştiul 
era convins că ceasurile Guvernului Goga erau numărate. 


Legația Sovietică a redactat un comunicat destul de obraznic cu pri- 
vire la dispariţia lui Butenko, comunicat în care arăta că manifestații 
fasciste(??) au avut loc în fața Legaţiei în zilele din urmă, și pune dis- 
pariţia lui Butenko în legătură cu aceste manifestații. Cenzura a oprit 
publicarea acestui comunicat și bine a făcut. 


La Camera Comunelor, Eden, răspunzând unei interpelări pe chesti- 
unea ovreiască din România, a răspuns că Guvernul britanic are un 
punct de vedere bine stabilit în această chestiune, și că speră că în cu- 
rând situaţia se va ameliora și în Regatul Dunărean. 


11 februarie. De ieri după amiază trăiesc ca buimăcit, tâmpit de câ- 
te s-au întâmplat şi pe care nu le mai așteptam să se întâmple. 

Dejunasem la Georges Cantacuzino, unde mă cam enervasem din ca- 
uza platitudinii lui Antoine Bibescu faţă de Goga și Micescu. După de- 
jun, am luat-o spre cinematograful Scala, unde m-am dus să văd filmul 
„Napoleon și Contesa Walewska“ cu Greta Garbo. Abia intrasem, era 
ora 3 1/4 şi m-am pomenit cu un domn (ocupam un loc de margine, lân- 
gă culoar) susurându-mi la ureche în întuneric: „Domnule ministru, am 
să vă fac o comunicare din partea d-lui Mare Șambelan!“ — „Fă dom- 
nule!“ — „Nu pot aci, domnule ministru!“ În fine m-a scos afară, ca 
să-mi spună că „Domnul Mare Șambelan“ mă ruga să mă duc acasă și 
îndată ce ajung să-l chem la telefon ca să vină numaidecât la mine, căci 
avea să-mi facă o comunicare. Ca să trimită după mine până la cine- 
matograf, mi-am zis că trebuia să fie ceva grav; mi-am luat paltonul, 
m-am urcat într-un taximetru şi după câteva minute am avut plăcerea 
să aud la celălalt cap al firului pe dl Urdăreanu (Ernestică). Şi după alte 
15 minute să-l am lângă mine pe canapea. Până să vină mă tot întrebam 
cu ce va veni. Am crezut mai întâi că era în legătură cu audiența pe ca- 
re o cerusem în ajun prin Pangal. Mă întrebam dacă nu cumva, supărat 
de audiența lui Dinu Brătianu, Goga nu ceruse Regelui să nu mai pri- 
mească vedetele opoziţiei, ca să nu-și știrbească autoritatea în ajunul 
alegerilor — şi dacă nu cumva îmi trimitea pe Urdăreanu să-mi explice 

pentru ce nu mă putea primi. Dar o asemenea comunicare nu prezenta 
un caracter de urgenţă suficient ca să mă scoată din cinematograf. Tre- 
buia să fie altceva, dar ce? Să nu vină să-mi ceară să intru în Guvern, 
ca să-l întăresc? La acest gând era să-mi vină rău! şi mi-am pregătit, la 
orice întâmplare, răspunsul drastic pe care eram hotărât să-l dau. Dar şi 
ipoteza aceasta nu-mi părea prea probabilă. Mă tot trudeam să ghicesc 
rostul misiunii domnului Mare Șambelan, și nu izbuteam. La toate mă 
gândeam, numai la cea pentru care venea, nu! 

În fine a sosit, şi de la ușă m-a întâmpinat cu următoarele cuvinte: 
„Domnule ministru, situaţia e foarte gravă, Majestatea Sa s-a hotărât să 
adopte programul dvs şi să-l pună în aplicare!“ Mi s-a părut că n-am 
priceput bine, şi am avut senzaţia că mi se prăbușește tavanul pe cap! 
Prevederile mele se realizau punct cu punct: am spus într-adevăr tot- 
deauna că Regele se va ralia la programul meu prea târziu, când nu va 
mai fi nimic de făcut! 

Urdăreanu a început prin a-mi explica că Regele îl trimisese la mine 
fiindcă nu putea convoca „șefii de partide“ pentru a-i consulta asupra 
răsturnării regimului de partidel, dar că ținea să mă pună la curent cu ho- 
tărârile Majestății Sale. Dealtminteri, Majestatea Sa n-a avut această de- 
licată atenţie — spunea dl Mare Șambelan — decât pentru mine și pen- 
tru dl Iorga (Neculai). M-am arătat foarte măgulit și am ascultat mai 
departe. Urdăreanu mi-a expus atunci tot planul Regelui: suspendarea 
şi revizuirea Constituţiei (prin decret), suprimarea tuturor alegerilor, și 
chiar înainte de promulgarea noii Constituţii — suspendarea inamovi- 
bilității magistraturii, a statutului funcționarilor, a activității partidelor 
şi „punerea la punct“ a presei. Măsuri energice pentru depolitizarea ad- 
ministrației și pentru moralizarea vieții publice vor fi luate imediat ca 
să se taie iarba sub picioare curentului ce împinge lumea spre Garda de 
Fier. ` 

Urdăreanu m-a întrebat dacă eram mulțumit. I-am răspuns că desi- 
gur, dar că nu puteam să nu regret întârzierea pusă de Rege pentru a pă- 
şi pe calea cea bună, și l-am întrebat cum înțelegea Majestatea Sa să pro- 
cedeze „în practică“. Urdăreanu mi-a expus că Regele vrea să procede- 
ze în două etape: într-o primă etapă, un Guvern prezidat de Patriarh în 
care ar intra, dacă se poate, toți foştii președinți de Consiliu, fără porto- 


1 Am aflat pe urmă că primise totuşi, în afară de audiența de maiţi, în aceeași zi la 
ora 2, pe Dinu Brătianu! Îl chemase însă ca să-i ceară să nu se opună la intrarea d-lor dr 
Angelescu, Tătărescu şi g-ral Văitoianu în Guvern! 

foliu, iar portofoliile s-ar distribui după consideraţii de competenţă, în 
tot cazul nu după consideraţii politice sau de partid — într-o a doua 
etapă, un Guvern de muncă. Primul Guvern, de o durată foarte scurtă, 
ar avea un program limitat la măsurile revoluţionare: suspendarea Con- 
stituţiei, a alegerilor, a partidelor etc. pentru care Regele vrea girul foș- 
tilor președinți de Consiliu, pentru ca după aceea să nu mai poată pro- 
testa împotriva noului regim nici ei, nici partidele lor. Şi îi poftește fără 
portofoliu fiindcă altfel s-ar certa pe ele și nu s-ar înțelege. Și pune pe 
Patriarh să-i prezideze, tot ca să evite certurile și fiindcă șeful Bisericii 
e cât se poate de la locul lui în fruntea Ministerului după Guvern na- 
ţional-creștin! Am întrebat pe Urdăreanu: „Și când va începe «prima 
etapă?“ — „Chiar astă seară. Foştii primi-miniștrii sunt convocați 
chiar în cursul acestei după amiezi la Palat, din 8 câţi sunt!, 5 primesc, 
Regele o ştie deja...“ — „Și Iorga?“ — „Și Iorga. Întâi a refuzat, dar pe 
urmă a primit!“ 

Urdăreanu mi-a mai spus că Regele îl însărcinase să mă întrebe da- 
că, în caz când ar fi nevoie, aş primi şi eu un portofoliu. Regele ar pre- 
fera să mă rezerv pentru etapa a doua, și ar voi să facă cele două Gu- 
verne succesive cu elemente cu totul diferite şi n-ar vrea să mă com- 
promită (!!) în primul Guvern ca să nu-mi îngreuneze situaţia în cel de 
al doilea. Am rugat pe Urdăreanu să mulțumească Regelui pentru prie- 
tenia pe care mi-a arătat-o aducându-mi hotărârile sale la cunoștință, 
să-l felicite pentru aceste hotărâri și să-l asigure de tot concursul meu. 
I-am mărturisit însă că mă aflam într-un moment de descurajare poli- 
tică, că aș prefera în consecinţă și eu să nu particip la Guvern (fie întâ- 
iul, fie al doilea), dar că, de va fi necesar pentru ca întreprinderea să nu 
dea greş, voi primi „à mon coeur défendant“? orice portofoliu. Cred însă 
că, dacă ar trebui să ocup unul, cel mai nimerit pentru mine ar fi al Ex- 
ternelor“. „Dar cred — m-a întrerupt Urdăreanu — că Majestatea Sa l-a 
rezervat lui Micescu, de care a fost mulțumit!“ — „Ar fi cea mai mare 
greșeală. Mulţumit sau nu, e o chestiune de prezentare a celor întâm- 
plate la Praga, la Belgrad și la Geneva. Dar nu aci stă chestiunea. Noul 
regim trebuie să reprezinte şi din punctul de vedere extern— mai ales 
din punctul de vedere extern — o despărțire netă, o deosebire concre- 
tă, față de precedentul Guvern. Păstrarea aceluiași ministru de Externe, 
oricare ar fi convingerile și meritele lui, n-ar fi pricepută nici la Paris, 
nici la Londra. Sau ar fi chiar pricepută pe dos. Trebuie altceva și alt 


1 Afară de Goga (şi de Barbu Ştirbei). 
2 Literalmente — căci „inima“ nu merge! 

nume. Al meu ar suna cum trebuie == dar sunt și altele. În nici un caz 
Micescu... 

Am mai făcut lui Urdăreanu câteva recomandări de procedură, pe cas 
re și lexa notat cu interes, făgăduindusmi că va raporta întreaga noastră 
conversaţie Regelui. 

Pentru prima dată am vorbit mai serios cu Urdăreanu și trebuie săzi 
aduc mărturia că e inteligent, și mai ales pricepător; pricepe din ochi. 

Multă vreme după plecarea lui nsam putut săsmi revin în fire: cu 
toate câte mi le spusese dânsul, cu toate zbârnâiturile telefonului caresmi 
anunțau diferitele „chemări“ la Palat, tot nu„mi venea să cred într-un act 
de voinţă şi de ce voinţă, şi în ce disperată conjunctură! Mă aşteptam 
din moment în moment la o știre care să zădărnicească tot ce se întâma 
plase până atunci și la recăderea „veleitarului“ în brațele vechii sale stă, 
pâne, inerția. Naa fost însă așa, și evenimentele swau desfășurat în cons 
formitate cu o prevăzută dar neașteptată partitură. 

Regele a primit în tot cursul după amiezii pe d.d. foşti primisminișa 
trii Şi Ssa tocmit cu ei. Eu am stat în casă, pe de o parte fiindcă eram pus 
ţin obosit, pe de alta fiindcă au venit pe capul meu mai mulți din prietea 
nii mei politici, mobilizați prin știrile ce circulau pe piață, în jurul ches 
mărilor de la Palat. Pe la ora 6 1/2 a venit Blumenfeld: ştia tot, anume 
că Guvernul Goga era demisionar și că Mironescu forma noul Guvern. 
Izam spus că nu cred, și la întrebarea lui: atunci cine? isam răspuns râs 
zând: „Când ai să vezi, deşi eşti ovrei, ai Săaţi faci cruce!“ Nwa ghicit, şi 
a plecat de la mine convins că şeful noului Guvern era Mironescu. 

Am mâncat liniștit și singur. Pe la ora 9 şi ceva telefonul msa ches 
mat. Urdăreanu msa întrebat în numele Regelui dacă primesc Ministes 
rul de Industrie. „Trebuie?“ — „Trebuie“. — „În momentul în care Res 
gele încearcă să aplice programul meu, oricum ar fi, eu nu pot să nusi 
dau concursul meu, fie și numai până trece hopul, prin urmare da“. Urs 
dăreanu misa spus că Regele e foarte mulțumit (se vede că telefona 
chiar din cabinetul lui) și maa rugat să fiu la ora 11 1/2 la Palat, în frac, 
pentru jurământ. 

Cum nu mă îngrijisem de mașină căci nu prevedeam o chemare 
chiar în seara aceea, am telefonat lui Şoneriu să=l rog săsmi împrumute 
mașina lui. Şoneriu a venit să mă ia, la ora 11, dar a venit cu mașina lui 
Fulga, care spre marea mea mirare purta numărul B 725, pe când a mea 
poartă B 724. Superstiţios cum am cam rămas de pe timpul petrecerii 
mele în Italia, am văzut în această apropiere de numere un semn favos 
rabil pentru noua aventură în care mă băgam. 

Am sosit la Palat la ora 11,25. Deşi totul era luminat a giorno, deși 
nu mai lipseau decât 5 minute până la ora fatală, n-am găsit acolo decât 
pe Flondor (mareșalul), un aghiotant, un popă şi personalul de serviciu. 
În anticamere, pe scară, în imensa sală a Tronului, răsuna a vraişte. Cinci 
minute după mine soseşte și Patriarhul. Viitorul prim-ministru vine drept 
la mine şi mă întreabă: „Cine intră în Guvern?“ Capul meu! Soseşte şi 
mareșalul Averescu, ca scos dintr-un sicriu. Palid, ca şi când ar fi fost 
prost îmbălsămat, e îmbrăcat şi încălțat ca un cadavru, cu un frac ce nu 
'se mai potriveşte pe talia lui redusă, cu ghete ce nu mai îmbucă glezna 
piciorului și lasă ciorapii să se vadă prin împletitura găetanelor. N-are 
nici o decorație, ca morţii, și explică bolborosind că le-a trimis toate la 
Muzeul Militar, și n-a avut vreme să le ceară înapoi... 

În vremea asta, la etajul superior, la Rege, stafiile partidelor se toc- 
meau încă cu Suveranul. Noii miniștrii pe măsură ce erau aprobaţi, erau 
convocați, așa încât n-au ajuns toţi la Palat decât după orele 12. Văito- 
ianu a sosit cel din urmă. A fost sculat din pat, pricepuse convocarea la 
ora 11 1/2 pentru a doua zi dimineaţa! 

Şefii de partide s-au purtat prost. Din conversațiile avute de mine cu 
Dinu Brătianu și cu luliu Maniu — şi însemnate mai sus — rezultase 
că dânşii şi partidele lor erau gata (cu toată rezerva preferințelor lor) să 
sprijine orice formulă a Regelui, numai să-i scape de alegeri şi de Gar- 
da de Fier. După ce s-au văzut în siguranță, adică după ce Regele ceru- 
se lui Goga demisia și hotărâse implicit cel puţin amânarea alegerilor, 
domnii şefi de partide şi-au reluat curajul lor şi au recăzut în meschină- 
ria rivalităţii lor şi în mocirla preocupărilor de gaşcă. Drumul l-a des- 
chis Vaida, pretinzând că nu putea intra singur în Guvern fără a da o 
satisfacţie prietenilor săi. Regele convocase pe d.d. foşti prim-miniștrii 
nu ca să-i consulte ci ca să-i întrebe dacă primeau să-l ajute în înde- 
plinirea adevăratei lovituri de Stat pe care o hotărâse, şi pe care ar fi 
adus-o de altfel la îndeplinire și fără ajutorul lor. În principiu trebuiau 
să răspundă — vorba lui Tătărescu — printr-un da sau nu. Așa a făcut-o 
Averescu, care a răspuns da, și a cărui audienţă a durat 7 minute. Re- 
gele l-a luat în braţe, l-a sărutat și i-a spus: „Mareșalul trebuie să fie 
alături de Regele său în momentele de primejdie!“ Mareșalul a răspuns 
da, şi toate au fost gata. Cele 7 minute au fost necesare nu pentru înţe- 
legere, care a durat un minut, ci pentru plimbarea de la ușă la biroul Re- 
gelui, şi înapoi. Pe Vaida, Regele nu l-a luat în brațe. În schimb a luat 
Vaida în brațe pe Voicu Niţescu ţiganul şi pe Costică Angelescu bul- 
garul, şi n-a mai fost chip să-l despartă cineva de dânşii. Plictisit, Re- 

gele a cedat, și a greșit, căci cum a aflat Dinu Brătianu că Vaida obţi- 
nuse doi miniștri pentru un președinte de Consiliu, a cerut numaidecât 
6 miniştri liberali pentru cei 3 foşti primi miniștri ai partidului (dr An- 
gelescu, g-ral Văitoianu, Guţă Tătărescu). În plus, dl Guţă a mai cerut 
personal pentru d-sa Ministerul de Externe. Până în cele din urmă (din 
urmă de tot, căci toate tratativele nu s-au terminat decât după ora 11 
1/2), nenea Dinu a obţinut trei miniștri (Cancicov, Costinescu și Ia- 
mandi) iar Tătărescu numai interimatul Externelor, şi aceasta încă fi- 
indcă Mironescu și Vaida s-au opus din răsputeri (ca și mine dealtmin- 
teri prin Urdăreanu) la numirea lui Micescu la Externe, căci Regele 
care nu se uită mai departe decât lungul nasului e pe de-a întregul fer- 
mecat de pușlamaua de Micescu, și nu vrea să se despartă de el. În cele 
din urmă şi-a dat seama de deplorabilul efect pe care l-ar fi produs în 
străinătate (Paris-Londra-Geneva) menţinerea ministrului de Externe al 
"Cabinetului Goga și a renunţat la prima lui idee, oferind lui Micescu — 
după sfatul meu — un loc de ministru fără portofoliu cu atribuţii de 
„Consilier juridic“ în elaborarea noilor legi, printre care și noua Con- 
stituţie. Micescu a refuzat însă declarând că nu primește să fie grefier, 
după ce a fost judecător. 

În fine după ora 12 s-a complectat Ministerul astfel: Președinția Con- 
siliului, Patriarhul; miniștri fără portofoliu următorii foști primi-miniș- 
tri în ordinea vechimii: mareșalul Averescu, generalul Văitoianu, Vai- 
da, Ghiţă Mironescu, Niculai Iorga, dr Angelescu, Guţă Tătărescul; la 
Interne Armand Călinescu, la Agricultură Ionescu-Sisești, la Comu- 
nicaţii Costică Angelescu, la Finanţe Cancicov, la Sănătate dr Costi- 
nescu, la Apărarea Naţională general Antonescu, la Muncă Voicu Ni- 
tescu, la Instrucție Victor lamandi(!) și la Comerţ și Industrie modesta 
mea persoană. Trei interimate: la Externe (Tătărescu), la Justiţie (Canci- 
cov) și la Culte (Iamandi). Iamandi fusese întâi numit la Culte, dar l-a 
refuzat Patriarhul cu care nu se avea bine de pe vreme Guvernului 
Tătărescu; de hatârul Patriarhului, Regele l-a trecut la Instrucție și i-a 
dat numai interimatul Cultelor. Căci Iamandi trebuia musai să fie mini- 
stru: supărat foc de fuziunea cu Gh. Brătianu ameninţa zilnic „partidul“ 
cu plecarea sa și Brătianu Dinu a vrut astfel să-l fixeze. lată încă o do- 
vadă de ce poate fi moralitatea de partid: plecarea unui Victor lamandi 
socotită ca o nenorocire publică?!! - 


1 Din foştii primi miniștri nu lipseau decât 3: Maniu fiindcă n-a primit din motive 


politice, Goga fiindcă n-a primit din motive estetice și Barbu Ştirbei fiindcă n-a fost 
poftit. 

Locul de la Justiţie a fost rezervat lui lunian care nu se afla în 
București și a fost chemat telegrafic din provincie. |n moment au fost 
miniștri și Gămărășescu și Poţârcă, și pe urmă n-au mai fost. Din pre- 
cedentul Guvern n-au mai supraviețuit decât doi miniștri: Armand Çă- 
linescu și generalul Antonescu. |n singur subsecretar: generalul Paul 
Teodorescu la Aer și Marină. 

Înainte de depunerea jurământului, Regele a chemat încă o dată sus 
pe toți foştii primi miniştri, spre ăi mai solidariza din nou cu hotărâţile 
lui, de data asta unii fiind martori despre asentimentul celorlalți. Proștii 
au fost foarte măguliţi de această „distincțiune“, fără să-şi dea seama 
că Regele își bătea joc de ei. 

După ce au coborât cucuvelele, a coborât și Regele, însoţit de Voie- 
vodul Mihai, şi în faţa lor s-a procedat la depunerea jurământului. Re- 
gele şi Voievodul au stat în picioare în fața Tronului. Dinaintea lor era 
întinsă masa lungă acoperită cu damasc „fraise &crasce'i, în jurul căreia 
ținusem Consiliul de Coroană din primăvara anului trecut (când cu 
exoflisirea Prințului Nicolae) şi în jurul căreia urma să ţinem Consiliu, 
după Jurământ. Noi, miniștrii, eram înşiraţi dincoace de masă, în se- 
micerc începând cu Patriarhul la dreapta, apoi după vechime, miniștrii 
cu cucuvelele în cap. Jurământul a fost lung, căci babalâcii se cam în- 
curcau în faţa popii de la Sf. Mina, cu crucea în mână. 

Tăioase au căzut cuvintele Regelui după jurământ. Ascultam și nu-mi 
venea a crede! Frica e dascăl mare! În fine, minune sau neminune, asta 
era, la auzeam și mulțumeam în gândul meu lui Dumnezeu că mă în- 
vrednicisem să le aud! A răspuns Patriarhul scurt, câteva cuvinte spuse 
cu smerenie, şi îndată ne-am așezat. N-au rămas în sală decât Regele și 
miniștrii. Au plecat şi Voievodul Mihai, și demnitarii și popa și steno- 
graful care asistase la jurământ. Regele s-a așezat la mijlocul mesei, cu 
spatele spre Tron. În dreapta sa am fost plasați: Patriarhul, eu, Voicu Ni- 
tescu, Victor Iamandi — la stânga: Averescu, Mironescu, lonescu-Si- 
sești. În faţa Regelui, Văitoianu. La dreapta lui: Vaida, Tătărescu, Ar- 
mand Gălinescu, Qostică Angelescu; la stânga: Iorga, dr Angelescu, Cos- 
tinescu, Çancicov. La cele două capete ale mesei, spre dreapta Regelui 
generalul Antonescu, spre sțânga, generalul Paul Teodorescu. 

Regele a cerut mai întâi să se desemneze, odată pentru totdeauna 
pentru Consiliile prezidate de dânsul, un secretar care să redacteze un 
protocol al şedinţei. Aceste protocoale să fie trimise șefilor Departa- 
mentelor, şi hotărâţile cuprinse îptr-îpsele să fie obligatorii pentru toți. 
Apăsat, cu un aer de autoritate pe care nu i-l cunoșteam, Regele a spus: 

„Mi s-a urât cu hotărârile luate în Consiliu şi care rămân literă moartă. 
Înţeleg ca de acum încolo aceste hotărâri să fie executate cu punctuali- 
tate!“ „Da, da desigur“ a murmurat corul cucuvelelor, care tocmai nu 
avea nimic de executat! S-a desemnat ca „secretar“ al şedinţelor gene- 
ralul Paul Teodorescu, cel mai tânăr dintre noi. 

Regele a trecut apoi la manifestul său către poporul român. „Nu vi-l 
citesc ca să-l supun discuţiei dvs; mi-am luat răspunderea gestului pe 
care-l fac, îmi iau şi răspunderea anunțării lui. Voi primi și vă voi cere 
chiar unele sugestii în ce priveşte forma anumitor pasaje — dar asupra 
fondului nu admit nici o discuţie“. Cucuvelele se uitau una la alta, cam 
uluite. Eu beam lapte! Regele ne-a citit apoi următorul manifest: 

„Români! 

Timp de 8 ani, Mi-am închinat toate gândurile și toate sforțările Me- 
le să cârmuiesc ţara rezemându-mă pe organizaţiile politice constituite. 

Din cauza cerinţei de a dobândi un cât mai mare număr de voturi, 
- propaganda făcută cu prilejul diferitelor alegeri a adus o nesfârșită ne- 
liniște și tulburare în viața și sufletul poporului Meu. 

Această tulburare sufletească s-a dovedit adânc dăunătoare săpând 
chiar ființa Neamului. 

România trebuie salvată şi sunt hotărât să o fac, mânat de singurul 
și vrednicul meu gând: 

Interesele permanente ale Patriei și neprecupeţita ei întărire. 

Voi schimba deci această stare primejdioasă, și Voi păşi fără șovă- 
ială la o cât mai grabnică îndreptare a acestor stări. 

Pentru aducerea la îndeplinire a acestui imperativ naţional, am al- 
cătuit sub președinția Patriarhului României, un Guvern de oameni de 
răspundere care, mânaţi de cel mai desăvârşit patriotism, descătușați 
fiind de activitatea de partid, vor avea tot răgazul să-şi închine toate gân- 
durile şi toată munca numai binelui obștesc. 

Acest Guvern va dezpoliticianiza viaja administrativă și gospodă- 
rească a Statului, va alcătui schimbările constituționale care să cores- 
pundă nevoilor noi ale ţării și năzuințelor de astăzi ale unei Românii 
ce trebuie să se întărească. 

M-am hotărât să pășesc pe această nouă cale cu toată energia și 
convingerea că este scăparea Patriei și o fac mânat de acel sentiment de 
dragoste fără margini pentru Țara Mea pe care am fost chemat să o câr- 
muiesc și să o apăr prin graţia lui Dumnezeu și Voința Naţională. 

Sunt convins că această poruncă a timpului de astăzi corespunde nu 
numai unei nevoi vădite, dar și năzuinţei sufleteşti a tuturor iubitorilor 
de Neam ce doresc întărirea şi propășirea Patriei. 

În timpuri grele singurele mijloace eroice sunt acelea ce pot întări 
România și salvarea ei este suprema noastră lege, pe care o Voi urma 
fără ezitare. 

Așa să ne ajute Dumnezeu! 
Trăiască România!“ 

Consiliul a ascultat și a aprobat. A aprobat deși se oglindeau pe fe- 
tele fiecăruia sentimente diferite. Fiecare căuta să-şi dea seama de pu- 
tintele ambițiilor şi lăcomiilor sale de a se încadra în noul curs. Dintre 
toate oribila față bărboasă a lui Iorga, era sinistră. Paranoicul îşi da in- 
stinctiv seama că domnia goliciunii sale, că farsa logoreei cu care plic- 
tisește lumea de moarte şi de atâta timp — erau pe sfârşite. 

Regele n-a admis decât o singură corectură, relativă la raporturile 
membrilor noului Guvern cu partidele; nu-i plăcuse prima lui frază, şi 
după un repede schimb de păreri, a admis „descătușaţi fiind de activi- 
tatea de partid“, propusă tot de dânsul. 

Regele punând ca principiu că orice activitate de partid trebuie să 
înceteze, că nici unul din membrii noului Guvern nu intrase într-însul 
ca om sau reprezentant de partid, s-a încins o discuţie în care au pisat 
pe rând apa în piuă Averescu, Iorga și Vaida. 

Amânarea alegerilor sine die şi suspendarea Constituţiei fiind admi- 
se ca să zic aşa în mod prealabil s-a trecut la examinarea manifestului 
Guvernului. Aci Iorga și-a arătat pe față arama. Regele însărcinase pe 
Tătărescu cu redactarea unui ante-proiect de manifest și l-a rugat să-l 
citească. Atât i-a trebuit lui Iorga. Cum? era un manifest de redactat, şi 
n-a fost însărcinat el, specialistul unor asemenea proze (crede dânsul!)? 
Cu observaţii aproape grosolane a sfârșit toată tartina domnului „Da 
sau Nu“. Şi era ușor, căci era o peltea. Dar ce l-a supărat pe Iorga, n-a 
fost că era o peltea, ci că nu era a lui. În cele din urmă a declarat că nu 
vedea necesitatea unui manifest al Guvernului după manifestul Rege- 
lui, şi că în nici un caz dânsul nu va semna o proză moartă (Tătărescu 
schimba feţe). Regele a explicat că însărcinase pe Tătărescu numai cu 
alcătuirea unui ante-proiect ca bază de discuţie, şi că ne ruga pe fiecare 
să ne aducem contribuţia noastră pentru o redactare finală. După ce am 
făcut toți pe rând propunerile noastre, Regele le-a rezumat. A respins 
propunerea lui Iorga de a suprima manifestul Guvernului, declarând că 
avea nevoie de o solidarizare a Guvernului în hotărârile exprimate în 
manifestul său, al Regelui! şi în cele din urmă s-a hotărât, cu mare mul- 


1 Punct de vedere greşit: solidarizarea era exprimată prin însăşi prezenţa noastră în 
Guvern. 

țumire din partea lui Iorga ca manifestul Guvernului să fie redactat de 
Patriarh şi să ne fie supus a doua zi vineri, la ora 1, la Patriarhie!. 

După aceste două importante chestiuni, Regele a mai adus în dis- 
cuţie mai multe propuneri, pe rând. 

S-a hotărât astfel: întinderea stării de asediu pe tot întinsul țării, nu- 
mirea de prefecţi militari în toate județele (colonei, comandanţi de gar- 
nizoane sau de.regimente), dizolvarea tuturor consiliilor comunale și... 
alandala, după cererea Regelui, declararea tuturor averilor miniștrilor pe 
ziua numirii lor (o amabilitate pentru Tătărescu?). Bogătașii Ministeru- 
lui dr Angelescu și Mironescu s-au cam strâmbat, Vaida şi alții au discu- 
tat măsura și au calificat-o drept jignitoare. În cele din urmă s-a hotărât 
să facem declaraţiile noastre prin scrisori adresate Parlamentului. 

Consiliul a luat sfârșit Ja ora 3 1/2 dimineața. Eram de la ora 11 în 
frac, în cămașă scrobită, nemâncat și nepișat. Nu ştiu cum am rezistat, 
dar m-am înapoiat acasă cu Șoneriu și cu Filip (venise şi acesta la Palat) 
mai puţin obosit ca ei, care se plictisiseră prin anticamere. Acasă mă 
așteptau nevastă-mea şi câţiva prieteni. Nevastă-mea aflase abia de la 
ora 12 despre cele întâmplate. A trebuit să îi lămuresc pe toți. Am fă- 
cut-o și m-am culcat la ora 4. Nu mi s-a întâmplat așa ceva de 40 de ani! 


12 februarie. leri la ora 1, după cum fusesem convocat, am sosit la 
Patriarhie. La ora 1 și 20 Patriarhul era încă la Palat, unde se dusese să 
supună Regelui textul manifestului nostru. Cum acest text îmi era indi- 
ferent, şi aveam lume la masă, acasă, am plecat la ora 1,25 fără să mai 
iau cunoștință de manifest (pe care am fost semnat de alţii!) şi fără să mai 
particip la rugăciuni! Să mă ierte Dumnezeu, că multe duc în spinare! 


Înainte, la ora il 1/2 fusesem să-mi iau Ministerul în primire. 
Scurte cuvântări ocazionale din partea lui Gigurtu şi a mea. Între altele 
am spus onorabililor din Minister: „Vă cer muncă şi — cinste“ — şi 
am apăsat lung pe cinste, apoi: „aţi înțeles?“ — Şi am apăsat și mai tare 
pe „aţi înţeles“. Efectul a fost excelent, și cred, salutar. 


D.d. Iorga şi Mironescu au declarat că renunţă la leafă, deoarece nu 
au nimic de făcut. Ce farsă! Cu milioanele lui Bragadir, aș renunţa şi eu 
la leafă. Încât privește pe Iorga, are deja 5 lefuri ca profesor etc. — ar fi 
într-adevăr greu să mai încaseze una. 


1 Unde Patriarhul ne poftise pentru o rugăciune, în Paraclis. 

Lovitura de Stat — căci lovitură de Stat a fost, a mărturisit-o și Re- 
gele — a fost primită mai mult decât bine. De ieri toate au însuflețit din 
nou. Lumea a răsuflat liniştită. Cele 44 de zile de nebunie gogo-cuzis- 
tă băgaseră oamenii, de toate soiurile, în răcori. La Bursa din București, 
toate valorile au ţâșnit în sus; la Londra rentele noastre au crescut cu 5 
puncte. În Lipscani s-a făcut ieri, într-o singură zi mai mult dever ca în 
toată luna lui ianuarie. Lumea e veselă, ca deșteptată dintr-un vis urât. 

Răsuflă și ovreii. Pentru aceștia, am hotărât să urmărim mai departe 
pe cei naturalizaţi în fraudă — dar totul să se facă cu omenie. Așa încât 
sunt mulțumiți și ovreii noştri şi protectorii lor din Apus. 

Liniştea n-a fost nicăieri tulburată. La Hotin prefectul Ciolac a în- 
cercat să însceneze „o revoluţie“. A telefonat că „sătenii“ indignaţi de 
căderea Guvernului Goga veneau „cu zece miile“ să ocupe Hotinul. Că- 
linescu i-a răspuns că la cea mai mică neliniște va fi arestat și... îm- 
pușcat. Dimineaţa colonelul a luat prefectura, în primire și nici cea mai 
mică dezordine n-a avut loc. 

Pretutindeni, dealtminteri, cuziștii au intrat în gaură, de şarpe. La - 
București, la sediile „lăncierilor“! s-au găsit zvârlite prin curţi, revol- 
vere, tesace și alte arme — iar lăncierii dispăruți. 


Pe ziua de ieri partidele s-au ţinut. Naţional-ţărăniștii cu spume la 
gură. Liberalii mai consolaţi, căci contează pe Guţă ca să „liberalizeze“ 
Guvernul (!). 

Jalea mare e la gogo-cuziști. Acolo a fost o adevărată tragedie. Go- 
ga — lucrul pare cert — n-a ştiut nimic din câte se pregăteau până joi 
la amiază, când l-a chemat Regele și i-a spus că nu mai merge. Tavi a 
căzut din cer. Om cu tensiune mare, i-a venit rău. A plâns, cu lacrămi, 
acasă — se zice că a plâns și la Rege. Situaţia lui e într-adevăr tragică: 
n-a căzut, s-a prăbușit, pentru vecii vecilor. În după amiaza de joi și-a 
strâns Consiliu de Miniştri, și a urlat, că și-a făcut toată datoria(!!!) şi 
că România era fericită(!!!), şi că va fi prăpăd pe ţară după plecarea lor. 

A avut însă bunul simţ să nu amenințe. Și-a anunțat plecarea în stră- 
inătate. A hotărât ca Tzara Noastră să nu mai apară decât o dată pe 
săptămână. Ai lui și ai lui Cuza erau consternaţi. În ajun Tilică Ioanid 
vorbea încă de 60% în alegeri! 

Seara, masă mare la Giinther, ministrul Statelor Unite în onoarea d- 
nei și d-lui Goga, d-nei și d-lui Savu, d-nei și d-lui Armand Călinescu. 


1 Aceste haimanale erau plătite câte 150 lei pe zi! 

La orele 6, Goga și d-na Goga s-au scuzat, pe ei și pe colegii lor, din 
cauza neprevăzutei crize. Günther a poftit alte 3 perechi. Dar Armand 
şi M-me Armand au venit! Günther a expediat pe secretarul Legaţiei cu 
soția sa, poftiți în ultimul moment ca să facă număr. Dar abia s-au 
așezat la masă, și Călinescu a fost chemat la Palat! Masă fără noroc! 


Tulburările de stradă din Berlin se dezmint categoric. Ceva a moc- 
nit însă, ceea ce a fost descoperit la timp și a provocat ultimele schim- 
bări în înaltul comandament al Armatei și extinderea autorității Fiih- 
rerului și asupra acestuia. 


Popa Christescu, gardist, afirmă că venind spre București dinspre 
Bacău, Emilian! a intrat în compartimentul său și că următorul dialog a 
avut loc: Ei 

Emilian: — „D-ta ești părintele Christescu?-* 

Christescu: — „Da“ 

EREE E în patë PHLPP Emilian, prefect de Neamț şi am ve- 
nit dinadins la d-ta să-ți fac o gravă declarație, şi-mi pare bine că sunt 
martori, să audă și ei. Am fost chemat alaltăieri la București, telegrafic. 
Când am sosit la Interne mi s-a spus că mă chemase dl Micescu, și m-am 
dus după dânsul la Externe. Dl Micescu m-a întrebat cât sunt plătit pe . 
lună ca prefect. I-am spus. «Vrei să câştigi mult mai mult? Curăţă-l pe 
Zelea Codreanu, care trebuie să dispară!» 

Christescu: „Domnule, îți dai seama de importanța declaraţiilor 
d-tale? Eu voi face uz de ele.. 

Emilian: — „Te rog. De ala am venit să ți le fac. Fă uz de ele, eu nu 
voi nega spusele mele!“ 

Părintele Christescu a depus o plângere la Parchet. Să aşteptăm da- 
că nu judecata, cel puțin instrucția afacerii! 


Zelea Codreanu ar mai fi fost prevenit prin generalul Sichitiu că e 
ameninţat cu moartea și din partea Ministerului de Interne. Aceasta ar 
fi reieșit dintr-o conversaţie a generalului cu Armand Călinescu. O a- 
firmă cel puţin Corneliu Zelea Codreanu într-o circulară pe care o tri- 
mite legionarilor și în care cere să fie răzbunat „după metodele lui Ion 
Moţa“. Generalul neagă să fi spus așa ceva. Probabil totuși că a spus-o. 
Mare emoție la Ministerul de Interne. Se vorbeşte de urmăriri... 


1 Conducătorul „Svasticii de foc“, un nebun, (sau cel puţin un descreierat), prefect 
de Neamţ (era ultima zi a Guvernului Goga). 

lunian nasa primit să intre în Guvern. Era de așteptat. Democraţia nu 
se putea împăca cu o lovitură de Stat, și încă ce lovitură! 


13 februarie. Ieri la ora 4 am fost convocați în Consiliu de Miniștri 
de Rege. Nesam adunat la Palat, sus în etajul unde se află provizoriu 
cabinetul de lucru al Regelui și unde s.a amenajat, tot provizoriu, o mis 
Că mæ Cam prea mică mm sală de Consiliu. Zidurile acoperite cu un fel de 
lemn lustruit, sau de pseudo„lemn. Mobila și perdelele, tot „fraisesecraa 
sée“, culoare de predilecție, paresse a Suveranului. 

S„au adus pe rând în discuție — Guvernul era în completul lui mm 
procedura pentru alcătuirea noii Constituţii și a noii legi administratia 
ve. Pentru Constituţie Regele a propus o comisie prezidată de Micescu. 
Proteste generale. Regele impresionat. Dar vizibil angajat faţă de Mis 
cescu, se găsea jenat. Am luat atunci cuvântul și am spus: „Sire, țisai 
luat răspunderea schimbării Constituţiei. Redactează pe cea nouă cu 
cine vrei și adu-ne un text!“ Propunerea a convenit de minune Regelui, 
şi celorlalți. Dar urechile Majestății Sale au trebuit să zârnăie după câte 
au auzit despre dl Micescu! Pentru legea administrativă ssa hotărât, cu 
scârțâituri, să fie dată în studiul Institutului de Ştiinţe Administrative, 
rahatul lui Paul Negulescu. 

Sua hotărât să se ridice inamovibilitatea magistraturii (în anumite 
condiţii), să se suspende statutul funcţionarilor etc. etc. O prostie: se vor 
dezlega de jurământul lor, cei care au jurat pentru Garda de Fier! Una 
bună: interzicerea, cu sancțiuni, preoţilor, profesorilor, funcționarilor 
de a face politică. 

Sua hotărât, de asemenea, abrogarea autonomiei Universitare în as 
plauzele lui Iorga care lexo dăduse în 1931. Nu e prima sa contrazicere. 

Amicul Iorga a mai păţit una. Se zvonise sâmbătă dimineaţa că oris 
bilul său fiu Mircea urma să fie numit secretar general la Finanţe; ar fi 
fost să pășim cu stângul. Se vede că a aflat și Regele despre chestie, căci 
a profitat de un moment de tăcere pentru a spune apăsat: „Domnilor, vă 
rog să nu numiţi în funcţii importante, rude. Prin funcţii importante însa 
teleg mai ales pe cele de secretari generali şi prin rude apropiate, fii, 
fraţii, și nepoţii“. Paranoicul a înghițit palma și nsa zis pâs. 

Regele a dus tot Consiliul cu bagheta. Cu autoritate, dar cu duh. Vais 
da și dr Angelescu plângânduase că nu au de lucru, că nu sunt întrebu- 
ințați, Regele sxa adresat Patriarhului: „Uite, au dreptate. Să meargă 
amândoi la Preşedinţie și să revizuiască biletele jurnaliștilor de liber 
parcurs pe calea ferată!“ Cei doi foști primi miniștrii naau priceput iros 

ni4 „1 au fost încântați de misiunea ce li s-a încredinţat. Tot timpul Con- 
si.rului, ca și în Consiliul din noaptea precedentă, Iorga a fost odios. Va- 
nitos, încurcă-lume, pretenţios, nepricepător și slugarnic. După Consi- 
liu, m-am dus, cu voia lui, la Rege, pentru două semnături urgente. Mi-a 
mulţumit pentru ajutorul dat și mi-a spus că după ce va redacta „en 
petit comite“ Constituţia, va veni cu ea şi cu Micescu în Consiliu, ca să 
o discute mm în gândul său Micescu urmând să o susțină. L-am conjurat 
să nu facă una ca asta. Dacă o veni cu Micescu, îi sar toţi în cap. Să 
vină singur și să o treacă prin Consiliu întrso ședință. Constituţia nouă 
nu trebuie să fie Constituția Micescu ci Constituţia Carol II. A pri- 
ceput. Acest din urmă argument l-a convins și mi-a făgăduit că va face 
cum îi cer eu. A rămas să mai vorbim, despre toate marți (ora mea de 
lucru) căci era târziu și mai așteptau doi miniștri. 

Am uitat să spun că în ședința Consiliului sasa vorbit și de munca o- 
bligatorie a tinerilor. Regele a declarat că chestiunea era în studiu. 


Situaţiile în cele două partide de guvernământ continuă să se limpe- 
zească. La ţărănişti, tot mai multă vrăjmășie față de noul regim. Cum 
nimic nu se mai publică prin gazete cu privire la politică și la politi- 
cieni, domnii se văd nevoiţi să-și publice disperatele sughiţuri peste 
graniţă. Prin știrile ziarelor străine și prin ce „transpiră* aci, am putut 
afla că dl Maniu e tare tulburat. Nici nu se putea altfel. Dar mai 
tulburaţi sunt ai lui, de a fi fost siliți să stea la o parte. 

Liberalii sunt foarte cuminţi. Azi-dimineaţă i-a adunat Dinu și le-a 
spus că pleacă la Pistyan și în străinătate pentru o lună și jumătate. „Aș 
putea să stau și mai mult, pentru ce am a face aci... Să nu stânjenim pe 
Rege în opera lui de împăcare și să lăsăm pe dl Tătărescu să netezească 
drumul ca să poată lua încă o dată 40% în alegeri...“ 

Tătărescu fiind iar în Guvern, locul său de Secretar General al parti- 
dului a fost luat provizoriu de Bebe Brătianu. George Brătianu a fost 
numit președintele Comisiunilor de Studii, „căci mai mult cu studii are 
să ocupe de acum înainte partidul“ a observat cu ironie nenea Dinu. Tă- 
tărescu prezent, a aprobat tot, deşi George Brătianu a făcut prostia să 
dea un interviu vineri mm oprit de cenzură mm prin care declara că toţi 
membrii partidului care au primit să facă parte din Ministerul actual sau 
exclus singuri din partid! Copil... 

= 

În public, printre colegii mei, frică de liberalizarea Guvernului. Fri- 
că neîntemeiată, fiindcă Regele e în contra. Dar Tătărescu și miniştrii 
liberali fac tot ce pot în acest caz. Vom vedea. 

15 februarie. Jeri toată ziua au circulat zvonuri persistente despre 
căderea Guvernului. Q sumă de oamni au venit îngrijoraţi să mă între- 
be. Le-am spus la toţi: „Cum vreţi să cadă un Guvern prezidat de Rege!“ 
Poate într-adevăr să se schimbe miniștrii, dar să cadă Guvernul mm exclus! 

Am aflat toate aceste zvonuri — care impresionaseră până şi pe cei 
mai serioşi —m proveneau din oficina Universului. Regele nu poate su- 
feri pe Stelian Popescu (onoare Regelui!) şi apucase să spună înaintea 
Patriarhului că ar fi bine să se suspende şi Universul. Patriarhul, foarte 
legat de Stelian care-i cunoaşte toate turpitudinile și le menajează, a te- 
lefonat prietenului său, vestindu-l, ca „să o lase mai moale“ şi adăugând 
„că mai bine va demisiona decât să semneze suspendarea Universului“. 
Atât i-a fost lui Stelopop de ajuns ca să ordone scoaterea unei ediții 
speciale. Poliţia a aflat însă lucrul la vreme, imobilul Universului a fost 
ocupat milităreşte și ediția specială distrusă. Dar alarma, în cafenele, în 
cluburi, în saloane, pe stradă a fost mare. Stelian și-a făcut şi mai și de 
drag, pe lângă Majestatea Sa. 


16 februarie. Luat aseară masa la Victor Slăvescu, cu Fabricius, mi- 
nistrul Germaniei, care nu-și putea explica în interesul cărei cauze s-au 
răspândit ştirile false despre o revoluţie „pe străzile Berlinului“. Zvo- 
nurile au fost lansate de la Londra, prin corespondenţii unei noi agenţii 
de informaţii de curând întemeiate tocmai pentru restrângerea raportu- 
rilor dintre Germania şi Anglia. Binejpţeles că n-a fost nici măcar în- 
ceputul începutului ujei revoluţii, sau măcar a unei rebeliuni, după cum 
mi-a confirmat-o azi-dimineaţă şi Comnen, sosit aseară de la Berlin. Miş- 
carea din înaltul comandament, preluarea comandamentului suprem de 
către Hitler, au fost făcute pentru a se pune capăt unei rivalități surde 
dintre Armată şi partid, şi pentru a curma nemulțumirile militarilor în 
potriva lui Blomberg. Frecături au fost, mișcări — nu. 

A 

Colonelul Hotineanu, șeful Cenzurii, cercetează cauzele alarmismun 
lui de alaltăieri -æ şi caută pe culpabili care se ascund în lumina mare. 
După cĝte mi se spune, la Universul sunt două bande: una cu Stelian e 
contra — alta cu Zaharof pentru Guvern. Să nu ne mire că Hotineanu 
va ajunge să închidă pe Zaharof! 

Universul de azi plânge asupra nedreptăţii ce-i face cenzura. Pretinn 
de că e mai maltratat decât alte ziare. Cenzura e o eroare; ziarele care 
nu pricep, trebuiesc suprimate. Dealtminteri presa nu trebuie cenzurată 
ci îndrumață. 

D-rul Ilie Pușcărie (Rădulescu) înjură trivial foile care au luat bani 
de la Guvernul Goga pentru a-l crtica și ofensa a doua zi după căderea 
lui. Universul întreabă care sunt ziarele ce au luat bani? Pot răspunde 
Universului, că numai de la Ministerul Industriei, Porunca Vremii a d-lui 
Ilie Rădulescu a luat aproape 200 000 lei în 44 de zile! E drept că doc- 
torul Pușcărie n-a înjurat pe Goga după căderea lui! 


S-a hotărât ca în fruntea tuturor comisiilor interimare urbane să se 
pună magistrați. Foarte bine. 


Butenko, sau mai bine zis urma lui Butenko a putut fi reperată. A 
părăsit ţara înainte ca plângerea colegilor săi să fi parvenit autorităţilor 
românești. În curând se va putea explica publicului toată afacerea. Nici 
mie n-a vrut să-mi spună nimic dl ministru de Interne. Om discret, ce 
să-i faci. 


Stalin a trimis o scrisoare deschisă ziarului sovietic Pravda în care 
mărturisește că proletariatul rus mai are de luptat până la victoria fina- 
lă, și că această victorie nu va putea fi dobândită până ce toate prole- 
tariatele nu se vor uni într-un efort comun împotriva burgheziei capi- 
taliste. E primul apel de acest gen al dictatorului roșu. Să nu-i meargă 
lucrurile tocmai bine? 


Fost ieri în audienţă de lucru la Rege. Cum nu aveam decât trei de- 
crete fără însemnătate am vorbit un ceas politică. După ce l-am felicitat 
încă odată pentru curajosul gest pe care l-a făcut, nu m-am sfiit să-i 
spun că s-a jucat cu focul, că gestul trebuia făcut demult, și că acum, 
tot ce era atât de ușor de realizat pe vremea când popularitatea sa era 
intactă, sau aproape — devenea mai greu. A convenit și el că ar fi fost 
mai bine să se facă mai devreme, dar socotea totuși momentul foarte 
favorabil din cauza climatului creat prin Guvernul Goga. În această 
privinţă i-am dat dreptate. L-am rugat însă să grăbească cu schimbarea 
Constituţiei. „On ne fait pas des coups d'Etat à retardement“ a fost for- 
mula mea, și i-a plăcut. Am mai adăugat că Constituţia nouă trebuia să 
fie foarte scurtă, să nu cuprindă decât principiile și să trimită pentru toa- 
te dezvoltările la legi speciale ordinare. Mi-am vărsat apoi sacul și i-am 
spus pe rând: 

Că nu trebuie să ia ofensivă, cum îl sfătuiesc unii împotriva curen- 
telor vii, cum e curentul pentru Garda de Fier și cel naţionalist. Frica și 

îngrijorarea pe care a provocat-o Guvernul Goga se vor calma repede, 
şi atunci Guvernul nu ar mai fi susținut în acţiunea sa, de nici o putere 
morală; iar cu cât lupta se va înteţi, cu atât puterea morală a adversa- 
rilor, reprezentații curentelor vii, ar crește. De asemenea, n-ar fi util să 
se procedeze la dizolvarea partidelor, o simplă sterilizare, prin măsuri 
indirecte (suprimarea electoratului) fiind suficientă. 

Că nu trebuie să lase pe membrii liberali ai Guvernului să liberali- 
zeze, cum încearcă, iniţiativa luată de Rege. Liberalii sunt încă odioşi 
opiniei publice, şi măsurile pe care le iau d.d. dr Costinescu și V. Ia- 
mandi mai ales, şi „insinuările“ lui Tătărescu că va prezida formaţiu- 
nea „a doua“ fac rău inițiativei noastre. 

Că ar trebui câteva acte de sancționare a imoralității ce a domnit pâ- 
nă acum, pentru ca lumea să-și dea seama că s-a schimbat ceva în ţara 
asta. 

Regele a fost de acord cu mine pe toate punctele. În ce priveşte Con- 
stituţia, mi-a spus că a dat instrucţiunile sale lui Micescu, că noua Con- 
stituție nu va avea mai mult de 4 pagini, că proiectul va fi gata până a 
doua zi seara (azi, miercuri), că joi vrea să ni-l supună, unui cerc intim 
(şi secret) compus din mine, Tătărescu și Armand Călinescu, iar vineri 
să-l prezinte spre aprobare Consiliului de Miniștri, după ce în prealabil 
va fi obţinut adeziunea lui Vaida, lui Iorga și lui Mironescu pe care îi 
va lua în „tête-à-tête“ ca să-i împiedice să se dedea la sabotaj în plenul 
Consiliului, ca niște ciufuţi şi încurcă-lume ce sunt. Sâmbătă dimineața 
s-ar promulga noua Constituţie, iar luni s-ar deschide registre la toate 
primăriile din ţară pentru aprobarea noului text prin plebiscit. 

Întrucât priveşte liberalizarea „ritmului nou“, Regele nu vrea să au- 
dă de ea. M-a făcut să înțeleg că-mi va încredința mie formarea viitoru- 
lui Cabinet, şi că nu se gândește un minut la Tătărescu, cum afirmă unii. 

La rugămintea mea de a o termina cât mai repede cu „cucuvelele“, 
devenite inutile după promulgarea Constituţiei, mi-a obiectat că ar vrea 
să facă călătoria la Londra sprijinit pe un Guvern prezidat de Patriarh și 
cuprinzând pe toţi foştii preşedinţi de Consiliu. „Noi ştim — a adăugat 
Majestatea Sa — cât le plăteşte pielea, dar la Londra nu știu și cred că 
reprezintă ceva!“ Regele qr vrea să ţină Ministerul până după înapoie- 
rea sa de la Londra, dar mi-a recunoscut că nu va fi lucru ușor, căci 
domnii foști prim miniștrii se mănâncă între ei precum câinii și într-o 
bună zi, nu e exclus ca barca să se prăbușească. Călătoria la Londra fiind 
fixată pe la 2224 martie, va fi poate greu de întârziat până atunci cu 
formaţia Guvernului definitiv. În fine văzând şi făcând. 

17 februarie. Faimosul Butenko a dat în fine semn de viaţă din... 
Italia. Autorităţile noastre putuseră să-i dea de urmă până la graniţă, 
dar nu voiseră să publice rezultatele investigaţiilor lor până ce nu se va 
fi descoperit fugarul în străinătate. Astăzi tot misterul e lămurit. Bu- 
tenko însuși descrie în Giornale d'Italia odiseea lui, cum nu mai putea 
suferi apăsările morale din ţara Sovietelor şi cum a evadat. Amănuntele 
pe care le dă nu sunt măgulitoare pentru actualul regim rusesc şi proba- 
bil că fostul consilier de Legaţie Butenko nu va scăpa de răzbunarea lui 
Stalin şi a oamenilor săi. 


Aseară recepţie la Palat. Anostă. Concertul unui cor mixt englezesc al 
cărui nume îmi scapă. Pe trei fotolii înaintea noastră, Regele și Prinţul 
de Wied în frac şi Voievodul Mihai în uniformă. 

Guvernul, Corpul diplomatic (şefii de misiune şi atașaţii militari), 
demnitarii Curţii şi ofiţerii superiori — toţi cu soțiile lor — formau sin- 
guri turma invitaţilor. Incolo nimeni. Bizar! 

Regele amabil dar neras. Am putut regla în fine cu dânsul chestiu- 
nea Prințului Nicolae la Jocey-Club, pe care voia cu tot dinadinsul să-l 
înscrie ca Nicolae Brana. Cum colonelul Manolescu mă prevenise că 
ex-Prinţul era hotărât să facă scandal dacă ar fi înscris în anuarul Clu- 
bului ca Brana, am izbutit, însă cu greu, să obţin de la Rege autorizarea 
să şterg pur şi simplu pe frate-său din anuar. 

Urdăreanu, care cunoaște toate gândurile Regelui, mi-a confirmat 
ieri-seară cele notate ieri cu privire la formarea viitorului Cabinet. „Zi- 
ua dumitale soseşte repede, repede de tot!“ mi-a afirmat cu un surâs 


Regina Maria a plecat azi-dimineaţă. A m fost cu nevastă-mea la ga- 
ra Cotroceni. Multă lume. Guvernul cu damele, Palatul, câteva intime. 
Regina pleacă la Meran cu Regina Elisabeta, cu colonelul Brătescu, 
adjutantul ei și cu o soră de caritate elveţiană. La Meran va sta 2-3 luni 
și fiicele ei vor face cu rândul pe lângă dânsa. Începe Elisabeta. 

N-am mai văzut pe Regina de la Bran, şi am găsit-o foarte schimba- 
tă. Plecarea ei a fost de astă dată o jale. Abia se ţinea pe picioare. A a- 
dus-o Regele și Voievodul de brațele cărora se ţinea. A căzut într-un jeţ 
în care a stat până am ieşit pe peron. Doamnele aduseseră multe flori, 
și în oribila sală de așteptare a Cotrocenilor am avută o clipă viziunea 
unui catafalc... Vrând-nevrând, faţă de atâta tinereţe și putere de viaţă 
prăbușită, am fost cu toţii adânc mișcaţi. Cu siguranță ultima călătorie 
a Reginei care şi-a petrecut o bună parte din viață pe drumuri! 

Cu prilejul acestei plecări am avut, plocon de dimineaţă, plăcerea să 
aflu că dl profesor Niculae Iorga se smucește toată noaptea în groazele 
unor acute colici nefretice. De s-ar smuci până ar plesni, să moară cre- 
zându-se picat în iad! 


Măsurile de ordine pe care le luăm și mai ales perspectiva celor pe 
care le vom lua, și înainte de toate iminenta schimbare a legii constitu- 
tionale, au exasperat pe beneficiarii confuziei publice cunoscute sub 
numele de democraţie. 

DI Iuliu Maniu a adresat următoarea scrisoare Patriarhului: 

„Înalt Prea Sfinte Patriarh, 

ubite Amice, 

Prietenia și amintirile comune de o așa mare importanță ce ne leagă, 
mă îndreptățesc în zilele acestea de hotărâtoare răspântie pentru viito- 
rul Ţării, care pot să distrugă tot ce s-a realizat prin munca noastră co- 
mună și prin jertfa atâtor generaţii, să-ţi adrezez câteva cuvinte a căror 
greutate n-aș dori să scape atenţiei Tale. 

Majestatea Sa Regele m-a rugat şi pe mine să intru în Guvernul pe 
care-l prezidezi. Aflând scopul pe care i l-a fixat Majestatea Sa, am re- 
fuzat cu adâncă durere în suflet. 

Majestatea Sa Regele mi-a comunicat că Guvernul prezidat de Tine 
va înlătura Partidul, va guverna prin decrete-legi, va modifica Consti- 
tuţia prin Decret și va suspenda Partidele. Nu aveam nici o îndoială că 
Majestatea Sa va proceda la înfăptuirea planului Său, urmărit de câţiva 
ani, de a institui o dictatură regală, care fireşte va putea trece foarte u- 
şor într-un despotism. 

Măsurile luate până acum de Guvem justifică întru-totul prevederea 
mea, și sunt perfect informat că opera catastrofală începută se va conti- 
nua cu dramatică repeziciune. Sunt informat că proiectul Decretului 
pentru abolirea Constituţiei este gata! și se va promulga în zilele aces- 
tea. Cunosc și dispozițiile principale ale Noii orânduiri și mă cutremur 
(!!!) la gândul că drepturile Națiunii Române, dobândite cu atâtea jertfe 
şi colaborarea atâtor slujitori ai Altarului să fie distruse cu colaborarea 
şi sub patronarea celui mai înalt Preot român. Se săvârşeşte o lovitură 
de Stat, în urma căreia vor fi distruse valori sufletești, poate vieţi ome- 
nești, şi-mi cuprinde sufletul o adâncă tristeţe, că această schimbare de 


1 E vorba de „abolirea“ Constituţiei din 1923 pe care dl Maniu a declarat-o multă 
vreme nulă, şi pe care a sfărșit prin a o primi dar numai de fapt, pentru a putea lua 
puterea în 1928. 

lucruri se întâmplă cu protecția Patriarhului României, care este arde- 
lean, un fost prieten politic, fiu de iobag român, care a ajuns Patriarh cu 
activa mea colaborare și numai în urma acţiunii mele personale. 

Dă-mi voie să afirm, cu toată hotărârea, că în calitățile expuse mai 
sus, și în urma legăturilor sufletești pe care le ai ca fiu al Ardealului, cu 
tradiţiile acelei provincii, și ca unul care ai depus jurământ alături de 
mine, pentru păstrarea drepturilor Ardealului și Banatului, prin actul de 
Unire din Alba Iulia și care, la propunerea mea, ai predat împreună cu 
Comisia exmisă în acest scop, acel Act al Unirii, în București, Regelui 
Ferdinand, să afirm că nu ai dreptul să dai lovitura de moarte prin cola- 
borarea Ta, acelor drepturi și că iei o răspundere istorică continuând o- 
pera Ta, ca prezident de Consiliu, primită desigur cu bună credință, dar 
care duce la dezminţirea întregilor tradiţii ardelene, a activităţii Tale din 
trecut, a colaborării noastre din acel trecut și a jertfelor părinților și stră- 
moşilor Tăi. 

Gândește-te că un fiu al Ardealului nu poate să prezideze opera de 


cu sutele de mii, pentru ca dezrobind pe ardeleni să se dezrobească și 
pe ei(!!) 

Ai văzut rezoluţiile pe care le-a adus Partidul nostru, din care ai fă- 
cut parte și Tu. Ele sunt în complectă conformitate cu părerile și hotă- 
rârile mele. Cât mă privește voi lupta pentru apărarea vieţii constitutio- 
nale și democratice a țării și pentru asigurarea hotărârilor din Alba Iu- 
lia, cu supremă încordare, cu orice risc și cu orice jertfe. 

Nu sunt singur, Țara, Poporul Român sunt cu mine în această ches- 
tiune. Şi nu cred că Patriarhul României ar putea să patroneze o acţiune 
împotriva lor. O dictatură care nu este pusă în serviciul unei idei mari, 
generoase, și nu se întemeiază pe un curent popular, ci servește un cerc 
de interese condamnabil și stări profund imorale, este dinainte condam- 
nată și nu este permis să îngroape sub ruinele ei și cea mai înaltă au- 
toritate bisericească și falnicele noastre tradiţii ardelene. 

Îți adresez acest apel în calitate de prieten și de fost președinte al 
Consiliului Dirigent al Ardealului și Banatului, dorind să mă achit de 
datoria ce am faţă de Țară, față de prieteni și față de provinciile a căror 
soartă a fost pusă odată prin voinţa obștească sub conducerea mea. 

În faţa gravităţii problemei, mici consideraţii oportuniste, momen- 
tane, nu mai au loc, nu pot avea nici o importanță. 

Te rog să iei la dreaptă judecată situaţia Ta înaltă și rolul tău istoric, 
cu aceeași obiectivitate cu care Te rog eu să nu uiţi un moment că ești 
preot și fiu de iobag din Ardeal. 

Te rog primeşte sărutarea Sfinţiei Tale drepte şi asigurarea celor 

mai distinse sentimente şi amintiri“. 
Iuliu Maniu 

Bucureşti, 16 febr. 1938“. 

Primul efect pe care scrisoarea lui Maniu l-a făcut asupra Patriarhu- 
lui a fost să-l irite în vanitatea lui: „No, poi cum zice? El m-a făcut?“ a 
exclamat Sanctitatea Sa şi a adăugat „no, poi las că-i răspunde eu!“ A- 
seară mi-a spus că va spune pe șleau lui Maniu că a colaborat cu el în 
Partidul Naţional într-un spirit de înfrățire și că nu înţelege să-l încu- 
rajeze într-o acțiune de învrăjbire. 


18 februarie. A apărut decretul pentru modificarea — recte pentru 
înăsprirea — legii „reprimării infracţiunilor contra ordinii publice“ din 
1934 şi a făcut destul de mare impresie. Bună, în cercurile doritoare de 
liniște — rea în cele tinere şi agitate. Nu ştiu dacă era necesar... 


Aseară ședință la Patriarhie cu generalul Antonescu și cu Cancicov, 
în comisie pentru coordonarea comenzilor militare. generalul Antones- 
cu ne-a spus lucruri să te iei cu mâinile de păr, din câte a descoperit la 
Ministerul lui. Bocanci cu talpa de carton care se strică după două săp- 
tămâni dar plătiți mai scump ca pe piaţă sau oriunde; foi de cort plătite 
1 200 lei bucata, când în toate armatele se plătesc între 5 și 600 lei și 
care au devenit inutilizabile după 6 zile de manevre; generali care au 
încasat 200 mii lei misie într-un an (unul) și câte și mai câte. Antones- 
cu a instituit un serviciu de control în afară de ierarhia armatei, ce 
pare că dă rezultate serioase. O unificare a comandamentului și a răs- 
punderii e în curs de realizare. Sancţiuni răsunătoare vor fi luate în cu- 
rând (zice Antonescu!) 


Azi-dimineaţă primit vizita lui Mitiţă Constantinescu, guvernatorul 
Băncii Naţionale, la Minister. S-a prezentat cu buzele pline de miere, 
ceea ce nu m-a împiedicat să-l întreb dacă vrea război, cu mine — căci 
eram în stare să-i fac față. A părut foarte mirat, și un „pentru numele lui 
Dumnezeu, coane Costică, dar de ce spui așa ceva?“ l-a prididit în mij- 
locul câtorva gesturi ce aveau aerul de temeneli. I-am arătat atunci mi- 
rarea mea, că chiar în dimineața care a urmat depunerea jurământului 
noului Guvern, a trimis un inspector la Banca de Credit să-mi examine- 
ze contul meu curent. Mitiţă a sărit ca ars, a jurat pe toţi sfinţii că faptul 
nu era adevărat, a telefonat la Banca Naţională să cheme pe nu mai știu 

cine la răspundere, mi-a povestit că aceeași intrigă i-o făcuse Durma! 
cu Goga, şi a sfârşit prin a-mi face o declaraţie de dragoste. 


Pangal a văzut pe Goga şi pe Manoilescu. Goga, foarte amărât şi fu- 
rios împotriva Regelui, a povestit lui Pangal cum s-a terminat Guver- 
nul lui. Joi 10 februarie s-a dus să lucreze cu Vodă; după ce a terminat 
cu hârtiile, a cerut Regelui voie să vorbească puțin politică. „Era să ţi-o 
propun“ — a răspuns Regele. Goga a expus rezultatul negocierilor sale 
cu maghiarii şi cu saşii, şi a arătat Suveranului, că înțelegerile înche- 
iate, cu puterile sale și ale lui Cuza, era sigur de cel puţin 50% în ale- 
geri. „Da, a replicat Regele, dar alegerile trebuiesc amânate...“ Capul lui 
Goga! „Dar bine, Sire, mi-aţi dat Guvernul ca să fac alegeri!“ — „Da, 
dar situaţia s-a schimbat; agitația a sporit, lumea e neliniștită — aș vrea 
să fac un Guvern naţional din care bineînţeles să faci parte și d-ta!“ — 
„Un Guvern naţional? Dar când?“ — „Chiar azi...“ Goga şi-a oferit 
numaidecât demisia, Regele a primit-o în principiu și l-a rugat să se mai 
gândească câteva ceasuri asupra participării sale la Guvernul naţional, 
participare pe care o refuzase. După amiază la ora 7 Goga a dus Rege- 
lui refuzul său definitiv şi a contrasemnat numirea Patriarhului. 

Cu Manoilescu conversaţia lui Pangal a fost de altă natură. Manoiles- 
cu se vede scos din circulaţie şi vrea să reintre „în mișcare“. A venit să 
se ofere ca intermediar între Garda de Fier şi mine. Ca să o aducem pe 
o cale mai bună. În loc să lucreze împotriva Regelui, să lucreze pentru 
Rege. Ca preţ al bunelor sale servicii, Manoilescu cere puţină conside- 
raţie (când mă gândesc că trăia odată cu nasul în nori!) și să i se lase ga- 
zeta (Bunavestire) să trăiască. Am spus lui Pangal care a venit să-mi su- 
pună târgul că primesc, că primesc chiar condiția pusă de Manoilescu ca 
raporturile mele cu Zelea Codreanu să fie asigurate numai printr-însul... 


19 februarie. Ziua de ieri a fost consacrată Constituţiei și ca atare a 
început alaltăieri seară, joi, 18 februarie, de la orele 23. 

Pentru acea oră am fost într-adevăr convocați la Palat, Guţă Tătăres- 
cu, Armand Călinescu, Cancicov și cu mine. Ni s-a recomandat secretul 
absolut, ca să nu afle ceilalți miniștri, mai ales „cucuvelele“ şi să nu se 
burzuluiască. Am pătruns în Palat prin portiţa din strada Imperială, și 
un fecior ne-a dus prin Palatul întunecat la etajul al 4-lea, în mica sală 
de Consiliu cu ferestrele pe grădină. Cu noi venise și Micescu, juristul. 
Câteva minute de așteptare, şi a venit şi Regele. 


1 Fost secretar general la Ministerul de Finanţe, numit director la Banca de Credit. 

acacia IE 

Micescu a început să-și citească proiectul. L-a citit o dată de la în- 
ceput până la sfârșit, şi apoi am început să-l discutăm pe articole. 

Părerea mea a fost totdeauna că Constituţia trebuia redusă la câteva 
articole esenţiale, care să nu mai fie călcate nici schimbate, şi că restul 
materiei din Constituţia actuală să facă obiectul unor legi constituţio- 
nale modificabile prin Camerele ordinare, cu garanţia anumitor îngră- 
diri, ca „quorum-ul“, majoritatea de două treimi sau de trei sferturi, vo- 
tul repetat. Multă vreme a fost și Regele de această părere, și chiar pâ- 
nă în ultima vreme. Influențat de Micescu, care în beţia lui de cuvinte 
şi prin jocul gesturilor sale de maimuţă magnetică îl ţine sub vrajă, Re- 
gele a revenit la Constituţiile repertorii de pe tipicul Constituţiilor noas- 
tre din 1866 şi 1923. Știind prea bine că oricum le-ai face, și lungi și 
scurte, Constituţiile sunt totdeauna menite să fie călcate, și că reprezin- 
tă ca atare partea cea mai puţin importantă din legislaţia unei țări == n-am 
mai insistat, și i-am lăsat să facă cum le place. Dealtminteri, întreaga 
noastră experiență mi se prezintă ca o mâncare încălzită, și poate că și 
din cauza sănătății mele, de câtăva vreme șubredă, nu mai am nici o vla- 
gă pentru tot ce facem. 

Am pornit deci la examinarea textului lui Micescu, am puricat arti- 
col cu articol, şi le-am redus de la 140 la 100. Am lucrat fără încetare 
de la grele 11 la grele 5 și un sfert dimineața, răstimp în care nu ni s-au 
adus decât un pahar de bere şi câteva sandviciuri. La ora 5 dimineața 
textul Constituţiei era gata, așa cum l-am iscălit cu toţii a doua zi seara, 
afară de articolul privitor la pedeapsa cu moartea și la subsol. Aceste 
două articole — dealtminteri singurele mm au fost radical schimbate în 
şedinţa plenară de ieri-seară. În ședința intimă de joi noaptea, pedeapsa 
cu moartea fusese admisă fără altele pentru asasinarea Regelui și a mem- 
brilor familiei Regale, a Şefilor de Stat străini, a membrilor Guvernului 
şi pentru omorul cu tâlhărie. In ce priveşte subsolul, se hotărâse restitu- 
irea lui proprietarilor suprafeţei, cu obligația unei importante redevenţe 
către Stat, și cu respectarea drepturilor câștigate sub regimul legii ac- 
tuale. Nu voi însemna aci cum a decurs discuţia în toate amănuntele ei, 
căci ar fi de un interes mediocru. Atât pot spune, că cu cât ceasurile î- 
naintau, cu atât părerile mele prevalau, căci rămăsesem singurul treaz. 
Regele moţăia, Istrate Micescu era verde-galben-cadavru ţinut în viață 
printr-o ultimă licărire de voință mm iar Cancicov, Tătărescu și Călines- 
cu, beţi de somn, îngânau prostii. Discuţii mai aprinse, în ultimele ore, 
n-au fost decât în jurul juraţilor şi a ridicării inamovibilității magistra- 
turii. Am avut să mă războiesc cu câteșipatru avocaţii prezenți, dar 
până în cele din urmă am învins. 

Pe la ora 4, discuția fiind sfârşită, Regele a rugat pe Micescu să co- 
laționeze textul definitiv, până al orele 5 p.m. ca să putem convoca Con- 
siliul de Miniştri pentru orele 6. 

Înainte de a ne despărți am chibzuit împreună cu Regele cum să 
„capacităm' înainte de Consiliu pe cei pe care îi bănuiam de recalci- 
tranți, pe Averescu, pe Iorga, pe Vaida și pe Mironescu. Averescu era 
gripat şi nu putea veni. Pentru Iorga am sfătuit pe Rege, să-l ia între 
patru ochi, şi să-i ceară să prezinte el noua Constituţie ca şi când ar fi a 
lui, să-i spună că numai așa va putea fi primită de opinia publică, şi pa- 
ranoicul va fi câștigat numaidecât. Pe Vaida a rămas să-l mai vadă Mi- 
cescu (care îl văzuse deja în ajun) iar pe Mironescu să-l vizitez eu. Am 
plecat cu toţii acasă. La ora 5 și jumătate am fost în pat. M-am sculat la 
ora 7 1/2 şi abia atunci am simțit că eram frânt de oboseală. 

M-am dus totuși puţin la Minister și de acolo la Mironescu, cu care 
a trebuit să mai pierd un ceas. Mi-am pierdut vreme, dar mi-am înde- 
plinit misiunea. Am plecat de la Mironescu convins că se va purta ca 
un mielușel. Iar pentru viitor ne-am înțeles că „lucrăm împreună“. Paş- 
te murgule... 

E 

Aseară la ora 6, conform planului stabilit, Consiliul de Miniştri, în 
complectul lui, s-a întrunit la Palat pentru aprobarea noii Constituţii 
elaborate de Majestatea Sa. Întrunire solemnă, în sala Tronului, dar 
convocarea fiind pentru ora 6, eram în jachetă, iar nu în frac, ca la şe- 
dinţa din noaptea depunerii jurământului. Lipsea Averescu mm era însă 
în plus (și vorbăreţ) Petrescu-Comnen, noul subsecretar de la Externe. 

Şedinţa a durat până la orele 2 dimineața, dar la masa de lucru nu- 
mai 6 ore, căci vreo două le-am pierdut cu mâncarea și cu așteptarea 
textului, la sfârşit, pentru semnătură. De data asta ni s-a dat mâncare 
bună, rece, la ora 8 1/2 şi la ora 12 1/2, în bufetul de lângă sala Tro- 
nului. 

Mâncam în picioare, la o masă plină de bunătăţi. Eu luasem puţină 
şuncă pe farfuria mea. M-am pomenit cu Iorga, lângă mine, cu care nu 
mai vorbisem din 1932 (așa-i cășunase lui), luând şi dânsul şuncă și în- 
torcându-se spre mine: „Eih, dhrragă, ce buhnă e şhunca asta!“ Am în- 
tins mâna dreaptă, am luat un blid cu salată, şi i l-am oferit cu cuvin- 
tele: „Nu vreţi și puţină salată?! 

Și astfel ne-am împăcat! 

După ce ne-am întors la masa de discuţie, amicul meu Iorga nu mai 
cita decât părerile mele și mărturia mea în tot ce spunea! Ce nebun! 

Discuţiile au mers fără greutate. Iorga era pentru la toate articolele, 
afară de cel relativ la pedeapsa cu moartea. Era să uit să spun că Regele 
se conformase sfatului meu și că prevederile mele se împlinise și că 
Iorga primise să fie naşul noii Constituţii! Dar până la pedeapsa cu 
moartea! Trebuie să mărturisesc că nimeni în jurul mesei nu s-a arătat 
entuziast pentru, afară de Vaida care a apărat-o cu îndârjire. Regele a 
cerut însă să fie admisă și până în cele din urmă, după chiar propunerea 
lui Iorga s-a admis o formulă tranzacţională şi idioată ca toate formule- 
le tranzacţionale: s-a stabilit că Consiliul de Miniștri va hotărî dacă îm- 
prejurările vor fi de așa natură ca să se aplice pedepsele penale militare 
din timp de război! O formulă atât de tâmpită încât mă împiedic într-în- 
sa! Un Consiliu de Miniștri care determină prin „Jurnal“ pedeapsa cu 
moartea, iată ce nu s-a mai văzut! 

La chestiunea subsolului s-au inversat lucrurile, față de ce se hotă- 
râse în ajun: s-a lăsat subsolul în proprietatea Statului, dar acesta a fost 
obligat să dea proprietarului suprafeţei jumătate din redevenţa și din 
prețul concesiunii. 

Discuţia a mers ceasuri, ca toate discuţiile, fără incidente. Cei mai 
odioși au fost Vaida şi lonescu-Siseşti, care au luat cuvântul la fiecare 
articol, ca să spună mai mult prostii. Bine, Vaida e Vaida, dar Ionescu- 
Siseşti? Morcovescul dracului ne-a mâncat cel puţin un ceas şi jumăta- 
te din vreme! Să-l blesteme Dumnezeu! 

Regele, care la începutul şedinţei ne-a spus că nu va ridica-o până ce 
nu vom sfârși, ne-a mai declarat că ședința era şi istorică și a pus să ne 
fotografieze. Pe la ora 10 1/2 au venit nişte fotografi, şi ne-au pisat și 
aceștia vreo zece minute. 

În cabinetul de alături, de lângă scară, trona Micescu cu doi aghio- 
tanţi şi cu doi dactilografi. Călinescu (Charmant) făcea pe piccolo și 
serta-ferta între sala de ședințe și acest improvizat oficiu de ultimă re: 
dactare. În cămașă, printre hârtii, maşina de scris, pahare și sticle goa- 
le, talere spurcate — Micescu tipa, înjura şi tremura, furios de toate am- 
putările ce se aduseseră textelor sale preferate, cele în legătură cu ju- 
riul, cu magistratura, cu creanţele. Înjura, scuipa, dar redacta. Nicioda- 
tă nu te-ai fi crezut în acel salonaș la doi pași de Tron. Am stat și eu câ- 
teva minute, pe timpul supeului, și am plecat scârbit. 

Cum la ora 2 dimineaţa textul complect era încă departe de a fi gată, 
s-a bătut la mașină ultima pagină și am semnat-o toţi pe rând, după 
rang. Regele ne-a adresat apoi câteva cuvinte de mulțumire, la care a 
răspuns Patriarhul și totul s-a terminat. 

Cu prilejul discuţiei am avut buna sau proasta idee să scap de Fra- 
nasovici. Regele a introdus nu mai ştiu unde un alineat pe baza căruia 
nu mai puteau deveni miniștri decât cei născuţi români în a 3-a gene- 
raţie de români. M-am gândit la bietul Franasovici și cum ședeam lân- 
gă Rege i-am atras atenţia asupra consecințelor propunerii sale. Regele 
mi-a mulțumit, și a adăugat la alineatul său cuvintele: „afară de cei care 
au fost deja miniștri“L. 

M-am înapoiat acasă cam obosit, după aceste două ședințe istorice, 
şi toată ziua am fost cam tâmpit. 

O singură dorință m-a mânat, să ajung mai repede la pat, să dorm! 

+ Regele ne „șambrase“ în intenţia de a promulga noua Constituţie 
chiar azi-dimineață. S-a văzut însă că lucrurile nu puteau merge așa de 
iute și că nici nu era bine. Nu puteau, fiindcă înainte de a rămâne defi- 
nitiv textul trebuia „șlefuit“ pe toate părţile ceea ce cerea timp — nu 
era bine, fiindcă pregătirile pentru plebiscit nu erau gata și nu era ni- 
merit ca între promulgare și plebiscit să treacă prea multă vreme și să 
se permită astfel o propagandă negativă din partea oamenilor lui Maniu 
şi din partea lui Brătianu. Armand Călinescu pretinzând că nu poate fi 
gata cu plebiscitul înainte de joi, s-a hotărât în cele din urmă promul- 
garea pentru luni, dimineaţa, 21 februarie şi ministrul de Interne a fost 
rugat să grăbească plebiscitul, pentru miercuri. 

Regele m-a însărcinat să mă duc la Averescu azi, să-i iau semnă- 
tura. Până în momentul în care scriu aceste rânduri (orele 6 p.m.) nu 
mi-a sosit încă textul de la Palat. Și voiau să-l promulge azi-dimineaţă! 

20 februarie. Generalul Prodan a fost numit preşedinte la I.A.R. în 
locul lui Bastake, victimă a afacerii Carp. Se putea alege un dobitoc 
mai puțin notoriu. 


Pangal a revăzut pe Manoilescu care a văzut pe Zelea Codreanu, cu 
care a vorbit pe lung. O apropiere a Mișcării Legionare de Rege, nu e 
exclusă. Codreanu și ai lui sunt dezorientaţi și înfricoşaţi de tot ce se 
pregătește împotriva lor, sau mai exact de ce cred că se pregăteşte. Se 
gândesc să propună lui lorga preşedinţia Partidului , Totul pentru 'Ța- 
ră!“ E de necrezut, dar e așa! Nebunul e în stare să primească. Lucrul 
trebuie cu tot dinadinsul împiedicat. 


l M-am gândit după ce m-am întors acasă, că din cauza acestui articol, așa cum era 
redactat, nici un ardelean, nici un bucovinean şi nici un basarabean nu mai putea fi mi- 
nistru. Am telefonat azi-dimineaţă lui Urdăreanu şi s-au făcut rectificările necesare în 
textul definitiv. 

În ÎL E | 

Textul Constituţiei pe care urma să-l duc lui Averescu să-l semneze, 
nu mi-a sosit decât aseară la ora 8. Eram deja în pat. M-am dus la ma- 
reşal azi-dimineaţă la ora 11. L-am găsit întins, cu perdelele lăsate, bol- 
nav de gripă și posomorât. Mi-a declarat de la început categoric, că nu 
semnează nimic. Găsea că nu era nici o nevoie să se schimbe Consti- 
tuţia și în nici un caz pe caz pe cale de decret. A început să-mi poves- 
tească din 1907, când a stăvilit o revoluţie nu numai fără schimbare de 
Constituţie, dar încă fără stare de asediu, deși Guvernul îi propusese să 
o instituie; dânsul o refuzase însă. Ce sileşte pe Rege să schimbe acum 
Constituţia? Fiindcă așa i s-a năzărit? Nu era un motiv suficient. O ju- 
mătate de ceas am căutat să-l conving, să-i arăt că împrejurările actuale 
nu se asemănau întru nimic cu cele din 1907, că era mai bine să schim- 
băm Constituţia, chiar așa cum o facem, decât să o călcăm zilnic. Toate 
argumentele mele au fost zadarnice. Neputinciosul bătrân mi-a declarat 
că poate să i se taie mâna, dqr nu iscălește. „Vor mai fi și alţii care nu 
vor semna!“ I-am spus atunci că au semnat toţi. „Și Văitoianu? Și Vai- 
da?“ (Mi-am dat seama că complotase, sau începuse să comploteze ce- 
va cu ei). La răspunsul meu afirmativ, a dat din cap și a cerut să vadă. 
I-am arătat. „Ei bine, eu nu semnez, și pace!“ L-am întrebat dacă la for- 
marea Guvernului Regele nu-i spusese pentru ce formează == și mi-a 
răspuns că nu. Şi atunci a început alt cântec. „Regele mi-a spus că fo- 
ştii președinți de Consiliu vor fi miniștrii fără portofoliu. De ce a dat 
unul mm fie şi prin interim == lui Tătărescu, primul ministru de ieri şi 
omul odios tuturor care a provocat stările de azi și reacția Gărzii de 
Fier“. Şi s-a pus să beştelească pe Tătărescu de n-a mai rămas nimic 
din el. „Dar pe d-ta de ce te-a trimis? Nu e protocolar!“ Pretindea că ar 
fi trebuit să vină Patriarhul, ca prim-ministru, cu hârtia, bineînţeles pen- 
tru formă, că tot nu o iscălea. După ce m-am convins că nu era nimic 
de făcut, l-am părăsit şi m-am dus la Palat. Am înapoiat actul lui Urdă- 
reanu și i-am povestit tot, ca să raporteze Regelui. 

Am adăugat că părerea mea era: 

1) Să se mai facă un demers pe lângă Averescu prin Papacostea şi 
către seară prin Patriarhul. Către seară pentru ca, în cazul în care mare- 
șalul și-ar da demisia aceasta să nu apară decât mâine după promulga- 
rea Constituţiei. ; 

2) Actul semnat de toți miniştrii să rămână la Arhivă == absența nu- 
melui lui Averescu fiind explicată prin boala mareșalului care l-a îm- 
piedicat să ia parte la dezbateri mm iar afișarea Noii Constituţii să se fa- 
că numai cu numele Regelui și al Patriarhului ca prim-ministru. Soli- 

daritatea miniştrilor cu actul săvârșit era suficient marcată prin pre- 
zenţa lor în Guvern, dar absenţa numelui lui Averescu pe afişări ar pu- 
tea da loc la comentarii dezagreabile. Ce o face Averescu după promul- 
gare, era mai puţin important. Voia lui să se înnece împreună cu Maniu 
(în ipoteza bineînţeles că Guvernul ar câștiga partida, ceea ce nu depin- 
de de prezența sau de absenţa lui Averescu în sânul său). 

La plecarea de la Palat, am întâlnit pe Tătărescu care sosea, şi care 
ca întotdeauna m-a luat de un nasture şi mi-a spus că trebuie să-mi vor- 
bească şi că va veni la mine azi sau mâine. Ca întotdeauna i-am spus că 
va fi bine venit. 


Șoneriu vine de la Franasovici să-mi spună că „ei“, Tătărescu şi 
prietenii lui au hotărât să lurne până în pânzele albe pentru un Minister 
Argetoianu și repede. Bre, bre! Ce porcărie o mai fi şi sub asta. 

Pe de altă parte Blumenfeld a aflat de la Mironescu că „acţiunile 
mele sunt în repede creștere, la Rege!!!“ Mironescu a observat că în tim- 
pul Consiliilor, Regele se uită în ochii mei, cerând sfat şi ajutor şi ni- 
ciodată în ai altora! Ce observator moş Ghiţă! Ce e mai ciudat, e că am 
şi eu impresia „că se apropie“. Ce păcat că e prea târziu. 


21 februarie. Noua Constituţie a apărut azi. Ea a fost publicată în pri- 
ma pagină a tuturor ziarelor şi afişată pe străzi şi în localuri publice. 
Constituţia e semnată de Rege şi de toți miniștrii afară de Averescu, ca- 
re a fost „dat bolnav“ printr-o informaţie explicativă înserată în gazete, 
în urma textelor constituționale. Propunerea mea de a publica Constitu- 
ţia numai cu semnătura Regelui şi a Patriarhului n-a fost urmată și cred 
că s-a greșit. Am constatat în tot cazul cu plăcere că Papacostea şi Patri- 
arhul n-au reușit mai bine decât mine să întoarcă pe bătrânul încăpățânat. 

Constituţia este precedată, în publicarea textului ei, de un manifest 
al Regelui, scurt și călduros — și urmată de un apel al Patriarhului „ca 
Ierarh Suprem al Bisericii şi Preşedinte al Consiliului de Miniștri“, lung 
şi searbăd. 

Din câte am putut vedea azi, efectul noii Constituţii e bun. Oamenii 
se mulțumesc cu putin, și evident că Constituţia cea nouă e mai bună ca 
cea veche, deşi nu e ce trebuie să fie. 

Regele nu s-a învoit să corecteze articolul relativ la cele 3 generaţii 
române cerute de acum înainte miniștrilor, spunând că prin „români“ 
se înțeleg şi cei născuţi în ţinuturile alipite. Bine, dar minoritarii? A- 
ceștia rămân excluși de la orice nădejde de a ajunge miniștri. 

Plebiscitul a fost hotărât pentru joi, 24 februarie. El se va face în 
toată ţara, pe comune, la Primării, prin viu grai. Primarii vor întocmi 
procese-verbale pe care le vor înainta prin prefecturi tribunalelor. De 
la tribunale procesele verbale vor fi trimise la Ministerul de Justiţie un- 
de o Comisie prezidată de primul președinte al Consiliului Legislativ 
(Gane) şi compusă din 4 consilieri de la Casaţie (trași la sorţi) vor con- 
centra şi publica cifrele. 


Criză în Anglia. A demisionat Eden pe chestiunea de neînțelegere 
cu Chamberlain în materie de tactică politică. O înțelegere cu Germa- 
nia și cu Italia, o vrea și Eden și Chamberlain, dar Eden e mai puţin zorit 
Şi n-o vrea decât în anumite condiţii peste care Chamberlain, zorit, e 
hotărât să treacă. 

„De departe şi fără a cunoaşte toate dedesubturile e greu de judecat 
de care parte atârnă dreptatea. Pare că alături de Eden sunt mulţi pata- 
mentari și mulți membri din Partidul Conservator. Se vorbeşte chiar de 
o sciziune în acest partid, care poate să fie plină de consecinţe în viitoa- 
rele alegeri, peste un an. Oricum ar fi, plecarea lui Eden din Guvern mă 
încânta; nu puteam suferi pe edenicul Anthony, deși nu-l văzusem de- 
cât de două ori în viața mea. Dealtminteri nici el nu ne prea iubea, pe 
noi românii. 


Adolf Hitler şi-a urlat ieri mult așteptatul său discurs. O zgomotoa- 
să și entuziastă dare de seamă a operei naziste de la 1933 şi până azi. O 
diatribă împotriva S.D.N-ului în care Germania nu se va mai înapoia 
niciodată. O preamărire a forței armate germane. O declaraţie de pace 
lumii întregi. Satisfacţia pentru reglarea raporturilor dintre Germania și 
Austria. Ura împotriva comunismului și Sovietelor etc. etc. 


Ieri adunare Generală la Banca Naţională. În mijlocul frământărilor 
şi preocupărilor de ordin constituţional, această adunare a trecut neob- 
servată şi „șobolanii“ au făcut ce au vrut. Dealtminteri procurile acţio- 
narilor erau deja de mult în mâinile lor, și post vacant de umplut de Gu- 
vern era numai unul, al lui Savu, care s-a restituit detentorului mutat 
pentru 44 de zile la Ministerul de Finanţe. 


22 februarie. Discursul lui Hitler de duminică se poate rezuma în 


trei capitole: pangermanism, problema austriacă, coloniile. Tot restul a 
fost garnitură. 

DI Căpitan publică un comunicat prin care anunţă dizolvarea Parti- 
dului „Totul pentru Țară“, care, în împrejurările create „de ultimele mă- 
suri“ nu mai are nici un scop de urmărit. Căpitanul „mulțumește“ celor 
bătrâni pentru modul cum au crezut că trebuiesc întâmpinate și tratate 
năzuinţele celor tineri, a căror zi n-a sosit încă și declară că părăsește 
țara pentru a se stabili la Roma unde va scrie partea a II-a a cărţii sale și 
va supraveghea traducerea părţii I, în franțuzeşte şi în italienește. 
„Totul pentru Țară“ e dizolvat dar Mișcarea Legionară nu. Probabil că 
de acum înainte acţiunea sa va deveni clandestină și prin urmare cu atât 
mai periculoasă. 

Gheorghe Brătianu mi-a trimis în plic circulara pe care a expediat-o 
ieri tuturor organizaţiilor liberale, circulară prin care le invita la o tota- 
lă abţinere faţă de plebiscitul de joi. În aceeași circulară se mai specifi- 
ca cu privire la prezența miniștrilor liberali în Guvern că „faţă de de- 
cretarea noii Constituţii care a avut loc la 20 februarie, și de modul de a 
cere învoirea țării, Partidul Naţional Liberal, consecvent hotărârii sale 
anterioare declară că nu are, nici direct, nici indirect vreo răspundere în 
elaborarea şi în aplicarea ei şi că acțiunea unor membri ai Guvernului, 
din inițiativa şi răspunderea lor personală, nu angajează pe aceea a 
Partidului, față de faptele îndeplinite, ce nu sunt conforme nici doctri- 
nei, nici tradiției sale politice“. 

În trimiterea acestei circularel, Gh. Brătianu a făcut pe trepădușul, a 
telefonat lui Dinu la Pistyan, a telefonat lui Bebe Brătianu (secretarul 
partidului ad.int.) la Timişoara și n-a vrut să ţină seamă de observaţiile 
lui Tătărescu? și ale lui Franasovici care s-au opus cât au putut la nesă- 
buitul act, și care amenință chiar cu demisia din partid. 

După câte ştiu Regele e convins că Gh. Brătianu a fost și la Averes- 
cu şi l-a hotărât la atitudinea pe care a luat-o duminică, după ce admi- 
sese în cele două Consilii ţinute la Palat la începutul guvernării, modi- 
ficarea Constiltuţiei fără să facă vreo observaţie. 

La ţărănişti e dezorientare mare și descurajare, după câte mi se spun. 

Regele a mai creat o decorație: „Coroana României“ pentru militari, 
deosebită de cea pentru civili! Cele multe înainte! 


Demisia lui Eden fapt împlinit. Lord Halifax însărcinat provizoriu 
cu conducerea Ministerului de Externe. Mare dezbatere în Camera Co- 


1 Nici o circulară n-a ajuns la destinaţie — Tătărescu le-a oprit la poștă prin Mini- 
sterul de Interne. 

2 În locul circularelor lui Gh. Brătianu, oprite, Tătărescu a trimis altele prietenilor 
săi, cerându-le să meargă în mase la plebiscit cu steaguri și muzică în frunte. 

munelor. Eden și-a explicat punctul său de vedere (înţelegere cu Italia 
şi cu Germania după obținerea anumitor condiţii cerute de Anglia în 
afacerea spaniolă în Mediterană) și a arătat și Chamberlain pe al său (în- 
țelegere prealabilă cu cele două Stat pentru a obține condiţiile cerute). 
Marea majoritate a Comunelor a fost de partea lui Chamberlain. Opo- 
ziţia a aplaudat pe Eden. Dezbaterile între cei doi miniștrii au fost pline 
de curtenie, deși la un moment dat Neville Chamberlain a spus că în a- 
fir-mările sale Eden n-a fost „corect“ (fair), cuvânt foarte grav în at- 
mosfera plină de demnitate a Parlamentului englez. 
— 

Citind ieri noua Constituţie, aşa cum a fost publicată m-am speriat 
de greșelile și de lipsurile ei. Să se înveţe minte Regele să se mai în- 
creadă în caraghioși ca Istrate Micescu și să ia drept jurisconsult „un 
hâţru bun de glume!“ O fi bun Micescu la vânătoare, la un pahar de vin, 
fie şi la bară ca să latre mm dar la freabă, nu. M-a mirat mai mult ne- 
glijenţa lui Cancicov şi a lui Armand Călinescu, băieți serioşi, căci lor 
li se încredințase alături de Micescu ultima pieptănare a textului şi re- 
dactarea definitivă a articolelor. A 

Ca să nu citez decât lipsurile şi erorile principale, s-a uitat textul prin 
care se acordă Regelui dreptul de a dizolva Parlamentul; de asemenea 
nu s-a trecut la art. 45 limita de vârstă de 30 de ani pentru Senat; s-a in- 
trodus un text la art. 17 prin care autoritatea drepturilor câștigate nu pu- 
tea fi impusă decât în favoarea Statului, lăsându-se în vânt toate conce- 
siunile acordate societăților de către particulari înainte de naționaliza- 
rea subsolului! La articolele tranzitorii, s-a înlocuit cuvântul „bunuri“ 
prin cel de „pământuri“, ca mai românesc, lăsându-se la o parte toate ce- 
lelalte categorii de proprietăți, și s-a vorbit numai de „pământurile dis- 
tribuitet neglijându-se tot domeniul Statului neîmpărţit! 

La articolul cu pedeapsa de moarte s-a dat o redacţie în aşa fel, încât 
Consiliul de Miniștri avea aerul să statueze asupra fiecărui caz, când în 
realitate legiuitorul a înțeles să-i dea numai dreptul de a fixa perioadele 
în care justiţia ordinară putea aplica pedepsele Codului militar de justi- 
ție, din timp de război — adică şi pedeapsa cu moartea! Şi câte alte 
greșeli am mai găsit! 

Mergând azi-dimineaţă la Rege în audienţă de lucru i-am semnalat 
aceste lacune și greșeli. Regelui nu i se semnalase decât cea cu dreptul 
său de dizolvare, care şi fusese corectată într-un mare număr de Moni- 
toare (!!) mm nu într-al meu — și a fost foarte impresionat de tot ce i-am 
semnalat. A chemat numaidecât pe Urdăreanu (când Regele cheamă pe 

Urdăreanu, sună și spune: să vină Ernest! Spunând așa, n-am priceput 
bine dacă-l tratează ca un simplu valet, sau ca un Prinţ de sânge!), a che- 
mat pe Urdăreanu și pe Cancicov și le-a exprimat cam drastic mirarea 
sa. Apoi a dat lui Cancicov corecturile mele și tot după sfatul meu s-a 
convenit să se scoată astă-seară o nouă ediţie a Constituţiei pe baza unui 
raport al Ministrului de Justiţie care va arăta că în prima publicaţie fă- 
cută în zor și cu personal de duminică, se strecuraseră greșeli și că în a- 
ceastă a doua ediţie, care reproduce exact documentul sigilat din arhi- 
va Statului, s-au corectat erorile și s-au împlinit golurile. Cam trasă de 
păr, dar ce era de făcut? 


Tătărescu azi la mine. A stat un ceas. Ti ta ti, ta ti ta, ti ta ti. Își dă 
seama că el nu mai e posibil, că în tot cazul nu e posibil pentru mo- 
ment, că are nevoie şi el și ai lui de reapus — și dintre toate posibilită- 
tile a mea îi convine mai bine. A venit să mi-o spună. Ne-am înţeles. 
Îmi va da concursul pe lângă Rege, ca să-mi încredințeze mie formarea 
noului Guvern. Îmi va da concursul apoi, din afară de Guvern, şi pe Can- 
cicov dacă îl vreau. Ne-am legat să lucrăm împreună în zilele ce urmea- 
Ză și în care se va zămisli Guvernul chemat să aplice noua Constituţie. 
Şi Tătărescu crede că actuala formaţiune nu va putea dura până la voia- 
jul la Londra. Probabil că criza va izbucni chiar săptămâna viitoare. 

De pus în legătură cu ce mi-a spus Regele azi-dimineaţă: „Îi ţin de 
păr până după plebiscit — de vineri înainte facă ce or vrea...!“ Ar fi și 
greu — dacă Regele pleacă la Londra — să lase ţara în împrejurările 
actuale pe mâna Patriarhului... 


23 februarie. Dacă liberalii au încercat (Gh. Brătianu) să trimită or- 
ganizaţiilor lor circulare în doi peri, propovăduind abţinerea de la ple- 
biscit și s-au lepădat ca partid de elaborarea noii Constituţii — națio- 
nal-țărăniștii au mers mai departe, și pe ascuns au trimis organizaţiilor 
lor instrucţiuni de adevărată vrăjmășie împotriva Guvernului și a Rege- 
lui. Iată comunicatul clandestin pe care-l răspândesc! 


COMUNICAT 
„Astă-noapte tipografiile din Capitală au cules Decretul referitor la 


o nouă organizare a Statului românesc. 
Lovitura de Stat era așteptată și anunțată. 

Partidul Naţiolnal-Ţărănesc socotind ca atare zisul decret, declară că 
nu-l consideră ca o nouă Constituţie a Ţării. 

El are putere numai în măsura în care poate să-l impună puterea e- 
xecutivă. 

Acest decret reprezintă o răpire a drepturilor poporului, pentru care 
el a sângerat (!) şi care i-au fost acordate în timpul când cu viaţa și cu 
sângele lui a făptuit cu sânge (cât sânge) unirea tuturor românilor între 
aceleași hotare. 

Partidul Naţional-Ţărănesc protestează în contra farsei așa-zisului 
plebiscit organizat peste câteva zile cu vot pe față sub stare de asediu și 
cenzură și cu regimul de astăzi al presei care fac imposibilă libera ma- 
nifestare a voinţei populare. 

Pentru acest decret poartă răspunderea politică și juridică miniștrii 
care au cutezat să contrasemneze călcându-și jurământul depus pe E- 
vanghelie și Sfânta Cruce, ofensând adânc demnitatea naţională și vio- 
lând Constituţia Ţării și hotărârile de Unire ale provinciilor Unite. 

Ei sunt cioclii libertăţii cetăţeneşti și ai drepturilor Națiunii. 

Partidul Naţional-Ţărănesc decide ca membrii țării (??) să nu ia par- 
te la așa-zisul plebiscit“. 


Aseară ședință lungă și penibilă la Justiţie. Juriştii ne arată că co- 
rectura la art. 17 din Constituţie şi la articolele tranzitorii (legile agra- 
re) e mai complicată decât credeam, și că n-ar putea fi făcută cu unul 
sau două cuvinte. Pe de altă parte Regele nu vrea corecturi prea lungi. 
În cele din urmă s-a hotărât ca să se adauge numai, afară de dreptul de 
dizolvare al Regelui deja introdus, limitarea la 3 ani a incompatibilităţii 
miniștrilor care au contractat cu o societate, de a intra în consiliul ei de 
administraţie. Corectura art. 17(subsolul) se va face printr-un articol spe- 
cial care se va insera imediat în legea minelor. Mâine dimineaţă ne şi în- 
trunim la Ministerul de Industrie, Cancicov, Călinescu și cu mine, plus 
specialiştii necesari ca să redactăm acest articol. Legile agrare omise, 
la titlul tranzitoriu, vor înceta să mai aibă caracter constituţional — și 
nu va pieri lumea. Pentru vârsta de 40 de ani la Senat, s-a lăsat soluția 
chestiunii pe seama legii electorale. 


Comnen, deliciosul, în drum spre Ankara s-a oprit la Belgrad, unde 
a fost primit cu cinste și a jucat rol de om de Stat. În Balcani toate sunt 
posibile. 


1 Sintaxa şi stilul sunt ale Partidului Naţional'"Ţărănesc. 

Într-o a doua ședință a Camerei Comunelor, care s-a încheiat printr-un 
vot de încredere în favoarea Guvernului, Neville Chamberlain a aruncat 
peste bord Societatea Naţiunilor, în forma ei actuală cel puţin. „Sunt 
partizanul securităţii colective, a spus premierul englez, dar cine crede 
că Societatea Naţiunilor e în stare să asigure această securitate se în- 
șală“i. Și mai departe: „Urmăresc menţinerea păcii cu pasiune, dar pa- 
cea nu poate fi asigurată prin Societatea Naţiunilor, ci numai prin ne- 
gocieri între diverse Puteri'i. 

Pentru prima dată s-au auzit asemenea cuvinte, în Parlamentul bri- 
tanic, pronunţate de un prim-ministru. Impresia e mare pretutindeni. 
Titulescu trebuie să fi leșinat. 

i 

După discursul Fiihrer-ului care a urmat noua înțelegere dintre Ger- 
mania și Austria, chestiunea Anschlussului a intrat în faza realizărilor. 
La Londra Anschlussul se consideră chiar ca inevitabil, dacă o înţele- 
gere de ultimul moment nu va interveni între Anglia și Italia. Necesi- 
tatea acestei rapide înțelegeri e principala cauză a exoflisirii lui Eden. 

La Praga mare îngrijorare. Un statut special de autonomie, cel puţin 
culturală, pentru nemţii de pe granițele Cehoslovaciei — se prevede ca 
inevitabil. 

Führer-ul a înregistrat în tot cazul, cu revendicările lui, un nou și in- 
contestabil succes. 

Pangal vine să-mi spună următoarele: „M-a chemat Mihai Popovici 
şi ņj-a declarat că l-a însărcinat Maniu să aducă la cunoștința Regelui 
pe o cale indirectă că orice alt Guvern afară de un Guvern Argetoianu, 
ar atrage cea mai violentă opoziție din partea Partidului Național- Ță- 
rănesc. Un Guvern Tătărescu, Vaida sau Iorga ar fi în special conside- 
rat ca o provocare. Faţă de un Guvem Argetoianu, partidul ar păstra o 
atitudine de expectativă neutrală. Dacă Urdăreanu vrea să afle acest lu- 
cru și să-l raporteze Regelui n-are decât să vină la dânsul — a adăugat 
Popovici, și îi va spune de două ori, nu o dată. Am rugat pe Pangal să 
meargă să comunice această conversație lui Urdăreanu. Pangal a fost, 
Urdăreanu i-a mulțumit și a observat că declaraţiile lui Popovici erau 
foarte interesante pentru caracterizârea mentalității maniștilor. Și cu a- 
cest prilej a informat pe Pangal că Regele s-a fixat pentru dânsul asu- 
pra Legaţiei din Berna. Tronc Mariţo! Probabil că vrea să mi-l scoată 
din cale, în cazul unei definitive fixări asupra mea pentru Guvernul de 
mâine. Se poate... 

Iar țărăniştii dacă mă vor, e că în realitate nu mă vor deloc, şi că spe- 
ră că simpatia lor mă va îndepărta în sufletul Regelui de încrederea pe 
care i-o inspir! 

Dacă ar şti şi unii şi alţii cât de indiferente-mi sunt aceste planuri și 
intrigi, şi cât de puţin tin să mă așez la o masă cu mâncăruri încălzite, 
m-ar lăsa în pace! Cred că nu s-a întâmplat niciodată ca un om politic să 
se agite atât de puţin ca mine pentru un loc invidiat de toţi şi urmărit de 
atâţia. Sunt candidatul altora la Preşedinţia Consiliului, dar nu al meu! 


Afacerea Carp continuă să împartă lumea. Evenimentele politice au 
pus-o în vremea din urmă în umbră, dar îndată ce se va sfârşi cu plebis- 
citul, cu Constituţia şi cu schimbarea de Guvern, patimile se vor dez- 
lănţui din nou. 


24 februarie. leri-dimineaţă m-am pomenit cu moș Ghiţă Mirones- 
cu la telefon spunându-mi cam jenat, că a fost „delegat“ de Preşedinţia 
Consiliului să prezideze Delegaţia Economică, de câtre ori se va întru- 
ni. l-am răspuns că acestă decizie mă miră deoarece președinția Dele- 
gaţiei Economice o are prin lege ministrul Industriei, și că chiar primul 
ministru când asistă la şedinţele ei!, nu e decât un oaspe. Era pentru mi- 
ne o neașteptată jignire pe care eram hotărât să nu o suport, şi să merg 
până la demisie. Natural, nu puteam discuta chestiunea cu Pojghiţă, ca- 
re dealminteri, în această afacere nu avea nici inițiativă nici răspunde- 
re. S-a mirat şi el, după răspunsul meu, de însărcinarea ce i se dăduse. 

Am cerut imediat o întrevedere Patriarhului, ca să pun chestiunea la 
punct. Cum dimineața mergea la Palat, mi-a fixat ora 6. Dar până să a- 
jung la ora 6 mi-a mai telefonat o dată Pojghiţă: se înşelase Preşedinţia: 
nu era vorba de Delegaţia Economică a Guvernului ci de Consiliul 
Economic Superior, nou creat şi prezidat de Ion Cămărășescu. Și astfel 
s-a terminat, înainte de a începe, o criză ministerială neprevăzută. 


Blumenfled la mine. Maniu, Gh. Brătianu, lunian și Partidul Social 
Democrat (!!) au negociat şi s-au înțeles aproape să semneze împreună 
un memoriu de protestare împotriva noii Constituţii prin care „se ră- 
pesc drepturile poporului“ (nu e adevărat! nu se răpesc drepturile po- 
porului, ci ale speculanților poporului! Poporul se salvează, prin noua 
Constituţie din ghearele acestor speculanți!) — şi a modului cum s-a 


1 Mironescu pretindea, în mesajul său telefonic, că fusese însărcinat să înlocuiască 
pe primul ministru. 

organizat plebiscitul. S-au înțeles aproape, dar nu de tot, căci nu au 
semnat nimic în comun, și au depus până acum memorii separate, Ma- 
niu şi Gh. Brătianu în numele Partidului Liberal (ce zice Tătărescu?). 

Tineretul Partidului Național- Ţărănesc s-a adunat apoi, şi la această 
adunare a asistat și dr Lupu(!). Furioși contra lui Maniu care-i pune pe 
o linie moartă. -Au discutat pe lângă chestiunile lor de partid și despre 
e-ventuala formare a noului Guvern şi au ajuns la concluzia că un Gu- 
vern Tătărescu, sau Vaida, sau Mironescu, fie prin impopularitatea, fie 
prin slăbiciunea lui ar aduce apa la moara lui Maniu, lui Gh. Brătianu 
şi a lui Zelea Codreanu, care, după tinerii ţărănişti, ar fi legaţi politiceș- 
te între ei. Rezultatul discuţiei a fost susținerea unui Cabinet Argetoia- 
nu!!! Informaţiile lui Blumenfeld confirmă astfel cele spuse ieri de 
Mihai Popovici lui Pangal. 


Furtună mare de nisip în frumosul Egipt. Orașul Rahiten complect 
distrus de foc — au ars o sumă de oameni. De-a lungul Nilului au fost 
distruse o sumă de sate. 


O frază de notat în ultima cuvântare a lui Neville Chamberlain: „Nu 
trebuie să amăgim naţiunile mici şi slabe cu credinţa că Liga Naţiunilor 
le poate garanta securitatea“. 

Flandin publică la Paris un articol prin care invită Franţa să face a- 
ceeași evoluţie ca Anglia și să abandoneze politica frontului popular, 
dealtminteri falimentară, dacă nu vrea să rămână singură alături de Ru- 
sia Sovietică şi de Spania Roșie. 


Averescu a scris o scrisoare Patriarhului prin care îl întreabă dacă 
rămânerea lui în Guvern mai e compatibilă cu faptul că a refuzat să 
semneze noua Constituţie. De acord cu Regele, Patriarhul a răspuns ma- 
reșalului că nu vede nici o incompatibilitate între faptul invocat şi rä- 
mânerea în Guvern(!!!). În consecință Averescu a rămas în Guvern, cum 
vrea Regele, până după promulgare. 


Întrunit azi-dimineaţă la Minister — după ce am „plebiscitat“ la Vi- 
sarion — pe Cancicov, Osiceanu, Ficşinescu, N. Theodorescu, Emil O- 
tulescu, Al. Zănescu și pe reprezentanții serviciilor competente pentru 
a redacta un nou articol în Legea Minelor prin care să se repare gafa 
articolului 17 din noua Constituţie. Făcut. 

Trăiască Constituţia nouă, care printre alte binefaceri m-a dezlegat 
şi de politica de partid în care avusesem slăbiciunea să alunec în 1932. 
Şase ani n-am cunoscut decât sarcina cârdășiei de clientelă, pretenţioa- 
să și interesată, care și-a arătat arama cu prilejul crizei din noiembrie 
trecut și a alegerilor care au urmat. 

Reproduc aci, ca o încheiere a 6 ani de activitate politică, circulara 
pe care am rugat pe Radian, secretarul general al partidului, să o trimită 
tuturor organizaţiilor noastre judeţene. 


„Domnule Președinte, 

Prin Înalta hotărâre a M.S. Regelui, un nou Guvern sub președinția 
Sanctităţii Sale Patriarhului Miron Cristea a luat frânele țării. 

Trecând peste deosebirile de convingeri politice și ascultând numai 
îndemnul datoriei către ţară, foștii președinți de Consiliu și foștii mi- 
niştri și-au dat mâna pentru a ajuta pe șeful Bisericii în marea misiune 
ce i-a fost încredinţată. 

Acestui Guvern îi revine marea misiune de a readuce pacea între ce- 
tățenii ţării şi de a reorganiza pe baze noi, viaţa noastră publică. 

În apelul adresat ţării de M.S. Regele, precum și în apelul Guvernu- 
lui se cere tuturor Românilor să-și dea sprijinul lor pentru împlinirea a- 
cestei mari opere. Acest sprijin impune încadrarea tuturor acţiunilor 
politice în disciplina noilor așezări. 

Patimele trebuiesc domolite, preocupările personale înfrânte, pentru 
a se putea instaura pe tot cuprinsul ţării atmosfera de liniște și concor- 
die necesară noilor înfăptuiri ce se pregătesc. Fiecare cetățean trebuie 
să-și revizuiască conștiința și să privească cu serioasă cumpănire calea 
cea nouă ce se deschide și îndatorirea ce o are în clipa de faţă. 

Pentru noi cei grupaţi în jurul d-lui Constantin Argetoianu î în Par- 
tidul Agrar hotărârea nu este grea; pentru noi nu este ziua ispășirii, ci 
ziua mult așteptată a izbânzii unei credințe pentru care am luptat și pe 
care am propăvăduit-o. 

În congresul din noiembrie 1936 dl Constantin Argetoianu, preşe- 
dintele Partidului Agrar își termina expunerea cu următoarele cuvinte: 

«Năzuinţele mele nu merg către dictatură, ci către organizarea au- 
toritară şi cinstită a Statului pe care o cred din zi în zi mai necesară. 
Sunt convins că aceste năzuinţe se vor realiza fiindcă toată lumea le 
așteaptă, deși nici un om politic nu are curajul să le mărturisească și 
să se sacrifice pentru ele. Se vor realiza fiindcă o ţară nu piere și ele 
constituie singura scăpare din noianul de neputinţă şi de mocirlă în 
care ne afundăm din zi în zi. Las cui vrea ziua de azi, pe mine mă inte- 
resează ziua de mâine!». 

Vă reamintiţi că atunci când ne-am adunat laolaltă, scopul nostru a 
fost să constituim un organism de promovare a intereselor agriculturii 
și agricultorilor, interese neglijate sau rău înţelese de majoritatea con- 
ducătorilor vieţii noastre publice. 

Grupare profesională ca ideologie și componență am adoptat orga- 
nizarea de partid numai pentru a putea realiza într-un regim dominat de 
electoral credinţele noastre. 

Am rămas refractari mentalităţii de partid și am criticat viaţa noas- 
tră publică şi am cerut cu hotărâre emanciparea puterii executive de in- 
fluenţa electorului și stăvilirea atotputerniciei partidelor printr-un Gu- 
vern de autoritate. 

Cum prevederile Qonstituţiei din 1923, nu făceau cu putinţă întro- 
narea unui asemenea regim, congresul partidului nostru din 1935 a a- 
probat cu unanimitate propunerea d-lui Gonstantin Argetoianu de a se 
înscrie în programul partidului revizuirea Constituţiei fără formule pre- 
văzute în vechea Constituţie. Q Constituţie nouă ocrotită de Şuveran şi 
supusă aprobării populare printr-un plebiscit. 

Am fost învredniciţi de soartă să vedem dorinţele noastre a căror re- 
alizare abia o puteam întrezări, înfăptuite prin voia M.S. Regelui Carol 
al II-lea! 

Rostul nostru politic a îmcetat. 

n viaţa publică ce începe sub regimul noii Constituţii ne găsim în 
adevăratul nostru rost de reprezentanţi ai profesiei plugărești, precum 
găsim şi posibilităţile de înfăptuire ale programului nostru economic. 

În noua aşezare interesele agriculturii nu vor mai fi supuse influen- 
telor trecătoare ale preocupărilor electorale, ci vor forma obiectul unei 
politici de Stat, permanent susținută de breasla agricultorilor. 

Dreptele revendicări ale agricultorilor vor putea fi înfăptuite prin 
solidaritatea de breaslă, în armonie cu interesele celorlalte bresle, pe 
bază de realități economice și nu de ficțiuni politice. 

Partidul Agrar își încetează activitatea, dar nu dispare. 

Ideea agrară care ne-a călăuzit, rămâne îndreptarul acţiunilor noas- 
tre și rămân nealterate legăturile noastre stabilite în cursul anilor de 
luptă pentru triumful acestei idei. 

Rămâne întreagă solidaritatea noastră bazată pe comunitate de cre- 
dinţe și nealterate sentimente de respect și dragoste față de președintele 
nostru, dl Qonstantin Argetoianu, care şi-a închinat priceperea și pu- 
terea de muncă cauzei agricultorilor. 

Cu acest patrimoniu vom putea fi în domeniul profesional o forță 
creatoare de înfăptuiri. 

În loc de organizaţii cu cluburi comunale, vom înființa asociaţii agri- 
cole sau ne vom încadra în unele existente. 

Cooperaţia descătușată de influenţa intereselor politice poate fi un 
teren fecund pentru inițiativele economice. 

Sindicatele agricole ca organism de apărare și de promovare a inte- 
reselor profesionale, oferă un larg câmp de activitate energiilor sincere 
şi bine intenționate. 

Nu ne despărțim decât pentru a ne regăsi — de data aceasta pe dru- 
mul cel mai drept ce duce la ţinta pe care totdeauna am urmărit-o. 

Cu nădejde că era nouă ce se deschide în istoria țării va fi și o eră 
nouă pentru agricultură și pentru agicultorii ţării, ne îndreptăm gândul 
nostru recunoscător către M.S. Regele Carol al II-lea căruia, după dati- 
na strămoșească, îi urăm: 

Noroc și belșug la brazda nouă! 

Secretarul General al 
Partidului Agrar 
Alexandru Radian“ 


Cu alte cuvinte, o înmormântare de clasa I-a! 


25 februarie. Plebiscitul a reușit în plin; a fost un succes peste toate 
așteptările. Au votat peste 4 milioane de oameni și aproape toţi pentru. 
După cifrele provizorii peste 99% din votanţi au spus: da! Desigur că 
lucrurile erau astfel întocmite încât în tot cazul rezultatul nu putea fi 
decât larg pozitiv. Dar a fost adevărat curent, pentru. Lumea scârbită 
de politicieni și politicianism a votat pentru suprimarea omnipotenței 
agenţilor electorali. Prevederile mele de atâtea ori expuse Regelui, s-au 
adeverit exacte, și în această privință. 


26 februarie. Eden s-a explicat înaintea alegătorilor săi din War- . 
wickshire. Între dânsul și Chamberlain nu există decât o deosebire de 
metode. Amândoi doresc o înţelegere cu Italia și cu Germania. Numai 
că dânsul, Eden, nu putea admite să se discute noi angajamente, atât 
timp cât cele vechi nu au fost aduse la îndeplinire. Ceea ce urmărea dl 
Eden înainte de toate — afirmă d-sa — era neștirbirea prestigiului bri- 
tanic! Din partea d-lui Eden, această ultimă afirmaţie nu e lipsită de haz, 
căci d-sa a fost desigur ministrul de Externe britanic sub care Anglia a 
înghițit aproape numai umilinţe. 

28 februațrje. Ziua de ieri, duminică, a fost consacrată promulgării 
noii Gonstituţii. Mi se umflase iarăşi un picior (acces ușor de gută) și 
era cât pe aci să nu mă pot duce să „jur“ şi eu pe noul text! Nu s-ar fi 
prăpădit lumea, nu e vorbă! Noroc că oblojele puse peste noapte m-au 
mai dezumflat, așa încât am putut încălța pantofi largi... 

Praznicul a început la Patriarhie, printr-un scurt Te Deum slujit în 
Paraclis, la care n-am asistat decât noi, membrii Guvernului. Iorga cu 
care mă împăcasem în noaptea semnării Constituţiei, iarăşi înțepat față 
de mine și anost tuturor. De la Patriarhie am plecat cu automobilele une- 
le după altele (după ce ne-am fotografiat pe scara din fața Mitropoliei) 
— spre Palat unde am sosit puţin înainte de ora 12. Înainte de a ne în- 
şira după grade şi vechime (să fi văzut cum se îndesau cucuvelele ca să 
se plaseze înaintea noastră, a miniştrilor cu răspundere!) la dreapta 
Tronului, am fost poftiți în salonașul de alături (același îm care bea și 
scuipa Micescu în noaptea cea de pomină) ca să semnăm exemplarele 
legate în piele ale noii Constituţii, menite să fie păstrate în Arhivele 
Statului. Le-am semnat, iarăși pe rând, ca la moară. Erau tipărite pe o 
hârtie care sugea cerneala şi cum îmi uitasem acasă și ochelarii şi tocul 
(stilograful), nici nu ştiu cum am semnat. A fost o semnătură informă 
ca de porc. 

După ce am semnat deja, am trecut în sala Tronului. La dreapta, cum 
am spus-o deja, ne-am îpşirat, noi, Guvernul, iar la stânga demnitarii 
Curţii. Prima, d-na Mavrodi, apoi în şir Balif, Stârcea, Urdăreanu, Flon- 
dor și ceilalți. Am putut astfel afla prezenteţea d-lor, în ultimă hotărâre. 

Ceremonia a decurs după program, şi cum o descriu gazetele timpu- 
lui. Gane slab ca un lindric, și în frac, a venit pe mijlocul sălii celei mari, 
precedat de mareșalul Curţii și de halebardieri, urmat de cei 4 consilieri 
de la Casaţie în robă roșie, care număraseră buletinele plebiscitului. 
Sala cea mare era departe de a fi ticsită; de o parte, spre piaţă erau auto- 
rităţile civile (secretarii generali, înalta magistratură, Gurtea de Conturi 
etc.) — de cealaltă militarii, generali și colonei. Gane și roşiorii au ve- 
nit până în fața Patriarhului şi Gane ploconindu-se i-a întins procesul 
verbal de numărătoare, frumos legat în piele, și el. Patriarhul i-a dat ci- 
tire, apoi Regele a scos o fiţuică din buzunar și a citit la rândul lui o de- 
claraţie, pe care dealtminteri o scrisese şi o semnase deja în fruntea fie- 
căruia din cele 3 exemplare oficiale ale Constituţiei. Prin această decla- 
rație, Regele care jurase deja pe alta şi o călcase, şi care nu mai voia să 
repete gestul, își da cuvântul că va respecta şi apăra noua așezare, până 
i s-o năzări altfel, bineînţeles. 

Şuvernaul, care jongla cu chivăra, cu mantaua de cavaler ce o tot 
arunca peste umăr, cu bastonul de mareşal, cu sabia şi cu fițuica, ca un 
artist desăvârșit, a coborât treptele Ţronului, lângă care înlemnise de 
strajă Voievodul Mihai, și a semnat Gonstituţia așezată pe o măsuţă în 
fata lui, Constituţia definitiv promulgată prin această ultimă formalitate. 

Au urmat apoi jurămintele noastre, ale miniștrilor. Am mai jurat pe 
rând, ca în noaptea de la 1Q spre ]1 februarie, cu Averescu în minusl. 
Dar pe lângă credință Regelui, am mai jurat și pe Gonstituţie, pe cea 
nouă bineipțeles. Zăpăcit de durerea mea de picior îmi uitasem ochela- 
rii acasă, aşa încât a trebuit să împrumut pe ai doctorului Angelescu. 
Când i-am încercat am văzut cu ei, când i-am pus pe nas în faţa formu- 
lei jurământului, vax. A trebuit să-mi sufle (Jrdăreanu formula, ca la 
teatru! Çe kix! 

Eram furios. 

După depunerea jurămâgtului i-au mai tras Patriarhul și Regele, do- 
uă mici cuvântări destul de nimerite, şi întrucâtva s-a terminat, dar nu 
de tot. Am fost într-adevăr poftiți în salonașul de alături (faimosul) și 
Regele a venit, însoţit de Voievodul Mihai, şi ne-a decorat pe toţi mi- 
niştii, plus [strate Micescu şi Ylahide. olane, plăci, cordoane, a dat 
de toate. Lui Vaida i-a dat colanul Ordinului Carol, lui Mironescu pe al 
Şerviciului Credincios. Lui [orga și Patriarhului nemaiavâpd ce le da, 
le-a dat câte un portret cu dedicație, în ramă de argint. Mie mi-a dat or- 
dinul „Pentru Merit“ (!! ani de zile după ce l-a dat lui [lasievici!). 

De la decoraţii Regele a trecut pe balcon, spre piață unde fuseseră 
masaţi străjerii, care l-au aclamat. După străjeri au venit diplomaţii la 
rând. A trebuit să ne îpşirăm iarăși, ca cepele, și să ascultăm o cuvâg- 
tare fără miez a Nunţiului, căreia a răspuns Regele, tot pe franțuzește. 
Cerc cu diplomaţii (numai șefii de misiuni) apoi dejun, jos, fără diplo- 
mati. Dintre dânşii fusese invițat numai Nunţiul Papal, și era singurul 
străin. Guvernul, Casaţioniştii cu Plebiscitul şi demnițarii Palatului au 
ocupat cele 40-50 de scaune de o parte şi de alta a mesei prezidate de 
Rege şi de Voievodul Mihai. În tot timpul dejunului == dejun în frac, 
ce oroare! m— a cânțat radiofonul şi a domnit o plictiseală fără nici o 
adiere de mai bine. Au vorbit iarăşi Patriarhul şi iarăși Regele. Şcurt. 
După Patriarh a încercat radiofonia să bage câteva măsuri ale imnului 
Regal dar n-a izbutit decât să scoată câteva pârţâituri informe. Tocmai 
când, disperat, a început Regele să vorbească, s-a slobozit și radio cu 
acordurile lui Hübsch... 


1 Averescu s-a dat bolnav cu opt zile înainte şi nsa mai ieșit din casă, 

După masă ne-a mai torturat Regele în sala de alături cu un cerc în 
care n-a vorbit decât un putoarea de Iorga. Abia la ora 3 1/2 am fost a- 
casă. Mama ei de Constituţie! Mi-a ieșit prin călcâie! 


Pe când Regele vorbea cu Iorga, Urdăreanu îmi spunea că pădu- 
chele cultural lucrează din răsputeri împotriva unui Guvern al meu și 
pentru un Guvern al lui. Am spus lui Urdăreanu la rândul meu, că nu 
sunt câtuși de puţin candidat pentru viitorul Guvern — dar că un Gu- 
vern Iorga ar însemna o prăbușire a încercării de redresare întreprinsă 
de Rege. Urdăreanu a fost cu totul de acord cu mine. 


S-au împlinit 100 de ani de la nașterea lui Hasdeu și cu acest prilej 
s-a slujit un parastas la biserica Mântuleasa. Au asistat la această slujbă 
trei tunși și un râios. Și când îmi aduc aminte câtă vâlvă s-a făcut în 
jurul lui Hasdeu pe timpul copilăriei mele, mă împac cu perspectiva 
„Viitorului“ ce așteaptă pe Iorga! 


Mitropolitul Gurie a hotărât în fine să se supună hotărârii Sinodului 
Și să se retragă într-o mănăstire până la definitiva lui judecată. Se va re- 
trage undeva în Bucovina. 


Mare dezbatere în Camera franceză cu privire la politica externă. S-a 
hotărât să se păstreze toate alianțele și prieteniile existente, și să se 
meargă mai departe pas cu pas, după Anglia. 


Toate lichelele care mă părăsiseră după reîncredințarea lui Tătăres- 
cu și mai ales după chemarea lui Goga, caută să se apropie din nou de 
mine, fără nici o rușine. Am alungat cum meritau pe Vladimir Christi, 
pe frate-său Victor, pe Sârbu, pe Ohanes, pe Sciucă, pe Bosco — din 
Basarabia. Şi idem pe domnul Radovici din Făgăraș și București. 


2 martie. Alaltăieri, după-amiază, am fost pofiit de Patriarh ca să ex- 
plic cucuvelelor modificarea Legii Minelor. Se adunaseră acolo pe lân- 
gă Patriarh — Iorga, Văitoianu, moș Ghiţă Mironescu, dr Angelescu și 
Vaida. Şi mai fuesese convocat și Cancicov ca „promulgător de legi“, 
în calitatea lui de ministru interimar la Justiţie. După ce le-am explicat 
şi au priceput articolul de lege menit să pună Legea Minelor în acord 
cu noul articol 17 al Constituţiei — cucuvelele au început să se vaite și 
să se certe între ele. Toate mergeau rău, toate mergeau pe dos, fiindcă 

domnii foşti primi miniștri n-aveau atribuţii în Guvern! Iorga a declarat 
că va spune neted Regelui că trebuie să-i dea controlul „Turismului“ şi 
„Radiofoniei“. Văitoianu a sărit ca înţepat: „Pardon, Turismul e al meu, 
mi l-a încredințat mie Regele!“ — „Pardon, am drepturi mai vechi ca 
d-ta“ a replicat Iorga, hotărât la urma urmei să se mulțumească şi cu 
Radiofonia. A mai cerut şi doctorul Angelescu ceva şi Vaida nu mai ştiu 
ce. În fine simfonia corbilor răsuna în armonii infinite sub bolțile Pa- 


triarhiei. . 


A murit d'Annunzio, în Viitorialul său, brusc, de inimă. Avea 75 de 
ani. Cu el, pe lângă un mare scriitor, un mare animator și un mare far- ` 
sor, mai dispare pentru mine și martorul aproape zilnic al uneia din ce- 
le mai frumoase etape ale vieții mele... Câte amintiri n-a înghiţit tre- 
cutul... 


La Ankara, balcanicii au recunoscut Imperiul Italian şi cucerirea 
Etiopiei. Şi au mai hotărât ca cele 4 ţări să trimită „agenţi“ oficiali pe 
lângă Guvernul naţionalist din Spania. Mussolini şi Franco pot de a- 
cum înainte dormi liniștiți. 


3 martie. Împlinesc astăzi 67 de ani! Nu-mi vine să cred că tot ros- 
tul meu e îndărăt, căci ca la 30 de ani nu văd viaţa decât în perspectiva 
viitorului, ceea ce la vârsta mea e cam ridicol. Dacă rugina artritismul- 
ui nu s-ar depune pe toate organele — m-aș simți încă tânăr! 


Ducesa de Windsor (madam Simpson, ex) a fost declarată într-un 
concurs ţinut la Paris, cea mai elegantă fameie din lume. Ce e Tronul 
Angliei pe lângă o asemenea situație mondială! 


Kaufmann care vine de la Viena îmi povestea ieri că Schuschnigg a 
fost păcălit de von Papen şi de ministrul de Externe Schmidt, în dusul 
său la Berchtesgaden. Cei doi șmecheri îl convinseseră că Hitler era jos 
de tot, descurajat prin cele întâmplate la Berlin (cu Armata) și că era 
momentul pentru Austria să obţină de la dânsul tot ce vrea. 

În locul omului pleoștit, Schuschnigg a găsit la Berchtesgaden un 
țanţoș răstit, care a luat-o de sus. Faţă de bietul vienez a împins bru- 
talitatea până a întreba pe generalul X prezent la întrevedere: „Câtă 
vreme ar trebui forțelor germane ca să ajungă până la Viena?“ — 

întrebare la care generalul a răspuns: „În caz de rezistență, 6 ore!“ 
Schuschnigg a fost turtit, şi a scăpat cum a putut din ghiarele Fiihreru- 
lui — dar convingerea tuturor la Viena e că va iezista sincer şi până la 
limita puterilor sale, cerințelor germane. Numai o înțelegere între An- 
glia, Franţa, şi Italia va mai putea scăpa însă independența Austriei. 
Tragică este situaţia numai pentru cehi. 


Ziarele sunt pline de „ororanzele“ ce se dau lui Gabriele d'A nnunzio 
mort. Dacă din lumea cealaltă se mai poate arunca o privire în a noas- 
tră, marele Cabotin trebuie să fie mulțumit. Un nemaipomenit teatru se 
face în jurul trupului său neînsuflețit, până și la ultima expoziţie pe 
„prora“ navei incastrată în stâncă deasupra oglinzii apelor.... Deși n-a 
fost Nerone, şi despre dânsul se poate zice că a pierit un mare artist! 


La Iancu Cosăcescu s-a făcut o lungă percheziţie, iar dumnealui a 
fost „reținut“ 24 de ore în casă. Cosăcescu e omul lui Lazare Weiller 
(motoarele Gnome-Rhone) și percheziţia a fost făcută în legătură cu a- 
facerea Carp — I.A.R. care reîncepe să pasioneze lumea, pe măsură ce 
vâlva promulgării noii Constituţii se calmează. 


Azi lungă vizită a lui Max Auschnit. A venit să-mi vorbească des- 
pre diferite probleme economice. Se vede că a simţit și el „ceva“. E in- 
contestabil un om foarte inteligent și vede lucrurile clar și just. 


În ultima mea audienţă (marţi) Regele m-a întrebat dacă cunosc oa- 
menii politici de la Londra. I-am răspuns că foarte puţin, dar că am re- 
laţii bune în City. „Apoi în Anglia, City conduce politica“ a ripostat 
Regele și a început să-mi vorbească de câţiva oameni politici englezi, 
în special să-mi laude pe Neville Chamberlain și a fost foarte mulțumit 
când i-am spus că pe Sir Neville îl cunosc şi-l apreciez. Să se gândeas- 
că serios să-și schimbe Guvernul de cucuvele înainte de plecarea la 
Londra? 

S-ar părea că da, și că continuă să se gândească la mine, o dovedeş- 
te nu numai acest crâmpei de conversaţie, dar încă şi reproșul pe care 
mi l-a făcut că probabil „prietenii mei“ răspândesc ştirea „însărcinării 
mele“ viitoare, ceea ce îi îngreuiază enorm situaţia (am ghicit scenele 
pe care i le-a făcut Iorga). „Chiar dacă m-aș gândi serios la d-ta (,„fa- 
çon de parler“ — căci se gândește), pentru ca planul să se realizeze tre- 
buie cât mai multă discreţie, altfel totul poate rata. Nici nu-mi trece 

prin gând că d-ta vorbești — dar se vorbește, și bănuiesc pe prietenii 
d-tale“. — „Sire eu unul, bineînțeles că n-am spus o vorbă despre un 
plan pe care eu nu-l urmăresc, şi despre care Majestatea Ta mi-a dat să 
înțeleg că n-ar fi străin preocupărilor Sale. Dacă eu n-am vorbit nici 
măcar prietenilor mei în această privinţă, cum ar putea vorbi ei altora 
despre un lucru pe care nu-l ştiu? Adevărul este că toată lumea mă vrea 
și că toată lumea vorbește despre ce dorește“. Şi am explicat Regelui că 
un Guvern Argetoianu este pentru orice om de bun simţ complementul 
natural al schimbării regimului constituţional. O Constituţie de autori- 
tate cu un colac de pupeze în loc de Guvern nu poate fi decât o formulă 
de faliment. Până și adversarii mei naturali preferă în momentul de faţă 
un Guvern Argetoianu oricărui altul. „lată Sire — am încheiat această 
parte a convorbirii noastre — că am trăit să văd pe Tătărescu la mine 
spunându-mi că ei, liberalii, nu pot și nu vor să participe la viitorul 
Guvern și că singura formulă pe care o admit și o vor susţine, e un Gu- 
vern Argetoianu. Același lucru mi l-a comunicat și Maniu, prin Mihai 
Popovici — fără a mai vorbi de Garda de Fier!“ 

Regele a părut mulțumit de explicaţiile mele, şi am vorbit de 
altceva! 


Pi 


4 martie. A apărut decretul-lege pentru suspendarea inamovibilității 
şi a stabilităţii funcţionarilor. Consiliile de disciplină sunt desfiinţate. 
Funcţionarii vor putea fi scoși și înlocuiți prin decrete Regale sau prin 
decizii ministeriale, după cum vor fi numiţi. Măsura mult așteptată 
pentru „curățirea“ Administraţiei și a Justiţiei, ar fi mult mai eficace 
dacă s-ar depolitiza (din punctul de vedere al cârdășiilor de partid), şi 
Guvernul. 


Mari inundaţii în California. Peste zece mii de familii se găsesc fără 
adăpost; au pierit 124 de persoane şi pagubele trec de 25 de milioane 
de dolari (aproape 5 miliarde de lei!). 


Comnen s-a înapoiat de la Ankara, mândru de a fi bătut trei zile apa 
în piuă. 

S-a cerut agrementul pentru Irimescu, la Washington. 

Un nou proces politic a început la Moscova. Printre cele 20 și ceva 


de viitoare victime ale lui Stalin sunt şi următorii fruntași ai mișcării 
sovietice: Rikov (fost preşedinte al Sovietelor), Buharin (teoreticianul), 

Krestinski, faimosul Rakovski şi Iagoda infamul GPU-nist. În ce hal 
trebuie să-i aducă, prin ce torturi fizice sau morale trebuie să-i treacă, 
căci mărturisesc toţi tot ce li se cere. Ba se întrec chiar, cu patimă, în 
mărturisirile lor. 

Dacă n-ar fi vorba de bestii care au atâtea victime la activul lor, fie- 
care, tragedia în atâtea acte ce se desfăşoară de doi ani la Moscova, ar 
fi trebuit să ridice indignarea Europei la intervenţia ei. Dar fiind vorba 
de cine e vorba, lumea priveşte cu indiferență cum se nimicesc bandiții 
între ei. 


5 martie. Piccard, primul muritor care s-a suit în stratosferă dove- 
dind astfel existența atmosferei la 25 kilometri de pământ, a hotărât să 
se coboare la 9 000 de metri sub nivelul Oceanului, într-o sferă metali- 
că rezistentă a cărei construcţie e deja foarte înaintată. Întrebare: după 
ce ne vom fi plimbat și prin lună, fi-vom mai fericiţi și izbuti-vom să 
trăim fie și numai două ceasuri peste sorocul pe care ni-l înseamnă 
fatalitatea? 


A murit D.M. Bragadir şi Basilescu-Ţiganul, fostul decan al Facul- 
tăţii de Drept din Bucureşti. Cu Bragadir am fost coleg de clasă la Li- 
ceul Şf. Gheorghe, și-l văd şi acum, rumen şi grăsuliu, cu buzunarele 
pline de acadele. Era ultimul în clasă, dar băiat bun. Nu i-a plăcut car- 
tea, dar i-a plăcut treaba şi pe lângă averea pe care i-a lăsat-o tată-său a 
mai strâns și el una, și bună. 

Basilescu a fost un bandit şi a terorizat pe toţi în jurul său. Mai ales 
pe miniștri, și astfel a putut rămâne în fruntea Facultăţii de Drept, îm- 
potriva legii, până după 70 de ani mm și în altă ordine de idei, să scape 
de faliment deşi pasivul său întrecea de trei ori activul. Toată viața lui a 
jonglat cu legile țării, până și cu Codul penal. L-am întâlnit la ultima 
întpugire a Consiliului de Administraţie al CEC-ului; părea în puteri şi 
voios. Moartea a fost însă mai tare ca el şi l-a răpus. A, fost poate prima 
lui înfrângere. 


Arcizewski s-a înapoiat de la Varşovia de unde aduce vești intere- 
sante. După câte i-a spus chiar ambasadorul polonez de la Moscova, 
actualele masacre proiectate (cel mai recent proces antitroțkist etc.) nu 
sunt într-adevăr lipsite de oarecare popularitate (!!), în tot cazul de a- 
probarea celor mai largi straturi ale opiniei publice. Actualii acuzaţi 
sunt într-adevăr delatorii celor condamnaţi în procesele precedente, şi 

lumea sovietică vede cu ochi buni pedepsirea celor care au acuzat pe 
nedrept pe alţii. Căci azi până și Şţalin îşi dă seama că mulţi din cei 
împușcați în vara trecută (mareșalul Tuhacevski, spre pildă) au fost ne- 
vinovaţi. Printre cei inculpaţi azi, pe lângă vedete, sunt și o sumă de per- 
sonalități mai obscure, dar cu mare trecere locală, și acuzărilor cărora 
se datorează moartea a sute și sute de oameni fără vină. Lumea vede 
acum cu mulțumire că Ştalin pedepseşte pe trădători, așa încât, oricât 
ar părea de inverosimil lucrul, ecatomba ce se pregătește va întări după 
toate probabilitățile situaţia dictatorului roșu. 

Regimul lui Ştalin este totuşi departe de a sta pe roze. Faimosul 
plan cincinal a dat greș — mai ales a fost sensibil lovit de insuccesele 
din Ghina și din Şpania. Nu e exclus ca Ştalin că întreprindă o diver- 
siune. În Extremul Orient nu e nici un pericol de atac din partea rușilor, 
care n-au acolo decât vreo 250 000 de oameni, ce n-ar putea rezista ja- 
ponezilor. Nici un pericol de asemenea dinspre granița Basarabiei; ru- 
şii ştiu că o ofensivă împotriva României ar declanșa autonomic Polo- 
nia și probabil Germania — și Moscova nu dorește un război general. 
Într-un asemena război Şovietele n-ar putea înarma succesiv mai mult 
de 4 milioane de oameni, ceea ce naar fi destul. Chiar dacă ar putea în- 
registra câteva succese la început, ceea ce este îndoielnic, armatele so- 
vietice s-ar prăbuși repede împotriva forțelor ce le-ar putea fi opuse. Ast- 
fel stând lucrurile, la Varşovia se crede că dacă Moscova se va mișca 
pentru a crea o diversiune, o va face împotriva unuia din Ştatele Balti- 
ce, şi ministerul de Externe polon crede a ști că Ştatul atacat va fi Le- 
tonja. 

Natural, față de această situație Ştatele Baltice reacţionează și o ali- 
anță a fost chiar propusă în ultima vreme Poloniei de către Şuedia... 

Atitudinea Germaniei față de Austria începe să îngrijoreze și pe po- 
lonezi. Polonia e în momentul de față în cei mai buni termeni cu Ger- 
mania, dar totuși n-ar vedea cu plăcere puterea Germaniei sporind prea 
mult. Pentru Varșovia e clar că în ziua în care Italia se va fi înţeles cu 
Anglia, Anschlussul nu va mai putea fi realizat, și tocmai de aceea di- 
plomaţia poloneză crede că Germania va da lovitura înainte ca această 
înțelegere să fie desăvârşită, prin urmare foarte curând. Pentru Arci- 
zewski dealtminteri, Anschlussul e deja ca și realizat (exagerare!). 

Pentru a pune un zăgaz puterii germane înspre Orient (căci petrolul 
și bogăţiile României o vor ademeni-o desigur — spune ministrul Po- 
loniei) ar trebui o înțelegere intimă între România, Iugoslavia, Polonia 
și Ungaria. Polonia e gata să mijlocească o apropiere între Ųngaria și 

România ca să împiedice pe cei de la Budapesta să adere prin Viena la 
blocul german. E o muzică pe care am mai auzit-o, dar una pe care nu 
am auzit-o încă din glas polonez, e privitoare la un plan de înţelegere 
care ar cuprinde şi Cehoslovacia, pentru a i se garanta independenţa. 
Cum Arcizewski nu repetă probabil decât ce a auzit la Varșovia, decla- 
rațiile lui în această privință sunt mai mult decât interesante și trebu- 
iesc reţinute. 

Ministrul Poloniei nu mi-a mai vorbit de astă dată de „Uniune per- 
sonală“ nici de Mareșalul Rydz-Smigly — și bineînţeles că nu i-am po- 
menit nici eu despre așa ceva. 


Lady Hoare e plină de „imprevu“. Poftise lume la masă zilele aces- 
tea, între alţii şi pe Emil Costinescu cu soția (Moritz, născută Blank). 
Aceasta din urmă i-a telefonat ca să o întrebe dacă era masă mare sau 
intimă, dacă domnii trebuiau să vină cu cravată albă sau neagră. „Oh, 
dear — i-a răspuns nobila lady — cred că cu cravată neagră. Dar toate 
aceste recepții mă plictisesc atât, încât nu știu. Nici n-am să mă cobor 
la masă: am să profit de soru-mea care este acil, și să o rog să mă în- 
locuiască. Seamănă așa mult cu mine încât nimeni nu-și va da seama 
de substituire! Oh, darling, te rog să nu mă denunțţi!“ 

Păcat de ea că e nebună, căci altfel e nostimă. Ca și bărbatu-său de 
altfel, foarte deștept când e treaz.. 


6 martie. În bugetul ei pe 1938/1939, Anglia a prevăzut pentru apă- 
rarea națională frumoasa sumă de 343 milioane de livre, adică circa 
250 miliarde lei! Pe un singur an! De pus în comparaţie cu cele 40 de 
miliarde ale noastre eșalonate pe 75 ani! Nu e vina noastră că nu putem 
mai mult, dar e vina noastră că încercăm ca broasca să ne umflăm cât 
un bou! 

Și mai e încă ceva: cele 250 miliarde engleze, merg toate la arma- 
ment; câte din miliardele noastre reprezintă material într-adevăr livrat? 


August Filip, secretarul meu, îmi povestește o frumoasă poveste. În 
calitatea sa de avocat s-a ocupat cu reglarea pasivului morii Violatos 
din Brăila și a izbutit să împace pe creditori cu plata unei sume de 9 
milioane în loc de peste 100, dar cu condiţia ca plata să fie imediată. 
Filip a venit la mine să mă roage să intervin la o bancă să găsească 


! Lady Barbara Bentink, nepoata ducelui de Portland. 

suma, garantată prin veniturile morii repuse în funcţiune. L-am reco- 
mandat succesiv Băncii de Credit şi Societăţii Bancare, dar nici una 
nici alta n-a vrut să facă afacerea care le-a părut și nesigură (în ce pri- 
vea veniturile morii) și de prea lungă durată (banii urmând să fie ram- 
bursaţi în zece rate anuale). Acum oamenii lui Violatos au căzut din 
nou în spinarea lui Filip, care față de insuccesele trecute, a avut ideea 
să îndrumeze pe cei interesați spre Urdăreanu. Contactul a fost luat prin 
Ulea, şi totul a fost aranjat prompt. Banca Naţională va înainta banii 
printr-un scont direct. Onorariile: 2 milioane lei. S-a dat un credit în alb 
asupra unei bănci, printr-o scrisoare adresată unui avocat Bobulescu, 
care la rândul lui va vărsa banii cui trebuie! „Fără comentariu“ — și de 
astă-dată! 


8 martie. Aseară Consiliu de Miniștri la Palat, prezidat de Rege. La 
ordinea zilei, una caldă şi una rece: cea caldă, o ofensivă pentru „toa- 
leta“ satelor (aranjarea şoselelor, refacerea podeţelor, curățirea șanțuri- 
lor, etc.) — cea rece: acțiunea împotriva partidelor. Dizolvarea sau ne- 
dizolvarea? Iorga a fost hotărât contra, Vaida tot atât de hotărât pentru. 
În cele din urmă Iorga a consimțit să li se aplice legea asociaţiilor (o- 
bligaţie de a declara scopul pe care-l urmăresc, de a arăta mijloacele de 
care dispun, de a preciza persoanele din conducere). Am luat cuvântul 
şi am arătat că o dizolvare a partidelor nu putea fi decât generală și că 
în asemenea caz pentru multe partide — care nu s-au făcut vinovate cu 
nimic împotriva noului ritm — ea ar corespunde cu o măsură preven- 
tivă pe care starea de perfectă linişte a ţării n-ar justifica-o. Am arătat 
mai departe că o dizolvare a partidelor liberal și național-țărănesc ar mai 
pune Guvernul și într-o situaţie delicată faţă de bunurile lor imobile. 
Amândouă partidele posedă bunuri însemnate (mai ales Partidul Libe- 
ral) în București și în provincie; lichidarea lor ar fi anevoioasă căci Con- 
stituţia nouă n-a prevăzut confiscarea decât pentru averile defraudato- 
rilor. Întrucât priveşte propunerea Iorga de a aplica partidelor legea 
asociaţiilor, am observat că ar avea un mare inconvenient, acela de a 
legitima toate partidele și grupările care, nesocotind fondul ar fi res- 
pectat forma. În concluzie am cerut să se lase partidele cum sunt, să li 

„interzică însă anumite îndeletniciri prin lege, şi să li se aplice sancţiu- 
nile prevăzute tot prin lege în caz de vină. Aceste sancţiuni ar putea mer- 
ge până la dizolvare — dar o astfel de dizolvare, punitivă iar nu pre- 
ventivă, ar fi primită mai ușor de opinia publică. Regele și Consiliul s-au 
raliat la părerea mea. 

În cursul ședinței Regele ne-a adus la cunoștință că a renunţat să 
mai creeze un nou Minister pentru Propagandă, Radiofonie şi Turism! 
Și că pentru moment se va mulțumi cu o direcţie, pe care va încredinţa-o 
lui Dimăcescu? — direcţie agregată la Președinția Consiliului. Iorga a 
sărit ca ars cu foc: cum rămânea el cu Radiofonia, unde voia cu tot di- 
nadinsul să plaseze pe licheaua de fiu-său? „Să mă ierte Măria Ta — a 
început bărbosul să graseieze — dar eu cum rămân? Eu fac acolo cu oa- 
menii mei o anchetă, să mă duc să o supun respectuos d-lui Dimăces- 
cu?“ Regele s-a enervat, s-a enervat și Iorga. A urmat un schimb de cu- 
vinte, tăioase din partea Regelui — înțepate din partea lui Iorga. În cele 
din urmă Regele a încheiat: „Dimăcescu nu-și va lua postul în primire 
decât după înapoierea mea de la Londra; până atunci vei fi isprăvit an- 
cheta d-tale! 

În tot timpul Consiliului cucuvelele s-au arătat agitate sau posomo- 
râte, după temperament, căci țesuseră de 3 săptămâni atâtea intrigi, 
încât nu mai știau cum să iasă din ele. Fiecare (de necrezut, dar până și 
generalul Văitoianu!) scontează sau cel puţin speră succesiunea actua- 
lului Guvern, și cum nici unul din domnii foști primi miniștri nu știe ce 
gândește Regele, toţi vor să fie cu mâna în farfurie să nu le scape ciola- 
nul! Şi sări pe cel care a apucat o bucată mai bună! 

Dar intriga nu e singura lor armă. Mai e și șantajul. Primul împotri- 
va căruia l-au întrebuințat a fost Tătărescu. Îndată ce au fost siguri — 
adică acum trei zile — că Regele vrea să meargă la Londra lăsând la 
București un Guvern prezidat de Patriarh înconjurat de șase pupăze, au 
început să miște. S-au adunat la Patriarhie și au pus Patriarhului neted 
chestiunea: dacă Tătărescu merge la Londra ei demisionează! Să mear- 
gă s-o spună Regelui! Erau toţi, mai puţin dr Angelescu și Văitoianu, 
care au complotat mai rău ca ceilalţi, dar care n-au vrut să apară în 
calitatea lor de colegi de partid cu pârâtul! Patriarhul s-a executat și 
Regele s-a supus și Tătărescu nu mai merge la Londra — și face un cap 
de pare că a pierdut ce n-a avut! 

Încurajate de succes, cucuvelele nu s-au oprit aci. Au început să cea- 
ră în gura mare „atribuţiuni“! Regele, descoperit în slăbiciunea lui, a 
mers mai departe pe calea concesiunilor și la sfârșitul ședinței de ieri a 
rugat pe Patriarh să cedeze „Domnilor Miniștri de Stat“ unele din atri- 


1 Ministerul pe care la început îl destina lui Tilea şi pe care cred că l-am torpilat eu! 

2 A fost consul şi atașat de presă prin America — şi carlist pe vremuri grele. Acum, 
de vreo doi ani e la Londra ocupat cu publicitate pentru Rege. Nu-l cunosc, dar mi s-a 
spus că e băiat inteligent. 

buţiunile lui. Și astfel s-au dat lui Vaida chestiunile privitoare la mino- 
ritari şi lui Mironescu preşedinţia Delegației Economice, pe care i-am 
cedat-o cu dragă inimă! Eram gata să-i cedez și „Industria casnică“ și 
„Energia“ și tot Departamentul, numai să mi-l fi cerut! 

Dr Angelescu și Văitoianu deși nu s-au ales cu nimic, n-au zis nimic 
dar a protestat bineînţeles Iorga: „Ca de obicei (!!!!) Majestatea Ta m-a 
uitat!“ Regele s-a uitat lung la el, și în privirea sa era și mirare şi dis- 
preţ, și i-a răspuns: „Ai deja Turismul şi Radiofonia!'“ Iorga şi-a muş- 
cat buzele şi a mormăit: „Într-adevăr, e prea mult şi asta!“ 

Mă aşteptam ca azi-dimineaţă să-i citesc demisia în ziare — dar n-a 
dat-o încă. Nu mai face ca pe vremea mea în 1931: știe că azi nu mai e 
nimeni care să-i „aranjeze“ gafele. 

Ştirea pe care mi-a dat-o ieri-seară Mironescu că Regele ar lua la Lon- 
dra pe Vaida, nu s-a adeverit: mi-a dezminţit-o azi-dimineaţă Regele în- 
suşi, care va pleca probabil numai cu Comnen și suita din Casa Regală. 

Consiliul de ieri a ţinut de la ora 4 la ora 7 1/2. Am pisat apa în piuă. 
Au vorbit aproape într-una numai Iorga și Vaida, şi bineînţeles pisălo- 
gul de Ionescu-Sisești. Decât un astfel de regim sovietic, mai bine unul 
parlamentar. Cel puţin pe vremea Camerelor mai puteam ieși pe cu- 
loare și fuma o ţigaretă la bufet! 


De la Palat am trecut pe la Grigore Filipescu, înapoiat din Franţa, 
prăpădit. Imi telefonase nevastă-sa că vrea să mă roage ceva. L-am gă- 
sit în pat, cu un cap impresionant; gâfâia și abia vorbea, și numai piele 
pe oasele lui. Parcă era tată-său cu o lună înainte de a muri... Oricât de 
mare poate fi disprețul meu pentru această secătură, m-a cuprins mila, 
la jalea ce se citea în ochii lui. 


Alfred Rosemberg, doctrinarul nazismului german, directorul oficio- 
sului hitlerist Völkischer Neobachter a fost numit ministru și șef al „Anti- 
cominternului“. Să se bucure și el — ce? numai Göring și Goebbels? 


Azi-dimineaţă la Rege cu guvernatorul Băncii Naţionale și cu mi- 
nistrul Finanţelor, pentru schimbarea regimului de export-import. Re- 
gele a aprobat proiectul nostru, pe care-l va semna mâine în Consiliul 
de Miniştri convocat pentru buget. 


Elisa Brătianu a dejunat la noi. Nu o mai văzusem de mult. S-a schim- 
bat şi s-a domolit nu numai fizicește dar și moralicește. De unde înjura 

pe Rege cât o ţinea gura, acum îl aprobă şi se declară prietena lui!!! Ar 
dori să pună scumpa ei bibliotecă sub ocrotirea Fundațiilor Regale ca 
să o scape de sectarismul Brătienilor și de învârtelile de partid! (Ea vor- 
beşte!) [mi cere să presimt pe Rege. Dar să nu spun nimănui, nici Regele 
să nu spună, nici chiar lui Fotino, care va cere o audienţă (vrea să fie nu- 
mit profesor universitar!) și pe care Elisa Brătianu roagă pe Rege să-l 
primească! Și să-l mai întreb când vine să vadă biblioteca! 


Regele fericit să se vadă solicitat de văduva lui Ionel Brătianu a pri- 
mit cu încântare și ideea unei viitoare ocrotiri a Bibliotecii, şi pe aceea 
a unei vizite în strada Lascăr Catargiu și pe a audienței de acordat lui Fo- 
tino. Vizita şi audiența vor avea loc după înapoierea Regelui de la Lon- 
dra. Ionel Brătianu s-a și întors cu faţa în jos, în mormântul său de la 
Florica. 


Mi se cere o porcărie de compensație pentru Prinţul Nicolae (vreo 
100 de milioane!) și alta pentru Casa Regală. Rezist! 


Lord Perth, ambasadorul Angliei și Ingram, expertul Foreign-Offi- 
sului au sosit la Roma iar Ribbentrop noul ministru al Reichului se pre- 
gătește să meargă la Londra. Negocierile între Anglia, Italia și Germa- 
nia — negocierile pe față — pot fi considerate ca începute. Cele se- 
crete nu numai că au început de mult, dar pot chiar fi considerate ca 
terminate. La Roma ca și la Berlin, barometrul diplomatic e la „beau fi- 
xe“. La Paris, enervare. 


Ca și cele precedente, procesul din Moscova se desfășoară într-un 
ritm fantastic. Acuzaţii se întrec cu învinuirile, mărturisesc mai mult 
decât li se cere, parcă ar fi ahtiaţi după culpabilitate și ar voi să ajungă 
cât mai repede la condamnare. Ce îngrozitoare chinuri trebuie să în- 
dure acești oameni hârșiţi și obişnuiţi cu suferinţa, ca să alerge după 
moarte ca după o izbăvire? Până şi în filosovietica Franţă își face drum 
în presă un curent de scârbă și de oroare pentru un regim pe care nici 
cel mai absurd fanatism nu-l mai poate apăra. 


Onorariile de 2 milioane Ulea-Urdăreanu în afacerea Violatos, des- 


pre care am notat ceva la pag. 164 au fost reduse la 1700 000 lei. Grecii 
tot mai tari! 

9 martie. Mişcări serioase antisemite sunt din nou înregistrate și la 
Varșovia. S-au spart geamuri de prăvălii ovreiești, s-au molestat jidani 
pe stradă. Boala din vecini e molipsitoare... Israel trece prin mari în- 
cercări! 

~ 

De la Berlin vin știri serioase că mandațųl lui Schacht în fruntea 
Reischbankului, care expiră la 1 aprilie va fi reînnoit. Până acum în ur- 
mă se spunea că nu. Să fi învins bunul simţ asupra spirițuylui de partid? 


Nu pare însă să fie cazul la Paris de unde ne vin vești de criză. Chau- 
temps vrea să ceară mâine împuterniciri pentru promulgarea anumitor 
legi financiare şi economice prin decrete și se pare că Camera nu i le va 
vota. 

ÎN i 

Gogu Georgescu a avut mare succes la Berlin unde a dirijat orches- 
tra filarmonică în aplauzele unei săli pline. Cât drum au făcut românii 
în 100 de ani, de la 1838 la 1938! 


La Curtea Nouă zisă și Curtea Arsă, unde se ridica odată palațul lui 
Ipsilanti-V odă se fac lucrări de nivelare pentru parcelarea terenului. Din 
vechiul Palat n-au mai rămas decât pivnițele, monumentale, adaptate 
de Mott la fabricarea şampaniei. În cursul lucrărilor de nivelare, ieri, s-a 
surpat un mal omorând un om şi rănind grav vreo trei. 


10 martie. Pentru duminică, 13 martie s-a hotărât plebiscit în Aus- 
tria. Schuschnigg a publicat un manifest prin care se arată că austriecii 
vor avea să se pronunţe pentru existenţa unei Austrii independente, na- 
țional-creştine, unitare și germane — sau contra (adică pentru Ans- 
chluss). Emoţie mare, în Austria și în toată Europa Occidentală. Se pa- 
re că plebiscițul a fost hotărât după întrevederea la Berchtesgaden. Pro- 
babil că Schuschnigg speră să aibă majoritatea și crede că va înlățuyra 
astfel pentru câtva timp pretenţiile Berlinului. Ar fi însă o înfrângere de 
prestigiu pentru Hitler, care nu prea e obișnuit cu insucces. Așa încât srar 
putea ca, în cazul în care Austria se va pronunţa contra Anschlussului, 
Fiihrerul să ocupe ţara (în 6 ore?). Ce va face în asemenea caz Europa? 
Probabil nimic. 

T 

Cartea Românească a fost închisă pe zece zile. Motivul? Vindea în-' 
semne de ale Gărzii de Fier, cu toată interzicerea poțilui oricăror îns 
semne... 

D. Burilleanu, fostul guvernator al Băncii Naţionale, omul cu barbă 
frumoasă, și-a dat demisia moţivată (zic gazetele) din partidul d-lor Go- 
ga-Cuza. Nu cunosc motivul, dar presupun că pentru că nu i s-a dat nici 
un os de ros în cele 44 zile de guvernare. 

IE 

În Ungaria, Daranyi și-a dat demisia şi s-a refăcut Guvernul, tot cu 
Kanya la Externe și cu o echipă nouă la celelalte departamente. 

Ieri de la ora 4 la ora 7 1/2 Consiliu de Miniștri la Palat, sub preșe- 
dinția Regelui, pentru buget. Înainte să vină Regele, Iorga și Iamandi 
erau să se ia de păr. A fost o scenă ca la cârciumă. Nebunul a tipat, a ti- 
pat și Iamandi. Apoi paranoicul a făcut apel la Patriarh ca „să cheme pe 
dl ministru al Instrucțiunii la ordine“ mms „No, poi potoliţi-vă și unul şi 
altul“ a replicat cuviosul părinte. mm „Nu și unul și altul, numai d-lui, 
d-lui...“ şi a început bărbosul să dea cu pumnul în masă. Tocmai atunci 
a intrat şi Regele, şi scena a luat sfârșit. Regele a dat numaidecât cu- 
vântul lui Cancicov ca să prezinte noul buget. Cancicov e băiat deștept 
şi un ministru harnic, dar se crede și se ascultă. Ne-a tras un discurs ca 
la Cameră, şi a vorbit un ceas bătut ca să se laude cu ce a făcut, ca să ne 
dovedească că bugetul în curs se va încheia probabil cu un deficit şi ca 
să conchidă... la un spor de 1 miliard 700 milioane pentru bugetul vi- 
itor! După dânsul a luat cuvântul Regele şi cu foarte mult bun simţ a 
cerut ca disponibilităţile Statului, oricare ar fi ele, să se împartă după 
următoarea scară de precăderi: 1. Apărarea Naţională, 2. Agricultura, 
3. Căile de Comunicaţie, 4. Sănătatea. Celelalte departamente urmând 
a-și împărți ce va mai rămâne. 

A urmgt o discuţie generală și inutilă. Ionescu-Sisești ne-a pisat un 
ceas cu lucruri pe care le cunoșteam toți, Iorga și Vaida s-au lăsat în 
scări ca întotdeauna, și de data asta s-a mai adăugat limbuţilor noștri o- 
bișnuiţi și prichindelul de Călinescu. Doctorul Angelescu a pătimit rău: 
toată lumea, cu Regele în frunte s-a ridicat împotriva exceselor lui șco- 
lare, care au dus la un buget de aproape 5 miliarde, ca să se întrețină 
banda de învățători și de profesori hipertrofiată de crapă, pe când ro- 
mânii au rămas toţi analfabeți. Cu prilejul acestei discuţii s-a făcut în fi- 
ne dreptate vechii mele teorii că nu școala face civilizaţia, ci civilizația 
cere școala. Extraordinar, dar de aceeași părere a fost și Iorga, care a 
mai profitat de prilejul acestei discuţii ca să ceară să i se dea bugetul 
Instrucţiei şi al Cultelor pe mână, căci el se obligă să taie 2 miliarde din 
el! Își plătea nebunul poliţa, lui Iamandi! Regele și Consiliul au încu- 

viinţat, rămânând ca Consiliul să revadă tăieturile pe care le va face 
Iorga. Cum Iorga n-are decât un singur scop, acela de a tăia pe Iaman- 
di din Guvern, vom petrece la viitorul Consiliu! Nu e vorba, că petrec 
eu la fiecare ședință, căci nimic nu e mai nostim decât capetele acestor 
pompe de venin a căror ţâșnitură se pierde într-un rânjet ce ar voi să fie 
un surâs... Toți sunt gata să scoată cuțitul și toţi se întrec în amabilități 
unul faţă de altul, care mai de care. 

Deși toți am fost de acord cu propunerea Regelui și cu scara propu- 
să de dânsul, Cancicov a reluat cuvântul și a cerut să se primească bu- 
getul pe 1938/1939 în forma celui pe 1937/1938 cu sporul propus de 
dânsul — urmând ca propunerile Regelui să fie introduse în buget prin 
succesive rectificări. Și așa s-a hotărât. 

După ce s-a terminat cu bugetul am trecut decretul cu noul regim al 
importului și altul privitor la două modificări în legea minelor. Domnii 
erau obosiţi și au semnat fără să mai ceară multe explicaţii. Ce vicleim! 


Am dejunat ieri cu nevastă-mea la Guţă Tătărescu. Frumoasă casă, 
bună masă (ce homar, ce icre moi, ce vinuri rafinate!), lux în toate. Ma- 
re noroc e pentru om, să fi fost 4 ani prim-ministru! Pentru prima oară 
mi-am dat și eu seama de toate foloasele politicii. Mi-am adus aminte 
de timpul când bietul Guţă distribuise invitaţilor săi „bonuri de pâine“ 
şi am priceput în fine pentru ce a trebuit să fie menținut 4 ani în scaun. 

i 

11 martie. Guvernul Chautemps a demisionat. A demisionat după ce 
a obținut în Cameră cele mai formidabile voturi de încredere. Chau- 
temps a simţit însă că atmosfera era tulbure, că politicienii pândeau 
Guvernul său din umbră, ca pe chestiunea deplinelor puteri nu va mai 
avea umanități și nici măcar majorităţi. În loc să pună chestiunea și să 
cadă pe un vot, a preferat să vină ieri în Cameră, să expună situaţia şi 
să arate remediile pe care le credea necesare. Dacă după discuţsul său, 
purtătorii de cuvânt ai Partidului Socialist s-ar fi solidarizat cu pro- 
gramul expres, Chautemps ar fi rămas la postul său şi ar fi dat lupta. 
Din rândurile socialiste nu s-a sculat însă nimeni. Primul ministru a 
tras concluziile acestei tăceri și a părăşit Camera. 

Președintele Republicii a însărcinat pe Blum cu formarea noului 
Guvern. Blum se zbate și nu ştie dacă va reuși să constituie Cabinetul. 

E 

D-na Ebert, soţia fiului fostului președinte al Republicii Germane s-a 

sinucis din mizerie, la Berlin. Trăia cu văduva lui Ebert, cu soţul ei și 

cu un frate al acestuia într-un apartament sărăcăcios, într-o mahala a 
Berlinului. Amândoi fiii lui Ebert sunt șomeri şi n-au ce mânca. 

Ura naziștilor nu cunoaște milă. 

Toată presa europeană e agitată prin plebiscitul ce urmează să aibă 
loc duminică în Austria. În Austria lumea e în fierbere. Și partizanii lui 
Şchuschnigg și național-socialiștii se dedau la o propagandă disperată. 
Pronosticurile sunt împărțite. Ziarele franceze reamintesc că Austria 
nu-și poate schimba Ştatutul său decât cu consimțământul Şocietăţii Na- 
țiunilor. Biata Şocietate a Naţiunilor! 

12 martig. Lumea întreagă — cel puţin Europa — e în fierbere, în 
fierbere cum n-a mai fost de mult; Hitler a dat aseară lovitura! Printr-un 
ultimatum trimis ieri după amiază la Viena, a obţinut mai întâi demisia 
lui Şchuschnigg („decât să vărs sâpgele compatrioţilor mei, mai bine mă 
supun“!), apoi înlocuirea lui prin Şeyss Įnquart, hitleristul care fusese 
numit ministru de ]pterne după întrevederea de la Berchtesgaden. Şeyss 
Įnquart numit cancelar, și-a format un Guvern naţional-socialist pur și 
primele sale acte au fost să amâne plebiscitul și să facă apel la trupele 
germane pentru asigurarea ordiņii în duştria. 

După ştirile primite azi, pare că trupele germane au intrat în Austria 
prin mai multe puncte și au fost pretutindeni bine primite. 

La Viena viaţa publică și privată e suspendată și telefonul şi telegra- 
ful fjind sub cenzură, nu se transmit decât ştiri oficiale — și aproape 
deloc. 

La Budapesta panică. Bursa peste cap, băncile închise, transporturi- 
le oprite. 

La Praga îngrijorare mare. Consiliul de Miniştri în permanență. Tele- 
grame anunţă o mobilizare generală a Armatei. 

La Paris, unde criza ministerială nu s-a terminat încă(!!) manifesta- 
ţii de stradă zgomotoase, cerând războiul. 

Şola a spus lui Pangal că [talia n-a ştiut nimic despre lovitură, și re- 
prezentantul lui Mussolini părea cam plictisit de cele întâmplate. Şola e 
de părere că România n-are în momentul de față decât trei lucruri de 
făcut: 1) n Guvern Argetoianu (e și părerea mea!); 2) o înţelegere ime- 
diată cu Ungaria (pentru ce?) și 3) să amâne călătoria Regelui la Lon- 
dra (probabil că se va amâna și fără voia noastră). 

La Londra enervare, dar stăpânire de sine. Şe lucrează la redactarea 
obișnuitei note de protestare. 

Lucru ciudat, nimeni nu vorbește de Şocietatea Naţiunilor și nici des- 
pre convocarea Consiliului ei! 


www.dacoromanica.ro 


172 CONSTANTIN ARGETOIANU 


Ra a IRI 

La Palat mare agitație mm şi deprimare. Yoiajul la Londra fiind până 
aseară principala problemă a omenirii, oamenii care se învârteau în ju- 
rul ei nu se pot obişnui cu ideea că ar mai fi şi alte probleme de rezol- 
vat şi că, „nu se va mai merge la Mecca“. Piară Austria, piară Gehoslo- 
vacia, fie război între zece popoare, toate floare la ureche mw dar să nu 
mai apară M. Sa Carol al II-lea la Londra în alba sa pelerină, iată ne- 
norocirea cea mare! 

Azi trebuia să fie iscălit decretul lui Qomnen de numire ca ministru 
de Externe. Regele a avut tactul să-l trimită înapoi, după cele întâmpla- 
te de aseară această numire ar fi putut fi socotită ca unicat de platitu- 
dine față de Hitler, pe lângă care Çomnen a fost acreditat până acum. 

Se vorbește iar în oraş de numirea mea la Externe. „Ich pfeiffe drauf!“ 
m cum zice neamţul. 

La Legația austriacă s-a arborat drapelul austriac și pe deasupra dra- 
pelul german hitlerist, cu svastica! 

Ovreii sunt disperaţi. Au şi de ce. Bietul Kaufmann care-și instalase 
o frumoasă vilă la Sant Gilgen (lângă Ischl) și o damă la Viena, a- 
proape nu mai poate vorbi. Azi-dimineaţă îl tot îneca plânsul... Iată îns 
că o ţară care li se închide... 


Puterile Londrei: 

Patriarhul Miron a adresat o scrisoare primului rabin Niemirower 
prin care cere tuturor cultelor, prin urmare și celui ovreiesc, să ordone 
rugăciuni publice pentru împăcarea „fiilor aceleiași țări“. Patriarhul 
mai cere rabinului să facă tot ce-i va sta în putință pentru domolirea în- 
vrăjbirii pe care politica a introdus-o între credincioşii diferitelor culte. 
Scrisoarea a fost publicată de toate ziarele și a făcut senzație mm și efect 
bun. 

a 

De câteva zile ieșirea din țară a fost oprită fără o viză specială a Pre- 
fecturii de Poliţie București (sau a ministrului de Externe pentru pașa- 
poartele diplomatice) în scopul de a împiedica echipe de gardiști sau de 
naţional-țărăniști să treacă granița. Siguranţa a fost într-adevăr infor- 
mată că asemenea echipe ar avea intenția să huiduiască pe Rege la Lon- 
dra și la Paris!!! Sola a avut mare dreptate când a spus: „Regele vrea să 
facă dictatură cu inamicii dictaturii mu să nu se mire prin urmare dacă 
aceştia vor sabota opera sa“. La „inamicii dictaturii“ ar fi putut adăuga 
javrele şi lichelele care îi fac şi mai mult rău. 


ÎN | 

Dejunat azi la Elisa Brătianu. E de necrezut cât a făcut de când n-am 
mai fost pe la ea. O sală de conferințe nouă, frumoasă şi încăpătoare, sa- 
loane aranjate pentru expunerea cărților rare, achiziții numeroase și 
preţioase. Biblioteca numără deja peste 40 000 de volume (numai Isto- 
rie și Geografie). 


Cu toate veştile care dovedesc o adevărată înstăpânire a Germaniei 
asupra Austriei, nu-mi vine să cred că Hitler va comite greșeala unei a- 
nexări imediate. Dacă ar proceda în etape și ar desăvârși de pildă, din 
lună în lună, mai întâi un „Zollverein“, apoi succesiv, unificarea legis- 
lativă, o alianță militară stâmtă, o interpenetrare culturală etc., nici o 
Putere nu s-ar putea opune unor acte care nu exclud „Suveranitatea“ 
din partea Austriei. Cine ar putea declara război Germaniei pentru un 
Zollverein, pentru o alianţă militară sau pentru o convenţie juridică în- 
cheiată cu altă țară? 

Și odată toate aceste etape trecute ar fi gata și „Anschlussul“ și ni- 
meni n-ar mai zice nimic. Știrile ce sosesc din toate părţile sunt însă 
atât de încurcate încât nu se poate încă prevedea cum se vor desfășura 
lucrurile. 


13 martie. Aseară emoția a fost la culme: s-a auzit glasul lui Hitler, 
în radio, de la Linz! Urla Fiihrerul de dârdâia aparatul, și urla și mulți- 
mea înnebunită prin avântul evenimentelor! 

„Ein Reich und ein Fiihrer!“ a strigat noul cancelar al Austriei Seyss 
Inquart, în aclamaţiile celor de față! Finis Austriae! Fiihrerul a petrecut 
noaptea la Linz şi astăzi va fi în Viena. 


Azi-dimineaţă situaţia a început să se mai lămurească. Ziarele re- 
produc manifestul lui Hitler către „toţi germanii“ și publică știri din 
Berlin din care reiese că presupunerile mele de ieri nu erau lipsite de 
temei. Se pare că Hitler nu va proceda într-adevăr la încorporarea i- 
mediată a Austriei în Reich; vor fi deocamdată două State, cu Fiihrerul 
în frunte (Austria va proclama pe Hitler „Fiihrer“ în locul lui Miklas) și 
cu două Guverne conduse de 2 cancelarii: Göring pentru Germania şi 
Seyss Inquart pentru Austria. Un plebiscit ulterior va determina defini- 
tiv în Austria forma de guvernământ. 

Cypântul rezumă foarte bine, în modul următor, repercuţiile eveni- 
mentelor din Austria asupra Cancelariilor străine. 

La Londra: 

Acţiunea Guvernului german este socotită de natură să aibă efectul 
cel mai dăunător asupra relaţiilor anglosgermane şi asupra încrederii ges 
nerale în Europa; 

La Paris: 

Problema austriacă este considerată lichidată. Singura preocupare 
rămâne soarta Cehoslovaciei asupra căreia se concentrează astăzi îns 
treaga atenţie a lumii politice franceze. 

La Roma: 

Printre marile realități ale Europei actuale sunt revoluţia naţionalssos 
cialistă şi formarea Statelor potrivit principiului naționalităților. Pe bas 
za acestor realități poporul austriac își dă Guvernul pe careul vrea și 
manifestă caracterul său german rostindusse în favoarea revoluţiei nas 
ționalasocialiste. 

La Washington: 

Se păstrează deocamdată o atitudine rezervată. 

La Varşovia: 

Evenimentul este considerat ca rezultatul unei lungi evoluţii istorice 
şi dovedeşte că nu există o diplomaţie destul de înțeleaptă și de prevăs 
zătoare care să poată împiedica ceea ce este în firea lucrurilor. 

La Praga: 

Cehoslovacia nu este în chestiune pentru moment. Guvernul cehos 
slovac găseşte că nu e necesar să facă vreo declaraţie. 

La Belgrad: 

Anschlussul este mai puţin periculos decât restaurarea Habsburgis 
lor! 

~ 

După o ştire de la Londra Guvernele francez şi englez „studiază“ pro- 
blema la ordinea zilei! Această frumoasă expresie nu e o noutate, ea 
revine: a mai fost întrebuințată în momentul năvălirii forțelor germane 
în zona demilitarizată din stânga Rinului. „Studioşii“ Ssau pus iar pe lus 
cru; probabil că vor avea același succes ca în 1935! 

A 

De la Paris se telefonează că pe bulevarde atmosfera e aceeași ca în 
1914. Toată lumea se crede în ajunul intrării în război mm dar criza mis 
nisterială continuă. Încercarea lui Blum de a forma un Guvern naţional 
de la comuniști la republicanii de dreapta nsa reușit din cauza refuzului” 
acestora de a intra întrun Guvern cu comuniştii. Blum încearcă acum 
să formeze un Guvern cu radicalssocialiştii și cu sprijinul comuniștilor. 
Nu se ştie dacă va reuși. 


Li 

Hitler a adresat o scrisoare lui Mussolini prin care declară frontiera 
Brennerului intangibilă, ca şi frontiera dinspre Franța. Despre frontie- 
ra cu Cehoslovacia, o asemenea declarație lipsește, deşi ministrul Reich- 
ului la Praga a mulțumit lui Krofta pentru calmul cu care Guvernul ce- 
hoslovac a întâmpinat evenimentele şi l-a asigurat de toată bunăvoința 
Fihrerului. Evident, revendicările împotriva Cehoslovaciei nu vor fi 
formulate acum — dar chestiunea e numai amânată. 


Consiliul Suprem Fascist a luat act cu satisfacţie (vorba vine) des- 
pre desfăşurarea evenimentelor şi a aprobat refuzul Ducelui de a lua 
parte la „o acțiune“ comună cu Franţa, propusă de Guvernul din Paris, 
împotriva Germaniei. 


Se anunţă oficial că Voievodul Mihai va însoți pe Rege la Londra. 
Dar va mai avea loc călătoria Regelui la Londra? 

Ministerul de Interne a dat ordine severe pentru ca intrarea ovreilor 
fugiţi din Viena, din Austria şi eventual chiar din Ungaria, să fie oprită 
la granița noastră. Te întrebi unde se vor refugia nenorociţii ăştia? Vie- 
na fără ovrei va fi jumătate paralizată... 


14 martie. Anschlussul s-a făcut totuși. El a fost proclamat ieri la Vi- 
ena printr-o declaraţie citită de cancelarul Seyss Inquart, declaraţie-pro- 
clamaţie ce va deveni lege la 10 aprilie, zi pentru care a fost fixat ple- 
biscitul, adevăratul plebiscit. ` 

Problamaţia lui Seyss cuprinde 5 articole din care primul sună ast- 
fel: „Austria este un Stat al Reichului“. ; 

Un Stat al Reichului... Pare că sub această formă Austria își va con- 
serva o autononmie administrativă, dacă nu politică. E foarte probabil 
că se vor păstra două Guverne, Führerul fiind Şeful ambelor State, Pre- 
şedintele Miklas a şi demisionat și în locul său a fost proclamat „Führer“ 
al Austriei Adolf Hitler. Hitler a mai fost proclamat și șeful suprem al 
Armatei austriece, al cărui comandant — deocamdată — a fost numit 
generalul german Bock. Bock a și sosit la Viena şi a fost călduros acla- 
mat de trupe și de mulțime. 

Schuschnigg a dispărut, cel puţin nu se spune unde este. Hitleriștii 
pretind că-l ascund ca să nu i se întâmple ceva, iar prietenii săi, — foş- 
tii să prieteni — pretind că ar fi arestat la Schloss Belvedere... 

După triumful de sâmbătă seară de la Linz, Hitler n-a pornit spre Vie- 
na. S-a dus ieri la Braunau să-și vadă locul de naștere, s-a dus în alt sat 

să se închine înaintea mormântului părinţilor săi, va face zice-se şi un 
tur în Stiria. În Viena nu va intra decât jgi — alţii spun însă că va sgsi 
chiar azi. Hotelul Imperial a fost evacuat de toţi locatarii și rezervat lui 
Hitler și autorităților germane. 

Judecând după primirea făcută primelgr trupe germane sgsite ieri du- 
pă amiază, şi la Viena mm cu toți Qvreii şi cu toţi sgcial-democraţii de aco- 
lọ == domnește mare entuziasm pentru Anschluss. Și era greu să fie alt- 
fel căci entuzaismul este bgală mglipsitgare. Se vede că Hitler a mai în- 
târziat cu intrarea în Viena, tocmai ca să mai lase mglima să se întindă. 

Ştirea răspândită alaltăieri şi ieri în București despre convocarea u- 
nei şedinţe a Consiliului Micii Înţelegeri, la Bucureşti, e lipsită de grice 
temei. O asemenea ședință n-a fọst convocată nici la București, nici a- 
iurea. Cehoslovacia a informat Guvernul din Londra despre manifes- 
taţia de prietenie făcută de Göring ministrului cehgslgvac la Berlin și 
despre declaraţiile pacifice făcute cu acest prilej. Guvernul britanic ar 
fi fost de părere să se dea o formă solemnă acestor declaraţii. E proba- 
bil că Hitler care nu alęargă după doi iepuri deodată şi care nu urmă- 
reşte nimic pentru moment în Cehoslovacia, va primi să facă declaraţii 
gricât de solemne. N-a declarat el gare că intervenţia sa în Austria n-a 
fest făcută decât pentru salvarea păcii în Eurgpa? 

Se dezmint tgate zvonurile de mobilizare din partea Cehoslovaciei. 

La Paris s-a constituit în fine ieri-seară Guvernul Blum. Guvern al 
Frontului popular, sprijinit și de comuniști, dar fără comuniști, Au in- 
trat 15 socialişti, 15 radicali, 3 din Uniunea Socialistă Republicană (Bon- 
cour) şi un socialist independent. Din fostul Cabinet Chautemps fac par- 
te 15 din ngii miniștri. Chautemps și Bonnet n-au intrat în Guvern dar 
au promis sprijinul lor (2). A rămas Daladier la Apărarea Naţională și 
Dormgy la Interne. Fiasco Delbọs a părăsit și el Externele și în locul lui 
a fost numit... Paul Boncour! O satisfacție dată S.D.N.-ului == 
probabil! Finanţele au fost luate de însuşi Blum. Pgate că va manifesta 
la acel departament anumite aptitudini atavice! E păcat însă că a plecat 
Bonnet, căci a fost un ministru de Finanţe abil. 

Ngul Cabinet Blum se va prezenta jọi 17 martie în fața Parlamen- 
tului. În fața Eurgpei, impresia e deplorabilă. 

Numai Hitler trebuie să se bucure. 

Procesul de la Moscova s-a terminat. Optsprezece inși au fost con- 
damnaţi la mgarte. Printre ei Rikov, lagoda, Buharin și dr Levin grga- 

se A, 
1 


nizatorul toşțyrilor „fiziologice“ în pușcăriile GPUnului... Racovski și 

alţi doi necunoscuţi au fost osândiţi la 20 de ani închisoare — adică tot 

la moagţe, dar cu o scurtă amânare și cu un supliment de suferinţe... 
Dacă n-ar fi cine sunt!.... 


Pe ziua de ieri, duminică, s-au ţinut slujbe în templele țyţyror culte- 
lor pentru „împăcarea sufletelor“ și pentru dezlegarea de jurăminte fă- 
cute în afară de cele legale!... 


Dejunat ieri la Sola cu 24 de necunoscuţi, pențyy remiterea unei de- 
coraţii iţaliene lui Valer Pop. Tronc Mariţo! Regimurile toţalitare nu 
sunt numai totalitare mai sun și excesive. Sola voia să mă facă să cred 
ieri, că loviţyra lui Hitler în Austria, era un succes al lui Mussolini!!! 


15 martie. Hitler a sosit ieri la Viena, cu automobilul. Primire en- 
tuziastă. 

Iată ce transmite corespondenţyl Universului: 

„Niciodată Viena, orașul artistic, leagăn al armoniei, n-a cunoscut 
mai multă fierbere, mai multă agitaţie și mai multă larmă. 

În rândurile acestea transmise telefonic nu anticipăm asupra conse- 
cinţelor şi nu comentăm faptele sub aspecțyl lor politic. Concluziile le 
vom expune mai târziu. 

Cronicari vizuali ai realităţii, noi transpunem cu obiectivitate placa 
fotografică, așa cum s-au desfășurat etapele intrării în capiţala Austriei 
a Fiihrerului Germaniei, dl Adolf Hitler. 

Orașul înțreg e pavoazat cu drapele cu svastică; toate clădirile au 
arborat stindarde; cetăţenii afară de svastica de la butonieră mai poarţă 
câte un steguleţ roșu cu insigna naţional-socialistă. 

Școlile sunt închise, majoritatea magazinelor de asemenea. Dinspre 
barierele orașuluj au pornit de dimineaţă spre centru camioane încărca- 
te cu membri ai diferitelor societăţi ori simpli specţatori care vin să îns 
tâmpine pe cel ce de azi înainte e Şeful Staţylui unic. 

În uniforme și formaţiuni miliţare, tineri și tinere în marș la paradă, 
vin şi se înșiruie pe rând de-a lungul străzilor pe unde are să țpeacă dl 
Hitler. 

Ordinea o face Poliţia germană, intrată de ieri în funcțiune. 

Pe străzi sunt încă parţe din unităţile germane motorizate, sosite în 
cursul zilei. 

De la ora 12, Ringul, piețele și străzile principale sunt literalmente 
înţesate de public. Pe troţyare, pe străzi, la toate balcoanele imenselor 

clădiri, ciorchini agăţaţi în pomii desfrunziţi, până și pe acoperișurile 
caselor, stau oameni și femei în așteptare. 

S-au improvizat scări, s-au adus scaune de acasă, automobile au 
fost transformate în tribune. 

__ Imposibilă orice mișcare. Circulaţia vehiculelor este complect opri- 
tă în această parte centrală a orașului și aglomeraţia se măreşte în fieca- 
re clipă, cu valurile de lume care inundă mereu fără întrerupere. 

Echipele și ambulanţele Salvării au avut mult de lucru. Cu toate aces- 
tea, şase ore mulțimea a stat înghesuită dar bine dispusă în așteptarea 
d-lui Hitler. 

Pe la St. Poelten, cu automobilul, dl Hitler a intrat în Viena prin 
Schânbrunn, anunţat de clopotele bisericilor, precedat și urmat de opt 
automobile de gardă. 

Din marginea orașului prin Schwarzenbergplatz la «Imperial», hote- 
lul de pe Kărntnerring, unde sunt găzduiţi dl Hitler și suita d-sale, a fost 
o neîntreruptă explozie de ovaţii, de strigăte, de urale. 

DI Hitler, în uniformă simplă, sta în picioare în automobil şi saluta 
cu mâna în sus mulţimea, ca răspuns uralelor cu care-l întâmpinau din 
belșug compatrioții săi. 

Când la ora 6 seara dl Hitler a descins la hotel Imperial, și peste câ- 
teva minute a ieşit în balconul de la al doilea etaj, entuziasmul mulţimii 
s-a transformat în delir; ca sub impresia unui hipnotism colectiv, vocile 
tuturor se îmbinau într-un strigăt general, unic, uniform: «Heil Hitlery»!, 
care umplea atmosfera amurgului ce se lăsa asupra Vienei. 

Se îmbina ziua cu noaptea când sosise dl Hitler. S-au aprins lumini- 
le clădirilor; ţâşniseră de pretutindeni culorile multiple ale reclamelor 
luminoase; trec ceasuri și lumea continuă să ovaţioneze, silind pe Fü- 
hrerul Germaniei să iasă încă de trei ori în balcon în mijlocul aceluiași 
nestăpânit delir al mulțimii. 

La ora 10 1/2 dl Hitler a rostit la Radio câteva cuvinte răspicate și 
hotărâte arătând însemnătatea istorică a unirii, în mijlocul ovaţiilor ex- 
traordinare ale mulţimii care asculta vocea amplificată de megafoane 
— în faţa mulţimii care staţiona pe stradă deși trecuse de miezul nopții. 

Mâine, marţi, la ora 11 dim. dl Adolf Hitler, după ce va depune o co- 
roană la mormântul soldatului necunoscut, va vorbi mulțimii în Hel- 
denplatz, și cuvântarea sa va fi radiodifuzată. 

În numele poporului german, este de astăzi înainte formula oficială 
a fostei Republici austriece care de acum face parte din Germania. Au- 
torităţi, armată, diplomaţie, Poliţie, sunt încorporate în ritmul Reichu- 
lui cu deviza: «Un popor, o ţară, un conducător!». 

În același ritm naţional-socialist vor fi și legiuirile — unele au și 
fost puse în aplicare — cu privire la preponderența arienilor în barouri, 
printre medici etc., legiuiri despre care vom da precizările oficiale în 
numerele viitoare. 

De trei zile, Viena populară și ospitalieră este în sărbătoare, în entuzi- 
asm; deciziile schimbătoare și inevitabilele griji încep de mâine încolo. 

Sunt peste 300 de ziariști străini veniţi din toate părţile lumii să ur- 
mărească fazele transformării Austriei intrată de acum în trecutul istoric. 

Conducerea serviciului de presă încredințată unei vechi cunoștințe 
bucureștene, dl Hans Lazăr, fost președinte al Asociaţiei coresponden- 
ților străini din România, ne e o sinecură, mai ales de mâine când va 
începe partea grea, constructivă, a Anschlussului“. 


Din ce în ce se grămădesc dovezile că Anschlussul s-a făcut pe ne- 
așteptate, că Hitler și nemții nu se gândeau să-l aducă deja la îndeplini- 
re, şi că numai hotărârea lui Schuschnigg de a recurge la un plebiscit a 
precipitat mișcarea. Așa se explică știrile contradictorii și succesive: o- 
dată a fost vorba de două State deosebite sub un „Fiihrer“, apoi nu a mai 
fost — într-o zi s-a vorbit de o graniță rămasă în picioare între Germa- 
nia și Austria, graniță care a doua zi a dispărut şi ea. În toate discuţiile 
Anschlussul se săvârşeşte în plină zăpăceală. N-a fost pregătit. Planul 
lui Hitler a fost cu totul altul: să obţină în Austria un Guvern nazist și 
acesta să pregătească întâi atmosfera pentru unire, și apoi să o determi- 
ne. Iniţiativa trebuia să vină exclusiv din partea Austriei. În ziua în ca- 
re s-a hotărât intrarea în Austria, Hitler trebuia să fie la Hamburg! Într-un 
moment a trebuit să-și schimbe şi planul şi programul fixat. 


Hanenschild, ministrul Austriei s-a prezentat ieri la Ministerul nos- 
tru de Externe și a declarat că Legația Austriei a încetat să existe. Pro- 
tecţia foștilor supuşi austrieci a trecut asupra Legaţiei Germaniei... Un 
fapt divers, poate, dar emoţionant! Câte amintiri nu se leagă de Legația 
Austro-Ungariei, câte de vechea Monarhie a Habsburgilor, câte de Vie- 
na imperială! S-au dus toate! 


Trupe austriece au fost trimise la Miinchen „să întoarcă vizita“ tru- 
pelor germane pătrunse în Austria!!! Şi glumele de felul acesta ar tre- 
bui să aibă un rost! ; 

Regele a renunțat la călătoria la Londra. În agitația Europei din a- 
cest moment nici n-ar fi avut vreun rost. Se vorbește de luna iunie pen- 
tru realizarea scumpului proiect — dar până atunci? 


Cancelariile europene se agită. Ca să se afle în treabă. La Camera 
Comunelor gestul Germaniei a fost viu criticat și grav condamnat. La 
Paris, la Praga, la Varşovia, la Roma se scriu note și memorii pe cape- 
te. Agitaţie sterilă ca întotdeauna. Hitler citeşte și zâmbeşte. 

Tătărescu îmi spunea că Beneș ar fi telegrafiat „că este poate cazul 
să revizuim politica noastră de până acum“. lar Veverka (ministrul Ce- 
hoslovaciei) nu cere decât răgazul de a trata cu Germania. Poate să fi 
fost o naivitate din partea lui Veverka, dar sunt propriile lui cuvinte. 


Cu prilejul procesului de la Moscova ziarele din Viena publică po- 
vestirile asistenţilor profesorului Eppinger chemat în septembrie trecut 
la Moscova să vadă pe Stalin. Măsurile de poliţie luate în jurul și împo- 
triva lui Eppinger au fost nemaipomenite: s-au luat profesorului până și 
„amprentele digitale!“ Eppinger a stabilit că Stalin nu suferea de angi- 
na de piept, ci de intoxicare prin plumb. Otrava i se administra pe foiţe- 
le de țigară, și în mâncare. Cu acest prilej al petrecerilor în Moscova, 
asistenții lui Eppinger au putut afla că chimișştii ruşi prepară o soluţie 
de mescalină şi heroină al cărui efect e o adormire totală a voinţei, fără 
nici o influență asupra celorlalte facultăți. E mixtura întrebuințată de 
zbirii moscoviți împotriva inculpaţilor în procesele politice. 


Hitler a telegrafiat — se știe — lui Mussolini, în termenii următori, 
după proclamarea Anschlussului: 

„Nu voi uita niciodată atitudinea dvs“ 

Glumeţii pretind că Mussolini ar fi răspuns: „Nici eu pe a dvs!“ 

În realitate Mussolini a răspuns cam astfel: 

„Atitudinea mea a fost dictată de prietenia italo-germană în Axă (sic). 

Cam sec, dar exact. 


16 martie. Baba mea: e cu soare. O fi poate un an bun înaintea mea? 
La Viena delirul continuă. Discursul Fiihrerului pe Heldenplatz i-a 
încântat și i-a înnebunit pe toţi şi mai bine. 


Colonelul Manolescu care sosește de la Kitzbiihel (unde a fost să 
vadă pe Prinţul Nicolae) îmi povestește impresiile sale, căci a trăit aco- 

II a 
lo la Kitsbiihel zilele Anschlussului. Jumătate din populaţie (mai mult 
golănimea de sus și de jos) e încântată, dar cealaltă jumătate e con- 
sternată. Ţoţi cei care trăiau în Austria din turism şi din industriile as 
nexe, sunt dezolaţi. Cea mai bună parte din clienţi era compusă din Ox 
vrei, americani, englezi, franţuji — care toţi acum vor înceta să mai 
vină. Apoi toate restricţiile monetare, toate imperativele autarhismului 
german. Pe lângă cei care trăiau din turism — cea mai mare parte — 
mai sunt cei care trăiesc din industriile locale mai toate conduse de Os 
vrei, şi apoi mai sunt ovreii înşişi, atât de numeroși. 

Naţionalssocialiştii au început cu vexaţiile lor țâmpite, cu controlul 
oamenilor prin trenuri, cu coborârea lor prin gări — și toate aceste pors 
cării indispun pe austrieci, oameni pașnici. Manolescu povestea că la 
Linz, Prinţesa [leana (care venea de la Meran și pe care Manolescu o îns 
tâlnise în tren) era cât pe aci să fie dată jos din tren. Dealtminteri, Casa 
telul lor de la Şonenburg e ocupat de o echipă de pușlamale cu svası 
tică... Manolescu mai povestea că mai ales la Viena, indiferența și îns 
grijorarea burghezimii apare vădită, pe străzi, sub zgomotul celor cu 
uniformă cafenie și cu cruce încârligată pe braţ,,, 


Hitler ssa oprit în fine, pentru Austria, la formula unui Reichsstata 
halter, demnitate cu care a fost oficial învestit Şeyss Įnquart. Austria e 
astfel pusă pe acelaşi picior cu Bavaria, singura ţară din Germania care 
se bucura până acum de prezenţa unui Reichsstathalter. 


Şchuschnigg ssa căsătorit în starea lui de arest (se zice că va fi dat în 
judecată pentru înaltă trădare) cu o contesă Gzernin fostă Principesă 


Fugger. 


Excesele antisemite au și început la Viena, în orașele austriece și 
prin trenuri, Ţoţi ovreii au fost daţi afară din slujbe. Bossel a fost as 
restat — și alții, Bietul Kaufmann nsa ajuns decât până la Budapesta de 
unde oftează după tot ce a lăsat la Viena și la Şt. Gilgen. 


Şe spune că pertractările dintre Çiano și ambasadorul lord Perth (no, 
ul nume al lui Drumond Wolf) progresează. Şă dea Dumnezeu. 

Marele Çonsiliu fascist s.a întrunit şi a hotărât (vorba vine, adică a 
hotărât Mussolini) să reformeze Gonstituţia [taliei prin înfiinţarea unei 
noi Adunări reprezentative. 

Jean Paul Boncour a fost numit directorul cabinetului lui unchius 
său, noul ministru de Externe, Bine că am scăpat noi de el! Era o cutră, 
şi nepricepător al stărilor noastre, 

ÎN i 

Fulgerătoarea ofensivă a naţionalilor spanioli, în Aragon, Forţele als 
be înaintează repede spre Barcelona, compuse mai ales din trupe itas 
liene. Mare emotie la roșii, Primul ministru Nigrin a fost pentru o zi la 
Paris, să ceară ajutor, 

La Paris mare emoție, Se simte că înfrângerea roșilor nu va putea fi 
interpretată decât ca o nouă palmă pe fața Puterilor democratice, Conss 
fătuiri numeroase între Blum, Boncour și generali, Anglia contra oricăs 
rei acţiuni, Nici la Paris poftă multă nu e, Probabil nu se va face nimic, 
nici de astă dată. 

Capitularea Barcelonei pare a fi „proximă“, roşii nu mai pot rezista, 
o mărturisesc știrile venite din Franța, Să fie într„adevăr sfârșitul? 

După ştirile sosite din Paris se pare că Blum tot nsa renunțat la o lărs 
gire a Cabinetului spre dreapta, Se negociază cu înfrigurare, Cei din 
dreapta sunt gata să intre în Guvern, dar nu vor nici un contact cu cos 
muniştii de care Blum pare că nu se poate despărți decât cu greu, Un as 
pel la unire al lui Paul Reynaud, difuzat la Radio, a făcut mare impres 
sie. Opinia publică cere cu nerăbdare un Guvern naţional, 


Vorbit lung cu Tătărescu, despre situaţie, Şi el crede că situația acı 
tuală nu mai poate dura. Regele compromite prin acest Guvern ridicol 
ce a câștigat prin actul său de energie, Lumea așteaptă „la suite“, și își 
pierde încrederea în așteptare. Ssa făcut o lovitură de Stat ca să avem 
un Guvern de autoritate și nu avem nici măcar un Guvern, E mai rău 
Casnainte, f 

Tătărescu misa promis că va vorbi mâine serios cu Regele, 

Eu isam vorbit ieri, Nu lam convins, „Acum că tenai întors de la 
Londra, dăsi drumul!“ A râs, dar misa răspuns că situația e prea îns 
curcată în Europa ca Săsși schimbe Guvernul tocmai acum, Isam răss 
puns că cu cât era mai încurcată cu atât se impunea mai mult să aibă un 
Guvern, iar nu un vicleim, Toate argumentele mele, și au fost multe lau 
lăsat pe gânduri, dar nu laau hotărât, Am avut impresia că nu va face 
nimic până la sfârșitul lunii, Numai de nu ar face atunci o schimbare de 
l aprilie, 


Lungă conversaţie ieri cu Sola, Ne oferă în numele Italiei să ne 
cumpere tot ce vrem, iar noi să luăm din ţara lui tot armamentul, care e 

cel mai bun din Europa, cel mai ieftin, procurabil cu cel mai lung cre- 
dit, etc. etc. Numai că părerea mea e să ne fabricăm armele în ţară, căci 
nu mai putem scoate parale peste graniţă. 


17 martie. De la Viena vin știri care dovedesc — după cum spunea 
Manolescu — că entuziasmului unora se opune disperarea altora. Ele 
mai dovedesc slăbiciune din partea noului regim, căci excesele nu sunt 
în fond decât manifestări de slăbiciune. Astfel se anunță că maiorul 
Fey, fostul conducător al Heimwehrului și vicecancelar sub Dolfuss s-a 
sinucis, după ce şi-a ucis soţia și fiul. S-au sinucis de asemenea, Kuhn- 
wall (fost consilier financiar al tuturor Guvernelor austriece de după 
război), Reitlinger mare industriaș din Stiria, împreună cu fiica sa — 
profesorul Gustav Bayer din Innsbruck, cu o fiică și el. Pe de altă parte 
oameni ca Louis Rotschild, Russo, Griinwald, Klausner, faimosul pro- 
fesor Neumann, și faimosul profesor Freud au fost arestaţi. Ilustrul so- 
ciolog Karl Kautsky, singurul marxist cu scaun la cap abia a scăpat cu 
fuga la Bratislava. 


Dolfuss instalase mai multe lagăre de concentrare pentru național- 
socialişti. Acum le-au umplut naţional-socialiștii cu foştii partizani ai 
lui Dolfuss. Așa se învârtește roata lumii... 


Hitler s-a înapoiat cu avionul la Berlin. Ca Cesar poate spune: veni, 
vidi, vici! Berlinul i-a făcut o primire triumfală. Hitler a vorbit „bobo- 
rului“ la Tempelholf, și a înregistrat o cucerire mai mult. 


La Londra se afirmă că „contactul cu Parisul“ e permanent! Slabă 
consolaţie pentru adversarii lui Hitler și ai lui Mussolini! 

La Paris semne — încă slabe, dar semne, — de deșteptare din letar- 
gia democratică. 

În cele din urmă politica de neintervenţie atât în Austria cât și în 
Spania a triumfat. Cu Guverne ca cele din Londra și Paris, nici nu se 
putea altfel. 


Mussolini a tras un discurs în Cameră prin care s-a reabilitat față de 
opinia publică italiană — în lipsă de fapte, prin vorbe. După un istoric 
foarte bine făcut al evoluţiei Statului austriac de la război până azi — 
Ducele a ajuns la neașteptata concluzie... că Piemontul a făcut An- 
schlussul! Fiindcă Piemontul a dat prima lovitură Imperiului austriac!! 

În ultimul său discurs la Camera Comunelor, Chamberlain a spus că 
Anglia nu poate asigura Cehoslovaciei mai multe garanţii decât are în 
calitatea ei de membră a Societăţii Naţiunilor!! E acelaşi Chamberlain 
care a spus acum câtva timp, tot în Camera Comunelor, că Societatea 
Naţiunilor e incapabilă să asigure securitatea colectivă! Sir Neville e 
un mucalit! 


18 martie. Şi polonezii vor să dea mica lor lovitură. O pun la cale 
contra Lituaniei căreia au trimis un ultimatum. Rusia stă la pândă, să 
intre şi ea în Letonia şi stă la pândă şi Germania să pună mâna pe 
Memel... 


Reichstagul a fost convocat pentru un discurs al lui Hitler. Va fi a- 
poi dizolvat și reales pe tot cuprinsul noului Reich. În sesiunea(!) ac- 
tuală va fi reprezentată și Austria. 


La Viena lichidarea comuniştilor şi evreilor e în curs. Comuniștii 
sunt urmăriţi până în cele mai nebănuite ascunzători, iar evreii sunt go- 
niţi din funcţii, din fabrici, din prăvălii. Camioane conduse de „nazi“ 
golesc prăvăliile însemnate cu un afiş din care reiese că „marfa e con- 
fiscată din cauză de bănuială de fugă(!) La Viena sunt 150 000 de o- 
vrei, dar cu toţi cei care au un ascendent semit sunt peste 400 000 care 
nu vor vota la viitorul plebiscit. Sinuciderile continuă printre austrieci 
refugiaţi în Cehoslovacia... 


Trei poliţişti austrieci au fost trimişi la Stuttgart — în schimb trei mii 
de poliţişti germani au venit la Viena. Aceasta se cheamă înfrățire... 


Guvernul Blum s-a prezentat ieri înaintea Camerelor. Declaraţia mi- 
nisterială e literatură, ca toate declaraţiile Guvernelor democratice. 
Blum s-a declarat totuşi gata să faciliteze orice combinaţie pentru al- 
cătuirea unui Guvern de uniune generală. Flandin a făcut un lung dis- 
curs prin care s-a pronunţat împotriva oricărei colaborări cu comuniștii 
„care primesc instrucţiunile lor de la Moscova“. Paul Reynaud a vorbit 
pentru unirea tuturor. Blum a declarat că dacă Camera ar fi dat un vot 
unanim de încredere în Guvern ar fi demisionat imediat pentru a în- 
lesni un Guvern de uniune. Camera a votat însă încrederea cu vreo 350 
voturi contra 100 și Blum a rămas. Până când? Se vorbeşte cu multă in- 
sistență de un Guvern Pétain. 

Și Statele Unite fac literatură: 
Hull, secretarul de Stat a făcut un lung expozeu asupra situaţiei po- 
litice mondiale. N-a spus nimic. 


Naţionaliștii spanioli continuă să înainteze. Barcelona a fost bom- 
bardată, amarnic, de avioane. Sunt mai bine de 500 de morţi. 


Chamberlain are dificultăţi în Camera Comunelor. Mai mulți mi- 
niștri s-au pus împotriva politicii sale. Churchill s-a pus în fruntea a 
vreo 50-60 de deputaţi conservatori și cere demisia lui Chamberlain. 
Un nor care trece, pe cerul politic britanic — dar care nu va determina 
furtuna. 


Rusia a luat iniţiativa convocării unei conferințe internaţionale la ca- 
Te n-ar fi poftite Germania, Italia și Japonia. Litvinov și-a trimis pro- 
punerea la Londra și la Paris. S-a urcat scroafa în copac. Propunerea 
rusească n-are șanse să fie acceptată. La Londra se declară că o ase- 
menea conferinţă n-ar face decât să întărâte și mai rău pe ceilalți. 


Dejunat azi la Miliardari, unde am prezidat masa dată în cinstea 
delegaţiilor economice cehoslovacă și iugoslavă. Era așa de cald la 
soare încât am luat cafeaua afară, fără mantale, în haine, și fără pălărie. 
Ce babe ciudate! 


19 martie. Hitler a pronunţat ieri în faţa Reichstagului un discurs pe 
care unii l-au judecat moderat și pacifist, dar în care a avut grijă să nu 
vorbească de Cehoslovacia... La sfârşitul discursului său a declarat 
Reichstagul dizolvat; alegeri noi, în tot Reichul mărit, la 10 aprilie, 
odată cu plebiscitul din Austria. La ședință au asistat Reischsstathalte- 
rul Seyss Inquart și miniștrii austrieci. 


O seamă de negustori și de bancheri din City (mai multe sute) s-au 
adunat și au semnat o moţiune prin care cer Guvemului englez „să asi- 
gure drepturile și libertăţile Statelor Mici“. Avem și noi protectorii 
noștri! 


La Viena sinuciderile și arestările continuă. Printre ovrei domnește 
o atmosferă de teroare. Au fost arestaţi și Principii de Hohenberg, cei 
doi fii ai Arhiducelui Franz-Ferdinand. 

Mareşalul Averescu despre care nu s-a mai vorbit de o lună, a în- 
ceput să dea iarăși semne de viaţă. Ziarele spun că s-a restabilit și că va 
începe să facă vizite. Și probabil și intrigi; aveam deja destule cucuvele 
Şi fără dânsul! 


leri-seară se răspândise ştirea că polonezii au intrat în Lituania, şi că 
intraseră și rușii. Lucrurile n-au ajuns însă în realitate până acolo. Ul- 
timatul adresat de Polonia Lituaniei a expirat azi-noapte, şi până acum 
nu se cunoaște încă nici răspunsul Lituaniei, nici hotărârea Poloniei. 
Despre ruși, nu se aude nimic. 

Din informaţiile pe care le-am avut, din câte am vorbit cu Arcizew- 
ski, mi-a rămas impresia că Polonia s-a înțeles cu Germania. Şi nici nu 
putea biata țară să rămână ameninţată şi de o parte şi de alta. Intre Ru- 
sia și Germania a ales să se împace cu Germania, și iarăși nu se putea 
altfel. Înțelegerea pare făcută pe bazele următoare: Polonia va lua Me- 
mel și îşi va procura o ieşire la mare acolo — în schimb va ceda culoa- 
rul și Dantzigul Germaniei. Gdinia va rămâne porto-franco pentru co- 
merțul Poloniei. 

Dacă acest plan se va realiza imediat şi germanii vor pune acum stă- 
pânire pe Danzig şi pe culoar, vor turba francezii şi englezii — dar nu 
cred că vor mișca. Ce vor face rușii? Polonezii cred că nu sunt în stare 
să mobilizeze și că nu se vor împotrivi ocupaţiei Lituaniei de către tru- 
pele poloneze. Se prea poate căci Germania ar sări numaidecât în aju- 
torul Poloniei. 


Un grup englez în frunte cu îndrăzneţul antreprenor Stewart ne pro- 
pune refacerea totală a portului Constanţa şi construcţia bazei navale 
de la Tașaul. Lucrările s-ar face pe cheltuiala grupului care ar cere în 
schimb concesiunea porturilor pe 50 de ani. Concesiunea s-ar acorda u- 
nei societăţi anglo-române, care ar garanta Statului român pe răstimpul 
acestor 50 de ani venituri cel puţin egale cu cele de azi. Stewart mai 
cere un lucru: să i se plătească cele 30 000 livre pe care Statul român i 
le-a rămas dator de pe urma cunoscutului contract al drumurilor. Și aci 
stă buba: nu în cele 30 000 livre, datorie pe care noi o contestăm, ci în 
jalnica amintire rămasă de pe urma acelui jalnic contract... 


1 Aceştia în tot cazul n-ar fi putut intra decât în Polonia, căci Rusia nu are frontieră 
comună cu Lituania, 

21 martie. Petrecut ziua de ieri, duminică la Breasta. Vreme splen- 
didă, soare de mai, poenile pline de viorele, de brebenei și de întârziate 
tămâioare. Sălciile, ulmii și boschetele înmugurite — veselie multă în 
aer și pe pământ. Câmpul are însă nevoie de ploaie. Ovăzul și mazărea 
însămânţate de două săptămâni nu încolțesc. Grânele mai slabe au în- 
ceput să pălească... 

Seara la gară, o delegaţie, compusă din cei mai simandicoşi proprie- 
tari din Dolj a venit să-mi ceară ridicarea prohibiţiei de export a po- 
rumbului. 

- Chestorul a venit și el să-mi spună că i s-a telefonat de la București 
să nu lase să se publice nimic asupra accidentului de automobil întâm- 
plat Principelui Mihai. Mai mult nu ştia. Azi-dimineaţă, și în cursul zi- 
lei, am căutat să aflu mai mult prin Filip, dar n-a fost chip. Cei de la In- 
terne şi de la Poliţie sunt muţi. Se vorbește de un biciclist pe care l-ar fi 
răsturnat mașina Voievodului. Se vede că în mașină era Voievodul şi 
că biciclistul a fost omorât — altfel nu s-ar ascunde lucrurile. 


Lituanienii s-au supus ultimatului Poloniei. Polonezii sunt mândri 
de succesul obţinut, dar parcă ar fi preferat să o pornească spre Memel. 
„Ce n'est que partie remise“. Europa e recunoscătoare Lituaniei (așa 
scriu gazetele franceze) pentru sacrificiul adus păcii şi e supărată foc pe 
Franco, fiindcă a bombardat din nou Barcelona. Dealtminteri naţiona- 
liştii înaintează repede spre mare. Ziarul Le Temps publică un articol 
delicios: de unde până acum în urmă cerea evacuarea voluntarilor din 
Spania, marele ziar parizian se declară acum foarte mulțumit cu situa- 
ţia actuală şi cere numai ca Italia și Germania să nu ajute pe naționaliști 


oficial şi pe față!! 


Colonelul Wolf, şeful legitimiștilor austrieci s-a sinucis în condiţii 
dramatice. A ridicat pe casa lui drapelul imperial al Habsburgilor și du- 
pă ce un ofițer german însoțit de mai mulți soldaţi a dat jos drapelul, 
Wolf l-a ridicat iarăși; ofiţerul înaintând împotriva lui, Wolf l-a dobo- 
rât cu o lovitură de revolver, apoi s-a sinucis pe trupul neînsuflețit al 
adversarului său. 


22 martie. „Nazii“ au arestat la Viena pe prima mea soţie, Talevici, 
i-au confiscat 1 000 de șilingi (aproape 200 000 lei!) şi i-au sechestrat 
mobilele din casă. Pentru ce? D-na T. e într-adevăr o semi-nebună. S-a 
măritat cu un fel de escroc, Fleischer, care mai era și jidan. Să fi fost 

molestată din cauza asta, sau fiindcă manifesta sentimente entuziaste 

pentru Dolfuss? Dar pe Fleischer l-a lăsat de 10 ani şi nu-i mai poartă 

numele, deşi nu e divorțată formal — iar Dolfuss a murit de mult! Fii- 

că-mea e pe capul meu ca să scap pe imprudenta antihitleristă. Din în- 

chisoare am scăpat-o, prin Gurănescu dar va fi mai greu să-i scap banii... 
Totuși, ce vremuri! 


Ziarele engleze publică un interviu al lui Beck prin care acesta de- 
clară solemn că Polonia va respecta independența și integritatea Litua- 
niei. Grav angajament pentru un ministru de Externe! 

La sfârşit, Beck conchide „că Societatea Naţiunilor a încetat să mai 
fie o instituție europeană!“ Probabil ca să se ia bine cu Parisul! 


Ştirile din Anglia ne dau să înţelegem că Guvernul britanic se pre- 
găteşte la un complect „laşaj“ al Cehoslovaciei. Pare că aşa ar cere-o şi 
Dominioanele, care au fost consultate şi care găsesc că Imperiul nu se 
poate angaja prea mult în problemele Continentale. Joi va fi o mare 
dezbatere în Camera Comunelor, pentru fixarea atitudinii Guvernului în 
problemele externe. Rezultatul e cunoscut dinainte. Cehoslovacia poa- 
te medita asupra jalei de a fi miel în mijlocul lupilor... Cehii au şi în- 
ceput cu reforme interne ca să dea nemților indigeni dreptul să sugru- 
me tânăra Republică beneşistă... 


Germania a adresat o notă la Geneva spre a informa Secretariatul 
General al S.D.N.-ului că Austria nemaiexistând ca Stat separat, nu mai 
face parte din zisul S.D.N. Acesta se găseşte însă foarte încurcat, căci 
după Statutele sale un Stat nu se poate retrage decât prin demisie, cu 2 
ani de preaviz! Cum să înregistreze S.D.N.-ul dispariția unui Stat mem- 
bru fără să se fi cerut intervenţia înaltului for? Dar pe de altă parte ni- 
meni nu a atacat în fața Societăţii actul de forță al Germaniei! Fost-a 
mai întâi un act de forță? N-a fost oare şi un act de autodeterminare al 
Austriei? Ce încurcătură, ce încurcătură. 


23 martie. Ieri am fost convocați pentru ora 6 la un Consiliu de Mi- 
niștri la Patriarhie. La amiază, am fost decomandaţi. N-am ştiut pentru 
ce am fost convocați, nici pentru ce am fost decomandaţi. În locul Con- 
siliului — ar fi fost primul de la constituirea Ministerului!! — a avut 


1 Consiliile ținute până acum au fost toate convocate de Rege şi prezidate de dânsul 
şi n-au avut la ordinea zilei decât chestiuni de ordin general, iar nicidecum măruntul 
dar indispensabilul schimb de vederi dintre miniştri. 

loc o ședință a Delegației Economice în care am mai dat drumul la 
export la 5 000 vagoane de porumb. Cu acest prilej am întrebat pe cole- 
gii prezenţi dacă știau ceva despre rostul convocării și deconvocării 
Consiliului de Miniștri. Nu știau nici ei nimic. Moș Ghiţă Mironescu 
ştia atât: „Mi-a spus Patriarhul că a cerut voie (!!) Regelui să convoace 
un Consiliu, și că Regele i-a dat această voie, dar nu i-a prea plăcut... 
Ce vrei? La noi Maniu moare să fie Rege, și Regele să fie prim-minis- 
tru, ha, ha, ha!“ Moș Ghiţă are câteodată și duh... 


În Franţa se întemeiază o Casă Autonomă a Apărării Naţionale. Ea 
va fi dotată cu sumele provenite din beneficiile și din rămășițele fon- 
dului schimburilor (apărarea francului), și cu alte alocaţii așa încât să-și 
înceapă activitatea cu un minimum de 10 miliarde franci. Președinția 
Consiliului ei de Administraţie va fi încredinţată unui general cu vază. 


24 martie. A murit Maria Yarka, văduva lui Scarlat, născută Prej- 
beanul. Încă o figură caracteristică — deși nu prea simpatică — a ve- 
chiului București dinainte de război, care se duce. În casa ei de la Şo- 
sea (actualul palat al Principesei Elena) a primit mult și la masa pere- 
chii Yarka s-au perindat toţi afamaţii orașului. Fiica lor adoptivă Ara- 
bella, faimoasa Arabella, a modernizat „stilul“ casei și al primirilor du- 
pă ce s-a căsătorit cu Citta Davila. Căsătorie vijelioasă și nenorocită 
dealtminteri... 


Austria: Germanii au hotărât să creeze o flotilă militară pe Dunăre 
— intenţii bune, cum se vede, față de vecina Cehoslovacia. Arhiducele 
Josef Ferdinand (un „toscanin“) a fost arestat în regiunea lacului Mond- 
see, fiindcă înjura pe naziști. 

Ziarele germane protestează împotriva exagerărilor foilor evreo-de- 
mocratice din străinătate, cu privire la știrile senzaţionale publicate în 
urma „operaţiunilor“ Anschlussului. Astfel, la Viena, n-ar fi fost ares- 
tate decât 742 de persoane; nu s-ar fi sinucis 1 700 de disperaţi, ci nu- 
mai 96, etc. etc. 


Monsieur Paul Boncour a făcut un expozeu în faţa Comisiei Aface- 
rilor Străine, în Senat. Vorbe, vorbe, vorbe. Cum mai poate cineva vor- 
bi în vremurile de azi, ca să nu spună nimic? 


1 D-na Prejbeanu, mama ei, era născută Lahovari, soră cu Gheorghe și Grigore La- 
hovari. 

Guvernul cehoslovac a mai fost părăsit de o grupare germană. Din 4 
câte erau în coaliția guvernamentală, au plecat până acum două. Simp- 
tomatic. 


25 martie. Vizita Regelui României la Londra s-a amânat pentru 
toamnă. Regele Angliei are, după câte ni s-a răspuns, toată vremea îm- 
părțită până la vară, și n-ar putea (?!) găsi în iunie cele trei zile necesa- 


Y y 


re pentru primirea Regelui de la Răsărit, așa cum dorisem noi. 


Senatul francez a respins legea Casei Autonome a Apărării Naţio- 
nale, așa cum a prezentat-o Blum și cum o votase Camera. Senatul a 
admis avansul de 5 miliarde pe care urmează să-l facă Casei Banca 
Franţei, dar n-a admis trecere fondului pentru egalizarea schimburilor 
la noua Instituţie. Blum n-a pus chestiunea de încredere, și proiectul va 
fi resupus Camerei. 

Camera Deputaţilor a votat în unanimitate (529 de voturi) proiectul 
de lege pentru organizarea națiunii în caz de război, prezentat de Da- 
ladier. Pe baza acestei legi, între altele, toți oamenii de peste 18 ani, 
oricare ar fi meseria lor, sunt rechiziționați în caz de război. 

Pe când Camera manifesta astfel patriotismul său, C.G.T.-ul orga- 
niza greva generală la uzinele Citroen, în periferia Parisului. Lucrăto- 
rii, 16 000, nu s-au mulţumit cu declararea grevei: au ocupat și uzinele. 
Biata Franţa! Noroc că-l are pe Boncour! 


Gazeta Transilvaniei fondată de George Barițiu, la Brașov, în 1838, 
împlineşte 100 de ani. Cu acest fericit prilej, „ce charmant“ Voicu Ni- 
tescu ne-a „tapat“ cu sume importante, la toate Ministerele. Ardelenii 
nu pierd niciodată nordul, cum se zice. 


Chamberlain și-a făcut ieri înaintea Camerelor Comunelor mult aş- 
teptatele declaraţii. A vorbit fără pretenţii oratorice dar cu miez. 

Interesante două precizări: 1) Anglia va veni în ajutorul Franţei, ori- 
când ar fi atacată și 2) în ajutorul Cehoslovaciei (care nu prezintă un 
interes vital pentru Imperiul Britanic), Anglia nu va sări în mod auto- 
matic, ca pentru Franța, ci după împrejurări. Cu alte cuvinte în această 
din urmă chestiune, Anglia își păstrează libertatea de acţiune întreagă. 

Această declaraţie a nemulțumit și pe cehoslovaci și pe nemți. Pe 
cehoslovaci, fiindcă e deopotrivă cu o declaraţie de abandon. Pe nemți, 
fiindcă „abandonul“ nu e destul de categoric. Chamberlain a cam în- 

curcat-o, într-adevăr, că deși S.D.N.-ul s-a dovedit incapabil să asigure 
securitatea colectivă, totuși, Anglia își va retrage toate obligaţiunile ce 
decurg dintr-o sinceră aplicare a pactului — că, evident, dacă Franţa se 
va încurca alături de Cehoslovacia, Imperiul Britanic nu-și va putea lă- 
sa aliatul în încurcătură, etc. etc... 

Poate că câteva cuvinte energice ar fi fost mai de folos, în momen- 
tele de faţă, și ar mai fi potolit avânturile amicului Hitler. În tot cazul, 
Chamberlain n-a făcut fraze și a vorbit cu bun simţ și mai ales cu sin- 
ceritate. 


Printr-o convenție încheiată între Germania și România s-a asigurat 
un serviciu aeronautic între București și Berlin. Cursele vor începe la 1 
mai și vor fi asigurate de „Luft-Hansa“ și de societatea noastră „La- 
res“. 


26 martie. Mi-a fost îngăduit să săvârşesc pe ziua de ieri un act ma- 
re: am făcut primul pas, în regimul petrolului pe o cale nouă și raționa- 
lă. Se va salva astfel ce mai este de salvat din bogăţiile noastre petro- 
lifere. 

Cele trei legi ale Minelor, din 1895, din 1921 și din 1929 au fost 
legi criminale care au consfințit un regim de jaf al bogățiilor noastre de 
petrol. Câte trei legile concepute într-un spirit exclusiv poliţist şi fiscal, 
au nesocotit cu totul și gospodăria momentului și măsurile de prevede- 
re pentru un foarte apropiat viitor. Legislatorul neurmărind decât „inte- 
resele“ imediate ale Statului a căutat numai să tragă cât mai multă spu- 
ză pe turta fiscului fără să se preocupe de metodele de exploatare în 
adevăratul înţeles al cuvântului și să impună o raţionalizare a lucrărilor 
care să permită o extracţie sistematică a petrolului. Rezultatul a fost că în 
terenurile de azi zise epuizate, jumătate ţiţeiul a rămas în straturi, de un- 
de nu mai poate fi scos, deoarece presiunea naturală a subsolului a scă- 
zut prin irosirea gazelor. Dată fiind adâncimea straturilor, o extracție 
prin pompaj n-ar mai fi remuneratoare, cu preţurile țițeiului de- azi. 

Legile de până azi n-au contribuit numai la irosirea unei avuţii de 
miliarde, ele n-au avut nici măcar prevederea ca în locul bunurilor iro- 
site să se descopere altele. Prospectarea şi explorarea terenurilor posi- 
bil petrolifere — și câte nu sunt! — n-a preocupat un moment nici mă- 
car pe oamenii lipsiţi de scrupule sau de conștiință care s-au perindat 
pe la Ministerul Industriei, de la înființarea lui. Sau dacă au foșt unii 
care au măsurat toată adâncimea răului, politicianismul și regimul de 

partid i-a împiedicat să facă ceva. Până azi perimetrele așa-zise de ex- 
plorare, se dau pe bază de favoare politică şi de şperţ. În anii din urmă, 
pornindu-se de la intenţii bune, dar ajungându-se la deplorabile conclu- 
zii, s-au introdus în această materie pur economică și criterii naţiona- 
liste. S-au considerat ca drepturi, ceea ce în realitate era o sarcină, și în 
loc să se dea perimetre de explorat celor care aveau mijloacele pentru a 
le explora — s-au dat mofluzilor politici (indivizi și societăţi) care le-au 
pus la mezat, când au putut, dar în cele mai multe cazuri le-au lăsat în 
părăsire, căci ultima lege specială a lui Valer Pop şperțarul, nu era de 


salută să incite pe nimeni la muncă. 


“Rezultatul acestor stări de lucru e dezastruos: în terenurile produc- 
tive de azi mai avem petrol pentru 6-7 ani, iar din aproape 1 milion de 
hectare ce trebuie să explorăm, n-am explorat î încă nimic! Pentru a- 
ceastă explorare, după studiile făcute, va fi nevoie de circa 3 miliarde 
de lei! Prin ultima modificare a legii minelor făcută de Valer Pop-na- 


ţionalistul, s-a constituit un fond de explorare anual (prin perceperea 


anumitor taxe), care pentru anul 1938 se urcă Ja 60 milioane lei! 

` Astăzi, mai putem pune în sarcina marilor Societăţi spezele de ex- 
plorără, dându-le avantaje corespunzătoare. Când petrolul din exploa- 
tările actuale va fi secătuit, nici o societate nu va mai avea de unde să 
scoată parale, şi va trebui — cum am spus mai sus — să scoată Statul 
banii. De unde? 

Pentru a curma răul, pentru a instala — fie și la spartul târgului — 
un regim raţional în exploatările noastre de petrol, am hotărât uradio 
rele măsuri radicale: 

1) Am creat o comisie compusă din teoreticieni (geologi), din direc- 
torii marilor societăţi și din conducătorii administrativi ai Ministerului 
de Industrie — comisie care să stabilească un plan pe 5 ani, pentru ra- 
ționalizarea exploatărilor, a prospectărilor şi a explorărilor. 

2) Acest plan quinquenal (după 5 ani el trebuie să fie revăzut și mo- 
dificat pe baza conjuncturilor momentului) elaborat de comisie va fi 
examinat de Consiliul Superior Economic și aprobat în cele din urmă 
de Guvern — după care va fi decretat ca obligatoriu. 

3) Legea minelor va fi modificată (o comisie, alta, lucrează deja la 
această modificare) în conformitate cu acest plan. Poate că voi scoate 
petrolul din legea minelor, pentru a întocmi un cod special al petrolu- 
lui. În tot cazul voi scoate pe petrolişti din Consiliul Superior al Mine- 
lor şi voi forma un Consiliu Superior al Petrolului și al Gazelor subte- 
rane. 

4) Pe viitor politica petrolului va fi îndrumată de Ministerul Indus- 
triei numai în cadrul programului quinquenal, şi sub controlul Consi- 
liului Superior al Petrolului. 

O eră nouă se deschide astfel petrolului românesc. Primul pas l-am 
făcut ieri, căci Regele a semnat cu entuziasm decretul prin care am nu- 
mit Comisia specificată la punctul 1 de mai sus. Am ţinut ca această 
comisie să fie numită prin Decret Regal, ca să oblig și pe succesorul 
meu de mâine (dacă nu voi avea eu răgazul — cum și sper! — să duc 
modificarea legii minelor la bun sfârșit) să calce pe urmele mele. O 
inovaţie: în această comisie am numit şi străini — pe Otto Stern, direc- 
torul Societăţii „Astra“ şi pe Bolton, directorul Româno-Americanei. 
De vreme ce profită de bogăţiile noastre, de ce n-aș pune munca și ex- 
perienţa lor la contribuţie? 

Odată cu Comisia pentru petrol am prezentat Regelui și propunerea 
unei Comisii identice pentru Gazele subterane. Aci, exploatările fiind 
mai noi, situaţia nu e atât de compromisă ca la petrol. Dar în legislaţie 
domneşte aceeași anarhie, aceeași lipsă de metodă și de prevedere. Și 
pentru gaze se va întocmi un plan quinquenal, ca pentru petrol. Nu ştiu 
însă dacă voi întocmi un Consiliu Superior al Gazelor sau dacă voi face 
pentru Gaze o secţie în Consiliul Superior al Petrolului. 

Sunt mulțumit, pe deplin. Pentru prima dată de când m-am așezat 
pe scaunul ministerial de la Industrie. După cum numele meu a rămas 
legat în 1921 de stârpirea comunismului, în 1931 de conversiunea dato- 
riilor, va rămâne în 1938 legat de salvarea bogățiilor subsolului nostru. 


În Franţa, criza ministerială a fost evitată, după votul Senatului. Gu- 
vernul a primit punctul de vedere al maturului Corp, cu privire la Casa 
Autonomă a Apărării Naţionale — și Camera a revotat proiectul, așa 
cum îl amendase Senatul. 

Mișcarea grevistă se întinde din nou, în toată Franţa. Se vorbește cu 
insistență de un Guvern naţional sub președinția lui Daladier. 


Secretariatul de Stat american, Hull, a luat iniţiativa unei acţiuni 
pentru așezarea refugiaților politici din Austria — recte a ovreilor fu- 
giţi din Viena și alte orașe austriece. Hull s-a adresat la 29 de ţări, la ță- 
rile semitofile din Europa (printre care nu ne-a numărat, dar lucru ciu- 
dat a enumerat Italia!) și la ţările Americii de Sud. Succesul acţiunii d-lui 
Hull pare dubios. 

Toată lumea se declară mulțumită de declaraţiile lui Chamberlain, 
până și bieţii cehoslovaci (dacă Chamberlain ar fi vorbit altfel, ar fi su- 
părat pe nemţi!!) ceea ce dovedeşte că Anglia e încă foarte puternică. 


Profesorul de fizică Şonţu a împlinit 84 de ani şi a fost sărbătorit, 
dimineaţa, în sala festivă a Universului și seara printr-un banchet la Con- 
tinental. M-a examinat și pe mine la Liceul „Matei Basarab“, pe vre- 
muri. Om de treabă și simpatic. Aș fi luat și eu parte la sărbătorirea lui 
dacă n-ar fi fost organizaţia sub auspiciile spurcăciunii de Stelian Po- 
pește. 

Vicarul Patriarhului a avut nerușinarea să spună, vorbind de Uni- 
versul: „pâinea noastră cea de toate zilele“ — și n-a zburat până acum 
din postul său. Cu asemenea slăbiciuni, un Guvern de autoritate nu 
poate dura. 


28 martie. Petrecut ziua de ieri (duminică) la Constanţa. Plecat di- 
mineața la ora 9 1/2 m-am înapoiat în București la ora 10 1/2 seara. 
Făcut drumul cu automotorul cumpărat de Franasovici (7 milioane, la 
„Astra“) în două ore şi jumătate, la dus ca și la întors. Zi luminoasă, 
vreme de toată frumusețea și mare idem. Eram 14, numai tineret în a- 
fară de mine. Vizitat la Mamaia noul hotel pe care-l ridică Oficiul de 
Turism împreună cu C.F.R. Foarte frumos, foarte confortabil, foarte 
luxos. Până acum s-au cheltuit 726 milioane şi mai trebuiesc 20. Fie. 
Dar nu e iar căruţa înhămată înaintea boilor? Constanţa e o porcărie, nu 
există un mijloc civilizat de transport de la gara Constanţa la noul ho- 
tel, ne lipsesc încă atâtea esențiale, pretutindeni — de hotel pe malul 
mării ne ardea nouă? Şi mi se spune că alt hotel, la Balcic, e ridicat de 
roșu, și altul la Turnu Severin idem! La Turnu Severin!! Până și Frana- 
sovici a avut dreptul să-și bată joc de ţara asta? 

La dus, câmpul, de la București până la Constanţa părea o stepă a- 
fricană. Totul era ars. Grânele de toamnă mici și ofilite, semănăturile 
de primăvară nerăsărite. Pe la ora 6 a început o sfântă de ploaie — ce- 
rul se înnorase de pe la ora 2 — care a ţinut până am ajuns la Bucureşti, 
și după, toată noaptea. Azi-dimineață am telefonat la Breasta: nimic! 
Ieri a fost un vânt grozav, iar azi-dimineaţă, cerul era senin!! Poate că 
va ajunge mai târziu ploaia şi în Oltenia, căci după Institutul Meteo- 
rologic presiunea s-a schimbat. În tot cazul, o parte a ţării a fost deja 
salvată. 

Naţionaliştii spanioli înaintează mereu. Depeşele de azi anunţă că 
trupele generalului Franco au intrat în Catalonia. 


O puternică ofensivă chinezească s-a declanșat pe frontul de Nord 
al ostilităţilor chino-japoneze — și pare că cu succes. Succes efemer, 
bineînţeles, și probabil de surprindere căci japonezii nu sunt oameni să 
se lase înfrânți. 


Alaltăieri, sâmbătă, a avut loc un Consiliu de Miniștri prezidat de 
Rege, pentru încheierea Bugetului și bugetelor. Regele a întârziat pu- 
țin. Cucuvelele s-au arătat foarte enervate, adică Vaida, Iorga și dr An- 
gelescu, căci Mironescu (bolnav) și Tătărescu (absent din Bucureşti) au 
lipsit. Atmosferă de „plecare“. Iorga făcea glume, cu privire la precari- 
tatea Guvernelor, dar în fundul sufletului l-am simțit plin de venin, deși 
faţă de mine mai miere ca întotdeauna. 

„Domnule Profesor, d-ta care știi să faci horoscopuri, ce zici de soar- 
ta noastră?“ 

— „Ca Guvern? (a răspuns Iorga). Foarte bună. De vreme ce Rege- 
le se sfătuiește dar nu cu prezidentul Consiliului (era Armand Călines- 
cu la Majestatea Sa! e semn că Guvernul n-a căzut încă!“ 

D-rul Angelescu sta ca după mort; Iamandi, Costică Angelescu pă- 
reau nemulțumiți și ei. Generalul Antonescu, arțăgos și hotărât. Se zice 
că a pregătit două legi, ca să-și facă popularitate în Armată. Una prin 
care înființează o asigurare automatică a ofițerilor, pe viaţă; alta prin 
care limitează beneficiile tuturor industriilor care lucrează pentru Ar- 
mată la un procent anumit, beneficiile ce ar trece peste această limită 
urmând să fie vărsate într-un fond pentru sporirea soldelor ofițerilor. 
Antonescu ar fi hotărât să se retragă pe aceste legi dacă Regele i le-ar 
refuza. În dubiu nu poate fi decât cea din urmă. Dar Regele n-ar putea 
lăsa pe ministrul său de Război să plece pe o asemenea lege populară. 
Greutatea e însă mare, căci Malaxa e furios și a pus toate bateriile sale 
în mișcare ca să zădărnicească lovitura. Neputând lăsa pe generalul An- 
tonescu să plece singur, nu e exclus ca Vodă să grăbească schimbarea 
Guvernului ca să scape de ministrul buclucaș. Din informaţiile pe care 
le am rezultă că criza s-ar putea declara joi... 

Cancicov ne-a pisat iarăși două ceasuri. Mai întâi ne-a tras un dis- 
curs. Are calităţi, dar „il s'&coute parler“. Apoi ne-a citit expunerea de 


l Regele primise în ajun, la masă, o serie de coloneli prefecți și probabil că a vrut 
să transmită lui Călinescu informaţiile culese și să-i dea instrucțiuni. 

motive, lungă și dânsa cât un discurs. Înţeleg la Cameră, dar într-un 
sfat ministerial? Bugetul prietenului Cancicov nu se ţine în picioare, 
dar cum nu eram la Cameră, m-am abținut de la orice critică. Regele a 
spus și de data asta cuvinte pline de bun simţ. „Bugetul acesta e un 
simplu cadru. Importanţa lui e minimă. Statul trebuie așezat pe alte ba- 
ze organice. Se va întocmi atunci un buget real. Dealtminteri bugetul 
încheiat azi va putea fi rectificat oricând. Am preferat să am pe ziua de 
l aprilie un buget formal gata de prezentat, decât să recurg la douăspre- 
zecimii provizorii, până la stabilirea unui adevărat bilanţ raţional și e- 
xact“. După cele spuse de Rege nu mai era nimic de adăugat. Cele câ- 
teva prostii îngânate de câțiva miniștri s-au pierdut în indiferența gene- 
rală. Ne-am despărţit convinși mai toţi că asistasem la ultimul Consiliu 
al Guvernului Miron Cristea din 10 februarie. 


Urdăreanu a fost numit ministrul Casei Regale. Restabilirea funcţi- 
ei nu mai putea fi întârziată. Regele îndeplinind funcţiile de prim-mi- 
nistru, prezenţa unui şef de cabinet, accesibil în orice moment, pentru 
bucătăria guvernării era indispensabilă. De o lună de zile am cerut în- 
continuu reînființarea unei funcţii fără de care nu puteam merge înain- 
te. N-am pretenţia să spun că Regele a ascultat sfatul meu; a ascultat 
însă sfatul bunului simţ, în numele căruia vorbisem și eu. Asupra per- 
sonalităţii lui Urdăreanu „il y a du pour et du contre“. E incontestabil 
foarte deștept, pricepe iute și bine — și se bucură de toată încrederea 
Regelui. Asupra moralității sale sunt însă multe de zis. Așa cum e, e 
însă cel mai indicat din anturajul Regelui, pentru însărcinările ce i s-au 
încredințat. Eu i-am spus-o și lui, acum vreo 10 zile... 


De la Berlin vin telegrame prin care se anunţă o iminentă schimbare 
a Guvernului român, în jurul lui Vaida pentru politica internă — în ju- 
rul meu pentru politica externă. Ştiu nemţii mai multe decât știm noi... 


O scrisoare de la Gurănescu, din Viena, mă informează că banii con- 
fiscaţi d-nei Talevitsch-Fleischer au fost restituiți (în mărci) și că feme- 
ia a fost lăsată în pace. „Furia teutonică“ a trecut peste Viena ca un val, 
şi s-a spart. 


Am convocat azi-dimineaţă la Ministerul Industriei pe redactorii eco- 


nomici ai diferitelor gazete și le-am făcut un expozeu asupra planurilor 
mele cu privire la petrol și la gazele subterane. 

Deoarece aflasem că liberalii voiau să înceapă o campanie împotri- 
va proiectelor mele, sub pretext că voiam să favorizez societăţile străi- 
ne — m-am folosit pentru a accentua că primatul românesc în politica 
petrolului e un principiu de la care nu mă voi depărta, dar că nu trebu- 
ie confundată politica petrolului cu raţionalizarea producţiei și a explo- 
rărilor. Simt că cele câteva societăți româneşti mofluze, și care nu tră- 
iesc decât din favorurile Statului și din şantajarea societăților străine, îmi 
vor pune multe bețe în roate. Sau mai bine zis, vor pune succesorului 
meu, căci eu, în tot cazul, nu voi mai sta mult la Industrie, dar, prin trece- 
rea mea pe la acest Minister voi fi însemnat o dâră, şi atât îmi ajunge. 


Blumenfeld vine să-mi provestească havadișurile lui. A văzut pe Vic- 
tor Antonescu, pe Tătărescu, pe Armand Călinescu, pe Inculeţ și pe 
Franasovici. La liberali, încep să se lepede toți de Tătărescu, ca de Sa- 
tana, chiar cei ca Inculeţ și Franasovici care până ieri erau legaţi de dân- 
sul ca degetele aceleiași mâini (hrăpărețe!). Inculeţ și Franasovici pre- 
tind acum că Tătărescu e fals, că i-a minţit și că a dat partidul de râpă! 
Dânșii înclină din nou spre Dinu Brătianu, care nu mai ascunde nimănui 
că vrea să pregătească succesiunea şefiei pentru Gheorghe Brătianu. 

În aceleași vederi e şi Victor Antonescu, care în faţa lui Blumenfeld 
a înjurat pe Tătărescu de l-a spurcat. „Nu voi ierta niciodată lui Tătă- 
rescu — a spus Victoraș — atitudinea sa în actualul Guvern. Pe când, 
până și Argetoianu, un reacţionar de care ne temeam, a luat cuvântul și 
a vorbit contra dizolvării partidelor, dl Tătărescu ca să facă pe placul 
Regelui, a tăcut chitic şi ne-a trădat. Toată guvernarea sa de 4 ani, cu 
Valer Pop al lui, a fost o pacoste pentru partid. Am spus lui Dinu Bră- 
tianu că eu alături de Tătărescu nu voi sta. Dar şi Dinu a făcut greșeli. 
A numit preşedinte la Banca Românească pe Cancicov, o lichea care 
face toate numai pe placul Regelui, un trădător care deja s-a desprins 
de Partidul Liberal, ca o lipitoare plină care se desprinde de trupul pe 
care-l suge. Gheorghe Brătianu îmi povestea deunăzi că Cancicov (ca 
ministru de Justiţie) era să-l aresteze. I-am spus: Ce te miri? E pe linia 
lui: În 1918 a vrut să aresteze pe Ion Brătianu, în 1938 vrea să aresteze 
pe fiul lui Ion Brătianu! (tare-l doare pe Victor Antonescu că nu i s-a 
dat lui președinția Băncii Românești!) Eu am spus lui Dinu Brătianu: 
cu Tătărescu am sfârșit-o, sunt prea bătrân ca să mănânc căc.t!“ 

Pe Tătărescu, Blumenfeld l-a găsit foarte nervos și deprimat. A avut 
impresia (numai impresia, căci de spus Tătărescu nu i-a spus-o!) că 
săptămâna asta fostul președinte al Consiliului de 4 ani își va da demi- 

sia. Şi nu va primi nici o situaţie în viitorul Guvern. Mai multe n-a vrut 
să-i spună... În realitate în Partidul Liberal sunt două curente: unul re- 
prezentat de Dinu Brătianu, gata pe luptă cu Regele (mai mult în as- 
cuns decât fățiș) pentru răsturnarea regimului inaugurat — altul repre- 
zentat de Tătărescu care urmăreşte revenirea la putere prin favoarea 
Regelui, ca odată reînscăunat să se înstăpânească şi pe țară și pe Rege 
(!) Intre aceste două curente masa partidului șovăie și nu ştie de ce par- 
te să se dea... 

De Călinescu, Blumenfeld îmi raportează o sumă de fleacuri, prin- 
tre care să însemnăm: 

1) Guvernul nu va ţine mai mult decât săptămâna asta și el, Căli- 
nescu, nu știe ce va face Regele. Poate va ţine mai departe pe Patriar- 
hul, cu un vicepreşedinte efectiv al Consiliului. Poate va face un Gu- 
vern civil. In acest caz, el crede că cele mai multe șanse le au Miro- 
nescu și Argetoianu. Nu ştie dacă dânsul (Călinescu) va face parte din 
noul Guvern și la ce portofoliu. 

2) Partidul Naţional-"Țărănesc nu se mai poate reforma nici în jurul 
lui Maniu, nici în jurul lui Vaida. 

3) El, Călinescu, se face forte să-l regrupeze în jurul lui Miro- 
nescul!!!! 

Câte nu se mai aud și în Ţara Românească. 


29 martie. Azi-dimineaţă audienţă de lucru la Rege. După ce am 
terminat cu lucrările Ministerului, am trecut la politică. I-am arătat si- 
tuaţia şi i-am demonstrat că pe zi ce merge pierde beneficiul actului de 
curaj pe care l-a săvârșit. „Da, nu mai merge — trebuie schimbat!“ E 
tot ce am putut scoate de la el. Incolo ermetic. Ce trăznaie mai pregă- 

Era încântat, în schimb, de efectul măsurilor luate în domeniul pe- 
trolului. „Toate ramurile economiei trebuiesc raționalizate, și ai să vezi, 
atunci!“ — „Desigur, Sire!“ 

Am plecat de la Palat nelămurit dar convins că Regele cocea ceva. 


Restaurantul gardist de la Liceul Lazăr şi cel de la Obor, precum și 
magazinul lor de coloniale au fost închise. Măsură pripită după mine, 
dar nici chiorul de la Interne nici Regele nu m-au întrebat. Cu acest pri- 
lej Zelea Codreanu a adresat o scrisoare lui Iorgai, în care între altele îl 


1 În furia lui antigardistă, Iorga a cerut prin Neamul Românesc închiderea localuri- 
lor întemeiate de legionari. 

tratează de incorect şi de sufletește necinstit. Nebunul s-a făcut foc, a 
răspuns lui Zelea printr-un comunicat turbat, și l-a dat în judecată pen- 
tru „ultragiul unui ministru în exerciţiul funcţiunilor sale“(!!!). Asta vrea 
și Zelea Codreanu, căci nu se mai vorbise de mult de dânsul! 


Comunicate oficiale germane informează că Schuschigg e în liber- 
tate, la Viena. Se zice însă că va fi dat în judecată în fața Curţii de Jus- 
tiție din Lipsca pentru „încercare de falsificare a plebiscitului“!! 

Otto de Habsburg a dezlegat pe partizanii săi din Austria de orice 
obligaţie faţă de „cauza sfântă“ — lăsându-i liberi să-și apere cum vor 
putea viaţa, familiile și avutul. 


Ieri după-amiază am întrunit la Minister, Comisia Petrolului și Co- 
misia Gazelor, și le-am dat instrucțiunile necesare. Toată lumea părea 
încântată, afară de Mrazec, ramolit, care n-a priceput nimic. 


31 martie. Apele s-au revărsat, ieri. Impresia mea de marţi diminea- 
ţa, că Regele cocea ceva, s-a dovedit exactă. Marţi seara, pe când eram 
în Delegaţie Economică, la Președinția Consiliului, am fost convocați 
pentru ieri, miercuri, la orele 12 1/2, la un Consiliu de Miniștri la Palat. 
Nici unul din miniștrii prezenţi nu știa pentru ce. Eu mi-am dat seama 
numaidecât că era pentru schimbarea Guvernului, dar n-am priceput 
rostul ședinței — și am continuat să nu-l pricep, chiar după ședință. Ce 
nevoie mai era de înscenarea ridicolă care a avut loc? Ridicolă, deși cei 
trei protagoniști care-și împărțiseră rolurile, n-au fost lipsiţi de dramul 
de emoție indispensabil tuturor actelor mari! 

Ne-am întrunit zece minute înainte de ora fixată, toți miniștrii (afară 
de mareșalul Averescu, G. Mironescu și Comnen — ră indispuși) în sa- 
la mică de consilii, de sus. Deși acum toți miniștrii își dădeau seama 
pentru ce fuseseră convocați, nici unul nu știa ce va fi. Până şi Patriar- 
hul se făcea că nu știe. Toţi miniștii mă luau la o parte să mă întrebe pe 
mine! Chiar și Tătărescu, confidentul lui Miki Maus și al lui Urdărea- 
nu, la rândul lor confidenţi ai Majestății Sale. Mai toţi credeau a ști că 
tot Patriarhul va fi însărcinat cu formarea noului Guvern, dar mai de- 
parte tot felul de presupuneri. Mulţi dau pè Vaida ca vicepreședinte al 
Consiliului (vaidiștii împânzesc de opt zile Bucureștiul cu „șansele lui 
Vaida“!), alţii pe mine (!!!) _ 

La ora 12 și 35 a sosit Regele. În câteva cuvinte, cam jenate, după 
ce ne-a mulțumit de tot concursul pe care i l-am dat pentru îndeplinirea 

„marelui act“ și ne-a asigurat de adânca Sa recunoștință, Majestatea Sa 
a declarat că mai mulți membri din Guvern! au venit să-i spună că sar- 
cina Guvernului constituit pentru promulgarea Constituţiei era îndepli- 
nită și că situaţia și opinia publică cereau un alt Guvern. „Am convo- 
cat, domnilor, acest Consiliu de Miniștri ca să vă consult asupra celor 
ce trebuie făcute...“ Și a dat numaidecât cuvântul lui Iorga, care nu-l 
ceruse (dar cu care era convenit dinainte să-l ia). Iorga s-a întins într-o 
destul de lungă peltea din care reieșea că rolul echipei de „sfetnici“ şi 
de „ocrotitori“(?), al foștilor președinți de Consiliu a încetat. Acum du- 
pă votarea Constituţiei, și atâtor alte legi printre care și bugetul care 
singur ar fi meritat să fie votat de actuala echipă, trebuia să se facă loc 
unui Guvern unitar și de acțiune. DI profesor după ce a adus omagiile 
sale de platitudine Regelui pentru inteligenţa și tactul cu care a condus 
toate dezbaterile, ne-a făcut graţia să se declare mulțumit și de raportu- 
rile de colegialitate care au domnit între miniștri, cu toate divergențele 
de opinii. Dânsul, în dezinteresarea sa (cine n-o cunoaște, dezinteresa- 
rea sa!) e bucuros să facă loc altora, dar înainte de a pleca nu se poate 
împiedica de a spune câteva cuvinte asupra a două mari probleme ce 
urmează a se rezolva, și speră că cu îngăduința Regelui, cuvintele sale 
vor putea ajunge până la urechile marelui public2. Cele două probleme 
la care dl Fute Vânt făcea aluzie erau cea administrativă și cea electo- 
rală. În materie administrativă dl F.V. e de părere că trebuie să ne în- 
toarcem la sat şi să abandonăm noțiunea artificială de comună, iar în 
materie electorală pentru dubla votare(!!!). Las la o parte toate năzbâ- 
tiile de ordin secundar pe care le-a înșirat, şi într-o chestiune și în alta, 
ca să mă opresc un moment la cele două deziderate principale. Toată 
lumea e de acord că noţiunea de „comună“ trebuie apropiată cât mai 
mult de noţiunea de „sat“, dar a face din acest deziderat o regulă rigidă 
şi a crede că într-însul se rezumă toată filosofia reformei administra- 
tive, e o prostie. Ce să mai spun despre „dubla votare“. Ascultaţi pe dl 
profesor: „Eih, câţi oameni nu votează ca să-și facă un chef, aruncă 
votul lor de milă ori de șagă. Văzând însă rezultatele, oamenii își revin 
în minți și votează a doua oară așa cum trebuie. Dacă în decembrie tre- 
cut, când mulţi alegători au votat Garda de Fier numai ca să protesteze 
împotriva unei nemulțumiri, s-ar mai fi votat odată, mulți, foarte mulţi, 
văzând prăpastia pe care voturile lor o deschiseseră ar fi votat altfel și 


1 Printre care, în afară de mine, Tătărescu, Mironescu și generalul Antonescu. 


2 Nădejde deocamdată înșelată, căci în ziarele de azi-dimineaţă a fost publicată cu- 
vântarea Patriarhului, dar a sa — nu. 

nu s-ar fi întâmplat ce s-a întâmplat!“ Toţi, oamenii cu o cât de mică ex- 
perienţă electorală vor spune d-lui Iorga că voturile repetate la scurt in- 
terval nu fac decât să întărească curentele! Dar ce importanţă are ce cre- 
de sau spune dl Neculai Iorga! 

După ce d-sa a sfârșit, cerând încă o dată schimbarea Guvernului, 
Regele a dat cuvântul Patriarhului. Şi dealtminteri la atât s-a mărginit 
consultarea Consiliului de Miniștri. Patriarhul a vorbit popește, cu vo- 
ce de bas, pentru a constata necesitatea imperioasă de a da o formă no- 
uă Guvernului. Discursul său a fost reprodus în toate ziarele, și soco- 
tesc inutil a-l mai rezuma aci. Conchidea la demisie, și la constituirea 
unui nou Cabinet. Și de fapt, Patriarhul a încheiat înaintând Regelui 
demisia întregului Guvern. 

Regele a mulțumit încă o dată Patriarhului și tuturor miniștrilor de 
munca depusă și de concursul dat, și a primit demisia. Tot Consiliul, cu 
Rege împreună, a ascultat ultima parte a discursului Patriarhului și cu- 
vântarea M. Sale, în picioare. Regele ne-a poftit apoi pe toţi la masă, și 
a ridicat ședința. 

Ne-am coborât în hall-ul de jos. După câteva minute au venit și Re- 
gele și Voievodul Mihai Ucigaşul, cu figura lui de degenerat. Am prins 
într-un colț pe Urdăreanu; mi-am zis că ăsta trebuie să știe, și într-ade- 
văr a ştiut. „Ascultă, domnule, — l-am întâmpinat eu — dacă e trădare, 
trădare să fie, dar să ştiu și eu!“ Ministrul ex-Șambelan făcea un nas de 
un cot, și părea într-adevăr extrem de plictisit. A luat-o pe franțuzește 
(mania lui): „Je vais vous dire — Sa Majestă s’est decidee de faire im- 
médiatement les grandes réformes organiques. La nouveau Ministere 
sera presid€ toujours par le Patriarche, avec des ministres de second or- 
dre. Le Roi s’est decide si vite (!!!) que leurs noms ne sont pas encore 
fixés. Il n'y a de sûrs que Ionescu-Sisești, Călinescu, Cancicov et Com- 
nen. Pour les autres, incertitude. Le Roi legalisera ce soir — même le 
Conseil de Couronne, dont fenont partie les arciens présidents du Con- 
seil et vous. Les membres du Conseil de Couronne auront rang de pre- 
miers ministres, le titre de ministres d'Etat et des frais de représenta- 
tion“. Bre, bre! — „Dans quelques jours on créera le Conseil Superi- 
eur Economique, qui, comme vous le savez aura en main tout le gou- 
vernement du pays. Le Roi vous reserve la presidence de ce Conseil. 
Voilà. Ce n'est certaiment pas la solution que j 'eusse désirée, mais 
qu 'y faire?“ 

Regele mi-a vorbit într-adevăr deseori de planul lui de reformă or- 
ganică a Statului. A făcut aluzie la această reformă chiar și în ședința 

Consiliului consacrată aprobării bugetului!. Planul său nu e decât chin- 
tesența memoriilor pe care i le-am dat, a ideilor pe care i le-am dezvol- 
tat de atâtea ori verbal — deformate în anumite direcţii de mentalitatea 
specială a Cărluţului nostru. După acest plan, Guvernul după concepţia 
actuală, politicianist şi unitar, va fi transformat într-un Guvern schema- 
tic tripartit și apolitic. De-o parte va fi „gospodăria ţării“ reprezentată 
prin Consiliul Superior Economic, care va dirija toate departamentele 
economice (Industria și Comerţul, Agricultura, Comunicaţiile, proba- 
bil şi Finanţele — minus bugetul și trezoreria — și poate și Sănătatea) 
— pe de alta Consiliul de Coroană, organ politic consultativ. Consiliul 
Economic, compus din 8-10 membri, ar hotărî asupra tuturor proble- 
melor în legătură cu gospodăria țării. In deosebire de Consiliul Econo- 
mic, Consiliul de Coroană nu va hotărî nimic, va da numai avize, atunci 
când va fi consultat de Rege — Regele având dreptul să urmeze sau nu 
sfaturile Consiliului său de Coroană. Deciziile de ordin politic le va lua 
Regele, cum va voi. Între Consiliul Economic și Consiliul de Coroană 
vor funcționa Ministerele neîncadrate (Apărarea Naţională, Externele, 
Instrucţia, Justiţia, etc.) dar şi acestea organizate pe baze tehnice și în 
afară de orice consideraţiune politică. 

După dejun Regele a făcut cerc în fumoarul de alături, dar a stat 
foarte puţin și a plecat, poftind pe Patriarhul sus. De la acesta aflasem 
că Ministerul se va forma la ora 6 și că-l va prezida tot dânsul. Cu atât 
am plecat. Ba era să uit: Patriarhul m-a întrebat că de ce nu voiam să 
rămân la Departamentul meu. Ce era să-i răspund? Să-l înjur? Părea să- 
racul atât de nevinovat de întrebarea lui încât nu mi-ar fi fost cu pu- 
tință. El pretindea că i s-ar fi zis că eu aș fi spus că mă simțeam prea o- 
bosit! Interesant! Pe mine nu m-a întrebat nimeni. Eu n-am spus ni- 
mănui că eram obosit și că nu voiam să mai stau la Industrie. Cine o fi 
fost acela care va fi spus Patriarhului că nu mai vreau să stau în Gu- 
vern? Grozav aș fi vrut să știu cine a fost, şi nu m-ar mira să fi fost 
chiar Regele. El singur știa — i-o spusesem în mai multe rânduri — și 
de aceea îl bănuiesc pe el, că eram hotărât să nu mai primesc un por- 
tofoliu în viitoarea combinaţie, că voiam tot sau nimic, adică președin- 
ţia Consiliului sau libertatea. Atunci de ce n-a spus adevărul Patriarhu- 
lui și i-a povestit mofturi cu „oboseala“? Voi lămuri eu odată și ches- 
tiunea asta, când mă voi răfui definitiv cu Majestatea Sa. 

După orele 6 s-a constituit următorul Minister: 


! „Bugetul acesta n-are nici o importanță, va fi cu totul dat peste cap, după îndepli- 
nirea reformei organice a Statului“. 

Preşedinte: Patriarhul Miron Cristea; la Interne Armand Călinescu (şi 
ad-interim la Sănătate), la Finanţe Cancicov, la Instrucție și Culte epis- 
copul Clujului Colan(!), la Externe Comnen, la Justiţie Victor Iamandi, 
la Agricultură Ionescu-Sisești, la Comunicaţii Ghelmegeanu, la Indus- 
trie Mitiţă Constantinescu, la Muncă Ralea, la Apărarea Naţională ge- 
neralul Argeșeanu, la Aer și Marină generalul Paul Teodorescu. Au fost 
numiţi și următorii subsecretari: unul Măgureanu la Preşedinţia Con- 
siliului, părintele Nae Popescu (încă un popă, dar singurul Popesc din 
Minister!), generalul Glatz (omul lui Malaxa și dușmănitul de Anto- 
nescu!). Cred că n-am uitat pe nici unul din acest glorios Minister! 

Formarea acestui Minister de mizilicuri n-a fost totuşi lipsită de oa- 
recare greutăţi și de frecături. Regele a mai vrut cu tot dinadinsul un 
ardelean și l-a cerut lui Vaida, pe Voicu Niţescu. Vaida punându-se în- 
să — cu logica care-l caracterizează — pe terenul de partid la care re- 
nunţase de atâtea ori în Consiliile noastre, a cerut două portofolii (Ni- 
tescu și Costică Angelescu) pentru partidul său de vreme ce se „anga- 
jaseră“ trei liberali și doi ţărănişti (fără să mai vorbească de Călinescu). 
Regele care semnase deja decretul de dizolvare al partidelor n-a vrut să 
audă de o astfel de pretenţie. Voicu Niţescu s-a declarat însă solidar cu 
Vaida și cu Costică Angelescu și n-a vrut să primească în ruptul capu- 
lui portofoliul ce i se oferea. Neizbutind să obțină un ardelean de la 
Vaida, Regele a recurs după sfatul Patriarhului la episcopul Colan și a 
rezervat Ministerul Sănătăţii (pe care-l încredințase generalului doctor 
Marinescu, fratele lui Gavrilă — „restons en famille!“ — și un coţcar) 
pentru un Haţiegan oarecare. 

În fine, după puţină bătaie de cap, cu puţin clei și cu puţină bună- 
voinţă s-a pus în picioare Guvernul de „chibiţi“, în a cărei realitate, du- 
pă ce a fost proclamat, nimeni nu voia să creadă. 

Odată cu numirea noului Guvern au mai apărut trei decrete-legi şi 
un manifest al Guvernului. 

Prin primul decret-lege se da caracter legal Consiliului de Coroană 
care a funcţionat până acum (sub Ferdinand I și sub Carol al II-lea) pe 
baza tradiţiei create, după prima convocare solemnă a reprezentanţilor 
partidelor, de către Carol I, în august 1914, la Sinaia. Regele Ferdinand 
a păstrat intactă tradiţia unchiului său la Iași, în 1918 convocând în a- 
fară de Guvern, câte trei reprezentanți ai partidelor de guvernământ. În 
1925 însă, la Sinaia, n-a mai chemat decât Guvernul și pe șefii partide- 
lor de guvernământ. Aceeași normă a fost respectată şi de Regele Carol 
al II-lea. Aceste Consilii de Coroană, deși în sânul lor s-au luat hotărâ- 

rile cele mai importante pentru îndrumarea Statului nostru, n-au avut 
până acum nici un caracter legal. 

Prin decretul de ieri-seară s-a înființat astfel o instanță supremă po- 

litică, care fără să lege mâinile Suveranului, va influenţa greu asupra ho- 
tărârilor sale. Va fi greu Regelui să ia hotărâri împotriva votului Con- 
siliului de Coroană, deşi ar putea să o facă. Dar și în constituirea Con- 
siliului acesta de Coroană au intervenit schimbări de ultim moment. 
Regele îmi spusese că Consiliul va fi constituit din foștii președinți de 
Consiliu (cu dizolvarea partidelor dispăreau și „șefii“), iar încă ieri îna- 
inte de masă Excelenţa Sa Domnul Ministru Urdăreanu îmi confirmase 
lucrul, adăugând că în afară de foştii primi-miniștri va fi numită și Ex- 
celența Mea, „le seul en dehors des anciens presidents du Conseil.. 
În decret sună însă că Regele va numi membrii Înaltului Consiliu (al 
căror număr rămâne nelimitat) „dintre actualii și foştii demnitari ai 
Statului, Bisericii, Oştirii și ai Curţii Regale, sau din personalitățile de 
vază ale țării“. Mâine ne vom pomeni cu Gusti sau cu Dimăncescu. 
Pentru moment ne-a dat pe Balif (generalul). Iar din foștii primi mi- 
niștri, n-a numit pe Barbu Ştirbei (atât mai lipsea!!) pe Maniu și pe Ior- 
ga. A numit în schimb pe Prezan, care dealtminteri a luat parte la toate 
ultimele Consilii. 

Iată-mă dar „Consilier Regal“, „cu rang de ministru de Stat“, cu loc 
„în ceremoniile oficiale îndată după președintele de Consiliu de Miniş- 
tri“ și cu „o indemnizaţie de reprezentare“. Mă bucur și dau din coadă, 
ca căţeii! 

Prin al doilea decret-lege s-a ridicat incompatibilitatea între functi- 
ile de ministru titular al unui departament economic și cele de guverna- 
tor al Băncii Naţionale, pentru a permite d-lui Mitiţă Constantinescu să 
primească portofoliul Industriei și Comerţului fără să piardă locul său 
de la Banca Naţională. Schacht-ului românesc nu i-a fost însă impusă 
nici inteligenţa nici cultura Schacht-ului german. 

Prin al treilea decret în fine au fost dizolvate toate partidele, asocia- 
tiile și grupările politice. Ca o atenţie specială pentru Garda de Fier, 
Armand Călinescu de la Interne a fost cuplat cu Victor Iamandi la Jus- 
tiție... 

Manifestul Guvernului e searbăd și fără nici o vlagă. Partea cea mai 
importantă e desigur cea consacrată viitorului Consiliu Superior Econo- 
mic, menit să execute politica de „planificare“! (fiecare și toate după un 
anumit plan stabilit pentru mai mulţi ani), ultima marotă a Regelui. Para- 


1 „Planul“ ca principiu de guvernare e bun, dar nu e de ajuns — mai trebuie și un cap. 

graful manifestului care se ocupă cu această esenţială reformă este însă 
slab conturat, și nimeni la citire nu şi-a dat seama de toată importanța pe 
care Regele vrea să o dea în viitor acestui Consiliu Superior Economic. 

Discursurile, la depunerea jurământului au fost scurte, mai ales al 
Regelui. Regele a „salutat cu bucurie“ un Guvem mai mult. Fraza cea 
mai importantă şi cea mai nostimă în același timp a discursului Regelui 
a fost următoarea: „Sunteţi chemaţi a îndeplini, nu o funcție politică 
după vechiul sens al acestui cuvânt, ci să trageţi la același plug spre a 
deschide o brazdă nouă etc. etc...“ Bieţii boi, înainte de a porni la tras 
au belit ochii și au căutat să priceapă... 


2 aprilie. Sâmbătă. Loviturile de miercuri şi noul Guvern au făcut 
impresie detestabilă în întreaga opinie publică. Lumea, care începuse 
să nădăjduiască ceva după „lovitura de Stat“ ce trebuia să întroneze Gu- 
verne de autoritate, nu pricepe rostul acestui Guvern de mizelicuri cu 
trei popi. Încrederea, care începuse să revină e iar zdruncinată. Eu n-am 
văzut un om care să nu înjure pe Rege și să nu beştelească Guvernul. 
După câte știu numai doi oameni sunt mulțumiți: Regele și Tătărescu. 

Tătărescu a declarat joi lui Blumenfeld că criza a fost admirabil re- 
zolvată. Prin menţinerea Patriarhului s-a curmat concurenţa pentru pre- 
şedinţie(!!!), iar prin alegerea miniștrilor Regele a constituit un instru- 
ment de forță desemnând cele mai destoinice elemente din generația sa! 
Bucuria lui Tătărescu e întemeiată mai întâi pe mulțumirea că nu a luat 
un om politic locul lui — apoi pe nădejdea că va forma el partidul unic 
de guvernământ, pe care se va sprijini Regele după promulgarea şi a- 
plicarea legii electorale. Tătărescu lucrează deja cu Călinescu Micki-Ma- 
us la alcătuirea acestui partid, şi a dat chiar să înțeleagă lui Blumenfeld 
că-mi vor solicita și concursul meu (!!!) — și cu acest prilej dl Guţă m-a 
acoperit cu flori în faţa miratului Scrutator! 

Regele ştiu că era încântat miercuri seara, dar cred că chiar de joi 
dimineaţa a început „à dechanter“! Prea e unanimă nemulțumirea și 
îngrijorarea. Până și în Corpul diplomatic domnește cea mai complectă 
nedumerire, și fiecare se întreabă: unde merge Regele? 


Primit ieri-dimineaţă vizita lui Gh. Brătianu. Dinu ar vrea să stea cu 
mine de vorbă, dar starea lui nu-l lasă să iasă din casă decât cu greuta- 
te! şi Gheorghe venise să mă roage să merg să-l văd. I-am făgăduit că 
voi merge mâine, duminică, la ora 6 1/2 seara. 


1 Un reumatism articular la umăr i-a anchilozat încheieturile. O cură la Pisttyan de 
unde s-a înapoiat acum 8 zile, nu l-a vindecat. 

Cam știu eu ce vrea. Vrea să mă ademenească să iscălesc și eu un 
protest, adresat Regelui, împotriva dizolvării partidelor. Acest protest 
va fi foarte aspru, și după ce va fi tras la șapirograf, împărţit în secret. 
La mintea omului că nu eu care am semnat Constituţia din 27 februarie 
aș putea protesta împotriva dizolvării partidelor, deşi n-am găsit opor- 
tună dizolvarea lor în acest moment. 

Maniu a hotărât să nu se supună decretului de dizolvare şi a şi trimis 
o circulară organizaţiilor partidului său prin care declară dizolvarea ile- 
gală şi neavenită. Mai ales în Ardeal, adaugă dl prezident, nu s-ar pu- 
tea concepe suprimarea Partidului Naţional. O asemenea dizolvare au 
încercat-o şi ungurii, ceea ce n-a împiedicat Partidul Naţional să-și a- 
jungă țelul. „Așa va fi şi acum“. Vădit, Maniu caută să fie dat în jude- 
cată, şi dacă se poate arestat. 

După câte mi se spune, cel mai furios e Mihalache. Nu poate ierta 
Regelui că i-a ademenit pe rând pe Armand Călinescu, pe Potârcă, pe 
Simian, pe Vasile Rădulescu, pe Ghelmegeanu, pe Ralea — elemente 
pe care dânsul conta. Și Vaida e supărat foc. Şi lunian, și Iorga! 


Văzut ieri după+amiază pe Malaxa. Părea sincer. Afară de Urdărea- 
nu — poate — Camarila n-a ştiut nimic despre ce cocea Regele care nu 
s-a oprit la formula lui decât în ultimul moment. Părerea lui Malaxa e 
că actualul Guvern nu va putea dura fiindcă e prea ridicol și descoperă 
prea mult pe Rege. I-am spus că într-o ţară de blegi, toate sunt posibile... 

Malaxa a fost foarte gentil şi mi-a promis că-mi numeşte pe Filip 
într-una din societățile sale. 


Zelea Codreanu a fost dat judecății pentru ofensarea d-lui Fute Vânti. 
Maximul pedepsei ce i se poate da e de 6 luni închisoare și de 3 000 lei 
amendă. Dar ce vâlvă şi ce reclamă în schimb! 


Naţionaliștii spanioli înaintează repede spre Marea Mediterană. Le- 
rida a fost ocupată. Rezistenţa roșilor pare definitiv înfrântă. 


Negocierile anglo-italiene, la Roma, merg bine. Înțelegerea pare i- 
minentă pe toate chestiunile. În acest răstimp, în Guvernul Blum la Pa- 
ris neînţelegeri mari pe toate chestiunile. 

La 14 martie, era cât pe aci ca trei divizii franceze să treacă în Spa- 
nia în ajutorul roșilor. Informaţia pe care am notat-o deja, se adeverește 


1 A se vedea pag. 198 a acestor Însemnări. 

acum ca perfect exactă, și este iarăși perfect exact că numai Anglia a 
împiedicat acest gest stupid. 

Între Blum și colegii săi radicali neînțelegerea este mare şi pe tere- 
nul proiectelor financiare. 

În asemenea condiţii rodomontadele adresate de Paul Boncour am- 
basadorului german Wilezsek, cu privire la securitatea Cehoslovaciei, 
n-au trebuit să facă mare impresie. 

În Cehoslovacia situaţia politică devine din ce în ce mai precară. Nu 
numai majoritatea populaţiei germane cere autonomia, dar o mai cer și 
foarte mulţi slovaci. Nu trebuie uitat că la ultimele alegeri legislative 
autonomiștii slovaci au însumat 480 000 de voturi față de 660 000 do- 
bândite de slovacii anti-autonomiști. În Cehoslovacia s-a interzis acum 
orice întrunire publică sau manifestare politică. Pentru o ţară care se 
pretinde prototipul democraţiei, e ceva... 


Efectele secetei și frigului: 

Satul Dioști din Romanați a ars în întregime. Graţie vântului, focul s-a 
întins dintr-o casă într-alta. Au ars case, grajduri, pătule, hambare — 
tot. E un dezastru. 

A ars, de asemenea, și satul Ardoeni (nume predestinat) în Bacău. 


Nemţii retrag trupele din Austria, ceea ce încântă pe englezi care se 
temeau că aceste trupe să fi fost masate pe malurile Dunării împotriva 
Cehoslovaciei. 


A murit colonelul House, prietenul şi confidentul lui Wilson, care a 
jucat un mare rol în timpul războiului şi la încheierea păcii, prin influ- 
enţa sa. Nu ne-a fost prieten. 


Italia refuză să participe la Comitetul de ajutorare a refugiaților din 
Austria, propus de americani (ca să ajute pe ovrei). 


Grozav am îmbătrânit! Citesc prin jurnale darea de seamă a alaiului 
cu care au plecat din Sofia și din Varșovia miniștrii noştri Radu Cru- 
tescu şi Alexandru Zamfirescu; și unul și altul s-au jucat pe genunchii 
mei, ca copilași! 


Belgia a recunoscut Imperiul Italian. Ce succes pentru Mussolini! 

Zvonul răspândit despre punerea lui Rakovski în libertate nu s-a con- 
firmat. Prea-l urăște pe Stalin ca să poată scăpa. 


La bursa din New York, nouă scădere catastrofală. E același ritm ca 
în 1929. Şi-o fi scăpat Citta Davila micile economii? 


A murit maharajana de Patiala, maharaja cu drept la 17 lovituri de 
tunuri! în deplasările sale. Se zice că era unul din cei mai bogaţi Prin- 
cipi indieni. 


La comandamentul Corpului II n-a fost numit (în locul lui Argeșanu 
trecut ministru) generalul Parthenie, cum s-a spus la început, ci gene- 
ralul Iacobici. Iacobici e un bun ofiţer, provenit din armata austriacă (e 
de neam bucovinean) și devotat Regelui, dar e slab. Nu-mi pare indicat 
pentru răspunderile ce ar putea avea în situaţia actuală ca șef al forțelor 
armate din București. 

Despre generalul Antonescu tot se mai spune că va fi numit șef al 
Statului Major, dar mă întreb dacă numirea va mai avea loc, căci fu- 
rios, Antonescu urlă pe toate potecile şi înjură. Sunt care merg chiar pâ- 
nă a pretinde că a comunicat lui Zelea Codreanu copii după documente 
compromiţătoare pentru șperțarii de la Ministerul de Război. Nu cred, 
că în patima lui, Antonescu să fi împins lucrurile până acolo... 


Se vorbește de un mare scandal care a izbucnit săptămâna aceasta. 
Xeni, fost ministru, (admiratorul meu de acum câteva zile?) a fost in- 
culpat într-o afacere de contrabandă de aur, împreună cu Lică Buzdu- 
gan, cu junele Flavian (fiul d-nei Rosa Xeni dintr-o primă căsătorie), 
cu Mișu Gârleşteanu (fiul generalului) și alţii. La băncuţa lui Gârleștea- 
nu din Smârdan se procura aurul, la Xeni acasă se depozita şi împache- 
ta. Lică Buzdugan cu pașaportul său diplomatic îl transporta în Franţa 
şi Flavian, care deschisese la Paris altă băncuţă, cu unul Löbel dat afară 
de la Banca Comercială — îl] manipula. Nu mă miră de tânărul Gârleş- 
teanu, o secătură, nici de Buzdugan, un bandit, nici de Flavian, un es- 
croc — dar mă miră de Xeni. Íl ştiam fără scrupule și gheșefitar, dar „în 
limitele legalității“ și n-aş fi crezut niciodată că cu averea lui însem- 


! Rangul prinților indieni e determinat prin numărul loviturilor de tun la care alaiul 
lor are drept, număr care variază de la 7 la 21. 

? După expozeul meu în faţa presei asupra problemei petrolului, Xeni îmi trimisese 
o scrisoare călduroasă de admiraţie şi de felicitare! 

nată și cu „un standing“ de fost ministru(!) se va coborî până pe treapta 
delincvenţilor ordinari! Din cauza lui, afacerea face mare senzaţie în 
tot Bucureștiul! 

Decadenţa viţelor imperiale: | 

Se zice că Kaizerul Wilhelm e greu bolnav și că zace la Doorn pără- 
sit de toată lumea. 

Împărăteasa Zitta și Arhiducele Otto, pierzând orice nădejde de Res- 
taurare s-ar fi hotărât să treacă în America și să îmbrăţișeze cariera de 
conferenţiari! 

Ce vor zice Habsburgii și Hohenzollernii din morminte? 

Ziarele ne mai aduc și vestea senzaţională că Principele Franz I al 
Lichtensteinului a trecut „puterile sale“, conform Constituţiei Țării(!!), 
nepotului său, Principele Franz-Josef! 


Secretarul de Stat Hull a declarat la Washington că Mexicul are drep- 
tul să exproprieze exploatările particulare de petrol, dar trebuie să in- 
demnizeze pe foștii proprietari!. Dacă Statele Unite menţin acest punct 
de vedere, conflictul e gata căci Mexicul nu are de unde plăti indemni- 
tăţi de sute de milioane de dolari. 


3 aprilie. Ofensiva chineză la Sud de Șantung pare a continua. În tot 
cazul până acum japonezii n-au putut lua o contra-ofensivă serioasă. 

Acest succes a ridicat mult moralul chinezilor care au proclamat pe 
mareșalul Cian Kai-Și dictator al întregii Chine. S-a proclamat totdeo- 
dată un regim „totalitar“ naţionalist și anticomunist. Bestiile moscovite 
pierd pretudindeni teren. .. 


Mulțumită brutalei anexiuni a Austriei, care a impresionat adânc o- 
pinia publică în Italia — și negocierilor anglo-italiene care au ajuns a- 
proape de concluzia lor, se observă un reviriment în tendințele politicii 
fasciste. O apropiere de Franţa, pe lângă apropierea de Anglia, nu e de- 
loc exclusă. Această perspectivă e salutată cu mare bucurie de întreaga 
presă franceză, chiar de cea care până ieri înjura pe italieni... 


Conflictul între Hitler și Vatican a ajuns acut. Vaticanul cere aplica- 
rea strictă a Concordatului și s-a desolidarizat deocamdată de acţiunea 


1 Zilele trecute Prezidentul Mexicului, Cardenas, a declarat toate exploatările din 
Mexic, proprietate de Stat și a expulzat pe toţi reprezentanții Societăților în majoritate 
americane (U.S.A.)! 

episcopatului austriac în favoarea Anschlussului, acţiune dealtminteri 
impusă cam cu forța. Vaticanul a declarat că „episcopii austrieci au vor- 
bit pe propria lor răspundere“ și nu în numele Bisericii Universale. Se 
zice că Hitler, iute cum e, va denunța Concordatul chiar în cursul săp- 
tămânii viitoare. 


Germania a notificat în scris Anschlussul, cancelariilor din Paris şi 
din Londra. Guvernul francez şi cel englez au luat cunoștință despre si- 
tuaţia de fapt şi au cerut executarea pentru consulii lor generali la Vie- 
na. Şi astfel s-a terminat şi „chestiunea Anschlussului“, în liniște şi pace. 


A ars și o bună parte din satul Cudalbi, în Covurlui. Dacă nu va plo- 
ua, o să ardă ţara întreagă. 


Alt incendiu: lumea e foc de ridicarea impozitelor. Vai de „mama“ 
Regelui... 


4 aprilie. Văzut ieri pe Dinu Brătianu. Deşi copleşit de dureri reu- 
matice, l-am găsit plin de avânt. Dealtminteri foarte calm, câtuși de pu- 
țin supărat. Nu clocotea într-însul ura; vorbea un simț de răspundere 
„Sui generis“ și mândria lui de Brătian. „Regele n-are voie să dizolve 
un partid, domnule Argetoianu, care a adus Dinastia lui pe Tron!“ Ca şi 
Maniu e hotărât și dânsul să nu recunoască legalitatea decretului de di- 
zolvare și continuă să considere Partidul Liberal ca mai departe exis- 
tent. Maniu a adresat deja un memoriu Regelui, prin care ridică protest 
împotriva măsurii luate. Pregăteşte şi dânsul un memoriu în acel sens, 
în care, ca şi Maniu, se va ridica împotriva decretului şi va aduce la cu- 
noșştința Suveranului că Partidul Liberal nu se consideră dizolvat. „Sunt 
obligat să iau această atitudine, spunea Dinu, am 80 de ani de tradiţii 
de apărat. N-am avut niciodată patimă politică, ca frate-meu Vintilă, de 
pildă, și voiam chiar să mă retrag din puţina politică pe care o făceam, 
când din nenorocire a murit Ionel. Puteam să las pe Vintilă, pe care-l 
ştiam bolnav, singur? Am rămas. Și iată că după tată-meu, după Ionel, 
după Vintilă, am fost silit să iau eu în braţe apărarea unei moșteniri ce 
îmi este scumpă. De la moartea lui Duca, Tătărescu a făcut tot ce a pu- 
tut ca să mă dea la o parte. L-a ajutat și Regele. Nu l-a numit prim-mi- 
nistru decât ca să-i mărească prestigiul și să mă poată răsturna și cu 
mine toate tradiţiile partidului. N-au izbutit: aceasta dovedeşte forţa tra- 
diţiilor partidului nostru. Ea se va dovedi și acum. Iar eu am datoria să 

stau la postul meu. Sau mai bine zis să mai stau până voi putea trece 
mâna lui Gheorghe“. L-am întrebat: „Dar ce va face Tătărescu în ase- 
menea ipoteză?“ — „Tătărescu n-ar admite niciodată pe Gheorghe. A 
pus toate piedicele împăcării noastre. Dar Tătărescu nu mai face parte 
din Partidul Liberal. E ocupat să constituie cu Armand Călinescu part- 
idul unic care se va încadra în noul decret ce va fi promulgat dinadins 
în vederea acestei geniale creaţiuni. Parcă un partid se poate crea prin 
decrete, fie ele și legi!“ — „Aţi avut 6 miniștri în Ministerul de la 10 
februarie, cum de nu a protestat nici unul împotriva dizolvării partide- 
lor, căci chestiunea a fost adusă din prima zi în discuţia Consiliului și 
numai Iorga și cu mine am fost contra?“ — „Tătărescu a trădat. El a 
umplut capul Regelui cu aceste bazaconii. Ceilalţi cinci s-au purtat 
prost, o recunosc...“ 

Dinu mi-a explicat apoi că dorise să mă vadă ca să mă întrebe dacă 
n-aş vrea să semnez o protestare comună împotriva dizolvării partide- 
lor, protestare de adresat Regelui. Această protestare comună, înteme- 
iată numai pe textele actualei Constituţii, ar fi pe deasupra protestului 
Partidului Naţional-Ţărănesc pe care Maniu l-a trimis deja și al Parti- 
dului Liberal care va fi înmânat Regelui zilele acestea. Dinu luase deja 
contact cu Averescu, cu Maniu și cu lunian care au aprobat câteșşitrei 
ideea și s-au declarat gata să semneze hârtia. Cu Vaida, căci l-a văzut și 
pe dânsul, Dinu n-a putut ajunge la nimic. Cu Vaida se ajunge dealt- 
minteri greu la ceva, căci obișnuit să-și plimbe interlocutorul din znoa- 
vă în znoavă, nu poate fi fixat decât cu greu asupra unui subiect. În- 
colţit totuşi la un moment dat de Dinu, fratele Alexandru a izbucnit. 
„No, poi cum să semnez așa ceva! Regele ș-o bătut joc de mine încă 
din decembrie și mi-o luat oamenii pe rând. Eu am spus atunci Majes- 
tăţii Sale: mai bine dizolvă-mi partidul întreg și să se sfârșească odată! 
Dacă i-am spus așa, acum cum să semnez o protestare?“ Era o glumă, 
dar ceea ce nu a fost glumă, a fost că n-a vrut să semneze. 

Pe Iorga, Dinu nu-l văzuse încă. Spera să ajungă până la dânsul, și 
să-l găsească într-un ceas bun. L-am asigurat că Iorga nu va semna ni- 
ciodată nimic alături de Maniu. 

Întrucât mă privea pe mine, i-am expus și lui Dinu punctul meu de 
vedere cu privire la dizolvarea inutilă a partidelor, dar i-am explicat în 
același timp că nu puteam semna o protestare împotriva acestei dizol- 
vări dintr-un întreit motiv: 

1) Îmi dizolvasem (înaintea decretului) partidul meu și prin urmare 
nu mai aveam calitatea să vorbesc ca șef de partid; 

2) Eram hotărât să nu mai fac politică militantă; 

3) Ca semnatar al noii Constituţii şi ca „complice“ al Regelui în lo- 
vitura de Stat(!) nu puteam protesta împotriva unei măsuri care decur- 
gea din însăşi acțiunea politică pe care o aprobasem. Faptul că am găsit 
momentul dizolvării inoportun nu era suficient pentru a justifica o 
schimbare de atitudine. 

Dinu a declarat că pricepe scrupulele mele și eu la rândul meu am 
recunoscut temeinicia atitudinii sale de apărător al unor vechi tradiţii, 
aproape... de familie. Am promis lui Dinu să rog pe Rege să o lase mai 
moale cu partidele și am convenit să ne vedem din nou după audiența 
mea eventuală. 


Iată comunicatul pe care ni l-a trimis Maniu în plic, azi-dimineaţă: 

„Conducerea Centrală a Partidului Naţional- Ţărănesc luând cunoș- 
tință de decretul-lege prin care se declară dizolvate partidele politice, 
constată: 

Partidele politice au izvorât din necesitatea de reprezentare a cu- 
rentelor de opinii care frământă diferitele straturi ale poporului. Întru- 
cât nu prin ordine se pot suprima curentele de opinie, partidele politice 

“nu pot fi desfiinţate prin decrete. 

Făcând abstracţie de la aceasta, decretul-lege în chestiune este anti- 
constituţional și el constituie unul din şirul atât de bogat al loviturilor 
de Stat care au tulburat în ultimul timp opinia publică a Țării. Chiar și 
noua ordine de Stat impusă Ţării, garantează drepturile și libertăţile po- 
litice, între care libera exprimare a opiniilor precum şi libertatea de a- 
sociaţie. Decretul-lege în chestiune prevede numai pentru viitor ființa- 
rea partidelor politice în conformitate cu o lege, care s-ar aduce în vi- 
itor. Viaţa publică însă nu poate să fie întreruptă prin ordin fără a pri- 
mejdui grav interese de Stat și naţionale. 

Drept urmare, conștienți că Partidul Naţional-Ţărănesc continuă să 
reprezinte curente și opinii izvorâte din adâncurile vieţii poporului ro- 
mânesc, nu putem considera rostul nostru istoric în evoluţia Statului ca 
încetat în urma unui decret-lege neconstituțional și în consecinţă, nu ne 
socotim dizobvaţi, ci ne simțim obligaţi a continua activitatea noastră, 
depusă (sic?) totdeauna în interesul superior al Statului român. 

Constatăm cu durere că Partidul Naţional-Ţărănesc, care în vechea 
lui formă ca Partid Naţional al Ardealului și Banatului a fost dizolvat 
de Guvernul maghiar pentru istorica luptă de dezrobire a neamului, es- 
te dizolvat de astă dată de un Guvern românesc din cauza luptei ce du- 

ce pentru democraţia naţională, pentru dezrobirea socială și econo- 
mică a țărănimii și pentru înlăturarea dictaturii“. 


. „Domnii M. Ghelmegeanu și M. Ralea, primind să facă parte din 
Guvernul dictatorial prezidat de I.P.S.S. Patriarhul Miron Cristea, au 
fost eliminaţi din Partidul Naţional-Țărănesc“. 


Blumenfeld Scrutator a aflat: 

1) Că legea controlului presei (controlul mijloacelor de apariţie, al 
scopurilor urmărite, etc.) va apare mâine dimineaţă. 

Tot mâine dimineaţă va apare și legea modificatoare a Consiliului 
Economic care să permită numirea mea ca preşedinte (!)!. 

2) Că Vaida e furios. Incă în cursul dejunului de la Palat din ziua de 
30 martie, era convins că va fi numit cel puțin vicepreşedinte al Consi- 
liului. Furios, de asemenea, și Iorga, după câte a venit Georgescu-Co- 
coș să spună lui Tătărescu. Paranoicul se aștepta să fie nu vice, ci pre- 
şedinte întreg al Consiliului — și când a venit Urdăreanu să-i vorbeas- 
că despre „organizarea Consiliului de Coroană“ a strâmbat din nas și da- 
că n-a făcut scandal e numai fiindcă a fost asigurat că nu voi fi eu prim- 
ministru. Cred că această din urmă informaţie e exactă. Iată pe ce preț a 
dat Regele tot ceea ce reprezentasem eu: pacea „guristului“ şi discur- 
sul de lingător de talere pe care l-a ţinut în ședința Consiliului de Mi- 
niștri din dimineaţa zilei de 30 martie! Majestatea Sa o să plătească 
scump această lașitate și am impresia că a și început să plătească. 

3) Că generalul Antonescu a fost lăsat pe dinafară din cauza vădi- 
telor sale simpatii gardiste. Deja Iamandi semnalase Regelui mai multe 
intervenţii ale generalului în favoarea unor învăţători legionari cunos- 
cuţi, loviți de zisul zbir Iamandi. Regele mai fusese informat de Sigu- 
ranţa Generală că la mai mulţi ofițeri inferiori se găsiseră mici depozite 
de arme. Generalul Antonescu solicitat să intervină împotriva acestor 
ofiţeri, ar fi refuzat. 

Pe lângă această simpatie faţă de Mișcarea Legionară, s-a mai repro- 
şat lui Antonescu gura pe care o făcea în jurul jafului banului public să- 
vârşit în ultimii ani cu prilejul tuturor cheltuielilor așa-zisei „reînar- 
mări a ţării“. 

În această materie, Antonescu pretinde: 

1 Iar o să zică Regele că prietenii meu au fost indiscreți. Eu n-am destăinuit o vorbă 
din cele mie comunicate de Urdăreanu, căci pe altă cale n-am avut nici o informaţie 


despre intenţiile Regelui. Dacă într-adevăr vrea să-mi pună în spinare această sarcină, 
rămâne de văzut dacă voi primi-o. 

Că unele cheltuieli (de pildă fortificațiile de pe frontiera de Vest) au 
fost făcute cu bună credință dar cu o desăvârșită lipsă de competență şi 
inteligență. Bani aruncaţi pe fereastră; 

Că s-au comandat materiale plătite scump, prin șperțuiala întregului 
personal, de la ofițeri mai mărunți până la Tătărescu; 

Că s-au făcut avansuri enorme unor întreprinderi indigene care n-au 
izbutit totuși încă să pună în picioare o industrie naţională, şi că s-au 
creat societăţi româneşti în singurul scop de a încasa comisionul con- 
venit cu firmele străine. 

Toate aceste lucruri Antonescu le striga în gura mare, așa încât „com- 
promitea apărarea naţională'“(!!). Mărturisesc aci că mi le-a spus şi mie. 

4) Că (câţi „că“!) Tătărescu declară că toate afirmaţiile lui Anto- 
nescu sunt simple bârfeli, că nici un contract n-a fost aprobat de dânsul 
ci de Rege, că situaţia lui e excelentă! și ca dovadă va pleca în curând 
să viziteze principalele ţări ale Europei (poate şi Rusia!) spre a aduna 
informaţii din ordinul Regelui! Şi va forma cu Micki-Maus, tot din or- 
dinul Regelui, „partidul unic“ care va ferici țara! Partidul Unic, adaugă 
Blumenfeld, va fi format tot din Partidul Liberal. Tătărescu va procla- 
ma chiar săptămâna asta ruptura cu Dinu Brătianu și pretinde că va fi 
urmat de 59 de șefi de organizaţie din 71. Pentru viitorul partid, Tătă- 
rescu contează (tot din ordinul Regelui?) şi pe mine. Paşte murgule! 

Această cârdășie a Regelui (dacă într-adevăr există) cu Tătărescu și 
toţi transfugii țărăniştilor și vaidiștilor îi va fi fatală. Să sperăm că se va 
trezi la timp. E 


Pangal a întâlnit pe dr Lupu care spumega și înjura de-l rupea pe Ma- 
niu. „Ne-a înnebunit ani de zile cu Lupeasca. Lupeasca în jos, Lupeas- 
ca în sus. Altceva nu mai era în țara asta decât Lupeasca și camarila ei! 
Şi iată că deodată Regele pune piciorul în prag, și noi am rămas cu 
botul în noroi! M... lui de trocar! N-a văzut nimic! Ce cap facem noi 
acum? Regele ne-a luat pe rând pe cei mai buni colaboratori, am rămas 
cu Madgearu, m... lui!“ Bietul doctor, ca orice bun democrat nu aspiră 
decât la un portofoliu ministerial — şi iată, că i s-au năruit toate nă- 
dejdile! 

Cum se vede, „protestările“ din sânul comitetului de conducere al 
Partidului Naţional-Ţărănesc nu sunt la unison! 


1 Desigur că nu în opinia publică! 

Alexandru Zamfirescu, noul nostru ministru la Roma, venit de la 
Varşovia, plin de admiraţie pentru „clarviziunea“ lui Beck care a înre- 
gistrat un atât de frumos succes cu Lituania, a venit să mă vadă. Beck l-a 
însărcinat să spună Regelui să ne împăcăm imediat cu Ungaria, care alt- 
fel va trece forțat cu Germania, deși lumea politică din Budapesta nu 
vrea şi ar prefera o înțelegere cu noi. Ungurii nu ne-ar cere lucru mare, 
o simplă declaraţie „de echitate“ în raporturile cu minoritățile maghiare 
de peste Carpaţi. Beck crede că chestiunea e palpitantă și trebuie rezol- 
vată în câteva săptămâni. S-ar putea în fine crea un bloc Polonia-Ceho- 
slovacia-Ungaria-lugoslavia-România care să constituie un obstacol se- 
rios tendințelor de progresiune germane de la Vest spre Est — și rusești 
de la Est spre Vest. Polonia e foarte îngrijorată de revărsarea Germani- 
ei şi e gata să se împace şi cu Cehoslovacia pentru realizarea înțelegerii 
mai sus arătate. 

Zamfirescu mi-a declarat că mesajul lui Beck era exclusiv pentru Re- 
ge şi că nu-l va comunica lui Comnen. Dar de ce mi l-a comunicat mie? 


Primul efect al Guvernului de mezilicuri: lumea a început să înjure 
din nou pe Rege, mai ales pe chestiunea ridicării impunerilor. Desigur: 
pe cine să înjure — pe inexistentul Miron Cristea sau pe fantele Can- 
cicov? 


A sosit ştirea că Schuschnigg ar fi înnebunit și că a fost internat la 
Steinhofi. Poate să fi fost internat la Steinhof, dar de înnebunit e puţin 
probabil că a înnebunit. 


Pactul anglo-italian va fi încheiat la sfârșitul săptămânii sau la începu- 
tul celeilalte — în tot cazul înainte de Paşti. Înțelegerea e deplină. 


Lerida e în mâinile naționaliștilor. Trupele lui Franco înaintează ne- 
bunește spre mare. În Barcelona domneşte panică. Madridul a fost din 
nou greu bombardat. 


5 aprilie. Seceta continuă. Focuri mari se vestesc printr-o sumă de ju- 
deţe. Astfel la Catane (Dolj), la Măgureni (Teleorman), la Moviliţa (Put- 


na), la Bălțați (Râmnicu-Sărat), au ars zeci și sute de gospodării. Cata- 
nele au ars pe jumătate. 


1 Casă de nebuni lângă Viena. 

La Camera Comunelor, nouă dezbatere asupra politicii externe: a 
15-a în trei luni ceea ce e fără precedent, cum spune Chamberlain, în a- 
nalele parlamentare engleze. Laburiştii au prezentat o moţiune de neîn- 
credere, întemeiată pe faptul că politica Guvernului duce la război. Mo- 
ţiunea a fost respinsă, după o cuvântare de o jumătate de oră a primului 
ministru, prin 359 voturi, contra 152. 


La protestul comun al „șefilor“ împotriva dizolvării partidelor şi-ar 
fi dat asentimentul — pe lângă Brătianu, Maniu, lunian și Averescu — 
şi Iorga. Dar l-a dat „à Iorga“. A refuzat să semneze fiindcă a ieșit prea 
recent din Guvern, dar a autorizat pe ceilalți să spună că protestul a fost 
redactat și cu consimțământul său. Zelea Codreanu cu care a avut aseară 
Maniu o întâlnire a refuzat să semneze, iar Goga și Cuza n-au dat încă 
răspunsul lor. Se povesteşte că Urdăreanu ar fi telefonat lui Goga, care 
se afla la Viena în preziua Anschlussului, că Regele ar fi dorit să aibă 
informații despre cele petrecute în Austria. Goga ar fi răspuns că Ma- 
jestatea Sa are agenții săi oficiali ca să-l informeze și ar fi închis telefo- 
nul! Evident că cine a inventat această istorioară nu cunoaște pe Goga 
— am reprodus-o totuşi aci fiindcă ea dă măsura mentalităţii care dom- 
neşte. Precum o dă și altă istorioară care circulă în toate cercurile, anu- 
me că o cucuvea cântă în toate nopțile pe acoperișul Palatului și că ni- 
meni nu izbutește să o împuște... 


Ruptura între liberali se va face astă seară la ora 5. Tătărescu a tri- 
mis o scrisoare foarte drastică lui Dinu Brătianu, din care reiese că cei 
trei miniștri liberali (Cancicov, Victor Iamandi și Mitiţi Constantines- 
cu) s-au solidarizat cu dânsul. Vechii liberali posedând în schimb ma- 
joritatea acţiunilor „Casei Partidului“ au dispus darea afară a răzvrăti- 
ților din Club și de la Viitorul. Mă întreb ce s-ar fi petrecut dacă parti- 
dele n-ar fi fost dizolvate!!! 

La liberali ca și la naţional-țărăniști, decretul de dizolvare n-a tulbu- 
rat în nimic viața de partid. Trăiască dictatura! 


6 aprilie. Constantin Xeni, Mișu Gârleşteanu, D. Zaharescu, Trei- 
stenbrot zis Triteanu și Stela Melun — mica Steluță! — au fost arestaţi 
azi-noapte şi depuși la Văcărești. D1 Lică Buzdugan, în calitatea sa de 
ginere al soţiei d-lui Codin Ştefănescu, procuror general, semipește și 
escroc întreg, a scăpat deocamdată. Până și Universul care până azi n-a 
spus un cuvânt despre această afacere de contrabandă cu aurul, s-a vă- 

zut silit să publice lista celor urmăriți și celor arestaţi. E dureros, căci 
C. Xeni este vicepreședintele Consiliului de Administraţie a cărui prin- 
cipală podoabă e dl Stelian Popescu. 

_ În proiectele financiare pe care Guvernul francez le-a prezentat Par- 
lamentului, mărul de discordie e impozitul pe capitalurile de la 150 000 
fr. în sus. În atmosfera „eminamente“ burgheză și capitalistă a Franţei, 
proiectul a dezlănţuit o adevărată furtună. La Cameră, grupurile sunt și 
pentru și contra, dar se crede că în cele din urmă proiectul va fi votat. 
În schimb, Senatul și marea majoritate a presei sunt pe faţă ostile. O cri- 
ză de Guvern nu e exclusă, căci în Partidul Radical e departe să fie una- 
nimitate în favoarea unei reforme ce reprezintă pentru țăranul francez 
culmea îndrăznelii. Marii electori nu vor să indispună faimosul „bas de 
laine“. 


Regele a avut ieri la dejun o droaie de generali și de colonei, iar că- 
tre seară a făcut o vizită mareșalului Averescu, să se împace cu ell. Să-și 
dea seama Majestatea Sa că a început lumea să mârâie iarăși, și că mai 
ales în Armată nemulțumirile sunt mari? 

Și cum să nu fie, când nu face decât prostii? Iată că ieri a numit pe 
Marinescu, general doctor şi frate cu Gavrilă, ministru al Sănătăţii! În- 
doită greșeală, mai întâi fiindcă acest Marinescu este o secătură și al 
doilea fiindcă este fratele lui Gavrilă, odios tuturor. Ce păcat! 


Panica la Barcelona și noi greve în Franţa — iată ultimul buletin al 
democraţiei. Trupele lui Franco înaintează fără să poată fi oprite spre 
mare. 


Seceta și focurile: 

La Catane (Dolj) pagubele au trecut de 20 milioane. A ars mult mai 
mult decât s-a crezut. Foc și la Întorsura (tot în Dolj) și la Văleni în Ca- 
hul, unde a ars aproape tot satul. 


A apărut decretul cu crearea corpului de controlori pe care l-am pro- 
pus Regelui încă în primăvara anului 1931 (planul Ministerului Pre- 


! Averescu n-a mai avut contact cu Regele de la promulgarea Constituţiei noi. La 
început a pretextat o gripă (reală) ca să nu participe la Consilii. Apoi n-a mai pretextat 
nimic. După ce s-a înființat Consiliul de Coroană, Averescu a declarat că era prea sufe- 
rind ca să mai participe la întrunirile lui. Vizita Regelui a avut de scop să împiedice pe 
bătrân de a-și manifesta în public nemulţumirea — şi pare că demersul a reuşit. 

zan). Rămâne de văzut pe cine va numi. De obicei nu prea are mâna fe- 
ricită şi dacă îi va dicta lista Gavrilă Marinescu, Micki Maus sau Don 
Mircea Salazar — apoi vom sta bine... 

S-a răspândit zvonul că Fiala, faimosul director de la Skoda, ames- 
tecat în afacerea fumniturilor noastre militare, ar fi fost destituit şi că lui 
Seletzki, nu mai puţin faimos, i s-ar fi încredințat un post important la 
fabrica din Pilsen. Legația Cehoslovacă dezminte ambele știri. 


Pe când scriu aceste rânduri, îmi sosește veste că Lică Buzdugan s-a 
sinucis azi-dimineaţă. De aceea nu figura numele său printre al celor 
arestaţi. În momentul când a venit să-l ridice, şi-a tras un glonţ, şi a 
murit pe loc. 

Mai bine nu fura, sau se împușca de mult. N-ar mai fi necinstit nu- 
mele lui tată-său. 


Kessler (I.B.A.) succesorul lui Deterding, îmi face o lungă vizită. In- 
teligent. Mă descoase cât poate şi am impresia că ce aude va fi raportat 
la Intelligence-Service. I-am descris situația în România, cum e, cu o 
notă de fals optimism. Am vorbit și politică externă. E convins că Ru- 
sia nu ne va ataca niciodată pentru Basarabia, ci numai dacă cumva s-ar 
război cu Germania, ceea ce nu e probabil. E convins că Germania va 
domina din ce în ce mai mult Europa Centrală, și că nimeni nu se va o- 
pune în calea ei. Vede influenţa franceză înlocuită în România prin cea 
germană. Franța nu va exista pe harta Europei până nu va pricepe că tre- 
buie să-şi îndrepte stările interne şi să-și dezbrace puterea de producție 
de hainele utopiilor demagogice. 


Ruptura dintre liberali care trebuia să aibă loc aseară a mai fost amâ- 
nată, deși toţi cei interesaţi și-au dat seamă că ea este inevitabilă. 

Delegaţia Permanentă a „partidului“ s-a întrunit aseară la ora 5. N-au" 
luat parte nici Tătărescu, nici Inculeţ, nici Victor Antonescu (absent) și 
bineînţeles nici unul din miniștrii actuali. Dinu Brătianu fără să facă nici 
o aluzie la conflictul latent dintre dânsul și Tătărescu, a propus: 1) Sem- 
narea unui manifest comun de protestare împotriva dizolvării partide- 
lor; 2) trimiterea unei circulare tuturor organizaţiilor prin care să li se 
aducă la cunoștință că partidul nu se supune decretului de dizolvare; 3) 
excluderea d-lor Victor Iamandi și Cancicov din partid. 


1 E vorba de manifestul pe care Dinu îmi propusese să-l semnez alături de el, de 
Maniu, de Averescu, de Iunian şi eventual de Iorga (!!). 

În unanimitate — mai puțin Dinu Brătianu, Gheorghe Brătianu și 
Bebe Brătianu, — Delegaţia a respins cele trei propuneri. În schimb a 
fost adoptată propunerea ca dl Dinu să ceară audiență Regelui şi să-i 
spună respectuos obiecțiile partidului. Văzându-se izolaţi, cei trei Bră- 
tieni au primit propunerea și a rămas ca situaţia din partid să se lămu- 
rească după audiența d-lui Dinu. 

În cursul dezbaterilor a avut loc o vie altercaţie între d.d. Rișard Fra- 
nasovici şi Gheorghe Brătianu. Era chiar să se ia de păr. 


Regele a plecat aseară pe neașteptate și pe ascuns, cu trenul la Piatra 
Olt — însoţit de Gavrilă Marinescu și de Urdăreanu. De acolo s-au suit 
în maşini. Macovei, directorul C.F.R. care mi-a destăinuit acest grozav 
secret de Stat(!!!), adăugând: „Nu știu ce e, dar se vorbește de «miș- 
cări» în anumite unităţi de trupe...“ 

Mi s-a făcut părul măciucă. 

Acum adevărul: 

Regele a plecat, dar fără Urdăreanu și nu cu Gavrilă ci cu doctorul 
Marinescu noul ministru al Sănătăţii. S-a dus să împartă ajutoare la Di- 
oști (Romanați), care a ars, și de acolo va trece prin Craiova, să inspecteze 
trupele — adică să facă „ceva popularitate“. Face bine, căci are nevoie. 


Blumenfeld la mine. Toate merg rău. La liberali, după şedinţa de a- 
seară, cei mai mulți s-au răzgândit și vor acum manifestul comun. La 
ţară, din cauza strășniciei prefecţilor care pun oamenii la muncă cu 20 
lei pe zi, nemulțumire mare. La orașe tot aşa din cauza impozitelor cres- 
cute. La Guvern toţi sunt fierți, cu Patriarhul în frunte. Brrr! 


TȚigänia politică nu e un privilegiu al dulcei Românii. Iată cum vor- 
beşte Lloyd George despre colegii săi, într-un interviu acordat unui zi- 
ar francez: 

— „C'est curieux comme, depuis moi, on s’est plu à mettre des mé- 
diocres à la tête de ce pays (Anglia). Banar Lew, ntre nous, ce m'était 
pas un as. Stanley Baldwin n'est pas une lumière. Sir Samuel Hoare est 
un rien fatigué. Lord Halifax n'est qu'un maniaque... 

Après quoi doucement: 

— „Tous ceux — là pourtant ce n'est encore rien auprès de l'hono- 
rable M. Neville Chamberlain. Je crois bien que dans toute l’histoire 
d'Angleterre on ne trouvera jamais personne d'aussi stupide. La mal- 
heur, voyez-vous, c'est que l’Anglais moyen mettra bien six mois à săen 

aprecevoir et M. Chamberlain six autres mois à comprendre que l'An- 
glais moyen a enfin compris!“ 

Noi cel puțin ne spălăm rufele între noi, iar nu în fața străinilor. 

7 aprilie. Regele s-a înapoiat azi-noapte din Oltenia. La Craiova a 
făcut pe prefectul. S-a dus la Prefectură, s-a așezat la biroul prefectului 
şi a început să purice bugetul. A cercetat ce s-a făcut cu șoselele în ju- 
deț, cât s-a cheltuit, cât mai e disponibil, în ce stare sunt. S-a dus apoi 
la Strand, a criticat lucrurile, a dat sfaturi — iar de acolo la Primărie, un- 
de a înjurat pe cei care au ruinat finanțele comunei și la palatul de 
Justiție unde a inspectat schelele — căci atât e de văzut acolo. Craio- 
venilor nu le venea să creadă, dar erau încântați. Mai încântat era însă 
Regele, care s-a jucat până acum de-a primul ministru, de-a ministrul, 
de-a subsecretarul de Stat, de-a parlamentul, de-a patriarhul — dar de-a 
prefectul încă nu. 


În Spania lupte crâncene înspre Tortosa care apăra defileul Ebrului 
prin munții ce despart frontul naționalist de mare. E ultimul punct de 
rezistență al roșilor și au băgat în foc tot ce le-a mai rămas din trupe. O 
ultimă încercare disperată. 


În Franţa, după dezbateri furtunoase, Camera a votat prin 311 vo- 
turi, contra 249 şi 42 de abţineri, proiectele financiare. Au vorbit contra 
și Flandin și Paul Reynaud. Au votat contra jumătate din radicali-so- 
cialiști... Socialiștii cer retragerea radicalilor din Guvern. Senatul va 
respinge probabil proiectele. Conflictul e gata. „Gramatici certant“ — iar 
grevele se întind pretutindeni. Biata Franță! Pe când se zvârcoleşte în 
anarhie, Europa se reorganizează! 


8 aprilie. Aseară circulau zvonuri alarmante de la Paris. Se vorbea de 
ciocniri în stradă și de câte și mai câte. Până acum n-a fost decât o ma- 
nifestaţie ostilă a socialiștilor în faţa Senatului. Situaţia este însă foarte 
încordată. Lumea e exasperată, și nu se mai ţine, de o parte și de alta. 

Abcesul trebuie să crape, și probabil că va crăpa azi sau mâine, căci 
Senatul nu va vota deplinele puteri cerute de Guvern și votate de Ca- 
meră pe baza cărora se va trece la: 

Agravarea fiscală, 

o contribuţie asupra capitalului, 

reevaluarea stocului de aur, 

un început de control al schimburilor și o extindere 

a alocațiilor familiale. 

Se pare că un Guvern Daladier de mână tare e gata. 


O serie de oameni cumsecade, în Franţa și în Anglia, care s-ar zbârli 
la ideea să cadă pradă comuniştilor își manifestă simpatiile neprecupe- 
tite pentru roşii din Spania. Până şi blânda şi sfrijita de Ducesă de At- 
thol. Până unde poate duce patima politică! 

E drept că 4 deputaţi laburişti au adresat o scrisoare publică lui Sta- 
lin, prin care îi arătau toată oroarea lumii civilizate pentru masacrele po- 
litice pe care le organizează periodic sub aspectul de procese politice. 

Toată nebunia în care se zbate Europa numai bolșevismul a pricinu- 
it-o. 


Legea modificatoare a Consiliului Superior Economic a apărut. E 
scurtă și începe așa: „Până va interveni legea pentru organizarea Con- 
siliului Superior Economic... etc. etc.“ Va-să-zică mai vine una. Deo- 
camdată s-a hotărât că acel Consiliul se va compune din 15 membri şi 
un președinte numit de Rege. Şi că: „pe lângă alte atribuţii, Consiliul 
va întocmi planul general economic care va fi supus aprobării Consi- 
liului de Miniştri “. i 

Dacă Regele continuă să „mă vrea“ președinte al acestui Consiliu 
Economic își închipuie oare că mă voi osteni să întocmesc un plan pe 
care să-l supun aprobării d-lui Mitiţă Constantinescu? 

Nebunie curată și asta! 


Mandatele de arestare împotriva lui Xeni & Co au venit ieri la con- 
firmare. Dezbaterile au ţinut până azi-dimineaţă la ora 3. Au pledat pen- 
tru Xeni — Emil Otulescu, Perieţeanu (Gr. Ion), Mircea Djuvara, Iuni- 
an, etc. lunian a profitat de ocazie pentru a ataca regimul, decretele-legi, 
dictatura. Xeni s-a apărat foarte bine, și citind depunerea lui rămâi cu 
impresia că nu e vinovat cu nimic. A primit în depozit aurul fiului 
neveste-si, mutat la Paris, fără să știe de unde vine şi unde trebuia să fie 
transportat... de alţii. Tribunalul a confirmat totuși toate mandatele. 


Petrescu „dit Comnen“ (comme „dit“ le Temps) a făcut declaraţii pre- 
sei, asupra politicii externe. Mai bine nu le făcea. Tot vechiul cântec, 


fără măcar o notă mai veselă. 


Cu prilejul vizitei Regelui se pusese la cale o expoziţie românească 
la Londra (altiţe şi bibiluri, plus Străjerie şi O.E.T.R.). Vizita la Londra 

s-a amânat în ultimul moment, dar expoziţia care îşi luase avânt s-a des- 
chis totuși. Cu organizarea ei a fost însărcinată Mic Catargi.. 

Inaugurarea a fost un mare succes: a asistat aghiotantul Ducelui de 
Gloucester, cele 2 „pairesse'* încuscrite cu români! ducesa de Norfolk 
şi marchiza Asquith de Oxford precum și Vansittard, omul lui Titules- 
cu. Bietul Grigorcea a avut o zi bună. 


9 aprilie. Dinu Simian, fost subsecretar de Stat sub Guvernul Goga, 
un transfug de la ţărănişti pe care i-a părăsit „în promoția“ lui Armand 
Călinescu, Potârcă, şi Vasile Rădulescu — a fost numit secretar ge- 
neral al Ministerului Justiţiei. Poate că fratele Armand va găsi și pentru 
Potârcă un post de ușier... 


În Guvern e ceartă mare din cauza unui decret-lege „pentru apăra- 
rea Statului“ pe care Armand Călinescu l-a redactat împreună cu Vic- 
tor Iamandi, din ordinul Regelui. Grupul mai democratic din Guvern 
nu vrea să ia răspunderea unor măsuri ce par prea drastice ca să nu zi- 
cem odioase. S-a ţinut un Consiliu la Patriarhie marţi, și era să se ter- 
mine cu demisii. S-a ţinut altul ieri, și „chestia“ tot nu s-a terminat. Nu 
se va termina decât săptămâna viitoare. 


Dr Demetrescu-Brăila, bunul prieten al lui Xeni, a venit ieri să mă 
roage să intervin la Rege în favoarea inculpatului pe nedrept, după cum 
afirmă nu numai prietenii lui, dar și multă lume care abia-l cunoaște. 
După câte spun aceștia nu pare să se fi putut stabili nici o complicitate 
între Xeni și contrabandiştii de aur. O fi? Atunci de ce arestare preven- 
tivă, de ce închiderea într-o celulă, de ce culcatul pe rogojină (O fi?), de 
ce interzicerea unei hrane mai bune și a „ţoalelor“ de acasă? (O fi?). 
Deși n-am nici cea mai mică intenţie să mă amestec în această afacere, 
am promis doctorului Demetrescu să intervin la Palat. 


Guvernul Blum a fost trântit de Senat, ieri-seară. A fost o zi de ex- 
tremă încordare, în afară și înlăuntrul Luxemburgului. În afară, mulți- 
me mare în tot jurul vechiului Palat; armată multă a izbutit însă să men- 
ţină ordinea care n-a fost tulburată, după cum fusese oarecare teamă. În 
incintă Blum și-a prezentat proiectele însoţindu-le cu o expunere care 
n-a fost decât o continuă provocare a Senatului. Primul ministru a fost 


l Lady Oxford e mama vitregă a nevestei lui Anton Bibescu, iar lady Norfolk un 
fel de mătuşă a nevestei lui Matila Ghika-Costescu. 

întrerupt de mai multe ori prin manifestări ostile ale aproape întregii 
adunări. După Blum a luat cuvântul Caillaux, care cu.abilitatea sa, a apă- 
rat drepturile Senatului și a atacat, subsidiar, proiectele Guvernului. Re- 
zultatul a fost că prin 223 voturi, contra 49, maturul Corp a refuzat să 
ia măcar în discuţie proiectele votate de Cameră. 

Blum şi-a dat demisia. Președintele Republicii a însărcinat pe Dala- 
dier, pe „Generalul“ Daladier, cu formarea noului Minister. 


leri-seară la ora 7 am fost convocat la o ședință a Comitetului pen- 
tru ridicarea monumentului lui Ionel Brătianu. În afară de liberali eram 
acolo, eu, Goga și primarul Peter. Goga înapoiat de la Berna întinerit, 
graţie unui tratament special îndrumat de faimosul doctor Kocher. A 
plecat umflat şi trist din București şi s-a înapoiat subțire şi vesel. 

Al. Lapedatu, care prezida ne-a făcut raport asupra tot ce s-a făcut ce 
la ultima ședință, acum 4 ani! Monumentul, cioplit de Mestrovici, și a- 
menajarea pieţei au costat împreună aproape 7 milioane de lei. Nu e 
mult, căci s-a făcut lucru frumos. S-a discutat apoi despre data inaugu- 
rării, de fixat. Mai toţi voiau să amâne până la toamnă, fiindcă acum nu 
s-ar putea face manifestații „omagiale “ destul de impunătoare. Am luat 
cuvântul și am arătat că continuile amânări riscă să croiască gi statuii 
lui Brătianu soarta statuii lui Barbu Catargiu, care n-a fost inaugurată 
niciodată. Că era o umilinţă pentru Ionel Brătianu să fie lăsat luni şi luni 
de zile cu cearceaful peste cap; că era de temut în fine că până la toam- 
nă să nu se mai poată aduna Partidul Liberal întreg la picioarele fos- 
tului șef (aluzie la discordiile actuale din partid, aluzie primită cu ușoa- 
re murmure!) sau că stăpânirea să nu mai permită inaugurări de sta- 
tui!! Butadele mele au convins pe cei prezenți, și aproape în unanimi- 
tate s-a hotărât inaugurarea pentru mai sau iunie. 

D-na Elisa Brătianu și Dinu Brătianu suferinzi, nu au luat parte la 
şedinţă. N-a fost nici Tătărescu, nici Franasovici, nici Inculeţ... 


Blumenfeld vine să-mi golească sacul lui de știri. Unul în izvoarele 
lui de informaţie, în momentul de față, e Ghelmegeanu, cu care e foarte 
legat. 

Ghelmegeanu i-a explicat cât a suferit în sufletul său ca să primeas- 
că portofoliul ce i se oferea. Dar ce să facă... Cu Maniu nu se mai înţe- 
legea de mult; în crezul său democratic se pusese un cârcel; Mihalache 
se dezinteresa şi de politică şi de democraţie — şi apoi Regele era tot 
Regele! Şi-a luat inima în dinţi şi a primit! Dar ce a fost pe el, când du- 

pă depunerea jurământului, în primul Consiliu, i s-a adus spre semnare 
decretul cu dizolvarea partidelor! „Dacă n-am murit atunci de apople- 
xie — povestea lui Blumenfeld — e că n-am să mor niciodată de așa 
ceva!“ Ce era să facă? Să plece? Își strica cariera pe viață. A semnat... 

„Îţi închipuieşti d-ta, d-le Argetoianu, ce a resimţit Mișu marţea tre- 
cută la Patriarhie, când Victor Iamandi și Călinescu au venit cu proiec- 
tul de lege pentru aplicarea celui de dizolvare! Se acorda Guvernului 
dreptul să pecetluiască orice local de partid, să confiște arhivele, să 
vândă mobilierul găsit (pe baza unei legi din 1920 sau 1921 prin care 
se autoriza vânzarea mobilelor și obiectelor rămase de la inamic!), să 
aresteze pe cei ce nu se supuneau decretului de dizolvare, să impună ce- 
tățenilor suspecți domiciliu forțat“ — și Blumenfeld se cutremura la enu- 
merarea atâtor orori. S-a cutremutat și Mișu; a luat cuvântul și a vorbit 
un ceas. A vorbit așa de frumos încât a convins și pe Patriarhul care a 
ridicat ședința, anunțând una următoare pentru ieri, ca până atunci să se 
ajungă la o înțelegere. După câte crede Blumenfeld — Mişu a vorbit 
lung despre chestiune şi cu Regele — se va ajunge la o mare îndulcire 
a legii. Se va renunţa la vânzările silite şi se va renunța la „categoria 
suspecţilor!“. 

„Mișu“ a mai povestit lui Blumenfeld că după părerea lui nu se mai 
poate merge cu Patriarhul. E un om cumsecade, dar nu știe nimic, o 
mărturiseşte el singur. În tot Guvernul domnește credința că se merge 
spre un Guvern Argetoianu(!) „Ei, şi o regreţi?“ — a întrebat Blumen- 
feld pe Mişu. — „Deloc, aştept așa o schimbare cu plăcere, căci cu Ar- 
getoianu m-aș putea înțelege“. 

Amuzant de notat, că în această privință, Urdăreanu a spus cam a- 
celași lucru lui Pangal!. Toată lumea mă vrea, mă vrea și Majestatea Sa, 
dar nu mă vrea cu tot ce reprezint eu, și până să-mi vină rândul se co- 
mit ireparabile prostii... 

Blumenfeld mi-a mai povestit că a văzut pe Franasovici care e foar- 
te descurajat. De când a plecat de la Minister, Regele nu l-a primit, deși 
a solicitat încontinuu audienţă. „Patru ani de zile Regele nu a mers nici 
până la privată fără mine sau fără Vania (Inculeţ). Acum nu mai exis- 
tăm, nici unul nici altul pentru dânsul“. Franasovici e ingrat, pentru că 
ştiu că Regele se gândeşte serios să-l numească ambasador la Varșovia. 
Dar probabil că e amărât prin nenorocirile lui conjugale: dulcea Mary, 
abia vindecată de Pușcariu a căzut cu tronc pe Berea, o vietate de la Ex- 


1 „Regele a vrut să dizolve partidele încă sub preşedinţia Patriarhului. Ceasul d-lui 
Argetoianu e mai apropiat decât se crede“. 

terne, un caraghios de plimbat printr-o alee de palme. Zilele trecute 
Berea a fost numit secretar la Helsingfors, și Mary Franasovici a legi- 
nat. Drame, scandal, etc., într-un cuvânt bietul Franasovici a început 
să-și simtă iar coarnele în mod supărător. 

Pare că şi cu Tătărescu s-au cam stricat ițele. Ca să strângă fruntașii 
liberali pe lângă dânsul a dat sfoară că lucrează „din ordinul Regelui la 
formarea partidului unic“. Regele a aflat, s-a supărat, şi ieri l-a chemat 
şi i-a retras misia pe care i-o încredinţase de a merge prin țările Apusu- 
lui „să explice“ lovitura din februarie. Se zice că în locul lui Tătărescu 
va trimite pe Urdăreanu... 

În urma hotărârilor luate la Ankara am recunoscut și noi oficios Gu- 
vernul lui Franco. În consecință Prat y Soutzo a fost recunoscut și el ca 
„Agent général“ al Spaniei Naţionaliste în București. Trimisul nostru 
la Salamnca n-a fost încă desemnat. 


10 aprilie. Ziarele de ieri-dimineaţă ne-au destăinuit măsurile pe ca- 
re Majestatea Sa le-a luat în ajun, vineri, 8 aprilie. Din decretele publi- 
cate in extenso am aflat: 

1) Că dl Constantin Argetoianu, membru al Consiliului de Coroană 
(sic) se numește președinte al Consiliului Superior Economic, și că d.d. 
Garoflid, C. Angelescu, Ion Gigurtu, Ion Bujoiu, Victor Slăvescu, A. O- 
toiu, Ion Văluţă (basarabean), Fritz Connerth și Ion Flueraş (preşedin- 
tele Confederaţiei Generale a Muncii din România!!) — se numesc 
membri ai aceluiași Consiliu. 

2) Că s-a creat Ministerul Economiei Naţionale prin contopirea Mi- 
nisterului Industriei și Comerţului cu toate serviciile Ministerului Agri- 
culturii care au format la un moment dat departamentul Cooperaţiei şi 
anexele lui (verificarea cerealelor, exportul. produselor agricole, etc.), 
precum și cu diferitele servicii de Statistică economică. Noul departa- 
ment nu e decât tot Ministerul Industriei, puţin sporit. Mitiţă Constan- 
tinescu a fost numit ministrul Economiei Naţionale, Institutul de Emi- 
siune rămânând ca mai înainte independent. 

3) Că vechiul Comitet al Contingentării (de pe lângă Ministerul In- 
dustriei) a fost dizolvat și înlocuit prin două altele, unul administrativ 
(care va elibera autorizaţiile de import) şi altul consultativ. Eu mă mul- 
țumisem să schimb personalul de la contingentare, să înlocuiesc prin 
oameni cinstiţi pe cei cunoscuţi ca potlogari sau bănuiţi ca atare. 

Las la o parte cele două din urmă măsuri, în amănuntele lor, și mă 
mărginesc să notez că un minister al Economiei Naţionale fără Agri- 

cultură, Comunicaţiile (Transporturile), Munca şi Finanţele (minus bu- 
getul și trezoreria) nu e un Minister al Economiei Naţionale — iar în ce 
priveşte reforma de la Contingentare, că s-a mers prea departe în rigi- 
ditatea aparatului menit să cârmuiască regimul de import şi export. Mă 
voi întinde ceva mai mult asupra Consiliului Economic, fiindcă aci 
„Chestia“ mă priveşte personal. 

Va-să-zică Majestatea Sa m-a numit președintele celui mai înalt 
„for“ gospodăresc şi a numit și pe viitorii mei 12 colaboratori, fără să 
mă întrebe pe mine dacă primesc și fără să mă consulte asupra numiri- 
lor. Despre numirea mea n-am ştiut decât puţinul pe care mi l-a destăi- 
nuit Urdăreanu în ziua de 30 martie (notat mai sus), şi cât mi-a adus 
zvonul public, în ultimele 8 zile. Procedeul e cu atât mai bizar, cu cât 
niciodată n-am vorbit cu Regele de chestiuni personale. Majestatea Sa 
s-a mărginit să-mi expună planul său de „reorganizare a Aparatului de 
Stat, pe care l-am discutat, pe care nu l-am aprobat în complectul lui şi 
pe care eram convins că-l vom mai discuta, căci pricepusem Că încre- 
derea Suveranului căzuse pe mine pentru îndrumarea organelor eco- 
nomice ale noului aparat, organe pe care dânsul le socotea ca cele mai 
importante în Stat. 

Regele hotărâse ca Consiliul Economic Superior să aibă în mână 
toate firele gospodăriei naţionale și să fie astfel nu un organ consultativ 
ci unul executiv. De un Minister al Economiei Naţionale n-a fost vorbă. 
Acum mă întreb: cum se vor împăca Consiliul Superior și Ministerul? 
Care va hotărî îndrumările? Care va aplica planurile hotărâte, sau mai 
bine zis cum se vor aplica ele, căci evident că va avea să le aplice Mi- 
nisterul. Sunt chestiuni pe care trebuie să le lămuresc cu Regele înainte 
de a primi o sarcină pe care n-am solicitat-o şi care mi s-a pus în spina- 
re fără să fiu consultat. Dacă Consiliul Superior a fost diminuat la rolul 
unui organ sfătuitor, dacă hotărârile rămân în mâna Ministrului Econo- 
miei Naţionale, voi refuza demnitatea ce mi se oferă. Sub controlul d-lui 
Mitiţă Constantinescu, eu nu primesc să lucrez. Rămâne însă de pe a- 
cum de lămurit că procedările Majestății Sale, sunt ciudate! Şi se zice 
că ţine la mine! Ce ar fi dacă n-ar ţine! 


Daladier tratează încă formarea Ministerului său. Ştirile sosite de la 
Paris, deși contradictorii, arată că noul Guvern va fi un Guvern „tare“ 
dar tot în formula partidelor şi a majorităţilor parlamentare. Franţa n-a 
priceput încă în ce stare se află, și nu e încă coaptă pentru măsurile de 
salvare. 

În Consiliul municipal de la Paris, antisemitismul a ridicat pentru 
prima dată, capul. Un consilier municipal a propus să se revizuiască 
încetăţenirile evreilor și să nu se mai acorde altele. Moţiunea a fost 
pusă la ordinea zilei unei viitoare ședințe, pentru a fi discutată. Semn al 
timpurilor... 


La Varșovia s-a deschis o expoziţie de arhitectură românească, or- 
ganizată de tineri arhitecţi sub conducerea d-lui Grigore Ionescu, pro- 
fesor la Școala de Arhitectură din Bucureşti. Cât drum am făcut în 100 
de ani! În 1838 nu expuneam decât posterioarele noastre la loviturile 
cizmelor oricui, acum organizăm expoziţii de artă românească la Paris, 
la Londra, la Varșovia! Frumos drum... 


Au început să se suprime școli normale de băieţi şi de fete. În fine! 
Doctorul Angelescu trebuie să se întoarcă în mormântul său, căci e în- 
gropat de viu! 


11 aprilie. Ministerul Daladier s-a constituit ieri la orele 13, ceea ce 
se poate considera foarte repede, date fiind obiceiurile politice în Fran- 
ţa. Ministerul e constituit numai din 19 miniștri — față de 23 în cel 
vechi, și fără nici un subsecretar de Stat, ceea ce se poate iarăși consi- 
dera ca un pas spre coeziune, date fiind ideile încă predominante pe cu- 
loarele Palatului Bourbon. În Guvern — compus în majoritate din radi- 
cali-socialişti — n-au intrat nici socialiști, nici oameni de dreapta. De 
la centru au intrat Paul Reynaud, dar la Justiţie, nu la Finanţe (unde a 
rămas Marchandeau), Mandel (la colonii) și alți câțiva. La Externe a fost 
numit Georges Bonnet, și din nefericire la Interne Albert Sarraut. Chau- 
temps e vicepreședinte și însărcinat cu „coordonarea Departamentelor“. 

Ministerul Daladier nu e Ministerul de autoritate pe care unii îl aș- 
teptau. E încă un Minister încadrat în principiile echilibrului parlamen- 
tar, și aci stă slăbiciunea lui, căci nu poate conta decât pe o majoritate 
de complezenţă. Atât socialiștii lui Blum cât și grupările de dreapta par 
pentru moment hotărâte să susțină noua formaţie. Dar cât va dura a- 
ceastă bună dispoziţie? 

E ciudat că în Franţa unde toţi votează cu stânga şi extrema stângă, 
Guvernele de extremă stângă provoacă totdeauna „un malaise“ și lu- 
mea e încântată să le vadă plecând. Așa a fost pe vremuri cu Herriot, a- 
şa acum — pentru a doua oară — cu Blum. 

Se aşteaptă cu nerăbdare acțiunea lui Daladier împotriva grevelor şi 
reacţia socialiștilor. 

Plebiscitul din Germania și Austria pentru aprobarea politicii lui Hit- 
ler a avut loc ieri şi a dat rezultatele așteptate. Au luat parte peste 98% 
din alegătorii înscriși, și voturile pentru au fost în proporţie de peste 
99% — în Austria ca și în Germania. 

Astfel s-a terminat ultimul act al tragi-comediei Anschluss-ului. 


Căruţa cu favoriţii regali a dat peste hopuri. Amicul Dimăncescu s-a 
încurcat rău de tot, în fruntea serviciului Presei şi Propagandei. Adu- 
cându-și aminte (ce memorie!) că acum 5-6 ani Dimăncescu a atacat 
violent pe Mussolini și pe Hitler la San-Francisco (unde era consul sau 
viceconsul) cei doi miniștri ai Italiei și ai Germaniei au declarat că nu 
vor luat contact cu dânsul, și au defins reprezentanţilor presei italiene 
şi germane să apropie pe cel spurcat. Dimăncescu poftise pe toţi repre- 
zentanții presei străine la un ceai, acum câteva zile. Faţă de atitudinea 
nemților și italienilor, boicotatul director s-a făcut bolnav, s-a pus în pat 
şi a amânat ceaiul. Amicii lui Dimăcescu (cine n-are amici?) au adus 
imediat faptele la cunoștința Regelui care s-a supărat foc — dar și-a dat 
seama că trebuie să găsească altceva pentru protejatul său. 

Miniștrii Statelor dictatoriale au luat-o dealtminteri cam razna. Mai 
ales Fabricius. Într-un cerc destul de numeros nu s-a jenat să declare că 
nu va trata nimic cu noul ministru al Muncii Ralea, fiindcă și acesta a 
înjurat pe Hitler, înainte de a fi ministru. Să aibă Berlinul pretenţia să 
ne numească ei miniștrii? 


12 aprilie. Între Bolgrad şi Reni o mașină izolată a prins un camion 
automobil pe linie. Barierele erau ridicate, camionul încărcat cu lume — 
Cursa Galaţi-Cetatea Albă — a fost izbit în plin. Consecinţă: 11 morţi 
și 21 răniți. 


De câteva zile, frig îngrozitor. La Predeal, la Sinaia, în munţi zăpa- 
dă. În restul țării brumă intensă. S-au dus toate caisele şi piersicile. În 
unele locuri și prunele, unde au înflorit arborii mai devreme. Ploile par- 
tiale, insuficiente, au făcut ceva bine. Dar n-a plouat destul... 


Guvernul german a hotărât accelerarea lucrărilor canalului Mein-Du- 
năre. S-a alocat 1 miliard de mărci pentru terminarea săpăturilor și ba- 
rajelor. Terminare căii de apă Rin-Dunăre va avea consecinţe incalcu- 
labile pentru întreaga economie a Europei. Și pentru politică... 

Tratativele dintre Anglia și Italia trebuie să fie terminate şi acordul, 
deși ţinut încă secret, semnat — căci Guvernul britanic a intervenit ofi- 
cial la Geneva cerând să se pună chestiunea Abisiniei la ordinea zilei în 
viitoarea ședință a Consiliului S.D.N. Intervenţia englezilor e un cap de 
operă de ipocrizie și de prudenţă. După ce arată că unii din membrii 
S.D.N.-ului au recunoscut anexarea Abisiniei de către Italia, iar alţii 
nu, delegatul lui Sir Neville la Geneva afirmă că această situație anar- 
hică nu mai poate dăinui și roagă Secretariatul General să pună la ordi- 
nea zilei discuţia asupra „consecințelor ce decurg din situația actuală 
a Etiopiei“! Anglia nu precizează mai mult intenţia ei de a recunoaşte 
anexarea Etiopiei, nu numai din motive de ipocrizie şi pentru menaja- 
rea unei anumite opinii publice britanice, dar și din prudență. După 
câte se pare, Anglia s-a angajat să obțină recunoaşterea Imperiului Ita- 
lian numai odată cu executarea anumitor măsuri în bazinul Meditera- 
nei, de către Italia. Până ce Italia nu se execută, Anglia nu pronunță cu- 
vântul definitiv... 

După câte se comunică de la Roma, toate acestea par a fi numai for- 
me — acordul între cele două ţări e perfect. Înţelegere asupra poziţiilor 
fiecăruia în bazinul Mediteranei (Spania și Marea Roșie cuprinse), în- 
ţelegere asupra recunoașterii de la Geneva. 


Guvernul Daladier care se prezintă azi Camerelor e primit cu sim- 
patie de întreaga presă. Bursa ameliorată. Livra engleză a căzut de la 
161,12 frs. la 159,90. Rămâne de văzut cum vor primi şi Camerele pro- 
iectele financiare ale noului Guvern. 


De aproape două luni de zile, ziarele de dimineaţa sunt obligate să 
publice în fiecare zi, pe coloane întregi telegramele de felicitare primi- 
te de Rege pentru înfăptuirea loviturii de Stat. Semnate de tot felul de 
necunoscuţi, de popi, de pești și de învățători, aceste telegrame n-au 
nici un rost, și ridiculizează o mișcare pornită în alt scop decât să pro- 
voace aplauzele nechemaţilor. E o glumă de prost gust care ar trebui să 
înceteze. Dar platitudinea e atât de mare în jurul Regelui... 


Ca răspuns Guvernului Daladier, socialiștii şi comuniștii au întins 
grevele în ultimele 48 de ore; în regiunea Parisului numai sunt 130 000 
greviști din care 60 000 ocupă uzinele... 


În Times un articol semnificativ. „În Anglia, scrie marele ziar lon- 
donez, nimeni n-a contestat dreptul germanilor din Austria de a se con- 

topi cu germanii din Reich. Numai asupra metodelor îndeplinirii aces- 
tei uniri s-au făcut oarecare rezerve. Nici un obstacol nu stă în calea u- 
nei înţelegeri între Marea Britanie și Marea Germanie“. Acest articol 
trebuie să fi făcut plăcere la Paris. 


13 aprilie. A murit Șaliapin! A fost cu siguranţă cel mai desăvârșit 
artist din câţi am văzut. A fost nu numai un cântăreţ cu o voce și cu o 
şcoală incomparabile, dar şi un actor neîntrecut. Creaţia sa din „Boris 
Gudunov“ mi-a rămas întipărită în minte ca o neștearsă amintire de pe 
vremea petrecerii mele la Petersburg. Deşi bătrân, până acum câţiva 
ani, juca și cânta ca un tânăr. 


Guvernul Daladier a fost primit ieri la Parlament cu mare nădejde. 
Camera i-a votat încrederea cu 576 de voturi, contra 5, Senatul în una- 
nimitate în mijlocul ovaţiilor. 

Noul Guvern s-a declarat „Guvern de apărare naţională“ şi a făcut 
un mișcător apel la patriotismul tuturor francezilor pentru salvarea ţă- 
rii. Guvernul Daladier e hotărât să urmărească o politică de redresare 
morală, politică şi socială, să nu mai tolereze atentate la libertatea mun- 
cii ca ocuparea uzinelor și nici grevele în stabilimentele care colabo- 
rează la înarmarea națiunii. Un călduros apel la împăciuire e adresat 
prin declaraţia guvernamentală atât muncitorilor cât şi patronilor. În 
politica externă, noul Minister va continua politica tradițională a Fran- 
tei, într-un spirit de înţelegere însă şi cu naţiunile cu care până acum ra- 
porturile au fost mai încordate (Germania și Italia). 

Guvernul a cerut imediat Parlamentului depline puteri financiare, 
care de data asta vor fi votate şi de Senat. 


Acordul anglo-italian va fi publicat zilele acestea. E probabil că şi 
Franţa va recunoaște Imperiul Italian. Se putea altfel? Demersul Angli- 
ei la Geneva a produs mare mulțumire la Roma. 

La Berlin se manifestă încântare față de înţelegerea anglo-italiană 
— cu aceeași sinceritate cu care Roma și-a manifestat bucuria față de 
Anschlussul cu Austria. 


Japonezii n-au izbutit încă să restabilească situaţia în China. Chi- 


nezii vorbesc de 8 milioane de oameni (!) sub arme și continuă să aibă 
iniţiativa mișcărilor. Cât va ţine? 

Decretul-lege pentru controlul mijloacelor de existenţă a ziarelor a 
apărut. Foile de şantaj, și cele care trăiau din mila ministerelor și a so- 
cietăţilor anonime vor fi silite să-și înceteze comerțul, spre disperarea 
escrocilor care le scoteau. 


Mi se spune că faimoasa scrisoare de ruptură pe care Guţă Tătăres- 
cu a trimis-o acum 10 zile lui Dinu Brătianu e un cap de operă de fan- 
faroană megalomanie, un „pendant“ al declaraţiilor din preajma ulti- 
melor alegeri (cunoscuta cuvântare la Radio cu „da sau nu?**). În scri- 
soarea către Dinu, dom" Guţă începe opt propoziţii pe rând cu cuvintele 
„nu admit“! 

Între altele, „nu admite“ să se ia contact cu adversarii făţişi ai M. Sa- 
le Regelui (Maniu și Zelea Codreanu). „Nu admite“ ca partidul (?) să ia 
poziţie împotriva Constituţiei sancţionate de Majestatea Sa Regele, „nu 
admite“ să se protesteze împotriva decretului de dizolvare a partidelor 
semnat de Majestatea Sa Regele, „nu admite“ să se ia măsuri discipli- 
nare împotriva lui Cancicov şi a lui Victor Iamandi pentru rămânerea 
lor în noul Guvern deoarece au fost desemnaţi de Majestatea Sa Regele 
pentru posturile lor, şi le-au primit cu aprobarea sa (Tătărescu), și în 
altele câteva pe care Guţă „nu le admite“ şi pe ele... 

Dinu Brătianu a făcut haz de această scrisoare, cu prietenii lui, și a 
răspuns răzvrătitului cu o serie de „ai admis“, în care a enumerat tot ce 
a admis dl Guţă, fiind în Guvern, împotriva partidului şi împotriva mo- 
ralei publice. 

Și așa s-a făcut ruptura, care nu s-a dat încă în vileag pentru tot felul 
de motive, dar care e iremediabilă. 


Am aflat în fine ieri pentru ce Kaufmann face o mutră de un cot de 
când s-a perpetrat Anschlussul cu Austria. Cu câteva zile înainte de ple- 
biscitul lui Schuschnigg, Kaufmann a trimis acestuia un milion de lei și 
o scrisoare; milionul ca să contribuie și el la succesul așteptat — scri- 
soarea ca să nu-l uite „șeful“ în momentul victoriei. Or banii (şi scri- 
soarea) au fost trimiși prin Legația Austriei la București, și cum nemții 
au intrat cam în același timp în Austria, au fost confiscaţi de oamenii 
lui Hitler, iar numele lui „Oscar Kaufmann aus Bukarest“ a fost înscris 
în cartea neagră. Kaufmann nu va mai putea probabil călca niciodată în 
Austria, de aci prăbușirea lui sufletească. Altfel, dacă n-ar fi fost acuzat 
de înaltă trădare — ca cetăţean român nimic n-ar fi fost mai ușor. 

O nouă maimuţărie a Regelui: printr-un decret-lege a creat ofiţeri „à 
la suite“ ca pe vremuri în Germania. Ofiţeri „ă la suite“ nu vor putea în- 
să fi numiţi decât combatanții care s-au distins în mod special în lupte 
sau au fost răniţi. Vor putea fi numiţi şi post-mortem, ofiţerii şi subofi- 
terii căzuţi în lupte — şi vor putea fi chiar înaintați. Astfel corectată, 
măsura, deși cam teatrală, e menită să ridice moralul Armatei. 

Printre cei în viaţă, primii ostași numiţi à la suite au fost genere!ul 
Rasoviceanu, colonelul Irimescu și colonelul Licuţă Filitti — iar prin- 
tre cei morți sergentul Gheorghe Donici (căzut la Robăneşti în vârstă 
de 68 de ani) care a fost înaintat în același timp sublocotenent. 


Ieri la ora 4, lungă audienţă de lămurire cu Majestatea Sa. Am pus 
întâi chestiunea Consiliului Economic, apoi pe a mea personală. 

Am arătat Regelui îndoita greşeală care se făcuse. Mai întâi că se 
crease un Consiliu Superior Economic și un Minister al Economiei Na- 
tionale, menite să se concureze, să se vrăjmăşească şi să nu producă ast- 
fel decât încurcătură şi anarhie. Al doilea, Ministerul Economiei Naţio- 
nale, așa cum fusese întocmit, nu era un astfel de Minister decât cu nu- 
mele. Resorturile soluţiilor economice sunt două: transporturile (tari- 
fele) și asieta impunerilor. Un Minister al Economiei Naţionale fără De- 
partamentul Comunicaţiilor şi al Finanţelor (mai puţin Trezoreria) nu e 
de conceput. După cum nu e de conceput fără Departamentul Agricul- 
turii. Dar toate aceste Departamente la un loc nu sunt menite decât să 
fixeze cadrul în care trebuie să se dezvolte activitatea producătorilor. 
Fără o acţiune directă şi o educare a producătorului însuși, cadrul ră- 
mâne o formă moartă. Iată de ce la cele patru Departamente propriu-zis 
economice trebuiesc adăugate, într-o acţiune de îndrumare a Econo- 
miei Naţionale, și Ministerele Sănătăţii şi Muncii. 

În organizarea care s-a decretat, s-a înființat un Consiliu Economic 
cu posibilităţi de coordonare tehnică dar fără puteri de executare prac- 
tică şi un Minister al Economiei Naţionale cu puteri de executare (limi- 
tate şi acestea) dar fără posibilități de coordonare. Şi nici o punte între 
ambele organe, nici un teren comun de colaborare. „După câte ştiu, 
Sire, n-ai vrut să creezi un simplu sfat, un organ consultativ mai mult, 
creând Consiliul Economic. Vrei ca acest organ să fie organul îndrumă- 
tor al vieţii noastre economice. În acest caz, trebuie să o spui limpede 
în lege, şi să reglementezi colaborarea Consiliului nu numai cu Mi- 
nisterul Economiei Naţionale ciuntit, ci cu câteșişase Departamentele 
Economice“. 

Regele a fost de acord cu mine că s-ar putea ivi oarecare concurență 
între Consiliul Economic și Ministerul Economiei Naţionale, dar aceas- 
ta numai în aparenţă. În realitate Consiliul are căderea să coordoneze 
planurile şi programele economice — mi-a afirmat dânsul — iar Mi- 
nisterul, sau mai bine zis Ministerele, au menirea să le aplice. 

Am propus atunci Regelui, pentru a evita orice echivoc şi a împiedi- 
ca o rivalitate dăunătoare binelui obștesc, ca șefii celor șase Departa- 
mente Economice să intre și dânșii în Consiliul Economic, ca membri 
de drept. Şi să se specifice în legea de organizare a Consiliului că pro- 
gramele și planurile aprobate de Consiliul Superior, în plenul său, vor fi 
întărite prin Decret Regal, după ce bineînţeles vor fi primit și consfin- 
ţirea Consiliului de Miniștri. 

Regele a aprobat toate propunerile mele și m-a autorizat să redactez 
proiectul de lege pentru reorganizarea Consiliului în sensul acestor pro- 
puneri. Dacă legea va trece așa, și d.d. miniștri nu-i vor da un „croc en 
jambe“ ulterior, cred că se va putea asigura o colaborare rodnică între 
Consiliu și Guvern. 

După ce am terminat cu chestiunea Consiliului am trecut la chestiu- 
nea mea. Am ținut să mă explic pe șleau cu Majestatea Sa. I-am arătat 
că în cursul evenimentelor care s-au desfășurat în urma loviturii de la 
11 februarie m-a jignit adânc. Deși din toate punctele de vedere, deși du- 
pă părerea aproape! unanimă succesiunea primului Guvern Miron Cris- 
tea îmi revenea ca să zic așa de drept, nu faptul că am fost exclus m-a 
jignit. De.opt ani de zile, de câte ori am conjurat pe Rege să se hotăras- 
că pentru programul meu, i-am spus: „Sire, primește programul meu şi 
aplică-l cu cine vrei. N-am nici o ambiţie şi nici o pretenţie personală. 
Nu-ţi cer nimic. Fă un Guvern Drosso (Drosso trăia pe atunci) dar fă un 
Guvern de autoritate și dă agenţii electorali la o parte!“ Nu mi-am schim- 
bat sentimentele nici azi. Gândesc și acum ce am gândit ieri. Nu faptul 
că n-am ajuns prim-ministru într-o ţară în care a ajuns un Văitoianu, un 
Coandă, un Mironescu, un Tătărescu, un dr Angelescu etc. mă putea jig- 
ni. Ceea ce m-a jignit adânc, e că, fiind în Guvern, Regele nu m-a con- 
sultat niciodată? pentru nici unul din actele mai importante pe care le-a 
săvârșit. Nici pentru Constituţie, nici pentru Legea presei, nici pentru 
buget, nici pentru dizolvarea partidelor, nici măcar pentru reorganiza- 
rea Consiliului Economic, al cărui preşedinte m-a numit totuși... 


1 Toată lumea afară de cei interesați (Iorga, Vaida & Co). 
2 Noaptea petrecută cu Istrate Micescu, cu Călinescu, cu Tătărescu, cu Cancicov şi 
cu Majestatea Sa, numai consultaţie n-a fost! : 

Dacă m-ar fi consultat n-ar fi comis două mari greșeli: dizolvarea 
partidelor şi sporirea impozitelor. Când faci o lovitură de Stat, prin ca- 
re forțamente nemulțumești o lume întreagă de beneficiari ai regimului 
răsturnat, e inutil și imprudent să mai sporeşti vrăjmășiile pe gratis. Di- 
zolvarea partidelor a fost o provocare inutilă a straturilor de sus, căci 
partidele erau condamnate să piară de la sine prin jocul natural al noii 
Constituţii. Cine are să mai facă într-adevăr sacrificiul vremii şi parale- 
lor sale pentru alcătuirea unei majorităţi sau unei minorități importante 
în sânul unui Parlament născut mort? Sporirea impozitelor a fost o pro- 
vocare a maselor. Ştiu că trebuiesc bani mulţi. Dar mai bine un deficit 
la buget decât dezafecțiunea definitivă a poporului. 

La aceste două greșeli, Regele a adăugat o a treia: constituirea unui 
Guvern fără nici o vază și fără nici o autoritate. Decepţia opiniei pu- 
blice a fost mare. Lumea a început să înjure de sus și până jos pe Rege 
ca înainte de 11 februarie. Tot beneficiul gestului de autoritate din acea 
zi e pe punctul să se irosească... 

Am continuat să expun Regelui că la urma urmei ce face e treaba 
lui, dar că eu trebuie să trag consecinţele. De vreme ce nu mai are nici 
o încredere în mine, mă voi retrage din politică, am și alte lucruri de fă- 
cut. Voi redacta Legea de reorganizare a Consiliului Economic, ca să 
fac un ultim serviciu Majestății Sale, dar apoi mă voi duce acasă. Să 
numească alt preşedinte în fruntea acestui Consiliu... 

Regele a început să-mi înşire că iarăşi aparențele numai îmi dau drep- 
tate, că nici un moment n-a pierdut încrederea în mine, că să am răb- 
dare că toate se încadrează în timpul lor, că-mi va veni rândul la toate(!) 
şi că pentru moment nu admite să mă dau în lături de la o sarcină grea 
dar de care depinde viitorul ţării(!). Mi-a vorbit lung apoi despre ce aş- 
teaptă de la Consiliul Superior Economic și după ce a sfârşit a trecut la 
chestiunea cu dizolvarea partidelor și cu impozitele. Pentru cea dintâi a 
recunoscut că era poate mai bine să nu se încurce în ea — pentru cea de 
a doua a susținut că nu putea face altfel. În cele din urmă m-a luat de 
mâini și mi-a cerut să rămânem prieteni(!) 

Prieteni nu mai eram de mult. 

Deocamdată am mai rămas în fruntea Consiliului Economic, dar cred 
că nu voi sta mult. Am poftă nebună să mă curăţ de toată porcăria asta 
politică. 


Îmi uitasem ochelarii sus pe biroul regal. Coboram scările, când aud 
un galop după mine, pe trepte. Era Regele în persoană: „Coane Costi- 

că, ţi-ai uitat ochelarii!“ Are gesturi gentile — dar are şi altele, prea 
deseori... 


Pangal a fost numit ministru pe lângă generalul Franco. Regele îi pro- 
misese de mai multă vreme o Legaţie şi se vorbise de Berna. Pangal so- 
cotind postul din Spania mai interesant, a cerut pe acesta. Acum două 
zile Urdăreanu spune lui Pangal: „Uite, Regele ezită să te trimită pe lân- 
gă Franco fiindcă ai fost mason mare“. Pangal râde și îi arată însemne- 
le de „falangist de onoare“ pe care le posedă! numai 10-12 inşi în Ro- 
mânia! „Dă-le încoace, îi replică Urdăreanu, asta schimbă chestiunea!“ 
Ieri, Regele îmi anunţase că numise pe Pangal la Burgos și adăugase: 
„Jai voulu leur démontrer que je me moque de leur prétentions et j'ai 
nommé Pangal malgré ses qualités maçonniques!“ O fi tot aşa de sin- 
cer când îmi spune câtă încredere are în mine, și câtă prietenie? 

Îmi pare bine pentru Pangal că a fost numit, dar mie îmi va lipsi 
mult. E un prieten sigur și inteligent. 


14 aprilie. Franţa va adera probabil la acordul anglo-italian. Dala- 
dier și Bonnet vor merge la Londra să se înțeleagă pe această chestiune 
cu Guvernul britanic. 

Camera cu 508 voturi, contra 12 şi Senatul cu 288, contra 1 au votat 
deplinele puteri cerute de Guvernul Daladier pentru redresarea financi- 
ară. Măsurile sunt cam aceleași ca cele proiectate de Blum (poate im- 
pozitul pe capital în minus?), dar s-a schimbat obrazul, și în consecință 
Şi voturile. 

Grevele sunt pe cale de aplanare. Uzinele ocupate vor fi evacuate. 
Lira engleză a scăzut la Paris la 188,50. 


Regele a petrecut ziua de ieri la Oradea Mare și la Cluj, în inspecţie 
nepregătită. Porcăriile pe care le-a găsit în Dolj i-au dat curaj şi poftă. 


Corespondenţă? 
(DI G. Tătărescu către dl Dinu Brătianu) 
5 aprilie 1938 
„Stimate Domnule Brătianu, 
Valul de nedumerire care a atins în ultimul timp pe mulţi din 
prietenii noștri, mă obligă a vă face următoarea comunicare: 


1 E prieten cu Prat, care i le-a procurat! 


2 Cenzura nepermițând polemicile personale cu caracter politic, cei interesaţi îşi tri- 
mit proza poligrafiată, în plic. 

Nu pot admite sub nici o formă atitudinea de ostilitate sau de rezer- 
vă faţă de actualul Guvern, a cărei misiune este, între altele, și apărarea 
țării împotriva curentelor destrămătoare și a cărui acțiune în toate do- 
meniile, trebuie lăsată nestânjenită. 

Nu pot admite sub nici o formă ca prietenii noștri Cancicov și laman- 
di să fie blesaţi direct sau indirect pentru intrarea lor în Guvernul actual 
ascultând o chemare de la care, în aceste ceasuri grele, nu trebuiau și 
nu puteau să se derobeze. 

Nu pot admite sub nici o formă ca prin acte, declaraţii sau comuni- 
cate să deviem de la linia noastră tradițională care reclamă o identitate 
complectă între țelurile actelor noastre și ţelurile actelor Coroanei și deci 
drept primă consecință, nu pot admite pactizarea fie și numai vremel- 
nică şi limitată cu oameni care au adoptat o atitudine de protestare sau 
de agresiune împotriva Suveranului. 

Iată punctul meu de vedere, precis, categoric, pe care vă rog a-l îm- 
părtăși în convorbirile dvs prietenilor noștri. 

Îndatoririle mele față de ţară şi faţă de Coroană mă obligă să soco- 
tesc nevalabile orice acte făcute şi orice hotărâre luată împotriva aces- 
tei linii de conduită și să clarific în cel dintâi ceas al normalizării vieții 
noastre politice situaţia ce s-ar crea prin nesocotirea ei. 

Munca desfășurată în timpul ultimilor 4 ani de guvernare, în slujba 
nevoilor și intereselor generale îmi dau, cred, dreptul să vorbesc astfel 
într-un moment hotărâtor pentru viitorul ţării, și într-un moment în care 
actele noastre trebuiesc călăuzite numai de grija binelui obştesc. 

Primește iubite domnule Brătianu, expresia acelorași vechi simțămin- 
te de respectuoasă afecțiune. 

Gh. Gh. Tătărescu “ 


Se zice că această scrisoare a fost citită în ședința Delegației Perma- 
nente a partidului (la Dinu Brătianu acasă) într-o atmosferă de mare su- 
rescitare. Despre această ședință am însemnat ceva mai sus. Printre alte 
comentarii mai obiective, Dinu ar fi spus: „Tată-meu a stat 12 ani la Gu- 
vern și când a plecat a trebuit să împrumute de la prieteni banii necesari 
ca să plătească la Credit mica rată datorată pe proprietatea sa de la Flo- 
rica. Dl Tătărescu a venit desculț la putere și a plecat după 4 ani cu casă 
și cu multe milioane...“ Franasovici, prezent, a încercat să apere pe Tătă- 
rescu, și atunci a intervenit Gheorghe Brătianu cu apostrofa: „D-ta să taci 
d-le Franasovici, căci n-ai obrazul să vorbeşti în asemenea chestiuni...“ 

Unde a ajuns armonia liberală! 

Scrisoarea d-lui V. Madgearu adresată d-lui C. Vişoianu: 

Bucureşti 11 aprilie 1938 
„„Scumpe Domnule Vişoianu, 

Sunt informat că la ședința cercului revistei Viaţa Românească care 
a avut loc joi, 7 crt., dl Mihail Ralea — cu care dvs împărţiţi răspun- 
derea conducerii excelentei reviste — a ţinut să dea explicaţii privind 
noua sa atitudine politică. 

Este de la sine înţeles că n-aș fi întru nimic îndreptățit să intervin în- 
tr-o discuţie la care n-am luat parte. Scopul acestor rânduri este străin 
de o asemenea intenţie nedelicată. 

Am fost însă informat că în cursul expunerii sale, dl M. Ralea ca să 
justifice schimbarea bruscă și fundamentală a poziţiei sale în spaţiul 
vieţii publice româneşti, a făcut unele aserțiuni, care mă obligă la o pu- 
nere la punct. 

DI M. Ralea a afirmat că dl Iuliu Maniu, președintele Partidului 
Naţional-Ţărănesc, ar urmări să determine partidul la o colaborare cu 
Mişcarea Legionară. DI M. Ralea, care până acum câteva zile făcea par- 
te din organul de conducere centrală, era ţinut să ştie că Partidul Naţio- 
nal-Ţărănesc, de la pactul de neagresiune electorală încheiat în noiem- 
brie trecut cu Partidul «Totul pentru Țară», cu un scop precis, delimi- 
tat: apărarea comună a libertăţii și sincerității alegerilor și care pact a 
luat sfârșit la 31 decembrie trecut, n-a mai avut nici un fel de înțele- 
gere! cu această grupare. Pactul sus-menţionat a fost însă aprobat la 
timpul său de dl Ralea; mai mult decât atât, când în ianuarie trecut, în 
cursul campaniei electorale din timpul Guvernului Goga-Cuza, s-a dis- 
cutat în Delegaţia Permanentă tactica de urmat, dl M. Ralea nu numai 
că a susținut cu însuflețire reînnoirea pactului de neagresiune cu parti- 
dul d-lui Corneliu Codreanu, dar a mers mai departe, propunând apro- 
pierea politică cu gruparea «Totul pentru Țară», în care scop s-a stră- 
duit să ne convingă că n-ar fi deosebiri esenţiale între ideologia celor 
două organizaţii politice. 

Această ieșire cu totul neașteptată din partea unui ideolog al de- 
mocraţiei, m-a silit să-l combat cu toată tăria. Propunerea d-lui Ralea a 
fost respinsă de Delegaţia Permanentă. 

În aceste condiţii este cel puţin straniu ca dl M. Ralea să acuze pe dl 
Iuliu Maniu că ar urmări o colaborare cu Mișcarea Legionară, ba să și 
insiuneze că d-sa ar fi informat despre existenţa unui pact secret între 
d.d. Maniu și Codreanu, repetând cu atâta ușurință o versiune inventată 


1? 

de dușmanii politici ai partidului pe care dl Ralea îl reneagă astăzi. Ori- 
cine cunoaște pe dl Iuliu Maniu ştie însă că d-sa nu folosește metoda 
înțelegerilor oculte! și lucrează totdeauna la lumina zilei. . 

Dar dl M. Ralea a mai lansat versiunea, tot atât de falsă, că dl Miha- 
lache ar fi declarat că nu-l mai interesează viaţa politică. Este dureros 
de surprinzător, ca dl M. Ralea să răstălmăcească în așa fel vorbele d-lui 
Ion Mihalache, spuse chiar în prezența mea. Aflându-ne împreună, d-nii 
Ghelmegeanu, Ralea și eu, subscrisul, duminică, 27 martie crt. la Do- 
breşti, oaspeţi ai d-lui Ion Mihalache, în cursul convorbirilor cu prilejul 
cărora dl Mihail Ralea a raportat că fusese invitat să intre în Guvern, dar 
refuzase și a adăugat că nici nu se gândește să facă un asemenea pas — 
întrebându-l pe dl Ion Mihalache ce plan de acţiune vede posibil în ac- 
tualele împrejurări pentru Partidul Naţional-Ţărănesc, acesta i-a răs- 
puns: «De două săptămâni am fost absorbit de lucrările plugărești pe 
care le fac cu pasiune. N-am avut răgazul să reflectez?. Cred însă că în 
scurt timp voi fi în măsură să o fac; voi veni la Bucureşti și vă voi spu- 
ne părerea». 

DI Ion Mihalache n-a spus nici un cuvânt din care un om de bună 
credință să fi putut deduce că ar avea intenția să renunțe la viaţa politi- 
că, care-l îngrijorează astăzi mai mult decât oricând și căreia îi acordă 
o atenţie deosebită. 

Este de mirare că dl Ralea a putut fi capabil să denatureze în așa mă- 
sură adevărul. Dealtminteri, dl Ralea a doua zi după vizita de la Do- 
breşti, în dimineaţa zilei de luni, 28 martie, s-a dus la dl Iuliu Maniu că- 
ruia, de asemenea, i-a raportat că a fost invitat să intre în Guvern dar a 
refuzat categoric, complectând că este hotărât să rămână neclintit în 
partid şi nefăcând nici o obiecţie în ce priveşte atitudinea partidului și a 
președintelui său, ceea ce nu l-a putut, fireşte, împiedica să intre în Gu- 
vern 48 de ore mai târziu. 

Fără a reda decât ceea ce este strict necesar pentru a înlesni apre- 
cierea valorii aserţiunilor şi justificărilor d-lui Mihail Ralea, adaug un 
singur fapt: în chiar dimineaţa zilei de miercuri, 30 martie, când a intrat 
în Guvern, venind la mine pentru a-mi comunica această intenție, la 
întrebarea dacă va da adeziunea sa actului de dizolvare a partidelor — 
despre care fusesem informat că va forma prima hotărâre a noului Gu- 
vern — dl Mihail Ralea a declarat categoric că se va opune și va trage 
imediat consecinţele. În aceeași seară, la primul Consiliu de Miniștri, 

dl Mihail Ralea a aprobat decretul de dizolvare a partidelor şi evident 
n-a părăsit Guvernul. 

Aceste fapte riguros exacte vorbesc de la sine şi mă dispensează de 
orice calificare. 

Te rog scumpe domnule Vișoianu, să ai amabilitatea să convoci cer- 
cul de colaboratori ai Vieţii Românești şi să le citeşti rândurile de față. 

Cu toată afecțiunea 
V. Madgearu“. 
Unde a ajuns frăţia țărănistă! 


15 aprilie. Ziarele sunt pline cu tot felul de ştiri privitoare la vizita 
pe care Daladier şi Bonnet o vor face în curând la Londra. Se vorbeşte 
de nimic mai puţin ca o alianță militară între Anglia şi Franţa. În caz 
de război, armatele ambelor Puteri ar fi comandate de un general fran- 
cez, iar aviația comună de un general englez. 

Acordul anglo-italian va fi probabil semnat şi publicat mâine, sâm- 
bătă. Va adera desigur și Franţa la el. La Paris se zice că Flandin va fi 
numit ambasador la Roma. 


Fiindcă e vorba de ambasadori, să însemnăm că a fost cerut agre- 
mentul pentru Franasovici, la Varșovia. Primul ambasador român va fi 
astfel un potlogar! Regele are un adevărat talent de a devaloriza tot şi 
toate! 


În afară de această preocupare, Majestatea Sa mai dă în momentul 
de față la iveală şi altă patimă: aceea de a juca rol de „inspectru“. După 
ce a dat fuga la Oradea și la Cluj, dl Inspectru s-a repezit ieri la Plo- 
iești, unde a avut plăcerea să constate potlogăriile prietenilor d-lui Be- 
jan, prietenul Majestății Sale. În afară de constatarea potlogăriilor, Re- 
gele a mai hotărât, pe loc, începerea unui tunel pe sub gară, prin care să 
treacă automobilele care merg la Sinaia... 


A apărut azi decretul-lege privitor la „Apărarea Ordinei de Stat“. E 
drastic, și îndreptat mai ales împotriva Gărzii de Fier. Numai să-l apli- 
ce; să nu se întâmple ca cu dizolvarea partidelor, care tocmai de când 
au fost dizolvate se agită mai rău. 

Se pare că promulgarea acestei legi asupra căreia miniștrii nu se în- 
țeleseseră încă pe deplin, a fost grăbită din cauza informațiilor culese din 
toate izvoarele cu privire la o reîncepere foarte activă a propagandei 

legionare, propagandă care în multe regiuni reușește mai bine ca îna- 
inte. 

Se povesteşte astfel că Constantinescu, asasinul lui Duca, fiind che- 
mat ca martor într-un proces la Galaţi! deşi transportat cu un vagon du- 
bă în secret, şi pe un itinerar complicat, a fost aclamat de legionari în 
toate staţiile pe unde a trecut trenul, și primit cu cântece legionare. 

Că mai deunăzi la Buzău, cu prilejul înmormântării unui legionar, 
au fost iarăşi manifestări zgomotoase şi o lume imensă. S-au operat 70 
de arestări... 

Se mai povesteşte că tatăl lui Belimace (alt asasin al lui Duca) e por- 
tar la Athenee Palace, și că printr-însul gardiștii află tot ce se poate prin- 
de cu urechea în hotelul care adăpostește atâtea notorietăţi politice și 
diplomatice. Din cauza asta era chiar să fie închis alaltăieri hotelul, de- 
şi Ion Stănculescu (de la Banca Românească) care mi-a arătat somaţia, 
pretindea că îi fusese trimisă (e administrator al Societăţii Athehee-Pa- 
Iasului) fiindcă adăpostea pe Maniu şi pe doctorul Lupu! 

Se zice, de asemenea, că în Consiliul de Miniștri care se va ţine as- 
tă-seară sub președinția Regelui se vor fixa „domicilii corecționale“ la 
peste 150 de conducători legionari şi că Casa lor Verde de la Bucureştii 
Noi va fi sechestrată... 


Tătărescu a trimis o nouă și ultimă scrisoare lui Dinu Brătianu ca 
răspuns răspunsului primit de la acesta — o nouă scrisoare prin care-l 
informa că e prea legalist ca să întreprindă o răfuială de partid în mo- 
mentul în care partidele sunt dizolvate, dar că îndată ce legea specială 
privitoare la partide, și pe baza căreia Partidul Liberal va putea funcţi- 
ona din nou, va apare — se va grăbi să lămurească situaţia fiecăruia. 
Până atunci, dată fiind libertatea dată d-lui Gh. Brătianu de a-l insulta 
(pe el, Tătărescu), se vede silit să rupă până și raporturile personale cu 
şeful actual al partidului... 


Pamfil Șeicaru s-a răzvrătit împotriva lui Armand Călinescu şi se zi- 
ce că l-ar fi înjurat de mamă, în faţă. Să nu mai existe „fondurile secre- 
te“ la Ministerul de Interne? sau nu mai vrea Armand-Charmant-Man- 
chand să le împartă cu nimeni? Șeicaru e toată ziua la Urdăreanu și prin 
acesta poate să-i facă lui Micki-Maus o atmosferă rea, Sus. 


1 Când a sosit înaintea tribunalului și-a desfăcut haina de ocnaş: dedesubt era îm- 
brăcat cu cămașa verde a legionarului! 

16 aprilie. Naţionaliştii spanioli au ajuns la mare, tăind astfel comu- 
nicaţia între Barcelona și Valencia şi restul Spaniei republicane. Începe 
actul final al războiului civil. 


` Acordul anglo-italian va fi semnat astăzi. Telegramele din Roma pu- 
blică deja clauzele lui. Sunt patru puncte principale și șase secundare. 

Punctele principale: 

1) Reînnoirea gentlemen-agrementului din ianuarie 1937. 

2) Declaraţiile Italiei şi Angliei asupra drepturilor acestor două mari 
Puteri în Marea Mediterană și o declarație specială a Italiei asupra drep- 
turilor ei vitale în această mare. 

3) O libertate complectă a navigaţiei în Marea Mediterană, inclusiv 
Canalul Suez, atât în timp de pace cât și în timp de război. 

4) Asigurări din partea Italiei că nu urmărește ţinte teritoriale nici în 
Spania, nici în Insulele Baleare și nici în coloniile africane spaniole. 

Punctele secundare: 

1) Fixarea frontierelor exacte între Abisinia, Sudan și Kenya. 

2) Interzicerea pe teritoriul britanic a comerțului de armament pen- 
tru Abisinia. 

3) Dreptul Egiptului şi Angliei asupra apelor din lacul Tsana în ce 
priveşte alimentarea Nilului de către aceste ape. 

4) Stabilirea de zone politice de influență ale Angliei și Italiei în A- 
rabia. 

5) Interzicerea propagandei britanice sau italiene în Orientul Apropiat. 

6) Respectarea drepturilor italiene în Palestina, în cazul când s-ar 
ajunge la o modificare constituţională în această ţară. 

Acordul va intra în vigoare imediat după ratificarea lui care se va 
face după ce Anglia va recunoaște Imperiul Italian și după ce Italia își 
va retrage trupele din Spania. | 

Încheierea acordului a făcut cea mai bună impresie la Roma și în 
cele mai de seamă cercuri din Londra și din Paris. Acordul dintre Fran- 
ţa şi Italia va urma repede. În curând vor începe negocieri în vederea 
chestiunilor speciale de rezolvat între ambele țări. Aceste negocieri vor 
fi, pare-se, conduse de Flandin. În acest sens trebuie interpretată ştirea 
dată zilele trecute despre misiunea diplomatică la Roma, ce urmează a 
i se încredința. 


Telegramele omagiale adresate Regelui cu prilejul loviturii de Stat, 


continuă să fie publicate prin ziare, zilnic, din ordin. Pentru ce această 
inutilă exasperare a opiniei publice? 

Și totuşi s-a făcut prostia, s-a închis Athénée Palace-ul până la noi 
dispoziţii, s-a închis adică nemaiadmițându-se locatari noi, cei aflaţi 
rămânând pe loc. Condiţia redeschiderii: expulzarea lui Belimace por- 
tarul, a lui Maniu și a doctorului Lupu!! 

Consiliul de Miniştri de aseară n-a fost prezidat de Rege, ci de Pa- 
triarh. Comunicatul vorbeşte numai de condiţiile acordului de la Paris 
cu detentorii străini de rentă, care au fost aprobate. Nu se ştie încă dacă 
s-a hotărât ceva şi în privinţa „domiciliilor forțate“. 


Azi-dimineaţă am „inaugurat“ lucrările noului Consiliu Superior Eco- 
nomic. Şi fiindcă nu avem mobile în localul Consiliului (închiriat din 
octombrie!) am făcut inaugurarea la Președinția Consiliului de Miniş- 
tri, în palatul Cantacuzino din Calea Victoriei. 

După o scurtă slujbă religioasă, au ţinut o tot atât de scurtă cuvân- 
tare în care am arătat rosturile noii instituţii și am exprimat nădejdea 
unei perfecte înțelegeri între Consiliu și Guvern. 

După mine, au vorbit în același sens și foarte ambil pentru mine, 
Patriarhul şi Mitiţă Constantinescu, Economul Naţional. Au fost pre- 
zenţi toți membrii Consiliului, şi pe lângă Patriarh, cei 6 miniștri ai De- 
partamentelor Economice. 

După această parte reprezentativă a şedinţei, ne-am întrunit în jurul 
mesei verzi, numai consilierii permanenți, legea organică prin care cei 
6 miniștri economici sunt numiţi membri de drept ai Consiliului nefiind 
încă promulgată. Ne-am înțeles asupra modului de a lucra, am fixat câ- 
teva puncte de organizare internă, ne-am împărţit materia de studiat pe 
timpul vacanţelor și am hotărât să ne întrunim după 15 mai (după îna- 
poierea mea din străinătate). 

Înainte de şedinţă, Ghelmegeanu m-a luat la o parte să mă asmută 
asupra lui Mitiţă Constantinescu „care omoară lumea cu discursuri“, 
iar după dânsul m-a luat Mitiţă să mă excite asupra „colegilor“ săi. În 
gândul meu mi-am zis: „il y a du bon e“ — miniștrii nu vor face nicio- 
dată zid împotriva noastră, simpli muritori din Consiliu! 

Dealtminteri Mitiţă a pus multă apă în vin. Se cam suise la început 
„scroafa în copac“ și în primele zile ale ministeriatului său se cam dă- 
duse în faţa presei ca un dictator economic. Acum a mai lăsat-o. Ba în 
discursul său de azi-dimineaţă a lăsat-o de tot — iar în ziarele de aseară 
am putut citi cu plăcere că a pus în executare cea mai mare parte din mă- 
surile privitoare la exportul petrolului, pe care le pregătisem (augmen- 
tarea cotei de devize libere, facilități de transfer, etc.). La ședința de 

azi-dimineaţă s-a scuzat față de mine că n-a ajuns încă și la masurile re- 
lative la încurajarea exportului de lemne, de cereale și de animale. L-am 


Kaufmann mi-a mărturisit astăzi cum s-au întâmplat lucrurile cu 
milionul lui Schuschnigg. N-a trimis nimic peste graniță cum s-a zis: în 
calitatea sa de consul (onorific) al Austriei, Hanenschield (ministrul A- 
ustriei) a venit să-l „tapeze“ pentru plebiscit. A dat banii lu: Hanen- 
schield... și n-a mai știut nimic despre ei. Dacă ministrul Austriei nu i a 
expediat pe căile legale, cu atât mai rău pentru el... 


Partidele fiind dizolvate și cenzura domnind, reproduc aci — pentru 
cunoașterea vremurilor — declaraţiile făcute de Dinu Brătianu la 5 apri- 
lie în Delegaţia Permanentă a Partidului Liberal, după formarea celui 
de-al doilea Minister Miron Cristea (30 martie trecut): 

„La constituirea Guvernului prezidat de I.P.S.S. Patriarhul ce urma 
să aibă caracterul unui Guvern de uniune naţională, Partidul Naţional Li- 
beral a înţeles nu numai să nu stânjenească dar chiar să uşureze opera 
noului Cabinet, de pacificare sufletească şi de restabilire a ordinii lega- 
le, prin prezenţa în Guvern a foștilor preşedinţi de Consiliu, membri ai 
partidului. 

După evenimentele petrecute la începutul acestei guvernări de ca- 
racter național, partidul socotește astăzi că nu mai poate da nici direct, 
nici indirect, sprijinul unor noi formaţiuni ministeriale. 

Pentru a lămuri această hotărâre şi motivele care o determină este 
de neapărată nevoie să amintim desfășurarea evenimentelor. 

La 10 februarie, în ultima audienţă pe care am avut-o la M.S. Rege- 
le, Suveranul mi-a pus în vedere constituirea unui Guvern național și re- 
vizuirea Constituţiei în partea care privea sistemul electoral. Această 
reformă urma să cuprindă o modificare a limitei de vârstă pentru exer- 
citarea dreptului de vot şi o nouă alcătuire a Camerei, în care sufragiul 
universal să nu mai aibă un rol precumpănitor. 

Guvernul trebuia să fie alcătuit din toți primii-miniștri ca miniștri fă- 
ră portofoliu, conducerea Departamentelor fiind încredinţată unor teh- 
nicieni în afară de partide. Totodată, Majestatea Sa mi-a arătat că nu poa- 
te cere Partidului Naţional Liberal să ia parte la dărâmarea regimului 
pe care l-a creat prin acţiunea sa de peste 3/4 de veac, mi-a dat însă asi- 
gurarea că revizuirea Constituţiei se va face după ce proiectul noului așe- 


! După textul împărţit de însăși direcţia Partidului N.L. 

zământ va fi adus la cunoștința partidelor de guvernământ, dânduale asta 
fel posibilitatea să fie consultate și să=și exprime punctele lor de vedere. 

La aceste indicaţii s-au adăugat declaraţiile ce misau fost făcute în 
cursul aceleiași zile de d.d. Tătărescu și dr Angelescu, după audienţele 
lor respective. Din aceste declaraţii au reieşit următoarele: 

a) Nu se suspendă nici inamovibilitatea magistraturii, nici Statutul 
funcţionarilor publici, fiind vorba numai de reorganizarea și întărirea 
procedurii disciplinare; 

b) nu se revizuia Constituţia prin surprindere; 

c) nu se desființau partidele politice, suspendându,se numai tempos 
rar activitatea lor publică, dar favorizândusse propaganda partidelor de 
ordine; 

d) prezenţa în Guvern a unor miniștri liberali era menită să pună o 
frână unor tendinţe socotite excesive și să amelioreze decretele„legi în 
curs de elaborare. 

„Lată ce a fost convenit la constituirea Guvernului și pe ce baze ssa hos 
tăzât atitudinea noastră în acel moment. 
În ce mod s-au îndeplinit aceste condiţii? Încă din seara alcătuirii Ca- 
binetului, pe lângă foștii președinți de Consiliu, trei fruntași ai partidus 
lui, foști miniștri, au fost chemaţi ca tehnicieni la conducerea Departas 
mentelor. Deși aceasta era în afara prevederilor noastre, nesam mărgis 
nit să publicăm un comunicat în oficiosul partidului, prin care se pres 
ciza că fruntașii noștri aflaţi în Guvern se găseau acolo în calitate de foşti 
sfetnici ai Coroanei, iar nu de membri ai Partidului Naţional Liberal. 
Delegaţia Permanentă întrunită la 16 februarie sub președinția mea, a 
precizat de altfel în circulara pe care a aprobatao cu unanimitate, că «de- 
oarece programul Guvernului prevede radicale schimbări în toate instia 
tuţiile care alcătuiesc temelia Statului român, întregul trecut de tradiţie 
şi de doctrină al Partidului Naţional Liberal, ne impune în această di- 
recţie până la o mai deplină cunoaștere a acestor proiecte» mm O justifis 
cată rezervă. Socoteam mai ales că o modificare a pactului fundamena 
tal, nu se putea înfăptui fără consultarea țării și a partidelor de guver, 
nământ. 

Totuşi Constituţia nouă ssa decretat întrso noapte fără nici o consuls 
tare prealabilă a partidelor, iar învoirea ţării a fost cerută printraun ples 
biscit în termen de 72 de ore, fără ca cei mai mulţi alegători să poată 
lua cunoştinţă de noul text al pactului fundamental. 

S.a suspendat inamovibilitatea cu toate dezminţirile ce nesau fost das 
te, arătândusse că era vorba doar de o greșită redactare a unui comus 
nicat al Guvernului. 

Sra discutat în Consiliul de Miniştri desființarea prin decret a partia 
delor politice, iar primul ministru a făcut declaraţii publice indicând or 
probriului public hidra cu 29 de capete printre care era şi Partidul Liber 
ral. Presa a fost supusă la un regim excepțional înlăturându-se orice acr 
țiune și până și cuvântul de partid. Viiorul, oficiosul partidului nostru a 
fost obligat să publice articole care conţineau dezaprobarea propriei noasr 
tre politici. Acţiunea partidului a fost oprită până și în manifestaţiile norr 
male ale vieţii sale interne; firmele cluburilor noastre au fost desființate 
în multe localităţi pe când acţiunea clandestină a altor organizaţii, cu 
tendinţe periculoase ordinii publice, naa fost cât de puţin stânjenită. 

În fine decretele-legi iscălite de miniştrii liberali, privitoare la magisn 
traţi și funcţionari, în flagrantă contradicţie ideologică cu principiile 
partidului au arătat că prezenţa lor în Guverm n-a constituit o frână în 
această privinţă. 

Care trebuie să fie deci astăzi atitudinea noastră? 

Noi înţelegem, ca partid, să nu ne încetăm nici o clipă activitatea. 
Să ne strângem rândurile în jurul programului și doctrinei noastre. Crer 
dem că departe de a-și fi încheiat menirea, ideea de partid își păstrează 
tot rostul ei în viaţa Statului român. Partidul, apărat de tendinţele der 
magogiei carexl puteau îndepărta de la drumul său firesc, rămâne în țar 
ra noastră instrumentul de guvernare verificat prin capacitate și experia 
enţă, aparatul de selecționare al valorilor, organul natural de legături 
între autoritate și opinia publică. Regimul excepțional îi poate suspena 
da activitatea dar nu o poate în nici un caz înlocui. 

Mai curând sau mai târziu, tot la acţiunea de partid trebuie să se rer 
vină pentru a se da vieţii naţionale un ritm normal. Nu înțelegem desia 
gur să tulburăm o atmosferă de ordine și de împăciuire mai ales în îma 
prejurările tulburi de dincolo de hotare și ne supunem noii Constituţii 
ca unui fapt împlinit, păstrând însă crezul și principiile noastre liberale. 
Acţiunea Partidului Naţional Liberal este mai necesară ca oricând, pena 
tru că combate extremismul ce s-a manifestat în ultima vreme în politir 
ca noastră, cu tendințele și metodele sale atât de primejdioase. Organir 
zaţiile extremiste ca acele ale Gărzii de Fier, pot deveni elemente de răza 
vrătire împotriva ordinii publice și sociale pe ale cărei temelii s-a clădit 
România Mare și instrumente de acţiune violentă în mâna unor îndrua 
mători străini. Este de observat că de la stânga la dreapta, de la comun 
nism la gardism, extremele se ating şi că sub alte flamuri și cu alte loa 
zinci, aceleaşi metode de acţiune ameninţă ordinea și liniștea publică. 

Propagandei lor, care n-a încetat nici o clipă sub noul regim, trebuie 
să-i opunem pe aceea a unui partid de ordine ca al nostru, deplin con- 
ştient de răspunsurile sale și de gravitatea întreagă a situaţiei. În nici un 
caz nu putem rupe cu întregul nostru trecut, luând parte la distrugerea 
unei opere de 8Q de ani care constituie rostul istoric al partidului nostru 
în viaţa şi în dezvoltarea României moderne. În astfel de condiţii nu 
mai putem lua parte la nici o răspundere a activităţii Guvernului. Dacă 
am putut admite ca unii membri ai partidului să facă parte, pe răspun- 
derea lor, dintr-un Guvern de uniune naţională, în împrejurări excepţi- 
onale, nu putem da asentimentul nostru ca ei sau alții dintre fruntașii 
partidului să mai participe la noul Guvern, alcătuit pe baza unor tendin- 
te opuse fiinţei și menirii partidului. 

Am comunicat acest punct de vedere tuturor miniștrilor liberali din 
Cabinetul constituit la 11 februarie. Ultimii pe care i-am văzut au fost 
Mircea Cancicov și Victor Iamandi — cel dintâi la 29 martie, iar cel de 
al doilea chiar în ziua de 30 martie, la ora 12, înainte de a se duce la Con- 
siliul de Miniştri ce fusese convocat la Palat. Amândoi m-au asigurat 
că nu vor primi să facă parte dintr-un nou Guvern, înainte de a-mi fi ce- 
rut părerea, iar de va fi nefavorabilă se vor conforma respectând disci- 
plina și obligaţiile de partid. În aceeaşi zi Guvernul a demisionat și s-a 
constituit de îndată noul Cabinet prezidat de I.P.S.S. Patriarhul, dar fă- 
ră participarea foștilor preşedinţi de Consiliu. În acel Guvern dl Canci- 
cov a păstrat portofoliul Finanțelor, iar dl Iamandi a primit pe al Justi- 
tiei, semnând în aceeași seară decretul de dizolvare a partidelor politi- 
ce. Nu mai este deci vorba în noua situaţie ce s-a creat, nici de atitudi- 
nea noastră faţă de noua Constituţie pe care am definit-o mai sus, nici 
de devotamentul nostru față de Coroană, de atâtea ori încercat în toate 
împrejurările, ci de existenţa însăși a Partidului Naţional Liberal. 

E de altfel ușor de constatat că măsura luată de noul Guvern se în- 
dreaptă cu deosebire împotriva celor două partide de guvernământ care 
reprezintă principii de organizare și de acțiune, îndrumând cele mai în- 
semnate curente ale opiniei publice: partidul nostru și Partidul Naţional 
Ţărănesc. 

D.d. Mircea Cancicov şi Victor Iamandi care au primit să facă parte 
dintr-un Guvern a cărui primă misiune era desființarea partidelor, s-au 
pus deci în afară de Partidul Naţional Liberal prin acea acțiune. Noi cre- 
dem că un partid ca al nostru nu se poate suprima şi nici desființa prin 
decret. Un decret poate desfiinţa formaţiuni politice a căror existenţă es- 
te în exclusivă atârnare de putere; el nu poate atinge Partidul Naţional 

Liberal — închegat prin statornice convingeri comune și adânci legă- 
turi sufleteşti, în care generaţiile şi-au adus pe rând aportul lor de jert- 
fă, de gândire şi de îndemnuri generoase identificate de decenii cu cele 
mai înalte aspirații ale neamului. 

Partidul nostru și-a afirmat trăinicia nu prin forme și manifestări ex- 
terioare, ci prin sentimentele de neclintit devotament ale tuturor acelo- 
ra care au stat de strajă țării în rândurile sale — și asemenea sentimente 
nu se desființează prin decrete sau ordonanţe. 

Conştiinţa noastră nu ne îngăduie deci, nici o abatere de la drumul 
nostru, în dauna ţării și a Coroanei. De aceea partidul va dăinui, împli- 
nindu-și întreaga datorie cu aceeași hotărâre și abnegaţie de care a dat 
atâtea dovezi în trecutul său. Numai astfel el va putea să se păstreze ca 
o rezervă pentru momentul în care regimul excepţional de astăzi nu-şi 
va mai avea rostul și să folosească întregul său capital de autoritate și 
experiență în îndeplinirea misiunii sale istorice de acoperire pentru Co- 
roană și de garanţii ca factor de răspundere şi încredere în fața țării“. 

Scrisoarea lui Guţă Tătărescu către Dinu Brătianu reprodusă la pag. 
235-236 a acestor Însemnări, a fost trimisă în ziua convocării Dele- 
gaţiei Permanente a partidului în care aceste declaraţii au fost făcute. 


17 aprilie. Acordul anglo-italian a fost semnat aseară la ora 6 la Pa- 
lazzo Ghigi de către Ciano şi lord Perth. O lume imensă adunată pe pia- 
ţa Colonna a aclamat pe cei doi semnatari la ieşirea lor din palat. 

Guvernul englez a poftit pe d.d. Daladier și Bonnet la Londra, ofici- 
al. Miniştrii francezi vor trece Mâneca pe la 27-28 aprilie și vor sta 22 
zile în capitala Angliei. Franţa va călca pe urmele aliatei sale și se va 
împăca şi dânsa cu Italia. 

Destindere generală... 

Poate că fără stupida politică a stupidului Eden (Anthony pour les 
dames), Germania n-ar fi îndrăznit să pășească la înfăptuirea Anschlus- 
sului... 

„Tout se paie“. 

De la Paris se anunță că aproape toate fabricile au fost evacuate de 
greviști şi că miercuri (după Paștele catolic) lucrul va reîncepe pretu- 
tindeni. 

În Europa se liniștesc astfel iarăşi toate lucrurile, și câtva timp nu 
voi avea să mă mai ocup în aceste Însemnări de întâmplările de peste 
graniță, deoarece repercutările lor asupra politicii noastre interne nu 
vor mai fi de temut. 

Gurănescu, al cărui post la Viena a fost suprimat, e mutat la Berna. 
Între Ştirbei şi Titulescu — e şi asta o situaţie. 


Beneș Curcanul a adresat un călduros apel poporului cehoslovac. 
Sub cuvânt că servește PACEA, se milogeşte pe trei coloane pentru e- 
xistenţa Statului cehoslovac. Îl vor auzi slovacii, rutenii şi nemții? 


Micki-Maus a descoperit un mare complot gardist. leri-seară a venit 
Blumenfeld speriat la mine, speriat de câte auzise. Nu mai știu în ce ca- 
să se descoperise un arsenal întreg de grenade de mână, bombe, puști, 
revolvere etc. Şi documente. Documente foarte compromițătoare... Blu- 
menfeld se vedea deja tras în țeapă, și făcea o mutră de un cot... Mi-a 
spus că se va publica o dare de seamă despre tot ce s-a găsit. 

S-a și publicat astăzi, în toate gazetele. Mai întâi o serie de circulare 
de ale lui Zelea Codreanu şi de ale altor „șefi''— foate copilărești în tru- 
fia lor amenințătoare. Eu cunosc un vechi proverb românesc: „Pisica 
cu clopoței nu prinde șoricei!“* Domnii din Garda de Fier scriu prea 
mult... și scriu prostii, ceea ce e mai trist. 

Ziarele mai publică şi fotografia „arsenalului“ găsită: pe o batistă 
întinsă pe o masă zac jalnic un revolver, două cuțite și câteva cutii cu 
muniții... 

Am impresia că Micki-Maus a vrut să se claseze „ca salvatorul Or- 
dinei“, dar că a înscenat lucrurile atât de prost încât n-a izbutit decât să 
se facă de râs. 


Şedinţa de ieri a Consiliului Superior Economic — discursurile — a 
făcut impresie bună în public. * 


Fost azi-dimineaţă la Ploieşti cu Donescu, să vizitez noua rafinărie 
a societăţii Petrol-Block. Progresul tehnicii e înspăimântător. E mon- 
struos. Ceea ce m-a impresionat mai mult e un aparat mulțumită căruia 
toate lămpile din fabrică și din jurul fabricii se aprind automatic îndată 
ce înnoptează și se sting tot automatic, îndată ce crapă de zi... 

Am bătut Anglia, căci dacă tunelul sub Mânecă nu poate ajunge să 
devină o realitate, în curând vom avea tunelul sub gara Ploieşti — căci 
ordinele Regelui de acum trei zile au și primit un început de executare. 


19 aprilie. Breasta. Plecat ieri la ora 2 1/2 cu automobilul am sosit 
seara la Breasta. E o minune. E primăvară, și ce să spun mai mult. Pop, 
administratorul meu, mi-a pregătit o surpriză: podul peste Brestuică e 
gata, se poate trece pe el și ieși în şoseaua județeană tocmai la podul 

Jiului. Se evită astfel doi kilometri de praf, și vara zăvoiul prin care 
străbate drumul e de toată frumuseţea. 


__ Ziua de duminică, alaltăieri, a fost închinată pe tot cuprinsul țării 
Gărzii de Fier. Percheziţii şi arestări în masă au început de sâmbătă 
seara, au ţinut toată noaptea și nu s-au terminat decât duminică după 
amiază, pe la ora 4. 

Au fost arestaţi toți conducătorii Mișcării Legionare, agitatorii ca și 
conducătorii de organizaţii, de legiuni, de cohorte etc. cu Zelea Co- 
dreanu în cap. În orașele de provincie, prin sate, arestările au făcut oa- 
recare vâlvă, în Bucureşti au fost operate însă tiptil și fără zgomot, așa 
încât, în afară de familiile și prietenii celor interesaţi, nimeni n-a știut 
de ele până către seară. Eu unul n-am știut nimic până pe la ora 5, când 
ducându-mă la Jockey-Club am aflat că Alexandru Cantacuzino, Tell 
şi Radu Meitani, membrii cercului au fost ridicaţi. George Manu (băia- 
tul lui Jean Manu, magistratul) — și Cantacuzino (fiul lui Papanel) scă- 
paseră până la acea oră. Am aflat că și Neagoe Flondor nu putuse fi 
prins. George Meitani, tatăl lui Radu, era disperat fiindcă astfel după 
noua lege a „Apărării ordinii“ prin simplul fapt al arestării lui fiu-său, 
conferenţiar la Universitate, își pierdea automat postul. M-a rugat să 
intervin, să intervin să-i dea drumul! Pe lângă cine era să intervin? 

În București s-au operat cam 150 de arestări. Arestaţii au fost toți 
parcaţi în Liceul „Mihai Viteazul“, gol din cauza vacanţelor Paștelui, în- 
cepute cu o zi înainte. Nici unul, nici în sate, nici în orașele de provin- 
cie, nici în București n-a opus rezistență. Pe Corneliu Zelea Codreanu 
l-a arestat colonelul Dombrowski, prefect de Ilfov. S-au supus toţi ca oile. 

Lovitura a fost bine pregătită şi bine executată. Publicarea diverse- 
lor circulare și scrisori ale lui Zelea şi ale fruntașilor legionari (cu ape- 
luri copilăreşti ca: „să fiţi gata să muriti“, „să fiți gata la primul semnal 
al Căpitanului“, „fiecare ştie ce are de făcut“ etc. etc.), descinderile și 
confiscările de arme (cu care nu s-ar fi putut cuceri nici o mahala), închi- 
derea hotelului Ath&n&e-Palace! — n-au fost decât o introducere la ac- 

„tul săvârşit duminică. 

1 Hotelul Athence-Palace a fost definitiv închis, duminică, şi evacuat. Sub pretext 
sanitar. În realitate ca să se spargă vadul de cancanuri şi intrigării politice ce se țeseau 
pe culoare, în hall, pretutindeni — în jurul lui Maniu şi altor fruntași politici din opo- 
ziţie (Lupu, doctorul şi Costache, şi alții) Pentru a-şi dovedi imparţialitatea Siguranţa a 
evacuat din hotel, printre primele persoane, pe d-na Ambrozie, văduva unui ofiţer și 
rudă de aproape cu d-na Lupescu, căreia îi telefonase toată ziua. Unii spun însă că deși 
rudă cu d-na Lupescu, d-na Ambrozie fusese câștigată de opoziţie, pentru contul căreia 
spiona pe ilustra sa rudă. În vremuri ca cele pe care le trăim toate sunt posibile. 

Lovitura a fost bine pregătită, dar ne putem întreba dacă a fost şi bi- 
ne chibzuită. Am impresia că s-au dramatizat lucrurile mult prea mult. 
Asprimea și chiar teroarea nu trebuiesc întrebuințate când metode mult 
mai blânde pot duce la același rezultat. 

Mai întâi nu trebuie confundat „gardismul“ cu „legionarismul“. Cu- 
rentul incontestabil al opiniei publice, manifestat cu prilejul ultimelor 
alegeri a fost gardist nu legionarist. Numai legionarii sunt fanatici care 
urmăresc schimbarea regimului de Stat de astăzi, pe cale revoluţionară. 
Dar legionari sunt puţini, şi cu o mână de oameni nu se face o revolu- 
ție, mai ales când această mână de oameni e constituită din copii care 
se joacă de-a revoluţia şi-şi descoperă „planurile“ cui vrea să le audă, 
până și cele mai secrete. Marea masă a „simpatizanţilor gardiști“, a ce- 
lor care formează în realitate curentul — a celor care au votat în de- 
cembrie — nu e revoluţionară, în nici un sens al cuvântului. E lume ca- 
re prin „gardismul“ său nu înțelege altceva decât să protesteze împo- 
triva regimului de potlogărie și imoralitate sub care trăim. Atât şi ni- 
mic mai mult. Prin arestarea fanaticilor legionari, nu se va dezarma opi- 
nia publică protestatară. Această opinie publică va fi și mai îndârjită 
când va vedea că Zelea Codreanu e trimis la pușcărie şi Franasovici 
potlogarul ambasador la Varşovia... Adevărata combatere a pericolu- 
lui gardist, dacă pericol e (unde e norocul) constă numai într-o morali- 
zare a vieţii noastre publice. Dacă aceasta s-ar pune la cale, s-ar înde- 
părta orice pericol de răzvrătire și caraghioslâcurile legionarilor n-ar mai 
impresiona pe nimeni. Regele trebuie să priceapă că nu poate domni 
între Gavrilă Marinescu și Urdăreanu — cu binecuvântarea lui Tătă- 
rescu și a lui Franasovici, adică sub scutul celor mai dispreţuiţi oameni 
din țară. 


Acum, când gardiştii sunt sub călcâiul Poliţiei, s-au mai repezit asu- 
pra lor şi Iorga și Averescu, prin două scrisori date publicităţii, două 
scrisori prin care amândoi şmecherii fac pe caraghioşii împotriva lui 
Zelea Codreanu. Un act de laşitate mai mult, pentru fiecare din cele 
două răsuflate personalităţi, a căror carieră e deja atât de bogată în acte 
de lașitate... 


S-a zvonit duminică că lui Maniu şi doctorului Lupu s-au impus do- 
micilii forţate. Faptul este cu totul neexact. Lui Maniu, cât timp a stat 
la Athénée Palace, i s-au refuzat — acum în urmă — comunicațiile te- 
lefonice cu provincia. Atât tot. E chiar motivul pentru care Maniu fără 

să mai aștepte să fie expulzat, s-a mutat de ia hotel în casa ocupată pâ- 
nă aci de Mihalache, alături de generalul Condiescu. 


Schimbări de limită de vârstă și facilităţi de pensionare la Curtea de 
Casaţie, la Consiliul Superior Legislativ, la Curtea de Conturi. Demago- 
gie și asta: prin aceste deblocări se împing o droaie de funcționari îna- 
inte numai ca să li se câştige bunăvoința, iar nicidecum fiindcă merită. 
Dar se mărește întruna numărul pensionarilor și astfel se tot sporesc chel- 
tuielile... și sarcinile contribuabililor. 

Consiliul Superior al Magistraturii a fost transformat. Consiliul se va 
compune de acum înainte din 3 consilieri de la Casaţie și din 2 consi- 
lieri de Apel (de la Curțile din provincie) — adică din 5 membri în loc 
de 16. Măsura e bună. 


Dianu, dobitocul de Dianu, actualmente ministru în Chile, a fost nu- 
mit la Moscova... În locul lui, în Chile a fost numit Vălimărescu, fost 
la Riga și rechemat și ostracizat până acum ca „titulescan“. 


Mussolini a hotărât să restaureze în Roma — nu departe de mauso- 
leul lui August — „Arae Pacis“, ridicată de Senat în cinstea marelui Im- 
părat după înapoierea sa din Spania și din Galia. Mussolini vrea, prin 
această restaurare, să celebreze încheierea acordului anglo-italian, pe 
care italienii, după obiceiul lor, vor să-l preamărească și să-l ridice la 
însemnătatea unui eveniment mondial. N-au mers ei oare până a de- 
clara că prin acest acord s-a stabilit paritatea absolută între Anglia și 
Italia pe planul imperial!!! 

Rămășițele „Arae Pacis“ se află la Muzeul Naţional din Roma, la Va- 
tican, la Luvru și la British Museum. Le vor da englezii și francezii?... 


De necrezut! 

Presa oficioasă de la Moscova — adică toată presa! — publică arti- 
cole foarte favorabile dezvoltării averilor particulare, fără de care pro- 
gresul social nu e posibil. Prin averi particulare, ziarele rusești nu înţe- 
leg numai casele în orașe și pământurile la ţară, dar și depunerile în 
bănci al căror secret trebuie garantat!!! Ce zici, nene Lenin de urmașul 
tău Stalin? 


Vin turcii! 
Și e mai rău ca pe vremea lui Pasvantoglu, căci vine jidanul Riistii 


Aras şi primul ministru Bayar(!!) ca să aranjeze vizita lui Kemal Ata- 
türk, care va sosi şi el de 8 iunie! Vai de noi! 

În legătură cu arestarea gardiştilor au fost suprimate și ziarele Cu- 
vântul şi Buna Vestire. Până ieri la amiază, Nae Ionescu scăpase nea- 
restat, mi s-a spus însă că urma să fie arestat în cursul după amiezii. În- 
trucât priveşte pe Manoilescu, Guvernul, în afară de suspendarea Bunei 
Vestiri s-a mulțumit să-i ia din mână mina de cărbuni de la Şoricani ca- 
re servea șmecherului de bază pentru toate învârtelile şi escrocheriile lui. 

Pezevenghiul de dr Ilie Rădulescu a scăpat până acum cu Porunca 
Vremii neoprită. Se putea altfel! 


Mare incendiu la fabrica de pielărie a lui Mociorniţă. Păcat, căci Mo- 
ciorniță e unul din românii cei mai harnici. Se zice că era asigurat. Pa- 
gubele întrec 10 milioane. 


Aviatorul Ruţă Ion s-a prăbușit pe aerodromul de la Băneasa, încer- 
când un aparat. S-a prăbușit duminică, câteva minute înainte de trece- 
rea mea prin faţa aerodromului, la întoarcerea de la Ploieşti. Am văzut 
aparatul dărâmat și lume multă împrejur — n-am avut curajul să mă 
apropi... 


Ieri la ora 12, înainte de a părăsi Bucureştiul am prezidat adunarea 
generală anuală a Băncii de Credit. Adunarea a fost foarte numeroasă. 
Kaufmann invitase tot Bucureștiul, căci Banca celebra cu acest prilej şi 
cincantenarul său. Am făcut un mic speech „bine simțit“ şi am acoperit 
pe Kaufmann cu flori. De data asta Hefter n-a venit să tulbure adunarea 
cu acuzaţiile lui împotriva lui Kaufmann... În fine s-a reglat și chestiu- 
nea președinției Băncii. După refuzul meu categoric de a o primil, a 
fost ales Guţă Tătărescu, „recomandat“ de Majestatea Sa... Am primit 
însă, de hatârul lui Kaufmann, una din cele două vicepreședinți. 

Adunarea a hotărât, după propunerea lui Murgășanu, baterea unei 
medalii comemorative a cincantenarului, în așteptarea centenarului... 


Reproduc aci textul inedit al răspunsului lui Dinu Brătianu, adresat 
lui Tătărescu după scrisoarea acestuia din 5 aprilie (vezi mai sus, pag. 
235-236) şi a doua scrisoare — și ultima — trimisă de Tătărescu lui 
Dinu ca răspuns la scrisoarea lui. Le reproduc cu întârziere căci abia 
acum le-am primit. 


1 Am preferat să păstrez președinția Societăţii Bancare. Amândouă nu se putea. 

„Stimate Domnule Tătărescu, 

Dacă nu am răspuns îndată la scrisoarea d-tale prin care îmi arătai 
ceea ce nu poţi admite, a fost pentru a evita între noi o corespondență 
care ar fi putut da naștere la o ruptură în relațiile noastre, pentru că ches- 
tiuni de atare natură nu se rezolvă pe cale cominatorie. 

Înainte de Delegaţia Permanentă te invitasem ca împreună cu alți 
prieteni să iei,parte la o consfătuire în care să fixăm punctele în discu- 
ţie de supus Delegației. Ai crezut că nu este necesar ca să asiști la cons- 
fătuire, unde ai fi putut expune punctul d-tale de vedere și nici la Dele- 
gatie, unde puteai susține soluţiile d-tale cu argumente. 

Să punem două întrebări: 

Prima: Ce atitudine trebuia luată în privinţa dizolvării partidului nos- 
tru; 

A doua: Ce sancţiuni erau de aplicat celor ce și-au călcat cuvântul, 
luând parte la un Guvern care a comis decretul de dizolvare a parti- 
delor politice. Ă 

Faţă de noua Constituţie nu era vorba de ostilitate ci de supunere. În 
ce priveşte rezerva noastră față de activitatea Guvernului însă, pe aceas- 
ta mi-o ceruse! M.S. Regele şi în acest sens dădusem un comunicat cu 
care ai fost de acord și pe care te rog să-l recitești, fiindcă mi se pare că 
ţi-a scăpat din vedere. 

Nu cred că este bine să-mi pui chestiuni de sinceritate, nici de cre- 
dință, deși sunt gata să le discut în largul lor. 

D-ta declari că nu poţi admite sub nici o formă atitudini de ostilitate 
sau de împotrivire față de actele actualului Guvern. Oare faci aluzie la 
decretul de dizolvare al partidului al cărui Secretar General ești? 

In acest caz nu suntem deloc de acord pentru că nu pot admite teza 
susținută de dl Inculeţ, că trebuie să omorâm partidul nostru politic ale 
cărui merite și utilitate o recunoaște (sic) toată lumea din ţară și din stră- 
inătate, ca pe urma ruinelor sale să se poată forma un alt partid compus 
din adunăturile strânse în jurul grătarului destinat satisfacerii poftelor 
și ambițiilor. 

D-ta mai declari că nu poţi admite sub nici o formă ca d.d. Cancicov 
şi Iamandi să fie blamaţi direct sau indirect pentru intrarea lor în Gu- 
vernul actual. 

După cele ce mi-au declarat acești domni, cu toate făgăduielile ce 
mi-au dat, ei au acceptat să facă parte din Guvernul care a săvârșit un 
grav atentat împotriva propriului lor partid, şi 'aceasta în urma îndem- 


l N-ar fi mai exact: „mi-o îngăduise““? 

nurilor d-tale, deși te puseseși de acord cu mine să nu mai aibă loc nici o 
colaborare mai departe a partidului nostru într-un Guvern care nu ar a- 
vea caracter de Guvern naţional, ci de strânsori de transfugi din alte 
partide. 

Prin acest act d-ta ai dorit să acoperi de răspunderi pe cei doi miniş- 
tri, rămâne totuși de văzut dacă vei reuşi să acoperi şi pata neștearsă ca- 
re a rămas. | 

Nu știu care au putut fi intențiile d-tale, dar este un fapt unic în isto- 
ria politică a ţării, ca un organism politic pentru care Țara și Tronul nu 
pot avea decât recunoştinţă, să fie supus loviturilor distrugătoare ale a- 
celora pe care el însăși i-a ridicat acolo unde se află azi. 

Spui că nu vei recunoaște validitatea hotărârilor Delegației. Recu- 
noaşterea validității actelor Partidului Liberal nu mai poate avea nici o 
importanţă pentru d-ta, dacă recimoști totodată validitatea actului de 
dizolvare.. 

Pe de altă parte reamintești munca Guvernului Partidului Liberal ce 
ai prezidat. Regret că nici în Consiliul de Miniștri, când președintele 
Consiliului a declarat că trebuie distrusă hidra cu 29 de capete, din care 
unul era al partidului pe care acolo îl reprezentai, nici în campania dusă 
de oarecare presă sub regimul cenzurii Guvernului, nu ai protestat o sin- 
gură dată în contra unor atacuri nedrepte îndreptate tocmai în contra 
administratiei, la care ai prezidat şi pe care o revendici ca un titlu de 
glorie pentru d-ta. 

Trebuie să-ți reamintesc că Partidul Naţional Liberal prin trecutul 
său, prin eminentele servicii aduse României, prin tradiţia sa de muncă, 
onoare și demnitate, nu poate nici să dispară, nici să fie jocul valurilor 
politice trecătoare și că tot el este destinat să domine în viitorul politic 
al României pe care a creat-ol. 

Constantin I.C. Brătianu 

București în 12 aprilie 1938“. 


„Stimate Domnule Brătianu, 

Respectul şi deferenta pe care vi le datorez și de la care nu voi devia 
cât voi trăi, nu-mi îngăduiesc să discut nici fondul şi nici forma scri- 
sorii dvs din 12 aprilie. 

Răspunderile mele mă obligă totuși să vă rog să luaţi act de urmă- 
toarele observaţii și hotărâri: 


l Pe care a „deformat-o“... 

Consider atitudinea dvs, față de dezvoltarea generală a evenimen- 
telor interne, nelogică și în același timp păgubitoare pentru ţară și pri- 
mejdioasă pentru noi. 

Consider directiva dvs „supunere pasivă“ față de noua Constituţie i- 
nacceptabilă căci, datoria noastră și rostul nostru ne impune, în intere- 
sul superior al Ţării, „colaborare activă“, fără rezerve și fără reticenţe. 

Consider contactul și pactizările dvs cu detractorii Coroanei și cu 
adversarii noştri şi ai ordinii actuale, o eroare cu urmări grave pentru 
acţiunea noastră de mâine. 

Consider, apoi, ultimele dvs manifestări drept contrazicătoare atât 
cu tradiția noastră, cât și cu simțămintele și cu voința quasi-unanimită- 
ţii prietenilor noştri. 

Declar în consecință în numele tuturor! acestor prieteni neavenite 
toate circularele și îndrumările date de dvs după promulgarea Consti- 
tuţiei, şi care se dovedesc de altfel, a fi exclusiv inspirate de elementele 
fără de răspundere ce s-au adăpostit recent în mijlocu! nostru. În cel 
dintâi moment — când ne vom fi reluat activitatea în cadrul noii Con- 
stituţii și a legilor ei dezvoltătoare — voi dezbate valabil în fata foru- 
rilor noastre, gravul diferend ivit astăzi între noi şi vom putea trage a- 
tunci, și dvs şi eu, consecinţele hotărârilor luate. 

Și pentru a vă ușura executarea unei dorinţi ale căre: urme le găsesc 
în scrisoarea dvs, vă rog să socotiți de azi rupte raporturile noastre. 

Cu sentimente alese (!) 
Gh. Tătărescu 

București, 13 aprilie 1938“. 

După cum se vede dl Tătărescu — „Nu admit“ (fost „Da sau Nu“?) 
a devenit „DI Consider că“! 

Ce caraghios! 

Copiile precedentelor scrisori mi-au fost trimise de Dinu Brătianu 
(ca la toți fruntașii politici) odată cu următoarea Circulară destinată şe- 
filor organizaţiilor liberale: 

„Pentru lămurirea dvs și a prietenilor dvs vă trimit alăturat următoa- 
rele: 

1) Comunicatul publicat la constituirea Guvernului de uniune naţio- 
nală la 11 februarie a.c.; 

2) Expunerea ce am făcut-o în ședința Delegației Permanente din 5 
aprilie a.c.; 

3) Scrisoarea ce am primit de la dl Tătărescu în ziua convocării De- 
legaţiei Permanente; 


1 „Ecce saltus!“ 

4) Răspunsul ce l-am trimis d-lui Gh. Tătărescu la 12 aprilie a.c.; 

5) Scrisoarea ce am primit de la dl Gh. Tătărescu la 13 aprilie. 

Nu am mai răspuns la aceasta din urmă de vreme ce dl Tătărescu 
declară că a rupt relaţiile cu mine, dar am ţinut să luaţi cunoștință de ea 
spre a fi pe deplin lămuriţi asupra împrejurărilor și a răspunderilor. 

Veţi vedea din expunerea alăturată! cum s-au desfășurat evenimen- 
tele. 

Vă las să judecaţi dacă a apăra existența unui partid de acțiunea că- 
ruia se leagă toate înfăptuirile glorioase ale Istoriei Naţionale? din ulti- 
mele secole? este o atitudine «nelogică și păgubitoare pentru țară» și 
pentru care din «noi» poate fi considerată primejdioasă! Mă întreb de 
asemenea dacă un om de Stat şi conducător de partid se poate angaja 
fără nici o restricție să susțină cu ochii închiși acţiunea unui Guvern 
străin de partidul său și care ia hotărâri ce nu le cunoaștem și dacă o 
asemenea acţiune poate fi folositoare Statului și mai ales Coroanei. 

De altfel vă veţi convinge din citirea comunicatului (a se vedea pag. 
243-247 a acestor Însemnări) Partidului Naţional Liberal de care a a- 
vut cunoștință și Suveranul, că M.S. Regele nu avea intenţia să anga- 
jeze partidul nostru în opera de transformare a așezămintelor constitu- 
tionale ale "Țării, și prin urmare, spre a nu face dificultăți Coroanei și a ne 
conforma dorințelor M. Sale nu puteam decât să ne supunem Consti- 
tuţiei și decretelor ce urmau să-i aplice dispoziţiile fără să participăm la 
întocmirea lor. 

Drept răspuns la toate insinuările și răstălmăcirile ce se încearcă, îmi 
ajunge să vă amintesc că în gândul meu n-a fost și nu este nici o acţiu- 
ne îndreptată împotriva Coroanei și a noilor așezări constituționale și 
nici o pactizare cu adversarii Ei. 

Am ţinut însă să aduc la cunoștință Suveranului protestul Partidului 
Naţional Liberal împotriva decretului de dizolvare care lipsește Țara şi 
Coroana de sprijinul lor cel mai temeinic și de cea mai sigură rezervă 
de viitor. 

Va veni vremea să vă arăt toate sacrificiile ce le-am adus în ultimii 
ani unităţii partidului. Socotesc însă că mai presus de orice, conducerea 
Partidului Naţional Liberal înseamnă respectul cuvântului dat, păstra- 
rea unei tradiţii de încredere în puterile Țării și ale noastre, de demni- 
tate în sentimente și atitudini. Desigur partidul nostru a ştiut să cuprin- 


1 A se vedea pag. 243-247 şi următoarele, ale acestor Însemnări. 


2 Rămâne de văzut cum se leagă! 
3 Sunt mai multe? 

dă în acţiunea sa, în decursul vremurilor, curentele sănătoase ale opini- 
ei publice, împrospătându-și mereu programul după cerințele şi aspira- 
tiile ei. El e gata să o facă şi acum. Un factor constant în activitatea sa a 
fost însa giuja de a rămâne în toate împrejurările, pârghia de suţinere și 
de legătură (frumoasă pârghie) între Coroană şi Națiune, misiune ce nu 
înţelege să o părăsească nici astăzi. 

În numele acestei tradiţii, fac apel astăzi la legăturile sufleteşti ce au 
închegat în trei generaţii puterea de înfăptuire a partidului nostru, în- 
credinţat că veţi fi alături de mine, urmând calea ce v-o arată conștiința 
limpede a intereselor superioare ale Ţării și a destinelor Partidului Na- 
tional Liberal. ` 

Preşedintele Partidului Național Liberal 
Constantin I.C.Brătianu“. 


20 aprilie. În Franţa, grevele au încetat şi lucrul a fost reluat pretu- 
tindeni. A fost de ajuns să nu mai fie dl Blum în fruntea Guvernului. 


În Spania naționaliștii înaintează pe toate fronturile. Tortosa a fost 
cucerită. 


Japonezii, după ce au oprit ofensiva chinezească, care-i surprinsese, 
au reluat ei ofensiva pentru recucerirea teritoriilor pierdute. Nici nu era 
de închipuit că succesul chinezilor să fie serios şi durabil. 


Procesul intentat de Iorga lui Zelea Codreanu a început. Pentru Că- 
pitan e numai „o intrare în materie“ căci îl așteaptă alt proces, mai de- 
zagreabil şi probabil cu consecinţe mai grave pentru dânsul... 


De aseară plouă şi e frig. Sunt numai +80. Acum se vor ţine ploile 
lanţ. Ce n-a stricat seceta, vor strica umezeala şi răceala. 


21 aprilie. Senzaţional, senzaţional! 

Ziarele îmi aduc în liniştea de la Breasta vestea unei noi lovituri a 
Domnului Popescu. (Cum l-au poreclit detractorii lui, pe bunul nostru 
Rege). Printr-un nou decret-lege se ridică cetăţenia română(!!!) „cetăţea- 
nului român care locuiește în străinătate dacă se va face vinovat, ca au- 
tor sau complice de un fapt care ar putea avea drept efect tulburarea or- 
dinii publice a Țării, sau dacă printr-o purtare potrivnică îndatoririi 
de fidelitate față de Țară, vatămă interesele româneşti sau micşorează 

bunul renume și prestigiul României. Se socotește purtare potrivnică 
îndatoririi de fidelitate faţă de Țară, chiar faptul de a fi înlesnit propa- 
ganda dușmănoasă împotriva României “. 

Decretul e vădit îndreptat împotriva lui Titulescu, împotriva acelu- 
iaşi Titulescu pe care acum doi ani același Rege Carol l-a decorat cu co- 
lanul Ordinului Carol, trecând peste dispoziţiile statutare ale Ordinu- 
lui!, numai ca să dovedească Talleyrandului nostru, recunoştinţa sa! 

Decretul mai prevede că „dezîncetăţenitului“ i se mai sechestrează şi 
toată averea aflătoare în România. Vinovăţia o stabilește o comisie com- 
pusă dintr-un director al Ministerului Afacerilor Străine, un director 
din Ministerul Justiţiei și doi Consilieri ai Curţii de Apel din București, 
toți desemnaţi de miniștrii respectivi și prezidaţi de un membru al Con- 
siliului de Coroană, desemnat de preşedintele Consiliului de Miniștri. 
De nu mi-ar cădea pacostea mie în spinare! 


Pe baza ultimelor decrete, o hecatombă în magistratură. Între alții 
au fost scoși la pensie Gane, primul președinte al Consiliului Legislativ 
şi Juca președinte de Secţie, la Casaţie. 


Regele s-a îmbolnăvit de gripă ca să dea lui Mamulea plăcerea de a 
semna comunicate. Dictatorul are 38° căldură și 84 pulsaţii pe minut. 
Indispoziţie fără importanţă. 


Nu ştiu ce va fi spus Iorga la procesul pe care l-a intentat lui Corne- 
liu Zelea Codreanu, nu știu dacă, după cum ne spusese în Consiliul de 
Miniștri, va fi cerut achitarea inculpatului „mulțumindu-se cu prostiile 
pe care desigur le va debita în public, în fața Justiției“ — dar constat că 
Consiliul de Război a condamnat pe Zelea la 6 luni închisoare, în 
așteptarea celor care vor mai veni... 


Ministerul de Interne începe să dea drumul „materialului documen- 
tar“ găsit și ridicat cu prilejul descinderilor operate sâmbătă, 16 curent 
la agitatorii „fostei“ (2) Gărzi de Fier. 

Ziarele de ieri publică (publică și facsimilul) o scrisoare a lui Zelea 
Codreanu (Corneliu) adresată lui M. Stelescu câtva timp înainte de asa- 
sinarea lui I.G. Duca. Scrisoarea e foarte compromiţătoare, căci dintr-în- 
sa reiese clar că Zelea Codreanu a știut de asasinarea lui Duca, a încu- 


! Pentru a putea fi decorat cu colanul Ordinul Carol trebuie să fi fost cel puţin un an 
şi jumătate prim-ministru. 

rajat-o şi a desemnat chiar pe Belimace să o săvârșească... Un fapt nou 
care ar putea servi la redeschiderea întregului proces al acestei asasi- 
nări... 

Cert e că împotriva lui Zelea Codreanu și a Gărzii de Fier a început 
o acţiune de exterminare. „Curentul“ cu pricina nu va fi însă jugulat cu 
ușurință... ` 


Negocierile franco-italiene au început — cele franco-germane au 
fost amânate, până după ce vor izbuti, dacă vor izbuti, cele anglo-ger- 
mane. Un vânt de pace suflă peste toată Europa, nu se vorbeşte decât 
de destindere, pretutindeni. Cum rămâne cu supra-armamentele indis- 
pensabile situaţiei economice. ..? 


De câteva săptămâni, tot felul de zvonuri circulă asupra Principelui 
Bernard fericitul soţ al oribilei Juliana — nădejdea Olandei. S-a spus 
mai întâi că Principele a fugit fără să lase urme. Apoi i s-a dat de urmă 
în Sicilia, unde se plimba cu frate-său. Acum a fost reperat pe lângă Can- 
nes (în Franţa) unde a suferit un nou accient de automobil! dar pare-se 
cu totul anodin. Adevărul nu e atât de dramatic după cât ar părea. După 
toate probabilitățile „masculul“ Dinastiei de Nassau-Orange, n-a mai 
putut suporta tirania celor două cocoane, al căror despotism e cunoscut 
şi teribil, și a plecat să mai răsufle — dar se va înapoia la iesle, ca un 
armăsar supus. Căci altfel ar muri și el și frate-său, de foame. Ceea ce 
nu se cade pentru Prinţ. 


Presa din Paris din 18 și 19 aprilie e plină de articole favorabile no- 
ului regim din România. Se vede că în 17 a sosit cecul la Paris... 

Le Temps publică un articol de fond în care observă între altele: 

„Între declaraţiile făcute de curând, dl Comnen, ministrul Afaceri- 
lor Străine, a definit cu cea mai mare precizie atitudinea țării sale: men- 
ținerea păcii, întărirea tratatelor, alianțelor și prieteniilor încheiate, cre- 
dință față de Mica Înţelegere şi de Înțelegerea Balcanică. 

Sunt cuvinte — scrie Le Temps — pe care le apreciem la adevărata 
lor valoare. Politica externă astfel definită este aceea pe care o apără 
Guvernul de la București, salvgardând odată cu ea și liniştea internă 
contra unor agitatori de extremă dreaptă care au tulburat prea multă 
vreme întreaga viaţă a națiunii“. 


! Prinţul a suferit acum câteva luni, la Amsterdam, un accident grav de automobil, 
cu leziuni la cap, de pe urma cărora ar fi rămas cam ţicnit. 

Le Journal declară între altele că M.S. Regele Carol al II-lea con- 
duce mișcarea de regenerare naţională a României. Etapele cele mai 
grele au fost trecute — spune ziarul. Reconstrucţia a început în Româ- 
nia prin noua Constituţie corporativă (?). 

Le Matin relevă faptul că Suveranul face călătorii de inspecţie (!) în 
toată țara. În concluzie ziarul arată că noul regim este hotărât să pună 
capăt abuzurilor de tot felul, atât în administraţie, cât și în activitatea 
comercială. (Să o creadă ei!). 

L'Epoque scrie la rândul ei că noul regim din România este un re- 
gim de ordine. 

Excelsior constată: Azi liniștea domneşte în Bucureşti şi în provin- 
cie. Publicul este satisfăcut de măsurile energice luate de Guvern și nu 
manifestă nici o simpatie pentru cei loviți de aceste măsuri. 

L'Intransigent arată că noul regim din România înţelege să asigure 
ordinea internă care este o condiţie a ordinii externe. 

Și iată cum se scrie Istoria... 


22 aprilie. Azi-dimineaţă la ora 8, termometru nu arată decât 5 gra- 
de peste zero. Ieri am tremurat de frig toată ziua. Azi-dimineaţă ușoară 
brumă. Dar să nu ne plângem: citesc că la Belgrad a căzut un strat de ză- 
padă de 0,30 cent., că în Germania ninge și viscoleşte ca iarna, că în Su- 
dul Franţei zăpada și înghețul au stricat toate viile și pometurile adu- 
când pagube de milioane. 


Beneş Curcanul a adresat un manifest Armatei cehoslovace cu pri- 
lejul aniversării a 20-a a întemeierii sale, în timpul războiului, în Italia 
şi cu concursul italienilor. Tot manifestul nu e decât un imn de recunoș- 
tință față de Italia și față de Mussolini, „care a cunoscut grelele înce- 
puturi ale încolonării Cehoslovaciei și care a ajutat-o personal (?)“. Be- 
neș Curcanul „a profitat de ocazie“ ca să facă italienilor avansuri și să-i 
invite să ia poziţie în favoarea menţinerii independenţei cehoslovace. E 
şiret Beneș Curcanul, dar șiretenia lui e cusută cu otgonul. Să sperăm 
totuși, pentru echilibrul Europei, atât de instabil, că glasul său va fi au- 
zit la Roma... 


Scrisoarea adresată de Zelea Codreanu lui Stelescu, și reprodusă în 
facsimile în ziarele de ieri, face multă vâlvă. Viitorul scrie: „Dacă do- 
cumente noi vor mai fi descoperite în sensul acestor indicaţii compro- 
miţătoare, procesul asasinării de la Sinaia ar putea căpăta o revelatoare 

actualitate. S-ar putea confirma astfel anumite suspiciuni mai vechi în 
privinţa autorilor asasinării lui Ion Duca. 

Asasinii ar apărea astfel drept executanţi ai ordinelor conducerii fos- 
tei organizaţii a lui Corneliu Codreanu, iar moartea lui Stelescu s-ar 
explica prin frica aceleiași conduceri de a-și vedea divulgate secretele 
acţiunii ei teroriste, pe care Stelescu în calitatea lui de fost fruntaș al a- 
cestei mișcări le cunoştea amănunțit“. 

Zile grele se pregătesc pentru Zelea Codreanu și credincioșii lui. 


23 aprilie. Pe baza unui raport înfricoşător semnat de Arhanghelul 
Armand (Călinescu) şi de Arhanghelul Victor (lamandi), Consiliul de 
Miniştri a hotărât (pentru a câta oară) dizolvarea Gărzii de Fier, a aso- 
ciaţiei Arhanghelul Mihail şi a Partidului „Totul pentru Țară“. A mai 
hotărât lichidarea averilor acestor grupuri politice și eventuala fixare 
de domiciliu forțat pentru membrii lor mai periculoși. Tot prăpădul pe 
care-l descriu Arhanghelii Guvernului în raportul lor trebuie primit sub 
beneficiu de inventar, căci între altele se vorbește acolo de o sumă de 
40 milioane lei pe care Zelea Codreanu urma să o împartă sau ar fi îm- 
părţit-o deja — ceea ce, evident, nu poate fi decât de domeniul fantezi- 
ei. Impotriva lui Codreanu, în afară de proiecte copilăreșşti, nu rămâne 
decât scrisoarea adresată lui Stelescu. Mărturisesc că aceasta e gravă; 
dar mă întreb: o fi adevărată? 

Lista arestaţilor și daţilor în judecată n-a apărut încă. 


Sunt oameni la București care pretind că gripa Regelui e de ordin 
diplomatic, ca să nu fie silit să meargă diseară la Inviere. „Frichi la mi- 
ne, frichi la tine“, cum cântă Kalikenberg al lui Vasile Alecsandri, și ar- 
hanghelul Armand Cardinal Calinesco. 

Alţii spun că gripa e adevărată (şi azi a apărut un buletin al lui Ma- 
mulea) și că Regele e furios că nu poate merge la biserică, tocmai fi- 
indcă ştie ce va crede lumea. Intimii Palatului pretind chiar că Regele 
va merge, cu toată opunerea lui Mamulea. 


În cursul săptămânii, și în lipsa mea, s-a zvonit la București că Pa- 
triarhul nu vrea să mai fie călău și că pleacă de la Preşedinţie. Imediat 
s-a și constituit un Guvern Averescu-Argetoianu!!! 

24 aprilie. Paşti! E tot frig — dar frumos. Ieri-seară a plouat, dar 


ploaia a stat ca din minune pentru Înviere. Suntem toți aci la Breasta, cla- 

ie peste grămadă, până și soția mea. După Înviere am luat tradiționala 
supă de găină și am ciocnit ouă roșii, galbene, verzi şi încondeiate. 


Ilustrul jurisconsult Barthelmy a scris un articol senzaţional ca să 
demonstreze că după desfacerea Tratatului de la Locarno, Franţa nu mai 
are îndatorirea să ia armele în ajutorul Cehoslovaciei, în cazul când 
aceasta ar fi atacată, și că libertatea ei de hotărâre rămâne întreagă. Pre- 
sa franceză s-a împărțit în două tabere, o parte susținând teza lui Bar- 
thelmy — alta pe cea contrară. Osuski, ministrul Cehoslovaciei şi-a mu- 
iat degetul în cerneală și a scris ca un disperat, ca să dovedească că 
Franţa e obligată să mobilizeze, în ziua în care cineva s-ar atinge de 
granițele sau de drepturile Cehoslovaciei. 

În același timp Neguţul a protestat dinainte împotriva celor ce au să 
se întâmple la Geneva, unde a anunţat că va trimite un delegat și a pus 
şi el să scrie în Anglia în favoarea tezei independenței Abisiniei. 

În politică, cauzele care se pledează sunt pierdute dinainte. 


Printr-un decret regal s-a întins mm în principiu mm „cartea funduară“ 
peste tot cuprinsul Regatului. În Ardeal și Bucovina s-a reglementat mai 
bine mm în vechiul Regat și Basarabia urmează să se introducă treptat. 


Nevastă-mea care a sosit ieri de la Bucureşti, povesteşte că acolo se 
vorbeşte foarte serios de un Guvern Averescu-Argetoianu. Ce are să mai 
inventeze Majestatea Sa? 


27 aprilie. Plecat ieri la ora 5 după-amiază din Breasta pe ploaie și 
pe frig. Sosit la Bucureşti, de asemenea, pe ploaie și pe frig. Azi, tot ploa- 
ie și frig... Nu-mi aduc aminte de așa Paşti lugubre... Parcă suntem în 
noiembrie. Câmpul s-a îndreptat însă mult, după seceta cumplită pe ca- 
re a suferit-o. 

TI 

La București găsesc liniște și pace. Teatrul pe care d.d. Armand Că- 
linescu şi Victor Iamandi îl fac mm din ordin, în mare parte mm nu im- 
presionează pe nimeni. Dar şi teatrul din partea cealaltă, din partea Găr- 
zii de Fier, care se dă la iveală acum, cu toate titulaturile, disciplinele, 
teoriile și caraghioslâcurile Mișcării Legionare a doborât mult, dacă nu 
cu totul, entuziasmul „simpatizanţilor“ de acum trei luni. Toată mişca- 
rea apare, sub lumina documentelor ridicate în ultimele percheziţii și 
publicate prin jurnale, ca o mişcare copilărească, cu o pregătire în 

realitate slabă și cu scopuri foarte puțin determinate. Franzeologie și 
gongorism, care n-a dus la cele câteva omoruri cunoscute decât prin 
excesele unor temperamente excesive şi excesiv de supraexcitate. Or- 
dinele, circularele, instrucţiunile ce se publică azi, ca și inventarul ce- 
lor câteva arme răzlețe găsite la unii din militanţi, nu prezintă mare in- 
teres, decât pentru fixarea unei anumite mentalități. 

Singurul document interesat — dacă nu e apocrif — este acela din 
care reiese că cei 3 asasini ai lui Duca — Constantinescu, Belimace și 
Caranica — au fost înaintați „Comandanți ai Buneivestiri (!!!)*%, în 
ianuarie 1937, adică 4 ani după înfăptuirea crimei. Această cinstire pos- 
tumă, (ca și scrisoarea lui Zelea Codreanu către Stelescu, dacă e ade- 
vărată), dovedește legăturile pe care direcţia mișcării a avut-o în 1933 
cu autorii atentatului de la Sinaia, pe care Căpitanul — reiese acum — 
l-a pregătit, sau în tot cazul l-a aprobat. Un fapt nou, fără îndoială în 
stabilirea exactă a răspunderilor acelui atentat, dar din punct de vedere 
al „pericolului de revoluţie (!)“, nul şi dânsul. 


Telegramele sosite din Italia și publicate în ziarele de azi ne aduc 
vestea neașteptată că întreaga presă fascistă aprobă acţiunea Guver- 
nului român și măsurile luate contra Gărzii de Fier. Să fie o repercuţie 
a sentimentelor provocate de Anschluss împotriva nemților și a tuturor 
celor care au manifestat simpatii germane, ca nenea Zdreale Codreanu? 


Germania a hotărât să nu participe la Expoziţia din 1939 în New 
York, fiindcă n-are devize, cu care să facă față cheltuielilor. România, 
care se vede că e însă plină de devize, va participa la această Expoziţie, 
cel puţin așa mi-a spus-o Gusti despre care se zicea că a fost grav bol- 
nav de angină de piept, dar care mi-a părut sănătos tun, pentru fericirea 
Expoziţiilor. 


Cehoslovacia a intrat în dramă. 

Sudeţii se întrunesc la Karlsbad şi redactează un număr de revendi- 
cări de ordin intern și extern, a căror realizare ar transforma Cehoslo- 
vacia într-o „confederație“ ca cea Helvetică, afiliată Berlinului cu jert- 
fa actualelor alianțe cu Franţa și Rusia Sovietică. 

Slovacii nu se întrunesc nicăieri, dar o bună parte dintr-înşii cer au- 
tonomie tot atât de complectă ca cea cerută de germani. 

Guvernul din Praga se zbate. Refuză programul germanilor și slova- 
cilor, dar întinde ramuri de măslin în toate părţile. „On sent la De- 

tresse“. Beneș lansează manifeste patriotice şi caută să capteze bună- 
voința Italiei şi a Poloniei — și chiar a Germaniei. Osuski, la Paris ple- 
dează. Toată lumea simte însă cât de șubrede au fost bazele pe care un 
conglomerat de apetituri și de revendicări a fost ridicat la situaţia de 
Stat independent. 

În situaţia critică în care se găsesc „prietenii“ noștri, facem și noi ce 
putem. Trimitem soldați la Praga să bată talpa la jocurile Sokolilor... 
„Et cela nous fera à tous de belles jambes!“. 


În Ungaria se votează în momentul de faţă o lege în virtutea căreia 
participarea ovreilor ]a orice întreprindere publică sau economică nu va 
putea trece de 20%. Intr-o ţară în care. Israel domnea, o asemenea lege 
face vâlvă mare. Bieţii ovrei încep să nu-și mai găsească loc nici în ță- 
rile care treceau până acum complect supuse dominaţiei lor. În curând 
va veni și rândul Franţei, Angliei și Statelor Unite. Simptome precur- 
sorii s-au înregistrat și pe acolo. 

Pe de altă parte ovreii au putut dovedi că maiorul Szallassy care 
conduce în Ungaria mișcarea extremistă de dreapta, era de origine ar- 
mean din Moldova cu numele de Seneșan! Renegaţii sunt totdeauna cei 
mai aprigi naționaliști! 


Democraţii integrali încep să se pocăiască. lată fraza lapidară pe ca- 
re a pronunţat-o dulcele Eden (Anthony pour les dames) într-o întruni- 
re la Londra: 

„Am încredere pornită din convingere în democraţie, dar ar fi stupid 
şi poate fatal pentru supraviețuirea! însăși a democraţiei, dacă nu am ți- 
ne seama de rezultatele enorme atinse sub alte forme de guvernământ... 


Dealtminteri, toată elita democraţiei de pretutindeni e în fierbere. 
Toţi bobocii ei din Franţa și din Anglia se adună acum la Londra să 
discute despre înțelegerea franco-italiană și despre cea anglo-franco- 
germană. E un adevărat „pululu“? pe marginile Tamisei. Nu e lucru u- 
şor să tot făurești înțelegeri care să liniştească sufletele oamenilor și să 
mențţii în același timp o situaţie internațională destul de încordată ca să 
justifice enormele armamente fără fabricarea cărora ţările industriale ar 
ajunge la revoluţie prin șomaj! 


l Traducerea e a Universului. 
2 Nume ce se dă discuţiilor teologice evreieşti, în sinagogi. 

Şi Regele Zogu face teatrul lui la Tirana. E o operetă, ce ar putea fi 
intitulată „Geraldina“, după- numele domnișoarei Apponyi pe care 
„M'Bretul“ a luat-o de nevastă zilele trecute după protocolul fixat de 
Lehar în „Die lustige Witwe“! Fiecare ţară cu moravurile ei, şi fiecare 
om cu capul său! 


La Moscova alt teatru. Acolo e dramă întunecoasă. Se vorbeşte de 
un nou proces și de 3 900 de arestări făcute în vederea primului Mai... 


Japonezii continuă cu succes ofensiva lor și recâștigă toate terito- 
riile ocupate acum câtva timp de chinezi prin surprindere. 


A apărut în volum capitolul final al Amintirilor mele, sub titlul Pe ur- 
mele trecutului şi cu subtitlul O călătorie în Egipt. Editat de tipografia 
Adevărului, volumul se prezintă destul de mediocru din punct de ve- 
dere tehnic... 


28 aprilie. Ministerul de Interne ocupă o pagină întreagă, în toate 
ziarele de azi-dimineaţă, cu publicarea genealogiei lui Corneliu Zelea 
Codreanu și cu facsimilele actelor prin care se dovedește că Domnul Că- 
pitan nu e român, ci polonez. Familia n-a obținut schimarea numelui de 
Zelinski în cel de Zelea decât după nașterea voievodului Corneliu. 

O fi. Dar curentele nu se schimbă prin simple forme de stare civilă, 
ca numele. Curentul legionar există, în oarecare scădere ce e drept, dar 
există — indiferent dacă Codreanu s-a născut Zelinski sau Zelea. Ni- 
meni nu mai poate contesta azi că conducătorul mișcării gardiste e ro- 
mân. Că anumite stigmate atavice, de rasă,-străine de temperamentul și 
firea noastră pot explica anumite porniri și aberaţii morale în atitudinea 
şi în actele lui Codreanu, e altă chestiune. 

Multă lume găsește deasemeni că Ministerul de Interne dă prea ma- 
re importanță publicaţiei materialului informativ pe care-l posedă. Um- 
plând coloane cu dovezi de „vinovăţie“ împotriva lui Codreanu, Minis- 
terul de Interne dă personalității Căpitanului un relief pe care actele lui 
personale n-au izbutit să i-l dea până acum. DI Armand Duplessis-Cali- 
nesco sare dincolo de cal și comite o eroare pe care un om cu mai mul- 
tă experienţă decât dânsul n-ar fi comis-o. 

Se mai spune că se întrebuințează material vechi, şi se trage conse- 
cința că în ultimele percheziţii efectuate la gardiştii mai cunoscuți, nu 
s-a găsit lucru mare. Astfel facsimilele actelor de stare civilă relative la 

ascendenţa d-lui Corneliu au mai fost publicate anul trecut, înainte de 
alegerile Tătărescu, fără să aibă vreo înrâurire asupra alegătorilor. Fai- 
moasa scrisoare către Stelescu, deși apare pentru prima dată, face și dân- 
sa parte dintr-un stoc vechi al Siguranţei. Ea a fost remisă Ministerului 
de Interne de către mareșalul Averescu, după asasinarea lui Stelescu. 
Ea fusese încredințată mareșalului de însuși Stelescu. De ce n-a făcut 
Tătărescu, discipolul și urmașul lui Duca, uz de dânsa? 

Ziarele de azi-dimineaţă mai dau și o lungă listă de legionari cărora 
s-a fixat un domiciliu forțat, pe timp de un an la mănăstirile Tismana și 
Dragomirna — și la Miercurea Ciucului. Printre cei deportaţi sunt și cei 
trei membri ai Jockey-Clubului: Al. Cantacuzino, Radu Meitani și Al. 
Chr. Tell. Mai e și dl Dragoş Protopopescu. N-am citit însă nici numele 
lui Zelea Codreanu tatăl, nici al lui Neagoe Flondor (pare că acesta din 
urmă e tot ascuns). Jale mare în familiile deportaților... 


Hotărât lucru, Cehoslovacia răstignită e la ordinea zilei. Ziarele ne 
dau programul domnilor Daladier și Bonnet care petrec zilele de azi şi 
de mâine la Londra și din acest program se simte că punctul nevralgic 
al discuţiilor va fi privitor la politica de adoptat faţă de Statul d-lui Be- 
neș (căci nu se poate vorbi de o fară), ameninţat de prăbușire. De la Pra- 
ga, ştirile sosite arată că între Guvernul ceh și Henlein, șeful partidului 
sudeţilor, orice negocieri și chiar orice raporturi au fost rupte, deoarece 
zisul Henlein s-a declarat împotriva regimului parlamentar-constituţi- 
onal în ființă și împotriva legii naționalităților pe care Guvernul o pre- 
pătește dar pe care dânsul nici nu o cunoaște încă. 

Raporturile au fost rupte cu Henlein, dar nu și cu partidul său. Cu 
partidul se tratează prin parlamentarii lui. 

În Polonia pe de altă parte, vrăjmăşia faţă de Cehoslovacia a căzut 
cu totul și cel mai înverșunat ziar anti-ceh, Kurier Kodzienny, a început 
chiar o campanie în favoarea unei înțelegeri între Varșovia și Praga. 


A murit Ştefan Meitani. Nu era lipsit de inteligență și de cultură și 
nici de prezumpţie. Dar era cu totul lipsit de caracter. A făcut multă po- 
litică și n-a avut norocul să ajungă unde alţii mai proști și mai puţin pre- 
gătiţi au ajuns. Mulţi ani a fost pentru mine un adevărat „coşmar“! La 
fiecare schimbare de Guvern îmi cerea să-l fac ministru sau președinte 
al Senatului (avea o adevărată slăbiciune pentru acest din urmă post, 
probabil fiindcă văzuse piesa lui Flers „le Roi!) — ca și cum ar fi de- 
pins de mine! Dumnezeu să-l ierte, căci nu va mai pisa pe nimeni pe 
lumea cealaltă, deoarece a lăsat prin testament să fie ars! 


www.dacoromanica.ro 


ÎNSEMNĂRI ZILNICE, 1938 267 


29 aprilie. Contele Römer, ginerele lui Ch. Mitilineu a căzut lovit 
de un glonţ de revolver. „Accidentul“ s-a petrecut în Polonia, la moșia 
defunctului. Nu se știe încă dacă a fost accident sau sinucidere. Römer 
era șeful protocolului la Ministerul de Externe din Varşovia. 


Altă istorioară tot cu Römer — dar altă categorie de „Romeri“. În 
urma denunţurilor primite s-a făcut o anchetă serioasă la direcția Poște- 
lor și s-au constatat o serie de matrapazlâcuri însemnate. Mită și șper- 
țuială în stil mare pentru cumpărare de material, pentru numiri, pentru 
tot. Unul din funcţionarii prinşi a făcut mărturisiri senzaţionale: cea mai 
însemnată profitoare a bandei era d-na Richard Franasovici, dulcea Ma- 
ry! Sediul bandei era la d-na Ştefania Römer!, cea mai intimă prietenă 
a perechii Franasovici, şi tot la dânsa aveau loc întâlnirile şi „lichidări- 
le“! Decretul de ambasador al lui Franasovici (la Varşovia) trebuia să 
apară astăzi, dar întâmplarea de la Poştă a avut drept rezultat să amâne 
publicarea. O simplă amânare dealtminteri, până se va mușamaliza afa- 
cerea cu Mary. Richard I (pe lista ambasadorilor români) e la Paris un- 
de îşi face uniforma după desenurile Regelui! Autentic! 


Arcizewski a fost numit ambasador la Roma. În locul său va fi tri- 
mis ambasador la București un conte Racinski. Numai de nu și-ar rupe 
şalele la Roma bietul Arcizewski, căci Nataşa se va arunca din braţele 
lui Mussolini în ale Cardinalului Paccelli. Noi pierdem în tot cazul, un 
bun prieten — şi eu în special. 


„Une petite poule“, sosită de la Paris, povestea: „Am fost dată afară 
de la Athénée Palace, sub cuvânt că hotelul a fost închis. M-am mutat 
la „Boulevard“. Vineri seara, au venit să mă scoată și de aci, nu știu pen- 
tru ce2. Am răspuns că sunt bolnavă și silită să stau în pat. Mi-au pus 
un poliţist în cameră! Și așa încurajați dvs turismul în România? Să vă 
fie de cap!“ Paţachina avea dreptate. Dar a avut dreptate și Armand 
Chiorul șă-și păzească pielea — deși nu face două parale. 


Doctorul Petre Mihail, medicul județului Dolj, un șperțar și un inca- 
pabil cu care mă războiesc din 1931, a fost în fine răpus. A fost retro- 


1 D-na Römer din Focşani şi nepoată lui Duiliu Zamfirescu după mamă. A fost căs- 
ătorită cu Georgescu, pe vremuri prefect şi cenzor la Banca Naţională. Jean Cămără- 
şescu i-a făcut un băiat şi o rentă. Femeie cu farmec. 

2 Toate camerele au fost evacuate vineri şi sâmbătă seara, înainte de Paşti, pe tot 
parcursul Cortegiului Oficial ce ducea la Mitropolie! 

gradat și trimis medic de plasă la Hurezeni în Gorj! Acum două luni 
mai îndrăznea să vină la Breasta să amenințe că ne închide moara și că 
ne ia dispensarul! A nimerit-o prost! 


Toată presa se ocupă de întrunirile de ieri de la Londra, între fran- 
cezi şi englezi, care vor urma şi azi. Diseară miniștrii francezi se vor 
înapoia la Paris. În cele două ședințe de ieri s-au discutat problemele 
Europei Occidentale: Franţa și Italia; Italia și Geneva; Franța, Anglia și 
Germania; Spania etc. Ambele Guverne s-au pus de acord asupra aces- 
tor probleme și, lucru mai însemnat, asupra unei eventuale (întotdeau- 
na rezervele Angliei!) coordonări a forțelor armate engleze și franceze. 
Mai ales asupra cooperării aeriene. Atât s-a spus aseară în public. 

Azi, Excelenţele se vor ocupa de Europa Centrală și Orientală. Ches- 
tiunea Cehoslovaciei. Cu acest prilej se va discuta și asupra concesiu- 
nilor ce se vor recomanda Guvernului de la Praga, în favoarea minorită- 
ților etnice, mai ales celei germane. Totul pe baza unui memoriu al Gu- 
vernului cehoslovac remis acum câteva zile Ministerelor de Externe 
din Paris și Londra. 

Cehii vor face mari concesiuni, afară de două asupra cărora se de- 
clară ireductibili: 

1) Nu vor recunoaște existența Partidului Naţional Socialist și 

2) Nu se vor îndepărta de la alianțele cu Franţa și cu Rusia Sovie- 
tică. 

Astă-seară se va de la Londra un comunicat. 


Un mare progres: graţie iniţiativei lui Dombrowski, prefectul colo- 
nel — promovat general — al judeţului Ilfov, s-a stabilit o variantă prin 
Balotești-Dimieni-Tunari-Pipera-Floreasca pentru degajarea șoselei 
naţionale București-Ploieșşti, până la kilometrul 24 — și s-a interzis pe 
această șosea tracțiunea animală. Acesta este progresul. Când vom 
putea oare să-l înregistrăm și în orașul Bucureşti cel puţin în centru? 


Londra, 5 mai. De cinci zile sunt pe drum. Am plecat din Bucu- 
reşti, sâmbătă, 30 aprilie, dimineaţa, cu Simplonul. Am luat ruta Simplo- 
nului ca să mai schimb, deși până la Paris, călătoria este cu o zi mai 
lungă. Drumul a fost plăcut. In Banat, între Mehadia și Caransebeș, 
printre munţi am avut o viziune nouă: prunii înfloriţi se înfățișau ca pe- 
te de zăpadă pe pajiștile verzi, iar trunchiurile mestecenilor ca înnălbite 
de brumă... 

Revăzut cu drag coasta mării la Triest și intrarea în Veneţia. Podul 
pentru automobile, lipit de al căii ferate, n-a stricat priveliștea, cum mă 
temeam. A stricat-o acum o sută ge ani podul drumului de fier mm dar 
podul cel nou a lărgit numai pe cel vechi... 

Călătorit până la Veneţia cu Grigore Gafencu și soția sa, Nouchette, 
nu numai o poamă, gar chiar o grăgină ge femeie. Mi-a vorbit de Eschil 
și de armoniile Partenonului... E mult mai la locul ei ca soţie și cola- 
boratoare ge intelectual decât ca „danseuse Esmée“, goală pe tavă ge 
argint cum a fost prezentată pe vremuri la „Olympia“ la Paris. E sim- 
patică și pace. 

Gara gin Milano, o minune germană cam gisonantă pe pământ latin. 
A întrecut cu mult însă şi gara din Frankfurt și pe cea, mai nou, din 
Leipszig. Gara veche a fost goborâtă și locul pe care se ridica parcelat 
şi clădit. Gara nouă, în imensitatea ei, cu toate liniile noi ge acces, con- 
stituie o construcție ciclopică, care a trebuit să coste nu numai câteva 
miliarde dar și un efort de voință excepţional. 

Am trecut pe lângă lacul Maggioro prea târziu și n-am văzut nimic. 
Dealtminteri ploua. 

Inainte ge a pleca din București am aflat moartea bietului Paul Pro- 
dan. Suferea de goi ani. I se umflaseră ganglioanele gâtului și megicii 
nu putuseră stabili o giagnoză precisă. Inainte ge Paști, a contractat o 
gripă şi nu s-a mai sculat. Glandele lui sclerozate n-au mai putut să-l 
apere; i s-au blocat rinichii, inima, plămânii și a murit. De vreo patru 
ani a făcut treabă bună în fruntea Teatrului Naţional. A creat „Stugio“ 
din piața Amzei. A montat piese cu grijă și a făcut o selecţie bună prin- 
tre actori. A fost cel mai bun director ge la Al. Davila. Dar a mai fost și 
un răzvrătit, şi Dumnezeu l-a pegepsit : Proganii sunt idioţi și dânsul 
și-a permis să fie mai puţin igiot ca frații lui — culpă mare ce nu putea 
rămâne fără cuveniță răsplață. Venea ges pe la noi acasă, mai ales la 
Sinaia. Moartea lui ne-a întristat pe toți. Ș 

În tren, Gafencu m-a pus la curent cu grama lui Arcizewski. În ulti- 
mul moment n-a fost numit ambasador la Roma, ci pur şi simplu reche- 
mat la Minister, la Varșovia. Probabil gin cauza deplorabilei ţinute a ne- 
veste-sii. Gafencu l-a văzut plângând. A lucrat cât a putut pentru crea- 
rea Ambasadei ploneze la București, a sperat-o pentru gânsul — și nu 
s-a ales cu nimic. Păcat ge dânsul căci e un giplomat ipteligent. Victi- 
ma femeii și dânsul. 

a] 

La Paris, unge am stat ge luni dimineața până marţi seara, n-am vă- 

zut decât expoziţia de arță engleză, deschisă la Luvru, în fosta sală La- 

caze. Minunată. Turner, Lawrence, Constable, Reynolds, Gainsborough 
și alţii, reprezentanţi prin pânze de toată frumusețea, din colecțiile par- 
ticulare engleze. 

De la Paris la Londra am venit noaptea, direct, într-un vagon cu pa- 
turi transportat pe ferry-boat. Infect. Marea era agitată și am avut sen- 
zația, timp de 4 ore de la Dunkerque la Dover că vagonul fuge în apă. 
Aşa încât n-am putut dormi deloc. 

Am regăsit Londra mai triumfală decât oricând, plină de viață și de 
încredere în sine. E adevărat metropola lumii întregi și în această pri- 
vină a luat de mult locul Parisului ofilit. La Paris nu vezi pe ferestre și 
pe prăvălii decât „appartement“ sau „boutique à louer“ — la Londra nu 
e nimic disponibil, nimic de închiriat. Şi toată lumea aleargă, tot omul 
având ocupaţia lui. Pentru haimanale nu e loc. 

Alerg și eu de dimineața până seara, târât în ritmul general. Trece 
ziua fără să bag seama, și seara mă culc buimăcit. Abia aflu ca prin vis 
ce se întâmplă aiurea. Am aflat astfel că Hitler a sosit la Roma și că a 
fost primit ca un Împărat, de Rege și de Duce. Că Guvernul francez a 
hotărât să coboare francul la 175-180 franci livra, că Banca noastră 
Naţională a scăzut scontul la 3 1/2. 

E „marea idee“ a lui Mitiţă Constantinescu, menită să învioreze cre- 
ditul! Banca Naţională scăzând dobânda cu 1%!, băncile particulare sunt 
silite după lege să scadă dobânda lor cu 2% și să o reducă astfel de la 9 
la 7%. Kaufmann (Banca de Credit) și Creţeanu (Banca Românească) 
veniți cu mine la Londra pentru Comitetul „Stelei Române“, sunt furi- 
oși. Măsura nu va da însă rezultatele așteptate: comprimarea artificială 
a dobânzii duce la restrângerea Creditului, nu la lărgirea lui. Dacă a 
ajuns și Mitiţă de la Comitetul Agrar să aibă idei în materie financiară 
ne putem aștepta la și mai rău, cât o fi dânsul cel puţin în fruntea buca- 
telor. O, Sire, Sire, de ce-ţi porcăiești toate întreprinderile. 


Văzut ieri pe Grigorcea, ministrul nostru și stat mult de vorbă cu dân- 
sul. Vizita lui Daladier și a lui Bonnet a avut înainte de toate de scop 
revalorizarea francului şi chestiunea cehoslovacă. Daladier a declarat 
ritos că în cazul atacului Cehoslovaciei, Franţa va fi nevoită să intervi- 
nă cu armele. Englezii au priceput însă că această declaraţie nu 
constituia decât o presiune asupra lor, ca să-i silească să facă o declara- 
ție în favoarea Cehoslovaciei. Această declaraţie, englezii n-au făcut-o. 
Grigorcea e convins că în cazul unui conflict între Germania și Ceho- 


1 Ceea ce nu o costă lucru mare căci aproape nu mai dă scont la nimeni. 

slovacia, Anglia — ca şi Franța dealtminteri — nu va mişca. Englezii 
nu urmăresc decât un scop (şi Germania o ştie), acela ca alipirea fâși- 
ilor de nemți din Cehoslovacia, la Reich, să se facă fără vărsare de sân- 
ge, fără război. 

Am vizitat noua Legaţie, cumpărată de noi, Belgrave Square 1 şi mi-a 
plăcut. Vom fi în fine la Londra în localul nostru, și într-un local demn 
de o ţară ce se pretinde mare. Reparaţiile vor fi gata peste 2 luni. Deo- 
camdată Grigorcea stă într-un apartament mobilat (o casă întreagă), 
foarte simandicos și el, tot în Belgrave Square, la nr. 34. 


6 mai leri-dimineaţă prima ședință intimă: Alb. Stern, Champin, 
Kaufmann, Creţeanu și eu. S-a discutat chestiunea comisioanelor exa- 
gerate percepute de Steaua British și de Soc. Pallas — și chestiunea „de- 
capitării“ lui Osiceanu. Pe viitor comisioanele vor fi sensibil reduse și 
nu se vor percepe decât pentru cantităţile vândute reg/mente. Pentru O- 
siceanu, s-a hotărât o reformă a întregii organizaţii. Se va suprima di- 
rectorul general și vor rămâne doi directori și trei administratori dele- 
gaţi. Printre aceștia 3 va fi încadrat şi Osiceanu. 

La ora 1, dejun mare oferit la Savoy de Fraser, preşedintele Stelei 
British (şi totodată și al Societăţii anglo-iraniene, fostă anglo-persia- 
nă). Au asistat și Kessler şi Macdonald. 

Stat mult de vorbă după masă cu Fraser. Mi-a părut mediocru. Poate 
să fie o impresie greșită. 

Fost după masă la Midland Bank unde am avut o lungă convorbire 
cu președintele ei Mac Kenna, fost multă vreme ministru de Finanţe. 
„First class“, om de bun simţ și de pătrunzătoare inteligență. Gata să 
vină României în ajutor, cu enorma lui influenţă. Cred că i-am lămurit 
bine situaţia de la noi, şi că am făcut un bun serviciu țării. 


7 mqi. Soarta francului a fost hotărâtă ieri la Paris. S-a hotărât 
pentru stabilizarea lui de fapt, o limită inferioară de 179 frs. livra en- 
gleză, sub care să nu fie lăsat să cadă. Londra și New York-ul s-au pus 
de acord să susțină acest curs, pe baza înțelegerii tripartite semnată cu 
Franța. Cum era de aşteptat, alinierea francului la adevărata lui valoare 
de schimb și de cumpărare, a produs o mare ușurare pe piața Parisului 
și capitalurile fugite au început, chiar de ieri să se întoarcă la matcă, În- 
trebarea este cât va ţine această ușurare? Situaţia politică nu s-a schim- 
bat mult; cu toată energia verbală manifestată de Daladier, politicia- 
nismul domnește ca mai înainte, producţia nu s-a îmbunătăţit și grevele 
au început din nou. 

Li 

Scaderea francului de la război încoace e tipică pentru jalonarea con- 
tinuei decăderi a unei ţări prost guvernate. Plecat de la o valoare de 100 
centime aur înainte de război, după catastrofale fluctuații, francul a fost: 
fixat de Poincaré în 1928 la 20 centime. În 1936 francul Auriol nu mai 
valora decât 15 centime. Bonnet l-a redus în 1937 la 13 centime. Iată-l 
acum redus de Daladier la 8... In curând o să ajungă leul nostru și să 
cadă mai jos decât el: am fost un bun proroc în 1932! 


Ieri, după-amiază, a doua ședință „între auguri“ la „Steaua“, şi după 
aceea a Comitetului. De data asta „augurii“ n-au fost decât Albert Stern, 
Champin şi cu mine. Stern ne-a propus o nouă formulă de „reorganiza- 
re“ a Societăţii: un singur director (Angot)!, doi vice, sau sub-directori, 
de desemnat (români), trei administratori-delegaţi, Creţeanu, Osiceanu 
şi Roggers. Champin şi cu mine am primit formula sub rezerva accep- 
tării celor absenţi. S-a convenit să nu se comunice lui Osiceanu, fiindcă 
e gură de petece, până nu se va hotărî definitiv, între grupuri. Lefurile 
lui Osiceanu și Roggers ar fi reduse la jumătate. Economie sănătoasă. 

În şedinţa Comitetului discuţie mai vie a fost în jurul dividendului 
de dat. Faţă de linia descendentă a afacerilor — producţia și preţuri — 
englezii şi francezii nu vor să dea mai mult de 4%. Din grupul român, 
Creţeanu e de părerea străinilor dar Kaufmann vrea numaidecât 10%. 
Ca şi chestiunea reorganizării, a fost amânată până la adunarea gene- 
rală (23 iunie, București) și chestiunea dividendului. 


Luat aseară masa la Kessler, potentatul Royal Dutch-ului, la Beck- 
enham unde locuiește, fără alt domiciliu în Londra. Au venit să mă ia, 
Otto Stern cu nevastă-sa și am pus 3/4 oră cu automobilul până acolo. 
Kessler are o vilă confortabilă în mijlocul unei grădini frumoase, ca 
toate grădinile din Anglia. Interior de burghez olandez, cu o nevastă 
care hârâie, ca toți olandezii și 5 fete mari, făcute în serie tot după tipul 
olandez. Instalaţie de burghez iar nu de miliardar. Pe ziduri, ciudat, nu- 
mai tablouri din școala modernă franceză, nepotrivite cu cadrul în care 
se găseau. Un Degas de toată frumusețea, restul mai secundar. Masă de- 
plorabilă! D-na Kessler mi-a povestit că hoţii i-au călcat de 3 ori în ul- 
tima lună, noaptea, și le-a furat toată argintăria. Ce face faimosul Scot- 
land Yard al romanelor polițiste, nu veghează? Drumul prin Londra me- 
ridională, până la Beckenham, delicios. Numai vile și grădini, îndată ce 


l Directorul actual francez, pe care toată lumea, inclusiv Creţeanu, e de acord să-l 
considere o capacitate. 

ieși din Lambeth. La masă era și ministrul Olandei, al cărui nume îmi 
scapăl, dar pe care l-am cunoscut la Berlin, și pe vremuri, ca secretar, 
la Roma. 


Sir Albert Stern mi-a încredinţat ieri că conferința cu Fraser și cu 
Kessler pentru preluarea acţiunilor grupului român („Steaua“) n-a dat 
rezultate favorabile. Ă 

Fraser e contra. Am explicat aseară lui Kessler că afacerea e avan- 
tajoasă pentru dânșii: azi au o creanță împotriva băncilor care nu vor 
plăti-o niciodată, dar n-au acţiunile; preluând acţiunile în plată, vor 
avea cel puţin ceva în schimbul banilor debursaţi. Nu e vorbă, din do- 
bânzile plătite de băncile românești și din comisioanele petrolului vân- 
dut sau nevândut, s-au rambursat ei de mult. Kessler nu e defavorabil 
preluării şi mi-a promis să mai vorbească cu Fraser. 


A murit ducele de Devonshire. Numai taxele succesorale pe care no- 
ul duce (până acum marchizul de Hartington, deputat) trebuie să le plă- 
tească Statului se urcă la 1 milion 200 mii livre sterline — adică 1 mi- 
liard 200 milioane lei, circa! Frumoasă moștenire. 


În cercurile diplomatice din Londra se spune că negocierile dintre 
Franța şi Italia merg bine și că până la 15 mai cel mai târziu, înțelege- 
rea va fi fapt îndeplinit. 


A murit şi a fost înmormântat cu toate onorurile la Paris, americanul 
Edward Tuck, care a dat zeci de milioane Franţei în scopuri culturale și 
filantropice. Între altele a răscumpărat și a dăruit poporului francez cas- 
telul Malmaison, pe care l-a restaurat pe spezele lui, adunând și o bună 
parte din colecţia napoleoniană păstrată acolo. Tuck fusese decorat cu 
marea Cruce a Legiunii de Onoare și proclamat „cetățean de Onoare al 
Parisului“. 


Citesc în Le Temps comunicatul final al întrunirii Micii Înţelegeri 
ce a avut loc la Sinaia — precum și cuvântarea d-lui Comnen-Quand Mê- 
me. Mai mare caraghioslâc nu se poate. Eterna solidaritate și solidi- 
tate(!) a Micii Înţelegeri e din nou cântată pe toată gama exagerărilor, 
tocmai în momentul când nimeni nu se mai îndoiește de soarta care aş- 


1 Limburg-Stirum. 


www.dacoromanica.ro 


274 CONSTANTIN ARGETOIANU 


NNE Pa a 
teaptă Cehoslovacia! Și iarăși cupletul nelipsit asupra nezdruncinatei 
autorităţi a Societăţii Naţiunilor! Până şi Le Temps socoteşte aceste ma- 
nifestări mai mult de ordin ritual decât practic sau politic! Despre a- 
nexarea Austriei de către Reich, nici o vorbă! Politica struțului care-și 
ascunde capul în nisip, să n-audă și să nu vadă! Această anexare este în- 
să o realitate și până şi caraghioşii Micii Înţelegeri au trebuit să o înre- 
gistreze indirect, cu prilejul unui examen al chestiunii Dunării, pusă ia- 
răși — dar sub altă formă — la ordinea zilei. 

Cât de perimate și de ridicole par glasurile acestea din fundul Car- 
paţilor, auzite diri mijlocul „businessului“ de la Londra — unde prostia 
ajunge câteodată să se impună dar minciuna mai greu. 

ÎN | 

Dejunat azi cu Elena Zănescu la Richmont, la hotel Richmont Hill, 
în faţa minunatei vederi pe valea Tamisei şi vizitat apoi grădina de la 
Kew. Vremea n-a prea fost prielnică, dar ne-am bucurat de priveliștea 
frumoasei colecții de orhidee. 

a 

15 mai. Nisa. Mâine, luni, se împlinesc opt zile de când m-am dat a 
fund. A fund pe Coasta de Azur. Înapoiat duminica trecută, seara, de la 
Londra la Paris (călătorie admirabilă în „Golden Arrow“, mare exce- 
lentă), am plecat a doya zi la Marsilia — și de aci a treia zi la Nisa. Am 
vrut să mă odihnesc o săptămână, să nu mai văd pe nimeni cunoscut, să 
nu mai aud de nimic, să nu mai primesc şi să nu mai scriu o scrisoare. 

Ştirea morţii lui Goga, publicată în ziarele din Londra de sâmbătă 
seara (7 mai) și confirmată de Grigorcea m-a impresionat adânc. ÎI ști- 
am bolnav de boala lui Basedow (pe care o mărturiseau ochii lui îņ- 
proșcaţi) și că suferea de o tensiune arterială destul de ridicată, pe care 
i-o dobora, de două ori pe an, profesorul Kocher, de la Berna. Tocmai 
fusesem în Elveţia după căderea Guvernului său și-l întâlnisem cu 
câteva zile înainte de plecarea mea din București: era vesel și încântat 
de efectele curei de la Berna, şi de data asta. „Trebuie să ne vedem să 
stăm de vorbă“, au fost ultimele lui cuvinte — dar nu l-am mai văzut și 
am plecat la Paris. Niciodată nu mi-ar fi trecut prin minte că vorbisem 
cu un muribund. După câte se pare o hemoragie cerebrală, care l-a 
paralizat cu două zile înainte de moarte, a fost cauza sfârșitului, mai 
mult neașteptat. 

Știrea aceasta a morţii lui Goga m-a tâmpit de tot. Prietenia noastră 
se cam răcise și totala lui lipsă de caracter mă cam îndepărtase de dân- 
sul. Dar oricum n-avea decât 58 de ani și omul resimte loviturile, chiar 

primite de alţii, prin propriul său sistem de rezonanţă. Câteva zile mi-am 
simţit bătăile inimii mai pripite și mai dureroase ca de obicei. 

În afară de moartea lui Goga, toate câte s-au întâmplat și câte le-am 
aflat în aceste opt zile m-au lăsat rece — n-am vrut, am mai spus-o, să 
ştiu de nimic. Am citit cu indiferență în ziare discursurile lui Hitler şi 
lui Mussolini la Roma și tonul lor mai mult literar decât politic nu m-a 
mirat câtuși de puţin. Nu m-am întrebat deloc pentru ce o înscenare atât 
de fastuoasă! ca să se ajungă la relativ banala declaraţie a intangibilită- 
ţii frontierei Brennerului. Nu era nevoie de atâta solemnitate şi de atâta 
fast, dacă pe lângă cele mărturisite nu mai erau și înțelegeri nemărturi- 
site şi pline de pericol pentru ziua de mâine!... 

Am citit cu indiferenţă în ziarele franceze despre atentatul dezminţit 
de la Cotroceni din ziua de 10 Mai (un revolver care ar fi pornit singur 
în buzunarul unui agent de poliţie!) — am luat act cu aceeaşi indiferen- 
ță de palinodiile de la Geneva (sesiunea Consiliului deschisă la 9 mai) 
care s-au terminat prin libertatea acordată fiecărui Stat „membru“ al 
S.D.N.-ului de a recunoaşte sau nu — după interese — anexarea Eti- 
opiei de către Italia și nici chiar prezența Negusului la dezbateri (ultim 
caraghioslâc) nu m-a tulburat. După cum nu m-au tulburat nici ştirile 
unei manifestații gardiste(?) a studenților la statuia lui Mihai Viteazul — 
Şi în alt ordin de idei, a morții neașteptate a lui Van Saanen, cu care 
luasem masa la prietena mea Marie Mirea o săptămână înainte de a pă- 
răsi Bucureștiul. Am lăsat toate să treacă, m-am învelit în azurul medi- 
teranic și am trăit opt zile numai în trecut, față în faţă cu natura şi cu 
monumentele nepieritoare rămase de pe urma oamenilor... 

Pe lângă nevoia de a mă odihni câteva zile, am mai realizat cu pri- 
lejul acestei „escapade“ un vis mângâiat de multă vreme: de zeci de ani 
doream într-adevăr să văd orașele ilustre din acest colț al Franţei, des- 
pre care citisem mult, dar pe care nu le cunoșteam. Mi-a fost dat în fine 
să iau contact cu Avignon, cu Nimes, cu Arles și cu Aix en Provence 
— fără să mai număr Marsilia care mi-a servit numai de bază pentru 
excursiile mele. 

La Aix, nu e lucru mare de văzut. Un triptic, „le buisson ardent“, de 
Nicolas Froment (din secolul al XV-lea), o minune de coloratură, un 


l Roma și Italia n-au făcut nici unui Împărat, nici unui Suveran sau om politic pri- 
mirea pe care au făcut-o lui Hitler. A fost ceva „„Neronian“ în sensul fastului și exage- 
rărilor demonstrațiilor publice şi de ordin particular. Şeful Casei Savoia, Regele și fa 
părat, plin de morga sângelui său, adus la gară și la parăzi în cinstea zugravului ajuns 
stăpânul Germaniei — trebuie să fi suferit crunte în amorul său propriu. 

„Chiostro“ și batisterul (foarte vechi) — toate în catedrala St. Sauveur 
(în parte romanică din al XIII-lea, în parte cea mai mare însă înconti- 
nuu restaurată) mm e ce am văzut mai interesant. E drept că n-am văzut 
muzeul, pe care-l ştiu foarte bogat și plin de opere de mâna întâi mm dar 
vizitarea muzeelor, mi-am interzis-o în aceste plimbări care nu aveau 
un caracter de studii, ci de pură recreaţie. Ținuta aristocratică a orașu- 
lui e în special impresionantă și de vechile ziduri se mai desprind și as- 
tăzi mărturii de eleganţă și de liniște sufletească din veacurile trecute. 

Avignonul e o minune. Adică colţul cu Palatul Papilor, cu catedrala 
(Notre Dame des Doms), cu „promenade des Rochers des Doms“ și cu 
priveliștea încântătoare asupra Rhonului cu podul său vechi rămas în 
picioare numai peste jumătatea fluviului (pont St. Benezet). Acest colţ 
al Avignonului nu mi-a dat nici o decepţie, dimpotrivă, realitatea a de- 
pășit toate aşteptările. Din câte a ridicat mâna omului, opera arhitec- 
ților avignonezi din veacul al XIV-lea e una din cele mai impunătoare. 
Impunătoare prin masă, dar și prin ritmul proporţiilor. „La grande au- 
dience“ sala cea mare a Palatului e cu siguranță cea mai minunată con- 
cepţie a genului, și ce realizare. Redusă la mica provincie a „comitatu- 
lui Venaissain“, Biserica Universală și-a exprimat în proporţiile Pa- 
latului din Avignon, dacă nu puterea ei — un moment eclipsată mm cel 
puţin pretenţiile ei față de Puterea Seculară şi de Eternitate. Întreg Avig- 
nonul e oraş simpatic, plin de caracter. Încins în centura lui de ziduri 
aproape intacte (inferioare totuşi ca proporţii și construcţia zidurilor ră- 
mase în picioare în alte orașe ale Franţei), cu nenumăratele sale bise- 
rici, mărturii ale timpurilor trecute, vechea metropolă a Rhonului, stă 
de strajă, nemișcată și fără să se preocupe prea mult de ritmul vieții 
moderne care-i dă asalt din toate părţile. 

Excelent dejun la hotel de l'Europe (unde nu se mănâncă bine în 
Franța?), veche casă aristocratică transformată cu inteligenţă în han, fä- 
ră să-și piardă caracteristicile ei din veacul al XVII-lea. 

Nimes e un oraș protestant și mult mai banal decât Avignonul. Dar 
şi mai viu. Arenele romane, destul de bine conservate (mai bine ca Co- 
liseul de la Roma) și „la Maison Carrée“ (un templu dedicat probabil 
fiilor lui Agripa, Caius şi Lucius Caesar) mărturisesc încă şi azi impor- 
tanța municipiului pe vremea romanilor. Această importanță o mai do- 
vedeşte dealtminteri și rămășița de apeduct cunoscută sub numele de 
„pont du Gard“, pe lângă care am trecut mergând cu automobilul de la 
Avignon la Nimes. Arhitectură maestuoasă din epoca Augustiană, în- 
cadrată într-o priveliște de toată frumuseţea. 

„La Fontaine“ e o grădină publică în terase, la capătul orașului, fas- 
tuoasă și demnă de o reședință regală sau imperială — cam depreciată 
în mijlocul hughenoţilor transformați î în vremea din urmă în comuniști. 

Arles e un oraș delicios și plin de locuri frumoase. În mijlocul unei 
vegetaţii de o incomparabilă bogăţie, teatrul antic (rămășițe), Arenele 
(ceva mai puţin bine conservate ca cele din Nimes) și câteva biserici, mai 
ales Saint-Trophime, cu o fațadă și cu un „chiostro“ din primele secole 
creştine — sunt locuri de duios pelerinaj. „Les Aliscamps“ merită re- 
putaţia lor. 

Nu am văzut muzeele, nici la Nimes, nici la Arles: mă plictisesc — 
şi a fost păcat, căci conţin opere remarcabile și ele. Dar mă simțeam a- 
tât de obosit... 

Înapoindu-mă de la Arles la Marsilia, am trecut prin Martigues, pe 
„Etang de Berre“, un vechi port pitoresc, fost principat, acum decăzut 
dar întrucâtva înviat prin noua viaţă dată de curând regiunii prin crea- 
rea centrelor de aviaţie de la Istres și Margonane — vecine cu Marti- 
ques pe Etang de Berre — și prin înființarea marilor fabrici (rafinărie 
de petrol, pulberărie, industrii chimice) din jurul lacului. 

Am găsit Marsilia cum mă aşteptam să o găsesc: un oraş monumen- 
tal, banal și puturos în care oamenii mișună ca păduchii. În centru, ani- 
maţia e ca la Paris, căci toți marsiliezii trăiesc pe stradă. Nimic mai a- 
muzant decât un răscruci pe Cannebiera, privit de la terasa unei cafe- 
nele. În mijlocul străzii stă un sergent, ca în orice oraș mare, ca la Pa- 
ris, ca la Londra, ca la Berlin și probabil ca la New York și reglează cir- 
culația cu un baston alb. Dar pe când în toate orașele din lume agentul 
se mulțumește cu un gest indicator al brațelor, la Marsilia e un adevărat 
teatru. Agentul nu mai e agent de circulaţie, ci un adevărat șef de or- 
chestră care se zbâte ca Toscanini al răscrucilor, scoate o serie de trecă- 
tori dintr-o parte, refulează pe alţii în alta, extrage din mulțime câte o 
cocoană — ca un sunet de flaut — aruncă la o parte câte un trecător bur- 
tos ce șuieră ca un saxofon. Şeful nu se odihnește o secundă; din brațe, 
din picioare, din cap, conduce enorma simfonie ca și cum ar crea-o el! 
Tot temperamentul meridional izbucnește aci, și spectacolul e de toată 
nostimada. 

În afară de icoana vieţii, nimic de văzut în Marsilia. Pe cât e orașul de 
animat, pe atât e portul de mort. Am luat o șalupă automotoare și m-am 
plimbat prin toate bazinele. O jale. N-am văzut mai mult de 15-20 de 
vapoare mari şi mici. 

De joi după-amiază (12 mai) sunt la Nisa (hotel Ruhl, fost „des An- 
glais*). Plec mâine seară spre București, prin Milano. Aci, la Nisa, ade- 

vărat repaus pe loc, cu plimbări neobositoare în autocar la Monte Car- 
lo, la Cannes , la Beaulieu. 

Vizitat azi-dimineaţă la Monaco, muzeul Oceanografic întemeiat de 
defunctul Principe Albert. Singurul muzeu care m-a atras în această că- 
Jătorie a fost al peştilor! N-am priceput nimic, dar m-a interesat enorm 
acvariumul din subterane. Ce viziuni neașteptate! Am vizitat și grădina 
„Exotică“, pe stâncile de peste Condamina. Toată flora cactuşilor din 
lumea întreagă. Ghimpi mulți. Interesant. 

Pe „Riviera“ n-am fost decât o singură dată, în 1900. Am găsit după 
38 de ani multe schimbări și în bine și în rău. S-a făcut mult. Regiunea 
dintre Cannes și Ventimilia e azi una din cele mai „civilizate“ din Eu- 
ropa şi prin urmare din lume. Dar populaţia, băștinașă și flotantă s-a 
înmulțit atâta încât ritmul agitaţiei a devenit obositor, mai ales că totul 
e mecanizat. Nicăieri n-am văzut atâtea autobuze; mașini cât un vagon 
cutreieră toate șoselele, între diferitele localităţi. S-au construit hoteluri 
imense, adevărate palate, prin toate colțurile de-a lungul mării. Tendin- 
ţa lumii e să părăsească înălțimile şi să se apropie de mare. Dealtmin- 
teri, Nisa şi toate localităţile de pe coastă, care până ieri erau numai 
stațiuni climaterice de iarnă, au devenit de câţiva ani și localităţi bal- 
neare de vară. Din primăvară și până în toamnă, oamenii se plimbă goi 
pe plajă. Cu toate acestea, criza se resimte și pe aci. Mai ales pentru ho- 
telurile luxoase și scumpe. Hotelurile de la Cimiez, Regina-Palace și 
Majestic (cele mai elegante pe vremuri) au închis. Palace-hotel de la 
Monte Carlo e pe drojdii. Chiar jos, lângă mare, multe stabilimente sunt 
pe pragul falimentului. Regina-Palace a fost amenajat în apartamente 
de locuit, care se vând dar nu se prea cumpără. Chiar afacerile Cazino- 
ului de la Monte Carlo sunt departe de a mai fi ce au fost. Hotel și Café 
de Paris, la Monte Carlo, sunt singurele instituţii vechi rămase în pi- 
cioare. 

Și totuși — e drept că înainte de criză — s-au mai construit două ca- 
zinouri noi, luxoase şi somptuoase, „Palais de la Mediterrannse“ la Nis- 
sa (pe promenade des Anglais) și „Sporting-Club“ la Monte Carlo (lân- 
gă hotel de Paris). 

Nisa a ajuns oraș prea mare. E obositor. Dealtminteri, de la Cannes 
şi până la Monte Carlo nu mai e decât un singur oraș, casă lângă casă. 
Cannes mi-a părut ceva mai liniştit. Cine caută însă odihnă, să caute 
aiurea, nu pe Coasta de Azur. 

La Nisa am regăsit pe Vogade, cu fructele lui zaharisite. La Cannes, 
Rumpelmayer nu mai există... 

16 mai. Azi-dimineaţă — ultima mea zi pe Coasta de Azur! — plim- 
bare cu trăsura la Cimiez, apoi cu autobuzul la Menton, prin Monte Car- 
lo și înapoi la Beaulieu unde am dejunat „à la Reserve“ luptându-mă cu 
o formidabilă „bouillabaisse“. 

După-masă a început să plouă și înapoiat la Nisa mi-am făcut baga- 
jul şi am privit pe fereastră cum curgea apa șiroaie, în mare. 

Acum 38 de ani, la Cimiez, Regina-Palasul și Riviera-Palace! erau 
singurele clădiri în mijlocul grădinilor. Acum e oraș, până sus la Cimo- 
ez. În schimb, hotelurile, ca și „„Majesticul“ ridicat mai în urmă, au decă- 
zut. Moda s-a mutat de la deal la vale, lângă mare. Englezii și america- 
nii nu mai cer aerul de munte, ci plajă. Riviera-Palace mai luptă cu fa- 
limentul, Majesticul a fost provizoriu închis — Regina transformat în 
apartamente care se vând. Ca pretutindeni, blocurile cu apartamente au 
copleșit Nisa. Dimensiunile lor sunt însă colosale, ca la Londra. Prin 
masa lor întunecă grădinile și au întristat veselul aspect de mai înainte 
ale acestui oraș scăldat în verdeață și în flori. 


20 mai. Plecat din Nisa luni seara, 16 mai, pe ploaie și pe frig — am 
sosit la Milano a doua zi dimineața la ora 8,40. Cum Simplonul pe care 
trebuia să-l iau nu trecea prin Milano decât la ora 12,12, m-am repezit 
în oraș să revăd locurile pe unde nu mai călcasem de mai bine de 30 de 
ani. M-am dus glonţ la Brera: închis, nu deschidea decât la ora 10. Plo- 
ua. Mi-am întins umbrela și pe via Brera, prin fața Scalei, prin pasajul 
Victor Emmanuel am ajuns la piața Domului. Am intrat într-însul. Ce 
splendoare de proporţii și puritate de linii! Uitasem cu totul această a- 
devărată minune. Pe cât e domul Milanului de neplăcut pe dinafară, pe 
atât e de impresionant pe dinăuntru. Interiorul catedralei din Milano e o 
operă de artă desăvârșită. 

Am avut tot răgazul să examinez pe dinafară și pe dinăuntru noua 
Gară Centrală pe care Fascismul a dăruit-o Milanului. Clădită cu sco- 
pul vădit de a întrece pe scara „colosalului“ construcțiile similare din 
Germania și America, acest rezultat „du plus grand“ a fost atins. Dar atât 
tot. Nici din punctul de vedere tehnic, dar mai ales nici din cel artistic, 
nu s-a ajuns la o operă de artă. Toate raporturile proporţiilor sunt greși- 
te și liniile și bolțile sunt mute şi moarte. 


Pornit pe frig din Nisa, trecut prin Italia tot pe frig şi pe ploaie — 
am găsit miercuri dimineaţa (18 mai) în România, soare și căldură tro- 


! Riviera Palace din Nisa, Palace-Hotel din Monte Carlo şi Chezireh-Palace din Ca- 
iro au fost primele mari hoteluri clădite pe tipul „Palasurilor“. 

picală, ca în iulie. De la Timișoara am avut să înfrunt trei pacoste: căl- 
dura excesivă, pe Scanavi și pe Tătărescu (Guţă). Am rezistat şi am a- 
juns cu bine la București. 

Ploile din'ultimele săptămâni au ridicat grânele de nu mai sunt de 
recunoscut. Pentru prima dată de când călătoresc am găsit câmpul mai 
frumos în România decât în străinătate și trebuie notat că vin din Fran- 
ţa și din Lombardia, adică din regiunile cele mai bine cultivate și din 
punct de vedere agricol, cele mai bogate din Europa. 


. În trei săptămâni, cât a durat lipsa mea din ţară, n-am găsit mari 
schimbări și nici nu puteam găsi. Totuşi o demonetizare continuă a Gu- 
vernului care riscă de a compromite acţiunea întreprinsă în februarie de 
Rege. În opinia publică începe să încolțească decepţia: în afară de ur- 
mărirea Gărzii de Fier şi de arestarea legionarilor, nu se face nimic. Furt, 
şperţ și neglijenţă ca mai înainte. Fiecare se întreabă dacă „lovitura de 
Stat“ n-avea alt scop decât înăbușirea unei mișcări pe care opinia pu- 
blică o judeca cu mai puţină severitate ca Majestatea Sa și tovarășii Ma- 
jestăţii Sale de... afaceri. Şi totuși se aduc multe lucruri bune la înde- 
plinire, dar lucruri mărunte, care trec aproape nebăgate în seamă. Lu- 
mea ar vrea să vadă lucruri mari, să vadă câţiva hoți în pușcărie și câți- 
va şmecheri cu botul pe labe — și așteaptă. 


Din informaţiile culese de la cei prezenţi la defilare (soția mea a fost 
la câţiva pași de automobilul Regelui, la plecare), pare că într-adevăr 
n-a fost nici un atentat la 10 Mai, și că, dacă foc de revolver a fost, n-a 
putut fi decât accidental şi neobservat de nimeni. 


Lui Goga i-au făcut funeralii naționale; a asistat și Regele. Poate în 
cinstea poetului — căci omul politic nu merita atâtea surle, mai ales du- 
pă tragi-comicul guvernării sale de 40 de zile. 


Am găsit legea mea (Legea Consiliului Superior Economic) nepro- 
mulgată; dealtminteri aşa cerusem și eu, să nu se promulge, de frică să 
nu iasă ceva alandala. 

Ieri-dimineaţă, abia sosit, am fost la Președinția Consiliului unde Mă- 
gureanu (subsecretarul de Stat) mi-a dat textul înapoi (i-l trimisesem, ca 
să-l aibă, prin Lupu Kostaki) sfătuindu-mă să iau viza Regelui, căci e- 
rau unii miniștri care făceau obiecții! . 


1 În realitate unul singur, Mitiţă Constantinescu, care se crede Schacht şi nu vrea să 
mai asculte de nimeni! 

Am luat proiectul de lege și am cerut imediat o audiență Majestății 
Sale, prin aghiotantul Puiu Filitti — Urdăreanu fiind dus la Monăstirea 
(după câte am aflat) să pregătească de Sfânta Elena un week-end în- 
duioșător Duduii și Duduiului. Am cerut audiența nu numai ca să o ter- 
min odată cu legea Consiliului, dar și ca să comunic Regelui cele cu ca- 
re mă însărcinase Grigorcea, la Londra (confidenţele lui Sir Alexander 
Harding cu privire la „indispunerea“ Regelui George). 

Majestatea Sa m-a primit azi la orele 5 p.m. Am intrat îndată după 
Petrescu Comnen, sosit în ajun de la Geneva și care se prezentase pen- 
tru a raporta despre ultimele isprăvi ale S.D.N.-ului. Ne-am întâlnit un 
minut la Urdăreanu și cum neofitul ministru-voiajor se plângea de atâ- 
tea drumuri (București- Ankara, București-Geneva, Berlin-București etc.) 
i-am spus în glumă: „Ce vrei, nu mai ești acum „Petrescu-Comnen, ești 
Comnescu Petren!“ Urdăreanu a făcut mare haz de acest tâmpit „à pau- 
pres“, dar Comnen a luat-o în serios și s-a burzuluit, ceea ce dovedește 
că e mai puţin deștept decât credeam. 

Am povestit Regelui istorioara lui Grigorcea. M-a ascultat cu inte- 
res şi singura lui concluzie a fost: „Grigorcea e un pesimist. Am scris 
Regelui George o scrisoare foarte cordială ca să-i explic de ce nu mai 
pot merge la Londra. Am trimis-o prin Hoare. Nu pot să cred că n-a a- 
juns la destinaţie“. O fi Grigorcea un pesimist, dar constat că la această 
scrisoare de „decomandare“, Regele Angliei n-a răspuns printr-o nouă 
invitare, cum s-ar fi căzut. Cum nu-mi place să mă amestec în treburile 
care nu mă privesc, n-am insistat faţă de Majestatea Sa. Îndeplinindu-mi 
însărcinarea luată față de Grigorcea, am socotit indicentul închis, pen- 
tru mine. 

Am trecut la legea Consiliului Economic și am întrebat pe Rege în- 
că odată dacă vrea sau nu să facă din acest Consiliu ceva serios. Mi-a 
răspuns răspicat că da. La urma urmei nu e ideea mea, ci a lui. Eu am pri- 
mit să organizez noua instituţie ca să-i fac plăcere iar nu din convin- 
gere că vom ajunge pe această cale, pe terenul economic la cine știe ce 
rezultate. Un soviet nu va putea niciodată face cât ar putea face un sin- 
gur om. Cu condiţia însă ca acest om să nu fie un caraghios ca Mitiţă 
Constantinescu. Poate că Consiliul Superior Economic să aducă neaș- 
teptate servicii neutralizând veleităţile dictatoriale ale acestui Schacht 
țigănesc pe care Dumnezeu în mânia lui l-a hărăzit României... 

Regele mi-a repetat că vrea să facă din Consiliul Economic organul 
de îndrumare reală a gospodăriei noastre publice și private. Că aprobă 
proiectul mey de lege. Dar că trebuiesc menajate anumite susceptibili- 

tăți şi că în acest scop mă roagă să trimit proiectul meu fiecăruia din cei 
6 miniștri economici și să le cer şi avizul lor. După aceea, dacă nu am 
putea cădea de acord (miniștrii și cu mine), ne va întruni dânsul, Rege- 
le, pe toţi, și va pune chestiunea la punct. Am primit și am adăugat chiar 
că mă voi duce eu în persoană la fiecare ministru, să discut cu dânsul. 
Regele mi-a mulțumit. I-am mai povestit despre conversațiile mele de 
la Londra cu Makenna și cu Fraser și Majestatea Sa a binevoit a aproba 
tot ce am făcut în străinătate. Ne-am despărţit prieteni. Prieteni, prie- 
teni, dar în loc să facă ce-i spun eu se ia după Mitiţă Ridicolul și după 
Armand Dicta-chiorul. 


De la Rege am fost la Consiliul Economic unde am ţinut prima şe- 
dință cu plenul așa cum a fost prevăzut prin decretele din aprilie. Am 
discutat asupra metodelor noastre de lucru. Între timp s-a copiat pro- 
iectul de lege în 6 exemplare şi l-am trimis fiecărui ministru, însoţit de 
o scrisoare amabilă prin care anunţarm „o proximă“ vizită. 


Patriarhul a plecat aseară la Varşovia. În lipsa sa a fost însărcinat cu 
preşedinţia Consiliului generalul Argeşeanu, cel mai nou ministru. Fap- 
tul se poate explica fie prin împrejurarea că în acest Minister de felceri 
cel mai vechi e Ionescu-Sisești(!), fie prin aceea că luni începe proce- 
sul lui Codreanu Zelea și că Regele a vrut ca acest proces să înceapă 
„sub manu militari“. Je crois plutôt que sous un regime de „sabre et de 
goupillon“, quand le goupillon s’en va, la sabre prend tout naturelle- 
ment sa place! 


Elisa Brătianu mi-a cerut o dedicație pe volumul meu Pe urmele tre- 
cutului. l-am scris pe prima pagină: „Doamnei Eliza Brătianu, în semn 
de adâncă admiraţie pentru calitățile mele pe care le regăsesc într- 
însa!“ Aştept să mă pleznească! 


22 mai. Sosit ieri-dimineaţă la Breasta să petrec ca de obicei ziua 
Sfântului Constantin lângă mormântul scumpei mele mame. 

O vreme glorioasă, cum zice englezul. Natura în toată splendoarea 
ei. E frumos. Frumos — şi totdeodată atât de trist pentru mine... 

La biserică, preotul a ţinut o frumoasă cuvântare despre viața de sfân- 
tă a mamei. Apoi a slujit un parastas, fără să-l cer eu... Cântă păsările, 
zburdă fluturii, strălucesc florile şi în sufletul meu e numai chin: simt 
că se apropie ziua în care trebuie să le părăsesc pe toate! 


www.dacoromanica.ro 


ÎNSEMNĂRI ZILNICE, 1938 283 


La Breasta câmpul se arată de toată frumuseţea, grânele mai ales. 
Numai porumbul a dat greș anul acesta, și dealtminteri în toată ţara. 
Boabele au stat prea mult în pământ, fără să răsară, din cauza frigului și 
s-au stricat. A trebuit să se semene acum în urmă, a doua oară. Cum e 
de timpuriu, poate că această întârziere să nu fie păgubitoare — mai 
ales dacă va ploua în iunie și în iulie. 

23 mai. Înapoiat azi-dimineață la București. Au fost două zile liniş- 
tite la Breasta, dar infinit de triste. M-am cufundat în amintirea trecu- 
tului și pentru mine acum viitorul începe să se confunde cu trecutul... 
A contribuit la starea mea sufletească și începutul de lichidare pe care 
l-am săvârşit zilele acestea. Cei ce se duc trebuie să se gândească și la ce 
lasă în urma lor, și cui lasă. Am dăruit cărțile mele mai de preţ Biblio- 
tecii Brătianu din București. Elisa Brătianu a venit ieri la Breasta cu 
Fotino şi au ales ce le-a plăcut. Au încărcat patru lăzi; mai încarcă și 
azi... 


La București am găsit atmosferă de îngrijorare cu privire la situația 
internațională. Cehoslovacia continuă să fie punctul nevralgic al Euro- 
pei. De la anexarea Austriei, echilibrul intern al Cehoslovaciei și rapor- 
turile acestei țări cu Germania s-au schimbat repede și lucrurile au alu- 
necat din zi în zi spre conflict. Alaltăieri o patrulă cehă a împușcat doi 
nemți, lângă Eger. Mare vâlvă. Urlete în presa germană. Intervenţii en- 
gleze la Berlin și la Praga. 

Ieri au avut loc alegeri comunale în toată Cehoslovacia. În centrele 
germane listele partidului lui Henlein (autonomist-separatist) au fost ale- 
se cu o zdrobitoare majoritate, aproape cu 90% din voturi. Deși lucruri- 
le par mai liniștite, conflictul între Guvernele din Praga și Berlin pare 
inevitabil... 


Azi-dimineaţă a început procesul lui Corneliu Zelea Codreanu în 
faţa tribunalului militar. Am fost citat și eu ca martor, dar nu m-am dus. 
Ce aș fi putut spune în favoarea inculpatului? Nimic? Și împotriva lui 
Şi mai puţin... 


A venit Xeni la mine cu ordonanța judecătorului de instrucţie și cu 
dosarul afacerii sale. Nici o dovadă de culpabilitate nu reiese împotriva 
sa și arestarea preventivă pe care a suferit-o apare mai mult decât ne- 
dreaptă, ca un abuz de putere. 

Xeni pretinde că toată înscenarea (împotriva sa) n-a fost decât o răz- 
bunare a lui Victor Iamandi. Deși-l cunoștea puțin, a primit din partea 
lui, în vara anului 1933, o cerere de împrumut de 5 000 lei. Xeni n-a a- 
vut întreaga sumă asupra lui și i-a dat numai 3 000 lei. Nu i-a mai văzut 
niciodată. Venind Partidul Liberal la Guvern, Xeni și Alexandru Otules- 
cu, rămași de căruță, s-au văicărit împreună și au judecat cu oarecare se- 
veritate pe cei ridicaţi, printre care și pe Iamandi. Xeni a povestit istori- 
oara cu cei 3 000 lei șterpeliți. Se vede însă că Otulescu a povestit is- 
torioara mai departe, căci după două zile Iamandi a chemat pe Xeni la te- 
lefon, i-a făcut aspre mustrări (!!) şi i-a trimis banii prin mandat poștal. 

De atunci nu și-au mai vorbit, unul cu altul. Iamandi a mai fost con- 
vins că campania dusă în Universul împotriva sa (cu prilejul unei călă- 
torii în străinătate cu automobilele Ministerului de Interne) a fost inspi- 
rată tot de Xeni (ceea ce acesta neagă cu tărie). Xeni e convins că laman- 
di i-a plătit acum aceste polite... Poate să fie și poate să nu fie. Poate să 
fie numai zelul Parchetului care a încercat să terorizeze tocmai fiindcă 
nu găsea probe. 

Ce e ciudat, e că ssa închis în prevenție, pentru un delict ce nu e pe- 
depsit de lege prin închisoare, ci numai prin amendă. 

24 mai. Cehoslovacia continuă să fie centrul preocupărilor interna- 
tionale. Deşi foarte gravă, situația pare ceva destinsă de ieri. Presa ger- 
mană s-a mai calmat. Se pare că ceea ce a contribuit mai mult la destin- 
dere, pe lângă demersurile engleze, a fost şi atitudinea Poloniei care s-a 
declarat hotărât de partea Angliei şi a Franței în cazul unui conflict ar- 
mat şi general. Beck, care a sosit la Stockholm, a trecut ieri prin Berlin 
şi fapt simptomatic — dată fiind intimitatea sa recentă cu Fiihrerul și 
cu Guvernul acestuia m— nu s-a coborât din vagonul său și n-a văzut cât 
a stat în gară decât pe ambasadorul polonez. 

Neville Chamberlain a făcut declaraţii în Camera Comunelor și a sub- 
liniat că tot efortul Guvernului britanic s-a îndreptat în zilele din urmă 
spre împiedicarea declaraţiilor și actelor ireparabile. Sunt speranţe de 
înțelegere între Praga și Berlin. Negocierile între Hodza și Henlein au 
început mm prima întrevedere a avut loc ieri. Italia a declarat că proble- 
ma privește Germania și Cehoslovacia, ca să nu se amestece în rezol- 
varea ei, şi că păstrează atitudinea de simplu observator. 


Trichard Ramassovici, ambasadorul nostru la Varșovia mm primul 
ambasador român, pleacă mâine la post. Ar fi putut să fie acolo pentru 

vizita Patriarhului-Președinte de Consiliu, dar se vede că dl Trichard ți- 
ne să respecte tradiția marilor seniori, ambasadori din secolele trecute, 
care-şi pregăteau Ambasada luni de zile. 


Dealtminteri, pentru ce face bietul Patriarh Miron la Varşovia, nu 
era nevoie de multă asistență diplomatică. Se învârteşte printre popii 
ortodocși, în ciuda celor catolici care constituie marea majoritate a cle- 
rului polonez, mormăie rugăciuni și vorbeşte nemţește cu Președintele 
Republicii, Moăcicki — probabil despre nemurirea sufletelor sau des- 
pre avantajele sinecurelor gras remunerate. 


Herr Comnescu-Petren, retur de la Geneva a strâns gazetarii și le-a fă- 
cut o expunere. După ce le-a servit toate banalităţile cunoscute asupra 
Micii Înţelegeri, Înțelegerii Balcanice și „Operei“ de la Geneva, Talley- 
randul nostru a afirmat că politica noastră la S.D.N. e bazată pe două 
principii: 

1. Menţinerea României pe picior de egalitate cu celelalte State şi 

2. Convingerea că instituţia de la Geneva e o instituţie politică iar 
nu una de jurisdicție. 

Două prostii, căci nimeni n-a contestat României „piciorul“ pe care 
stă la Geneva, iar în ceea ce privește caracterul instituției, părerea d-lui 
Comnen ar fi fost interesantă la întemeierea instituţiei, iar nu la spartul 
târgului. 

T 

La Viena au început deja nemulțumirile împotriva „Anschlussului“. 
Au izbucnit cu prilejul raţionării materiilor alimentare. Au fost chiar 
tulburări și au fost făcute peste 100 de arestări. Caracterul ușuratic al 
vienezilor va fi greu de schimbat şi disciplina germană de fier va apăsa 
greu asupra unor oameni obişnuiţi cu toate licenţele. 


Dimăncescu a întrunit pe reprezentanţii tuturor ziarelor, din provin- 
cie, inclusiv ziarele minoritare, şi le-a pus în vedere noile orientări ale 
Direcţiei Presei. Presa din provincie a fost foarte mulțumită de ajutorul 
tehnic pe care-l va primi de aci înainte de la această Direcţie (ştiri tele- 
fonice, comunicate şi rezumate de presă, informaţii etc.). E realizarea 
unei idei a Regelui. Bună. Numai că presa minoritară, în loc să o ajut, 
aș fi suprimat-o. Cine vrea ştiri, să înveţe să le citească pe românește. 

i 

Procesul lui Zelea Codreanu a început ieri. Actul de acuzare e slab 

şi motivele de inculpare, mai ales cel de înaltă trădare, ridicole. Apă- 

rarea lui Zelea Codreanu e bleagă, lipsită de orice avânt sau vlagă. Un 
mediocru încăpățânat, care a găsit o atmosferă favorabilă și a profitat 
de dânsa. Procesul în continuare azi. Ieri, mai toată ziua a fost consa- 
crată incidentelor de incompetenţă sau de amânare, ridicate de apărare 
— şi toate respinse. 


25 mai. Pe neașteptate — și fără nici un rost — Consiliul de Mi- 
niştri a introdus ieri, pe termen de un an, pedeapsa cu moartea. Con- 
form textului Constituţiei celei noi, şi pentru crimele ce se vor săvârşi 
de ieri-seară înainte. Secretul a fost bine păstrat. Acum se explică ros- 
tul călătoriei Patriarhului în Polonia și numirea generalului Argeșanu 
ca președinte interimar. Prin semnătura acestuia s-a dat jurnalului Con- 
siliului un caracter marţial, iar Patriarhul se vede că nici n-a vrut să sem- 
neze hotărârea. N-a semnat-o nici celălalt popă din Guvern, Colan, mi- 
nistrul Instrucţiei și al Cultelor, care s-a dus la Cluj şi nu s-a înapoiat la 
Bucureşti decât aseară, după Consiliu. În expunerea de motive se arată 
că mari demnitari ai Statului sunt amenințați zilnic cu moartea, prin 
scrisori anonime și că pedeapsa capitală e instituită ca „o măsură pre- 
ventivă“ împotriva acestor amenințări. Unul din cei mai ameninţaţi e 
Iorga, devenit ţinta tuturor atacurilor foștilor gardişti. Nu m-ar mira ca 
printre cei care au cerut cu mai multă insistenţă decretarea pedepsei cu 
moartea să fi fost tocmai Domnul Profesor, care, în Consiliul de Miniş- 
tri în care a fost discutată introducerea acestei pedepse în Constituţie, 
s-a ridicat cu cea mai hotărâtă energie împotriva ei. Regele venise cu 
propunerea introducerii pedepsei cu moartea, fără nici o rezervă. For- 
mula hibridă care s-a adoptat n-a fost primită de Rege decât ca să îm- 
piedice pe Iorga să iasă din Minister... Logica a fost însă totdeauna 
certată cu Marele Nostru Istoric şi acum era vorba de pielea lui. Pe- 
deapsa cu moartea fiind limitată la crime odioase, decretarea ei n-a fă- 
cut mare impresie în opinia publică. 


Procesul lui Zelea Codreanu a continuat și ieri, fără mare interes. 
Interogatorii, din care nu reiese nimic căci n-are ce să reiasă. Cine cite- 
şte dezbaterile, ordonanța de urmărire, răspunsul lui Zelea Codreanu, in- 
terogatoriile, nu poate să nu fie de partea acuzatului și să nu-și dea sea- 
ma de ridicolul acuzaţiei. Tot procesul a fost fals înscăunat. Orice regim 
are dreptul să se apere. Dacă cineva îi declară război, război să fie. Ze- 
lea Codreanu a declarat că „între Regele Carol și Mișcarea Legionară 
e un abis! pe care nimic nu-l va putea astupa“ — şi politica legionară a 


1 Declaraţie făcută mie în casă la Dinu Arion, în vara anului 1937. 

fost îndrumată în consecință. Era dreptul — şi datoria — Guvernului să 
dea pe Zelea Codreanu și pe ai lui în judecată și să-i condamne. Nimeni 
n-ar fi avut nimic de zis, nimeni n-ar fi considerat pe cei cu drept ur- 
măriţi drept martiri, și toată lumea s-ar fi înclinat în faţa energiei și ho- 
tărârii Guvernului. Dar să vii să acuzi pe un om că a luat bani de la stră- 
ini când n-a luat, că a comis acte de înaltă trădare când n-a comis, că și-a 
însuşit documente secrete compromițătoare pentru Siguranţa Statului 
când nu şi-a însușit nimic — e să faci dintr-un vinovat un mucenic și să 
subminezi autoritatea de Stat. $Șmecherii, secăturile de șmecheri care mi- 
şună în jurul Regelui, au să-l nenorocească... 

Depunerea generalului Antonescu, așteptată ca „marele eveniment“ 
al procesului Codreanu, a fost de o slăbiciune și de o „încurcătură“ care 
a surprins pe mulţi. Nu pe mine. Militarii rămân tot militari, în toate îm- 
prejurările vieţii. Depoziţia lui Manoilescu a fost ridicolă, a lui Nichi- 
for Crainic scârboasă — încolo toate câte s-au desfășurat ieri, lipsite de 
orice interes. Azi se va spovedi Maniu. Nu va spune nimic nici el. 


Buba cehoslovacă s-a mai liniștit, abcesul nu a crăpat, dar inflama- 
ţia a dat înapoi. Toate știrile sosite de luni seara (23 mai) din Paris și din 
Londra dovedesc o reală destindere. 

Sola (ministrul Italiei) afirmă că acest rezultat este efectul unei foar- 
te energice intervenţii engleze la Berlin și la Praga. La Berlin, englezii ar 
fi spus că în cazul unui conflict armat în Europa Centrală, Anglia n-ar 
putea rămâne indiferentă! și că alături de dânsa se vor găsi nu numai 
Franța, Polonia și Rusia dar și Statele Unite, pe al căror ajutor Anglia e 
în măsură să se sprijine. Se zice că între ambasadorul Angliei și Rib- 
bentrop ar fi fost o scenă epică, ca în 1914. La Praga, Anglia a cerut ime- 
diata demobilizare a contingentelor ce fuseseră chemate sub arme, mă- 
sura care înnebunise aproape pe nemți. Interesant de notat că italianul 
Sola povestea cu oarecare plăcere cele petrecute la Berlin... 

Presa democratică din Europa întreagă înregistrează darea nemților 
înapoi ca o înfrângere a lui Hitler, prima de când a preluat puterea. Eu 
cred că Hitler și nemții nu sunt câtuși de puţin înfrânți fiindcă n-au avut 
niciodată intenţia să intre în Cehoslovacia. Programul lor îmi pare defi- 
nitiv fixat în următoarele etape: 1) autonomia ținuturilor nemţești din 
Cehoslovacia; 2) proclamarea ținuturilor autonome ca alipite German- 
iei; 3) ocuparea militară germană a acestor ţinuturi ca răspuns la ape- 

lul liber hotărât al populației lor. Ne aflăm astăzi abia în prima etapă, 
care nu comportă intervenţia directă din partea Germaniei. 

Radu Cruţescu și-a prezentat scrisorile de acreditare la Praga. Cu a- 
cest prilej a făcut un frumos discurs — frumos din punct de vedere lite- 
rar — dar prea liric; i-a răspuns Beneș cu un rahat destinat lumii întregi 
în care a proclamat o dată mai mult drepturile intangibile ale drotoșilor. 
Iată și pe Radu Cruţescu ajuns factor istoric. 


Cancicov ieri, şi Mitiţă Constantinescu azi-dimineaţă, au convocat 
pe directorii băncilor Românească, de Credit, Societatea Bancară, Co- 
mercială, Comercială Italiană şi le-au cerut un împrumut pe termen 
scurt de 1 400 000 000 lei. Dobânda ar fi de 4 1/2%. Băncile discută, 
dar vor trebui să șe supună. Condiţiile și quantum-ul pentru fiecare ban- 
că vor fi stabilite zilele acestea. 

Veşti proaste despre sănătatea Reginei Maria. Ar fi părăsit, sau va 
părăsi zilele acestea Meranul pentru a merge la Weisser Hirsch, lângă 
Dresda. Pentru ce la Weisser Hirsch? 


26 mai. Nu e zi în care Smintiţă Constantinescu să nu facă una boa- 
cănă și să nu ridice lumea împotriva lui. Regele a dat briciul pe mâna 
maimuţei și numindu-l în fruntea Ministerului Economiei Naţionale n-a 
nimerit-o deloc. Minte şi suflet de vechil; în subordine merge, dar nu în 
posturi de iniţiativă şi de concepție. E unul din cei mai de seamă „„sa- 
boteurs“ ai regimului. 


Ploi, ruperi de nori, grindină în toată ţara. La Dâmboviţa, pe valea Ia- 
lomiţei, a fost un adevărat dezastru. Grindină cât nuca şi şiroaie de ploa- 
ie care au rupt totul în calea lor. La Craiova ploaie catastrofală, care s-a 
mai liniştit spre Breasta, de unde mi se scrie că n-a făcut stricăciuni. În 
judeţele Brăila și Constanţa a început rugina... 


Patriarhul s-a înapoiat aseară de la Varşovia și interimatul generalu- 
lui Argeșanu la Președinția Consiliului a încetat. Dealtminteri castanele 
au fost scoase din foc: pedeapsa cu moartea a fost decretată și procesul 
Zelea Codreanu e pe sfârşite într-o neprevăzută indiferență generală. 


Ms&ssieu Thierry a adunat ieri la Legația Franţei un tacâm de idioţi 
şi în prezenţa lor a ţinut un searbăd discurs (la care a răspuns monsinio- 

rele Colan) asupra identităţii sufleteşti franco-române (a nu se confun- 
da cu banca cu același nume, mofluză) și a sfârșit prin a oferi un număr 
de volume franceze principalelor noastre instituţii culturale. Legăturile 
noastre sufletești cu Franţa trebuie să fie într-adevăr solide ca să reziste 
unor asemenea palinodii — căci rezistă. 


La procesul lui Codreanu s-a ajuns la audierea ultimilor martori. S-a 
renunţat la audierea mea, şi a altora. Se crede că la noapte totul se va 
sfârşi. Amin. 


27 mai. Procesul lui Zelea Codreanu s-a terminat azi-noapte la ora 3 
prin condamnarea lui Zelea Codreanu la 10 ani muncă silnică... 

În acelaşi timp Franasovici a sosit la Varșovia, ca ambasador, iar 
Tașcu Pucerea, escrocul de la Silistra dat în judecată (dar nearestat) nu 
numai că se plimbă liber, dar a fost chiar văzut ieri la Ministerul de Jus- 
titie recomandând magistrați pentru avansare! 

Rechizitoriul procurorului, transmis urbi et orbi prin Radiodifuziu- 
ne a fost ceva mai abil ca ordonanța de urmărire, dar totuşi nu ce ar fi 
putut şi trebuit să fie. Armand Călinescu s-a lăudat la un prieten al meu 
că a lucrat o noapte întreagă ca să-l refacă; il n'a pas de quoi se vanter. 
Sentința a fost dată pe baza unor acuzaţii copilăreşti. Pledoariile apără- 
torilor şi apărarea lui Zelea Codreanu n-au fost date publicităţii. În ge- 
neral impresie rea, dar şi multă indiferență. Nimeni nu crede că con- 
damnarea e serioasă... 

Dimăncescul mi-a povestit ieri că pe când era acum în urmă la Lon- 
dra a fost chemat la telefon de Berlin. Spre marea lui mirare o voce de 
român i-a spus: „Totul s-a aranjat. Vei fi primit de Fiihrer săptămâna vi- 
itoare la Berchtesgaden. Guvernul german va da Străjeriei exact ace- 
eași sumă pe care o da lui Zelea Codreanu...“ 

Dimăncescu a întrerupt aci (?) întrebând: „Cu cine vrei să vorbești, 
domnule?“ — „Dar nu vorbesc cu dl Şoimescu? (era la Londra şi ăsta)“ 
a fost răspunsul. Dimăncescu s-a numit şi telefonul a fost închis de la 
Berlin, fără ca „Domnul“ de la capul firului să se numească. Dacă po- 
vestirea lui Dimăncescu e exactă, e primul lucru grav în sarcina lui Co- 
dreanu cu privire la subvenţionarea sa de către un Guvern străin. Dar e 
exactă? Poate fi Dimăncescu crezut pe cuvânt? Și chiar dacă Dimăn- 
cescu poate fi crezut, n-a putut fi înşelat? N-a putut vorbi de la Berlin 


! Directorul propagandei, al presei, al Oficiului de turism, al radiofoniei — ultima 
descoperire a Regelui Carol, un băiat deştept, dealtminteri, şi priceput. 

un agent al Siguranței românești tocmai pentru a stabili un grav punct 
de acuzare împotriva lui Zelea Codreanu? Câte puncte de întrebare! În 
tot cazul, dacă e natural că informaţia lui Dimăncescu să nu fi figurat la 
proces din teamă de complicaţii diplomatice mm cum se explică că dl 
Șoimescu (o putoare dealtminteri) mai e încă în fruntea „;Străjeriei ro- 
mânești“? 

N i 

Sămânţă de eroi: | 

D-na Claudian (mama lui Alexandru Tell, gardistul cu domiciliul for- 
tat) mi-a adus o petiție către Rege, semnată de internaţii de la Miercu- 
rea Ciucului, cu rugămintea de a o face să parvină Majestății Sale. Mi-au 
încredințat-o mie fiindcă naau încredere în altcineva, ca scrisul lor să 
ajungă la destinaţie. 

Cum această petiție nu va fi dată publicității o reproduc aci, ca să ră- 
mână pentru posteritate. E un apel disperat al unor tineri, care meritau 
o soartă mai bună. 

Iată „factum-ul“, de altminteri bine scris: 

„Majestate, 

Subsemnaţii, foști membri ai Partidului Totul pentru Țară, aflaţi în 
domiciliul obligatoriu la sfânta Mănăstire Tismana, ne îndreptăm spre 
Majestatea Voastră rugând-o să primească acest al nostru memoriu. 

Am fost membri ai Partidului Totul pentru Țară, activând în cadrul 
Constituţiei și legilor țării, având drept ţintă supremă a acestei activităţi 
înălțarea neamului nostru, întărirea Statului, apărarea credinţei strămo- 
şeşti și strălucirea Coroanei. 

Totuși, înainte chiar ca noua Constituţie şi legile subsequente să fi 
interzis activitatea partidelor, noi am încetat a mai fi membri ai Parti- 
dului Totul pentru Țară, abţinându-ne, prin urmare, de la orice fel de 
activitate politică. Cu toate acestea, printr-o dispoziţie arbitrară și de 
neînțeles a Ministerului de Interne, am fost ridicaţi din mijlocul famili- 
ilor noastre în noaptea de 16 aprilie, sechestraţi câteva ore în București 
şi transportaţi în noaptea următoare aici în cel mai mare secret, fiind de 
atunci supuși unui tratament de izolare și privaţiuni, care nu se aplică 
nici condamnaților de drept comun. 

Am aflat că această situație constituie «domiciliul nostru obligato- 
riu» deși din punct de vedere juridic calificarea este improprie. 

Majestate, 

Atâta vreme cât am activat în cadrul zisei organizaţii politice, tot 
gândul nostru curat și toate faptele noastre au fost închinate Patriei şi 
Tronului. 

Suntem profund monarhici. Generaţie trăind pe plan istorici, noi nu 
suntem deprinși să ne potrivim gândurile după interesele unei clipe şi 
urâm formulele goale ca și falsele atitudini de oportunitate2? 

De aceea, monarhismul nostru noi nu-l descoperim acum, ci l-am 
descifrat(?) în chiar destinul acestei naţii şi Coroana vie, Coroana dreap- 
tă este indisolubil legată, pentru noi, de acest destin. 

Aceasta a fost îndrumarea activităţii noastre politice cu permanentă 
grijă a marilor interese de Stat. 

Ne credem îndreptăţiţi, deci, să ne întrebăm fără a ne putea înșine răs- 
punde: de ce atâta ură, atâta prigoană, atâta nedreptate? 

Cine are interes să lipsească Țara și Tronul de puterea noastră de mun- 
că, de entuziasmul și de capacitatea unor oameni care au dat, în atâtea 
rânduri, dovada că ştiu să lupte, că ştiu să moară în slujba crucii, a Re- 
gelui şi a Neamului, cu singura mulțumire a împlinirii unei sfinte datorii? 

Majestate, 

În acest ceas de grea cumpănă când nedreptatea și ura ne lovesc din 
toate părţile, gândul nostru merge către Supremul Arbitru al Statului și 
al Neamului românesc, către Majestatea Voastră. 

Nu cerem slăbirea unor măsuri riguroase, nu cerem înlăturarea unor 
suferinţe; noi atribuim suferinţei sens de înnobilare a vieţii. Dar cu vor- 
ba străveche a Neamului nostru și cu încredere în înalta ei semnificație 
etică, cerem Domnului Țării dreptate! 

Ai Majestății Voastre prea plecaţi 

Tismana în 8 Mai 19383. 

(Urmează semnăturile) 

Prea frumos scris, numai că, nu ceri dreptate celui împotriva căruia 
ai pornit război, şi pe care l-ai lovit de câte ori ai putut... 

Printre semnături am putut descifra: profesor Ion Zelea Codreanu 
(tatăl Căpitanului), prof dr Luca Teodoriu, Radu Meitani, conferenţiar 
universitar, ing G. Clime, (şeful Partidului Totul pentru Țară, dr Eugen 
Ionică(?), Vasile Christescu, profesor A. Polihroniade, preotul Grigore 
Christescu, A.C. Tell, Alexandru Cantacuzino, Radu Budișteanu, mem- 
bru în Consiliul de disciplină al Baroului de Ilfov, Ion Dobre, prof 
Colegiul Naţional Sf. Sava, Ion Diaconescu, pr D. Ionescu, ing Virgil Io- 


1 Toate generaţiile trăiesc pe un plan istoric. Poate autorul a vrut să zică „pe un plan 
revoluţionar“? 

2 Le urăște și nenea Ion Zelea Codreanu, omul meu de la Teaca (1921). 

3 Memoriul a fost scris la Tismana. Deportații au fost apoi transportaţi la Miercurea 
Ciucului, de unde mi l-a adus d-na Claudian. 

nescu, prof Radu Gyr-Demetrescu, Neculai Totu, prof N.G. Slăvescu, 
A. Cotigă(?), Nicolae Crudu, Petre Bolintineanu, Bănică I. Dobre, ofi- 
ter în rezervă şi o serie de nume indescifrabile. 


Comitetul de neintervenţie de la Londra mișcă din nou. Murise, nu 
se mai vorbea de el. Deodată vești noi ne vin. Puterile — minus Sovi- 
etele, ca și până acum — au căzut de acord asupra unei formule și toată 
lumea e mulțumită. Parcă se căzuse de acord asupra unei formule și 
astă-toamnă și formulă a rămas! Redeșteptarea activității Comitetului 
de la Londra rămâne totuși ca o palmă pe obrazul Spaniei roșii, care prin 
comunistul Del Vayo a cerut acum în urmă la Geneva renunțarea la po- 
litica de neintervenţie. O palmă și pentru cei care au dus pe Del Vayo 
de mână. 


Anery, un deputat englez cu oarecare vază (conservator) a făcut de- 
claraţii presei propăvăduind amestecul economic britanic în ţările din 
bazinul Dunării, care altfel vor fi cucerite de industria și de comerțul 
german. Exact ce am spus eu lui Mackenna și lui Fraser. Să fie un ecou 
al vorbelor mele, sau un imbold al bunului simţ anglo-saxon? 


În jurul Cehoslovaciei, lucrurile s-au mai liniştit. Hodza și Henlein 
negociază. Un interviu al lui Henlein aruncă însă azi unt-de-lemn pe 
foc. Henlein cere autonomie complectă a ținuturilor cu majorităţi ger- 
mane. Dacă autonomia nu se va obține, două soluţii: apel la dreptul ori- 
cărui popor de a dispune de soarta sa prin plebiscit — sau apel la ocu- 
parea germană. Se pare că Henlein va primi de la Berlin instrucţiuni să 
se mai potolească. Dar sfârșitul — când? — va fi tot acela pe care-l pre- 
vede Henlein. 


Ieri-seară, în prezenţa Regelui și a Voievodului Mihai, s-a inaugurat 
la Ateneu „marea frescă a Istoriei Românilor“. Poftit, am refuzat să mă 
duc, ca să nu scuip. Costin Petrescu e cel mai păcătos pictor din câţi 
există. N-am nevoie să-i văd fresca ca să știu că e o porcărie. A trebuit 
în fruntea Ateneului un dobitoc ca d-rul Angelescu, și un comitet de 
vieţuitoare ca cel care l-a ales, pentru ca un cacograf ca dl Costin să fie 
însărcinat cu zugrăvirea epopeei noastre naţionale. Angelescu, Stelian 
Popescu și alţi scatologi s-au lăsat pe vine și au curs șiroaie de dis- 
cursuri tâmpite. Bietul Rege! Biata Istorie a Românilor. 

D-na Claudian îmi povestea că după promulgarea noii Constituţii, 
Zelea Codreanu (Corneliu) a venit la masă la dânsa cu vreo doi prie- 
teni. În cursul conversaţiei Zelea ar fi spus: „După acest gest, trebuie să 

-ne apropiem de Rege!“ Unul din cei prezenţi s-ar fi mirat de această 
declaraţie şi ar fi întrebat: cum? Căpitanul a răspuns: „Când vrea, ro- 
mânul găseşte totdeauna o cale ca să ajungă la locul dorit!“ Dacă e așa, 
o înțelegere ar fi fost mai de folos Regelui decât toată acţiunea de urgie 


pe care a dezlănţuit-o. 
Îi 


Grindina continuă să cadă cu violență în multe părți ale ţării. Pe zi- 
ua de ieri a prăpădit județele Râmnicul Vâlcea, Romanați, Mehedinţi, 
Tutova, Botoșani, Ţecuci și Râmnicul-Şărat. Ş-au stricat toate, s-a stri- 
cat și clima. 


28 mqi. Barometru politic e tot în urcare în Europa, și toate merg 
spre liniștire — cel puţin pentru moment. Beneș își sărbătorește netul- 
burat a $4-a aniversare a nașterii sale, și o sărbătoresc și drotoşii din 
Cehoslovacia și din afară. Şă nu fie pentru ultima oară... 


La Şhanghai a izbucnit holera: norocul japonezilor care și-au reîn- 
ceput dealtminteri cu succes ofensiva. 


Qvreii trec printr-o fază de adânci suferințe. După prăbuşirea lor în 
Germania și în Austria, după persecuțiile și violențele pe care au avut 
să le întâmpine în Palestina, în România, în Ungaria și în alte ţări — ia- 
tă că şi Polonia e pe punctul să promulge legi restrictive cu caracter 
violent antisemit. Parlamentul polonez a și fost convocat în acest scop 
pentru ziua de 8 lunie. 

29 mgi. DI Hull, secretarul de Ştat american a făcut, cu consimță- 
mântul Președintelui Roosevelt, declaraţii importante presei asupra con- 
flictului cehoslovac. După ce a afirmat că nici Anglia, nici Franţa, n-au 
făcut apel la intervenţia Ştatelor Unite(!), că nici Cehoslovacia n-a cerut 
sprijinul Cabinetului de la Washington, dl Hull a mărturisit că un con- 
flict armat, provocat de imixtiunea Germaniei în afacerile Cehoslova- 
ciei nu puteg lăsg Ştatele Unite indiferente. Ẹ confirmarea comunicării 
confidenţiale făcute acum câteva zile de Anglia la Berlin. Şe pare că e- 
ventuala atitudine cu anticipație mărturisită de Guvernul american a 
fost determinată de teama ca nu cumva alegerile comunale cehoslovace 
de azi (a doua serie, circa 2 $00 de comune) să nu provoace dezordine. 

În Cehoslovacia însă lucrurile s-au mai liniştit pentru moment; su- 
deţii şi reprezentanţii Guvernului continuă să „pertracteze“ — iar la 
Berlin nu se mai insistă pentru o soluţie imediată. 


Logică: tânărul Brutus(!) Costel secretar de Legaţie la Londra a fost 
pus în disponibilitate fiindcă e gardist — iar Lucă Sturdza, şi mai gar- 
dist, a fost scos din disponibilitate şi numit ministru la Copenhaga! 


A murit şi mama lui Octavian Goga. Bătrâna de 85 de ani se afla în- 
tr-un sanatoriu la Sibiu şi de mai multă vreme nu mai avea plenitudinea 
facultăţilor sale. N-a ştiut de moartea lui fiu-său Octavian, pe care cei 
din jurul ei i-au ascuns-o fără mare greutate. 

Veturia Goga a fost vineri în audienţă la Rege, probabil ca să-i mul- 
țumească că a venit la înmormântarea soțului ei. Lumea idioată a răs- 
pândit zvonul că s-a dus să ceară autorizația Regelui pentru șefia Parti- 
dului Naţional-Creştin, pe care ar fi hotărâtă să o preia dânsa!! 


Contele Raczinski, primul ambasador străin în România a sosit ieri. 
L-a primit Grigorcea și însărcinatul cu afaceri polonez. A călcat cu stân- 
gul. Prima lui declaraţie a fost că mulțumită Poloniei, România a ajuns 
în rândul Statelor serioase (adică cu Ambasade!), şi că e fericit să o cons- 
tate. Există și o contesă Raczinski. Să sperăm că nu va călca pe urmele 
Natașei Arcizewska. 


După naţionalizarea şantierelor de petrol din Mexic, societăţile stră- 
ine au înarmat un general —după obiceiurile pământului — împotriva 
Guvernului dictatorului Cardenas. Generalul Cedillo a înregistrat la în- 
ceput câteva succese împotriva lui Cardenas, dar în cele din urmă aces- 
ta a învins și Cedillo e pe fugă, în munţi. E puţin probabil că societăţile 
să se dea, și ele, învinse. 


Vizitat ieri pe Marta Bibescu la Mogoşoaia. Povestește cu farmecul 
ei despre vizita lui Hitler la Roma, la care a asistat — din public şi de la 
fereşti bine plasate. Sosirea Fiihrerului a văzut-o bineînţeles alături de 
ex-Regele Alfons XIII al Spaniei, şi nu departe de Principesa Maria de 
Savoia (fiica Regelui Victor Emmanuel) de la o fereastră ce da pe piaţa 
Veneţia. Fostul vagmistru-vopsitor la dreapta Șefului Casei Savoia, a 


1 Fiul bănăţeanului, politician liberal georgist, fost prefect de Torontal. 

fost un spectacol care a încântat pe Burbonicul Alfons, încântare pe c- 
are a manifestat-o prin aplauze ș şi strigăte de entuziasm. În cortegiu lip- 
sea Mussolini. Savoia și Adolf ocupând prima trăsură, Ducele n-a vrut 
să urmeze într-a doua. De la gară a şters-o la Palat, pe alte drumuri. Îna- 
inte de sosirea neamţului a fost ceartă: Mussolini n-a vrut să meargă 
Regele la gară în întâmpinarea Fiihrerului, a vrut să-l primească el şi 
numai el. Regele a protestat, a arătat că Hitler fiind Șef de Stat, era pre- 
rogativa sa să-l primească, şi l-a primit. Decoraţiunea străzilor și mo- 
numentelor a fost, din punct de vedere estetic, admirabilă. Mai ales e- 
fectele de lumină, noaptea. Publicul, cald, dar nu cu exces — aclamând 
mai mult pe Mussolini decât pe Hitler. Toţi ovreii din Roma au fost 
strânși şi închiși la Sant “Onufrio (pe Janicul), cât a stat Fiihrerul la Ro- 
ma. Toată formidabila înscenare, la Roma, la Napoli, la Florenţa, a fost 
vădit mai mult o glorificare a Italiei decât un omagiu adus oaspelui. La 
Quirinal însă, Adolf Hitler a fost tratat cu aceleași griji ca pe vremuri, 
Wilhelm al II-lea. Camera sa de culcare a fost copleșită de flori (florile 
sunt patima Fiihrerului), i s-au dat mâncările lui obişnuite şi în jurul său 
au domnit toate regulile etichetei. Împăratul Wilhelm a venit la Roma 
cu 30 de persoane — Hitler cu 150! Numai Papa a rămas la o parte, pro- 
testatar. Plecat la Castel Gandolfo, a dat ordin ca nici măcar o lumâna- 
re să nu ardă în Vatican pe tot timpul petrecerii ereticului în Roma! 


30 mai. Fantezii macabre: un ungur, numit Lugoj, din comuna Geoa- 
giu s-a sinucis punându-și dinamită în gură și dându-i foc. A fost făcut 
puzderii. 


Omul află în fiecare zi câte ceva, astfel am aflat şi eu azi că există la 
Braşov o Universitate Latină înfiinţată cu scopul de a învăţa pe români 
limbile franceză, italiană și latină și pe străini limba română. Universi- 
tatea ţine cursuri în vacanțe, a fost înființată de farsorul de Șerban (pro- 
fesorul de la Iaşi) şi a fost până acum frecventată de mulți auditori. O 
serie de profesori francezi și italieni au venit la Brașov şi au ținut cursuri. 
Șerban e un caraghios care a voit să fie rector de Universitate. Câteoda- 
tă şi farsorii fac treabă bună. 


Am aflat în fine precizări asupra bolii Reginei Maria. Regina ar su- 
feri de boala lui Bandi(?), o entitate nosologică nouă, determinată de 
către profesorul Bandi. E o boală a splinei caracterizată prin distruge- 
rea globulelor roșii şi prin hemoragii. De 15 zile hemoragiile se ţin lanţ 
şi Regina, spune-se, e foarte slăbită. 

Alegerile comunale din Cehoslovacia s-au desăvârșit ieri în linişte, 
ca şi duminica trecută. Dealtminteri, destinderea între cehi și nemți e 
tot mai accentuată. Intervenţia americanilor a făcut senzație și efect. Fur- 
tuna pare, pentru moment, înlăturată. 


Ieri, zi de Derby, am fost la curse. Amabil, ca întotdeauna, Regele 
n-a venit și nu ne-a prevenit decât câteva ore înainte. A venit, în schimb 
şi în locul lui, Armand Călinescu, zis Dictachioru. Am luat întâlnire cu 
dânsul pentru poimâine, să vorbim despre reforma administrativă. 

Derby-ul a fost câştigat de Radu Polizu — „Polutzi“ cum zice Ma- 
dam Vesnici — cu calul Oștean născut la Pincas și vândut de el lui Po- 
lizu pe 150 000 lei. Acest Oștean a câștigat până acum toate cursele în 
care a alergat și pare a fi un cal mare în genul lui Zori-de-Zi. Mi s-a spus 
că Polizu vrea să plece cu el în Franţa și în Anglia cu nădejdea să adu- 
ne franci și livre. După cursă am ciocnit, conform obiceiului, un pahar 
de șampanie cu proprietarul învingătorului și i-au urat „la mai mare“. 
În acel moment un glas din public a intervenit: „peşte zburător!“ Vorba 
francezului, „cela a jeté un froid“ — dar amicul Votei Blank s-a făcut 
că n-aude. 

Lume a fost ieri mai multă ca oricând. Loja Jockey-Clubului era ti- 
xită căci Barbu Catargiu invitase o sumă de lume, și au fost și persoane 
care au intrat fără să aibă dreptul. Printre acestea ministrul Statelor U- 
nitel cu d-na Giinther, care au mai introdus și pe Lileta Butculescu, năs- 
cută Pop. Membrii vechi ai Clubului au protestat și era să fie scandal. 


La Budapesta s-a ţinut congresul eucharistic cu alaiul obișnuit aces- 
tor congrese, cu Cardinalul Pacelli şi cu benedicțiunea Papei la mega- 
fon. O înscenare mai mult în favoarea revendicărilor ungurești, încura- 
jate de Biserica Catolică. Asiaticii maghiari sub oblăduirea Bisericii La- 
tine, iar noi, „fiii Romei“ în rândurile slavilor și levantinilor ortodocși, 
iată una din „surprizele divorțului“? şi ale Istoriei! 


Miniştrii actuali nu primesc. Mai întâi fiindcă neavând electori, par- 
lamentari și opinie publică de menajat nu se prea obosesc — apoi, fi- 
indcă sunt toți jumătate morţi şi zac. Cancicov poartă corset și se luptă 
cu boala; Smintiţă Constantinescu suferă de stomac și de maţe și abia 
se ţine pe picioare; Victor Iamandi e jumătate orb şi alcoolizat până în 


1 Nu e membru al Clubului. 
2 Titlul unei piese hazlii franțuzești. 

măguva oaselor, Ionescu-Sisești e ofticos; Armand Călinescu chior şi 
Patriarhul cu sifilisul în gât şi în rinichi. Miniştrii nefiind accesibili, oa- 
menii se repeg la noi „Consilierii Regali“, crezângu-ne cu trecere. În 
casa mea e mai rău ca pe vremuri când eram ministru. Înaintări, mutări, 
numiri — Consilii ge Administraţie, contencioase, subvenții, ce nu mi 
se cere zilnic! Şi tot felul ge intervenții. Așa a venit asțăzi Valjean să mă 
roage „să intervin“ să nu se mai judece procesul Gârleșteanu, Xeni&Co., 
fiindcă astfel vor ieşi lucruri urâte la iveală. Nu le va scoate el, Doam- 
ne fereşte, „e doar un om care pricepe ce trebuie spus și ce nu =a dar 
mai sunt și alți avocaţi în cauză și aceștia vor arăta că pe lângă cumpă- 
rătorii de aur și ge devize sunt și vânzătorii, şi vor gestăinui că printre 
aceștia sunt aproape toți diplomaţii gin Bucureşti, M.S. Regina Maria 
(târg făcut de Gârleşteanu chiar în Palatul Regal pentru 1 000 de livre 
engleze), dl George Cesianu, administratorul Băncii Naţionale şi alți 
mulţi, toți boieri de viţă. Mi-am geclinat competenţa în această delicată 
materie, dar după cum se vege procesul va putea lua o întorsătură „pi- 
cantăii. 


31 mai. La Berlin s-au semnat zilele acestea acorduri noi comerci- 
ale între Germania şi Italia. Conţinutul lor nu e încă cunoscut, ar se știe 
că e vorba e o înţelegere asupra concurenţei ambelor țări în Bazinul 
Dunărean și în Europa Orientală. Se pare că Italia recunoaște prepon- 
gerența Germaniei în aceste regiuni, gar că Germania la rândul ei ga- 
rantează intereselor italiene respectul poziţiilor câștigate. Dar noi ce zi- 
cem la această împărţeală pe spinarea noastră? 


În Iugoslavia s-a celebrat centenarul „Gărzii Regale“. O gargă re- 
gală în 1838, pe vremea domniei porcarilor, e lucru ge necrezut de fru- 
mos şi care trebuie să măgulească amorul propriu al sârbilor. Dar garda 
preistoricilor Karageorgevici trebuie să fi avut un fason sui generis... 


Partidele guvernamentale poloneze au ţinut duminică o mare întru- 
nire în care au votat o moţiune favorabilă Cehoslovaciei. Moţiunea ex- 
plică că integritatea Cehoslovaciei e o condiţie esențială a securității Po- 
loniei împotriva unei încercări e învăluiri gin partea Germaniei. Mi- 
cile neînţelegeri dintre Polonia și Cehoslovacia trebuiesc împăcate prin 
negocieri directe, și oricare ar fi soluţia lor, ele nu pot împiegica Polo- 
nia ge a-și executa angajamentele luate prin tratate, mai ales cele luate 
față de Franţa. 

Atitudinea Poloniei, după a Americii, a dat de gândit celor de la Ber- 
lin, care, pentru moment, au muiat-o de tot. 


Ieri s-a inaugurat linia aeriană Berlin-București. Avionul plecat din 
Berlin ieri la ora 9,10 dimineaţa a sosit la București la ora 5 după 
amiază — după mai multe escale intermediare. Prin văzduh ne-am asi- 
gurat legături, nu mai rămâne decât să ne asigurăm și pe cele de pe pă- 
mânt... 


Inelul pe care l-a purtat Napoleon „le jour du Sacre“, un inel de aur 
cu un splendid smarald înconjurat de însemnele Imperiului, gravate, a 
fost găsit de un colecţionar din Paris, dl Lucien Bazangier, în Austria. 
Fusese adus Împărătesei Marie-Louise, după abdicare, și acolo rămăse- 
se. Direcţia muzeului Malmaison a examinat inelul și a garantat auten- 
ticitatea lui. Rămâne ca un miliardar american, un nou Tuck, să-l cum- 
pere şi să-l dăruiască muzeului amintirilor Napoleoniene. 


Ziarele publică un decret-lege prin care de fapt se confiscă bunurile 
partidelor dizolvate. Ele sunt sub administrația Ministerului de Justiţie, 
care le va lichida, iar produsul lichidării va fi împărțit între foștii mem- 
bri ai partidului respectiv, după anumite norme. Decretul atinge Parti- 
dul Liberal, Partidul Naţional Țărănesc, și Partidul Totul pentru Țară 
(casa Verde). Decretul nu e destul de clar în ce priveşte societățile ano- 
nime pe acţiuni (cazul „Casei Partidului Liberal“). Să așteptăm apli- 
carea. Dealtminteri toată chestiunea cu partidele nu e încă destul de lă- 
murită și cere să fie neapărat lămurită, şi cât de curând. 


La procesul lui Zelea Codreanu, depoziţiile martorilor au fost sau 
n-au fost date publicităţii, după plac. Despre unele din ele aflăm astăzi 
prin măsurile luate împotriva anumitor ofițeri sau funcţionari. Astfel 
generalul Petrovicescu a fost „demis“ din armată fiindcă a depus foarte 
favorabil pentru Zelea. Petrovicescu a fost comisarul regal care a susţi- 
nut acuzarea în procesul asasinilor lui Duca în 1934 (era încă colonel 
pe vremea aceea) şi a venit să declare că Codreanu n-a avut nici o vină 
în acel asasinat, că l-a ajutat mult să dovedească culpabilitatea crimina- 
lilor și că-l consideră ca bun român. O depoziţie mai puţin categorică, 
dar pare-se totuși foarte favorabilă lui Zelea a făcut-o și dl Petit, con- 
silier la Casaţie. A zburat și dânsul din post. Pe Petit l-am avut prefect 
la Bălţi, în 1920-1921, e un om cumsecade dar îi cam turuie gura. 


www.dacoromanica.ro 


ÎNSEMNĂRI ZILNICE, 1938 299 


Au fost daţi afară din armată şi cei doi căpitani, membri ai Consi- 
liului de război, care au votat contra condamnării lui Codreanu, după 
câte se află acum. În schimb (sistemul una caldă și una rece) pentru a 
câștiga simpatiile Armatei(!) Majestatea Sa a înaintat la gradul de ge- 
nerali de Corp de Armată pe generalii Motaş şi Gh. Florescu. Ca con- 
secință au fost ridicaţi la același grad şi toţi generalii de divizie în re- 
zervă, mai vechi ca Motaș şi Florescu. Şi s-au mai făcut înaintări cu du- 
iumul în toate gradele. 

Generalul Antonescu n-a fost scos până acum. 


Volanski, primul preşedinte al Curţii de Casaţie şi-a dat în fine de- 
misia. Bolnav de boala lui Parkinson, nu-şi mai îndeplinea funcțiunile 
de aproape doi ani. Era o ruşine. Din nefericire în locul lui e vorba să 
fie numit Andrei Rădulescu, o lichea. 

Nulitate între nulităţi, lipsit de caracter şi de demnitate, Andrei Ră- 
dulescu a fost o invenţie a defunctului Pârvan, de pe vremea când tăia 
şi spânzura la Academie. Având o sumă de bunuri de administrat, Pârvan 
Saa gândit că ar fi mai economicos să aleagă un jurisconsult în Aca- 
demie decât să plătească un şef de contencios. Cum a găsit capul de 
praz, neisprăvitul mâncat de molii, omul ce răspândeşte mătreaţă în loc 
de idei, nu ştiu. După moartea lui Pârvan, a intrat printre lingușitorii lui 
Iorga. În ultimii ani s-a tăvălit în praf înaintea Regelui. După lovitura 
din februarie, s-a extaziat în faţa noii Constituţii. Atât a făcut de ajuns 
ca să fie promovat președinte de secţie și mâine va fi numit prim-preșe- 
dinte. Greşeli capitale ale Majestății Sale, pe care le va plăti scump — 
mi-e frică. 


1 iunie. Porcăria s-a făcut: Andrei Rădulescu, împins de câteva săp- 
tămâni, şi de cur, la preşedinţia unei secţii a Curţii de Casaţie, a fost nu- 
mit prim-preşedinte. Ce obraz va face stârpitura față de Lupu și de alți 
magistrați cinstiți şi cu carte? 

Dar și mai rușinoasă ca înaintarea lui Andrei Rădulescu e a lui Li- 
ciu, numit prim preşedinte la Curtea de Apel în locul lui Stârcea trecut 
la Casaţie. Liciu e cunoscut de tot Bucureştii ca magistrat prevaricator. 
A fost dat de mai multe ori în judecata Consiliului de disciplină şi achi- 
tat numai prin stăruințele politice (e liberal). Miniştrii liberali au încer- 
cat de mai multe ori să-l înainteze, dar n-au putut — s-au izbit de fieca- 
re dată de opunerea dârză a întreg Consiliului Superior al Magistraturii. 
A trebuit să vină un beţiv în fruntea Ministerului Justiţiei și să fie 

înlăturat Consiliul, ca Liciu să fie înaintat. Pentru asta am schimbat noi 
regimul politic? 


Dealtminteri porcăriile se ţin lanţ. Nu e zi în care să nu mi se aducă 
una la cunoştinţă. 

Astfel, pe ziua de azi: 

1) Fostul prefect de Soroca, Eremia și fostul deputat liberal Mihăilă, 
tot de la Soroca, arestați pentru delapidare de bani publici (singurii pe 
țară, minune și asta!) au fost puși în libertate! Pe când toţi legionarii 
care n-au furat nimic stau închiși! 

2) Ca preşedine al Camerei de Agricultură din judeţul Lăpușna a fost 
numit dl Dragomir, care, fiind director al cooperativei „Brazda“ din Chi- 
șinău, a făcut grave nereguli cu furnizarea făinii pentru Armată, nere- 
guli constatate și consemnate în procese verbale de direcția Cecopava. 
Ce presiuni au putut să determine pe corectul Ionescu-Siseşti să comită 
un asemenea act de depravare politică? 


Cosăcescu la mine: se fac (?) silozurile. Cine oare a fost însărcinat cu 
construcţia lor, cu organizarea selecționării cerealelor și cu a waranţă- 
rii? Generalul Paul Teodorescu, ministrul Aerului și Marinei!!! Autentic. 

În Spania, pe frontul Teruel, lupte înverşunate. Naţionaliştii afirmă 
oarecare succese, dar incontestabil nu mai intră ca în cașcaval și roșii 
rezistă destul de bine, ceea ce dovedește că au primit serioase ajutoare, 
în oameni și material, prin frontiera franceză. În tot cazul nădejdile 
unui repede sfârșit al războiului s-au cam năruit. 


Reichul german nu vrea să plătească datoriile contractate de Austria 
în Anglia. Negocierile au fost întrerupte și Leith Ross a părăsit Berlinul. 


Financial News publică un articol important prin care se susține ne- 
cesitatea Angliei de a deschide credite importante în Ungaria și în Ro- 
mânia spre a împiedica acapararea pieţelor din aceste țări de către Ger- 
mania. Pare că vorbele pe care le-am lăsat să cadă la Londra n-au intrat 
în urechea unui surd. 


Profitând de decretul pentru lichidarea bunurilor dizolvatelor parti- 
de, și de prezenţa prietenului său Victor Iamandi la Justiţie, Tătărescu a 


1 Conversaţia me cu Mackenna, la Midland Bank. 


www.dacoromanica.ro 


ÎNSEMNĂRI ZILNICE, 1938 301 


dat o lovitură nouă — şi crudă — lui Dinu Brătianu. Regele a hotărât 
într-adevăr, că în afară de oropsita Gardă de Fier (împotriva căreia sunt 
îndreptate toate fulgerele Guvernului), pentru toate celelalte partide și 
grupări, custozii și lichidatorii să fie numiţi din însiși membrii fiecărui 
partid sau grupare — și Tătărescu a obținut de la Victorașul său ca cus- 
tozii sau lichidatorii destinați Partidului Liberal să fie toți aleși din pri- 
etenii săi, cu excluderea brătieniștilor. Au fost astfel numiţi I. Nistor, 
N. Maxim şi N. Budurescu care conform decretului-lege au şi luat Vi- 
itopul în primire și au exoflisit pe Sasu, pe Al. Lapedatu, pe Mihai Ber- 
ceanu și pe Bebe Brătianu „toţi brătieniști de frunte“ și numiţi de cu- 
rând de nenea Dinu în locul direcţiei precedente (Maxim & Co) devo- 
tată lui Guţă. Quadrumviratul lui Dinu dăduse preaviz de concediere tu- 
turor gazetarilor Viitorului — probabil că triumviratul lui Guţă le va 
mări lefurile, căci sunt toţi oameni de casă ai fostului prim-ministru. 

Așa dictatură mai rar. Toată în serviciul liberalilor, nuanţa Tătăres- 
cu. În toate Ministerele ei domnesc. Pungașii lor sunt intangibili. Iată 
acum că și decrete speciale sunt promulgate ca să ajute pe Tătărescu să 
răpună pe Dinu Brătianu. În ce scop? Nu s-a terminat cu partidele — 
cu toate? Ce vrea Regele? N-are dreptate Guţă să spună că e stăpân pe 
situaţie, că va fi în câteva săptămâni Cancelar(!!) și că domnia Partidu- 
lui Liberal va reîncepe iarăși, de data asta sub conducerea sa necon- 
testată? 


Primul ambasador acreditat în România şi-a prezentat ieri scrisorile. 
Contele Raczinski a fost primit de Rege cu un alai deosebit. Mă te- 
meam că cu acest prilej fanteziile Regelui să nu se traducă prin cine ştie 
ce născociri ridicole. Din fericire n-a fost cazul. Alaiul ambasadorului 
s-a deosebit de acela al miniștrilor plenipotenţiari prin faptul că trăsura 
regală a fost escortată de un escadron de roșiori, escortă de care miniş- 
trii nu se bucură, prin prezența primului ministru la predarea scrisorilor 
(în plus de ministrul de Externe) și prin neînsemnate alte amănunte. Cu 
un cuvânt, Curtea noastră s-a mărginit să copieze protocolul stabilit în 
țările cu ambasadori și n-a inventat nimic nou. Să-i fim recunoscători. 

În momentul în care Regele primea pe Raczinski, şi-a prezentat și 
Fazanovici scrisorile la Varșovia. Discursul lui Raczinski a fost scurt, 
concis şi precis, rezumând prietenia și colaborarea polono-română în 
fo-mule simple. Cuvântarea lui Fazanovici a fost o peltea fără sfârșit: 
li-teratură și platitudine. 

Recepţia pe care o va da, pentru prezentări, noul ambasador, fixată 
pentru poimâine, vineri, dă loc la fel de fel de comentarii. Merge-vor 

sau nu reprezentanţii Marilor Puteri, rămași simplii miniștri? Până şi 
valahii strâmbă din nas, că de ce să meargă ei cei dintâi „la străin“. Li 
s-a explicat, dar unii tot n-au priceput. Ca să nu se pună în uniformă 
(după obiceiul de pretutindeni), recepţia n-a mai fost orânduită seara, 
ci după prânz la orele 18 cu jachetă ca ţinută. Chiar așa, nu se ştie încă 
dacă toţi șefii de misiuni vor merge. Dacă va merge englezul, vor mer- 
ge toți. 
Iată-ne în fine Mare Putere. Pârţ! 


2 iunie. Pipiţele plimbate cu duba: zilele trecute pransesa Jeana Ma- 
vrocordato (fata lui Nicu Pop din Craiova şi a lui Reli Bragadiru-Mari- 
nescu), pransesa Pita Cantacuzino(?) și sfertul de pransesă Otilia Ote- 
telișanu au fost ridicate noaptea de la domiciliu, după ce au suferit ul- 
trajul unei amănunțite percheziţii, și reţinute la Gavrilă-Palace două zi- 
le. Întrepidele gardiste s-au bocit cu hohote, au leșinat şi s-au „murdă- 
rit“ succesiv, s-au lepădat de Căpitanul și de Satana — a fost un adevă- 
rat spectacol. În cele din urmă au fost puse în libertate. Toată întâmpla- 
rea mi-a povestit-o aseară Armand Călinescu, cu care am luat masa. Ce 
e mai nostim e că pransesa Mavrocordat și ilustrul ei soț „Nico“ au o- 
ferit ieri protipendadei bucureștene un „garden party“, în frumoasa lor 
locuință. Dacă aș fi ştiut despre întâmplarea cu duba m-aș fi dus şi eu, 
să văd capul Alteţei Sale! 

Şi fiindcă venise vorba despre coconetul gardist, am întrebat pe Că- 
linescu cum se explică că tânărul Coste a fost scos din diplomaţie pen- 
tru simple simpatii gardiste pe când Lucă Sturdza a cărui nevastă şi a 
cărui soacră sunt în fruntea militantelor legionare, a fost numit ministru 
la Copenhaga. Călinescu mi-a mărturisit că nu știe și nu pricepe nici el 
nimic. A aflat despre numirea lui Sturdza după ce a fost făcută și s-a 
mulțumit să trimită lui Comnen dosarul corespondenței și hârtiilor gă- 
site la percheziţia care s-a făcut în casa noului trimis extraordinari. 

Luasem întâlnire cu Călinescu ca să discutăm asupra noii legi admi- 
nistrative, dar de fapt am vorbit mai puţin despre aceasta și mai mult 
despre altele. Legea administrativă — proiectul lui Călinescu — depar- 
te de a fi o operă complectă și perfectă, constituie totuși un serios pas 
înainte, pe cărarea bunului simţ. Organizaţia provincială și cea comu- 
nală sunt bune, și cu puţine retușări vor putea deveni chiar foarte bune. 
Ceea ce în proiect era însă buimăcitor, era delimitarea provinciilor. Da- 


1 Un ministru plenipotenţiar, un trimis al Regelui, cu percheziție — asta nu s-a mai 
văzut! 

că ar fi rămas așa, ar fi fost un dezastru. Cerusem lui Călinescu o întrea 
vedere numai ca să încerc săal conving să revină asupra unei împărțiri 
care lega de pildă Făgărașul cu Craiova (!) deși la Brașov era reședința 
unei gubernii, Vasluiul cu Chișinăul trecând peste [ași, Gorjul şi Mehes 
dinţiul cu Ţimișoara nesocotind Graiova! Eram hotărât să merg până la 
Rege, să urlu în public, să demonstrez „coram populo“ că o provincie 
ca să fie un organism viu trebuie să se sprijine pe o comunitate de intesa 
rese și de tradiții, pe o unitate sufletească, pe care numai vechile legă= 
turi istorice le pot da. Regionalismul nu e periculos decât întemeiat pe 
separatism; acolo unde nu există tendințe separatiste — și este cazul 
tuturor ținuturilor noastre mm regionalismul este fecund. De comparat 
regionalismul german și italian cu centralismul francez: viaţă provincis 
ală vie de-o parte, letargie provincială de alta. Lupta împotriva regionas 
lismului provinciilor noastre alipite, luptă stupidă, au inauguratao lia 
beralii în 1919 din interese de partid. Eu am luat încă din 1923 poziţie 
categorică în favoarea unui regionalism neîntinat de separatism (disa 
cursul de la Ţimișoara) și în ambele mele proiecte de reformă admis 
nistrativă (1921 și 1932) am introdus ca inel principal în lanţul admin 
nistrativ, regiunea, pe care cel dintâi am îndrăznit să o propun (1921). 

Până să ajungem la masa de aseară lucrurile ssau schimbat însă. Au 
văzut şi cei de la |nterne absurditatea împărţelii propusă şi au făcut alı 
ta, acceptabilă. În noua împărţeală, se ţine seamă de criteriile istorice, 
numai Basarabia e cam ciopârţită. Dar din punct de vedere al tradiţiei 
istorice și al situaţiei ei actuale, în ce privește populaţia, Basarabia e 
mai puţin interesantă ca celelalte ţinuturi. Criteriul istoric naa fost din 
nenorocire adoptat pe deplin și fiecare provincie a rămas cu O excress 
cență în dauna teritoriului unei provincii vecine. Ţimpul va arăta prosa 
tia acestor încâlciri antiregionaliste și sunt convins că o rectificare a 
limitelor provinciale va interveni mai repede decât se crede. Pându.mi 
seama că pentru moment nų se putea obține mai mult de la antiregiona- 
listul nostru Rege (cum de a primit „ideea“ provincii?), și lăsând pe 
seama viitorului corectările necesare, maam mărginit să răsfoiesc cu Çăs 
linescu proiectul său și să-i fac o serie de observaţii din care, pe multe 
lexa găsit și dânsul justificate. 

Lăsând la o parte problemele administrative, am abordat cu tânărul 
ministru de |nterne și calfă de dictator terenul politic. Călinescu nu e 
om de mari concepţii de nici un soi, dar e inteligent: nu concepe, dar 
pricepe — pricepe şi nuanțele nuanţelor. |nteligenţa lui e pe măsura trua 
pului său: măruntă, ageră şi cam chioară. Fără să fie om de desăvârşită 

încredere, e simpatic şi o colaborare cu dânsul nu e la urma urmelor de 
exclus. Ca și mine, vede și dânsul toate defectele regimului, lipsa unui 
comandament unitar, lipsa pur şi simplu de comandament în Guvern, 
lipsa unui plan de înfăptuiri care să caracterizeze regimul de faţă de ce- 
le din trecut, lipsa mijloacelor de executare fie şi pentru iniţiativele lua- 
te în fiecare Departament. Numirile alandala, întârzierea sancţiunilor a- 
nunţate împotriva prevaricatorilor, înteţirea urmăririlor fiscale şi sporul 
impozitelor, au răcit entuziasmul maselor pentru nou ritm — o recu- 
noaşte și dânsul. Călinescu mi s-a plâns mult de acţiunea miniştrilor li- 
berali. Jamandi a mers până să mute judecători de la instanţele che- 
mate să judece delincvenţi liberali (cazurile de la Dolj și Prahova). Şi 
el, şi Cancicov şi Mitiţă Constantinescu nu numesc decât liberali, așa în- 
cât convingerea că tot liberali guvernează se acreditează din ce în ce. 

Călinescu e convins că situaţia de azi va mai dura cât va mai dura, 
dar că mult nu poate să meargă. Mi-a povestit multe și deodată: „Nu 
vrei să facem un partid împreună?“ — „Partid nu, — i-am răspuns — 
dar sunt gata să fac politică cu d-ta!“ Atât aștepta. Numaidecât a pornit 
la precizări. După mai multă discuţie am ajuns cu dânsul la următoa- 
rele concluzii: 

1) Să lucrăm paralel pentru înlocuirea Guvernului actual printr-un 
Guvern Argetoianu (ţine el mai mult ca mine!) dânsul rămânând la In- 
terne; 

2) Să ne comunicăm reciproc demersurile făcute şi eventualele re- 
zultate obţinute şi să păstrăm un contact strâns; 

3) Să însărcinăm pe Potârcă şi pe Radian — în Basarabia pe Christi(?), 
în Ardeal pe cine vom putea (Popa Milea(?) eventual grupul lui Goga) 
— cu organizarea de sindicate şi de asociaţii agricole, cărora le vom da 
la timpul oportun forma şi destinaţia cele mai adaptate regimului elec- 
toral ce se va stabili. 

Punctele 1 şi 2 rămân secrete, între noi. 


Ieri după-amiază, Consiliu de Miniștri prelungit la Palat. A ţinut 3 
ore. În oraș se răspândise vestea că a căzut Guvernul şi gazetarii m-au 
omorât cu telefonul. Dictatură cu vești de acest soi, iată încă un lucru 
care nu s-a mai pomenit! În realitate, nici o criză; Guvernul sub impul- 
sia și sub președinția Regelui a examinat și decis o serie de măsuri pe 
care lumea le crezuse uitate, măsuri inutile și vexatorii pentru populaţia 
noastră minoritară. Acest val de tardiv naționalism e menit să compen- 
seze măsurile de prigoană împotriva mișcării legionare, după formula 
tuturor regimurilor slabe: una caldă și una rece! 

In jurul Cehoslovaciei acţiunea de destindere se accentuează din ce 
în ce, dar sudeţii continuă să fie dârji în revendicările lor. Pare totuși că 
Germania nu se gândește pentru moment la o acţiune violentă. 


Acordurile comerciale italo-germane semnate la Berlin n-au fost 
date publicităţii nici până azi. Din câte s-a aflat, pare totuși că principa- 
lul lor obiect e regimul comercial al Triestului. Acest port e grav atins 
prin desființarea Austriei. În viitor, el va înceta de a mai fi port liber 
pentru traficul mărfurilor provenite din fostele ţinuturi austriece, dar 
Reichul se obligă să asigure totuși un anumit trafic german prin fostul 
port al Monarhiei Habsburgice. 


Călinescu mi-a spus ieri că după ce Consiliul de Revizie se va pro- 
nunța asupra recursului lui Codreanu (cel mai târziu până la 10 iunie) 
vor fi daţi în judecată în serie și ceilalți gardiști deţinuţi la Miercurea 
Ciucului şi aiurea. Altă serie de victime şi de inutili martori... 


3 iunie. După două luni de la înfiinţarea lui, a apărut în fine azi-di- 
mineaţă legea de organizare a Consiliului Superior Economic. Pentru 3 
săptămâni de întârziere, să zicem o lună, sunt de vină eu, căci m-am 
plimbat prin străinătate. Restul timpului, discuţii cu Mitiţă Constan- 
tinescu şi plimbarea textului de la Mitiţă la Patriarh și de la Patriarh la 
Rege, şi iarăși de la Rege î înapoi. 

In fine s-a terminat, și a ieșit o corcitură. În ce privea planul şi pro- 
gramul am învins eu! obținând ca miniștrii membri de drept să ia parte 
la alcătuirea lor — în schimb dl Smintiţă a obținut ca consultarea Con- 
siliului cu privire la legile economice și la convenţii să rămână faculta- 
tivă pentru miniștrii interesați. 

Pe baza acestei legi, odată planul și programul întocmit, Consiliul Eco- 
nomic nu va mai avea lucru mare de făcut. Treaba Regelui, n-a fost ma- 
rota mea ci a lui. Dacă n-a fost în stare să-și impună voinţa Guvernului 
său, îl privește. Eu am luptat cu Mitiţă nu din convingere (convingerea 
mea era că avea dreptate el) ci ca să mă ţin de angajamentul luat față de 
Majestatea Sa. Majestatea Sa este însă un dictator de o speţă mai rară, 
şi se lasă plecat la toate vânturile. 


1 Mitiţă nu voia ca miniștrii membri de drept să ia parte la alcătuirea planului şi 
programului, stib cuvânt că urmau să se pronunţe asupra acestora în Consiliul de Mi- 
niștri, iar eu am cerut prezenţa lor tocmai ca să le angajez răspunderea faţă de Consiliul 
de Miniștri. Dacă n-ar fi participat la alcătuirea planului şi programului la ce ar mai fi 
servit membri de drept în Consiliul nostru? 

Elisa Brătianu încântată de cele 800 volume pe care i le-am dat de 
la Breasta le-a expus în noua sală a bibliotecii Brătianu. Expoziţia a 
fost deschisă ieri la orele 6. Lume aleasă. Fotino mi-a adresat o cuvân- 
tare călduroasă și mi-a exprimat o recunoştinţă pe care nu o meritam. 
Am răspuns cu un mic logos prin care am pus lucrurile la punct, mul- 
țumind d-nei Brătianu pentru adăpostul pe care a binevoit a-l acorda căr- 
ţilor mele. Expoziţia a avut mult succes. Lumea a trecut apoi în grădină 
şi a admirat statuia cioplită de Mestrovici, descoperită pentru circum- 
stanță. E o operă de toată frumuseţea și de o putere impresionantă, Me- 
trovici e urmașul lui Michelangelo și a lui Rodin pe planul concep- 
țiilor. 

ENE 

Ziarele de azi-dimineaţă ne aduc o veste senzaţională: Anglia ar fi 
dispusă să intervină între beligeranțţii din Spania în vederea încheierii 
păcii. Și ar fi deasemeni dispusă să înceapă cu Germania negocieri pen- 
tru retrocedarea fostelor ei colonii, cu condiţia ca Reichul să renunţe în 
același timp să mai tulbure pacea în Europa. 

Ziarele din Londra şi din Paris comentează aceste senzaţionale știri 
și subliniază importanţa lor. 

Numai că: 

E puţin probabil ca beligeranţii din Spania să renunțe, fiecare, la aju- 
torul străin — cum vrea Anglia — înainte de a fi siguri că negocierile 
vor izbuti. 

E foarte probabil, e chiar sigur, că nemţii vor primi orice condiţii în 
Europa pentru a obţine coloniile, dar că a doua zi după ce le vor fi obţi- 
nut se vor arunca asupra Cehoslovaciei sau asupra Danzigului. 


Furtună de o rară violență în sudul Angliei și în nordul Franţei. Zeci 
de milioane de livre pagube în Anglia mm mai mulți morţi la Paris. 

Aceeași furtună și în Bulgaria. La noi căldură tropicală, de ieri. Scă- 
pa-vom teferi? Sunt mulţumit că m-am asigurat ieri contra grindinei. 

Îi 

Junele Dimitrie Sturdza, fiul lui Olga Sturdza s-a înecat în Bistriţa. 
Moştenitorul unei enorme averi, n-avea decât 30 de ani. În anii din uş- 
mă cheltuise mult în județul Neamţ ca șef al organizaţiei georgiste și 
obținuse frumoase succese electorale. 

4 iunie. Primul ambasador acreditat în Bucuţești, contele Raczin- 

* ski, și-a dat ieri recepţia protocolară de înscăunare. La orele 18 au fost 

poftiți Mareşalii, Consilierii Regali, membrii Corpului Diplomatic, mem- 
brii Guvernului, văduvele naţionale și demnitarii Palatului. La orele 19 
restul demnitarilor, foştii miniștri, generalii, înalții funcţionari și „high- 
life-ul“ bucureştean. Ambasadorul, d-na Raczinski și personalul Am- 
basadei înșirați în primul salon au primit defilarea invitaţilor, pe care 
Grigorcea, directorul protocolului din Ministerul de Externe îi numea 
succesiv ambasadorului. În viața lui n-a făcut Grigorcea un asemenea 
efort intelectual. Primirea s-a săvârșit fără nici un incident; toţi miniş- 
trii străini, cu ai Franţei, Germaniei, Angliei și Italiei în frunte, au răs- ` 
puns la apelul noului ambasador prin prezenţa lor. 


Ieri, şedinţă interesantă la Consiliul Superior Economic. Am început 
discuţia principiilor în care să se încadreze planul economic. Am început 
cu problema libertăţii economice și valutare. Pe rând, Victor Slăvescu, 
Garoflid, C. Angelescu, Bujoiu au făcut expuneri interesante. Au fost 
toți unanimi să admitem „o tendinţă bine pronunţată în favoarea liber- 
tăţii atât economice cât și valutare, rămânând ca aplicarea acestor prin- 
cipii să fie luată în considerație când conjunctura internaţională va per- 
mite“. 


Într-un concurs de platitudine generală, dl Andrei Rădulescu a fost 
instalat ieri în fruntea Înaltei Curți de Casaţie. Integrul Lupu, președin- 
tele Secţiei a III-a și care merita locul de prim-președinte, și-a interzis 
până și un cuvânt de ironie la adresa lichelei parvenite numai prin lin- 
gușire și abdicare morală... 


S-a hotărât ca noile provincii în număr de zece să poarte numele 
câte unui râu: Mureșul, Crișurile, Jiul, Prutul, Dunărea, Dâmboviţa (!! 
fără glumă) etc. Aveam până acum gările și satele-oameni, de acum îna- 
inte vom avea și provinciile-râuri, sau viceversa! Ca la noi la nimeni! 


Jurnalele publică un comunicat care ne informează că diploma de 
licenţă în Drept (lași, 1906) a d-lui C. Cernat, a fost anulată fiindcă a 
fost eliberată prin fraudă. Acest Cernat a fost director general al Sigu- 
ranţei(!) şi prins cu mâna în sac a fost destituit și dat în judecată. Achi- 
tat de către instanţele judecătoreşti, a fost repus în fruntea Siguranţei, 
de unde a fost din nou trimis la plimbare, din noroc înainte de a i se fi 
anulat diploma! Probabil că asemenea lucru, iarăși, numai la noi se 
întâmplă! 

Academia Română a ales și ea o serie de caraghioși ca membri ac- 
tivi și de onoare. Printre ei, episcopul Colan. Fiindcă e ministrul Instruc- 
ţiei? Ajunge atât? Nu e instituţie care sub domnia binecuvântată a Re- 
gelui Carol să nu fie devalorizată. 


Statistica oficială publică numărul minoritarilor revizuiți pe toată ța- 
ra: 315 507. Dintre aceştia câți vor fi găsiți într-adevăr fără acte în re- 
gulă? Câtă larmă degeaba, și câte vexaţiii! 


Anumite depoziţii de la procesul lui Codreanu n-au fost publicate în 
ziare. Ele au fost totuși stenografiate şi păstrate într-un dosar secret. Ast- 
fel s-a procedat cu depoziţiile lui Maniu, generalului Antonescu, lui Ema- 
nuel Antonescu și altele. 

Mi s-au adus astăzi notele stenografice luate cu prilejul depoziţie lui 
Maniu. Le reproduc aci, căci sunt interesante pentru fixarea unor anu- 
mite mentalități — şi nu e vorba de oameni de rând, ci de oameni care 
au condus țara. 

Întrebarea d-lui Codreanu: „De ce s-a făcut între noi pactul de nea- 
gresiune, când ideologiile noastre sunt atât de diferite?“ 

Răspunsul d-lui Iuliu Maniu: „Într-adevăr ideologia noastră şi a dvs 
este direct opusă și nici nu cred că există în țara aceasta două partide de 
o adversitate categorică mai mare decât sunt ale noastrel. 

Partidul nostru este un partid democratic și în special eu sunt un a- 
derent fanatic al democraţiei, fiindcă numai prin ea cred că se poate 
dezvolta o naţiune și își poate asigura în mod durabil existenţa progre- 
sivă în Stat. Şi pentru că ştiu ce a făcut democraţia în Atena(!!), care a 
făcut să înflorească știința și arta, care a făcut ca elenii să strălucească 
şi astăzi ca un luceafăr(!) pe firmamentul omenirii. Ştiu ce a făcut de- 
mocraţia în marele Imperiu al Rusiei(!), până a venit corupţia dictaturii 
cezarilor?. Ştiu ce a făcut democraţia în Anglia(!), care din secolul al 
XII-lea progresează pe baza constituționalismului parlamentar, deve- 
nind cel mai grandios (sic) Imperiu pe care l-a cunoscut vreodată ome- 
nirea și care stăpânește o treime din glob. Ştiu ce a făcut democraţia în 
Franţa, care este astăzi în fruntea popoarelor(?) civilizate şi știu ce a 
făcut democraţia în Statele Unite care au devenit azi un fel de(!) arbitru 
şi asupra continentului nostru. 


l Nu-mi permit nici o corectură la stilul notelor stenografice pe care le am dinain- 
tea ochilor. 
2 Aţi priceput? 

Ori, Garda de Fier este totalitară, în contra democraţiei, este pentru 
un fel de dictatură. Ori, eu sunt un fanatic adversar al dictaturii sub ori- 
ce formă s-ar prezenta eal. 

Eu sunt în politica externă pentru o colaborare cu Franţa, cu Anglia 
şi cu democraţiile apusene. Pentru că numai astfel văd posibilă asigura- 
rea fiinţei și integrităţii Statului nostru, în grozava învălmășeală care se 
apropie. 

DI Codreanu este pentru politica externă cu Germania, ceea ce gă- 
sesc primejdios pentru Statul nostru. 

Partidul d-lui Codreanu este un partid antisemit, partidul nostru însă 
nu este antisemit. Și în special eu sunt în contra oricărei persecuții de 
orice natură ar fi ea. Ideea fundamentală a prtidului nostru este ideea na- 
țională și naționalismul constructiv. Şi este de credință că Statul este da- 
tor să facă tot posibilul ca poporul român să fie întărit și ridicat, fără în- 
să să suprime sau să persecute alte popoare. 

În afară de acestea ne deosebeşte metoda de luptă politică. 

Date fiind aceste deosebiri de ideologie este firească întrebarea: Cum 
de am ajuns să încheiem o înțelegere electorală? 

Motivul este dublu. Întâi un motiv personal: nu l-am cunoscut pe dl 
Codreanu până am făcut pactul de neagresiune. Am urmărit însă cu aten- 
ţie activitatea și atitudinea d-sale. Am putut constata din partea d-sale o 
sinceritate, calități care se găsesc atât de rar în viaţa noastră politică și 
la conducătorii vieţii publice. Pentru aceste motive i-am întins mâna cu 
încredere şi cu plăcere?! 

Afară de acest motiv cu caracter personal au mai fost şi motive de 
natură politică (!) 

DI Codreanu, ca şi mine crede că pentru o viaţă sănătoasă naţională și 
de Stat, este absolut necesară respectarea demnităţii naționale. Ori, prin 
numirea d-lui Tătărescu ca prim-ministru s-a atins grav nu numai dem- 
nitatea națională dar și spiritul Constituţiei. De aceea a fost cazul să ne 
dăm mâna pentru a face ca națiunea să respingă această încercare de a 
se izbi în demnitatea naţională. Am reușit (??!!) 

DI Codreanu crede ca şi mine că ideea naţională este factorul vital în 
propășirea unei naţiuni. D-sa crede ca și mine că Statul cu toată puterea 
trebuie să perfecționeze calităţile fără seamăn de frumoase ale poporu- 


l Ce a fost Guvernul său din 1928? 

2 Din pactul de neagresiune am făcut parte şi eu. Niciodată n-a fost vorba „să ne dăm 
mâna“ ci numai să nu ne atacăm reciproc şi să ne unim pentru paza urnelor în ziua ale- 
gerilor. Așa sună hârtia pe care am iscălit-o cu toţii. 

lui românesc, susținător de Stat, și săi dea posibilitatea ca punândusisse 
la dispoziţie mijloacele materiale, culturale și sociale săzși poată îndes 
plini misiunea care o are în această parte a lumii (!!) 

Adevărat că dl Codreanu precum am arătat, are în concepţiunea sa 
un element, acela al antisemitismului pe care nusl aprob, dar ideea funs 
damentală este identică și sunt sigur că se va convinge și prin ultimele 
evenimente că o politică de Stat antisemită, la noi nu este posibilă, 

Afară de aceasta dl Codreanu este de aceeași convingere cu mine că 
fără respectul regulilor de corectitudine în viaţa particulară și publică și 
fără a se ţine seamă de morala creştină, nu se poate asigura dăinuirea 
unei naţiuni, şi că părăsirea acestora ar însemna și pentru poporul nosa 
tru ceea ce a însemnat pentru multe popoare din trecut: distrugere și pies 
ire, Pentru aceasta suntem de acord în tendința de a impune în viaţa para 
ticulară, socială și publică, corectitudinea (vezi Boilă!), onoarea și moras 
la creștină pe care astăzi — durere mm atâția o calcă. 

De asemenea, suntem de acord că întrsun Stat monarhic constituția 
nal contactul dintre Coroană și naţiune trebuie să fie direct și netulburat 
de ițpixtiunea factorilor nerăspunzători“, 

DI Preşedinte: „Vă rog, această chestiune nu admit să fie discutată!“ 

DI Iuliu Maniu, „Mă supun, voiam să spun că am fost de acord cu 
dl Codreanu, că trebuie înlăturată Camarila, 

Toate acestea au fost îndemnuri hotărâtoare pentru a face înțelege 
rea cu dl Codreanu, şismi pare bine că am făcutuo, 

Înțrebarea dalui Codreanu: „Dacă Partidul Liberal când era la Gus 
vern naa folosit Poliţie, Siguranţă, Jandarmerie și toate autoritățile de 
Stat pentru oprirea propagandei electorale a partidelor de opoziţie? 

DI Președinte se opune la această întrebare. 

Întrebarea dalui Codreanu: „Dacă în practica vieţii noastre politice, 
partidele de opoziţie naau protestat public, în presă și în Parlament, îma 
` potriva ingerințelor electorale și dacă naau prezentat copii de pe ordines 
le date de autorităţi subalternilor, în această privinţă? 

Răspunsul dalui Maniu: „Întraadevăr în toate alegerile, afară de cele 
din 1928 și 1932, pe care lesa făcut Partidul Naţional Țărănesc (natural!), 
` Guvernele au folosit puterea executivă, Jandarmeria și Siguranța pen» 
tru scopurile electorale ale partidului de la Guvern şi ele nu ssau măra 
ginit numai la activitatea Siguranţei de Stat. Partidele de opoziţie întot- 
deauna Saau năzuit să pună mâna pe ordinele secrete de a împiedica opos 
ziţia în acţiunea și în mișcările sale politice. Astfel, eu însumi în 1927 
am avut în mână 16 ordine secrete confidenţiale ale puterii publice prin 

care puterea executivă era pusă în serviciul partidului de la putere (câtă 
„putere““!). Aceste ordine secrete lesam publicat în ziare. Mai mult, mam 
dus la președintele Consiliului Ionel Brătianu și lexam prezentat întrun 
memoriu (sic) pentru a protesta în contra acestor ingerinţe. Nu misau 
făcut nici primul ministru, nici autorităţile nici un cap de acuzare și nici 
nu puteau face, fiindcă deținerea și câștigarea unor astfel de ordine ses 
crete era în toate partidele de opoziţie un uz constant“. 

Întrebarea d-lyj Codreanu: „Dacă acest fapt al deţinerii de acte de că, 
tre un șef al unui partid de opoziţie ar putea constitui un act de trădare 
sau ar putea periclita ordinea în Stat şi siguranța publică?“ 

Răspunsul d-lui Maniu: „Niciodată. A fost un uz constant“. 

Întrebarea dului Codreanu: „Dacă ştie dl Maniu că voiam să vin as 
cum la putere sau dacă din discuţiile avute cu dasa misam manifestat 
graba de a veni la putere?“ 

Răspunsul dului Maniu: „Nu. Din contră. Din conversațiile pe care 
leram avut, am stabilit în privinţa aceasta o deosebire de atitudine între 
noi; eu insistam ca drept rezultat al alegerilor, partidul nostru să vină 
imediat la putere, căci era dreptul nostru firesc şi găseam necesar pens 
tru ţară (ce?). Pe câtă vreme dl Codreanu accentua încontinuu că nu ess 
te grăbit, că are vreme și că momentul lui încă nu a sosit!“ 

Întrebarea d-lyj Codreanu: „Dacă dl Maniu a văzut în mine și în mișa 
carea pe care am condusao, pe un om care să fi urmărit răsturnarea Ors 
dinei de Stat sau provocarea unui război civil?“ 

Răspunsul dilyi Maniu: „Dacă aş fi bănuit sau aș fi văzut ceva, nu aș 
fi încheiat cu dssa pactul electoral și nu aș fi dat mâna pentru o camı 
panie politică, pentru că am crezut totdeauna și cred, că pentru națius 
nea noastră și Statul român, cea mai mare nenorocire ar fi o răzvrătire, 
dezordine sau un război civil“. 

Întrebarea dului Codreanu: „Dacă am discutat cu dl Maniu probles 
me politice de natură externă și dacă în aceste discuții am pus interes 
personal sau am fost condus exclusiv numai de intime convingeri?“ 

Răspunmsul dulyi Maniu: „In conversațiile pe care lesam avut, am 
discutat în două rânduri chestiunea externă. Am constatat că suntem 
adversari pe această chestiune și msam silit săsl conving că singura pos 
litică externă corespunzătoare intereselor României este aceea îndrepr 
tată către Franţa, Anglia și marile democraţii din Occident. Dasa Şisa as 
rătat consideraţiile teoretice în celălalt sens. Eu misam expus argumens 
tele și vederile mele, dasa a contrazis. Intreaga această discuţie a decurs 
pe tărâmul interesului obștesc și național fără a fi putut observa la dl 
Codreanu vreun interes personal“. 

Întrebarea d-lui Codreanu: „Dacă ştie dl Maniu că propaganda miş- 
cării mele ar fi fost conspirativă, ocultă sau clandestină?“ 

Răspunsul D-lui Maniu: „În campania electorală am dat de organi- 
zaţii ale Gărzii de Fier, care se manifestau pe faţă, cu mare combativi- 
tate, făcând manifestații făţișe şi energice“. 

Întrebarea procurorului: „Crede dl Maniu că ar fi fost bine sau rău; 
dacă dl Codreanu ar fi pus mâna pe putere?“ 

Răspunsul d-lui Maniu: „Dl Codreanu este şeful unui partid, eu sunt 
președintele altui partid, cu ideologii cu totul opuse. De aci urmează în 
mod firesc, că eu nu aș fi crezut de bine ca să vină la putere partidul d-lui 
Codreanu, fiindcă nu aprob politica d-sale. Dacă aș fi aprobat-o și aş fi 
găsit-o bună pentru ţară, am fi fost în același partid. 

Toate partidele vreau binele Țării, însă realizat pe căi proprii. Eu cred 
că singura cale bună este cea prezentată (sic) de partidul nostru. Drept 
care nu găsesc că venirea la putere a unui alt partid decât a Partidului Na- 
țional-Ţărănesc ar face bine Ţării. Precum am arătat ideologia și meto- 
da d-lui Codreanu şi a partidului său nu le împărtăşesc, deci nici aplica- 
rea lor într-o politică de guvernământ n-o pot găsi salutară. 

În definitiv, pentru mine este hotărâtoare voinţa naţiunii și partidele 
au dreptul să năzuiască a câştiga opinia publică, dar nu pot admite ca 
Guvernele să fie impuse în contra voinţei naționale“. 

După cum îl cunosc, Maniu a trebuit să fie încântat de acest răspuns 
pe care l-a dat procurorului. 


5 iunie, leri către seară a venit Blumenfeld la mine. De câtva timp 
îşi petrece viața între Ghelmegeanu și Armand Călinescu și repetă tot ce 
aude pe la ei. Clanul transfugilor ţărăniști e furios de figura pe care le-a 
făcut-o Victor Iamandi cu numirea sechestrilor-lichidatori ai Partidului 
Liberal. Nici chiar Călinescu, ministrul de Interne totuși, n-a ştiut ni- 
mic. Lovitura a fost montată de Iamandi ca să facă pe placul prietenu- 
lui său Tătărescu. Călinescu și Ghelmegeanu spun cu drept cuvânt că e 
o provocare inutilă a unor oameni care pentru moment păstrează o de- 
săvârșită neutralitate. Ei s-au dus la Rege şi au declarat (eu cred că s-au 
dus numai la Urdăreanu!) că vor fi siliți să-şi dea demisia dacă s-ar lua 
vreo măsură de lichidare și împotriva Partidului Naţional-Ţărănesc... 
Ruşine? Frică? Nădejdi nemărturisite? Cei doi miniștri au luat poziţie 
făţişă împotriva aplicării decretului de lichidare a partidelor, și după 
măsura luată împotriva Partidului Liberal lucrurile s-au oprit. A rămas 
astfel numai Partidul Liberal, cu sechestrii-lichidatori; s-a făcut adică 

jocul lui Tătărescu împotriva lui Brătianu. Cum să nu zică că dl Guţă 
că e stăpân pe situație? Guvernul e foarte plictisit de toată această în- 
curcătură. 


6 iunie. Sunt de ieri-dimineaţa la Breasta. E o frumusețe. Și liniște. 
Şi câmpul e frumos, mai ales grâul. Porumbul foarte întârziat, nu va a- 
junge să dea ceva decât cu ploi multe, în iunie și iulie. 


La Bucureşti, am lăsat orașul plin de zvonuri de schimbare de Gu- 
vem. La Craiova m-au întâmpinat toţi cu oribila întrebare: „Când vii?“ 
Oamenii nu vor să înțeleagă că Regele nu va face apel la mine decât când 
nu va mai putea altfel. Obişnuit cu lichele, nu-și va pune el faptele şi 
poftele, de bună voie, sub controlul unui om cinstit. E drept că nemul- 
țumirile au început să se ridice într-un cor impunător... Prigoana tinere- 
tului gardist necompensată prin nici o urmărire de pungași, aceleași a- 
buzuri ca mai înainte la care se mai adaugă „cazonismul“ coloneilor-pre- 
fecţi, sporirea impozitelor şi urmărirea fără milă a fiscului, străjnicia 
faţă de debitori sub pretextul restabilirii creditului (!!) — sunt atâtea 
motive care ridică lumea împotriva noului regim. De mult n-a mai fost 
înjurat Regele cum e înjurat acum... Bine că n-am eu să-i acopăr pros- 
tiile! 


7 iunie. Înapoiat azi-dimineață de la Breasta. În lipsa mea ar fi sosit 
telegrame vestind că în Spania, în lagărul lui Franco, ar fi izbucnit o 
mişcare revoluționară pomită împotriva străinilor care au pus mâna pe 
comandamentele Armatei... Ziarele nu publică însă nici o știre de felul 
acest şi-mi închipui că, dacă așa ceva s-ar fi întâmplat, presa demo- 
cratică ar fi făcut gălăgie mare. În schimb, e neîndoios că o localitate 
franceză din apropierea graniței spaniole, Orgeix (Arriege) a fost bom- 
bardată de avioane străine. Generalul Franco protestează și declară că 
nici un avion naționalist nu s-a apropiat de frontiera franceză în ultima 
vreme. E mai mult ca sigur că atacul a fost opera avioanelor republica- 
ne, Guvernul de la Barcelona nemaiavând altă speranţă de scăpare de- 
cât într-o încurcătură internațională. 

La Londra e mare indignare împotriva bombardamentelor orașelor 
libere, de care se abuzează atât în Spania cât şi în China. La Alicante, 
la Valencia, la Madrid — la Canton, oameni nevinovaţi au fost răniți și 
omorâţi cu miile. 

Ieri, pe câmpul aviaţiei ge la Băneasa, generalul Valle, subsecretar 
italian al Aerului, a remis Regelui Carol insigna de „Pilot de Onoare“ 
italiană. Fratele Valle venit să facă ceva afaceri — comenzi ge avioane 
etc. —m a nimerit desa dreptul î în punctul sensibil al Majesțğtii Şale. „Pin 
lotul ge Qnoare“ nu va mai refuza niņmjc trimișilor Regelui Împărat. 

La Moscova se pregăteşte o nouă serie de condamnări; noile victis 
me sunt alese printre fruntașii sovietelor diferitelor republici confege, 
rate. 

Ca | 

D! Şayre, adjunctul ministrului de Externe al Ştatelor Wnite, a făcut 
noi declaraţii cu privire la „imposibilitatea Guvernului fegeral ge a ră- 
mâne ingiferent față ge provocările războinice gin centrul Ẹuropei. Şta- 
tele (Jnite vor apăra greptul împotriva forţei“. Repetatele declarații ames 
ricane, mai categorice ca cele engleze, par a fi făcut un efect serios la 
Berlin. Fapt e că agitația sudeţilor în Cehoslovacia ssa potolit mult. Ber- 
linul se mulțumește pentru moment să împingă — prin mijloace cus 
noscute — populaţia slovacă la răzvrătire. Duminică a şi fost o îpcăie= 
rare la Bratislava între slovacii guvernamentali și agerenţii Partidului 
Populist Şlovac, ge sub şefia abatelui Hlinka, partid după cum se ştie, 
autonoyist. Capete sparte gar nici o moarte de om. 

RI 

Ieri ssa deschis expoziţia Şatelor şi azi e congresul „Căminelor culs 
turale Regale“. Fundaţiile Regale au cheltuit cu aceste cămine mult, 
dar ceva tot a rămas ge pe urma lor în cele 90 ge sate în care au lucrât 
190 ge echipe ge stugențţi. Echipele au petrecut în aceste sate câte 3, G 
sau 9 luni şi au dat 252 137 consultații megicale, au făcut 36 562 in. 
jecţii antisifilitice, au construit 23 ge băi și dispensare. Ş.au săpat și Sssau 
curățit 280 929 metri șanț şi Ssau reparat și lucrat 269 760 metri șosea; 
Sau construit, de asemenea, $24 poduri noi și Sau reparat alte 926: sau 
săpat și asanat 74Q fântâşi și Ssau secat ȘȘ mlaștini. Şsau lucrat și res 
parat 44 8397 metri gard şi Sssau amenajat 145 727 metri pătraţi pentru 
terenuri ge sport. Şsau construit mai departe 34 case, swau reparat 34 și 
Sau realizat 79 alte construcții. Şsau dat în fine sfaturi și pilde bune. 
Amicul Gusti e un farsor, gar aci a făcut operă bună şi utilă. 


Lingăii gin jurul Regelui nu mai știu ce să inventeze ca Săsși măgun 
lească stăpânul. Nu le era ge ajuns că pentru comemorarea fatigicei zile 
de § Iunie ssa mogilizat tot tineretul, toaţă școlărimea românească plima 

bată de o săptămână prin arşiţă și prin praf, de dimineaţa până seara, ca 
„să se antreneze“ pentru „exerciţiile“ zilei de mâine. Nu le era de ajuns 
cu expoziţia și cu congresul „formațiunilor culturale regale“, cu distri- 
buirea de fanioane cohortelor străjerești, cu defilări, cu fel de fel de ba- 
zaconii mulțumită cărora școlarii și şcolărițele în loc să-și prepare exa- 
menele cum ar fi natural în epoca aceasta, năvălesc străzile Bucureștiu- 
lui — le-a mai trebuit ceva inedit: de la cele 4 graniţe ale țării (Nord, 
Vest, Sud și Est) au pornit trei ştafete pe jos, pe bicicletă, cu aeropla- 
nul, aducând Regelui pământ, grâu şi nu mai ştiu ce (poate urzici!) de 
la hotare! Çele 4 oale cu pământ sunt aduse de ștafetele pe jos. Ieri-sea- 
ră, pe drum de la Breasta la gară am trecut prin fața Prefecturii: ușile ves- 
tibulului principal erau deschise, fațada clădirii era luminată prin reflec- 
toare, piaţa era pustie, dar în vestibul am zărit un catafalc acoperit cu 
flori și la cele patru colțuri ale lui, de veghe, câte un străjer! Sosit la ga- 
ră am întrebat, nedumerit, dacă murise cineva de seamă și totodată o- 
dios, căci nu era suflet să-l plâpgă, în jurul lui! Mi s-a răspuns cu un su- 
râs: „E pământul de la granița de Vest, care doarme la Craiova!“ 

Mobilizând timp de câteva zile toată suflarea tineretului, în acţiuni 
de adulare a Coroanei, lingăii socotesc că fac plăcere Regelui și se iau 
bine cu el, Regele primește acest omagiu, mai întâi fiindcă îi face plă- 
cere, apoi fiindcă crede că astfel galvanizează credința monarhică în 
popor, Lingăii exagerează însă și sar dincolo de cal, Excesele de măgu- 
lire la care se dedau exasperează lumea potolită și pașnică care nu pri- 
cepe tot acest „teatru“, Şi mai exasperează pe părinţii copiilor care nu 
se împacă cu continua serta-ferta de ambele sexe. Exasperează în fine 
copiii, care se coc ceasuri întregi la soare și-și văd examenele periclita- 
te. Rezultatul final al acestor manifestări exagerate de lealism dinastic 
e că toată lumea de la copil pâpă la bătrân, înjură pe Rege de-l spurcă. 
S-a ajuns astfel la rezultatul opus celui urmărit. 


8 iunje. Fiindcă n-am fost la 19 Mai (eram în străinătate) m-am ho- 
tărât să mă duc la festivitatea de azi, la ONEF devenit ANEF. Cu atât 
mai mult că n-am fost până acum la nici o aniversare a „Restauraţiei“. 
Chiar când am fost la Guvern, în 1931 — am şters-o la Breasta. Am so- 
sit „la faţa locului“ la ora § 1/2 — Regele a sosit la ora 9 și numaidecât 
a început să plouă, Şi ce ploaie! Se deschiseseră toate zăgazurile cerului: 

Bietele străjeriţe și bieţii străjeri, muiaţi până la piele i dau cu curaj 
înainte cu cântecele, Regele, episcopi şi popoi, ciurciurea, priveau cu 
jale cum se vărsau noii. Am fugit cu nevastă-mea la adăpostul unei ga- 

lerii, căci tribunele sunt descoperite. Puțin înainte de ora 10 n-a mai 
mers. Regele a întrerupt eroic reprezentaţia și a plecat. Cât am stat, am 
stat între mareșalul Prezan și generalul Balif: amândoi ironizau fără 
sfială regimul; interesant. Iamandi a venit la mine, să mă roage să pri- 
mesc prezidarea comisiei de judecată instituită printr-un decret-lege 
împotriva românilor care cleveteau în străinătate contra ţării și a Rege- 
lui. Am refuzat. Am impresia că toţi consilierii Coroanei (după decret 
trebuie să prezideze unul din ei) — refuză. E vorba să fie dat imediat în 
judecată Citta Davila. A căutat-o cu lumânarea. 
La ora 10 1/2 am fost înapoi acasă, fericit. 


Cu prilejul serbării de azi, Universul publică în prima pagină ver- 
suri ditirambice la adresa Regelui, semnate de I. Gr. Perieţeanu. Printre 
ele următoarea perlă: 

„Guri roșii de balaur vreau să ne soarbă glia!“ Autorul acestei imbe- 
cilităţi e un fost ministru și actual decan al Asociaţiei avocaţilor din în- 
treaga țară, ceea ce nu mă miră — dar mai trece și drept un om subțire, 
ceea ce nu e de crezut! 


Comunicatele Palatului apar de două zile între două chenare cu bi- 
biluri. Dedesubtul chenarului superior, titulatura „Casa M. Sale Regelui“. 

„Comunicat nr....“ 

Toate ziarele sunt obligate să publice în această formă știrile și ordi- 
nele primite de la dl Mare Șambelan Ernest. 


Citind darea de seamă a serbărilor de ieri am mai aflat de o decora- 
ție: „Meritul Străjeresc“, ordin cu mai multe clase. Nu pricep de ce nu 
se instalează un muzeu de decorații, ca să le cunoaștem şi noi pe toate. 


Regele nu se fereşte de nici un gest ridicol. Ieri „a înălțat“ la rangul 
de sublocotenent pe Victor Antonescu, caraghios zaharisit cu părul ver- 
de, în amintirea zborului său de la Salonic la Iași, în timpul războiului. 
Până ieri, Antonescu era soldat prost, acum nu mai e soldat, dar a ră- 
mas tot prost. 


Primesc o invitaţie să iau parte la sărbătorirea lui Ghiţă Mironescu, 
pentru că împlinește 30 de ani de profesorat. Sărbătorirea tuturor imbe- 
cililor a devenit un obicei la noi; un decret-lege ar trebui să oprească a- 
cest abuz. 

9 iunie. Festivitatea de ieri de la ANEF! întreruptă de ploaie, a con- 
tinuat azi-dimineaţă. În acest scop, Președinția Consiliului de Miniştri 
a sunat aseară goama la toţi invitaţii de ieri. Serviciile publice au fost 
suspendate și azi: norocul funcţionarilor. Vremea a fost ideală. Ocupat 
peste măsură nu m-am mai dus, muţumit cu apa pe care am luat-o ieri 
în spinare. 

Azi-dimineaţă am citit discursul Regelui de ieri, adresat străjerilor, 
pe care din cauza ploii n-am putut decât să-l ascult. E un discurs fru- 
mos şi n-am decât un lucru de spus: păcat că Majestatea Sa nu-și pune 
de acord faptele cu vorbele. Discursul de ieri ar fi meritat să fie adresat 
nu numai străjerilor, ci poporului întreg. Probabil că Regele a bătut șa- 
ua ca să priceapă iapa. Ăsta e cusurul lui: bate într-una șaua în loc să 
dea în iapă... 

Prin comunicatul Palatului de aseară s-a fixat un nou protocol de pre- 
zenţă în ordinea următoare: Patriarhul-Prim-Ministru (quid? când per- 
sonalitatea se va dedubla?), Consilierii Regali, Președinții Corpurilor 
Legiuitoare, Guvernul, Comandantul Străjii Ţării, Directorul General 
al Fundaţiei Culturale Regale „Principele Carol“, Subsecretarii de Stat, 
Prefectul Poliţiei etc.; va să zică subsecretarii de Stat nu mai fac parte 
din Guvern, vin după Straja Țării și abia înaintea Prefectului de Po- 
liţie... 

Dealtminteri, miniştrii au fost foarte vexaţi ieri de locurile ce li s-au 
dat la masă. La masa de onoare, la masa Regelui și a Marelui Voievod 
n-au fost plasați decât ministrul Instrucţiei sârb Miletici, ministrul Ae- 
rului, general Valle, Patriarhul şi Consilierii Regali. Toţi miniştrii au 
fost aşezaţi la mesele perpendiculare, de-a valma cu ceilalţi invitaţi. Pe 
vremuri, masa de onoare era mult mai mare, se întindea pe trei laturi ale 
sălii, şi toată lumea era mulțumită: la mesele anexe sta numai plebuș- 
căria. Are însă Regele nostru talentul special de a-și face de drag... 


Urdăreanu mi-a spus ieri că Regina Maria nu merge bine. E la Weis- 
ser Hirsch, lângă Dresda, unde urmează un vag tratament. Ce e mai prost 
e că i s-a prăbușit cu totul moralul: medicii germani au avut cruzimea 
să-i dezvăluie adevărata ei stare şi să-i spună că nu mai poate fi vinde- 
care pentru dânsa... Arhiducesa Ileana cu copiii, e la Weisser Hirsch. 


1 Am aflat aseară cum s-a transformat ONEF în ANFF: nu mai e „Oficiul Naţional 
de Educaţie Fizică“ ci Academia Naţională etc. etc. Când nu poate crea o nouă deco- 
raţie, Regele înființează o nouă Academie. Tot e ceva... 

Urdăreanu mi-a mai spus câte și câte. Regele ar fi vrut — și ar mai 
vrea — să mă trimită la Londra ca ambasador vremelnic, să-i aranjeze 
călătoria — dar, durere (cum zice Maniu), englezii nu vor să primească 
încă ambasadori romnâni și să ne trimită ambasadori englezi... Al doi- 
lea ambasador la București va fi cel... turcesc! Nu e lucru mare, dar e 
un pas înainte în nădejdea de a trage și pe alții pe același drum. Am spus 
neted lui Urdăreanu că n-am nici o ambiţie, de nici un soi — ci numai o 
dorință, să văd pe Rege pe calea cea bună, și că numai în dorinţa de a 
vorbi cum trebuie i-am cerut audiența, pe care însuși el, Urdăreanu, m- 
a sfătuit să o cer. Dl Mare Șambelan s-a grăbit să-mi spună că voi fi pri- 
mit astăzi, şi aseară am și primit cartonul pentru azi la ora 4. 

Urdăreanu mi-a mai mărturisit că Regele e cam supărat pe Jockey- 
Club fiindcă cei trei membri supuși domiciliului forţat, (Al. Cantacuzi- 
no, Meitani și Tell) n-au fost eliminaţi din Club, și că l-a însărcinat 
chiar să vorbească cu mine și cu Mocsony despre această chestiune. Din 
această cauză n-a venit la Derby, și nu va veni nici la Premiul Regal și 
la masa anuală a Cercului, dacă dorita eliminare nu se înfăptuieşte. Am 
arătat lui Urdăreanu că Statutele Cercului nu ne permit o excludere fă- 
ră o sentință judecătorească, şi am adăugat că Regele nu face bine răz- 
boindu-se cu oameni, care pe deasupra nu i-au făcut nimic. Din atitudi- 
nea lui Urdăreanu am văzut că nu era nimic de făcut cu Regele în aceas- 
tă privință, și cum la urma urmelor Regele e Președintele Clubului, și 
socotind că pentru instituţie ar fi un dezastru dacă s-ar restrânge din 
fruntea ei, am declarat că mă supun, dacă mi se dau mijloacele să fac ce 
mi se cere. După dejun, am avut o mică consfătuire cu Armand Căli- 
nescu și cu Victor Iamandi, în prezenţa lui Urdăreanu și s-a hotărât ca 
Ministerul de Interne să dea o ordonanță sau o circulară, prin care să ex- 
plice că în baza decretului-lege nr... (cel cu domiciliul forțat) asociați- 
ile care au legături cu Statul sunt ținut să elimine membrii lor supuşi 
domiciliului forțat. În virtutea acestei noi ordonanțe Comitetul Jockey- 
Clubului va putea elimina fără altă formalitate pe cei trei membri ai săi 
sus pomeniţi. Pfui! De ce o fi forțând nota Majestatea Sa? 


Ploaie mare ieri, nu numai în București, dar în tot apusul țării, mai 
ales în Basarabia — unde a domnit seceta până acum. În sudul Basara- 
biei se semnalează chiar inundaţii mari, care au întrerupt circulaţia. La 
noi în Oltenia nici o picătură de ploaie, ieri. 


Focul a distrus ieri o parte din acoperișul Spitalului Brâncovenesc. Câ- 
teva servicii au trebuit să fie evacuate, dar pagubele nu sunt prea mari. 

A murit Qvid Densușianu, profesor de filologie romanică la Facul- 
tatea de Litere din București. n nume răsunător pe vremuri, înainte de 
1909, pe când trăia bătrâpul Densușianu — uitat cu totul și de toți de 
câteva decenii. 

Ultimul din Densușeni a fost dascăl bun și filolog de seamă. 


Francezii au hotărât să doboare avioanele străine care ar trece gra- 
nița Pirineilor. Aşa se va putea afla — eventual — căruia din beligeranți 
a aparținut aparatul. În același timp, Guvernul francez a renunțat să mai 
trimită note de protestare, fie la Burgos, fie la Barcelona, considerân- 
du-le inutile. Anglia aprobă pe deplin procedura franceză. 


Congresul socialiștilor francezi de la Royan s-a sfârșit. Partidul de- 
clară odată mai mult că n-are încredere decât în politica securităţii co- 
lective (oamenii sunt orbi, dar încăpățânaţi). Şe declară gata să aprobe 
o înţelegere și cu Ștatele totalitare, fără a aproba toate acţiunile lor. În 
fine, în cazul în care pacea nu ar putea fi menținută, Partidul Şocialist 
afirmă hotărârea sa de a apăra graniţele țării şi libertăţile poporului fran- 
cez, cu toate forțele de care dispune. 


Câinii au pierdut orice respect: regina Danemarcei a fost mușcată 
de un dulău, pe când se plimba pe o plajă şi grav rănită. A trebuit să fie 
transportată într-un Șanatoriu... 


10 iunie, Întreruptă prin ploaie, serbarea Restauraţiei a fost reluată 
ieri-dimineața la ANEE $ și pare că a fost cu totul reușită. Ocupat cu alte 
treburi n-am putut să mă duc și-mi pare rău. 

În schimb am fost după-amiază la inaugurarea primului concurs hi- 
pic internațional în Romĝnia. Ẹchipe de ofițeri, cu caii lor, au venit din 
Franța, Germania, Įtalia, Grecia, Polonia şi Çehoslovacia. Când mă gân- 
desc că acum o sută de ani singurii ofițeri străini pe teritoriul nostru e- 
rau ofițerii cazacilor veniţi „să ne execute“, nu pot să nu fiu mândru de 
drumul pe care l-am făcut. Çoncursul are loc pe hipodromul Gurselor 
de trap și va ţine opt zile. Prima ședință a fost strălucită în fața Regelui, 
a Guvernului, a Corpului diplomatic și a unui public ales. 

Pefilarea grupurilor străine cu generalul Comănescu, călăreț impe- 
cabil, în frunte, a fost impresionantă. Grupurile străine s-au oprit în faţa 
lojii regale și au salutat pe Şuveran pe când muzica intona imnul fie- 
cărei naţii. Au defilat apoi, înhămaţi la brecuri, cei mai frumoși cai din 

hergheliile Statului, lipiţani, arabi, rasa nonius și ghidrani. Priveliștea a 
fost de toată frumuseţea. 

M-a încântat și aranjamentul hipodromului de trap, datorat stăruin- 
tei lui Ionel Matak și a tovarășei sale de viaţă şi de grajd, contesa Benc- 
kendorf. Cum a ajuns această epavă a aristocrației rusești, născută Na- 
ryschkin, femeie de o rară frumuseţe şi prestanță, după război, în bra- 
tele lui Ionel Matak nu știu. Dar fapt e că abandonând tot, a rămas cre- 
dincioasă iubitului și împreună cu dânsul s-a consacrat aproape exclu- 
siv... trapului. Nu o văzusem de vreo zece ani: am regăsit-o tot atât de 
seducătoare ca atunci. Nu mai pusesem piciorul — „pe la trap“ tot de 
vreo zece ani; în locul baracelor de lemn pe jumătate prăbușite, în locul 
mizeriei și murdăriei ce copleșise tot, am găsit verdeață, flori, eleganță 
şi tribune frumoase de zid. Încă un colț al Bucureștiului transformat ca 
printr-o baghetă magică. 


Gara Mogoşoaia, gara regală, „unde des grandes pensées du r&gne“, 
a fost inaugurată ieri. Acum ne pot veni musafirii de lux — numai să 
vină! 


Compensaţie pentru gardiștii ce vor fi condamnaţi zilele acestea: 105 
comuniști au fost osândiţi la Chișinău. Pedepsele au variat între 1 lună 
şi 2 ani închisoare. Porţia lui Zelea Codreanu a fost mai mare. 


Charles Maurras a fost ales membru al Academiei Franceze „au pre- 
mier tour“. Ilustrul pisălog e un mare scriitor, un virtuos al limbii fran- 
ceze și alegerea sa n-ar avea nimic extraordinar dacă n-ar fi și situaţia 
lui în mișcarea socială și politică a ţării sale. Monarhist, regalist con- 
vins și aprig, a fost condamnat de curând la un an închisoare, pe care l-a 
şi ispășit. Alegerea lui e simptomatică. Semnele unui reviriment în o- 
pinia publică franceză se înteţesc. 


Presa străină a fost mai în toate ţările foarte elogioasă la adresa Re- 
gelui cu prilejul aniversării suirii sale pe Tron. Mai ales presa franceză. 
Excelsior i-a consacrat o pagină întreagă. Cât a trebuit să coste această 
dubioasă manifestaţie! Păcat de banii noștri! 


Primit ieri vizita lui Beverley Baxter, președinte al lui Associated 


Newspapers (Daily Telegraph, Daily Sketch etc.) şi membru în Parla- 
mentul englez. 


www.dacoromanica.ro 


ÎNSEMNĂRI ZILNICE, 1938 321 


Conservator de nuanţa lui Chamberlain, călătorește „ad informan- 
dum“. A fost la Belgrad 'și de la noi merge la Praga să vadă pe Beneş. 
Inteligent. Mi-a pus două chestiuni: 1) „Ce poate face Anglia pentru Ro- 
mânia?“ și 2) „Cum ar putea Anglia împiedica Germania să dobândeas- 
că hegemonie în Europa Centrală și Orientală?“. Am răspuns la prima 
chestiune repetându-i cele spuse lui Mackenna la Londra, având și de 
data asta grija să asociez Ungaria României. Numai credite serioase 
deschise de Citty în aceste două ţări le-ar putea salva din alternative: 
pieire sau supunere Germaniei. Întrucât priveşte a doua chestiune, răs- 
punsul se suprapune celui precedent. Nu printr-o acţiune împrejurul Rei- 
ch-ului. Să consolideze poziţiile Cehoslovaciei, Ungariei, Iugoslaviei 
și României — și toate eforturile Germaniei vor rămâne zadarnice. Bax- 
ter a fost impresionat de expunerea mea şi mi-a spus: „Voi repeta din 
cuvânt în cuvânt lordului Halifax propunerile d-tale“. 


11 iunie. Ritmul nou: trenul automotor de la Constanţa a fost atacat 
ieri cu pietre între stațiile Sighireanu și Lehliu. Cum se vede dictatura a 
pus ordine în toate și a calmat spiritele. 


In Covurlui rupere de nori. Înspre Oancea gospodăriile au fost dis- 
truse cu zecile, ca şi şoseaua spre Cahul. 


Buchmann, factotum-ul Majestății Sale, gheșeftar de seamă, a fost 
prins cu mâna în sac de Urdăreanu, supus la o amendă de 50 000 lei şi 
— zice-se — concediat din postul ce ocupă. Din nenorocire e vorba să 
se pună în locul lui un Arion, escroc notoriu. Descoperirea a fost făcută 
deja de câtva timp şi dizgraţia lui Codin Ștefănescu din tribul' familial 
al vulpoiului de Buchmann, se datorește dizgrației prealabile a aces- 
tuia. Codin Ștefănescu era ca toţi procurorii generali, procuror cu dele- 
gaţie. Acum o lună i se făcuse un decret-lege special prin care era numit 
procuror general și i se mai dăduse și gradul de consilier la Curtea de Ca- 
saţie. Spre marea surprindere a tuturor, a fost, abia după câteva săptă- 
mâni scos din postul în care fusese confirmat prin decret-lege ad-hoc și 
trecut într-o secţie la Casaţie. Cauza ascunsă a acestei măsuri neaștep- 
tate n-a fost decât înrudirea lui Codin cu Buchmann cel oropsit... 


Cancicov va lua deocamdată un concediu. În locul lui, se zice că va 


conduce Ministerul de Finanţe Mircea Durma (!!) care va fi numit sub- 
secretar de Stat! 


www.dacoromanica.ro 


322 CONSTANTIN ARGETOIANU 


Se mai spune că popa Colan va părăsi Ministerul Instrucţiei și că în 
locul lui va fi numit Victor Iamandi, devenit imposibil la Justiţie. La Jus- 
titie ar fi să se numească Măgureanu, subsecretarul actual de la Preșe- 
dinţie. S-ar mira și el! 


Regele m-a primit ieri într-o lungă audienţă. Audienţa solicitată du- 
pă îndemnul lui Urdăreanu ca să-i spun părerea mea asupra greșelilor 
regimului. 

Am spus Regelui pe șleau tot ce gândesc în această privință. Că un 
regim excepţional nu se poate justifica decât prin înfăptuiri excepţiona- 
le. Că până acum dictatura sa nu s-a manifestat decât prin condamnarea 
lui Codreanu și prigoana gardiștilor. Materialmente, singura schimbare 
constatată după 4 luni de străduință e numai sporirea impozitelor mm î- 
colo nimic. Moralmente, nici o schimbare: aceeași pungași și profitori 
ai partidelor săvârșesc aceleași potlogării. Încercări timide de sancțiuni 
împotriva hoţiilor constatate au fost oprite pe loc. Numirea unui Frana- 
sovici la Varşovia, unui Liciu în fruntea Curţii de Apel din Bucureşti, 
unui Bursan în capul comisiei de angajări — dovedesc că tot elemen- 
tele corupte ale epocii electorale domnesc, și după aparenta înlăturare a 
partidelor. Am mai reamintit Regelui că o dictatură care nu se sprijină 
pe un partid sau pe un curent bine pronunţat trebuie cel puţin să nu de- 
vină odioasă întregii opinii publice — ceea ce regimul Majestății Sale 
e pe cale să devină. „Sire, n-are importanță dacă în fruntea Guvernului 
e Patriarhul, eu sau Ulea. Important e să se facă ce trebuie ca să se deo- 
sebeqscă noul regim de cele precedente. Lucrări în stil mare, drumuri, 
poduri, spitale, amenajări urbanistice — asanarea administraţiei şi sim- 
plificarea ei mm măsuri de valorificare a producției, a tuturor produc- 
țiilor — dreptate pentru toţi, selecție pe baza valorilor reale (nu relati- 
ve, în funcţie de devotament) mm iată care ar trebui să fie bilanțul celor 
4 luni de guvernare al Majestății Tale. Cel puţin o îndrumare în toate 
aceste direcţii. ,.“ 

Câte nu i-am mai spus, bietului Rege! M-a ascultat cu răbdare și bu- 
năvoinţă și am avut impresia că era de acord cu mine, ceea ce nu-l va 
împiedica să continue să nu facă nimic din ce ar trebui să facă. ,. 


Ieri la ora 5 1/2 ședință quasi-solemnă la Consiliul Superior Econo- 
mic pentru instalarea membrilor de drept. Dintre aceştia nu au venit la 
timp decât 3 din 6; Mitiţă Constantinescu, lonescu-Sisești și generalul 
Marinescu. Ghelmegeanu (politeţea nu se învaţă la bătrâneţe) a sosit 

după ce ssau ţinut cuvântările, Ralea s-a scuzat, iar Cancicov, bolnav, 
nici nu s-a scuzat, 

Hotărât să împac până la sfârșit capra cu varza am salutat prezenţa 
domnilor miniştri — membri de drept, prin cuvintele cele mai împă= 
ciuitoare şi deferente, insistând asupra faptului că eu cerusem Regelui 
complectarea Consiliului cu membri de drept, că o înţelegere sinceră și 
deplină între Consiliu și Guvern era indispensabilă pentru o operă rods 
nică şi că mă voi strădui să obţin această înțelegere, Misa răspuns Mi- 
tiță Constantinescu printrao peltea semi-supusă, semisarțăgoasă care a 
fost primită de toată lumea cu indiferenţă și dispreţ, „y compris“ de căs 
tre colegii dasale ministeriali, care au socotit de cuviință să mai adaua 
ge fiecare câteva cuvinte amabile și de încredere, După câteva minute, 
dl Mitiţă ssa scuzat „fiind tare ocupat“ și a plecat, Antipatia dintre cei 
trei miniștri rămași (între timp sosise și Ghelmegeanu) și dânsul era vă= 
dită, lonescu-Siseşti schimba feţe pe când vorbea cancelarul Economia 
ei, Ghelmegeanu misa spus cu bucurie mai târziu (se aşezase lângă mia 
ne) că între Mitiţă şi Rege raporturile sau mai răcit, În ultimele Cons 
silii, pe când vorbea fără sfârşit și fără rost idiotul, Regele se uita în 
tavan și făca rotogoale de fum din ţigaretă,,, 

Cei trei miniştri amabili au asistat la toată ședința și au luat parte 
activă la discuţie, ,, 


Se zice că Comnen va sări de la Afacerile Străine, fiindcă ssa certat 
cu Urdăreanu, Regele ar fi trimis pe acesta din urmă la Externe să ceară 
numirea lui Flondor în nu mai ştiu ce Legaţie, fiindcă nu mai putea ves 
dea, la masă, cum tremurau degetele Mareșalului Curţii Sale (Flondor 
e un vechi alcoolic), Ori, Comnen ar fi întâmpinat cererea cu observas 
ţia că Regele îi ceruse cu două zile înainte Legația pentru altcineva, Ura 
dăreanu, cam impulsiv din fire a răspuns tăios ministrului că nu e diss 
pus să discute și că transmite din ordin, un ordin, La rândul său Coma 
nen a replicat că nsare obiceiul să primească ordine prin interpuși, Ura 
dăreanu isar fi întors spatele și a plecat, Dar iso coace el,,, 

Despre Comnen se mai povestește o istorioară, evident inventată, dar 
care zugrăvește de minune platitudinea și oportunismul omului, Se zice 
că, chemat de la Berlin, şi găsind pe Tătărescu instalat la Externe ca ina 
terimar, din „Monsieur la President“ şi „Excelenţă“ nu laa scos, După ce 
a fost numit subsecretar de Stat, ssa mărginit la un „mon cher Présis 
dent“, iar după ce a ajuns ministru plin la Externe nsa mai abordat pe 
fostul său şef, exoflisit, decât cu cuvintele: „Tătărescule dragă!“ Istoria 

oara e nostimă și așa, dar eu am complectat-o astfel: după ce va ajunge 
prim-ministru, Comnen, de va da de Tătărescu îi va striga: „leși afară, 
Guţă!“ 


12 iunie. Jeri la ora 6 am adunat Comitetul Jockey-Clubului și fără 
nici o obiecţie am eliminat pe cei trei membri gardişti ai Cercului, su- 
puși domiciliului forțat. Deși cei 3 membri exoflisiţi nu sunt elemente 
simpatice, am procedat cu toţii la excluderea lor fără nici un entuziasm. 
Măsura era perfect nestatutară și ne-am supus împrejurărilor. Am so- 
cotit că în interesul instituţiei trebuia să facem tot ca să păstrăm pe Re- 
ge în fruntea ei. 

În ajun primisem următoarea adresă din partea Ministerului de 
Interne: 

„Către Societatea Jockey-Club 

Confidenţial 

Avem onoare a vă aduce la cunoștință că d.d. Cantacuzino Gr. Ale- 
xandru, Meitani G. Radu şi Tell Chr. Alexandru făcându-se vinovaţi de 
acțiuni dăunătoare siguranţei Statului au fost supuşi domiciliului obli- 
gatoriu și se găsesc puşi sub urmărire penală pentru infracţiuni la Le- 
gea pentru Apărarea Ordinii de Stat. 

În ce priveşte pe Cantacuzino Gr. Alexandru, acesta prin sentința 
nr. 862 din 17 mai 1937 a Tribunalului Braşov Sec. II a fost condamnat 
la un an și șase luni închisoare corecțională pentru faptul prevăzut și 
penat (sic) de art.1 al 1 și 2 şi art. 9 din Legea pentru Reprimarea unor . 
Noi Infracţiuni la Liniştea Publică, pedeapsă confirmată și de Curtea 
de Apel din Brașov Sec. I prin Decizia nr. 2970 din 5 mai cor. 

Faţă de cele ce preced, întrucât sus-numiţii fac parte din Asociaţia 
dvs, vă rugăm să binevoiţi a lua măsurile necesare pentru excluderea 
lor din rândurile membrilor permanenți dat fiind că acţiunea întreprin- 
să compromite această instituție, ceea ce atrage aplicarea“art. 16 din 
Legea Apărării Ordinei în Star“. 

Ministru 
Armand Călinescu“ 

Nr.39.157 din 9 iunie 1938 

Partea subliniată era adăugată și scrisă de mâna lui Călinescu. Era 
inutilă și e nedibace. Călinescu știa bine, căci vorbisem cu el, că nų tea- 
ma unei presupuse complicități(!!) ne punea în mișcare, ci numai im- 


1 Acest art.16 din Lega Apărării Ordinei în Stat, prevede că întreprinderile sau aso- 
ciaţiile care nu se desfac de cei urmăriţi, pot fi trase la răspundere ca complice (!!) 

perioasa necesitate de a păstra pe Rege în fruntea Societăţii. ÎL rugasem 
cu insistență să ia o măsură de ordin general, și să nu ni se mai adreseze 
nouă direct; n-aveam nevoie decât de un pretext iar nu de o amenin- 
țare. N-a priceput sau s-a făcut că nu pricepe. Un prost sau o lichea. 

Am explicat Comitetului că fiind vorba de un act nestatutar şi care 
trebuia săvârşit repede, că aflându-ne sub regim de forță dictatorială în 
care oamenii sunt închişi fără sentință judiciară necum daţi afară de ori- 
unde — nu era locul să convocăm o Adunare Generală (conform legii 
noastre) pentru excluderile care ni se cereau, și că era cazul să le pro- 
nunțăm noi. Fără discuţie sau obiecţiuni, Comitetul a aprobat următo- 
rul comunicat pe care l-am afișat imediat în saloanele Cercului: 

„Pe baza Legii Apărării Ordinei în Stat, Comitetul Cercului a hotă- 
rât în şedinţa sa din 11 iunie 1938 radierea d-lor Alexandru Gr. Canta- 
cuzino, Radu C. Meitani și Alexandru Chr. Tell din lista membrilor Cer- 
cului“. 

Nimeni n-a zis pâs, ceea ce dovedește o dată mai mult că în ţara 
noastră lumea e cu stăpânirea, îndată ce aceasta face act de autoritate. 


Aseară, la Jockey-Club, masă mare în cinstea lui Weber, președin- 
tele (şi creatorul) Congresului internațional pentru încurajarea pur-sân- 
gelui. S-a întâlnit cu Barbu Catargiu astă-vară, la Miinchen și astă-iar- 
nă la Nisa și la Paris cu prilejul alergării internaționale „das Braune 
Band“ şi a primelor congrese, și colegul meu a voit să întoarcă neamțu- 
lui politeţele cu care îl copleșise. Weber e un mitocan, tip de măcelar, 
dar „băiat bun“. În afară de însuşirile lui sportive, mai are și prestigiul 
— pentru nemți — pe care i-l dă numărul său de înscriere în Partidul 
nazist: are numărul 3, pe când însuși Hitler n-ar avea decât numărul 7! 
Din acest motiv se bucură de mare influență — zice-se — asupra Fiih- 
rer-ului. Fabricius, ministrul Germaniei, prezent la masă, îl sorbea din 
ochi, gata să-i îndeplinească toate poruncile. Barbu Catargiu, care invi- 
tase tot comitetul Curselor, pe membrii cercului proprietari de cai, pe 
Ionescu Brăila și pe Matak, a ținut la sfârșitul mesei un mic speech pe 
nemţește, foarte elegant. Vorbește cu mult mai multă ușurință pe nem- 
ţeşte decât pe românește. 


DI Smintiţă a demisionat pe Osiceanu din fruntea Uniunii Camere- 
lor de Comerţ ca să pună pe un „profesor“ Bungeţeanu, sub pretext că 
vrea să facă o reformă a Camerelor de Comerţ. Treaba lui, dar nu văd în 
ce-l jena Osiceanu ca să-și îndeplinească reforma. Ce va fi această re- 

formă se poate vedea din alt gest, căci a înlocuit și Comisia interimară 
a Camerei de Comerţ din Bucureşti. În locul Comisiei alese numită de 
mine, cu Penescu-Kertsch în frunte, a numit alta cu profesorul Penes- 
cu, cu Niculescu-Ritz, cu Gr. Alexandrescu — toată banda pe care eu 
n-am îndrăzinit să o numesc deși erau partizanii mei politici! 


A apărut decretul prin care se acordă mareșalilor Averescu și Prezan 
câte 150 000 lei pe lună, alocaţie în care intră toate, și pensie și speze de 
reprezentare. E normal. Deși decretul nostru de înființare prevedea speze 
de reprezentare, nouă Consilierilor Regali, nu ni s-a dat încă nimic. 


Sărbătorirea unui erou: generalul „ă la suite“ Rasoviceanu e în rea- 
litate un caraghios, dar s-a purtat bine în război. Cel puţin așa spun u- 
nii. Batalionul 10 vânători îi oferă azi o baionetă de onoare! Am avut a 
face cu dânsul pe când eram ministru al Agriculturii: s-a cam înfruptat 
într-o întreprindere de colonizare patriotică în Cadrilater. Nu face ni- 
mic: așa sunt toți eroii! 


Aflu că cu Buchmann s-au terminat lucrurile așa: mai rămâne până 
în toamnă lefegiu al Palatului, ca să împlinească 38 de ani de serviciu, 
dar fără funcţie. Funcția de secretar personal al Regelui a fost supri- 
mată (recte a trecut și asta asupra lui Urdăreanu!) așa încât nu mai e 
pericol de numire a unei lichele suplimentare, cum ar fi fost de pildă 
Mih. Arion, despre care s-a vorbit. 


În Belgia a fost ieri la amiază un important cutremur. Geamuri spar- 
te, ziduri crăpate, lume zăpăcită pe străzi la Bruxelles, la Gand, la An- 
vers. Ca întotdeauna în asemenea caz s-au revărsat şi apele pricinuind 
pagube însemnate. La noi nu s-a simţit nimic. 


Contele și Contesa Raczinski, ambasadorul și ambasadoriţa Poloniei, 
ne-au făcut ieri „vizită anunţată“, după noul protocol ambasadorial. Le- 
am oferit oranjadă! Sunt cumsecade amândoi, bine crescuţi dar anoști. 
Înainte de a veni la noi, el a fost Voievod (Guvernator) al Posnaniei şi 
subsecretar la Ministerul Agriculturii. Fratele său mai mic e de 3 ani 
ambasador la Londra. 


O nouă serie de „daţi în judecată“ la Moscova; de data asta fac iar 
diplomaţii onorurile listei. Principalul acuzat e Iacubovski, fost minis- 

tru la Oslo. E dat în judecată și Vinogradov, fost consilier la Bucureşti 
și tovarăș al lui Ostrovski, care a scăpat și de data asta. Toţi acuzaţii și-au 
mărturisit deja vinovăția, conform obiceiului. 


În Cehoslovacia calm. Continuă negocierile între sudeţi și Guvern. 
Au început însă să se miște și să ceară drepturi rușii și rutenii din regiu- 
nile sub-Carpatine. Agitaţie întreținută de nemți, ca și cea slovacă, nu 
încape îndoială. 


14 iunie. Petrecut câteva ceasuri ieri, la Sinaia. Dus și întors cu auto- 
mobilul pe o căldură îngrozitoare, caniculară, ca în iulie. Pe șosea, în a- 
propiere de Băicoi, s-au instalat aparate de luminat noaptea. O încerca- 
re. Alta, cu alt fel de așezare a aparatelor, aproape de Otopeni, spre Bucu- 
rești. Mi s-a spus că aceste aparate dau o lumină portocalie, foarte plăcută. 


Pe neștiute, ca să nu zic pe ascuns, Regele s-a îmbarcat cu Urdărea- 
nu, cu Ştiubei și cu aghiotantul de serviciu pe noul său yacht „Lucea- 
fărul“ — fostul „Nahlin“ al dragostelor Windsoriene mm și a petrecut 
zilele de sâmbătă și duminică pe mare, împingând-o până în Bosfor. S-a 
înapoiat ieri, luni la amiază. 


La Bruxelles nouă serie de cutremure, ieri și alaltăieri. La Bruxelles 
Și în aproape toată Belgia. Probabil că sunt „tasări“ sau „afesări“ de te- 
ren datorate golurilor rămase de pe urma scobirii minelor de cărbuni. 
Ultimele cutremure au fost mult mai puţin violente ca cele dintâi. 


Naţionaliştii spanioli au început iar să înainteze pe frontul meditera- 
nean. Telegramele ne anunţă că au ocupat Castellon şi alte câteva lo- 
calități mai puţin importante. 


Naziștii au adus la cunoştinţa Guvernului englez că Reichul nu va 
plăti datoriile Austriei. Plăcere mare în Citty și gest elegant care va în- 
tări raporturile amicale dintre Anglia și Germania. 


Cererile sudeţilor au fost primite ca bază de discuţie, de către Guver- 
nul cehoslovac mm ceea ce nu vrea să zică că negocierile nu vor fi aner 
Voioase. 

Alegerile comunale cehoslovace s-au terminat alaltăieri, duminică. 
Din totalul operaţiunilor electorale reiese că partidul lui Heinlein repre- 

zintă marea majoritate a elementului german (peste 75%) pe când par- 
tidul autonomist slovac (al lui Hlinka) nu reprezintă decât 40%-45% 
din poporul slovac. 


Ziarele rectifică veştile pe care le dăduseră asupra împrejurărilor de- 
cesului nepotului Hopp (fiul sorei lui Beneș). Se spusese că murise de 
pe urma insultelor și maltratărilor suferite într-o secţie de vot din par- 
tea sudeţilor. Insultele și maltratările au avut loc, dar după ce a primit 
îngrijiri într-un spital, căci se simţise rău, Hopp a ieșit pe stradă însoţit 
de un prieten și s-a plimbat. Târziu seara, s-a simţit din nou rău și a mu- 
rit. Era un cardiac, cu boala înaintată. 


15 iunie. Căldura a fost ieri copleșitoare, a trecut de 33 de grade la 
umbră. Pe la orele 6 seara un ropot de ploaie a mai răcorit pământul. 
Azi nu mai este așa cald. A plouat și azi-noapte. Ar fi bine să fi plouat 
peste tot — altfel se duce porumbul, încă mititel ca în aprilie. 


Victoria naționaliștilor spanioli de la Castellon a fost mai mare de- 
cât părea la început. Telegramele de azi-dimineaţă informează că gu- 
vernamentalii se pregătesc să evacueze Valencia și că la Castellon au 
suferit pierderi mari de material. În Camera Comunelor, Chamberlain, 
întrebat ce măsuri e hotărât să ia pentru apărarea vaselor engleze bom- 
bardate în porturile spaniole, a răspuns cu mult bun simţ că nu poate 
lua nici o măsură afară de una: să declare război lui Franco, ceea ce nu 
crede că ar fi nimerit. 


A apărut un nou decret-lege relativ la pierderea cetăţeniei pentru 
atacuri aduse Țării sau Regelui prin presa străină, sau pe altă cale. Prin 
acest decret „condamnarea“ se pronunţă direct prin jurnal al Consiliu- 
lui de Miniştri dar numai după avizul conform al unei Comisii prezida- 
tă de un Consilier Regal. Cum nici unul din noi n-a vrut să primească 
cinstea de a executa pe Davilal; Regele a trebuit să schimbe legea. Şi a 
mai schimbat-o într-un punct: sechestru și lichidare juridică numai pen- 
tru averea imobiliară a condamnatului, aflată în ţară. 

Toată afacerea e curată nebunie! 


„1 Când am fost ultima oară la la Rege, vinerea trecută era tocmai Văitoianu în au- 
diență, ultima speranţă a M. Sale! Regele, a docănit un ceas pe Văitoianu să primească 
preşedinţia Comisiei chemate să judece pe Davila, fără să-l poată îndupleca. Refuzul 
unanim al Consilierilor Regali de a funcţiona ca zbiri ai regimului e spre cinstea lor. 

Societatea „Lares“, adică Statul român își înmulțește liniile aeriene: 
ieri s-au inaugurat două linii noi — Cernăuţi-Cluj-Arad și Cernăuţi-Ga- 
laţi-Constanţa. 

Ne civilizăm! 


16 iunie. Ziarele anunţă ca ceva catastrofal și excepțional inundaţii 
enorme ale fluviului Galben în China. Catastrofale or fi, dar excepţio- 
nale nu. Asemenéa revărsări de apă sunt normale în China. Și de data 
asta, ca de obicei, au pierit oamenii cu zecile de mii... Așa se curăță 
chinezii, ca păduchii... 


S-a publicat numirea a 7 sau 8 controlori generali. Nume necunos- 
cute şi fără vază, afară de al lui Eugen Sturdza, avocat famelic, guraliv 
şi afacerit — care e bine cunoscut. Încă o idee bună dată de mine! pe 
care Majestatea Sa o sabotează prin numirile pe care le face. Ce control 
pot să facă zdrențuroşii pe care i-a cocoţat mai sus de puterile lor? 


Lașitate universitară: 

Ziarele de azi-dimineaţă publică știrea anulării deciziei de fixare a 
domiciliului obligatoriu în favoarea profesorilor universitari Dragoș Pro- 
topopescu și Luca Teodoriu — și mai publică și declaraţiile și jalba 
acestor eroi, prin care se leapădă de Satana. După ce, fiecare în parte, 
semnează cele mai rușşinoase lepădări de Mișcarea Legionară — re- 
grete pentru trecut şi făgăduieli „pentru toată viața“ — amândoi îm- 
preună iscălesc următoarea cerere umilită: 

„În complectarea declaraţiei recent înmânate de noi şi pe care noi 
înțelegem cu acest prilej să o reconfirmăm, subsemnaţii profesori(!!) 
universitari, socotim potrivit să adăugăm cu respect(!!) rugămintea noas- 
tră, anume: 

În cazul când eliberarea noastră imediată nu intră actualmente în 
vederile onoratului(!!) Guvern, rugăm respectuos(!!) să fim izolați, de- 
clarându-ni-se domiciliul obligatoriu — cum de altfel prevede legea 
(15) — la domiciliul familiei (faţă de care avem și grave îndatoriri) sau 
în centrul de Universitate (de care suntem legaţi printr-5 muncă dârză 
(11) de la zi la zi) — viaţa noastră ajungându-ne imposibilă și constitu- 
ind o dublă pedeapsă în mijlocul unei colectivităţi cu care nu avem ni- 
mic de comun (ce scârbă!). 


! Programul și memoriile date de mine Majestății Sale în momentul proieciatei 
formări a Ministerului Prezan (februarie 1931). 

YA 


Pentru onoratul Guvern izolarea noastră în modul de mai sus consti- 
tuie aceeași garanție. 

Iar în schimb noi ne obligăm pe onoarea și conștiința noastră de pro- 
fesori universitari (!!) și oameni de carte (dar nu și de conștiință) și de 
condei (!!) să respectăm cu sfințenie angajamentele luate, abaterea cea 
mai mică atrăgându-ne orice pedeapsă, cât de mare. 

Prof dr Dragoș Protopopescu 
Prof dr Luca Teodoriu“ 

O mai imundă dovadă de platitudine sufletească mai rar se poate în- 
tâlni! 

Aceştia erau oamenii cu care „Căpitanul“ voia să regenereze mora- 
litatea românească! 

Aceștia sunt oamenii care prin foile lor de șantaj ne tratau pe noi de 
„pestii“ și de „vânduiţi“! 

Trebuie să adaug că, dacă cu asemenea rușinoase retractări, Guver- 
nul încearcă să „asaneze“ opinia publică — se înșeală în socotelile lui. 

Odată cu cei doi domni profesori — mă întreb cu ce obraz vor în- 
drăzni să se mai urce pe o catedră — „s-a pocăit“! şi colonelul Piperes- 
cu, dar într-o formă mai puţin umilită... 

Am reprodus aci porcăria de „retractare“ ca să afle și generaţiile de 
mâine în ce lături morale ne-am bălăbănit noi... 


M.G. Bujor, comunistul condamnat după război la închisoare pe via- 
tă, şi grațiat, a fost din nou condamnat pentru propagandă comunistă, 
de data asta la un an și jumătate, de Consiliul de război din Chișinău. 


Regele Petre II al Iugoslaviei a fost proclamat membru de onoare al 
Automobil-Clubului Român — pentru fericirea lui Iancu Mitilineu. 


Concursul hipic s-a terminat ieri. Principala concurență, Premiul Na- 
țiunilor, a fost câștigat în prezența Regelui de echipa belgiană. Fran- 
țujii au luat locul al doilea. Nemţii nicăieri. Românii s-au clasat ai pa- 
trulea. Nu ştiu al cui a fost meritul, dar concursul a fost admirabil or- 
ganizat. Străinii au plecat încântați și vor reveni la anul. Prin cai, ca și 
prin femei, intrăm și noi în rândul oamenilor. 


Acum o lună mă plimbam în Sudul Franţei, între Marsilia, Avignon, 


Nîmes și Arles. Ce aproape și ce departe sunt acele zile minunate și în- 
sorite. Stau la masa mea de lucru și privesc cum plouă, plouă... Acum 

TE E RR 
o lună, o solidă și elegantă mașină mă ducea pe drumurile umbrite ale 
Provencei, Lângă mine, un fir blond de tinereţe mă împăca şi mai bine 
cu viaţa, Îmi aduc aminte ca ieri hotelul de la Avignon, unde am luat o 
masă, hallaul acela vechi şi plin de farmec cu galeria lui de lemn îma 
prejur Cesi da aspectul unui hotel englezesc de provincie, cu stampele 
şi cu mobilele lui vechi de două veacuri, Îmi aduc aminte de impres 
sionantul palat papal și de ghidul șugubăţ care nesa plimbat printraînsul 
== de Arles și de Sant,Trophime, de grădina din Nîmes, Şi de câte 
altele nusmi aduc aminte! Trec ceasurile şi trece viaţa, ,, 
ÎN i 
17 iunig. Grindină puternică a căzut în Dolj şi a distrus tot între 
Padea și Comoșteni, pe valea Jiului, Breasta a scăpat până acum,,, 
Furtuni cu grindină abundentă au mai fost semnalate pe zilele de ieri și 
alaltăieri în Brăila, Constanţa și pe lângă Cluj, 
i 
Recursul lui Zelea Codreanu a fost judecat alaltăieri şi ieri de Cons 
siliul de Revizie al Armatei, În ziare nici o dare de seamă n-a fost pers 
misă: trei rânduri azi-dimineață numai, prin care se aduce la cunoștință 
că recursul a fost respins şi că Zelea a rămas condamnat la 10 ani mun: 
că silnică. Foarte bine; dar atunci de ce ssa făcut atâta publicitate în jus 
rul procesului la prima instanță? 
i 
Luat masa aseară la Continental cu Principesa văduvă Sixte de Para 
ma, născută La Rochefoucault, Mă poftise Kaufmann, și mai erau pre- 
zenţi contele și contesa de Béarn însoțitorii Prințesei, dara Bernard mæ 
una din surorile Bernard ale Elenei Văcărescu, și M-me Thierry (Rost- 
child), soţia ministrului Franţei, Principesa Sixte e femeie simpatică, 
arătoasă şi chiar frumoasă mms și ceea ce nu strică, inteligentă, A venit la 
noi să facă o conferinţă („Femeia în politică“, sau așa ceva), și o şi face 
mâine, Conferinţa este însă numai un pretext, în realitate a venit să în- 
caseze 2 milioane rămase la noi din nu mai știu ce afacere a lui bărbas 
tussău, Cât a trăit, Sixte de Parma a fost nu numai mână spartă dar și pe 
jumătate escroc şi a minat definitiv pe nevastăssa, pe care o luase foarte 
bogată și a lăsatso în sapă de lemn, Cealaltă jumătate de escroc a fost 
Bearn, care a ajutat cât a putut pe Sixte să toace banii altora, Ce e mai 
ciudat, e că Principesa plină de dispreţ și de ură pentru defunctul ei soţ 
a rămas în relaţii de prietenie și de afaceri cu complicele acestuia, 
Béarn, Contesa de Béarn, e o gâsculiță frumușică, Toată banda a tras la 
Zoe Caribol, aleasă pentru această cinste de soru-sa, Elena Văcărescu, 

18 iunie. Mi se spune că la Consiliul de Revizuire, în afacerea Co- 
dreanu, președintele, generalul Turbatu a fost pentru revizuire. După pro- 
ces, a chemat pe Henţescu, avocatul lui Zelea și l-a felicitat pentru ple- 
doaria sa. La Palat s-a ştiut acest lucru, și foarte probabil că Turbatu va 
fi trimis să se odihnească aiurea — unde se trimit câinii... turbaţi. De- 
altminteri, interesant de notat, condamnarea definitivă a lui Codreanu 
n-a făcut efect asupra opiniei publice; nimeni nu vorbeşte despre ea. 
Românul e bleg și lipsa de publicitate a făcut restul. 


La controlul Averilor a fost în fine găsit culpabil un director de pre- 
fectură din Dolj, care n-a putut justifica o sumă de 18 000 lei! E primul 
osândit și singurul până acum de mai bine de 5 ani de zile de când func- 
ţionează legea onorabilului domn Mihai Popovici. Ceea ce dovedește 
odată mai mult cinstea onoratului nostru corp de funcționari. În afară 
de acest nenorocit care a delapidat 18 000 lei, nici un funcționar român 
n-a luat o centimă. Palatele construite, moșiile cumpărate sunt infame 
calomnii. Toţi bănuiţii pot înfățișa certificate de cinste, cu ştampila 
Justiţiei. Dulce ţară! 


Din ştirile ce sosesc de la Viena reiese că austriecii au început să se 
deștepte din beţia Anschlussului și că vechea și înrădăcinata ură împo- 
triva „prusianilor“ își arată din nou vârful nasului. Nu m-ar mira să 
ajungem în curând la demonstrații pe Ring și pe Graben. 


Jeri-seară am deschis radio, pe la ora 9, la o prietenă la care mă 
aflam. Cu tremurătură de glas, cu intonații succesive de bas, de tenor și 
de scopit, un dobitoc înșira vorbe fără şir. Am crezut că era o „scenetă'“ 
în genul lui Caragiale și am rugat pe prietena mea să închidă aparatul, 
când, deodată am recunoscut vocea lui Smintiță Constantinescu. M-am 
uitat în gazetă și am aflat că într-adevăr Excelenţa Sa vorbea în acea 
clipă la adunarea Camerelor de Comerţ din întreaga ţară — și am as- 
cultat mai departe. Nu-mi venea să cred! A fost ceva oribil, ceva ne- 
bun! Nici un șir în idei, cuvinte fără rost trâmbiţate sau șușurate — și ri- 
dicole tot timpul! Dacă Regele a ascultat și el la radio pe ministrul său 
şi nu-l dă afară imediat, e că s-a prostit de tot. Am avut impresia netedă 
că Mitiţă începe o paralizie generală. 


19 iunie. Aseară prânz de 60 tacâmuri la Externe în cinstea lui I.W. 
Beyen, președintele Băncii Reglementelor Internaţionale, din Basel. 

Fuseseră poftiţi miniștrii economici, foștii miniștri de Finanţe, financiari 
etc. Astă-seară, prânz identic oferit aceluiași personaj, la Banca Natio- 
nală de către Mitiţă Constantinescu. M-am dus aseară, mai ales fiindcă 
nu mă duc astă-seară. Și nu mă duc astă-seară, nu atât fiindcă sunt de la 
amiază în Breasta (aş fi putut să nu părăsesc Bucureștiul, căci nimic 
urgent nu mă chema la ţară) cât fiindcă nu mai pot să văd în ochi pe 
Mitiţă, prea e prost. Și cleios, și fățarnic și pezevenghi. leri-seară după 
masă, s-a agăţat de Mihai Popovici care vorbea cu mine ca să-i spună: 
„Mulţumesc, mulțumesc, coane Mihai, că am avut fericirea să stau lân- 
gă doamna Popovici! Nu știi cât am fost de fericit, mulțumesc, multu- 
mesc din suflet!“ Zaharisit, Mihai Popovici surâdea și da din cap, dar nu 
prea pricepea rostul unor mulțumiri — dacă mulțumiri era să fie — ca- 
re se cuveneau lui Grigorcea căci el plasase lumea la masă, sau la ri- 
goare lui Comnen, stăpânul casei. Dar ăsta e Mitiţă: după cum alţii fac 
„de Part pour Part, dânsul face „de la platitude pour de la platitude‘. 
Masa a fost bună, dar în jurul ei anostie și plictiseală. Ghelmegeanu mi-a 
povestit ultima sa întrevedere cu Regele, cum i-a spus el că multe lu- 
C[uţi merg de-andoaselea, că unii miniștri se mulțumesc să fie agenţi li- 
berali şi că toți la un loc nu fac nimic pentru sporirea prestigiului regi- 
mului. „Da, a replicat Regele, recunosc că înţre tară și Guvern esţe un 
gol. Ghelmegeanu socotește că așa cum merge nu mai poate merge... 


Banca Reglementelor Internaţionale a fost înființată în vederea uti- 
lizărţi plăţilor germane (din despăgubirile de război) pentru ușurarea 
transferurilor și schimburilor dintre Statele beneficiare. Germania înce- 
tând plăţile, instituţia de la Basel a rămas fără parale și fără utilitate şi 
s-a transformat într-un fel de cafenea în care guvernatorii Băncilor de 
emisiune europene merg din când în când să ia un sprit. Și mai primesc 
pe deasupra, și gratis, câte o înjurătură bună din partea lui Schacht. Am 
întrebat pe Mitiţă ce căuta onor. dl Beyen la noi. Mi-a răspuns că a ve- 
nit să-l vadă! Dacă e adevărat (și nu văd ce altă misiune ar fi avut), asta 
judecă un om! Bineînţeles că n-am încercat măcar să mă apropii și să 
schimb două cuvinte cu un om destul de nărod să străbată Europa ca să 
vadă pe Mitiţă Constantinescu. Aș fi înțeles să înconjoare lumea ca să 
scape de el! 

Se zice că acest Beyen ar avea o avere de 4 până la 500 milioane lei 
venit! Dar nu se vede, căci nevastă-sa n-are o sculă pe ea. E dealtmin- 
teri un bărbat simpatic și vorbește curat franțuzește, ceea ce pentru un 
olandez e mai rar. 

„Havas“ transmite: „Un nou val de antiseyjtism ssa revărsat asupra 
Germaniei. Poliţia își înmulțește descinderile în localuşile locuite de ea 
vrei şi a procedat până acum la aproape două mii de arestări. 

Ministrul Agriculturii a interzis prin decret tuturor evreilor orice ac- 
tivitate în sporturile hipice. În diferite cinematografe evreii au fost siliţi 
să părăsească sala. Şunt de așteptat măsuri de ordin general pentru în- 
tregul Reich în ce privește cinematografele. 

Oficiul de asigurări a interzis spitalelor evreiești să găzduiască bol- 
navi arieni și pregătește actualmente măsuţj pentru despărțirea de rase 
în spitale. 

Ministerul de Interne a dat astăzi un decret prin care se hotărăște ca 
toate întreprinderile evreiești să pună un semn special la prăvăliile lor. 

Poliţia face mereu descinderi în cafenelele și localurile de consuma- 
ție evreiești precum și în casele unde poliţia bănuiește că sunt găzduiţi 
evrei refugiaţi din Austria. 

Ţribunalele au admis ca motiv de divorţ faptul că unul din soţi cum- 
pără mărfuri dintruun magazin evreiesc. 

În cercurile naţional„socialiste se declară că Berlinul era pe pragul 
de a deveni «refugiul evreilor» din întreaga Germanie și adaugă că nu- 
meroși israeliți locuiesc în Capitală fără să fi îndeplipit obligaţiile de 
ordin polițienesc. 

Voelkişcher Beobachter anunţă o serie de decrete privitoare la «ac- 
tivitatea economică a evreilor», decrete care tind la elipiparea totală a 
evreilor, în scurt timp, din economia germană. 

Evreii de naţionalitate străină atinși de ordonanţele mareșalului G5e- 
ring, privitoare la înregistrarea bunurilor evreiești din Germania, au ce- 
rut protecţia reprezentanților diplomatici, dar cererile de lămuriri n-au 
primit până acum răspunsuri satisfăcătoare. 

În urma manifestaţiilor antisemite care Saau desfășurat pe Frankfur- 
ter Allee, magazinele evreiești din acest cartier au fost închise, din mă- 
sură de precauţie. 

În vitrinele magazinelor au fost puse mari afișe pe care se poate citi: 
«Aici este magazin evreiesc». Geamurile unui pic magazin evreiesc au 
fost sparte în cursul manifestaţiei fiindcă pe uşă sta scris: «Evreul pro- 
prietar al magazinului a lovit un tânăr jitlerist». 

În grădinile publice numai anumite bănci sunt rezervate evreilor, și 
este vorba să li se desemneze de asemenea locuri speciale în tramvaie, 
autobuze și la spectacole. 

Totuși, pe străzi domnește liniște iar populaţia nu pare aţâțată“. 

REEL CE EEE EEE CEE EEE LEILA LEIEI 

Să fi slăbit regimul hitlerist ca să aibă nevoie de așa teatru? 


Regele iar a plecat pe mare, pentru două zile, cu „Luceafărul“, cu da- 
ma, cu Urdăreanu şi cu toată sindrofia lui obișnuită. Dreptul lui să mai 
răsufle de toată munca săptămânii. Duminica trecută a răsuflat atât de 
bine încât, ajuns la Bosfor, n-a mai avut șampanie, şi a trimis să se cum- 
pere ce s-a găsit în Constantinopol! A fost un chef de pomină... 


Inundaţiile din China par a fi trecut peste tot ce s-a văzut până a- 
cum. Apele se întind peste mii de kilometri pătraţi și milioane de oa- 
meni fără adăpost sunt amenințați să moară de foame sau înecaţi. Cine 
a citit romanele lui Pearl Buck poate să-și închipuie dezastrul, chiar 
fără să fi fost în China. 


Dejunat ieri la Vladimir Mavrocordat cu Prinţesa Sixt de Burbon și 
cu M-me Thierry (Rotschild). După dejun ne-am pus la „table“, să sân- 
gerăm jidoavca. 

Rezultatul a fost că Prinţesa a pierdut 1 000 de lei, eu 1 500 și „ji- 
doavca“ a luat astfel 2 500! 


De azi la amiază sunt la Breasta. Vreme încântătoare, răcoroasă, dar 
nu pot să mă bucur de ea din cauza unui formidabil guturai care mă 
tâmpește. 


Spaniolii naționaliști înaintează încet dar sigur spre Valencia; cehii 
şi nemții tratează la Praga; Londra și Parisul s-au mai liniștit. 


S-a ridicat autonomia sectoarelor din București, și bine s-a făcut. 

DI general Paul Teodorescu a cerut ca și Ministerul Aerului şi Mari- 
nei să facă parte din Consiliul Superior Economic, ca membru de drept. 
S-a admis. Se vede că bietul om vrea să petreacă! 


În sarcina fostului primar al Craiovei, Negrescu, s-au descoperit pot- 
logării nemaipomenite din care unele în complicitate cu Banca Comer- 
tului, al cărei nepot era. Nu numai că s-au expropriat imobilele aparți- 
nând Băncii, dar și altele aparținând debitorilor Băncii, pentru ca Ban- 
ca să își poată încasa creanța pe cale de poprire. Văzându-se încolițit, Ne- 
grescu și-a ipotecat averea la Bancă, pentru o datorie fictivă de câteva 
milioane. Lumea se întreabă dacă protectia liberalilor va putea să-l sca- 
pe de osândă. 

Procurorul Giugiuc, magistrat integru cu o vechime de 10 ani în post, 
a fost mutat judecător de ocol rural la Sibiu fiindcă a iscălit rechizito- 
riul împotriva fostului prefect Gârboviceanu, alt escroc. Asemenea scan- 
dal nu s-a întâmplat nici sub domnia regimului de partid. 


Se spune că Madam Sixte a ţinut o conferință copilărească (ieri, la Dal- 
les). A vorbit ca un elev silitor de liceu despre Elena lui Paris, despre Lu- 
creţia, despre Cleopatra etc. şi până şi despre amicele Elenei Văcărescu, 
omiţând cu răutate pe Marta Bibescu, cea mai înzestrată dintre românce. 


Ieri s-a celebrat parastasul de 40 de zile, pentru odihna sufletului lui 
Goga. Au dus acolo şi pe Svietoslavski, ministrul Instrucţiei polonez 
— în vizită la noi — pe care l-au proclamat alaltăieri doctor honoris 
causa al Universităţii Bucureşti. Îl vor fi dus la parastasul lui Goga fi- 
indcă acesta n-a avut nici un doctorat? În schimb Svietoslavski n-are 
nici un pic de talent. 


21 iunie. Aseară din gara Craiova m-au copleșit ştirile privitoare la 
evadarea gardiștilor. Apatică de atâta vreme, lumea se înfierbântă și fie- 
care povestea o versiune „sigură“ despre cele întâmplate. Pe drum așiș- 
derea. La București, în gară, mă așteptau prieteni cu un: „ai auzit?“ Ca 
să le fac plăcere le-am spus că n-am auzit nimic, și au început oamenii 
să povestească d-a capo. 

Din informaţiile sigure, iată ce am aflat azi-dimineaţă: 19 gardiști au 
fost porniţi de la Miercurea Ciucului spre București, ca să fie judecaţi, 
iar la București n-au ajuns decât 18, deşi erau păziţi de 12 plutonieri 
majori. Făcându-se apelul s-a constatat că cel care lipsea era Alexandru 
Cantacuzino. Atât. Nu e adevărat că au mai dispărut și alții, după cum 
s-a zis. Nu e adevărat că a fost luptă. Cum și unde a dispărut Cantacuzi- 
no nu se știe. Ceea ce se știe este că n-a mai fost găsit. Cu două zile îna- 
inte, soția sa a cerut lui Michel Sturdza automobilul să meargă la Mier- 
curea Ciucului. Sturdza l-a dat, imprudență pentru care a fost adus din 
post în post de jandarmi, de la Floreşti la București. Aci după un inte- 
rogatoriu de 3 ceasuri a fost pus în libertate... dar șoferul său a rămas 
arestat. Arestată a fost și soţia lui Alecu Cantacuzino, Milcoveanca. 
Porcărie cu atât mai mare cu cât îşi alăpta copilul; pe acesta l-a luat d-na 
Mogâldea și-l hrăneşte cu biberonul. 

Se pare că acest fapt divers a învârtit capul tuturor; al celor de la 
Guvern de frică (te întrebi, frică de ce?), al celorlalți de bucurie că Gu- 
vernul a primit o palmă (?). 

Un mic fapt dă măsura buimăcelii guvernamentale: Principesa Sixte 
de Bourbon care se afla duminică la Sinaia, fusese poftită de Didina 
Cantacuzino (mama lui Alexandru) la Brașov, la o recepţie a „Femeilor 
Române“; Guvernul a intervenit prin d-na Thierry ca Prinţesa să nu 
mai meargă — și de fapt, şi spre marea indignare a Didinei (care în a- 
cel moment nu ştia de fuga lui fiu-său), s-a făcut bolnavă şi n-a mai 
mers! Didina necunoscând intervenţia Guvernului, a înjurat pe Madam 
Sixte, de a spurcat-o! 


Regele a avut duminică o întrevedere cu Atatiirk, alias Kemal, pe 
Bosfor. Se pare chiar că a dejunat pe yachtul dictatorului turc, „Sa- 
varona“. Să sperăm că Kemal a dat Regelui sfaturi bune căci așa dic- 
tatură ca cea pe care o avem, mai bine lipsă! 


Evreii au fost scoşi și din bursele de efecte și de mărfuri, pe tot cu- 
prinsul Germaniei, inclusiv Austria! Bursă fără evrei, iată ceva nou! Toa- 
te măsurile luate tind a face pe evrei să lichideze și să plece. Lichidarea 
se face într-un mod foarte inteligent... pentru „arieni“! Averea evreului 
nu se poate lichida decât în „Wander-Sperr-Mark“ care valorează 16% 
din valoarea markului obișnuit, pentru evreu, dar care în mâna crești- 
nului recuperează numaidecât valorea normală a monedei. Creștinul 
care cumpără asemenea mărci, trebuie să le depună la o bancă unde ră- 
mân blocate, și nu se eliberează decât pentru lucrări de construcţie, pe 
plan și deviz aprobat. Evreul recuperează astfel 16% din averea sa, iar 
arianul profitor e obligat să repună banii în circulaţie în cercul lumii 
muncitoare și să sporească avutul obștesc prin investiţiile făcute... 


Dl Negrescu, faimosul Noaţă, nepotul lui Neamţu şi până ieri pri- 
marul Craiovei, a fost în fine chemat la judecătorul de instrucție și int- 
erogat 3 ceasuri, împreună cu complicii săi. Scriu, şi nu-mi vine să 
cred. Să nu mai existe pentru liberali drept de jaf în țara noastră? 


Ziarele anunţă cu surle sosirea lui Guţă Tătărescu la Londra unde l-a 
primit la gară ministrul României și unde lord Halifax îl aştepta cu 
nerăbdare. Dejunuri organizate, vizite fixate — și la sfârșit cel mai ne- 
gru insucces probabil, căci Tătărescu e făcut pentru „climatul“ Londrei 
ca peştele pentru un boschet de lămâiță. Ce reclamagiu — și ce javră, 
amicul Guţă! 

Peste opt zile Regele şi Regina Angliei vor sosi la Paris, în vizită 
oficială. De o lună, zilnic, ziarele franceze ne tâmpesc cu pregătirile 
care se fac. Refacerea Ministerului Afacerilor Străine, mobilierul regal, 
livrelele celor 400 de lachei şi genealogia celor zece bucătari atașați 
M.M.L.L. umplu coloane întregi cu amănuntele lor. Știm de 2 săptă- 
mâni tot parcursul sosirii și plecării, cu toată decorarea acestor căi tri- 
umfale. Francezii nu sunt speriaţi de obicei, dar de data asta pare că s-au 
speriat. Dorinţa de a eclipsa primirea lui Hitler la Roma sau smerenia 
„dominionului“ față de stăpân? 


Aplicarea acordului anglo-italian întâmpină oarecare dificultăţi. Ita- 
lienii primiseră clauzele spaniole în convingerea prăbușirii Barcelonei 
după ofensiva din luna trecută. Această prăbușire n-a avut loc, pentru 
marea decepție a Guvernului fascist. Acum, lui Mussolini nu-i mai con- 
vine să retragă voluntarii săi, dar englezii insistă asupra acestei clauze 
prealabile, primită de Guvernul italian cu intenţia să nu o aplice. Între 
Londra și Roma sunt negocieri în curs, și probabil că vor dura. 


22 iunie. S-au împlinit 16 ani de la moartea lui Take Ionescu: vre- 
mea trece repede. Cât loc a ocupat în politica romnească și în preocu- 
pările cafenelei — azi cine și-ar mai aduce aminte de dânsul dacă Po- 
peştele fidel n-ar publica în Universul câte un articolaș la fiecare ani- 
versare a morții fostului său patron? Vremea trece repede, dar simpa- 
tiile și antipatiile oamenilor trec și mai repede. 


La Londra subcomitetul neintervenţiei — prin urmare și Comitetul 
— a ajuns la o înțelegere asupra retragerii voluntarilor din Spania. 

Şi Italia și Rusia sunt de acord. 

Un comunicat oficial aduce la cunoștința lumii acest mare succes, 
dar până acum nu s-au dat în vileag condiţiile înțelegerii. Dar de vreme 
ce Italia le-a primit presupun că nu sunt dezavantajoase naționaliștilor. 


Hoare Beliska, ministrul de Război al Angliei a declarat că Marea 
Britanie cheltuieşte un milion de livre pe zi (aproape un miliard de lei!) 
pentru înarmare! La ce nebunii a ajuns omenirea în goană după o efe- 
meră supremație! 

Popa Colan a părăsit Ministerul Instrucţiei Publice și a rămas numai 
cu Cultele și cu... Artele. Interimatul .Ministerului Instrucţiei sau al 
Educaţiei Naţionale, cum se zice acum, a fost dat lui Armand Călines- 

cu, ceea ce dovedeşte că opera polițistă va fi înteţită în Universități şi 
în şcoli. 


Fraude mari, de mai bine de 9 milioane au fost descoperite la pri- 
măria de Verde din Bucureşti. Ceea ce nu vrea să zică că n-ar fi fraude 
decât acolo, ci numai că acolo au fost descoperite. Se fura şi mai îna- 
inte, pretutindeni, cu vârf și îndesat... 


Madama Sabiha Gökcen, fiica adoptivă a lui Kemal a căzut cu aero- 
planul său la Buzău, unde se rătăcise, pe drum de la Bucureşti la Istan- 
bul. Kemal nu se mulţumeşte să-și adopte curvulițele, dar le și mai tri- 
mite în străinătate, să se facă de râs. Anul trecut ne-a trimis una, anul a- 
cesta ne trimite alta. Nu suntem doar prieteni, dacă n-ar fi semilună, am 
putea zice chiar fraţi de cruce? 


Mare serbare aseară, cu spectacol, cu muzică, cu discursuri și cu bă- 
utură la regimentul de Gardă 6 Mihai Viteazul, în prezenţa Regelui. S-a 
cultivat cu toată intensitatea dorită delirul dinastic și platitudinea infe- 
riorilor față de superiori. Nu se poate zice că Regele Carol II nu-și chel- 
tuieşte puterile pentru consolidarea Tronului. Să ne trăiască! 


Ieri-seară a murit Marie Marghiloman, văduva lui Alexandru Mar- 
ghiloman. A murit încă relativ tânără, într-o mizerie neagră. Ieri la ore- 
le 5 am fost solicitat să-i trimit ceva parale din partea Jockey-Clubului, 
la sanatoriul St. Vicent de Paul, unde zăcea în agonie. I-am trimis 20 000 
de lei prin Costică Stoeanovici, și două ceasuri mai târziu a închis o- 
chii. Operată de 2 ori de cancer la sân — fără să ştie nimeni — năpraz- 
nica boală cuprinsese și plămânii. 

Când mă gândesc la tot luxul, la tot „galantarul“ reprezentativ al lui 
Alexandru Marghiloman, cu Théophile ca să-l servească şi cu rufele 
spălate la Londra, nu pot să cred că întreaga lui avere s-a irosit de n-a 
mai rămas nimic şi că văduva fostului vicepreședinte atât de vanitos al 
Jockey-Clubului va fi înmormântată din mila acestei instituţii. Nu e 
vorbă, toată vâlva pe care a făcut-o Marghiloman, n-a fost decât un foc 
de paie — şi pe toate terenurile. 


23 iunie. Englezii pregătesc un cod pentru limitarea bombardamen- 


telor aeriene. Până să facă codul, spaniolii lui Franco au mai scufundat 
două vase engleze încărcate cu grâu, în fața Valenciei. Naţionaliștii fac 

DS 
dealtminteri un mare efort în momentul de față şi au avut mari succese 
pe frontul de la Țernel, unde au stăpuns liniile republicate în mai multe 
locuri... 


Beneş Curcanul care trebuia să facă o vizită oficială la Paris, în ius 
lie, şisa amânatao, „din cauza evenimentelor“, Tot „din cauza evenis 
mentelor“, Qtto de Habsburg șia cumpărat o moșie în Argentina şi a hos 
tărât să se instaleze acolo şi să înveţe rumba. Ça distracţie va mai putea 
vizita şi noile cataracte descoperite în regiunile neexplorate (!) din nora 
dul zisei Argentine, cataracte care după câte se spune ar fi comparabile 
cu cele de la Niagara şi în faţa lor se va gândi cum ssau prăbușit toate 
în jurul lui și al Gasei sale.,, 


Ralea, ministrul, sxa îptors din Germania unde ssa dus să înveţe ce e 
aia, „Kgaft durch Freude“, Să sperăm că ssa înapoiat cu ceva „Kraft“ 
căci dânsul a trebuit să fie pentru nemți, o „Freude“! 


i 

Se spune că în Consiliul de Miniștri de alaltăieri seară, Gitta Davila 
a fost executat, adică i saa retras cetățenia. Boncescu, înapoiat de la 
Washington povesteşte că Davila șisa pierdut complectamente capul, A 
dat interviuri, a inspirat articole, a convocat întruniri printre „rumunii“ 
de stânga (jidanii) — toate împotriva Regelui distrugător al Democraţia 
ei şi împotriva lui |rimescu! Qvreii români au redactat un manifest adres 
sat Secretariatului de Stat prin care cereau ca [rimescu să nu fie primit 
în Statele (nite. După cercetările făcute, asupra acuzațiilor aduse nous 
lui reprezentant al României, Secretariatul de Stat a dat, ceea ce naa mai 
făcut până acum, un comunicat plin de laude la adresa noului ministru 
iar Roosevelt Isa primit pe rimescu cu o deosebită atenţie și fără să 
amintească măcar de existenţa fostului ministru... 

După câte spune Boncescu, atitudinea lui Davila a consternat chiar 
pe cei mai buni prieteni ai săi. Zvezecul era aproape logodit cu Mrs. 
Hammond, foarte bogată, fosta soţie a fiului ambasadorului cu același 
nume „— dar după toate câte a făcut, dama Isa abandonat. Boncescu misa 
mai povestit ceva foarte nostiņ: una din femeile cele mai cu vază din 
New York e o ţărancă română din Bucovina, născută Grigorcea (nici o 
rudenie cu familia boierească de același nume). Fată silitoare, a fost tris 
misă pe vremuri (acum e femeie de 50 de ani) la „Viana“ să-și termine 
studiile. Se vede că era foarte frumoasă, căci a sedus acolo pe un ames 
rican bogat, Stiles, care a luatao de nevastă și a dusso la New York, Dus 
pă oarecare vreme a divorţat de Stiles şi a luat pe Breed, unul din cei mai 

mari avocaţi. Acum, tronează într-unul din saloanele „cotate“ ale New 
York-ului. A fost și dânsa una din cele mai bune prietene ale lui Davila 
și l-a ajutat mult — dar acum l-a abandonat. 

Cu expulzarea lui Citta din Statele Unite, Boncescu pretinde că lu- 
crurile nu stau tocmai cum mi le-a povestit Urdăreanu. N-a fost expul- 
zare, ci numai refuz de viză pentru înapoierea în Statele Unite. Ca re- 
zultat e cam tot una. 


Călinescu și-a luat noul minister în primire (Instrucţia Publică) cu 
alai şi cu discursuri ca să dovedească că interimatul său are un caracter 
mai special. În discursul său a spus pe șleau: „Vin ca ministru interi- 
mar, dar nu ca ministru provizoriu“ și a dezvoltat un întreg program de 
poliţist, pe care-l va aduce la îndeplinire. Înainte de a cunoaşte lapidare- 
le cuvinte ale d-lui Armand, mi-am dat seama că numirea d-sale la In- 
strucție nu putea avea alt scop decât „purificare“ Universităţilor și șco- 
lilor în genere. 


Au apărut decretele prin care se reorganizează Cooperaţia. Cele cinci 
instituţii! din fruntea organizaţiei actuale au fost desființate și fuziona- 
te într-un „Institut Naţional al Cooperaţiei“ pus sub controlul Statului 
și al Băncii Naţionale. Tot personalul de direcţie, politicianizat, a fost 
schimbat și înlocuit (din nefericire prin secături). 

Un credit de un miliard cu 2 1/2% a fost pus de Banca Naţională la 
dispoziţia Cooperaţiei astfel reformată. În fruntea Institutului a fost pus 
Rîmniceanu, omul lui Mitiţă, bun. Reforma e bună, nimic de zis, dar in- 
complectă: s-au îmbunătăţit lucrurile la centru, dar la periferie „mișca- 
rea“ a rămas tot în mâna politicienilor. Dl Mitiţă ar fi putut să ne con- 
sulte și pe noi, cei de la Consiliul Economic: nu i-am fi răpit nici o foiţă 
de laur, dar i-am fi dat sfaturi bune. Și ar fi fost o politeţe din partea lui. 
Dar ce să ceri politeţe de la un Mitiţă Constantinescu! Asta se învață de 
mic, de acasă! 


24 iunie. A murit contesa de Strathmore, mama Reginei Angliei și a 
d-lui Bow Lyons, agent de schimb în Citty. Călătoria Suveranilor brita- 
nici la Paris a fost amânată între 19—22 iulie viitor. Disperare la Paris, 
unde poporul, după cum se știe, e atât de dinastic... 

! Banca centrală Cooperativă, Centrala de îndrumare, organizare şi control — Cen- 


trala cooperativă de producție, aprovizionare şi valorificare agricolă (Cecopava), Cen- 
trala Cooperativă de Consum, având pe deasupra lor Casa Centrală a Cooperaţiei. 

Ministrul Comerţului și alte autorităţi financiare din Statele Unite 
trâmbiţează începutul unei noi perioade de renaștere economică și de 
prosperitate. Să nu se termine și încă repede, cu un krach răsunător! 


Un eveniment mondial: la New York, în faţa unui popor în delir, ne- 
grul Joe Louis a răpus în 2 minute și 2 secunde pe campionul german 
de box Max Schmelling. I-a zdrelit și o vertebră deasupra rinichilor... 
Ziarele de pretutindeni consacră câte o pagină întreagă (cel puţin) aces- 
tui eveniment „care va avea o repercuţie extraordinară în lumea întrea- 
gă“, după cum scrie serios o foaie din Paris. Fericită omenire, care nu 
are alte preocupări mai importante... . 


Înainte de a ne părăsi, sinecuristul de la Basel, și prietenul d-lui Smin- 
tiță, dl Beyen a binevoit a declara presei românești care-l asculta cu 
gura căscată: „Sunteţi un popor de mare viitor!“ Mersi pentru prezent. 


Anglia a cerut Guvernului de la Burgos explicaţii în termen scurt 
pentru scufundarea repetată de vase engleze. Numai de ar ajunge răs- 
punsul până nu vor mai fi scufundate și altele! 


La Praga „palabra“ între cehi şi sudeţi merge în mod satisfăcător, 
povestesc ziarele. Cehii par foarte doritori să lungească conversaţia. Cum 
se va sfârși, se va vedea. 


Nevastă-mea îmi scrie de la Marienbad că e acolo un timp îngrozi- 
tor și că toate caloriferele sunt în plină funcţiune. Din cauza vremii, dar 
mai ales din cauza „evenimentelor“ (Marienbadul e în plin ţinut al su- 
deţilor), localitatea e pustie. Principalul stabiliment balnear nici nu e 
deschis. Parodiind cunoscuta lozincă hitleristă: „Ein Land, ein Volk, 
ein Führer“ — localnicii își exprimă cu humor decepţia faţă de pustiul 
în care se zbat prin formula: „Ein Land, ein Volk, ein Gast!“ 


O societate egipteană s-a angajat să scoată din fundul mării — cu 
ajutorul englezilor — vasele franceze scufundate de Nelson în bătălia 
navală de la Abukir. Flota lui Bonaparte înainte de a sosi la gurile Nilu- 
lui, ocupase Malta și luase de acolo tezaurul cavalerilor, aur şi pietre 
scumpe. Cel puţin așa se crede și e vorba acum să se regăsească acel te- 
zaur. 

Ieri s-a deschis „luna cărţii“, în prezenţa Regelui, într-un pavilion 
ce s-a construit pe temeliile plouate ale viitorului Senat, lângă Palatul 
de Justiţie. Una din numeroasele și inutilele manifestări regale menite 
să atragă o simpatie care se refuză tot mai mult. Ceremonie banală, cu 
o serie de discursuri searbede din care extragem următoarea formulă 
culeasă pe buzele lui Nolică Tătărescu: „Noi modeştii servitori ai cărții 
şi soldaţii devotați ai idealului...“ Îndrăzneala escrocului care a primit 
acțiunile „Scrisului Românesc“ ca șperţ pentru salvarea Băncii Comer- 
tului de către Guvernul lui frate-său, întrece toate limitele. 


Primit o scrisoare de la Franasovici de la Varșovia. În capul hârtiei, 
frumos gravat în albastru: „L” Ambassadeur de Roumanie“ — trăii să o 
văd și pe asta!! 


Platitudine față de presă și inconsecvență faţă de demnitatea lor, au 
dovedit o serie de oameni dealtminteri cumsecade, aducând escrocului 
Hefter omagiul lor, cu prilejul apariţiei numărului al 1 000-lea al ziaru- 
lui Le Moment. De la dr Angelescu, trecând prin toți miniștrii străini din 
București și până la câteva vedete din Apusul Europei, laude ditiram- 
bice şi felicitări la adresa pușcăriașului, care le publica bineînţeles, în 
imunda lui foaie. Atâtea palme trase fără rost pe obrazul cinstei și bu- 
nei-cuviinţe. 


Domnul Guţă Tătărescu anunță că Chamberlain l-a primit și a stat 
cu dânsul de vorbă o jumătate de oră. Da ce, era să nu-l primească? 
Nu-i mai lipsea decât să adauge — ca Fleva într-un raport celebru din 
Roma — că primul ministru englez i-a dat și mâna. Sinistră gloată! 


25 iunie. Nu numai ziarele din Londra dar şi cele din Paris se ocupă 
mult de proiectele de intervenţie economică a Angliei în bazinul Dună- 
rean, pentru a împiedica înstăpânirea germană. Ziarele din Londra a- 
nunță că foarte probabil dl Leith Ross, consilierul tehnic de pe lângă 
Treasury, va veni să facă o recunoaştere la Bucureşti. După cum se ve- 
de sămânța semănată de mine la începutul lui mai a încolţit. Probabil 
că Tătărescu se va lăuda că a obţinut dânsul binevoitoarea atenţie a An- 
gliei față de nevoile noastre. O minciună și o fățărnicie mai mult în ca- 
riera lui, nu numără. 


Ieri după-amiază s-a ţinut la Palat o mare consfătuire „pentru ridica- 
rea vieţii sociale la sat“. Lăudabilă intenţie. Numai că cine să o realize- 

ze? Pe lângă miniştri au mai fost prezenţi, natural Gusti și vreo 3-4 ca- 
raghioșşi, printre care Şoimescu. Cu Șoimescu, cu Victor Iamandi, cu 
Mitiţă Constantinescu şi de alde ei la cheie, nu se poate redresa o si- 
tuaţie morală. De ce nu o fi putând lucra Regele decât cu lichele? 


Primii 7 controlori generali au depus ieri jurământul în fața Regelui 
și au fost reținuți la dejun de Majestatea Sa. Numai dacă această cinste 
le va întări cinstea lor, în urmărirea necinstei. În tot cazul au făcut deja 
ceva: au depus un jurământ şi au înghiţit un dejun mediocru, dar regal. 


Noul vas al S.M.R.-ului, „Transilvania“, construit în Danemarca a 
sosit în Constanţa şi va fi luat azi sau mâine în primire. Dimensiuni, 
putere, viteză e cam de două ori cât „România“. Mare poftă aş avea să 
fac o călătorie cu dânsul. 


Mi se aduce copia unei scrisori adresată în mai de către gardiști lui 
Iorga. E o lungă peltea anonimă şi informă în care singura parte intere- 
santă e alineatul în care se enumeră diferitele emolumente pe care co- 
piii Profetului le încasează de la Stat. Sunt respectabile, și se ridică pen- 
tru fiecare, băiat sau fată, la zeci de mii de lei pe lună. Numai să fie aşa. 
E probabil că în urma acestei scrisori, Niculai Iorga să fi scos o tonă de 
diaree din el. 

Odată cu scrisoarea mi s-a adus şi următoarea „șaradă“: 

Cine-i înalt şi nu-i proțap? 

Are barbă și nu-i fap? 

Cine a supt de la trei Regi 

Și are toți copiii blegi? 


26 iunie. Întâlnit ieri la „Adriatica“ pe Manoilescu, disperat. Mate- 
rialmente e curățat. Creditul Industrial i-a luat Şoricanii, deși plătise re- 
gulat ratele împrumutului(?) şi ce e mai grav, a pus toată întreprinderea 
în vânzare şi se va vinde pe nimic. Se vede silit să-și vândă casa și tot ce 
mai arel. Şi asta n-ar fi încă nimic. Dar toate persecuțiile s-au năpustit 
asupra lui: „Ce are Regele cu mine? — mă întreba duios fostul favorit 
— a pus să mi se facă o percheziţie în casă, la 6 iunie, în ziua aniver- 
sării sosirii sale, mie! Mi-au răscolit toate dulapurile, fără să găsească 
nimic (ce era să găsească) — mi-au închis gazeta, acum e vorba să mă 
scoată şi de la catedră!“ Mi-am adus aminte de vremea când, stăpân pe 

! Manoilescu, ca şi Tăslăuanu, e din acei pungași „mână spartă“, Sau mai bine zis, iau 


cu o mână și cheltuiesc cu alta. Când mâna care ia nu mai poate lua, se prăbuşesc în 
mizerie. 

sentimentele Regelui, tăia şi spânzura, și l-am consolat cum am putut, 
dar cu gândul eram la Mitiţă Constantinescu şi mă întrebam: „Când am 
să-l văd şi pe ăla aşa, căci nu-i plătește pielea mai mult decât lui Mano- 
ilescu“, 


Sisica Carp, văduva lui P.P. Carp, m-a rugat să trec ieri pe la dânsa. 
Deși are 84 de ani sunaţi, biletul ei era slovă de femeie în toată puterea, 
fără un tremurat. M-am dus la Constanţa Cantacuzino, soru-sa, unde stă, 
şi am fost minunat de luciditatea și de puterea ei de argumentare. Mă 
chemase să-mi vorbească de cunoscutul proces al lui nepotu-său, care 
s-a judecat în fine. Judecata s-a terminat vineri, alaltăieri, dar Consiliul 
de Război, în loc să pronunţe achitarea imediat, cum se aşteptau toți cei 
care au asistat la proces, a amânat pronunțarea peste opt zile. Familia 
Carp se teme că acestă întârziere să nu fie pricinuită prin ordine de con- 
damnare venite de sus. Am spus d-nei Carp că toate sunt posibile, dar 
că spre marele meu regret nu puteam da urmare cererii d-sale de inter- 
venţie deoarece eram sigur că intervenţia mea, față de alta, ar fi rămas 
fără nici un efect. 


Republicanii spanioli au ajuns la ultimele lor zvârcoliri. Deja de mul- 
te luni partida este iremediabil pierdută pentru dânşii, şi dacă mai pre- 
lungesc rezistența e numai în nădejdea unei complicaţii europene care 
să-i scape. Ei şi protectorii lor, moscoviţii, au făcut tot ce au putut ca să 
provoace această complicaţie. Răbdarea Angliei și Franţei, şi trebuie să _. 
o recunoaștem, moderaţia Italiei și Germaniei, au dejucat până acum pla- 
nurile lui Stalin. Ziarele de azi ne aduc însă o veste senzaţională. Pro- 
fitând de enervarea provocată la Londra și Paris de bombardările aerie- 
ne naţionaliste, oamenii din Barcelona au adus la cunoștința Guvernu- 
lui francez că vor exercita represalii nu asupra orașelor naţionaliste spa- 
niole, ci asupra oraşelor țărilor care dau naționaliștilor concursul lor, a- 
dică asupra orașelor din Italia şi Germania. Ştirea a făcut senzaţie la Pa- 
ris şi la Londra unde bineînțeles a fost umflată de presa judeo-demo- 
cratică. Italia a răspuns simplu, că la război va răspunde cu război. Am 
impresia că totul este un bluf şi că Barcelona nu va îndrăzni să-şi pună 
amenințarea în execuţie. Dacă ar face-o, o escadră italiană ar nimici-o, 
fără ca mult dorita „complicaţie““ europeană să se realizeze. 

Când, acum câteva zile toate lucrurile se liniștiseră în Europa, am 
spus prietenilor mei: „Va veni în curând altceva care să înăsprească si- 
tuația căci ritmul armamentelor și investiţiilor militare, indispensabile 
combaterii crizei, cere o atmosferă de continuă tensiune internațională. 

Altfel proştii, față de sume atât de considerabile ce li se iau din pungă, 
ar începe să mârâie. N-au trecut opt zile şi prezicerea mea s-a realizat. 


DI losifescu, preşedintele Camerei de Comerţ din Ploiești, a adunat 
taxele şi impozitele indirecte pe care le suportă o marfă de la intrarea în 
fabrică şi până la vânzare, în detaliu, consumatorului, și a găsit cincizeci 
și cinci de taxe şi impozite! Pe acestea le plătesc toate mărfurile, de ori- 
ce natură, dar pentru unele din ele se mai adaugă alte nouă, pentru bău- 
turile spirtoase şi alte produse alimentare, de pildă! Și se mai miră lu- 
mea că e viaţa scumpă? Și se mai miră lumea de fraudele fiscale și de 
şpetțăria care domneşte în aplicarea taxelor? 


27 iunie, Ieri o zi de supliciu. Pe o căldură caniculară a trebuit să merg 
la curse(!) ca „să primesc“ pe Rege, căci se alerga Premiul Regal (pe ca- 
re l-a câștigat pentru a șasea oară, dar nu pe rând, căcănașul Schwartz!, 
şi în acea zi Regele ne cinstește cu prezența sa. Să n-aibă odihnă pe lu- 
mea cealaltă boul care a aşezat tribunele cum le-a aşezat, cu fața în soa- 
re. În jachetă neagră, mi-au curs două ceasuri nădușelile încât, înapoiat 
acasă și dezbrăcându-mă am găsit rufele mele aşa muiate de parcă că- 
zusem în apă. Regele era însă voios, încântat de viață, de opera sa şi de 
Armand Călinescu. 

Seara, Majestatea Sa ne-a cinstit din nou, la Jockey-Club de data as- 
ta, unde a luat masa. Eram 120; să mori, nu altceva. Și aci mi s-au făcut 
rufele leoarcă. În plus, probabil fiindcă n-am mâncat decât înghețată şi 
că am băut apă minerală, m-a apucat după masă o cacarelă, cu colici şi 
cu supliment de nădușeli. Mi-am petrecut seara între Rege și closet — 
petrecere frumoasă după cum se vede. Bine dispus, cu toată căldura, 
Regele nu mai pleca. În fine la ora 12 1/2 ne-a părăsit, şi la ora 1 am 
putut fi în pat. 

Cel puţin această zi de suferință a dus la un rezultat: Regele a con- 
venit că de la anul înainte toate serbările să ia sfărșit la 8 iunie. Cu ser- 
barea de la 8 iunie se va încheia „sezonul““(!) Bucureştilor. Numai să se 
ţină de cuvânt! 

Aseară, Călinescu, pe care-l poftisem, mi s-a plâns de liberalizarea 
regimului din cauza numirilor pe care le fac Mitiţă Constantinescu și 
Iamandi. Am priceput că şmecherul Regelui îi are pe amândoi în nas și 
că va face ce va putea ca să-i debarce. Tinerii gardişti al căror proces a 
început alaltăieri, sâmbătă, vor fi condamnaţi. Am încercat să scap pe 


! Cu calul „Buburel“! 

Tell care mi-e simpatic, fiindcă e pederast și copil din flori, și apoi ne 
mai trebuie și o rezervă pentru eventuala înlocuire a lui Mitiţă Con- 
stantinescu — dar n-am reușit. Călinescu mi-a afirmat că Tell a făcut 
declaraţii imposibile și că nu poate fi scăpat. Pe Cantacuzino, să-l prin- 
dă, dar se teme ca nu cumva jandarmii, care sunt foarte îndârjiţi, să nu-l 
împuște. 

Cu prilejul vizitei pe care ne-a făcut-o ieri, Regele a ratat două ges- 
turi elegante. Pe unul îl sugerasem eu: decorarea lui Barbu Catargiu cu 
cordonul Coroanei — pe celălalt Urdăreanu: înălțarea lui Al. Em. La- 
hovari și Dem. Ghica la rangul de ambasador. Nici unul din cei trei 
domni nefiind o lichea, Regele ne-a tratat cu refuz; așa știe să-și facă 
de drag, și e păcat căci e simpatic. 


Ieri a fost disputat la Paris „le Grand-Prix“. Pe când eram la masă la 

` Jockey-Club a venit telegrama care anunţa victoria calului italian „Near- 

co“. Pentru prima dată, de când există cursa câștigă un cal italian un 

mare premiu în Apus. Victoria e cu atât mai însemnată cu cât Nearco a 

bătut cai de clasă mare, între alții pe câștigătorii Derby-urilor francez și 

englez. Cum se vede fascismul a galvanizat până și rasa cabalină. Sola, 
prezent la masa de aseară, exulta. 


La o serbare dată ieri la Liceul industrial Pitești, în grădina publică, a 
explodat un tub de vreo 0,60 cm încărcat cu artificii. Explozia a zvârlit 
pietrișul în fața oamenilor și câţiva au fost răniţi, destul de serios. Ră- 
nire prin pietrișul unei grădini, iată un accident tipic românesc! 


De patru luni de zile, ziarele publică zi de zi câte trei coloane pline 
cu telegramele de felicitare primite de Rege pentru lovitura de la 10 fe- 
bruarie. Natural nu le citește nimeni, dar e un pensum impus de Cenzu- 
ră tuturor foilor, probabil ca să le pedepsească de licenţele pe care și le 
luaseră înainte. 


Cehoslovacii continuă să se zbată cu statutul naționalităților, spani- 
olii să se bată între ei și „Puterile“ să pertracteze ca să nu ajungă la 
nimic. Guvernul englez a declarat pe un ton amenințător că își vor apă- 
ra navele dacă avioanele lui Franco le vor mai atacat!!!) Barcelonișştii 
au renunțat — după declaraţiile formale pe care le fac — la represalii 
împotriva orașelor străine. Se vor mulțumi cu orașele spaniole naționa- 
liste. Italienii vestesc însă, că de vor ataca Majorca unde-și au ei bazele 

de ravitaliere, aviația italiană va intra imediat în acţiune pentru pedep- 
sirea îndrăznețţilor. 


Printr-un comunicat al Ministerului de Interne, Armand, Charmand, 
Marchand, ne aduce la cunoștință că Cenzura va îngădui de acum îna- 
inte critica actelor administrative, atât ale centrului, cât și ale judeţelor 
şi comunelor. Ce generozitate, ce amabilitate! Mersi, mersi! — Pentru 
puţin, mă rog! 


Boncescu, excelentul nostru agent financiar și propagandist a fost 
rechemat din Washington fiindcă fiind mason ca și Davila ar putea fi 
influențat de acesta!! Unde sunt vremurile în care Masoneria împăca 
pe Vodă cu Familia Regală engleză (prin ducele de Conaught) și cu Gu- 
vernele franceze prin Marea Lojă din Paris, și în care Majestatea Sa bi- 
nevoia să se declare „tovarăș“ clandestin al Marelui Ordin? 


Se zice că Dimăncescu ar fi în dizgrație. În tot cazul, la Palat, toți 
declară că „propaganda“, în țară şi în afară de ţară e dusă alandala. Dar 
să fie vina lui Dimnăcescu? Inventat de M. Sa și adus cu mare alai de la 
Londra „ca să îndrepte şi să îndrumeze propaganda, turismul, radiofo- 
nia etc.“, Dimăncescu a fost succesiv trecut sub ordinele ministrului de 
Interne și ale ministrului de Externe pentru presa străină, și nu i s-a dat 
nici un mijloc de execuţie a programului cu care fusese însărcinat. Zi- 
lele trecute, faţă de această vădită rea voință și devalorizare, Dimănces- 
cu și-a dat demisia. Demisia i-a fost deocamdată respinsă, dar decretul- 
lege care trebuie să-i dea autoritate și mijloacele de a face ceva, n-a 
apărut încă! 

Toţi favoriţii își macină încrederea, numai Mitiţă Constantinescu, pa- 
costea, rămâne pentru moment neclintit. 


28 iunie. Ieri, la procesul gardiştilor (prima serie, vreo 20), preotul 
Gr. Christescu, profesor la Facultatea de Teologie și unul din conducă- 
torii mișcării, precum și preoţii A. Mihăilescu, St. Musta și Teofil Băli- 
banu, s-au lepădat de Căpitanul și de Mișcarea Legionară ca de Satana. 
Au semnat chiar scrisori ruşinoase. A lui Christescu e un cap de operă 
de lașitate învelită în ipocrizie popească și în smerenie creștinească. Nu 
lipsește într-însa nimic: nici cupletul de înfierare a terorismului, nici 
supunerea față de morală şi de... Rege, nici exortarea tuturor preoților 
din ţară să imite pasul său. Am reprodus acum câtva timp scrisoarea lui 

Dragoș Protopopescu, fiindcă am crezut-o singură de felul ei — renunţ 
să mai reproduc pe a lui Christescu, fiindcă acum, asemenea scrisori 
încep să curgă în serie, și nu aș avea răgaz să le copiez pe toate. 


Satul românesc Morlaca din județul Cluj a ars aproape complect. 
Va face Regele același gest ca la Dioşti, pentru reconstruirea lui? Echi- 
librul inter-provincial ar cere-o, dar dacă gestul s-ar repeta, te pome- 
nești că ard toate satele, ca să le refacă Vodă pe toate mai frumoase. 


A mai murit odată, ieri, Take Ionescu. De data asta sub forma unui 
inspector general al P.T.T.-urilor. 


Albinele au 5 ochi: 2 de o parte și de alta şi trei în vârful capului. O- 
chii lăturalnici sunt simpli, cei din vârf cu fațete, 13 000 la trântori, 5 000 
la regină, 6 000 la albinele muncitoare! Omul învaţă în fiecare zi câte 
ceva! 


Ziarele poloneze vorbesc de „o axă neutrală“, de-a lungul graniţelor 
Rusiei, care ar merge de la Helsinki (Finlanda) la Ankara (Turcia). A- 
cest plan ar reprezenta ultima idee genială a lui Beck. Să nu fie, cum 
zice francezul, „un bec de gaz“! 


În Spania, alte trei vase engleze au fost bombardate și scufundate de 
către avioanele naţionaliste, în porturile guvernamentale. Mare emoție 
la Londra. Emoţie, dar nimic mai mult. De data asta au fost mai multe 
victime. Printre ele şi un român! 

În China războiul s-a întețit în aer. Telegraful ne aduce vestea că o 
luptă a fost dată între mai multe zeci de avioane japoneze și chineze şi 
că 90 de avioane japoneze au fost doborâte. O fi? Se bat în aer ca să nu- 
şi ude picioarele, căci pe pământ totul este inundat. 


S-a intervenit ieri-seară pe lângă mine ca să rog pe Călinescu să dea 
drumul soţiei lui Alexandru Cantacuzino să plece din București la un aer 
mai răcoros, căci i se prăpădește copilul de dizenterie. Am intervenit şi 
Călinescu a învoit numaidecât pe îndurerata mamă să plece oriunde va 
voi. 


La Hamburg s-a ţinut congresul anual al operei „Karft durch Freu- 
de“. Au fost poftite și națiunile străine, din care 18 au răspuns la apel. 

Printre ele şi noi. Printr-o delegaţie de străjeri. Nimic de zis, dar m-a 
mirat curajul Guvernului nostru. Ce vor obiecta tutorii de la Paris? Te 
pomeneșşti că au fost și francezi la Hamburg? 


Mama Reginei Angliei, contesa de Strathmore, decedată acum câte- 
va zile a fost înmormântată în intimitate, ca să nu zicem în ascuns, la cas- 
telul Glamis, proprietatea familiei Strathmore, de pe la 1100. Această 
ceremonie „în intimitate“ a fost impusă prin situaţia cam falsă a de- 
functei doamne: ca mamă a Reginei legitime făcea parte din Familia Re- 
gală, dar ca simplă contesă nu putea fi cuprinsă în familia domnitoare. 
Pentru moartea ei Curtea engleză n-a luat decât un doliu de familie, iar 
Casele Suverane înrudite — a noastră de pildă — nici unul. 


29 iunie, La naţional-țărăniști e mare debandadă. Toţi socotesc că 
Călinescu, Ghelmegeanu, Ralea etc. au fost mai deştepţi decât dânșii. 
Toţi o gândesc — afară de Maniu bineînţeles, chiar și Mihalache — dar 
nu îndrăznesc să o spună. În curând o vor și spune-o. Așa e românul, sin- 
cer. Lacom dar sincer. Maniu își întrunește din când în când Comitetul, 
pentru un „sursum corda“, de fiecare dată însă vin mai puţini. 

La ultima întrunire — a asistat şi Mihalache, dar n-a spus un cuvânt 
— Maniu a propus trei lucruri prietenilor săi: 

1) Să se înceapă o „rezistenţă activă“ adică să se profite de nunţi, de 
botezuri, de toate praznicele de familie pentru a se face o propagandă se- 
rioasă împotriva regimului, propagandă ce ar putea merge până la pro- 
păvăduirea neplăţii impozitelor; 

2) Să se desemneze „inspectori“ care să cerceteze toate regiunile ță- 
rii spre a constata dacă „șefii de organizaţie“ își îndeplinesc sau nu da- 
toriile față de partid; 

3) Să se hotărască o abţinere totală a partidului de la aplicarea noii 
legi administrative. 

Fără să fie aprinsă, discuţia a fost lungă și rezultatul nul. La primul 
punct, mai toţi cei prezenţi au mărturisit că nu vor putea obține nimic. 
Unii și-au permis chiar să judece sever pe dl prezident pentru politica 
prin care a înfundat partidul de nu-l va mai putea scoate nimeni la lu- 
mină. Cum Maniu trata pe Călinescu, Ghelmegeanu &Co. de „canalii“, 
s-a sculat Gică Măcărescu şi i-a spus verde: „Mai las-o mai moale, dom- 
nule Maniu, cu epitetele fără rost, și te rugăm să ne explici cum d-ta ai 
putut să-ţi lași ideologia la o parte și să te înţelegi într-o jumătate de o- 
ră cu Zelea Codreanu, iar față de Rege, aceeași ideologie te împiedică 

de ani de zile să cazi la o înţelegere? Și să ne mai spui cum ne vom pre- 
zenta toţi înaintea țării, după un an-doi, cu mâna goală pe când «cana- 
liile» se vor prezenta cu tot ce vor fi înfăptuit graţie sprijinului Regelui 
şi deţinerii puterii?“ 

Maniu a răspuns cu câţiva „să vezi d-ta, dragule“ — dar ieșirea lui 
Măcărescu a aruncat „un froid“ asupra sindrofiei. 

Chestiunea cu „inspectorii“ a trecut în indiferența generală, dar când 
s-a ajung la aplicarea legii administrative, cearta a reînceput. Unii (mai 
ales Sever Bocu!) au fost pentru primirea posturilor mari, guvernatori de 
provincie (paşte murgule!) etc. dar pentru abţinere de la posturile mici. 

Aci s-a ridicat Mihalache, care până atunci tăcuse și a apostrofat cu 
vehemenţă pe candidaţii la guvernatorie, cerând dimpotrivă abţinerea 
de la posturile de conducere și de răspundere ale sistemului, dar autori- 
zarea celor mărunți să se ocupe de interesele comunelor și plășilor. 

Consfătuirea s-a terminat fără nici o „rezoluţie“ și s-au dus cu toţii 
să ia masa la Madgearu, unde s-au dedat la toate înjurăturile la adresa 
Guvernului și a Regelui. În toiul mesei, Măcărescu, mucalit, a făcut ob- 
servaţia: „Ascultă Madgearu, de unde ai feciorul ăsta care a ieșit?“ — 
„L-am luat ca extra, căci prea eraţi mulți!“ — „Ah, extra, da, da, îmi 
aduc aminte acum: săptămâna trecută am luat masa la Călinescu, era și 
acolo!“ Madgearu a rămas ca trăznit, convins că introdusese un poliţist 
în casă, care va repeta la Interne tot ce auzise. Şi la urma urmelor n-o fi 
fost așa? 


Armand Călinescu, care vede mic, urmărește o mare idee, aceea de 
a aduce pe Mihalache să se pocăiască în fața Regelui, și să se lepede de 
Maniu. Câtă trudă fără rost! Parcă în vremurile de azi, ce gândește sau 
spune dl Mihalache poate avea vreun interes. Dar totdeauna chestii 
personale: dl Armand socotește, că dacă și Mihalache ar face gestul 
său, cei rămași de cealaltă parte a baricadei l-ar putea trata mai cu greu 
de „canalie“. 

Asociaţia Gafencu-ex-societatea Adevărului — nu s-a încheiat încă. 
Sunt greutăţi. Se așteaptă intervenţia lui Tătărescu sosit aseară. Şi la li- 
berali lucrurile nu stau bine. Nu numai ceartă între brătieniști și tătăres- 
ciști, dar chiar în lagărul lui Tătărescu zâzania e mare. Inculeţ a început 
să se agite. Pretinde că „ţine pe Tătărescu în mână“. Cum zice neamţul, 
„dort liegt ein Hundbegraben“ și pute rău. Vom vedea ce va mai ieși și 
din această ceartă. 

Ieri, la procesul gardiştilor, s-a lepădat de mișcare şi preotul Geor- 
gescu-Edineţ, care pe vremuri era unul din cei ce zbârnâiau mai tare. 
Alt cavaler! 


A apărut jurnalul Consiliului de Miniștri prin care Citta Davila, Ema- 
noil Schachmann și Radu Drăgulinescu au fost scoşi din rândurile cetă- 
țenilor români(?!). Mare carieră a mai făcut și Davila: iată-l ajuns Chris- 
tos, răstignit între doi tâlhari! 

Schachmann e al doilea fiu al doctorului Schachmann, pe vremea 
copilăriei mele unul din medicii cei mai căutaţi şi apreciaţi din Bucu- 
rești — și fratele lui Yonnel, „cabot“ de seamă la Comedia Franceză. 
Biata Franţă a ajuns locul de scurgere al tuturor ghetto-urilor. Emanoil 
Schachmann a fost atașat de presă, pe timpul Guvernelor țărăniste, și 
toată vremea omul lui Titulescu şi jefuitorul tuturor celor pe care îi întâl- 
nea. Băiat frumos, dar antipatic, mi-a fost întotdeauna nesuferit. 

Drăgulinescu, zis Casanova, zis Romulus, zis Dorel, zis Roberto Raz- 
zini, Willman Eduard, Rozenberg etc. este un escroc de o treaptă mai 
joasă. Jurnalul Consiliului de Miniștri îl califică, „de profesiune es- 
croc, falsificator şi trişeur (sic)“. 

Schachmann a înlesnit lui Davila să ţină o conferinţă la „Comité 
d’Etudes pour l’Europe Centrale“, conferinţă în care dl Citta şi-a bătut 
joc de ţara românească și de Rege — iar Drăgulinescul a înjurat ţara în 
publicaţia pe care o editează la Paris sub numele de „Buletin du Comi- 
te(?) Roumain d'Action Republicaine“. 

Măsura luată împotriva acestor trei domni e idioată, dar domnii nu 
sunt interesanti, nici unul. Dispreţul ar fi fost suficient pentru activi- 
tatea d-lor politici. 


La Roma, pentru prima dată se vorbeşte serios de retragerea volun- 
tarilor italieni din Spania. Fiindcă Guvernul fascist crede că victoria 
generalului Franco e de acum înainte asigurată și mai ales fiindcă n-ar 
vrea ca Guvernul Chamberlain să cadă, căci ştie că odată cu dânsul ar 
cădea și înțelegerea anglo-italiană, încă foarte fragilă, dar indispensa- 
bilă intereselor economice italiene... 


Ieri adunare generală la „Steaua Română“. Caldă. Agitată. Ne-a pi- 
sat între alții cu un lung discurs Lăscăruș Catargiu, care a pus chestiu- 


1 Condamnat de mai multe ori în România pentru escrocherie. 

nea exploatării „Stelei Române“ prin „Steaua Francaise“ și „Steaua Bri- 
tish“. Dar a pus chestiunea prost și inexact, așa încât lucrurile au trecut 
fără mare pagubă. Champin şi-a dat demisia din vicepreședinţie și co- 
mitet. În locul său ca vicepreședinte a fost ales Mény iar în comitet Sa- 
lem, de la Banque de Paris et Pays Bas. 

Pentru locurile vacante româneşti din Consiliu, am amânat coop- 
tările fiindcă ne-a cerut și Ministerul de Finanţe un loc, și a rămas să 
mă înţeleg cu Cancicov asupra persoanei. 


30 iunie. Căldurile tropicale, omorâtoare, continuă. Fost ieri-seară la 
noul restaurant Zissu, construit la Băneasa, lângă fosta pădure, pe mar- 
ginea apei. Delicios, era aproape răcoare. Păcat că mâncarea și servi- 
ciul lasă de dorit. Dar nu le poţi avea toate... 


Voievodul Mihai s-a înapoiat în Bucureşti după 10 zile de călătorie 
de studii prin ţară. Studii, vorba vine — în realitate a căutat să facă popu- 
laritate pentru Dinastie. Să sperăm că a reușit. 


(Urmează volumul al V-lea, 1 iulie — 31 decembrie 1938) 

